@001

śāntidevaviracita: 

śikṣāsamuccaya: | 

śikṣāsamuccayakārikā: | 

yadā mama pareṣāṃ ca bhayaṃ du:khaṃ ca na priyam | 

tadātmana: ko viśeṣo yattaṃ rakṣāmi netaram ||1|| 

du:khāntaṃ kartukāmena sukhāntaṃ gantumicchatā |

śraddhāmūlaṃ dṛḍhīkṛtya bodhau kāryā matirdṛḍhā ||2||

[śikṣādaro] mahāyānādbodhisattvasya saṃvara: | 

marmasthānānyato vidyādyenānāpattiko bhavet ||3|| 

ātmabhāvasya bhogānāṃ tryadhvavṛtte: śubhasya ca | 

utsarga: sarvasattvebhyastadrakṣā śuddhivardhanam ||4|| 

paribhogāya sattvānāmātmabhāvādi dīyate | 

arakṣite kuto bhoga: kiṃ dattaṃ yanna bhujyate ||5|| 

tasmātsattvopabhogārthamātmabhāvādi pālayet | 

kalyāṇamitrānutsargāt sūtrāṇāṃ ca sadekṣaṇāt ||6||

tatrātmabhāve kā rakṣā yadanarthavivarjanam | 

ketanaillabhyate sarva niṣphalaspandavarjanāt ||7|| 

etatsidhyetsadā smṛtyā smṛtistīvrādarādbhavet | 

ādara: śamamāhātmyaṃ jñātvātāpena jāyate ||8|| 

samāhito yathābhūtaṃ prajānātītyavadanmuni: | 

śamācca na caleccittaṃ bāhyaceṣṭānivartanāt ||9|| 

sarvatrācapalo mandamatisnigdhābhibhāṣaṇāt | 

āvarjayejjanaṃ bhavyamādeyaścāpi jāyate ||10|| 

anādeyaṃ tu taṃ loka: paribhūya jināṅkuram | 

bhasmacchanno yathā vahni: pacyeta narakādiṣu ||11|| 

ratnameghe jinenoktastena saṃkṣepasaṃvara: | 

yenāprasāda: sattvānāṃ tadyatnena vivarjayet ||12|| 

@002

eṣā rakṣātmabhāvasya bhaiṣajyavasanādibhi: | 

ātmatṛṣṇopabhogāttu kliṣṭāpatti: prajāyate ||13|| 

sukṛtārambhiṇā bhāvyaṃ mātrajñena ca sarvata: | 

iti śikṣāpadādasya bhogarakṣā na duṣkarā ||14||

svārthavipākavaitṛṣṇyācchubhaṃ saṃrakṣitaṃ bhavet | 

paścāttāpaṃ na kurvīta na ca kṛtvā prakāśayet ||15||

lābhasatkārabhīta: syādunnatiṃ varjayetsadā | 

bodhisattva: prasanna: syāddharme vimatimutsṛjet ||16||

śodhitasyātmabhāvasya bhoga: pathyo bhaviṣyati | 

samyaksiddhasya bhaktasya niṣkaṇasyeva dehinām ||17||

tṛṇacchannaṃ yathā śasyaṃ rogai: sīdati naidhate | 

buddhāṅkurastathā vṛddhiṃ kleśacchanno na gacchati ||18|| 

ātmabhāvasya kā śuddhi: pāpakleśaviśodhanam | 

saṃbuddhoktyarthasāreṇa yatnabhāve tvapāyaga: ||19|| 

kṣameta śrutameṣeta saṃśrayeta vanaṃ tata: | 

samādhānāya yujyeta bhāvayedaśubhādikam ||20|| 

bhogaśuddhiṃ ca jānīyātsamyagājīvaśodhanāt | 

śūnyatākaruṇāgarbhaceṣṭitātpuṇyaśodhanam ||21|| 

grahītāra: subahava: svalpaṃ cedamanena kim | 

na cātitṛptijanakaṃ vardhanīyamidaṃ tata: ||22||

ātmabhāvasya kā vṛddhirbalānālasyavardhanam | 

śūnyatākaruṇāgarbhāddānādbhogasya vardhanam ||23||

kṛtvādāveva yatnena vyavasāyāśayau dṛḍhau | 

karuṇāṃ ca puraskṛtya yateta śubhavṛddhaye ||24||

bhadracaryāvidhi: kāryo vandanādi: sahādarāt | 

śraddhādīnāṃ sadābhyāso maitrī buddhādyanusmṛti: ||25||

sarvāvasthāsu sattvārtho dharmadānaṃ nirāmiṣam | 

bodhicittaṃ ca puṇyasya vṛddhihetu: samāsata: ||26||

siddhi: samyakprahāṇānāmapramādāviyojanāt | 

smṛtyātha saṃprajanyena yoniśaścintanena ca ||27||

@003

śāntidevaviracita: 

śikṣāsamuccaya: |

1

dānapāramitā prathama: pariccheda: | 

yasyāśraveṇa narakādimahāpratāpa- 

dāhādidu:khamanubhūtamabhūdbhavadbhi: | 

tīvraṃ puna: punaranantamaśāntacittai- 

stacchrotumādaramudārataraṃ bhajadhvam ||1|| 

śrutvā [ca yaṃ tyajati] pāpamanuddhatātmā 

pūrvārjite ca vipulaṃ kṣapayatyaśeṣam | 

aprāptapūrvamapi saukhyamavāpnuvanti 

hāniṃ sukhācca na kadācidapi prayānti ||2|| 

saṃbodhisattvasukhamuttamamakṣaya * *

 * * * * * pyasamasaṃpadamāpnuvanti | 

taddharmaratnamatidurlabhamadya labdhaṃ 

labdhakṣaṇā: śṛṇuta sādaramucyamānam ||3|| 

āyāntu ca tribhuvanaikahitasya vākyaṃ 

śrotuṃ prasannamanasa: suranāgasattvā: | 

gandharvayakṣagaruḍāsurakinnarendrā: 

pretādaya: śravaṇajātatṛṣa: saharṣā: ||4|| 

{1. This stanza and the three following occur in BCA,I.}sugatān sasutān sadharmakāyān 

praṇipatyādaratoíkhilāṃśca vandyān |

sugatātmajasaṃvarāvatāraṃ 

kathayiṣyāmi samuccitārthavākyai: ||5||

na ca kiṃcidapūrvamatra vācyaṃ 

na ca saṃgrathanakauśalaṃ mamāsti | 

ata eva na me parārthayatna: 

svamano bhāvayituṃ mamedamiṣṭam ||6||

@004

mama tāvadanena yāti vṛddhiṃ 

kuśalaṃ bhāvayituṃ prasādavega: | 

yadi matsamadhātureva paśye- 

daparoípyenamatoípi sārthakoíyam ||7|| 

kṣaṇasaṃpadiyaṃ sudurlabhā 

pratilabdhā puruṣārthasādhanī | 

yadi nātra vicintyate hitaṃ 

punarapyeṣa samāgama: kuta: ||8||

yathoktamāryagaṇḍa{1. GV p.116.}vyūhasūtre āryajayoṣmāyatanavimokṣe- 

durlabhā aṣṭākṣaṇanivṛtti: | durlabho manuṣyapratilambha: | durlabhā kṣaṇasaṃpadviśuddhi: | durlabho 

buddhotpāda: | durlabhā avikalendriyatā | durlabho buddhadharmaśrava: | durlabhaṃ satpuruṣasamavadhānam | 

durlabhāni bhūtakalyāṇamitrāṇi | durlabho bhūtanayānuśāsa{2. GV reads ^śāsanopasaṃhāra:.}nyupasaṃhāra: | durlabhaṃ samyagjīvitam | 

{3. GV reads for this sentence: manuṣyaloke durlabhā dharmānudharmapratipatti:.}durlabha: saddharme tadanukūla: prayatno manuṣyaloke ||iti| 

tadevaṃvidhaṃ samāgamamāsādya saṃvṛtiparamārthata: suviditasaṃsāradu:khasyopaśamanasukhābhilāṣiṇo 

buddhagotrānubhāvāttu yasya mahāsattvasyaivaṃ pratyavekṣotpadyate- 

{4. BCA 8.96 with variant ātmana: for mama.}yadā mama pareṣāṃ ca bhayaṃ du:khaṃ ca na priyam | 

tadātmana: ko viśeṣo yattaṃ rakṣāmi netaram ||1|| 

iti | tena ātmana: sattvadhātośca-

du:khāntaṃ kartukāmena sukhāntaṃ gantumicchatā | 

śraddhāmūlaṃ dṛḍhīkṛtya bodhau kāryā matirdṛḍhā ||2|| 

uktaṃ hi ratnolkādhāraṇyām-

śraddhayamānu jinān jinadharmān śraddhayate cari buddhasutānām | 

bodhi anuttara śraddhayamāno jāyati citta mahāpuruṣāṇām || 

śraddha puroga{5. Ms. reads pūrvagamu; it may be puraṃgama.}ta mātṛjanetrī pālika vardhika sarvaguṇānām | 

kāṅkṣavinodani oghapratāraṇi śraddhanidarśani kṣamapurasya || 

śraddha anāvilacittaprasādo mānavivarjitagauravamūlā | 

śraddha nidhānadhanaṃ caraṇāgraṃ pāṇi yathā śubhasaṃgrahamūlam || 

@005

śraddha pramodakarī parityāge śraddha praharṣakarī jinadharme | 

śraddha viśeṣakarī guṇajñāne deśikaprāpaṇi buddhagatīye ||

indriyatīkṣṇaprabhāsvaratāyai śraddha balaṃ avimardanatāyai | 

niśrayakleśaadharṣikatāyai aiṣika śraddha svayaṃbhuguṇānām ||

śraddha asaṃgata saṅga{1. Ms. (in marg,) adds. upāyānāṃ na kenacitsaha saṃgatayā śūnyatayā saṅgasyopāyasamādhilābhanimittaṃ 

śraddhā.}sukheṣu akṣaṇavarjita ekakṣaṇāgram | 

śraddha atikramu mārapathasya darśika uttama mokṣapathasya || 

bījamapūtiku hetu{2. Ms. (in marg.) adds : hetubhūtā guṇānāṃ bījaṃ śraddhā.}guṇānāṃ śraddha virohaṇi bodhidrumasya |

vardhani jñānaviśeṣasukhānāṃ śraddha nidarśika sarvajinānām || 

ye sadaśraddha sagaurava buddhe te tu na śīla na śikṣa tyajanti | 

ye tu na śīla na śikṣa tyajantī te gu{3. Ms. (in marg.) adds : te guṇe stutau nerṣyālava: śīlavanta:.}ṇavāṃ stuta ye guṇavanta: || 

ye sada śraddha sagaurava dharma te jinadharma atṛpta śṛṇontī | 

ye jinadharma atṛpta śṛṇontī teṣvadhimukti acintiyadharma || 

ye sadaśraddha sagaurava saṃghe te avivartika saṃghaprasannā: | 

ye avivartika saṃghaprasannāste avivartika śraddhabalāta: || 

ye avivartika śraddhabalāto indriya tīkṣṇa prabhāsvara teṣām | 

indriya tīkṣṇa prabhāsvara yeṣāṃ tehi vivarjita pāpakamitrā: || 

yehi vivarjita pāpakamitrā: dhārmika mitra parigraha teṣām | 

dhārmikamitra parigraha yeṣāṃ te vipulaṃ kuśalopacinonti || 

ye vipulaṃ kuśalopacinontī hetubalopagatāya mahātmā | 

hetubalopagatāya mahātmā teṣa udāradhimuktiviśeṣā: | 

yeṣa udāradhimuktiviśeṣāste sadadhiṣṭhita sarvajinebhi: || 

ye sadadhiṣṭhita sarvajinebhisteṣupapadyati bodhayi cittam |

yeṣupapadyati bodhayi cittaṃ te abhiyukta maharṣiguṇeṣu || 

ye abhiyukta maharṣiguṇeṣu jāta ye buddhakule anujātā: | 

jāta ye buddhakule anujātāste samayogaayogavimuktā: || 

ye samayogaayogavimuktā: āśayu teṣa prasādaviśuddha: | 

āśayu yeṣa prasādaviśuddha: teṣa adhyāśayu uttama śreṣṭha: || 

yeṣa adhyāśayu uttama śreṣṭhaste sada pāramitāsu caranti |

@006

ye sada pāramitāsu carantī te pratipanna iho mahayāne || 

ye pratipanna iho mahayāne te pratipattitu pūjayi buddhān | 

ye pratipattitu pūjayi buddhān teṣu anusmṛti buddha abhedyā || 

yeṣu anusmṛti buddha abhedyā te sada paśyiya cintiya buddhān | 

ye sada paśyiya cintiya buddhān teṣa na jātu na tiṣṭhati buddha: || 

yeṣa na jātu na tiṣṭhati buddha: teṣa na jātu rahāyati dharma: | 

yeṣa na jātu rahāyati dharma: te sadadhiṣṭhita sarvajinebhi: || 

ityādi śraddhāmūlo guṇavistaroínantastatrokta: | tatparisamāpya saṃkṣepata: punarāha- 

durlabha sattva pṛthagjanakāyā ye imi śraddadhi īdṛśi dharmān | 

ye tu śubhopacitā: kṛtapuṇyāste imi śraddadhi hetubalena || 

yo daśakṣetrarajopamasattvā{1. Ms. (in marg. See. m.) buddhān iti kecit.}n kalpamupasthihi sarvasukhena | 

no tatu tādṛśu puṇyaviśeṣo yādṛśa śraddadhato iti dharmān || iti | 

tathā āryadaśa{2. Cf. Nanjio. No.(23) a. 29; Kanjur-}dharmasūtreípi deśitam- 

śraddhā hi paramaṃ yānaṃ yena niryānti nāyakā: | 

tasmācchraddhānusāritvaṃ bhajeta matimānnara: || 

aśrāddhasya manuṣyasya śuklo dharmo na rohati | 

bījānāmagnidagdhānāmaṅkuro harito yathā || iti |

ata evāryala{3. LV, 7 (p.91),}litavistarasūtre prativeditam-śraddhāyāmānanda yoga: karaṇīya: | idaṃ tathāgato 

vijñapayatīti ||

tathā siṃhaparipṛ{4. Cf Nanjio, No 23 (37); Kanjur...}cchāyām-śraddhayā kṣaṇamakṣaṇaṃ varjayati ityuktam ||

tadevaṃ śraddhāmūlaṃ dṛḍhīkṛtya bodhicittaṃ dṛḍhaṃ kartavyaṃ sarvapuṇyasaṃgrahatvāt | tadyathāryāsiṃha-

paripṛcchāyāṃ siṃhena rājakumāreṇa bhagavānpṛṣṭa:-

saṃgraha: sarvadharmāṇāṃ karmaṇā kena jāyate | 

priyaśca bhoti sattvānāṃ yatra yatropapadyate || 

bhagavānāha- 

sarvasattvapramokṣāya cittaṃ bodhāya nāmayet | 

eṣa saṃgraha dharmāṇāṃ bhavate tena ca priya: || iti |

tathāryagaṇḍa{5. GV p.494-496.}vyūhasūtreípi varṇitam-bodhicittaṃ hi kulaputra bījabhūtaṃ sarvabuddhadharmāṇām | 

kṣetrabhūtaṃ sarvajagacchukladharmavirohaṇatayā | dharaṇibhūtaṃ sarvalokapratiśaraṇatayā | yāvatpitṛbhūtaṃ sarva-

@007

bodhisattvarakṣaṇatayā.... peyālaṃ Ö vaiśravaṇabhūtaṃ sarvadāridryasaṃchedanatayā | cintāmaṇirājabhūtaṃ sarvārtha- 

saṃsādhanatayā | bhadraghaṭabhūtaṃ sarvābhiprāyaparipūraṇatayā | śaktibhūtaṃ kleśaśatruvijayāya | dharmabhūtaṃ 

yoniśomanaskārasaṃchedanatayā | khaḍgabhūtaṃ kleśaśira:prapātanayā | kuṭhārabhūtaṃ du:khavṛkṣasaṃchedanatayā | 

praharaṇabhūtaṃ sarvopadravaparitrāṇatayā | baḍiśabhūtaṃ saṃsārajalacarābhyuddharaṇatayā | vātamaṇḍalībhūtaṃ 

sarvāvaraṇanīvaraṇatṛṇavikiraṇatayā | uddhānabhūtaṃ sarvabodhisattvacaryāpraṇidhānasaṃgrahaṇatayā | caityabhūtaṃ 

sadevamānuṣāsurasya lokasya | iti hi kulaputra bodhicittamebhiścānyaiścāpramāṇairguṇaviśeṣai:

samanvāgatamiti ||

kathaṃ punarjñāyate-pṛthagjanasyāpi bodhicittamutpadyate na vāṅmātrametaditi ? anekasūtrānta-

darśanāt | yathā tāvadāryavima{1. Cf. Nanjio Nos. 146,147,149.}lakīrtinirdeśe nirdiṣṭam-sumerusamāṃ satkāyadṛṣṭimutpādya bodhi- 

cittamutpadyate | tataśca buddhadharmā virohantīti || ratna{2. Cf. Nanjio Nos. 168-69.}karaṇḍasūtrācca pṛthagjanoípi bodhisattva iti 

jñāyate | yathoktam-tadyathāpi nāma mañjuśrī: aṇḍakoṣaprakṣiptoípi kalaviṅkapoto asaṃbhinnāṇḍa: 

aniṣkrānta: koṣātkalaviṅkarutameva muñcati, evameva mañjuśrī: avidyāṇḍakoṣaprakṣiptoípi bodhisattvo 

asaṃbhinnātmadṛṣṭiraniṣkrāntastraidhātukādbuddharutameva muñcati yadidaṃ śūnyatānimittāpraṇihitarutameva || 

sa{3.Cf. Nanjio Nos. 163-64.}rvadharmāpravṛttinirdeśeípi kathitam-jayamateśca bodhisattvasya pṛthivī vidāramadāt | 

sa kālagato mahānirayaṃ prāpataditi | sa hi śūnyatāṃ nādhimuktavān, śūnyatāvādini ca pratighaṃ 

kṛtavān ||

ni{4. Cf. Nanjio Nos. 131-32.}yatāniyatāvatāramudrāsūtreípyākhyātam-katama: paśurathagatiko bodhisattva: ? tadyathā- 

kaścitpuruṣa: pañcabuddhakṣetraparamāṇuraja:samān lokadhātūnabhikramitukāma: syāt | sa paśurathamabhiruhya 

mārga pratipadyate | sa cireṇa dīrgheṇādhvanā yojanaśataṃ gacchet | sa tatra mahatyā vātamaṇḍalyā paścāt 

khalu punaraśītiṃ yojanasahasrāṇi pratyākṛṣya pratyudāvartyeta | tatkiṃ śaknuyātsa puruṣastān 

lokadhātūn paśurathenātikramitum ? yāvadanabhilāpyānabhilāpyairapi kalpairekamapi lokadhātumati- 

kramitum ? āha-no hīdaṃ bhagavan | bhagavānāha-evameva mañjuśrī: ya: kaścidbodhicittamutpādya 

mahāyānaṃ na dhārayati, na paṭhati, śrāvakayānīyān sevate, taiśca sārdhaṃ saṃstavaṃ karoti, śrāvakayānaṃ

ca paṭhati, svādhyāyati mīmāṃsate paribudhyate, arthāṃśca pāṭhayati yāvadbodhayati, sa tena dandhaprajño 

bhavati | soínuttarajñānamārgātpratyākṛṣyate pratyudāvartyate | yadapi tasya bodhisattvasya bodhibhāvanāta: 

prajñendriyaṃ prajñācakṣu:, tadapi tasya dandhīkriyate pratihanyate | soíyaṃ paśurathagatiko bodhisattva iti || 

tadevameṣā śūnyatānadhimuktirmahāyānānabhiratiśca asaṃpūrṇādhimukticittacaryasyāpi prāyo na 

saṃdṛśyate, prāgeva adhimātrādhimukticaryasya bodhisattvasya | sa hi {5. Nanjio,. Nos. 151-52.}ratnameghe sarvabālacaritavipatti-

samatikrānta: paṭhyate asaṃkhyeyasamādhidhāraṇīvimokṣābhijñāvidyāvikrīḍitoínantadharmārāmaratinirāmiṣā- 

parāntakalpakoṭyanābhoganirvikalpaprītivegālokapratilabdhaśca aprameyakalpakoṭīniyutaśatasahasraparama-

@008

mahāyānaprasthānavicitrabhāvanāsaṃpūrṇaparārthapratipattiniryāṇapuṇyajñānasaṃbhārābhinirhārābhinirvṛtti: pūrvayoga- 

śatasahasrasamṛddhaśca paṭhyate | athaitanneyārtham | kasmādanye bodhicittotpādakā asyāṃ bhūmau 

neṣyante ? na cātra icchayā kiṃcidviśeṣacihnaṃ nītārthaṃ kartuṃ labhyate | adhimātrādhimukticaryādharmatā- 

vacanācca gamyate | yathā madhyamṛduprakārāpyadhimukticaryā astyeveti || asya punastathāgataguhya-

sūtrasya koíbhiprāya: ? yaduktam-kasya bhagavan bodhicittotpāda: ? āha-yasya mahārāja adhyā- 

śayoívikopita: | āha-kasya bhagavannadhyāśayoívikopita: ? āha-yasya mahārāja mahākaruṇotpāda: | 

āha-kasya bhagavan mahākaruṇotpāda: ? āha-yasya mahārāja sarvasattvāparityāga: | āha- 

kathaṃ bhagavan sattvā aparityaktā bhavanti ? āha-yadā mahārāja ātmasaukhyaṃ parityaktaṃ bhavatīti || 

bodhicittamātrasaṃtuṣṭānāṃ karuṇābhilāṣasaṃjananārthamidamuktam | yathā n ate tathāgataśāsane 

pravrajitā:, yeṣāṃ nāsti tyāga iti | evamiha anyabodhicittanindā draṣṭavyā, na tu bodhicittamanyathā 

notpadyata eva ||

yathā daśadharmakasūtre deśitam-iha kulaputra bodhisattvagotrastha: sannanutpāditabodhicitta: 

tathāgatena vā tathāgataśrāvakeṇa vā saṃcodyamāna: saṃvedyamāna: samādāpyamānoínuttarāyāṃ samya- 

ksaṃbo[dhau] bodhicittamutpādayati-idaṃ prathamaṃ kāraṇaṃ bodhicittotpādāya | saṃbodhervā bodhicittasya vā 

avarṇaṃ bhāṣyamāṇaṃ śrutvā anuttarāyāṃ samyaksaṃbodhau cittamutpādayati-idaṃ dvitīyaṃ kāraṇam | sa 

satvānanāthā[natrāṇā]naśaraṇānadvīpān dṛṣṭvā kāruṇyacittamupasthāpya yāvadanuttarāyāṃ samyaksaṃbodhau 

cittamutpādayati-idaṃ tṛtīyaṃ kāraṇaṃ bodhicittotpādāya | sa tathāgatasya sarvākāraparipūrṇatāṃ 

dṛṣṭvā prītimutpādya anuttarāyāṃ samyaksaṃbodhau cittamutpādayati-idaṃ caturthaṃ kāraṇamiti || 

tacca bodhicittaṃ dvividham-bodhipraṇidhicittaṃ ca bodhiprasthānacittaṃ ca | yathā āryagaṇḍa{1. Cf. Nanjio Nos. 23 (3), 1043. 2 GV. p. 492(?)}vyūha-

sūtre bhāṣitam-

durlabhā: kulaputra te sattvā: sarvaloke yeínuttarasyāṃ samyaksaṃbodhau cittaṃ praṇidadhati | 

tatoípi durlabhatamāste sattvā yeínuttarāṃ samyaksaṃbodhimabhisaṃprasthitā: || iti ||

tatra bodhipraṇidhicittaṃ mayā buddhena bhavitavyamiti cittaṃ praṇidhānādutpannaṃ bhavati || 

śū{2.Cf. Nanjio, No.399; also Called śūraṃgamasamādhi.}raṃgamasūtreípi śāṭhyotpāditasyāpi bodhicittasya buddhatvahetutvābhidhānāt | ka: punarvāda: kiṃcideva

kuśalaṃ kṛtvā | yathoktaṃ bhadra{3. Cf. Nanjio, No. 403.}kalpikasūtre-ghoṣadatto nāma tathāgato yatra nakṣatrarājena tathāgatena

prathamaṃ bodhicittamutpāditaṃ tāmbūlapatraṃ dattvā gopālakabhūtena | evaṃ vidyutpradīpo nāma tathāgato 

yatra yaśasā tathāgatena prathamaṃ bodhicittamutpāditaṃ daśikāṃ dattvā tantra(ntu)vāyabhūtena | evamanantaprabho 

nāma tathāgato yatrārciṣmatā tathāgatena prathamaṃ bodhicittamutpāditaṃ tṛṇapradīpaṃ datvā nagarāvalambakabhūtena | 

evaṃ dṛḍhavikramo nāma tathāgato yatra duṣpradharṣeṇa tathāgaten prathamaṃ bodhicittamutpāditaṃ dantakāṣṭhaṃ 

datvā kāṣṭhahārakabhūtenetyādi ||

@009

caryāvikaleípi ca bodhicitte nāvamanyanā kartavyā, tasyāpyanantasaṃsārasukhaprasavanatvāt | 

yathāryamaitreyavimokṣe varṇitam-tadyāpi nāma kulaputra bhittamapi vajraratnaṃ sarvaprativiśiṣṭaṃ suvarṇālaṃkāra- 

mabhibhavati, vajraratnanāma ca na vijahāti, sarvadāridryaṃ vinivartayati, evameva kulaputra āśayaprati- 

pattibhinnamapi sarvajñatācittotpādavajraratnaṃ sarvaśrāvakapratyekabuddhaguṇasuvarṇālaṃkāramabhibhavati, bodhicitta- 

nāma ca na vijahāti, sarvasaṃsāradāridryaṃ vinivartayatīti ||

itaśca vināpi caryayā bodhicittamupakārakamiti jñātavyam | yenāpara{1. Cf. Nanjio, Nos. 248-250.} rājāvavādakasūtre

kathitam-yasmācca tvaṃ mahārāja bahukṛtyo bahukaraṇīya:, asaha: sarveṇa sarva: sarvathā sarva sarvadā 

dānapāramitāyāṃ śikṣitum, evaṃ yāvatprajñāpāramitāyāṃ śikṣitum, tasmāttarhi tvaṃ mahārāja evameva 

samyaksaṃbodhichandaṃ śraddhāṃ...ca praṇidhiṃ ca gacchannapi tiṣṭhannapi niṣaṇṇoípi śayānoípi jāgradapi 

bhuñjānoípi pibannapi satatasamitamanusmara, manasi kuru, bhāvaya | sarvabuddhabodhisattvapratyekabuddhārya- 

śrāvakapṛthagjanānāmātmanaścātītānāgatapratyutpannāni sarvakuśalamūlānyabhisaṃkṣipya tulayitvā piṇḍayitvā 

anumodasva, agrayānumodanayā yāvadākāśasamatayā nirvāṇasamatayā anumodasva, anumodya ca 

sarvabuddhabodhisattvapratyekabuddhāryaśrāvakāṇāṃ pūjākarmaṇe niryātaya | niryātya ca sarvasattvasādhāraṇāni 

kuru | tata: sarvasattvānāṃ yāvat sarvajñatāpratilambhāya sarvabuddhadharmaparipūraṇāya dine dine traikālya- 

manuttarāyāṃ samyaksaṃbodhau pariṇāmaya | evaṃ khalu tvaṃ mahārāja pratipanna: san rājyaṃ kārayiṣyasi, 

rājyakṛtyāni ca na hāpayiṣyasi, bodhisaṃbhārāṃśca paripūrayiṣyasīti || 

atraiva cāsya vipāka ukta:-sa khalu punastvaṃ mahārāja tasya samyaksaṃbodhicitta- 

kuśalamūlakarmaṇo vipākena anekaśatakṛtvo deveṣūpapannoíbhū: | anekaśatakṛtvo manuṣyeṣūpapannoíbhū: |

sarvāsu ca devamanuṣyopapattiṣvādhipatyameva kārayasi | na ca tāvattava mahārāja tasya samyaksaṃbodhi- 

cittasya kuśalakarmaṇa ūnatvaṃ vā apūrṇatvaṃ vā prajñāyate | api ca mahārāja ekamapi samyaksaṃ

bodhicittaṃ sarvasattvottāraṇārambaṇatvāt sarvasattvāmocanārambaṇatvāt sarvasattvasamāśvāsanārambaṇatvāt 

sarvasattvaparinirvāṇārambaṇatvādaprameyāsaṃkhyeyakuśalopacayam | ka: punarvādo ya evaṃ bahulīkarotīti || 

etacca bodhicittaṃ rūpakāyadarśanotpannam | tatra pūrvāvadāne paṭhyate-evaṃ tāvatpraṇidhi- 

bodhicittaṃ veditavyam | idaṃ tu vaktavyam-kimabhūmipraviṣṭasyāpi bodhisattvasaṃvarādhikāroísti na 

veti ? astīti veditavyam | {2.  Cf. Nanjio, Nos.67-69,70.}ākāśagarbhasūtre lābhasatkārārthaṃ mūlāpattiśravaṇāt | daśabhūmikasūtre 

tu prathamāyāṃ bhūmau darśitam-na ca kaṃcit satkāraṃ kasyacitsakāśātpratikāṅkṣati anyatra mayaivaiṣāṃ 

sarvasattvānāṃ sarvopakaraṇabāhulyamupanāmayitavyamiti || tathā cāha-pramuditāyāṃ bodhisattvabhūmau 

suvyavasthito bhavatyacalanayogeneti | punaścoktam-tathāgatavaṃśaniyato bhavati saṃbodhiparāyaṇa iti || 

ākāśagarbhasūtre tvāha-śrāvakayānamevāsya na bhavati prāgeva mahāyānamiti || 

tathāryogra{3. Cf. Nanjio, Nos. 23 (19), 33,34.}paripṛcchāyāṃ mātsaryaparyavanaddhasyāpi śikṣāpadāni prajñaptāni | pramuditāyāṃ tu paṭhyate- 

@010

ātmasaṃjñāpagamāccāsya ātmasneho na bhavati, kuta: puna: sarvopakaraṇasneha iti | tathā mastakādi-

dānamapyatrāsyoktam ||

evamādisūtreṣu bhūmipraviṣṭasyāpi śikṣāprajñaptirdṛśyate | yatra tu asāmānyena bodhisattva-

madhikṛtyopadeśa:, tatra abhyāsāyogyatayā pratiṣedhavākyena vā ādikarmikabodhisattvena na śikṣitavyaṃ 

bhavedetat | ubhayāsaṃbhave tu sarvatra śikṣitavyam | tatrāpyekasyāṃ śikṣāyāṃ śikṣaṇāyāmaśaktasyetaraśikṣā- 

nabhyāsādanāpatti: || ā{1.Cf. Nanjio, Nos. 74,77.}ryākṣayamatisūtreípyevamavocat-dānakāle śīlopasaṃhārasyopekṣeti vistara: || 

na cātra śithilena bhavitavyam, na ca śeṣāsu na samudāgacchati | yathābalaṃ yathābhajamāna- 

miti daśabhūmikasūtre vacanāt | ayaṃ ca saṃvara: strīṇāmapi mṛdukleśānāṃ bodhyabhilāṣacittānāṃ 

labhyate | uktaṃ hi bodhisattvaprātimokṣe-caturbhi: śāriputra dharmai: samanvāgatā: bodhisattvā: 

satyavādino bhavantītyārabhyāha-iha śāriputra kulaputro vā kuladuhitā vā anuttarāyāṃ samya-

ksaṃbodhau cittamutpādya ārabdhavīryo viharati kuśaladharmaparyeṣaṇāyetyārabhya sarva upadeśa: ||

saṃvaragrahaṇaṃ ca bodhisattvaśikṣāpadābhyāsaparamasya sāṃvarikasyāntikātkartavyam | evaṃ 

hyasya śikṣātikrame tīvramapatrāpyaṃ guruvisaṃvādanabhayaṃ cotpadyate | tatra ca anābhogata: premagaurava- 

siddhirityeṣa sāmānyasaṃvaradharma: | ata eva bodhisattvā: tathāgatānāṃ purata: śikṣāṇāmanyatamaśikṣā- 

niṣpattikāmā: samādānaṃ kurvanti | tasya ca kalyāṇamitrasyābhāve daśadigavasthitabuddhabodhi- 

sattvābhimukhībhāvabhāvanayā saṃvaro grāhya: saṃvaramātmabalaṃ ca tulayitvā | anyathā tu sarvabuddha- 

bodhisattvā: sadevakaśca loko visaṃvādita: syāt |  sa{2. Cf. Nanjio, Nos.1096,1098}ddharmasmṛtyupasthānasūtre hi kiṃcinmātraṃ 

cintayitvāpi adadata: pretagatiruktā pratijñātaṃ ca-adadato narakagati:, kiṃ punaranuttaramarthamakhilasya 

jagata: pratijñāya asaṃpādayata: | ata evoktaṃ dha{3. Cf. Nanjio, Nos. 679, 804.}rmasaṃgītisūtre-satyagurukeṇa kulaputra bodhisattvena 

bhavitavyam | satyasaṃgīti: kulaputra dharmasaṃgīti: | tatra kulaputra katamatsatyaṃ yadbodhisattvoínuttarāyāṃ 

samyaksaṃbodhau cittamutpādya taccittaṃ jīvitahetorapi na parityajati, na sattveṣu vipratipadyate ? idaṃ 

bodhisattvasya satyam-yatpunarbodhisattvoínuttarāyāṃ samyaksaṃbodhau cittamutpādya paścāttaccittaṃ parityajati, 

sattveṣu vipratipadyate, ayaṃ bodhisattvasya pratikraṣṭo mṛṣāvāda iti | ā{4. Cf. Nanjio, No. 426.}ryasāgaramatisūtreípi deśitam-

syādyathāpi nāma sāgaramate rājā vā rājamātro vā sarvaṃ nāgarakaṃ janaṃ śvobhaktenopanimantryopekṣako bhavet, 

nānnapānaṃ samudānayet, satyaṃ sarvajanakāyaṃ visaṃvādayet | tatra teínnapānabhojanamalabhamānā ucca{5. Cf. Nanjio, No. 976.}gghanta: 

prakrāmeyu: | evameva sāgaramate yo bodhisattva: sarvasattvānāśvāsya atīrṇatāraṇāyāmuktamocanāyānāśvastā- 

śvāsanāya yāvanna bāhuśrutye'bhiyogaṃ karoti, nāpi tatoínyeṣu bodhipakṣyakuśalamūleṣu dharmeṣu, ayaṃ 

bodhisattvo visaṃvādayati sadevakaṃ lokam | evaṃ ca taṃ pūrvabuddhadarśinyo devatā uccagghanti 

vivādayanti | durlabhāste yajñasvāmino ye mahāyajñaṃ pratijñāyottārayanti | tasmāttarhi sāgaramate na 

sā bodhisattvena vāgbhāṣitavyā yayā sadevamānuṣāsuraṃ lokaṃ visaṃvādayet | punaraparaṃ sāgaramate

@011

bodhisattva: kenacidevādhīṣṭo bhavati dharmeṣvarthakaraṇīyeṣu | tatra bodhisattvena vāgbhāṣitā bhavati

yāvadātmaparityāgoípi bodhisattvena kartavyo bhavet | tatra na puna: sa sattvo visaṃvādayitavya iti || 

tasmātsvabalānurūpeṇa ekamapi kuśalamūlaṃ samādāya rakṣitavyam | yathoktamā{1. Cf. Nanjio, Nos. 64-65.}ryakṣitigarbhasūtre-

ebhirdaśabhi: kuśalai: karmapathairbuddhatvam | na punaryoíntaśa ekamapi yāvajjīvaṃ kuśalaṃ karmapathaṃ na rakṣati, 

atha ca punarevaṃ vadati-ahaṃ mahāyānikoíhaṃ cānuttarāṃ samyaksaṃbodhiṃ paryeṣāmīti, sa pudgala: parama- 

kuhako mahāmṛṣāvādika: sarveṣāṃ buddhānāṃ bhagavatāṃ purato visaṃvādako lokasyocchedavādī | sa mūḍha: kālaṃ 

kurute, vinipātagāmī bhavatīti || yāvatkālaṃ ca śaknoti tāvatkālaṃ kuśalaṃ samādāya vartitavyam || 

etacca bhaiṣa{2. Cf. also the text in Gilgit Mss., Vol. I.}jyaguruvaiḍūryaprabhasūtre draṣṭavyam-yastu mahāsattva evaṃ śrutvāpi bodhisattvacaryā- 

duṣkaratāmapi prajñayāvagāhyotsahata eva sakaladu:khitajanaparitrāṇadhuramavavoḍhum, tena vandanapūjana- 

pāpadeśanapuṇyānumodanabuddhādhyeṣaṇayācanabodhipariṇāmanaṃ kṛtvā kalyāṇamitramadhyeṣya taduktānuvādena 

svayaṃ vā vaktavyam-samanvāhara ācārya ahamevaṃ nāmetyuktvā | yathā {3. Cf. Nanjio, Nos. 171.}āryamañjuśrībuddhakṣetraguṇa- 

vyūhālaṃkārasūtre bhagavatā mañjuśriyā pūrvajanmāvadāne caryopetaṃ bodhicittamutpāditaṃ tathotpādayi-

tavyam | evaṃ hi tenoktam- 

yāvatī prathamā koṭi: saṃsārasyāntavarjitā | 

tāvatsattvahitārthāya cariṣyāmyamitāṃ carim || 

utpādayāmi saṃbodhau cittaṃ nāthasya saṃmukham | 

nimantraye jagatsarvaṃ dāridryānmocitāsmi tat || 

vyāpādakhilacittaṃ vā īrṣyāmātsaryameva vā | 

adyāgre na kariṣyāmi bodhiṃ prāpsyāmi yāvatā | 

brahmacaryaṃ cariṣyāmi kāmāṃstyakṣyāmi pāpakān ||

buddhānāmanuśikṣiṣye śīlasaṃvarasaṃyame | 

nāhaṃ tvaritarūpeṇa bodhiṃ prāptumihotsahe || 

parāntakoṭiṃ sthāsyāmi sattvasyaikasya kāraṇāt | 

kṣetraṃ viśodhayiṣyāmi aprameyamacintiyam ||

nāmadheyaṃ kariṣyāmi daśadikṣu ca viśrutam | 

kāyavākkarmaṇī cāhaṃ śodhayiṣyāmi sarvaśa: | 

śodhayiṣye manaskarma karma kartāsmi nāśubham || iti || 

na cātra sārvakālikātsaṃvaragrahaṇājjanmāntarāpattiśaṅkā kartavyā, atraiva sūtreíkṣobhyapraṇi- 

dhānānujñānādevaṃ hyuktam | yathā tenākṣobhyeṇa tathāgatena pūrvaṃ bodhisattvabhūtenaivaṃ vāgbhāṣitā-

visaṃvāditā me buddhā bhagavanto bhaveyuryadi sarvasyāṃ jātau na pravrajeyamiti |

@012

ekā jāti: prayatnena saṃśodhyā vibudhātmanā | 

anyāstu jātīrābodhe: saiva saṃśodhayiṣyati || 

ityukte: || evaṃ śāriputra bodhisattvenākṣobhyasya tathāgatasyānuśikṣitavyam | evaṃ

śikṣamāṇa: śāriputra bodhisattvo mahāsattva: sarvasyāṃ jātau pravrajati, utpādādvā tathāgatānā- 

manutpādādvā avaśyaṃ gṛhāvāsānniṣkrāmati | tatkasya heto: ? paramo hyayaṃ śāriputra lābho yaduta

gṛhāvāsānniṣkramaṇamiti | yāvat | bhāryāputraduhitṛtṛṣṇā cāsya na bhavatīti || yathā janmāntareṣvayaṃ 

doṣo na bhavati, tathātraiva vakṣyamāṇamityāstāṃ tāvadetat || 

tadevaṃ samāttasaṃvarasya sāmānyamāpattilakṣaṇamucyate, yenāpattilakṣaṇena yukta vastu svayamapyu- 

tprekṣya pariharet, na cāpattipratirūpakeṣvanāpattipratirūpakeṣu ca saṃmuhyeta | bodhisattva: sarvasattvānāṃ 

vartamānānāgatasarvadu:khadaurmanasyopaśamāya vartamānānāgatasukhasaumanasyotpādāya ca ni:śāṭhyata: 

kāyavāṅmana:parākramai: prayatnaṃ karoti | yadi tu (ta)tpratyayasāmagrīṃ nānveṣate, tadantarāyapratikārāya 

na ghaṭate, alpadu:khadaurmanasyaṃ bahudu:khadaurmanasyapratikārabhūtaṃ notpādayati, mahārthasiddhyarthaṃ cālpārtha- 

hāniṃ na karoti, kṣaṇamapyupekṣate, sāpattiko bhavati | saṃkṣepatoínāpatti: svaśaktyaviṣayeṣu kāryeṣu 

tatra niṣphalatayā śikṣayā prajñaptyabhāvāt | prakṛtisāvadyatayā tvanyadgṛhyata eva | yatra svaśaktyagocareípi 

tyāgasāmarthyādāpatti: syāt, tanna cintyam | sāmānyapāpadeśanāntarbhāvāttu tato mukti: || 

etatsamāsato bodhisattvaśikṣāśarīram | vistaratastvapramāṇakalpāparyavasānanirdeśam | 

athavā saṃkṣepato dve bodhisattvasyāpattī | yathā śaktiyuktāyuktamasamīkṣyārabhate, na nivartate

upekṣate vā, sāpattiko bhavati | nirūpya yathārhamatikrāmati antaśścaṇḍāladāsenāpi codita:, 

sāpattiko bhavati | kuta: ? etadadhyāśayasaṃcodanasūtre vacanāt-api tu maitreya caturbhi: kāraṇai: 

pratibhānaṃ sarvabuddhabhāṣitam | katamaiścaturbhi: ? iha maitreya pratibhānaṃ satyopasaṃhitaṃ bhavati, nāsatyopasaṃhitam | 

dharmopasaṃhitaṃ bhavati, nādharmopasaṃhitam | kleśahāyakaṃ bhavati, na kleśavivardhakam | nirvāṇaguṇānu- 

śaṃsasaṃdarśakaṃ bhavati, na saṃsāra[guṇā]nuśaṃsasaṃdarśakam | ebhiścaturbhi: | peyālaṃ | yasya

kasyacinmaitraiya ebhiścaturbhi: kāraṇai: pratibhānaṃ pratibhāti pratibhāsyati vā, tatra śrāddhai: kulaputrai: 

kuladuhitṛbhirvā buddhasaṃjñotpādayitavyā śāstṛsaṃjñāṃ kṛtvā | sa dharma: śrotavya: | tatkasya heto: ?

yatkiṃcinmaitreya su{1. Compare : A N. p.164 (jaṃ kiṃci buddhena bhāsitaṃ, sabbaṃ taṃ subhāsitaṃ. Cf. also Bhabru Edict : e kiṃci bhaṃte bhagavatā budhena bhāsite, save se subhāsite vā.}bhāṣitaṃ sarvaṃ tadbuddhabhāṣitam | tatra maitreya ya imāni pratibhānāni pratikṣipet-naitāni

buddhabhāṣitānīti, teṣu ca agauravamutpādayetpudgalavidveṣeṇa, tena sarvabuddhabhāṣitaṃ pratibhānaṃ pratikṣiptaṃ 

bhavati | dharmaṃ pratikṣipya dharmavyasanasaṃvartanīyena karmaṇā apāyagāmī bhavati ||

ya: punaretadabhyāsārthaṃ vyutpāditamicchati, tenātra śikṣāsamuccaye tāvaccaryāmukhamātra- 

śikṣaṇārthamabhiyoga: karaṇīya:, śikṣārambhasyaiva mahāphalatvāt | yathoktaṃ pra{2. Cf. Nanjio, No. 522.}śāntaviniścayaprātihāryasūtre- 

yaśca mañjuśrīrbodhisattvo gaṅgānadīvālikāsamebhyo buddhebhya: pratyekaṃ sarvebhyo gaṅgānadīvālukāsamāni 

buddhakṣetrāṇi vaśirājamahāmaṇiratnapratipūrṇāni kṛtvā dadyāt, evaṃ dadat gaṅgānadīvālikāsamān

@013

kalpān dānaṃ dadyād, yo vā anyo mañjuśrīrbodhisattva imānevaṃrūpān dharmān śrutvā ekāntena gatvā 

cittenābhinirūpayet, imeṣvevaṃrūpeṣu dharmeṣu śikṣiṣyāmīti, soíśikṣitoípi mañjuśrīrbodhisattvoísyāṃ 

śikṣāyāṃ chandikoí(dhika)taraṃ puṇyaṃ prasavati | na tveva taddānamayaṃ puṇyakriyāvastviti ||

tasmādevamanuśaṃsadarśinā bodhisattvena na kathaṃcinnivartitavyam | yathātraivāha-tatra mañjuśrīrye

trisāhasramahāsāhasralokadhātuparamāṇuraja:samā: sattvāsteṣāmekaika: sattvo rājā bhavejjambūdvīpādhipati:, 

te sarva evaṃ ghoṣayeyu:-yo mahāyānamudgrahīṣyati, dhārayiṣyati, vācayiṣyati, paryavāpsyati, pravartayiṣyati, 

tasya nakhacchedena māsaṃ pañcapalikena divasenāvatārayiṣyāma:, taṃ caitenopakrameṇa jīvitād vyaparopa- 

yiṣyāma iti | sacenmañjuśrīrbodhisattva evamucyamāne no trasyati na saṃtrāsamāpsyate antaśa

ekacittotpādenāpi na bibheti na viṣīdati na vicikitsate, uttari ca saddharmaparigrahārtha- 

mabhiyujyate, pāṭhasvādhyāyābhiyukto viharati, ayaṃ mañjuśrīrbodhisattvaścittaśūro dānaśūra: śīlaśūra:

kṣāntiśūra: vīryaśūra: dhyānaśūra: prajñāśūra: samādhiśūra: iti vaktavya: | sacenmañjuśrīrbodhisattva: 

teṣāṃ vadhakapuruṣāṇāṃ na kupyati na ruṣyati na khiladoṣacittamutpādayati, sa mañjuśrīrbodhisattvo

brahmasama indrasamoíkampya iti ||

itaścādyakāle- 

śikṣādaro mahāyānāt 

mahāphalavipāka: | tathāhi candra{1. SR. 35.3-4 (Var: dīpakriyābhi: for ca dīpamālai:; sugatāna for sugatasya; śiṣyān for śikṣām.)pradīpasūtre- 

buddhāna koṭīnayutānupasthihedannena pānena prasannacitta: | 

chatrai: patākābhi ca dīpamālai: kalpāna koṭyo yatha gaṅgavālikā: || 

yaścaiva saddharma pralujyamāne nirudhyamāne sugatasya śāsane | 

rātriṃdivaṃ eka careya śikṣām idaṃ tata: puṇyaviśiṣṭaṃ bhoti || 

tasmātkartavyoítrādara: || 

uktāni ca sūtrānteṣu bodhisattvaśikṣāpadāni | yathoktamāryaratnameghe-kathaṃ ca kulaputra 

bodhisattvā bodhisattvaśikṣāsaṃvarasaṃvṛtā bhavanti ? iha bodhisattva: evaṃ vicārayati-na 

prātimokṣasaṃvaramātrakeṇa mayā śakyamanuttarāṃ samyaksaṃbodhimabhisaṃboddhum | kiṃ tarhi yānīmāni 

tathāgatena teṣu teṣu sūtrānteṣu bodhisattvasamudācārā bodhisattvaśikṣāpadāni prajñaptāni, teṣu 

teṣu mayā śikṣitavyamiti vistara: | tasmādasmadvidhena mandabuddhinā durvijñeyo vistaroktatvāt- 

bodhisattvasya saṃvara: | 

tata: kiṃ yuktam ? 

marmasthānānyato vidyādyenānāpattiko bhavet ||3||

@014

katamāni ca tāni marmasthānāni, yāni hi sūtrānteṣu mahāyānābhiratānāmarthāyoktāni ? 

yaduta- 

ātmabhāvasya bhogānāṃ tryadhvavṛtte: śubhasya ca | 

utsarga: sarvasattvebhyastadrakṣā śuddhivardhanam ||4||

eṣa bodhisattvasaṃvarasaṃgraha:, yatra bodhisattvānāmabhyāsaviśrāmeípyāpattayo vyavasthāpyante || 

yathoktaṃ bodhisattvaprātimokṣe-yo bodhisattvena mārga: parigṛhīta: sarvasattvānāṃ kṛtena 

du:khakṣayagāmī, sacedbodhisattvasya taṃ mārgaṃ parigṛhyāvasthitasyāpi kalpakoṭeratyayenaikaṃ sukhacitta- 

mutpadyeta antaśo niṣadyācittamapi, tatra bodhisattvenaivaṃ cittamutpādayitavyam-sarvasattvānāmātyayikaṃ 

parigṛhyaitadapi me varjayanniṣīdāmīti parigṛhyet | tamapi mañjuśrīrāha-pañcemāni devaputra ānanta-

yāṇi yairānantaryai: samanvāgatā bodhisattvā: kṣipramanuttarāṃ samyaksaṃbodhimabhisaṃbudhyante | katamāni 

pañca ? yadā devaputra bodhisattvoídhyāśayatyanuttarāyāṃ samyaksaṃbodhau cittamutpādya nāntarā śrāvaka- 

pratyekabuddhabhūmau cittamutpādayati, idaṃ devaputra prathamamānantaryam | sarvasvaparityāgitāyāṃ cittamutpādya 

nāntarā mātsaryacittena sārdhaṃ saṃnyasati, idaṃ devaputra dvitīyamānantaryam | sarvasattvā mayā trātavyā

ityevaṃ cittamutpādya nāntarā sīdati, idaṃ devaputra tṛtīyamānantaryam | anutpannāniruddhān sarva- 

dharmānavabhotsya ityevaṃ cittamutpādya nāntarā dṛṣṭigateṣu prapatati, idaṃ devaputra caturthamānantaryam | 

ekakṣaṇasamāyuktayā prajñayā sarvadharmānavabhotsya ityevaṃ cittamutpādya nāntarā tiṣṭhati, na viṣṭhīvati 

aprāptāyāṃ sarvajñatāyām, idaṃ devaputra pañcamamānantaryamiti || 

tasmādevamātmabhāvabhogapuṇyānāmaviratamutsargarakṣāśuddhivṛddhayo yathāyogaṃ bhāvanīyā: || tatra 

tāvadutsargārthaṃ parigrahadoṣabhāvanādvāreṇa vairāgyamutpādayet, tyāgānuśaṃsāṃśca bhāvayet | yathā tāvaccandra{1. SR. App. I(No.32) i.e,. the passage is omitted in Gilgit Mss.}-

pradīpasūtre-

adhyavasitā ye bālā: kāyeísmin pūtike samyak | 

jīvite cañcaleívaśye māyāsvapnanibhopame ||

atiraudrāṇi karmāṇi kṛtvā mohavaśānugā: | 

te yānti narakān ghorān mṛtyuyānagatābudhā: | iti || 

tathā ananta{2. Nanjio Nos. 357-58.}mukhanirhāradhāraṇyāmapyuktam- 

ye kecit sattvā na bhavanti vigrahā: parigrahastatra nidānamūlam | 

tasmāttyajedyatra bhaveta tṛṣṇā utsṛṣṭatṛṣṇasya hi dhāraṇī bhavet || iti ||

bodhisattvaprātimokṣe kathitam-punaraparaṃ śāriputra bodhisattva: sarvadharmeṣu parakīyasaṃjñāmutpāda- 

yati | na kaṃcidbhāvamupādatte | tatkasya heto: ? upādānaṃ hi bhayamiti || āryogradattaparipṛcchāyā- 

mapyāha-yaddattaṃ tanna bhūyo rakṣitavyam | yad gṛhe tadrakṣitavyam | yaddattaṃ tattṛṣṇākṣayāya | yadgṛhe

@015

tattṛṣṇāvardhanam | yaddattaṃ tadaparigraham, yadgṛhe tatsaparigraham | yaddattaṃ tadabhayam, yadgṛhe tatsabhayam | 

yaddattaṃ tadbodhimārgopastambhāya, yadgṛhe tanmāropastambhāya | yaddattaṃ tadakṣayam, yadgṛhe tatkṣayi | yaddattaṃ 

tata: sukham, yadgṛhe, tadārabhya du:kham | yaddattaṃ tatkleśotsargāya, yadgṛhe tatkleśavardhanam | yaddattaṃ 

tanmahābhogatāyai, yadgṛhe na tanmahābhogatāyai | yaddattaṃ tatsatpuruṣakarma | yadgṛhe tatkāpuruṣakarma | yaddattaṃ 

tatsatpuruṣacittagrahaṇāya, yadgṛhe tatkāpuruṣacittagrahaṇāya | yaddattaṃ tatsarvabuddhapraśastam, yadgṛhe 

tadbālajanapraśastam || 

yāvatsacetpunarasya putreítiriktataraṃ premotpadyate tathā'nyeṣu sattveṣu, tena tisṛbhi: paribhāṣa- 

ṇābhi: svacittaṃ paribhāṣitavyam | katamābhistisṛbhi: ? samyak [pra] yuktasya samacittasya 

bodhisatvasya bodhi: | śūnaviṣamacittasya bodhi: śūnamithyāprayuktasya | anānātvacāriṇo bodhisattvasya 

bodhirna nānātvacāriṇa: | ābhistisṛbhi: paribhāṣaṇābhi: svacittaṃ paribhāṣya mitreímitrasaṃjñotpāda-

yitavyā-amitraṃ hyetanmama, na mitram | yoíhamasyārthāya buddhaprajñaptāyā: śikṣāyā uddhuratvādgatvā asmin 

putreítiriktataraṃ premotpādayāmi, na tathānyeṣu sattveṣu | tena tathā tathā cittamutpādayitavyaṃ yathā

yathāsya sarvasatveṣu putrapremānugatā maitryutpadyate | ātmakṣemānugatā maitryutpadyate | evaṃ cānena yoniśa: 

pratyavekṣitavyam-anyata eṣa āgata:, anyatoíham | sarvasattvā api mama putrā abhūvan | ahaṃ ca 

sarvasattvānāṃ putroíbhūvam | neha saṃvidyate kaścitkasyaci....paro vā | yāvadevaṃ hi gṛhapate gṛhiṇā 

bodhisattvena na kasmiṃścidvastuni mamatvaṃ parigraho vā kartavya:, nādhyavasānam, na niyati:, na 

tṛṣṇānuśaya: kartavya: | sacetpunargṛhapate gṛhiṇaṃ bodhisattvaṃ yācanaka upasaṃkramya kiṃcideva

vastu yāceta, sacedasya vastvaparityaktaṃ bhavet, naivaṃ cittaṃ nidhyāpayitavyam-yadyahametadvastu 

parityajeyaṃ yadi vā na parityajeyam, avaśyaṃ mamaitena vastunā vinābhāvo bhaviṣyati | akāmakena 

maraṇamupagantavyaṃ bhaviṣyati | etacca vastu māṃ tyakṣyati, ahaṃ caimaṇ tyakṣyāmi | etacca vastu 

parityajya ahaṃ āttasāra: kālaṃ kariṣyāmi | etacca parityaktaṃ na me maraṇakāle cittaṃ paryādāya 

sthāsyati | etacca me maraṇakāle prītiṃ prāmodyamavipratisāritāṃ ca janayiṣyati | sacetpunarevamapi 

samanvāharan na śaknuyāttadvastu parityaktum, tena sa yācanakaścatasṛbhi: saṃjñaptibhi: saṃjñapayitavya: | 

katamābhiścatasṛbhi: ? durbalastāvadasmyaparipakvakuśalamūla:, ādikarmiko mahāyāne, na cittasya 

vaśī parityāgāya, sopādānadṛṣṭikoísmi ahaṃkāramamakārasthita: | kṣamasva satpuruṣa, mā 

paritāpsī: | tathāhaṃ kariṣyāmi, tathā pratipatsye, tathā vīryamārapsye, yathainaṃ ca tavābhiprāyaṃ 

paripūrayiṣyāmi sarvasattvānāṃ ceti | evaṃ khalu gṛhapate tena yācanaka: saṃjñapayitavya: || 

etacca saṃjñapanamupari doṣaparihārāyoktam-mā bhūdbodhisattvasya tatrāprasādo bodhisattva vā 

yācanakasyeti | na tu mātsaryamevaṃ anavadyaṃ bhavati | kutsitaṃ cedaṃ bhagavatā bodhisattvānām | yathāha 

bodhisattvaprātimokṣa-catvāra ime śāriputra dharmā bodhisattvānāṃ na saṃvidyante | katame catvāra: ? 

śāṭyaṃ bodhisattvānāṃ na saṃvidyate | mātsaryaṃ bodhisattvānāṃ na saṃvidyate | īrṣyāpaiśunyaṃ bodhisattvānāṃ 

na saṃvidyate | nāhaṃ śaktoínuttarāṃ samyaksaṃbodhimabhisaṃboddhumiti līna cittaṃ bodhisattvānāṃ na 

saṃvidyate | yasyeme śāriputra catvāro dharmā: saṃvidyante, sa paṇḍitairjñātavya:-kuhako batāyam, lapako

@016

batāyam, naṣṭadharmo batāyam, saṃkleśadharmo batāyam, lokāmiṣaguruko batāyam, bhaktacolakaparamo 

batāyamiti || tathā-cittaśūrā: khalu puna: śāriputra bodhisattvā bhavanti | yāvatsvahastaparityāgī 

bhavati, pādaparityāgī, nāsāparityāgī, śīrṣaparityāgī, aṅgapratyaṅgaparityāgī, putraparityāgī, 

duhitṛparityāgī, bhāryāparityāgī, ratiparityāgī, parivāraparityāgī, cittaparityāgī, sukhaparityāgī, 

gṛhaparityāgī, vastuparityāgī, deśaparityāgī, ratnaparityāgī, sarvasvaparityāgīti || 

evaṃ nārāyaṇaparipṛcchāyāmapyuktam-na tadvastūpādātavyaṃ yasmin vastuni nāsya

tyāgacittamutpadyate | na tyāgabuddhi: krameta | na sa parigraha: parigrahītavyo yasmin parigrahe notsarjana- 

cittamutpādayet, na sa parivāra upādātavyo yasmin yācanakairyācyamānasya parigrahabuddhirutpadyate | 

na tadrājyamupādātavyam, na te bhogā:, na tadratnamupādātavyam, yāvanna tatkiṃcidvastūpādātavyam, 

yasmin vastuni bodhisattvasyāparityāgabuddhirutpadyate | api tu khalu puna: kulaputra bodhisattvena 

mahāsattvenaivaṃ cittamutpādayitavyam-ayaṃ mamātmabhāva: sarvasattvebhya: parityakta: utsṛṣṭa:, prāgeva

bāhyāni vastūni | yasya yasya sattvasya yena yena yadyatkāryaṃ bhaviṣyati, tasmai tasmai taddāsyāmi 

satsaṃvidyamānam | hastaṃ hastārthikebhyo dāsyāmi, pādaṃ pādarthikebhyo netraṃ netrārthikebhyo dāsyāmi, 

māsaṃ māṃsārthikebhya:, śoṇitaṃ śoṇitārthikebhyo majjānaṃ majjārthikebhyoíṅgapratyaṅgānyaṅgapratyaṅgā-

rthikebhya:, śira: śirorthikebhya: parityakṣyāmi | ka: punarvādo bāhyeṣu vastuṣu yaduta dhanadhānya- 

jātarūparajataratnābharaṇahayagajarathavāhanagrāmanagaranigamajanapadarāṣṭrarājadhānīpattanadāsīdāsakarmakara-

pauruṣeyaputraduhitṛparivāreṣu | api tu khalu punaryasya yasya yena yena yadyatkāryaṃ bhaviṣyati, tasmai 

tasmai sattvāya tattaddeyam | saṃvidyamānaṃ dāsyāmi, aśocannavipratisārī avipākapratikāṅkṣī 

parityakṣyāmi | anapekṣo dāsyāmi, sattvānugrahāya sattvakāruṇyena sattvānukampayā teṣāmeva sattvānāṃ 

saṃgrahāya, yathā meímī sattvā: saṃgṛhītā bodhiprāptasya dharmajānakā: syuriti | peyālaṃ | tadyathāpi 

nāma kulaputra bhaiṣajyavṛkṣasya mūlato vā hriyamāṇasya, gaṇḍata: śākhāta: tvakta: patrato vā hriyamāṇasya 

puṣpata: phalata: sārato vā hriyamāṇasya naivaṃ bhavati vikalpa:-mūlato me hriyate yāvatsārato me 

hriyata iti | api tu khalu punaravikalpa eva hīnamadhyotkṛṣṭānāṃ sattvānāṃ vyādhīnapanayati | 

ekameva kulaputra bodhisattvena mahāsattvena asmiṃścāturmahābhautike ātmabhāve bhaiṣajyasaṃjñotpādayitavyā | 

yeṣāṃ yeṣāṃ sattvānāṃ yena yenārtha:, tattadeva me harantu, hastaṃ hastārthina:, pādaṃ pādārthina iti pūrvavat || 

āryākṣayamatisūtreípi deśitam-ayameva mayā kāya: sarvasattvānāṃ kiṃkaraṇīyeṣu kṣapa- 

yitavya: | tadyathāpi nāma imāni bāhyāni catvāri mahābhūtāni pṛthivīdhāturabdhātustejodhātu- 

rvāyudhātuśca nānāsukhairnānāparyāyairnānārambaṇairnānopakaraṇairnānāparibhogai: sattvānāṃ nānopabhogaṃ 

gacchanti, evameva ahamimaṃ kāyaṃ caturmahābhūtasamucchrayaṃ nānā[sukhai]rnānāparyāyairnānārambaṇairnāno-

pakaraṇairnānāparibhogairvistareṇa sarvasattvānāmupabhogyaṃ kariṣyāmīti | sa imamarthavaśaṃ saṃpaśyan kāya- 

du:khatāṃ ca pratyavekṣate, kāyadu:khatayā ca na parikhidyate sattvāvekṣayeti || 

āryavajradhvajasūtreípyāha-iti hi bodhisattva ātmānaṃ sarvasattveṣu niryātayan sarvakuśala- 

mūlopakāritvena sarvasattvānāṃ kuśalamūlai: sa[manvā]haran pradīpasamamātmānaṃ sarvasattveṣūpanayan 

@017

sukhasamamātmānaṃ sarvasattveṣvadhitiṣṭhan dharmakukṣisamamātmānaṃ sarvajagati saṃdhārayan, āloka- 

samamātmānaṃ sarvasattveṣvanugacchan, jagatpratiṣṭhāpanasamamātmānaṃ saṃpaśyan, kuśalamūlapratyayabhūta- 

mātmānaṃ sarvajagatyanugacchan, mitrasamamātmānaṃ sarvasattveṣu niyojayamāna:, anuttarasukhamārga-

samamātmānaṃ sarvasattveṣu saṃdarśayamāna:, anuttarasukhopadhānasamamātmānaṃ sarvasattveṣu pariśodhamāna:, 

sūryasamamātmānaṃ sarvajagati samīkurvāṇa:, evaṃdharmopetamātmānaṃ sarvasattveṣu prayacchan, yathākāma- 

karaṇīyavaśyamātmānaṃ sarvaloke saṃpaśyan, agracaityā bhaviṣyāma:Ö sarvajagatsthityātmānaṃ

saṃpaśyan, samacittatāṃ sarvajagati niṣpādayan, sarvopakaraṇatīrthamātmānaṃ saṃpaśyan, sarva- 

lokasukhadātāramātmānaṃ pratyavekṣamāṇa:, sarvajagato dānapatimātmānamadhimucyamāna:, sarvalokajñāna- 

samamātmānaṃ kurvāṇa:, bodhisattvacaryāprayuktamātmānaṃ saṃjanayamāna:, yathāvāditathākāritvenātmānaṃ

niyojayamāna:, sarvajñatāsaṃnāhasaṃnaddhamātmānaṃ pratyavekṣamāṇa:, pūrvanimantritaṃ cittamanupālayamāna:, 

pratipattau cātmānaṃ sthāpayamāna:, bodhisattvatyāgacittatāṃ manasi kurvāṇa:, udyānabhūtamātmānaṃ sarva-

sattveṣu saṃpaśyan, dharmaratibhūtamātmānaṃ sarvalokeṣvādarśayamāna:, saumanasyadātāramātmānaṃ sarvasattvānā-

madhitiṣṭhan, anantaprītisaṃjananamātmānaṃ sarvajagato niryātamāna:, sarvaśukladharmāya dvārabhūta- 

mātmānaṃ sarvaloke saṃdhārayamāṇa:, buddhabodhidātāramātmānaṃ sarvasattvānāṃ praṇidadhat, pitṛsama-

mātmānaṃ sarvaprajāyāṃ niyojayamāna:, sarvopakaraṇāvaikalyādhikaraṇamātmānaṃ sarvasattvadhātau pratiṣṭhāpayamāna: | 

iti hi bodhisattva ātmānamupasthāyakatvāya dadāna:, yācanakeṣu nīcamanasikāracitta:, bhūmyāstara- 

ṇādhiṣṭhānacetā:, dharaṇisamasarvadu:khasahanamanasikārapravṛtta:, sarvasattvopasthānāklāntamānasaprayukta:, 

bālajanaduṣkṛtasthira:, sthāvarādhivāsanajātya:, asthita:, kuśalamūlābhiyukta: aprayuktasarvaloka- 

dhātūpasthāna:, karṇau nāsā saṃparityajan yācanakebhya upasaṃkrāntebhyo bodhisattvacaryopāttatathāgata- 

kulakulīnasaṃbhūtacitta: sarvabodhisattvānusmaraṇavihāraprasṛta:, asārātsarvatrailokyātsaÖtyavekṣamāṇa: 

svaśarīrānadhyavasitasaṃtāna:, aniketasarvabuddhadharmānusmṛtivihārī asārāccharīrātsārādānābhiprāya: | 

iti hi bodhisattvo jihvāṃ yācita: samānoÖ.vācā premaṇīyayā maitryā upacāravitatayā bhadre 

siṃhāsane rājārhe niṣādya taṃ yācanakamaṃbhibhāṣate hṛṣṭa: akruṣṭacitto bhūtvā akṣatacittoí- 

nupahatacitto mahātmavaṃśalā....[ci]tto buddhavaṃśasaṃbhūtacittoílulitasaṃtānacitto mahāsthāma-

balādhānoínadhyavasitaśarīracittoínabhiniviṣṭavacanacitto jānumaṇḍalapraṣṭhitakāyo bhūtvā svakā- 

nmukhājjihvāyācanakasya sarvaśarīramadhīnaṃ kṛtvā vācaṃ pramuñcan snigdhāṃ mṛdvīṃ premaṇīyāṃ 

maitryopacārām-gṛhāṇa tvaṃ mama jihvām, yathākāmakaraṇīyāṃ kuru | tathā kuru yathā tvaṃ prīto bhavasi 

prītamānasa ātmanā pramudito hṛṣṭa: prītisauma[na]syajāta iti | sa śira: parityajan sarva-

dharmāgraśira: paramajñānamavataran sarvasattvaparitrāṇaśiro bodhiÖ.gacchan sarvajagadgryaśira: anupama- 

jñānamabhilaṣan sarvadikchira: prāptuṃ jñānarājamadhimucyamānoínuttarasarvadharmaiśvaryaśīrṣatāṃ paripūrayitu- 

kāmoínantayācanakaprītiparisphuṭacetā: | iti hi bodhisattvo hastapādān parityajan yācanakebhya: 

śraddhāhastaprayuktenānugrahacāritreṇa bodhisattvasiṃhavikramatyāgapratatapāṇinā vyavasargābhiratena hasta- 

pādaparityāgena mahāpratiṣṭhānakramatalavyatihāreṇa bodhisattvacaryā yavasāyena vedanānupahatatayā

@018

dānaprasādaśaktyā vimalacittotpādasaṃvaro niṣparyavasthānajñānadharmaśarīrāchinnābhinnāluptakāyasaṃjña: 

anīcacitta: sarvamārakarmakalyāṇamitropastabdhabṛṃhitacetā: sarvabodhisattvasaṃvarṇitaikatyāganiryāṇa: | 

iti hi bodhisattva: svaśarīramākṣipya rudhiramanuprayacchan yācakebhya: praharṣitabodhicitto 

bodhisattvacaryābhilaṣitacitoíparyāttaveditacitta: sarvayācanakābhilaṣitacitta: sarvapratigrāhakāvidviṣṭa-

citta: sarvabodhisattvatyāgapratipatpratipannoínivartyayā prītiprasrabdhyā svaśarīrānapekṣacitta: svaśarīrā-

drudhiramanuprayacchan jñānāyatanamahāyānaprasṛtacetā mahāyānāvinaṣṭamanā iṣṭamanāstuṣṭamanā: prītamanā 

muditamanā maitryamanā: sukhamanā: prasannamanā: pramuditaprītisaumanasyajāto majjāmāṃsaṃ svaśarīrāt 

parityajan yācanakebhya: kalyāṇatyāgayā yācakābhilaṣitayā vācā tān yācakānabhilapan-gṛhaṇantu 

bhavanto mama śarīrānmajjāmāṃsaṃ yathākāmakaruṇayā tulyaprītivivardhanena tyāgacittena | bodhisattva- 

vijñagaṇaniṣevitena sahākuśa[lamū]lena lokamalāpakarṣitena pravareṇādhyāśayena | sarvabodhisattva- 

samatopāttairmahādānārambhairmanasākāṅkṣitai: sarvayācakairananutāpyacittairdānavastubhi: apratyavekṣitena 

karmavipākapratyayena sarvalokadhātvavimukhayā sarvabuddhakṣetrālaṃkāravyūhapūjayā sarvajagadabhimukhayā 

karuṇāparitrāṇatayā | sarvabuddhabodhyabhimukhayā daśabalaÖcāraṇayā atītānāgatapratyutpannasarvabodhi- 

sattvābhimukhayā ekakuśalamūlaparicaryayā sarvavaiśāradyābhimukhenārṣabhasiṃhanādanadanena tryadhvābhimukhena | 

sarvādhvasamatājñānena Ölokābhimukhenāparāntakoṭīgatakalpavyavasāyena bodhisattvapraṇidhānena apari- 

trasyanābhimukhenākhedacittotpādena bodhisattva: svahṛdayaṃ parityajan yācanakebhyo dānavaṃśaśikṣitacitta: 

pāramitāniṣpādanacitta: sarvabodhisattvadānānuddhatasupratiṣṭhitacitta: adhiṣṭhānasarvayācanakapratimānana- 

citta:, adhyāśayaṃ pariśodhayamāna:, sarvajagatpari[pāca]nanidānaṃ mahāpraṇidhānaṃ pratipadyamāna:, 

bodhisattvacaryāyāṃ saṃvasamāna:, sarvajñatāsaṃbhāraṃ saṃbharamāṇa:, praṇidhimariñcan soítra yakṛddṛkkāphupphusaṃ 

yācakebhya: parityajan yācanakābhiprasannayā dṛṣṭyā prasannaprītyākārairnetrairbodhisattvaniryātena premṇā 

avyutthitamanasikāreṇa tyāgena asārātkāyātsupratyavekṣitena sārādānacittena śmaśānaparyantena 

kāyānusmṛtimanasikāreṇa vṛkaśṛgālaśvabhakṣyaṃ śarīraṃ pratyavekṣamāṇa: parabhaktimanasikṛtayā śarīrānitya- 

tayā apaviddhaśarīreṇa parabhaktacetanena evaṃ dharmamanasikāraprayukto bodhisattvastān yācanakānanimiṣaṃ 

prekṣamāṇa: evaṃ cittamutpādayati-yadi cāhametadyācanakasyaitaccharīrādantrayakṛdbukkāphupphusaṃ dadyām 

āyu:kṣayaparyante | naiṣo nitya: śamaśānaparyavasāna iti | sa evaṃ manasikārasaṃtoṣitena saṃtānenaivaṃ 

dharmajñānenāśayena kalyāṇamitrasaṃjñādhiṣṭhitena yācanakadarśanena asārātkāyātsāramādātukāmo dharmakāma-

tayā svamāṃsānnakhaṃ parityajanneva tatkuśalamūlaṃ pariṇāmayatītyātmabhāvotsargaṃ kṛtvā || 

bhogapuṇyotsargoípyatraivokta:-iti hi bodhisattvo nānādakṣiṇīyapratigrāhakeṣvanyānyapudgala- 

digāgateṣvaprameyakṛpaṇavanīpakeṣu bodhisattvaśravāgateṣu bodhisattvaśabdaṃ śrutvā āgateṣu bodhisattvapratya- 

yāvakāśagateṣu bodhisattvadānapūrvaṃ praṇidhānaśruteṣu, bodhisattvapraṇidhānacittanimantriteṣu, sarvatyāgamanā: 

sābhilaṣiteṣu tṛptayācanakapratimānanācetana:, āgatayācanakakṣamāpaṇacetana:-mayaiva tatra diśaṃ gatvā 

yūyaṃ pratimānayitavyā abhaviṣyata, yena yuṣmākamāgamanaklamo na syāt-evaṃ samṛddhapraṇipātena 

kṣamayati sarvayācanakān | kṣamayitvā snāpayitvā viśrāmitaśarīrān kṛtvā tebhyo yarḍcchayopakaraṇaṃ 

@019

pratipādayati-yadidaṃ maṇiratha[#n jambu]dvīpakalyāṇakanyāratnaparipūrṇān, yadidaṃ suvarṇarathān 

janapadaviśuddhakanyāratnaparipūrṇān, yadidaṃ vaiḍūryarathān vā anukulagītavādyasaṃpravāditaparipūrṇān, 

evaṃ sphaṭikarathān sumukhasuveṣadhārisvalaṃkṛtarūpānapratikūladarśanacaturakanyāratnaparipūrṇāniti || 

tathā atraiva deśitam-maṇirathān vā dadāna: sarvaratnajālasaṃcchannānājāneyahastyupetān 

savāhanān candanarathān dadāno ratnacakrarathyaprayuktān ratnasiṃhāsanapratiṣṭhitān yāvannānāratna- 

chatrasaṃchannavyūhān ratnavitānavitatasaṃchannān dhvajapatākālaṃkṛcaturdikkān nānāgandhavidhūpitasāra- 

Ögandhānulepānuliptān, sarvapuṣpavyūhāvakīrṇān kanyāśatasahasraratnasūtraprakarṣitān abhrāntagamanān 

abhrāntasamavāhanaprayuktān, yāvadapratikūlamanojñapravātagandhān suduhitṛputravacanopacāraprayuktān, 

vividhagandhacūrṇasaṃbhṛtakṛtopacārāniti ||

punaratraivāhaṃ-ātmānaṃ ca sarvasattvānāṃ niyātayannupasthānaṃ vā sarvabuddhānāmupādadāno rājyaṃ 

vā parityajan puṭabhedakaṃ vā nagararājadhānīṃ sarvālaṃkārabhūṣitāṃ yathārhaṃ vā yācanakeṣu sarvaparivāraṃ 

parityajan putraduhitṛbhāryāṃ vā dadāno yācanakebhya: sarvagṛhaṃ vāpasṛjan yāvatsarvopabhoga- 

paribhogān vā dadāna:, evaṃ pānadānaṃ rasadānamapi bodhisattvo dadāno vividhān kalyāṇanudārān 

viśuddhānavikalāṃstiktāṃ^llavaṇān kaṭukān kaṣāyān nānārasāgropetān susnigdhān vividharasa- 

vidhinopetān dhātukṣobhaṇasamatāsthāpanān cittaśarīrabalopastambhanān prītiprasādaprāmodyakalyatā- 

jananān yāvatsarvaparopakramapratiṣedhakān sarvavyādhiśamanānārogyasaṃjananān | evaṃ vastradānaṃ puṣpadānaṃ 

gandhadānaṃ vilepanadānaṃ mālyadānaṃ śayanadānamāvāsadānamapāśrayadānaṃ pradīpadānaṃ ca | glānapratyaya- 

bhaiṣajyapariṣkārān bodhisattvoínuprayacchan yāvannānābhājanāni vividhasaṃbhārāṇyanekakāṃsya- 

pātrīraprameyasaṃbhāropacitā hiraṇyasuvarṇarūpyacūrṇaparipūrṇā: | tāni buddhebhyo bhagavadbhyo dadāna:, 

acintyadakṣiṇīyādhimuktacetā bodhisattvaratnebhyo vā dadāna:, kalyāṇamitrasudurlabhacittotpādena 

āryasaṃghāya vā dadāna:, buddhaśāsanopastambhāya pudgalāya vā dadāna:, śrāvakapratyekabuddhebhyo vā 

āryaguṇasuprasannacittatayā mātāpitṛbhyāṃ dadāna:, guruśuśrūṣopasthānacittatayā ācāryaguru- 

dakṣiṇīyebhyo vā dadāna:, tatra tatra gurusaṃbhārāvavādaśikṣaṇaprayukta: aśanavasanaṃ vā kṛpaṇavanīpaka- 

yācanakebhyo dadāna:, sarvasattvāpratihatacakṣurmaitrīparibhāvitacittatayā | peyālaṃ | iti hi 

bodhisattvo hastyājāneyān dadāna: saptāṅgasupratiṣṭhitān ṣaṣṭihāyanān ṣaḍdantopetān 

padmavarṇān mukhaviśuddhān suvarṇālaṃkārān hemajālapraticchannaśarīrān nānāratnavicitrālaṃkāra-

jālaśuṇḍaprakṣiptavyūhān suvarṇakalyāṇān kalyāṇa[cāru]darśanān aklāntayojanasahasragamano- 

pacārān | aśvājāneyān vā dadāna: sukhavāhanasukhaśarīropetānanujavasaṃpannāṃścaturdiggamanāhāra-

javopetānārohasaṃpannān divyakalyāṇacārusadṛśasarvavibhūṣaṇopetān | sa tān dadāna: parityajan 

gauraveṇa gurujanebhya: kalyāṇamitramātāpitṛbhya: kṛpaṇavanīpakayācanakebhya: sarvajagatpratigrāhakebhyo 

muktacittatayā dadāna:, nāgṛhītacittatayāvasṛjan mahākaruṇāparisphuṭena saṃtānena mahātyāgaparimāṇa- 

bodhisattvaguṇeṣu pratipadyamānoíbhijātabodhisattvādhyāśayān pariśodhayamāno yāvat....iti hi bodhi- 

sattva āsanadānaṃ dadāna: parityajan rājabhadrāsanāni vaiḍūryapādakāni siṃhapratiṣṭhitāni suvarṇasūtraratna- 

@020

jālavitānānyanekacīvarasparśopetaprajñaptāni sarvasāragandhavāsitopacārāṇi vicitramaṇirājasamucchrita-

dhvajānyanekaratnakoṭīniyutaśatasahasrālaṃkāravyūhāni hemajālavitānavitatāni suvarṇakiṅkiṇījāla-

saṃghaṭitamanojñanādanirghoṣaśabdāni mahāntyāsanānyabhyudgato[dviddha] cakṣurdarśanānyekacchatramahāpṛthivya- 

nuśāsananiṣpadanābhiṣiktāni | sarvarājyaiśvaryādhipateyaniyataniṣadyāpratihatacakraśāsanānuśāsana- 

sarvarājādhipateye pravartate | evaṃ yāvatÖ iti hi bodhisattvaścchatrāṇi dadāna: parityajan 

mahāratnavyūhapratimaṇḍitāni ratnadaṇḍāni kiṅkiṇījālasaṃchannāni | ratnasūtrakarṇakaṇṭhāvalīvināmita- 

vaiḍūryamaṇihārābhipralambitāni nandīghoṣamanojñaśabdopacārāṇi hemajālābhyantaraviśuddhachadanāni 

ratnaśalākālaṃkāraśatasahasravitatāni ratnakoṣasaṃdhāritānyagurucandanānyekasāravaragandhakoṭīniyuta-

śatasahasravidhūpitavāsitopacārāṇi jāmbūnadaprabhāsvaraśuddhāni | tādṛśānāṃ chatrāṇāmanekakoṭī- 

niyutaśatasahasrālaṃkārāṇāṃ tadatiriktāni ca asaṃkhyeyakoṭīniyutaśatasahasrālaṃkārāṇyanapekṣacitto

dadāna: parityajannavasṛjannanuprayacchan saṃmukhībhūtebhyo vā sattvasārebhyo nirvṛtānāṃ vā tathāgatānāṃ 

caityālaṃkārāya, dharmaparyeṣṭaye, bodhisattvakalyāṇamitrebhyo vā, abhijātabodhisattvadharmabhāṇakebhyo vā, 

mātāpitṛbhyāṃ vā, saṃgharatne vā, sarvabuddhaśāsane vā, yāvatsarvapratigrāhakebhya:, sa evaṃ tatkuśalamūlaṃ 

pariṇāmayati || 

yathā tāvatprathamāyāmeva pariṇāmanāyāṃ sarvakuśalamūlaprastāveṣūpadiṣṭam, evaṃ praṇidhānamutpā- 

dayati-kathametāni kuśalamūlāni sarvajagadupajīvyānyupakāribhūtāni bhaveyurviśuddhadharmaparyavasānāni, 

yena sarvasattvānāmetai: kuśalamūlairnarakāpāyapratiprasrabdhirbhavati ? tairyagyonikāyāmalaukikāddu:khaskandhā- 

nnivartayeyu: ? sa tāni kuśalamūlāni pariṇāmayannevaṃ tatkuśalamūlaṃ pariṇāmayati-anenāhaṃ 

kuśalamūlena sarvasattvānāṃ layanaṃ bhaveyaṃ sarvadu:khaskandhavinivartanāya, sarvasattvānāṃ trāṇaṃ bhaveyaṃ 

sarvakleśaparimocanatayā, sarvasattvānāṃ śaraṇaṃ bhaveyaṃ sarvabhayārakṣaṇatayā, sarvasattvānāṃ gatirbhaveyaṃ 

sarvabhūmyanugamanatayā, sarvasattvānāṃ parāyaṇaṃ bhaveyamatyantayogakṣemapratilambhatayā, sarvasattvānāmāloko 

bhaveyaṃ vitimirajñānasaṃdarśanatayā, sarvasattvānāṃ ulkā bhaveyamavidyātamondhakāravinivartanatayā, 

sarvasattvānāṃ pradyoto bhaveyamatyantaviśuddhipratiṣṭhāpanatayā, sarvasattvānāṃ nāyako bhaveyamacintyadharma- 

nayāvatāraṇatayā, sarvasattvānāṃ pariṇāyako bhaveyamanāvaraṇajñānaskandhopanayanatayā | peyālaṃ | 

taccādhyāśayata: pariṇāmayati na vacanamātreṇa | taccodagracitta: pariṇāmayati, hṛṣṭacitta: pariṇāma- 

yati, prasannacitta: pariṇāmayati, pramuditacitta: snigdhacitta: pariṇāmayati, maitracitta: premacitta: 

anugrahacitto hitacitta: sukhacitta: pariṇāmayati | taccaivaṃ pariṇāmayati-idaṃ mama kuśalamūlaṃ 

sarvasattvānāṃ gativiśuddhaye saṃvarteta, upapattiviśuddhaye saṃvarteta, puṇyamāhātmyaviśuddhaye saṃvarteta, 

anabhibhūtatāyāṃ saṃvarteta, aparyādānatāyāṃ saṃvarteta, durāsadacittatāyāṃ saṃvarteta, smṛtyapramoṣatāyāṃ 

saṃvarteta, gatimativiniścayatāyāṃ saṃvarteta, buddhyapramāṇatāyāṃ saṃvarteta, kāyakarmamanaskarmasarvaguṇā- 

laṃkāraparipūryāṃ saṃvarteta | anena me kuśalamūlena te sarvasattvā: sarvabuddhānārāgayeyu:, ārāgayitvā 

ca mā virāgayeyu: | teṣu ca buddheṣu bhagavatsu prasādamabhedyaṃ pratilabheran | teṣāṃ ca tathāgatānāmarhatāṃ 

samyaksaṃbuddhānāmantike dharmadeśanāṃ śṛṇuyu: | śrutvā ca sarvā vimatīrvinivartayeyu: | yathāśrutaṃ ca 

@021

saṃdhārayeyu: | saṃdhārayantaśca pratipattyā saṃpādayeyu: | tāṃśca tathāgatānārādhayeyu: | cittakarmaṇyatāṃ ca 

pratilabheran | anavadyāni karmāṇi samudānayeyu: | mahatsu ca kuśalamūleṣvātmānaṃ pratiṣṭhāpayeyu: | 

atyantaṃ ca dāridryaṃ vinivartayeyu:, saptadhanapratilambhāṃśca paripūrayeyu:, sarvabuddhānāṃ cānuśikṣayeyu:, 

kalyāṇendriyapratilambhaṃ cādhigaccheyu:, udārādhimuktisamatāṃ ca pariniṣpādayeyu:, sarvajñajñāne

cāvakāśaṃ pratilabheran, apratihatacakṣuṣmattāṃ ca sarvajagatyutpādayeyu:, lakṣaṇālaṃkṛtatāṃ ca 

kāyapratipūriṃ pratilabheran, sarvaguṇālaṃkāraṃ ca vākyaviśuddhiṃ parigṛhṇīyu:, saṃvṛtendriyatāṃ daśabala- 

prayuktāṃ cittakalyatāṃ samudānayeyu:, aniśritavihāratāṃ ca paripūrayeyu:, yena ca sukhopadhānena 

sarvabuddhā: samanvāgatāstatsukhopadhānapratilabdhā: sarvasattvā bhaveyuriti | yathā ṣaṣṭhīpariṇāmano- 

ktena vidhinā pariṇāmayati-sarvasatvā jñānāhārādbhavantu asaṅgaprayuktacetasa:, āhāraprajñātāpino- 

ënadhyavasitāhārā: prītibhakṣā nirāmiṣāhārā yāvat kāmatṛṣṇāvinivartakā: | sarvasattvā: dharmarasamegha- 

pravarṣakā bhavantu anuttaradharmaratiprīṇitasaṃtānā: | sarvasattvā: sarvarasāgrajihvā bhavantu rasanimittā- 

grahītāra: sarvabuddhadharmacintanaprayuktā: avipannayānā agrayānā uttamayānā: śīghrayānā mahāyānā: | 

sarvasattvā atṛptadarśanā bhavantu buddhaprītipratilabdhā: | sarvasattvā: sarvakalyāṇamitradarśanānupahatasaṃtānā 

bhavantu | sarvasattvā agadabhaiṣajyarājopadarśanā bhavantu | sarvasattvā: kleśaviṣavinivartakā:, sarvasattvā 

ādityamaṇḍalodgatadarśanā bhavantu sarvasattvatamastimirapaṭalavidhamanatvāt || 

evamātmānamupanidhāya svabhāvanānukūlyena paṭhitavyam-sarvasattvānāmabhiruciradarśanatāyāṃ

pariṇāmayāmi, saumanasyadarśanatāyāṃ kalyāṇadarśanatāyāṃ pariṇāmayāmi | abhilaṣitadarśanatāyāṃ 

praharṣitadarśanatāyāṃ daurmanasyādarśanatāyāṃ buddhadarśanopetāyāṃ pariṇāmayāmi || 

sarvasattvā: śīlagandhopetā bhavantu anācchedyaśīlā bodhisattvapāramitāśīlā: | sarvasattvā 

dānavāsitā bhavantu sarvatyāgaparityāgina: | sarvasattvā: kṣāntivāsitā bhavantu akṣobhyacetanā- 

pratilabdhā: | sarvasattvā vīryavāsitā bhavantu mahāvīryayānasaṃnaddhā: | sarvasattvā dhyānavāsitā

bhavantu pratyutpannabuddhasaṃmukhībhāvasthitā: samādhipratilabdhā: | sarvasattvā bodhisattvapariṇāmanāvāsitā 

bhavantu | sarvasattvā: sarvaśukladharmavāsitā bhavantu sarvākuśaladharmaprahīṇā: | sarvasattvā divyaśayana- 

pratilabdhā bhavantu mahājñānādhigamāya | sarvasattvā āryaśayanapratilabdhā bhavantu ni:pṛthagjanabodhi- 

cittāvāsanatvāt | sarvasattvā: sukhaśayanapratilabdhā bhavantu | sarvasaṃsārāvacaradu:khaparivarjanatvāt | sarva-

sattvā: kṣemaśayanapratilabdhā bhavantu dharmakāmasparśopetā: | sarvasattvā: pariśuddhabuddhakṣetrāvabhāsā bhavantu 

guṇavāsasuprayuktā āryāvāsaniketoccalitā: anuttarasarvabuddhavāsāvirahitā: | sarvasattvā buddhopa- 

niśrayavihāriṇo bhavantu | sarvasattvā anantālokā bhavantu sarvabuddhadharmeṣu | sarvasattvā apratihatāvabhāsā 

bhavantu sarvadharmadhātvekaspharaṇā: | sarvasattvā ārogyaśarīrā bhavantu tathāgatakāyapratilabdhā: | 

sarvasattvā bhaiṣajyarājopamā bhavantu atyantākalpanadharmāṇa: | sarvasattvā apratihatabhaiṣajyastambhopamā 

bhavantu jagaccikitsāpratipannā: | sarvasattvā rogaśalyaniruddhā bhavantu sarvajñārogyapratilabdhā: | sarva-

sattvā: sarvajagadbhaiṣajyakuśalā bhavantu yathāśayabhaiṣajyaprayogasaṃprayoktāra: || sarvasattveṣu sarvaroga- 

vinivartanāya pariṇāmayāmi | sarvasattveṣvaparyantasthāmabalaśarīratāyāṃ pariṇāmayāmi | sarvasattvānāṃ 

@022

cakravālaparvatānavamardyakāyabalopapattaye pariṇāmayāmi | sarvasattvānāṃ sarvabalopastambhanātṛptatāyāṃ 

pariṇāmayāmi || sarvasattvā apramāṇabhājanā bhavantu ākāśadhātuvipulā: smṛtīndriyopetā: sarva- 

laukikalokottarabhāvasaṃgrahaṇād grahaṇasmṛtyasaṃpramūḍhā: | sarvasattvā: kalyāṇaviśuddhibhāvanā bhavantu 

atītānāgatapratyutpannasarvabuddhabodhyabhedaprasādagrāhiṇa: | sarvasattvā: kāmaṃgamā bhavantu sarvatragāminībuddha- 

bhūmipratilabdhā: | sarvasattvā: sarvasattveṣvapratihatacittā bhavantu | sarvasattvā anābhogasarvabuddhakṣetra- 

parisphuṭagamanā bhavantu ekacittakṣaṇasarvadharmavikramā: | sarvasattvā: śrāntāklāntasarvalokadhātugamanā 

bhavantu aviśrāmyamānamanomayakāyapratilabdhā: | sarvasattvā: sukhagamanayuktā bhavantu sarvabodhisattva- 

caryānupraveśina: | anena kuśalamūlena sarvasattvā: kalyāṇamitrātyāgacittānutsṛṣṭā bhavantu kṛtajñā: 

kṛtānupālanatayā | sarvasattvā: kalyāṇamitrai: sahaikārthā bhavantu sabhāgakuśalamūlasaṃgrahaṇatayā | 

sarvasattvā: kalyāṇāśayā bhavantu kalyāṇamitrasaṃvasanasaṃpadavihārānudhanvanatayā | sarvasattvā: kalyāṇa- 

mitrakuśalamūlakarmavipākaviśuddhā bhavantvekapraṇidhānā: | sarvasattvā mahāyānābhiraktā: saṃprasthitā 

bhavantvaviṣkambhitayānasarvajñatāparyavasānā: | sarvasattvā: pracchāditakuśalamūlā bhavantu sarvabuddhāvasthā- 

gopanapratilabdhā: | sarvasattvā guṇajñānābhicchāditā bhavantu sarvalokopakleśavyapavṛttā: | sarvasattvā 

acchinnāvikṣiptaśukladharmāṇo bhavantvavipannabuddhadharmapravāhā: | sarvasattvāśchatrabhūtā bhavantu daśabala- 

vitānānvitā: | sarvasattvā atyantabodhyāsanapratilabdhā bhavantu | sarvasattvā [buddhavikrāntisiṃ]hā- 

sanapratilabdhā bhavantu sarvajagadavalokanīyā iti ||

āryagaganagañjasūtreípyāha-mā bhūttanmama kuśalamūlaṃ dharmajñānaṃ kauśalyaṃ vā yanna sarvasattvopa- 

jīvyaṃ syāditi || 

atītānāgataśubhotsargastvāryākṣayamatisūtreíbhihita:-kuśalānāṃ ca cittacaitasikānā- 

manusmṛtiranusmṛtya ca bodhipariṇāmanā, idamatītakauśalyam | yoínāgatānāṃ kuśalamūlānāṃ 

nidhyaptirbodherāmukhīkaraṇasamanvāhāra:, ye me utpatsyante kuśalāścittotpādā:, tānanuttarāyāṃ samyaksaṃ- 

bodhau pariṇāmayiṣyāmīti idamanāgatakauśalyam || tadevaṃ caitasikenābhyāsena sarvatyāgādimuktiṃ 

paripūrya, tyāgacittavegāttena kāyaprayogeṇotsṛṣṭasarvaparigraha: | sarvaparigrahamūlādbhavadu:khādvimukto mukta 

ityucyate | anuttarāṃścāprameyāsaṃkhyeyān kalpān nānākārānantān laukikalokottarān 

sukhasaṃpatpravarṣānanubhavati | tena cātmabhāvādinā baḍiśāmiṣeṇeva svayamanabhigatopabhogenāpyākṛṣya

parānapi tārayati || ata evoktaṃ ratnameghe-dānaṃ hi bodhisattvasya bodhiriti || 

śikṣāsamuccaye dānapāramitā prathama: pariccheda: ||

@023

2

saddharmaparigraho dvitīya: pariccheda: | 

evameṣāmātmabhāvādīnāmutsṛṣṭānāmapi rakṣā kāryā | kuta: ? yasmāt- 

paribhogāya sattvānāmātmabhāvādi dīyate | 

arakṣite kuto bhoga: kiṃ dattaṃ yanna bhujyate ||5||

tasmātsattvopabhogārthamātmabhāvādi pālayet | 

uktaṃ hi bodhisattvaprātimokṣe-paraṃ śāriputra rakṣiṣyāmītyātmā rakṣitavya: | evaṃrūpayā 

śāriputra hitaiṣi[ka]tayā samanvāgato bodhisattvo jīvitahetorapi pāpaṃ karma na karotīti || 

vīra{1. Nanjio, No 23 (28).}dattaparipṛcchāyāmapyāha-śakaṭamiva bhārodvahanārthaṃ kevalaṃ dharmabuddhinā voḍhavyamiti | 

tathā akṣayamatisūtreípi-kāyadu:khatayā ca na parikhidyate sattvāvekṣitayeti || 

taccātmabhāvādikaṃ kathaṃ pālayet ? kalyāṇamitrānutsa(rgā)rjanāt | yathoktamāryagaṇḍa-{2. GV p. 462-64.}

vyūhe āryaśrīsaṃbhavena-kalyāṇamitrasaṃdhāritā: kulaputra bodhisattvā na patanti durgatiṣu | kalyāṇa- 

mitrasamanvāhṛtā nātikrāmanti bodhisattvaśikṣām | kalyāṇamitrapraticchannā abhyudgatā bhavanti 

lokāt | kalyāṇamitraparyupāsitā bodhisattvā asaṃpramoṣacāriṇo bhavanti sarvabodhisattvacaryāsu | 

kalyāṇamitraparigṛhītā bodhisattvā durdharṣā bhavanti karmakleśai: | saṃbodhakā: kalyāṇamitrā 

akaraṇīyānāṃ saṃnivārakā: pramādasthānāt | niṣkāsayitāra: saṃsārapurāt | tasmāttarhi kulaputra evaṃ 

manasikārāt pratipraśrabdhena kalyāṇamitrāṇyupasaṃkramitavyāni | pṛthivīsamacittena sarvabhāravahanā- 

pariṇamanatayā vajrasamacittena anābhedyāśayatayā cakravālasamacittena sarvadu:khāsaṃpravedhanatayā | 

lokadāsasamacittena sarvakarmasamādānājugupsanatayā | rajoharaṇasamacittena mānātimānavivarjanatayā | 

yānasamacittena gurubhāranirvahanatayā | śvasamacittenākrudhyanatayā | nausamacittena gamanāgamanāpari- 

trasyatanayā | suputrasadṛśena kalyāṇamitramukhavīkṣaṇatayā | ātmani ca te kulaputra āturasaṃjñotpāda- 

yitavyā, kalyāṇamitreṣu ca vaidyasaṃjñā, anuśāsanīṣu bhaiṣajyasaṃjñā, pratipattiṣu vyādhinirghātanasaṃjñā | 

ātmani ca te kulaputra bhīrusaṃjñotpādayitavyā, kalyāṇamitreṣu śūrasaṃjñā, anuśāsanīṣu 

praharaṇasaṃjñā, pratipattiṣu śatrunirghātanasaṃjñā || atraiva acalopāsikāvimokṣe varṇitam-kalyāṇa- 

mitrānuśāsanīpratipannasya kulaputra bodhisattvasya buddhā bhagavantoíbhirāddhacittā bhavanti | kalyāṇa- 

mitravacanāvilomasthāyino bodhisattvasya sarvajñatā āsannībhavati | kalyāṇamitravacanāvicikitsaka- 

syāsannībhavanti kalyāṇamitrāṇi | kalyāṇamitramanasikārāvirahitasya sarvārthā abhimukhā bhavantīti || 

ata evāryasudhana: sāra{3. Cf. GV. P99.}dhvajasya bhikṣo: pādau śirasābhivandya anekaśatasahasrakṛtva: pradakṣiṇīkṛtya 

sāradhvajaṃ bhikṣumavalokya praṇipatya puna: punaravalokayan niyataṃ praṇipatan namasyannava- 

naman manasi kurvan cintayan bhāvayan paribhāvayannudānamudānayan hākkāraṃ kurvan guṇānabhimukhī- 

kurvannigamayan atrasannanusmaran dṛḍhīkurvannavijahan manasāgamayannupanibadhnan praṇidhiṃ samavasaran 

@024

darśanamabhilaṣan svaranimittamudgṛhṇan yāvattasyāntikātprakānta: || tathā kalyāṇamitrāgatāṃ sarvajñatāṃ 

saṃpaśyannaśrumukho rudan yāvanmrgha{1. Cf. GV.P. 76.}sya dramiḍasyāntikātprakrānta: || 

bodhisattvapratimokṣe'pyuktam-iha śāriputra bodhisattvo dharmakāmatayā nāsti talloke 

ratnaṃ yanna parityajati | nāsti tatkāyopasthānaṃ yanna karoti | nāsti tajjaṅghāpreṣaṇaṃ 

yannotsahate | nāsti tadvākkarma yannotsahate ācāryopādhyāyagauravatayā | peyālaṃ | tatkasya 

heto: ? bandhacchedāyaiṣa dharma: saṃvartate | jātijarāvyādhimaraṇaśokaparidevadu:khadaurmanasyacchedāyaiṣa 

dharma: saṃvartata iti ratnacittamutpādya, bhaiṣajyacittamutpādya, sarvasattvānāṃ glānyavyupaśamāyaiṣa dharma: 

saṃvartata iti | eṣṭavyaścāsmābhi: sarvasattvānāṃ glānyavyupaśamāyaivaṃrūpo dharma iti || 

ugradattaparipṛcchāyāmapyuktam-sacetpunargṛhapate pāṭhasvādhyāyārthiko bodhisattva: kasyaci- 

dantikāccatuṣpādikāṃ gāthāṃ śṛṇuyāduddiśedvā udgṛhṇīyāddānaśīlakṣāntivīryadhyānaprajñāsaṃprayuktāṃ 

bodhisattvasaṃbhāropacayaṃ vā, tena tasminnācārye dharmagauravaṃ karaṇīyaṃ yāvadbhirnāmapadavyañja[na]Ö

gāthoddiṣṭā | yadi tāvat evaṃkalpāṃstasyācāryasyopasthānaparicaryāṃ kuryādaśaṭhatayā sarvalābhasatkāra- 

pūjayā | adyāpi gṛhapate na pratipūritamācāryasyācaryagauravaṃ bhavati, ka: punarvādo dharma[gauravam] ||

prajñāpāramitāyāmaṣṭa{2. aṣṭa. P 495.}sāhasrikāyāmapyuktam-kalyāṇamitreṣu ca tvayā kulaputra tīvraṃ 

gauravamutpādayitavyam, prema ca karaṇīyam | atha khalu sadāprarudito bodhisattvo mahāsattva evaṃrūpairguṇai- 

rgauravamanasikārairgacchannanupūrveṇānyatamanagaramanuprāptam | tatra tasyāntarāpaṇamadhyagatasyaitadabhūt- 

yannvahamimamātmabhāvaṃ vikrīya anena mūlyena dharmodgatasya bodhisattvasya mahāsattvasya satkāraṃ kuryām | 

dīrgharātraṃ hi mamātmabhāvasahasrāṇi bhagnāni kṣīṇāni vikrītāni | punaraparimāṇe saṃsāreíparimāṇāni 

yāni mayā kāmaheto: kāmanidānamanubhūtāni | na punarevaṃrūpāṇāṃ dharmāṇāṃ kṛtaśa:, evaṃrūpāṇāṃ 

vā sattvānāṃ satkārāya | atha khalu sadāprarudito bodhisattvo mahāsattvoíntarāpaṇamadhyagata: 

śabdamudīrayāmāsa, ghoṣamanuśrāvayāmāsa-ka: puruṣeṇārthika:, ka: puruṣeṇārthika:, ka: puruṣeṇārthika 

iti | peyālaṃ | atha khalu māra: pāpīyān brāhmaṇagṛhapatikāṃstathā samupasthāpayāmāsa yathā taṃ ghoṣaṃ 

nāśrauṣu: | yadā ātmana: krāyakaṃ na labhate, tadaikāntaṃ gatvā prārodīt, aśrūṇi ca prāvartayat, evaṃ 

cāvadat-aho batāsmākaṃ durlabhā lābhā ye vayamātmabhāvasyāpi kretāraṃ na labhāmahe | atha khalu

śakro devānāmindro māṇavakarūpeṇa yāvatsadāpraruditaṃ bodhisattvaṃ mahāsattvametadavocat-kiṃ tvaṃ 

kulaputra dīnamanā utkaṇṭhitamānasoíśrūṇi pravartayamāna: sthita: ? sadāprarudita evamāha-ahaṃ māṇavaka

dharmakāmatayā imamātmabhāvaṃ vikrīya dharmapūjāṃ kartukāma: | soíhamasya krāyakaṃ na labhe | peyālaṃ | 

atha khalu sa māṇavaka: sadāpraruditaṃ bodhisattvaṃ mahāsattvametadavocat-na mama kulaputra puruṣeṇa 

kṛtyam | api tu khalu puna: piturme yajño yaṣṭavya: | tatra me puruṣasya hṛdayena kṛtyaṃ lohitena 

cāsthimajjayā ca | taddāsyasi tvaṃ krayeṇa ? atha khalu sadāpraruditasyaitadabhūt-lābhā me sulabdhā:, 

pariniṣpannaṃ cātmānaṃ jāne prajñāpāramitopāyakauśalyeṣu, yanmayātmana: krāyako labdho hṛdayasya 

rudhirasya cāsthimañjāyāśca | sa hṛṣṭacitta: kalyacitta: pramudittacittastaṃ māṇavakametadavocat-

@025

dāsyāmi māṇavaka yen ate ita ātmabhāvādartha: | yāvatsadāprarudito bodhisattvo mahāsattvastīkṣṇaṃ 

śastraṃ gṛhītvā dakṣiṇaṃ bāhuṃ vidhvā lohitaṃ [nisrāvayati sma] dakṣiṇaṃ coruṃ vidhvā nirmāsaṃ ca 

kṛtvā asthi bhettuṃ kuḍyamūlamupasaṃkrāmati || 

atha khalvanyatarā śreṣṭhidārikā upariprāsādatalagatā adrākṣīt sadāpraruditaṃ bodhisattvam | 

yāvatsā śreṣṭhidārikā yena sadāprarudito bodhisattvastenopasaṃkramyaitadavocat-kiṃ nu khalu tvaṃ kulaputra 

evaṃrūpāmātmana: kāraṇāṃ kārayasīti ? yāvatsā darikā pūjāprayojanaṃ śrutvā punarāha-kā punaste kulaputra 

tato guṇajātirniṣpatsyate ? sa tāmetadavocat-sa dārike kulaputro mama prajñāpāramitāmupāyakauśalyaṃ 

copadekṣyati | tatra vayaṃ śikṣiṣyāma: | tatra vayaṃ śikṣamāṇā: sarvasattvānāṃ pratiśaraṇaṃ bhaviṣyāma: | 

peyālaṃ | atha khalu sā śreṣṭhidārikā sadāpraruditaṃ bodhisatvametadavocat-āścaryaṃ kulaputra | 

yāvadudārā: praṇītāścāmī tvayā dharmā: parikīrtitā: | ekaikasyāpi kulaputra evaṃrūpasya dharmasyā- 

rthāya gaṅgānadīvālikopamānapi kalpānevamātmabhāvā: parityaktavyā bhaveyu: | tathodārā: praṇītāścāmī 

tvayā dharmā: parikīrtitā: | api tu khalu kulaputra yena yena kṛtyaṃ tatte dāsyāmi suvarṇaṃ vā maṇi 

vā muktāṃ vā vaiḍūryaṃ vā yāvat yena tvaṃ taṃ dharmodgataṃ bodhisattvaṃ satkariṣyasi | yāvadvistareṇa tayā 

dārikayā pañcaśataparivārayā sārdhaṃ tasya dharmodgatasya saṃkramaṇaṃ {1. aṣṭa reads a much longer text after this.}kartavyam ||

atha{2. aṣṭa p.520.} khalu dharmodgato bodhisattvo mahāsattva: utthāyāsanātsvakaṃ gṛhaṃ prāvikṣat | 

yāvatsapta varṣāṇyekasamādhisamāpanna evābhūt | sadāprarudito bodhisattvo mahāsattva: sapta varṣāṇi na 

kāmavitarkamutpādayāmāsa, na vyāpādavitarkam, na vihiṃsāvitarkamutpādayāmāsa, na rasagṛddhi- 

mutpādayāmāsa anyatra kadā nāma dharmodgato bodhisattvo mahāsattvo vyutthāsyati, yadvayaṃ dharmodgatasya 

bodhisattvasya mahāsattvasya dharmāsanaṃ prajñāpayiṣyāmo yatrāsau kulaputro niṣadya dharmaṃ deśayiṣyati | taṃ 

ca pṛthivīpradeśaṃ siktaṃ saṃmṛṣṭaṃ ca kariṣyāmo nānāpuṣpābhikīrṇam | [iti cintayāmāsa] || 

tānyapi śreṣṭhidārikāpramukhāṇi pañca dārikāśatāni sadāpraruditasya bodhisattvasyānuśikṣamāṇāni 

dvābhyāmeveryāpathābhyāṃ kālamatināmayāmāsu: | atha khalu sadāprarudito bodhisattvo mahāsattvo 

divyaṃ nirghoṣamaśrauṣīt-ita: saptame divase dharmodgato bodhisattvo mahāsattvoísmātsamādhervyuthāya 

madhye nagarasya niṣadya dharmaṃ deśayiṣyatīti | atha khalu sadāprarudito bodhisattvo mahāsattvastaṃ 

nirghoṣaṃ śrutvā āttamanā: pramudita: prītisaumanasyajātastaṃ pṛthivīpradeśaṃ śodhayāmāsa | 

sārdhaṃ śreṣṭhidārikāpramukhai: pañcabhirdārikāśatairdharmāsanaṃ prajñapayāmāsa saptaratnamayam | atha 

khalu sadāprarudito bodhisattvo mahāsattvastaṃ pṛthivīpradeśaṃ sektukāmaśca na codakaṃ samantātparyeṣa- 

māṇoípi labhate yena taṃ pṛthivīpradeśaṃ siñcet | yathāpi nāma māreṇa pāpīyasā tatsarvamudaka- 

mantardhāpitam-apyeva nāma asyodakamalabhamānasya cittaṃ du:khitaṃ syāddaurmanasyaṃ ca bhaveccittasya 

vā anyathātvaṃ bhavedyenāsya kuśalamūlāntardhānaṃ bhavenna vā bhrājeran kuśalamūlāni | atha khalu 

sadāpraruditasya bodhisattvasya mahāsattvasyaitadabhūt-yannvahamātmana: kāyaṃ vidhvā imaṃ pradeśaṃ 

rudhireṇa siñceyam | tatkasya heto: ? ayaṃ hi pṛthivīpradeśa uddhatarajaska: | mā rajodhāturito 

@026

dharmodgatasya bodhisattvasya mahāsattvasya kāye nipatatu | kimahamanenātmabhāvenāvaśyaṃ bhedanadharmiṇā 

kuryām ? varaṃ khalu punarmamāyaṃ kāya evaṃrūpayā kriyayā vinaśyatu, na ca ni:sāmarthyakriyayā | 

kāmaheto: kāmanidānaṃ bahūni me ātmabhāvasahasrāṇi puna: punaraparimāṇe saṃsāre saṃsarato 

bhinnāni | yadi punarbhidyante, kāmamevaṃrūpeṣviva dharmasthāneṣu bhidyantām || 

atha khalusadāprarudito bodhisattvo mahāsattva iti pratisaṃkhyāya tīkṣṇaṃ śastraṃ gṛhītvā 

svakāyaṃ samantato vidhvā taṃ pṛthivīpradeśaṃ svarudhireṇa sarvamasiñcat | evaṃ tābhirapi dārikābhi: 

kṛtam | na ca sadāpraruditasya bodhisattvasya mahāsattvasya tāsāṃ vā sarvāsāṃ dārikāṇāṃ cittasyānya-

thātvamabhūt, yatra māra: pāpīyānavatāraṃ labheteti || 

ata evaṃ caturdharmakasūtreípyuktam-kalyāṇamitraṃ bhikṣavo bodhisattvena yāvajjīvaṃ na 

parityaktavyamapi jīvitahetoriti || 

tadevam-

kalyāṇamitrānutsargāt 

ātmabhāvādīnāṃ rakṣādikaṃ kāryam || 

sūtrāṇāṃ ca sadekṣaṇāt ||6||

bodhisattvaśikṣāpadāni hi prāya: sūtreṣveva dṛśyante | teṣu teṣu sūtrānteṣu bodhisattva- 

samudācārā bodhisattvaśikṣāpadāni prajñaptānīti vacanāt | tasmāttadanīkṣaṇe mā bhūdāpattirāpannasyāpya- 

jñānādaviratiriti sadā sūtradarśanāyādara: kārya: | tadanena kalyāṇamitrānutsargeṇa sūtrāntadarśanena 

ca sarva: saddharmaparigraha ukto bhavati || 

yathoktamāryasāgaramatisūtre-yābhirakṣaraniruktibhi: so'nabhilāpyo dharma: sūcyate, tāsā- 

makṣaraniruktīnāṃ yadādhāraṇaṃ deśanā, yāvad ayamucyate saddharmaparigraha: | punaraparaṃ kulaputra ye te 

dharmabhāṇakā eṣāmevaṃrūpāṇāṃ sūtrāntānāṃ deśayitāra: pratipattisārāśca, teṣāmapi dharmabhāṇakānāṃ

yatsevanaṃ bhajanaṃ paryupāsanamutthānamupasthānaṃ gauravaṃ citrīkāra: śuśraṣā ārakṣā parigrahaścīvarapiṇḍa- 

pātraśayanāsanaglānapratyayabhaiṣajyapariṣkāradānaṃ sādhukāradānaṃ svābhyārakṣā kuśalapakṣarakṣā varṇabhāṣaṇa- 

mavarṇapraticchādanatā, ayamapi saddharmaparigraha: | peyālaṃ | punaraparaṃ kulaputra yā avivādaparamatā, 

adharmedharmavādināṃ ca pudgalānāṃ saha dharmeṇa nigraha:, ayamapi saddharmaparigraha: | punaraparaṃ kulaputra 

apratihatasaṃtānasya sarvasattvapramokṣabuddhernirāmiṣacittasya parebhyo dharmadānam, ayamapi saddharmaparigraha: | 

punaraparaṃ kulaputra yo dharmaśravaṇahetuko vā dharmadeśanāhetuko vā antaśa ekakramavyatihāra:, antaśa 

eka ucchvāsapraśvāso vā, ayamapi saddharmaparigraha: | peyālaṃ | prahrutaṃ batedaṃ kulaputra cittaṃ viṣayeṣu | 

tasya yā nivāraṇā parirakṣā ekāgrībhāvo dama: śama upaśamo vinaya:, ayamucyate saddharmaparigraha: | 

peyālaṃ | punaraparaṃ kulaputra yena dharmeṇa yoídharma: pravartate, tasya dharmasyāparigrahoínupādānam, 

ayamapi saddharmaparigraha: | ityādi || 

tatra dharmabhāṇakasevādinā kalyāṇamitrānutsarga ukta:, kalyāṇamitralakṣaṇaṃ ca | tadetena saddharma- 

parigraheṇa vinā na rakṣā, na śuddhirna vṛddhi: | tataśca soípi na bodhisattva ityavaśyakārya: saddharmaparigraha: ||

@027

uktaṃ hi śrī{1. Cf. Nanjio, No 23 (48) 59; Kanjur Frag.218.}mālāsiṃhanādasūtre-yānyapīmāni bhagavan gaṅgānadīvālikāsamāni bodhisattva- 

praṇidhānāni, tānyekasmin mahāpraṇidhāne upanikṣiptānyantargatānyanupratiṣṭhāni yaduta saddharmaparigrahe | 

evaṃ mahāviṣayo bhagavan saddharmaparigraha iti || 

punaratraivāha-syādyathāpi nāma devi mahābalavatoípi puruṣasyālpoípi marmaṇi prahāro 

vedhanīyo bhavati bādhākaraśca, evameva devi mārasya pāpīyasa: parīttoípi saddharmapa[rigraho] vedhanīyo 

bhavati, śokāvaha: paridevakaraśca bhavati | nāhaṃ devi anyamekamapi dharmaṃ kuśalaṃ samanupaśyāmi 

mārasya pāpīyasa evaṃ vedhanīyaṃ śokāvahaṃ paridevakaraṃ ca, yathā ayamalpoípi[saddha]rmaparigraha

iti ||

punarāha-syādyathāpi nāma devi sumeru: parvatarāja: sarvān kulaparvatānabhibhavannabhirocate 

ca samabhirocate coccatvena vipulatvena ca, evameva devi mahāyānikasya kāyajīvitanirapekṣasya na 

cāgṛhītacittasya saddharmaparigraho navayānasaṃprasthitānāmapi kāyajīvitasāpekṣāṇāṃ mahāyānikānāṃ 

sarvān kuśalān dharmānabhibhavatityādi || 

tathā āryasāgaramatisūtreípyāha- 

parigṛhīto bhavatī jinebhi- 

rdevebhi nāgebhi ca kinnarebhi: | 

puṇyena jñānena parigṛhīta: 

saddharmadhāritva tathāgatānām || peyālaṃ ||

sa śūnyakṣetreṣu na jātu jāyate 

sarvatra jātau ca jinaṃ sa paśyati | 

dṛṣṭvā ca tasmiṃ^llabhate prasādaṃ 

saddharmadhāritva tathāgatānām || 

jātismaro bhavati mahātmadharmā 

pravrajyalābhī bhavate puna: puna: | 

pariśuddhacārī pratipattisāra: 

saddharmadhāritva tathāgatānām  || peyālaṃ || 

lābhī ca bhotī vidu dhāraṇīye 

na naśyate kalpaśatebhi yacchubham | 

pratibhānavanto bhavate asakta: 

saddharmadhāritva tathāgatānām || 

śakroítha brahmā tatha lokapālo 

manuṣyarājā bhuvi cakravartī | 

@028

sukhena saukhyena sa bodhi budhyate 

saddharmadhāritva tathāgatānām || 

dvātriṃśa kāyeísya bhavanti lakṣaṇā 

aninditāṅgo bhavate vicakṣaṇa: | 

na tasya tṛptiṃ labhi prekṣamāṇā: 

saddharmadhāritva tathāgatānām || 

na tasya saṃmuhyati bodhicittaṃ 

na coddhura: pāramitācarīṣu | 

asaṃgṛhīta: kuśala: śatebhi: 

saddharmadhāritva tathāgatānām || iti || 

śīlapāramitāyāṃ saddharmaparigraho nāma dvitīya: pariccheda: ||

@029

3 

dharmabhāṇakādirakṣā tṛtīya: pariccheda: | 

uktastrayāṇāmapi sāmānyena rakṣādyupāya: | rakṣādayastu vācyā: |

tatrātmabhāve kā rakṣā yadanarthavivarjanam | 

tatreti saddharmaparigrahe vartamānasyātmabhāvarakṣā cintyate yathā parānna nāśayet | idaṃ 

ca anarthavivarjanamāryagaganagañjasūtre saddharmadhāraṇodyatairbodhisattvairbhāṣitam- 

vayamutsahāmo bhagavan nirvṛte dvipadottame | 

saddharmaṃ dhārayiṣyāma: tyaktvā kāyaṃ sajīvitam || 

lābhasatkāramutsṛṣṭvā sarvaṃ cotsṛjya saṃstavam | 

anutsṛṣṭvā imaṃ dharmaṃ buddhajñānanidarśakam || 

ākrośaparibhāṣāṃśca duruktavacanāni ca | 

kṣāntyā tānmarṣayiṣyāma: saddharmapratisaṃgrahāt || 

uccagghanāṃ tarjanāṃ ca avarṇamayaśāṃsi ca | 

sarvāṃstānmarṣayiṣyāmo dhārayanta imaṃ nayam || peyālaṃ || 

evaṃvidhe mahāghore bhikṣurājāna kṣobhaṇe | 

vilopakāle sattvānāṃ saddharmaṃ dhārayāmahe || 

gambhīrā ye ca sūtrāntā vimuktiphalasaṃhitā: | 

pratīcchakā na bhetsyanti citrāmṛkṣyanti te kathām || peyāṃ ||

maitrīṃ teṣu kariṣyāmo ye dharmeṣvapratiṣṭhitā: | 

kāruṇyaṃ ca kariṣyāmo dhārayanta imaṃ nayam || 

dṛṣṭvā du:śīlasattvāṃśca icchālobhapratiṣṭhitān | 

aśrupātaṃ kariṣyāmo gati: kāndhasya bhāvitā || 

sahasaiva ca taṃ dṛṣṭvā saddharmapratibādhakam | 

dūrato maitrameṣyāmo mā no ruṣyeta eva hi || 

rakṣiṣyāmo yathāśaktyā vācākarmasu saṃvṛtā: | 

sahasainānna vakṣyāma: svapāpeísmin pratiṣṭhitān || 

dānaistathāpi satkārai: paripācyeha tānnarān | 

yaścaināṃścodayiṣyāmo bhūtamāpāpagocarān || 

gṛhisaṃbhavasaṃtyaktā: prāntāraṇyasugocarā: | 

mṛgabhūtā bhaviṣyāmo alpārthā alpakṛtyakā: || peyālaṃ || 

@030

dāntā: śāntāśca muktāśca grāmeísminnavatīrya ca | 

deśayiṣyāmahe dharmaṃ sattvā ye dharmatīrthikā: || 

sudūramapi yāsyāmo dharmakāmānniśamya ca | 

dharmārāmaratiprāptā arthaṃ kartāsma dehinām || 

saṃmukhaṃ tatra saṃdṛśya sattvānāṃ skhalitaṃ pṛthu | 

ātmaprekṣā bhaviṣyāmo dharmasauratyasaṃsthitā: || 

asatkṛtā: satkṛtā vā merukalpā: prabhūya ca | 

anupaliptā lokena bheṣyāmo lokanāyakā: || 

bhikṣūṇāṃ bhinnavṛttānāṃ parivādaṃ niśamya ca | 

karmasvakā bhaviṣyāmo maiṣāṃ karma vipacyatām || 

vadhakān yojayiṣyanti dharmeṣveṣu hi vartatām | 

ete dharmā na cāsmākaṃ saṃvidyante kathaṃcana || 

asmākaṃ śramaṇānāṃ hi na ca śrāmaṇakā guṇā: | 

bhūtāṃ codana saṃśrutya idaṃ sūtraṃ pratikṣipan ||

saṃchinnakarṇanāsānāmādarśaiṣāṃ kuta: priya: | 

codanāṃ bhūtata: śrutvā saddharmaṃ te kṣipanti tam || 

ye bhikṣavo bhaviṣyanti saddharmapratigrāhakā: | 

ceṣṭiṣyante tathā teṣāṃ kaściddharmamimaṃ śṛṇot || 

rājāno grāhayiṣyanti bhetsyanti ca mahājanā: | 

buddhādhiṣṭhānata: sattvā dharmaṃ śroṣyantimaṃ tadā || 

tasmin kāle vayaṃ kaṣṭe tyaktvā kāyaṃ sajīvitam | 

saddharmaṃ dhārayiṣyāma sattvānāṃ hitakāraṇāt || iti || 

ārya{1. SDP 13.2,5,8,9,11-13.}saddharmapuṇḍarīkeípyuktam- 

ācāragocaraṃ rakṣet asaṃsṛṣṭa: śucirbhavet | 

varjayetsaṃstavaṃ nityaṃ rājaputrebhi rājabhi: || 

ye cāpi rājñāṃ puruṣā: kuryāttehi na saṃstavam | 

caṇḍālamuṣṭikai: śauṇḍaistīrthikaiścāpi sarvaśa: ||

adhimānīnna seveta vinaye cāgame sthitān | 

arhantasaṃmatān bhikṣūn du:śīlāṃścaiva varjayet ||

@031

bhikṣuṇīṃ varjayennityaṃ hāsyasaṃlāpagocarām | 

upāsikāśca varjeta prakaṭamanavasthitā: || 

strīpaṇḍakāśca ye sattvā: saṃstavaṃ tairvivarjayet | 

kuleṣu cāpi vadhukā: kumāryaśca vivarjayet || 

na tā: saṃmodayejjātu kauśalyaṃ sādhu pṛcchitum | 

saṃstavaṃ ca vivarjeyā saukaraurabhrikai: saha || 

strīpoṣakāśca ye sattvā varjayettehi saṃstavam | 

naṭairjhallakamallebhirye cānye tādṛśā janā: || 

vāramukhyānna seveta ye cānye bhogavṛttina: | 

pratisaṃmodanaṃ tebhi: sarvaśa: parivarjayet || 

yadā ca dharmaṃ deśeyā mātṛgrāmasya paṇḍita: | 

na caika: praviśettatra nāpi hāsyasthito bhavet || iti || 

ayaṃ cāparoínartho bhavedyadidaṃ mārakarmoktaṃ {1. Not found in aṣṭa, but cf. chapter xi, pp. 232-252.}prajñāpāramitāyām- 

māra: pāpīyāṃstasya bodhisattvasyāciraṃ yānasaṃprasthitasyāntike balavattaramudyogamāpatsyate ||

atraivāha-punaraparamānanda yasmin samaye bodhisattvo mahāsattva: prajñāpāramitāyāṃ yogamā-

padyate, tasmin samaye mārā: pāpīyāṃso bodhisattvasya viheṭhanamupasaṃharanti, bhayaṃ saṃjanayanti | 

ulkāpātān diśI digdāhānutsṛjanti saṃdarśayanti, apyeva nāma ayaṃ bodhisattvo mahāsattvo- 

ëvalīyeta, romaharṣo vāsya bhavediti | yenāsyaikacittotpādoípi kṣīyetānuttarāyā: samyaksaṃbodhe- 

riti | punaraparamanyavijñānasaṃjñino likhiṣyanti yāvatparyavāpsyanti | na vayamatrāsvādaṃ labhāmahe 

ityutthāyāsanātprakramiṣyanti | evaṃ vijṛmbhamāṇā uccagghanto yāvatparyavāpsyantīti mārakarma || 

evamutpatsyante janapadagrāmādivitarkā: | evamācāryopādhyāyamātāpitṛmitrāmātyajñātisālo- 

hitamanasikārā: | evaṃ {2. Bendall suggests cela^ for^ cora^ on the strength of aṣṭa. P.241.}coramanasikārā: | evaṃ cīvarādimanasikārā: | punaraparaṃ dharmabhāṇakaśchandiko 

bhaviṣyati imāṃ gambhīrāṃ prajñāpāramitāṃ lekhayituṃ yāvadvācayituṃ dharmaśravaṇikaśca kilāsī bhaviṣyati |

evaṃ viparyayāt | dharmabhāṇakaśca deśāntaraṃ gantukāmo bhaviṣyati dhārmaśravaṇikāśca neti neyam | evaṃ 

dharmabhāṇako maheccho bhaviṣyati dhārmaśravaṇikoílpeccha iti neyam | saṃkṣepāddharmabhāṇakadhārmaśravaṇi- 

kayoryā kācidvidhuratā, sarvaṃ tanmārakarmetyuktam || 

āryagaganagañjasūtreípyuktam-iti hi yāvadakuśaladharmānuvartanatā, kuśaladharmotsargaśca, 

sarvaṃ tanmārakarmeti || 

āryasāgaramatisūtreípyāha-punaraparaṃ bhagavan bodhisattva āraṇyako bhavati prāntaśayyāsanā- 

bhiratoílpecchu: saṃtuṣṭa: praviviktoísaṃsṛṣṭo gṛhasthapravrajitai: | soílpārthatayā alpakṛtyatayā ca sukhaṃ 

@032

viharati, na ca bāhuśrutyaparyeṣṭāvabhiyukto bhavati, na sattvaparipākāya na ca dharmaśravaṇe vā dharma- 

[sāṃ]kathye vā arthaviniścayakathāyāṃ vā vartamānāyāṃ saṃkramitavyaṃ manyate | na paripṛcchanajātīyo 

bhavati | na kiṃkuśalābhiyukto bhavati | tasyāraṇyavāsena caikārāmaratitayā ca kleśā na samudācaranti | 

sa paryutthānaviṣkambhaṇamātreṇa tuṣṭiṃ vindati | na cānuśayasamuddhātāya mārgaṃ bhāvayati | sa tatra 

nātmārthāya pratipanno bhavati, na parārthāya | ayaṃ bhagavan bodhisattvasyāraṇyavāsapratisaṃyukta: 

saptamo mārāṅkuśa iti || peyālaṃ || punaraparaṃ bhagavan bodhisattva: kalyāṇamitrapratirūpakāṇi 

pāpamitrāṇi sevate bhajate paryupāste | ye hyenaṃ saṃgrahavastubhyo vicchandya puṇyasaṃbhārātsaddharma- 

parigrahādvicchandya praviveke niyojayanti | alpārthāyālpakṛtyatāyāṃ niyojayanti | śrāvaka- 

pratyekabuddhapratisaṃyuktāścāsmai kathā abhīkṣṇaṃ deśayanti || yasmiṃśca samaye bodhisattvo vivekavāsena 

mahāyāneíbhyudgacchettasmin samaye taṃ bodhisattvaṃ vaiyāvṛtyapalibodhe niyojayanti | vaiyāvṛtyaṃ bodhisattva- 

nāvaśyaṃ karaṇīyam | yasmiṃśca samaye bodhisattvo vaiyāvṛtye saṃniyojayitavya:, tasmin samaye viveke 

niyojayanti | evaṃ caimaṇ vadanti-ārabdhavīryasya bodhisattvasya bodhirna kusīdasya | sacettva- 

maṣṭābhirnavabhirvā kalpairanuttarāṃ samyaksaṃbodhiṃ nābhisaṃbhotsyase, na bhūya: śakyasyanuttarāṃ 

samyaksaṃbodhimabhisaṃboddhum | tatra bhagavan bodhisattvoítyārabdhena vīryeṇa sthānaṃ khalu punaretadvidyate 

yannirvāṇaphalaṃ prāpnuyāt | ayaṃ bhagavan bodhisattvasya kalyāṇamitrapratirūpakeṇa daśamo mārāṅkuśa: || 

yeípi tatoínye bodhisattvayānīyā: pudgalā mārāṅkuśāviddhā: pratyaveteṣu dharmeṣu caranti, tai: sārdhaṃ ratiṃ 

vindati | tathā hi tadanuvartakā bhavanti, sa hīnasevī viśeṣamanadhigato hīnagatiṃ gacchati, yaduta 

dhanvagatiṃ jaḍaiḍamūkagatiṃ yāvadekādaśo mārāṅkuśa iti || 

yena caivaṃ sāṃtatyārabdhavīryasya nirvedātsarvathā bodhisattvabhāva eva bhavati, ata eva 

ratnamegheíbhihitam- 

iha bodhisattva: sarveryāpatheṣu vīryamārabhate | tathā cārabhate yathā na kāyakhedaṃ sa 

janayati, na cittakhedam | idamucyate bodhisattvasya sāṃtatyavīryamiti | kīdṛśaṃ tadvīryaṃ yena khedo na 

bhavati ? yadidamalpabalasya gurukarmārambhoítivelāyāṃ vā aparipakvādhimuktervā duṣkarakarmārambhastadyathā 

svamāṃsadānādi: | dattaścānenātmabhāva: | kiṃ tvakālaparibhogādvārayati | anyathā hi teṣāmeva 

sattvānāṃ bodhisattvakhedena bodhicittabījanāśānmahata: phalarāśernāśa: syāt || 

ataśca gaganagañjasūtreíbhihitam-akālapratikāṅkṣaṇatā mārakarmeti || 

nāpyakāla ityātmabhāvatyāgacittameva notpādyam | abhyāsānārambhāddhi na kadāciddadyāt | 

tasmādevaṃ smṛtimupasthāpya bodhicittaparipācanavirodhibhyo mohātsvārthaghātibhya: piśitāśanebhya: 

karmakāribhyaścātmabhāvo rakṣitavya: ||

bhaiṣajyavṛkṣasya sudarśanasya 

mūlādibhogasya yathaiva bījam | 

datvāpi saṃrakṣyamakālabhogā- 

tsaṃbuddhabhaiṣajyatarostathaiva || 

ayaṃ samāsato mārakarmānartha: ||

@033

asya visarjanaṃ ratnameghasūtre kathitam-kathaṃ ca kulaputra atra bodhisattvo mārakarmaparihāro- 

pāyakuśalo bhavati ? iha bodhisattvoíkalyāṇamitraṃ sarveṇa sarvaṃ parivarja[yati] | [a]-

pratirūpadeśavāsaṃ lokāyatamantrasevanabhāvanāṃ lābhasatkārapūjopasthānabahumānaṃ sarveṇa sarvaṃ 

parivarjayati | ye cānye upakleśā bodhipakṣyamārgāntarāyikāstān sarveṇa sarvaṃ parivarjayati | teṣāṃ ca 

pratipakṣaṃ bhajate || 

atraiva cākalyāṇamitralakṣaṇamuktam-śīlavipannapudgalavivarjanatayā pāpamitraparivarjanā 

veditavyā | evaṃ dṛṣṭivipannācāravipannājīvavipannapudgalavivarjanatayā | saṃgaṇikārāmapudgalavivarjana-

tayā | kusīdapudgalavivarjanatayā | saṃsārābhiratapudgalavivarjanatayā | bodhiparāṅmukhapudgalapari- 

varjanatayā | gṛhisaṃsargavivarjanatayā pāpamitraparivarjanā veditavyā | tena ca kulaputra etāni sthānāni 

parivarjayatā na teṣāṃ pudgalānāmantike duṣṭacittamutpādayitavyaṃ na pratighacittaṃ nāvamanyanācittamutpāda- 

yitavyam | evaṃ cānena cittamupasthāpayitavyam | uktaṃ hi bhagavatā-dhātuśa: sattvā: kāmādidhātu- 

māsravanti jāyante saṃsyandante, saṃsargācca vinaśyanti | tasmādahaṃ saṃsargaṃ varjayiṣyāmīti || 

bodhicittasaṃpramoṣoípyanartha: | tasya ca heturukto ratnakūṭe-

caturbhi: kāśyapa dharmai: samanvāgatasya bodhisattvasya bodhicittaṃ muhyati | katamaiścaturbhi: ? 

ācāryagurudakṣiṇīyavisaṃvādanatayā | pareṣāmakaukṛtye kaukṛtyopasaṃharaṇatayā | mahāyānasaṃprasthitānāṃ ca 

sattvānāmavarṇāyaśokīrtyalokaniścāraṇatayā | māyāśāṭhyena ca paramupacarati nādhyāyāśayeneti || 

asya vivarjanamatroktam-caturbhi: kāśyapa dharmai: samanvāgatasya bodhisattvasya sarvāsu 

jātiṣu jātamātrasya bodhicittamāmukhībhavati | na cāntarā muhyati yāvadbodhimaṇḍaniṣadanāt | 

katamaiścaturbhi: ? yaduta jīvitahetorapi saṃprajānan mṛṣāvādaṃ na prabhāṣate | antaśo hāsyaprekṣikayāpi 

adhyāśayena ca sarvasattvānāmantike tiṣṭhatyapagatamāyāśāṭhyatayā | sarvabodhisattveṣu ca śāstṛsaṃjñā- 

mutpādayati | caturdiśaṃ ca teṣāṃ varṇaṃ niścārayati | yāṃśca satvān paripācayati, tān sarvā- 

nanuttarāyāṃ samyaksaṃbodhau samādāpayati prādeśikayānāspṛhaṇatayā | ebhi: kāśyapa caturbhiriti || 

siṃhaparipṛcchāyāmapyāha- 

na jātu dharmadānasya antarāyaṃ karoti ya: | 

tenāsau labhate kṣipraṃ lokanāthehi saṃgamam | 

tathā jātismarā [d] dharmadānājjānīṣvaivaṃ kumāraka || iti || 

tathātraiva- 

bodhicittaṃ na riñcati tena sarvāsu jātiṣu | 

svapnāntareípi taccittaṃ kiṃ punaryadi jāgrata: || 

āha-

yeṣu viratisthāneṣu grāmeṣu nagareṣu vā | 

samādāyeti bodhāya tena cittaṃ na riñcati || 

@034

āryamañjuśrībuddhakṣetraguṇavyūhālaṃkārasūtreípyāha-caturbhirdharmai: samanvāgato bodhisattva: 

praṇidhānānna calati || peyālaṃ || nihatamānaśca bhavati, īrṣyāmātsaryaparivarjakaśca bhavati, parasaṃpadaṃ ca 

dṛṣṭvā nāttamanā bhavatīti || 

idameva pātrabodhicittasya sphuṭataramasaṃpramoṣakāraṇaṃ yattatraiva ratnakūṭeíbhihitam-sarveryāpatheṣu 

bodhicittaparikarmaṇatayā bodhicittapūrvaṃgamatayā ceti || 

tathā hi candra{1. SR. 4.16(bahu ca for bahulu).}pradīsūtre pāṭha:- 

ārocayāmi prativedayāmi vo 

yathā yathā bahulu vitarkayennara: |

tathā tathā bhavati tannimnacitta: 

tehī vitarkehi tanniśritehi || iti || 

avasādoípyanartha: | etadvarjanaṃ ca ratnameghe dṛṣṭam-iha bodhisattvo naivaṃ cittamutpādayati- 

duṣprāpā bodhirmanuṣyabhūtena satā | idaṃ ca me vīrya parīttaṃ ca | kusīdoíham | bodhiścā- 

dīptaśiraścailopamena bahūn kalpān bahūni kalpaśatāni bahūni kalpasahasrāṇi samudānetavyā | 

tannāhamutsaha īdṛśaṃ bhāramudvoḍhum || kiṃ tarhi bodhisattvenaivaṃ cittamutpādayitavyam-yeípi 

teíbhisaṃbuddhāstathāgatā arhanta: samyaksaṃbuddhā:, ye cābhisaṃbudhyante, ye vā abhisaṃbhotsyante, teípīdṛśenaiva 

nayena īdṛśyā pratipadā | īdṛśenaiva vīryeṇābhisaṃbuddhā abhisaṃbudhyanteíbhisaṃbhotsyante ca | 

yāvanna te tathāgatabhūtā evābhisaṃbuddhā: | ahamapi tathā tathā ghaṭiṣye tathā tathā vyāyaṃsye sarvasattva- 

sādhāraṇena vīryeṇa sarvasattvārambaṇena vīryeṇa yathāhamanuttarāṃ samyaksaṃbodhimabhisaṃbhotsya iti ||

punaraparoínartho ratnakūṭe dṛṣṭa:-aparipāciteṣu sattveṣu viśvāso bodhisattvasya skhalitam, 

abhājanībhūteṣu sattveṣūdārabuddhadhamasaṃprakāśanāt bodhisattvasya skhalitam, udārādhimuktikeṣu 

sattveṣu hīnayānasaṃprakāśanā(d) bodhisattvasya skhalitamiti | samyaksmṛtyupasthiteṣu śīlavatsu 

kalyāṇadharmeṣu prativimānanā du:śīlapāpadharmasaṃgrahā bodhisattvasya skhalitamiti || 

anadhimuktirapyanartha: | yathoktaṃ rāṣṭrapā{2. RP p. 20.}lasūtre- 

yasyadhimukti na vidyati buddhe dharmagaṇe ca na tasyadhimukti: | 

śikṣavrateṣu na tasyadhimukti: pāpamatestrira{3. trirapāya^ = apāyatraya^.}pāyamukhasya || 

sa itaścyuto manujeṣu karmavaśādabudho hi vimūḍha: | 

narakeṣvatha tiryagatīṣu pretagatīṣu ca vindati du:kham || iti || 

asya visarjanaṃ ratnakūṭeíbhihitaṃ dṛṣṭam-yeṣu cāsya gambhīreṣu buddhirnāvahagāhate, tatra 

tathāgata eva sākṣīti  kṛtvā na pratikṣipati | tathāgata eva jānīte, nāhaṃ jāne | anantā 

buddhabodhirnānādhimuktikatayā tathāgatānāṃ sattveṣu dharmadeśanā pravartata iti || 

vaiyāvṛtyavartamānenānarthavivarjanakuśalena bhavitavyam | bodhisattvaprātimokṣe hi sahadhārmike 

dharmaśravaṇe, tathāgatapūjāyāṃ ca vaiyāvṛtyamupadiṣṭam | tatra yā vṛtti:, sā ratnarāśisūtrādāgatā | tatra

@035

vaiyāvṛtyakareṇa bhikṣuṇā sarvabhikṣusaṃghasya cittamabhirādhayitavyam | tatra ye bhikṣava āraṇyakā: 

prāntaśayyāsanikāsteṣāṃ vaiyāvṛtyakareṇa bhikṣuṇā sarveṇa sarvaṃ na karmasamutthānaṃ dātavyam | yadi 

punarāraṇyakasya bhikṣo: saṃghaparyāpannaṃ śaikṣakaṃ karma prāpnuyāt, etena vaiyāvṛtyakareṇa bhikṣuṇā ātmanaiva 

tatkartavyam | anyataro vā bhikṣuradhyeṣyo na puna: sa āraṇyako bhikṣurutpīḍayitavya: | tatra yo 

bhikṣu: piṇḍacāriko bhavati, tasya tena vaiyāvṛtyakareṇa bhikṣuṇā praṇītabhojaneṣu saṃvibhāga: 

kartavya: | tatra kāśyapa yo bhikṣuryogācārī bhavati, tasya tena vaiyāvṛtyakareṇa bhikṣuṇā ānulomikā- 

nyupakaraṇānyupasaṃhartavyāni, glānapratyayabhaiṣajyapariṣkārāśca | yasmiṃśca pradeśe sa yogācārī bhikṣu: 

prativasati, tasmin pradeśe noccaśabda: kartavya: | rakṣitavyo vaiyāvṛtyakareṇa bhikṣuṇā yogācārī 

bhikṣu: | śayyāsanopastambhanāsya kartavyā | praṇītāni ca saṃpriyāṇi yogācārabhūmyanukūlāni 

khādanīyabhojanīyānyupanāmayitavyāni || pe^ || ye bhikṣavo bāhuśrutye'bhiyuktā bhavanti, teṣāmutsāho 

dātavya: | yāvatteípi rakṣitavyā: | ye dhārmakathitā bhikṣavo bhaviṣyanti, teṣāṃ pratīhāradharmatā 

kartavyā | yāvaddhārmaśravaṇikāścodyojayitavyā: | parṣanmaṇḍalaṃ parisaṃsthāpayitavyam | sāṃkathyamaṇḍalaṃ 

viśodhayitavyaṃ yāvatsādhukārabahulena cāsya bhavitavyam || peyālaṃ || na kvacidvastuni aiśvaryasaṃjñotpāda- 

yitavyā | kiyatparīttamapi kāryaṃ saṃghamatena kartavyaṃ na svamatena, yāvanna sāṃdhikaścāturdiśasāṃghika- 

kena saṃsṛṣṭa: kartavya: | evaṃ viparyayādevaṃ staupikena sahānyonyasaṃsargapratiṣedha: | yadi cāturdiśe

saṃghe vaikalyaṃ bhavetsāṃghikaśca lābha utsado bhavettena vaiyāvṛtyakareṇa bhikṣuṇā bhikṣusaṃghamekamānasaṃ 

kṛtvā sāṃghikalābhāccāturdiśasāṃghikakāryaṃ kartavyam | evaṃ stūpeípi pralugneíyameva vidhirdāyakān 

dānapatīn vā samādāpya pratisaṃskartavya ityājñā | yadi puna: kāśyapa kiyadbahurapi 

staupiko lābho bhavet, sa vaiyāvṛtyakareṇa na saṃghe na cāturdiśasaṃghe upanāmayitavya: |

tatkasmāddheto: ? yā staupikā antaśa ekadaśāpi śrāddhai: prasādabahulairniryātitā bhavati ,sā 

sadevakasya lokasya caityam, ka: punarvādo ratnaṃ vā ratnasaṃmataṃ vā | yacca stūpe cīvaraṃ niryātitaṃ 

bhavati, tattatraiva tathāgatacaitye vātātapavṛṣṭibhi: parikṣayaṃ gacchatu | na puna: staupikaṃ cīvaraṃ 

hiraṇyamūlyena parivartayitavyam | na hi staupikasya kaścidargho nāpi stūpasya kenacidvaikalyam | 

yo hi kaścitkāśyapa vaiyāvṛtyakaro bhikṣū ruṣṭacitta: śīlavatāṃ dakṣiṇīyānāmaiśvaryādājñaptiṃ dadāti, 

sa tenākuśalena karmaṇā narakagāmī bhavatīti | yadi manuṣyalokamāgacchati, dāso bhavati parakarmakaro 

lābhī ca bhavati khaṭacapeṭapracaṇḍaprahārāṇām | peyālaṃ | da[ṇḍaka]rmabhayatarjitaṃ bhikṣuṃ karoti, 

akālapreṣaṇamakālajñaptiṃ dadāti | sa tenākuśalena karmaṇā bahuśaṅkurnāma pratyeka- 

narakastatrāsyopapattirbhavati | yāvatsahasraviddha: kāyo bhavati, ādīpta: pradīpta: saṃprajvalita: | peyālaṃ | 

yojanaśatavistārapramāṇā jihvā bhavati | tasya tatra jihvendriye bahūni śaṅkuśatasahasrāṇi 

ādīptāni ayasmayāni nikhātāni bhavanti | yo hi kaścitkāśyapa vaiyāvṛtyakaro bhikṣurāgatāgataṃ 

sāṃghikaṃ lābhaṃ saṃnidhiṃ karoti, na kālānukālaṃ dadāti, uddha{1. uddhasyāpayitvā, jeering.}syāpayitvā viheṭhayitvā dadāti, 

keṣāṃcinna dadāti, sa tenākuśalamūlena jaṅghā nāma gūthamṛttikāpretayonistatrāsyopapattirbhavati |

@036

tatra asya anye pretā bhojanaṃ gṛhītvā apadarśayanti | sa uddhasyamānastadbhojanamanimiṣābhyāṃ 

netrābhyāṃ paśyamāna: kṣutpipāsāparigato du:khāṃ vedanāṃ vetti, na ca varṣasahasreṇāpi tasya bhojanasya 

lābho bhavati | yadapi kadācitkarhicidbhojanaṃ labdhaṃ bhavati, taduccāraṃ bhavati, pūyaśoṇitaṃ veti || 

saṃgha{1. DA. No 23, pp. 204 ff.}rakṣitāvadāneípyanartha ukta:-yāṃstvaṃ saṃgharakṣita sattvānadrākṣī: kuḍyākārāṃste bhikṣava

āsan | tai: sāṃghikaṃ kuḍyaṃ śleṣmaṇā nāśitam | tasya karmaṇo vipākena kuḍyākārā: saṃvṛttā: | 

yāṃstvaṃ saṃgharakṣita sattvānadrākṣī: stambhākārāṃste bhikṣava āsan | tai: sāṃghikastambha: siṃhāṇakena 

nāśita: | tena stambhākārā: saṃvṛttā: | yāṃstvaṃ sattvānadrākṣīrvṛkṣākārān patrākārān phalākārān, 

teípi bhikṣava āsan | tairapi sāṃghikāni vṛkṣapatrapuṣpaphalāni paudgalikaparibhogena paribhuktāni | 

ten ate vṛkṣapatrapuṣpaphalākārā: saṃvṛttā: | yāṃstvaṃ sattvānadrākṣī rajjvākārān saṃmārjanyākārāṃste 

bhikṣava āsan | tai: sāṃghikā rajjusaṃmārjanya: paudgalikaparibhogena paribhuktā: | tena rajjvākārā: 

saṃmārjanyākārāśca saṃvṛttā: | yaṃ tvaṃ sattvamadrākṣīstaṭṭā[pvā ?]kāraṃ sa śrāmaṇeraka āsīt | sa taṭṭukaṃ 

nirmādayati | āgantukāśca bhikṣavoíbhyāgatā: | tairasau dṛṣṭa: pṛṣṭaśca-śrāmaṇeraka, kimayaṃ saṃghasya pānakaṃ 

bhaviṣyati ? sa mātsaryopahatacitta: kathayati-kiṃ na paśyatha taṭṭukaṃ nirmāditaṃ pītaṃ pānakamiti ? 

te vṛttā veleti nairāśyamāpannā hīnadīnavadanā: parkrāntā: | sa tasya karmaṇo vipākena taṭṭhukākāra: 

saṃvṛtta: || yaṃ tvaṃ sattvamadrākṣīrudūkhalākāraṃ soípi bhikṣurāsīt | tasya pātrakarma pratyupasthitam | tatra 

caika: śrāmaṇerakoírhan mudgāvāre niyukta: | sa tenokta:-śrāmaṇeraka, dadasva me khalistokaṃ kuṭṭayitveti | 

sa kathayati-sthavira, tiṣṭha tāvanmuhūrtam | vyagroísmi | paścātkuṭṭayitvā dāsyāmīti | sa saṃjātāmarṣa: 

kathayati-śrāmaṇeraka, yadi mama kalpeta udva(dū)khalaṃ spaṣṭum, tvāmevāhamudva(dū)khale 

prakṣipya kuṭṭayeyam, prāgeva khalistokamiti | sa śrāmaṇera: saṃlakṣayati-tīvraparyavasthānaparyavasthitoíyam | 

yadyahamasmai prativacanaṃ dāsyāmi, bhūyasyā mātrayā prakopamāpatsyatīti tūṣṇīmavasthita: | yadāsya 

paryavasthānaṃ vigataṃ tadopasaṃkramya kathayati-sthavira, jānīṣe tvaṃ koíhamiti ? sa kathayati-jāne 

tvāṃ kāśyapasya samyaksaṃbuddhasya pravrajitaṃ śrāmaṇerakam | ahamapi bhikṣu: sthavira: | śrāmaṇeraka: 

kathayati-yadyapyevam, tathāpi tu yanmayā pravrajitena karaṇīyaṃ tatkṛtam | kiṃ kṛtam ? 

kleśaprahāṇam | chinnasakalabandhanoíhaṃ sarvabandhanavinirmukta: | kharaṃ te vākkarma niścāritam | atyaya- 

matyayato deśaya | apyeva nāma etatkarma parikṣayaṃ tanutvaṃ paryādānaṃ gacchediti | tena atyayamatyayato na 

deśitam | tena karmaṇodūkhalākāra: saṃvṛtta: | yāṃstvaṃ sattvānadrākṣī: sthālyākārān, te 

kalpikārakā āsan bhikṣūṇāmupasthāyakā: | te bhaiṣajyāni kvāthayanto bhikṣubhirapriyamuktā: | 

taiścittaṃ pradūṣya sthālyo bhinnā: | tena sthālyākārā: saṃvṛttā: | yaṃ tvaṃ sattvamadrākṣīrmadhye chinnaṃ 

tantunā dhāryamāṇam, soípi bhikṣurāsīllābhī grāhika: | tena mātsaryābhibhūtena lābha: saṃparivartita: | 

yo vārṣika: sa haimantika: pariṇāmita: | yastu haimantika: sa vārṣika: pariṇāmita: | tasya karmaṇo 

vipākena madhye chinnastantunā dhāryamāṇo gacchati ||

|| dharmabhāṇakādirakṣā paricchedastṛtīya: || 

@037

4

anarthavarjanaṃ caturtha: pariccheda: | 

apareípi mahāntoínarthā: sūtrānteṣūktā: | yathā tāvadā{1. Cf. BCA. 5.104 (ākāśagarbhasūtre ca mūlāpattīrnirūpayet) where this quotation occurs.}kāśagarbhasūtre-pañcemā: kulaputra 

kṣatriyasya mūrdhābhiṣiktasya mūlāpattaya:, yābhirmūlāpattibhi: kṣatriyo mūrdhābhiṣikta: sarvāṇi 

pūrvāvaropitāni kuśalamūlāni jhoṣayati | vastupatita: pārājika: sarvadevamanuṣyamukhebhyoípāyagāmī 

bhavati | katamā: pañca ? ya: kulaputra mūrdhābhiṣiktaṃ staupikaṃ vastvapaharati sāṃghikaṃ vā cāturdiśa- 

sāṃghikaṃ vā niryātitaṃ vā, svayaṃ vāpaharati hārayati vā, iyaṃ prathamā mūlāpatti: | ya: punardharmaṃ 

pratikṣipati śrāvakaniryāṇabhāṣitaṃ vā pratyekabuddhaniryāṇabhāṣitaṃ vā mahāyānaniryāṇabhāṣitaṃ 

vā pratikṣipati pratiṣedhayati, iyaṃ dvitīyā mūlāpatti: || ya: punarmāmuddiśya śirastuṇḍamuṇḍa- 

kāṣāyavastraprāvṛta: śikṣādhārī vā aśikṣādhārī vā, tasya du:śīlasya vā śīlavato vā kāṣāyāṇi 

vastrāṇyapaharati apahārayati, gṛhasthaṃ vā karoti, kāye daṇḍai: praharati, cārake vā 

pratikṣipati, jīvitena vā viyojayati, iyaṃ tṛtīyā mūlāpatti: || ya: puna: kṣatriya: 

saṃcintya mātaraṃ jīvitādvyaparopayati pitaramarhantaṃ bhagavacchrāvakaṃ vā jīvitād vyaparopayati, 

samagraṃ vā saṃghaṃ bhinatti, tathāgatasyārhata: samyaksaṃbuddhasya saṃcintya duṣṭacitto rudhiramutpādayati | 

ebhi: pañcabhirānantaryai: karmabhiranyatarānyataraṃ karmotpādayati, iyaṃ caturthī mūlāpatti: || ya: 

puna: kṣatriyoíhetuvādī bhavati paralokopekṣaka:, daśākuśalān karmapathāna samādāya vartate, 

anyāṃśca bahūn sattvān daśasvakuśaleṣu karmapatheṣu samādāpayati, vinayati niveśayati pratiṣṭhāpayati, 

iyaṃ pañcamī mūlāpatti: || peyālaṃ || ya: punargrāmabhedaṃ janapadabhedaṃ nagarabhedaṃ rāṣṭrabhedaṃ karoti, iyaṃ 

ṣaṣṭhī mūlāpatti: || peyālaṃ || ādikarmiṇāṃ mahāyānasaṃprasthitānāṃ kulaputrāṇa kuladuhitṝṇāṃ vā aṣṭau 

mūlāpattaya:, yābhirmūlāpattibhi: skhalitā ādikarmikā mahāyānasaṃprasthitā: sarvāṇi pūrvāvaropitāni 

kuśalamūlāni kāṣayanti | vastupatitā: parājitā devamanuṣyamahāyānasukhādapāyagāmino bhavanti, 

ciraṃ ca saṃsāre sīdanti kalyāṇamitravirahitā: | katamā aṣṭau ? ye sattvā: pūrvaduścaritahetunā asmin 

kliṣṭe pañcakaṣāye loke upapannā:, ta itvarakuśalamūlā: kalyāṇamitraṃ saṃni:śrityedaṃ paramagambhīraṃ 

mahāyānaṃ śṛṇvanti | te ca parīttabuddhayoípi kulaputrā anuttarāyāṃ samyaksaṃbodhau cittamutpādayanti | 

teṣāmādikarmikā ye ca bodhisattvā idaṃ paramagambhīraṃ śūnyatāpratisaṃyuktaṃ sūtrāntaṃ śṛṇvanti uddiśanti 

paṭhanti, te yathāśrutaṃ yathāparyavāptaṃ pareṣāṃ pūrvabuddhisadṛśānāṃ svarthaṃ suvyañjanaṃ vistareṇāgrata: smārayanti 

prakāśayanti | te hyakṛtaśramā vālā: pṛthagjanā: śṛṇvanta uttrasyanti saṃtrasyanti saṃtrāsamāpadyante |te 

saṃtrāsena vivartayanti, anuttarāyā: samyaksaṃbodheścittaṃ śrāvakayāne cittaṃ praṇidadhati | eṣā 

ādikarmikabodhisattvasya mūlāpatti: prathamā, yayā mūlāpattyā sa  kulaputra: sava pūrvāvaropitaṃ 

kuśalamūlaṃ kāṣayati vastupatita: parājita: svargāpavargasukhāt | visaṃvāditaṃ cāsya bodhicittam |

apāyagāmī bhavati | tasmādbodhisattvena mahāsattvena parapudgalānāmāśayānuśayaṃ prathamaṃ jñātvā yathāśayānāṃ 

@038

sattvānāmanupūrveṇa dharmadeśanā kartavyā, tadyathā mahāsamudreínupūrveṇāvatārayati | pe | punaraparamādikarmiko 

bodhisattva: kasyacidevaṃ vakṣyati-na tvaṃ śakyasi ṣaṭpāramitāsu caryāṃ cartum | na tvaṃ śakyasyanuttarāṃ 

samyaksaṃbodhimabhisaṃboddhum| śīghraṃ tvaṃ śrāvakayāne pratyekabuddhayāne vā cittamutpādaya | tena tvaṃ 

saṃsārānniryāsyasi | yāvadyathāpūrvoktam | iyamādikarmikasya bodhisattvasya dvitīyā mūlāpatti: || 

punaraparamādikarmiko bodhisattva: kasyacidevaṃ vakṣyati-kiṃ bho: prātimokṣavinayena śīlena surakṣi- 

tena ? śīghraṃ tvamanuttarāyāṃ samyaksaṃbodhau cittamutpādayasva | mahāyānaṃ paṭha | yatte kiṃcitkāyavāṅmanobhi: 

kleśapratyayādakuśalaṃ karma samudānītam, tena pāṭhena śuddhirbhavatyāvipākam, yāvadyathāpūrvoktam | 

iyamādikarmikasya bodhisattvasya tṛtīyā mūlāpatti: || punaraparaṃ kulaputra keṣāṃcidādikarmiko 

bodhisattva evaṃ vakṣyati-varjayata yūyaṃ kulaputrā: śrāvakayānakathām | mā śṛṇuta, mā paṭhata, mā 

pareṣāmupadiśata | gopayata śrāvakayānakathām | na yūyaṃ tasmāt mahatphalaṃ prāpsyatha | na yūyaṃ 

tatonidānācchaktā: kleśāntaṃ kartum | śraddadhata mahāyānakathām | śṛṇuta, mahāyānaṃ paṭhata, 

mahāyānaṃ pareṣāṃ copadiśata | tato  yūyaṃ sarvadurgatyapāyapathān śamayiṣyatha | kṣipraṃ cānuttarāṃ 

samyaksaṃbodhimabhisaṃbhotsyatha || yadi te tasya vacanakāriṇo bhavanti, īdṛśaṃ dṛṣṭigatamupagṛhṇīyu: | 

ubhayorapi mūlāpattirbhavati | iyamādikarmikasya bodhisattvasya caturthī mūlāpatti: || punarapara- 

mādikarmikā bodhisattvā dvijihvikā bhavanti, anyathā nidarśayanti | idaṃ ca mahāyānaṃ kīrtiśabda- 

ślokārthaṃ lābhasatkāraheto: paṭhanti, svādhyāyanti dhārayanti vācayanti deśayanti, pareṣāṃ ca 

śrutamātramupadiśanti | evaṃ ca vakṣyanti-vayaṃ mahāyānikā nānye | te pareṣāmīrṣyāyanti lābhasatkāra- 

heto: | yataste labhante upabhogaparibhogān parebhya:, tatpratyayātte prakupyanti, teṣāṃ cāvarṇaṃ

niścārayanti, kutsanti paṃsayanti, vijugupsanti, ātmānaṃ cotkarṣayanti na tān | ataste īrṣyā- 

hetunā cottari manuṣyadharmairātmānaṃ vijñapayanti | tataste tena vastunā patitā: parājitā mahāyāna- 

sukhādetāṃ mahāgurukāmāpattimāpadyante yayā apāyagāmino bhavanti | yathā kaścitpuruṣo ratnadvīpaṃ 

gantuṃ nāvā samudramavatarate | sa mahāsamudre svayameva tāṃ nāvaṃ bhindyāt, tatraiva maraṇaṃ

nigacchet | evameva ye ādikarmikā bodhisattvā mahāguṇasāgaramavatartukāmā īrṣyāhetostadvadanti, 

tatpratyayātte śraddhānāvaṃ bhittvā prajñājīvitena viyogaṃ prāpnuvanti | evaṃ te bālā ādikarmikā 

bodhisattvā īrṣyāhetoranṛtapratyayāṃ mahāgurukāmāpattimāpadyante | iyaṃ pañcamī mūlāpattirādikarmikasya 

bodhisattvasya || punaraparaṃ kulaputra bhaviṣyantyanāgateídhvani gṛhasthapravrajitā ādikarmikā bodhisattvā:, 

ye te gambhīrā: śūnyatāpratisaṃyuktā: sūtrāntā dhāraṇīkṣāntisamādhibhūmisvalaṃkṛtamahāvidvatpuruṣāṇāṃ 

kṛtaśramāṇāṃ bodhisattvānāṃ gocarā:, tān mahāyānasūtrāntān dhārayanti paṭhanti svādhyāyanti pareṣāṃ 

ca vistareṇa vācayitvā prakāśayanti-ahaṃ cemān dharmān svabuddhyā buddhvā evaṃ ca punarahaṃ 

kāruṇyahetostavopadiśāmi | tvayā vā punastathā bhāvayitavyaṃ yathā tvamatra gambhīreṣu dharmeṣu pratyakṣo 

bhaviṣyasi | evaṃ te jñānadarśanaṃ bhaviṣyati yathā mama | etarhi na punareva dadāti | paṭhitamātreṇāha- 

mimānevaṃ rūpān dharmān gambhīragambhīrānupadiśāmi na sākṣātkriyayā || lābhasatkārahetorātmānaṃ 

vikrīṇāti | tatpratyayātsarvatryadhvagatānāmarhatāṃ samyaksaṃbuddhānāṃ bodhisattvānāmāryapudgalānāṃ ca purata: 

@039

sāparādhiko bhavati | mahāgurukāmāpattimāpadyate | visaṃvādayati devamanuṣyān mahāyānena | śrāvakayāna- 

mevāsya na bhavati, prāgeva mahāyānasyāvatāraviśeṣādhigama:, prāgevānuttarā samyaksaṃbodhi: || tadyathā 

kaścitpuruṣo mahāṭavīṃ prasthita: kṣuttarṣaprapīḍita: | sa tatra mahāphalavṛkṣe pratiṣṭhita: | āhārārthaṃ 

sa udāraphalavṛkṣamapahāya gandhasaṃpannaṃ rasasaṃpannamanāsvādya viṣavṛkṣamabhiruhya viṣaphalāni bhuñjīta, 

bhuktvā ca kālaṃ kuryāt |  tadupamāṃstān pudgalān vadāmi, ye durlabhaṃ manuṣyalābhaṃ labdhvā kalyāṇamitraṃ 

saṃniśritya mahāyānamavatartukāmā lābhasatkārayaśohetorātmānamupadarśayanti, parān paṃsayanti, evaṃrūpāṃ 

mahāgurukāmāpattimāpadyante, yayā gurukayāpatyā sarvavijñānāṃ paramajugupsitā bhavanti apāya- 

gāmina: | tathārūpāśca pudgalāna sevanīyā: sarvakṣatriyabrāhmaṇaviṭśūdrāṇām | yaśca tān sevate, sa 

sātisāro bhavati sarvavijñānām | iyaṃ kulaputra bodhisattvasya ṣaṣṭhī mūlāpatti: || punaraparaṃ kulaputra 

bhaviṣyantyanāgateídhvani kṣatriyāṇāṃ purohitacaṇḍālā amātyacaṇḍālā bhaṭacaṇḍālā mūrkhā: paṇḍita-

mānino mahādhanā mahābhogā: | bahuvidheṣu dānamayapuṇyakriyāvastuṣu saṃdṛśyante | te tyāgamadamattā 

mānamadadarpeṇa kṣatriyaṃ vibhedayanti, śramaṇān kṣatriyai: | te kṣatriyānniśritya śramaṇān daṇḍāpayanti, 

arthaṃ daṇḍena muṣanti | tenopadraveṇa te bhikṣava: paudgalikaṃ vā sāṃghikaṃ vā cāturdiśasāṃghikaṃ vā 

staupikaṃ vā śramaṇairapahṛtya teṣāṃ prāhṛtaṃ pradāpyante | te punaścaṇḍālā: kṣatriyasyopanāmayiṣyanti | 

te ubhayatoípi mūlāpattimāpadyante | ye kṣatriyacaṇḍālā: śramaṇai: sārdhaṃ praduṣyanti, tathārūpaṃ ca te 

dharmaṃ prajñapayiṣyanti adharmaṃ vā dharmamapahāya | sūtravinayaśikṣā anapekṣya kālopadeśamahāpradeśā- 

napahāya | mahākaruṇānetrī prajñāpāramitāśikṣopāyakauśalyaśikṣā: | yāśca apareṣu sūtreṣu śikṣā 

upadiṣṭāstā apahāya tathārūpāṃ dharmayuktiṃ bhikṣūṇāṃ viheṭhanārthapūrvakaṃ kriyākāraṃ prajñapayanti, 

yai: kriyākārairbhikṣūṇāṃ viheṭhanā bhavati | riñcanti śamathavipaśyanānuyogamanaskāram | teívadhyāyanto 

vyāpādabahulā bhavanti | tena hetunā bhikṣūṇāmapyupaśāntā: kleśā nopaśamyanti, na tanūbhavanti | 

tatkāle punaste bhikṣava āśayavipannā bhavanti, śīlavipannāśca bhavanti | ācāravipannā bhavanti,

dṛṣṭivipannā bhavanti | taddheto: śaithilikā bhavanti, bāhulikā bhavanti | aśramaṇā: śramaṇapratijñā:, 

abrahmacāriṇo brahmacāripratijñā:, śaṅkhasvarasamācārā: praṣṭavyadharmadeśakā: | te bhūyasyā mātrayā 

saparicārasya kṣatriyasya satkṛtā bhavanti, mānitā: pūjitā bhavanti | te ca prahāṇābhiyuktānāṃ 

bhikṣūṇāṃ gṛhastheṣvavarṇaṃ niścārayanti | sa ca kṣatriya: saparivāra: prahāṇābhiyuktānāṃ bhikṣūṇā- 

mantike praduṣyati avadhyāyati | yastatra prahāṇikānāṃ bhikṣūṇāmupabhoga:, taṃ svādhyāyābhiratānāṃ 

bhikṣūṇāṃ niryātayanti | te ubhayato mūlāpattimāpadyante | tatkasya heto: ? dhyāyī bhikṣu: sukṣetram | 

nādhyayanavaiyāvṛtyāśritā nādhyayanābhiyuktā: samādhidhāraṇīkṣāntibhūmiṣu bhājanībhūtā dakṣiṇīyā: 

pātrabhūtā: | ālokakarā lokasya mārgopadeśakā: | karmakṣetrakleśakṣetrāt satvānuttārayanti, 

nirvāṇagamane ca mārge pratiṣṭhāpayanti | imā: kulaputra aṣṭau mūlāpattaya iti || 

āsāṃ ni:saraṇamihaiva sūtre'bhihitam-yadi te bodhisattvā ākāśagarbhasya bodhisattvasya 

nāma śrutvā darśanamasyākāṅkṣeran, apāyaprapatanabhayāt mūlāpattīrdarśayitukāmā:, yadi te 

ākāśagarbhaṃ bodhisattvaṃ namaskuryu:, nāma cāsya parikīrtayeyu:, teṣāṃ sa kulaputro yathābhāgyatayā 

@040

svarūpeṇāgratastiṣṭhati brāhmaṇarūpeṇa, yāvaddārikārūpeṇa purata: sthāsyati | tasyādikarmikasya 

bodhisattvasya yathāsamutthitāstā āpattī: pratideśayati | gambhīraṃ cāsyopāyakauśalyaṃ mahāyāne 

caryāmupadarśayati | yāvadavaivartikabhūmau ca pratiṣṭhāpayati | peyālaṃ | yadi teṣāṃ saṃmukhaṃ darśanaṃ na 

dadāti, yastamabhiyācati, tenādikarmikeṇa bodhisattvena sāparādhena paścime yāme utthāyāsanāt 

prāṅmukhena sthitvā dhūpaṃ dhūpayitavyam, aruṇo devaputra āyācitavya: | evaṃ ca vaktavyam- 

aruṇa aruṇa mahākṛpa mahābhāga, mahoditastvaṃ  jambudvīpe | māṃ karuṇayā chādayasva | śīghramākāśagarbhaṃ 

mahākāruṇikaṃ mama vacanena bodhaya | mama svapnāntare tanupāyamupadarśaya, yenāhamupāyena āpattiṃ 

pratideśayāmi, ārye mahāyāne upāyaprajñāṃ pratilapsyāmīti | tena tatkālaṃ śayyāyāṃ nidrāpayitavyam | 

sahodgateíruṇe iha jambudvīpe ākāśagarbhasya bodhisasvasyeha samāgamo bhavati svarūpeṇa ca | 

tasyādikarmikasya bodhisattvasya svapnāntare purata: sthitvā tāṃ mūlāpattiṃ deśayati mahāyānopāyena | 

tathārūpaṃ ca tasyopāyajñānaṃ saṃdarśayati, yenopāyakauśalyena sa ādikarmiko bodhisattvastatraiva 

bodhicittāsaṃpramoṣaṃ nāma samādhiṃ pratilabhate, sudṛḍhavyavasthitaśca bhavati mahāyāne || ityādi || 

athavā yoítra sūtreídhyeṣaṇamantra: pūrvamukta:, tenāyaṃ vidhi: kārya: | evaṃ syāt-araṇye upavaneí- 

bhyavakāśe vā agaruṃ vā tagaraṃ vā kālānusāri vā dhūpayitavyam | prāñjalinā ca bhūtvā samantato 

digvidikṣu ca pañcamaṇḍalakena vanditvā ime mantrapadā: pravartayitavyā: | tadyathā-sumṛśa 2 | kāruṇika | 

cara tura | vicara | saṃcara | kāruṇika | murara murara vegadhāri namucame bhujayata kāruṇika cintāmaṇi 

pūraya kāruṇika sarvāśāṃ me sthāpaya ājñādhārī sphu gu{1. This form gu standas for 7. and means the mantrapada is to be repeated seven times.} | ra | rativiveka gu | dṛṣṭiviveka gu | pūraya

kāruṇika pūrayantu mamāśām | sarvathā cāśokagati svāhā || vidhi: pūrvavat | sarvavyādhidu:khasarva- 

bhayasarvopakaraṇavighātapratighāte sarvābhīṣṭasiddhaye ca kārya: || yadi kṣatriyādayoípi bodhisattvā:, 

kathameṣāmāpattiniyamoínyeṣāṃ cādhikyam ? atha ten a sāṃvarikā:, kathameṣāmāpattivyavasthā, kathaṃ 

vā taddoṣātsāṃvarikā api gṛhyante ? naiṣa doṣa: | yeṣāṃ yatra bahulaṃ saṃbhava:, te tatrākoṭitā: svanāma- 

grahaṃadarśanādbhayotpādanārtham | parasparatastu sarvai: sarvā āpattaya: parihartavyā: || yena vā 

prakṛtimahāsāvadyatayā asamādāno'pyabhavyo bhavatyucchinnakuśalamūlaśca, sutarāṃ tena sāṃvarikā: | 

ityalamanayā cintayā || 

upāyakauśalyasūtreípi mūlāpattiruktā-kiṃ cāpi kulaputra bodhisattva: prātimokṣaśikṣāyāṃ 

śikṣamāṇa: kalpaśatasahasramapi mūlaphalabhakṣa: syāt | sarvasattvānāṃ ca sūktaduruktāni 

kṣamet | śrāvakapratyekabuddhabhūmipratisaṃyuktaiśca manasikārairviharet | iyaṃ bodhisattvasya gurukā mūlāpatti: | 

tadyathā kulaputraśrāvakayānīyo mūlāpattimāpanna:, soíbhavyastaireva skandhai: parinirvātum, evameva 

kulaputroípratideśyaitāmāpattimani:sṛjya tān śrāvakapratyekabuddhamanasikārān, abhavyo buddhabhūmau 

parinirvātumiti || 

@041

āsāṃ ca mūlāpattīnāṃ sukhagrahaṇadhāraṇārthamekīyagatānāṃ ca saṃgrahakārikā ucyante- 

ratnatrayasvaharaṇādāpatpārājikā matā | 

saddharmasya pratikṣepād dvitīyā muninoditā || 

du:śīlasyāpi vā bhikṣo: kāṣāyastainyatāḍanāt | 

cārake vā vinikṣepādapapravrājanena ca || 

pañcānantaryakaraṇānmithyādṛṣṭigraheṇa vā | 

grāmādibhedanādvāpi mūlāpattirjinoditā || 

śūnyatāyāśca kathanātsattveṣvakṛtabuddhiṣu | 

buddhatvaprasthitānāṃ vā saṃbodhervinivartanāt || 

prātimokṣaṃ parityājya mahāyāne niyojanāt | 

śiṣyayānaṃ na rāgādiprahāṇāyeti vā grahāt || 

pareṣāṃ grahaṃādvāpi puna: svaguṇakāśanāt | 

parapaṃsanato lābhasatkāraślokahetunā || 

gambhīrakṣāntikoísmīti mithyaiva kathanātpuna: | 

daṇḍāpayedvā śramaṇān dadyādvā śaraṇatrayāt || 

gṛhṇīyāddīyamānaṃ vā śamathatyājanātpuna: | 

pratisaṃlīnabhogaṃ ca svādhyāyiṣu nivedanāt || 

mūlā āpattayo hyetā mahānarakahetava: | 

āryasyākāśagarbhasya svapne deśyā: pura: sthitai: || 

bodhicittaparityāgādyācakāyāpradānata: | 

tīvramātsaryalobhābhyāṃ krodhādvā sattvatāḍanāt || 

prasādyamāno yatnena sattveṣu na titikṣate | 

kleśātparānuvṛttyā vā saddharmābhāsavarṇanāt || iti || 

āryakṣitigarbhasūtreípyuktam-yo mahābrahman mamoddiśya pravrajito du:śīlapāpasamācāro 

bhikṣuranubhūta: kaśa{1. kaśambaka, Pali kasambu, means rubbish; worthless.}mbakajāta: aśramaṇa: śramaṇapratijña: abrahmacārī brahmacāripratijña: |dhvasta:patita: 

parājito vividhai: kleśai: | atha ca puna: sa du:śīlapāpasamācāro bhikṣuradyāpi sarvadevānāṃ 

yāvatsarvamanuṣyāṇāṃ yāvatpuṇyanidhīnāṃ darśayitā bhavati kalyāṇamitram | kiṃ cāpi sa 

apātrībhūta:, tena ca puna: śirastuṇḍamuṇḍena kāṣāyavastraprāvaraṇeryāpathena darśanahetunāpi bahūnāṃ 

sattvānāṃ vividhakuśalamūlopastambhanakara: sugatimārgadarśako bhavati | tasmādyo mamoddiśya pravrajita: 

śīlavān du:śīlo vā, tasya nānujānāmi cakravartirājñāmapi yanmamoddiśya pravrajitasya 

sahadharmeṇāpi kāye daṇḍaprahāraṃ vā dātuṃ cārake vā prakṣeptum, aṅgamaṅgaṃ vikartanaṃ vā kartuṃ jīvitādvā

@042

vyaparopaṇaṃ kartum, kiṃ punaradharmeṇa | kiṃ cāpi sa mṛta: kathyateísmin dharmavinaye | atha ca puna: 

sa pudgalo gorocanakastūrikāsadṛśa || iti ||

atraivāha-ye mamoddiśya pravrajitān yānabhūtān pātrabhūtān vā viheṭhayiṣyanti, te sarveṣāṃ 

trayadhvagatānāṃ buddhānāmatīva sāparādhā bhavanti | samucchinnakuśalamūlā dagdhasaṃtānā avīciparāyaṇā 

bhavantīti || 

atraivāha-sarvabuddhairadhiṣṭhitoíyaṃ mokṣadhvajo yaduta raktakāṣāyavastramiti || 

asminneva coktam-tena khalu puna: samayena bahūni śrāvakaniyutaśatasahasrāṇi bahūni ca 

bodhisattvaniyutaśatasahasrāṇi bhagavatoíntike evaṃrūpaṃ pūrvakṛtaṃ karmāvaraṇaṃ pratideśayanti-vayamapi 

bhadanta bhagavan bahūnāṃ pūrvakāṇāṃ tathāgatānāṃ pravacane pātrabhūtān pātrabhūtāṃśca buddhānāṃ bhagavatāṃ 

śrāvakayānīyān pudgalān jugupsitavanta: paṃsitavanto roṣitavantoívarṇāyaśa:kathāśca niścāritavanta: | 

tena vayaṃ karmāvaraṇena triṣvapāyeṣu vividhāṃ tīvrāṃ pracaṇḍāṃ du:khāṃ vedanāṃ pratyanubhūtavanta: | peyālaṃ | 

vayaṃ tatkarmāvaraṇaśeṣametarhi bhagavantoíntike pratideśayiṣyāma: | kecidvadanti-vayaṃ bhagavata: 

śrāvakān vacanaistarjitavanta: paribhāṣitavanta: | kecidvadanti-vayaṃ bhagavata: śrāvakānapātrabhūtān 

pātrabhūtāṃśca praharitavanta: | kecidvadanti-vayaṃ cīvarān hṛtavanta: | kecidvadanti-vayaṃ bhagavata: 

śrāvakāṇāmupabhogaparibhogānācchinnavanta: | kecidvadanti-vayaṃ bhagavantamuddiśya pravrajitān gṛhasthān 

kāritavanta:, tata asthānaṃ sāditā: | kecidvadanti-asmābhirbhagavan buddhānāṃ bhagavatāṃ śrāvakā 

apātrabhūtā: pātrabhūtāśca sāparādhikāścārake prakṣiptā: | tena vayaṃ karmāvaraṇena bahūn kalpāṃstriṣva-

pāyeṣu vividhāṃ tīvrāṃ pracaṇḍāṃ du:khāṃ vedanāṃ pratyanubhūtavanta: | peyālaṃ | tadvayametarhi karmāvaraṇaśeṣaṃ 

bhagavatoíntike pratideśayāma:, āyatyāṃ saṃvaramāpadyema | pratigṛhṇātu bhagavānasmākamanukampāmupādāya | 

uddharatu bhagavānasmānanantapāpebhya: || iti vistara: || 

pravrajyāntarāyasūtreípyanartha ukta:-caturbhirmahānāman dharmai: samanvāgato gṛhī akṣaṇaprāpto 

bhavati | jātyandhaśca jaḍaścājihvakaśca caṇḍālaśca | na jātusukhito bhavatyabhyākhyānabahulaśca paṇḍakaśca 

nityadāsaśca | strī ca bhavati ścā ca sūkaraśca gardabhaścoṣṭraścāśīviṣaśca bhavati tatra tatra jātau | 

katamaiścaturbhi: ? iha mahānāman gṛhī pūrvajinakṛtādhikārāṇāṃ sattvānāṃ naiṣkramayaciitasya pravrajyā- 

cittasyāryamāgacittasyāntarāyaṃ karoti | anena prathamena || punaraparaṃ gṛhī dhanalaulyena putralaulyena 

karmavipākamaśraddadhat putrasya vā duhiturvā bhāryāyā vā jñātisaṃghasyaiśvaryasthāne vartamāne pravrajyāntarāyaṃ 

karoti | anena dvitīyeneti || anyad dvayam-saddharmapratikṣepa: śramaṇabrāhmaṇeṣu ca pratigha: || 

daśa cākuśalā: karmapathā: anathā: saddharmasmṛtyupasthānādvipākakaṭukā draṣṭavyā: | tata: 

kiṃcinmātraṃ sūtraṃ sūcyate | prāṇātipātavipākalavastāvat | yathāha-tadyathā agniśikhācarā nāma 

pakṣiṇo yeígniśikhāmadhyagatā na dahyante saṃhṛṣṭatarāśca nārakeyāṇāṃ kapālaṃ bhittvā rudhiraṃ pibanti | 

kapālāntaracarā nāma pakṣiṇo ye mastakaṃ bhittvā jvalitamastakaluṅgān pibanti | jihvāmiṣabhujo 

nāma pakṣiṇo ye jihvāṃ vidārya abhitoíbhita: prabhakṣayanti | sāpi jihvā bhuktā punarapi saṃjāyate 

padmadalakomalatarā | evamarthānurūpasaṃjñā dantotpāṭakā nāma, kaṇṭhanāḍyapakarṣakā nāma | kloma-

@043

kāśina: | āmāśayādā: | plīhasaṃvartakā: | antravivarakhādina: | pṛṣṭhavaṃśacarā nāma | marmaguhyakā 

nāma pakṣiṇa:, ye sarvāṇi marmavivarāṇi bhittvā marmāṇi kṛntayitvā vivarāṇi praviśya majjāmaṇḍaṃ 

pibanti krandamānānām | sūcīchidrā nāma pakṣiṇo ye sūcīsadṛśatuṇḍā raktaṃ pibanti | evamasthi-

vivarāśina:, ṣaṭ tvagbhakṣiṇa: | nakhanikṛntakā medodā: snāyuviśeṣakā:, keśoṇḍukā nāma pakṣiṇo 

ye keśamūlānyutpāṭayanti | sa evamavīcīpradeśastir#ṇi yojanaśatasahasrāṇi | pakṣibhairavapakṣo nāma | 

tatra tairanyairnārakeyai: sahānekāni varṣaśatasahasrāṇi bhakṣyate saṃbhavati ca | sa kathaṃcidapi tasmānmukta: 

sarvasmāddu:khajālaparivṛta: śvabhraprapāto nāma dvitīya: pradeśastatra gacchati trāṇānveṣī śaraṇā- 

nveṣī paritrāṇānveṣī | samantata ekādaśabhirarciskandhairāvṛto ni:sahāya: karmapāśabandhanabaddha: samantata: 

śatrubhirāvṛta: kāntāramanuprapanna: sarvasmānnarakapuñjādadhikataraṃ vyasanamabhiprapannastaṃ śvabhraprapātaṃ nāma 

pradeśamanudhāvati | patite atīva pāda: pravilīyate | utkṣipta: punarapi saṃbhavati sukumāratara: ślakṣṇa- 

tara: kharābhistīvrābhirvedanābhirabhibhūta: | tasyaivaṃ bhayaviklavavadanasya karacaraṇasarvāṅgapratyaṅgapravilīya- 

mānasya sa pradeśa: śvabhraprapāto nāma prādurbhavati | sa tasmin deśe nipatati | patita: śvabhre prapatati 

trīṇi yojanasahasrāṇi | punarapi karmakṛtena vāyunotkṣipyate | sa prapatamāna: kaṅkavāyasagṛdhrolūkai- 

rbhakṣyate | yāvattasyaivamutkṣipyamānasya ca prapatataścānekāni varṣaśatasahasrāṇi gacchanti | kathaṃcidapi 

tasmānmukta: paribhrāmitaścakrāṅkavivaraṃ nāma pradeśamanudhāvati | tasmiṃśca pradeśe sahasrārāṇi cakrāṇi 

prādurbhavanti vajranābhīni tīkṣṇajvālāni śīghrabhramāṇi | tasya sahagamanādeva tāni cakrāṇi śarīraṃ

prāpya bhramanti | peyālaṃ | pratyekaṃ sarvāṅgāni pramathnanto dahanti, pādatale cāsya śaṅkubhirbhidyete | 

evaṃ makkoṭakaparvate | mākkoṭakai: prāṇijātibhi: sāntarbrahi: paramāṇuśa: prabhakṣyate | bhukto bhukta: 

punarapi saṃjāyate sukumāratara: | sukumāratayā bhūyo'pyadhikatarāṃ vedanāmanubhavati | bhuktabhuktasya 

prabhūtataramevāsya tvaṅmāṃsaṃ prādurbhavati | tasya prāṇātipātakṛtopacitasya tatphalaṃ bhavati || 

adattādānavipākamāha-sa eṣa duṣkṛtakarmāntacārī alātacakranirmāṇagandharvanagara- 

mṛgatṛṣṇikāsadṛśaṃ mahadarthajātaṃ paśyati ratnavastradhanadhānyanikarabhūtam | tasyaivaṃ lobhābhibhūtasya 

karmaṇā mohitasya evaṃ bhavati mamedamiti | sa evaṃ mohita: pāpakārī prajvalitāṅgārakarṣūrlaṅghayitvā 

tad draviṇamanudhāvati | sa karmakṛtairyamapuruṣairgṛhyate śastrajālamadhyagata: sarvāṅgapratyaṅgaśa:  pāṭyate 

viśasyate dahyate asthyavaśeṣa: kriyate | na cāsyānādikālapravṛtta: sa lobhastāmapyavasthāṃ gatasya 

parihīyata iti || 

kāmamithyācāramadhikṛtyāha-eṣa sa pāpakartā tasmācchastrasaṃkaṭānmukta: kathamapyaṅgārakarṣū- 

rlaṅghayitvā karmaṇā bhrāmita: pradeśamanyaṃ prapadyate vitathadarśanaṃ nāma | tatra karmakṛtāṃ striyaṃ paśyati, 

yā tena pūrvaṃ naṣṭasmṛtinā dṛṣṭā ca anādikālābhyasto rāgāgnirutpadyate | sa tena dhāvati 

yena tā: striya: | tāśca ayomayyo nārya: karmakṛtā: | tābhirasau gṛhyate | gṛhītvā ca oṣṭhātprabhṛti tathā 

bhujyate yathāsya sarṣapaphalamātrapramāṇamapi nāvaśiṣṭam | tasmin śarīre bhavati | punarapi saṃbhavati, 

punarapi bhujyate | sa kaṭukāṃ kharāṃ vedanāmanubhavaṃstasmādrāgāgnerna nivartate | yena tā: striyastena bhūya: 

sa saṃdhāvati | na cāsya tatpīḍā tathā bādhate yathā rāgāgni: | atha tā: striyo bhūyo 

@044

vajramayāyomayaprajvalitagātrāstaṃ manuṣyamādāya jvālāmālākulasarvaśarīrāstaṃ nārakeyaṃ sikatāmuṣṭi- 

vadbhindanti | punarapi saṃbhavatīti pūrvavat || peyālaṃ || 

striyo mūlamapāyasya dhananāśasya sarvathā | 

strīvidheyā narā ye tu kutasteṣāṃ bhavetsukham || yāvat | 

strī vināśo vināśānāmiha loke paratra ca |

tasmātstriyo vivarjyā: syuryadīcchetsukhamātmana: || iti || 

mṛṣāvādamadhikṛtyāha-sa tairyamapuruṣairgṛhyate, gṛhītvā ca tanmukhaṃ vidārayanti | tasmājjihvā- 

mapakarṣayanti | sā ca jihvā karmavaśātpañcayojanaśatapramāṇā bhavati | tasya mṛṣāvādasya 

phalena tasyāśca sahanirgamanakāle te yamapuruṣā bhūmāvainamāhvayanti pradīptāyomayyām | karmakṛtaṃ ca 

halasahasraṃ prādurbhavati pradīptāgrasaṃyuktam | balavadbhirbalīvardaistadasyāntargataṃ jihvāyāṃ vahati | tatra 

pūyarudhirakṛmisrāviṇyo nadya: pravahanti || peyālaṃ || sā ca jihvā tathā sukumārā yathā devānāmakṣi | 

yāvatsa vedanāta: stanati krandati vikrośati | na cāsya taddu:khaṃ kaścidapanayatīti vistara: | 

tasyaivaṃ pracaṇḍāṃ vedanāmanubhavatoínekāni varṣaśatasahasrāṇi sā ca jihvā kṛṣyate | sā 

kathaṃcittasya nārakasya mukhe praviśati | sa bhayavihvalavadano yena vā tena vā ni:palāyateíṅgāra- 

karṣūṣu dahyamāno nimajjan | tasyaivaṃ du:khārtasyāśaraṇasyāparāyaṇasya punarapi yamapuruṣā: prādurbhavanti

mudgarāsipāṇaya: | te taṃ puruṣaṃ mastakātprabhṛti yāvatpādau cūrṇayantītyādi || 

paiśunyavipākastu yathaiva mṛṣāvādasya, viśeṣastu trīṇi yojanaśatāni jihveti | tāṃ 

yamapuruṣā nistriṃśānādāya pradīptadhārān jihvāṃ nikṛntanti | jambukaiścānyasmin pradeśe bhakṣyate | 

paramakaṭukāṃ vedanāṃ prativedayate | sa krandati vikrośatyavyaktākṣaraṃ jihvāvirahita ityādi || 

pāruṣyavipākamāha-te tāṃ jihvāmāsyaṃ vidārya gṛhṇanti | gṛhītvā niśitadhārai: śastraiścchittvā 

tasya bhūya eva khādanīyārthena mukhe prakṣipanti | sa ca jighatsārdita: kṣutkṣāmavadana: svarudhiralālā- 

parisrutāṃ tāmeva svajihvāṃ bhakṣayati  | sā ca jihvā chinnā punarapi saṃjāyate karmavaśāt | atha sa 

bhūmau vedanārta: parivartate viceṣṭate krandate | tasyaivaṃ vedanārtasya parivṛttanayanatārakasya du:khārtasya 

dīnasyāsahāyasyaikākina: svakṛtamupabhuñjānasya yamapuruṣā anuśāsanīgāthāṃ bhāṣante- 

jihvādhanorvinirmuktastīkṣṇo vāgviśikhastvayā | 

pāruṣyamiti yarḍṣṭaṃ tasyaitatphalamāgatam || iti vistara: || 

saṃbhinnapralāpavipākamāha-tasya tatprajvalitaṃ tāmradravalehitaṃ jihvāṃ dahati | jihvāṃ dagdhvā

kaṇṭhaṃ dahati | kaṇṭhaṃ dagdhvā hṛdayaṃ dahati | hṛdayaṃ dagdhvā antrāṇi dahati | tānyapi dagdhvā pakvāśayaṃ 

dahati | pakvāśayamapi dagdhvā adhobhāgena nirgacchati || yamapuruṣā gāthāmāhu:- 

pūrvottarābaddhapadaṃ nirarthakamasaṃgatam | 

abaddhaṃ yattvayā proktaṃ tasyaitatphalamāgatam || 

yā na satyavatī nityaṃ na cādhyayanatatparā | 

na sā jihvā budhairdṛṣṭā kevalaṃ māṃsakhaṇḍikā || iti vistara: ||

@045

abhidhyāvipākamāha-atha paśyati riktaṃ tucchamasārakaṃ karmakṛtaṃ bahu draviṇaṃ paraparigṛhītam | 

tasya karmacoditavyāmohitasyaivaṃ bhavati-mamedaṃ syāditi | tata: san ārakastenaiva dhāvati yena 

tad dravyam | tasyābhidhyākhyamānasasyākuśalasyāsevitabhāvitabahulīkṛtasya tatphalaṃ yadasau narake 

viparītaṃ paśyati | tasyaivaṃ paśyatoíbhidhyābahulasya haste śastraṃ prādurbhavati | sa tena dhāvati | 

teṣāmapyanyeṣāṃ nārakāṇāṃ haste śastrāṇi prādurbhavanti | sa tai: saha śastreṇa yudhyate yāvattathā kartyate 

yathā sarṣapaphalamātramapi na bhavati māṃsamasya śarīre | tathā asthikaṅkālāvaśeṣa: kriyate || peyālaṃ || pareṣāṃ 

sarvaṃ....mama syāditi cintitam | tasyābhidhyāsamutthasya viṣasya phalamāgatamiti ||

vyāpādaphalamāha-karmamayā: siṃhavyāghrasarpā: krodhābhibhūtā: puratastiṣṭhante | etebhyo 

bhayabhīto yena vā tena vā ni:palāyate | sa kathaṃ śaknoti palāyitumaśubhasya karmaṇa: ? sa 

tairgṛhyate | gṛhītvā ca pūrvaṃ tāvanmastakādbhujyate yāvatpārśvata: sarpairviṣadaṃṣṭrai: saṃdaśya saṃdaśya bhakṣyate | 

vyāghrairapi pṛṣṭhato bhakṣyate | pādāvapi vahninā dā[hyete] | sa yamapuruṣairdūrādiṣubhirvidhyate || 

iti vistara: || 

mithyādṛṣṭiphalaṃ punaraparimitam | pāṭhastu saṃkṣipyate-śastravarṣatomaravajravarṣāśanipāṣāṇavarṣai- 

rhanyate | ekādaśabhirarciskandhai: kṣutpipāsāgninā ca mukhanirgatena nirantaraṃ dahyata iti || 

kāmamūlāśca sarvānarthā iti tebhya evodvejitavyam | yathātraivāha-astyagnikuṇḍo nāma naraka: | tatra 

katareṇa karmaṇā sattvā upapadyante ? yenāśramaṇena śramaṇapratijñena mātṛgrāmasya nṛttagītasyābharaṇānāṃ 

vā śabdaṃ śratvā ayoniśena manaskāreṇākṣiptabuddhinā tacchutvā hasitalalitakrīḍitānya{1. Marg. aśuci śukram.}śuci muktam 

|| peyālaṃ || tatra te nārakā ayovarṣeṇa sarvāṅgapratyaṅgaśaśrūrṇyante, aṅgāravarṣeṇa ca pacyante, dahyanta 

ityādi | evaṃ paurāṇakāmāsvādanasmaraṇātpadumo nāma naraka: paṭhyate, svapnāntabhūtasmaraṇācca | tatra 

te nārakā: kumbhiṣu pacyante | te droṇiṣvayomayairmusalairhanyante || iti vistara: || 

evamapsarasa: prārthanayā brahmacaryapariṇāmanānmahāpadumo nāma naraka ukta: | tatra kṣāra- 

nadī taraṅgiṇī nāma pravahati | tasyāṃ nadyāṃ yānyasthīni te pāṣāṇā: | yacchaivālaṃ t ekeśā: | ya: 

paṅkastanmāṃsam | yā āpa: tatkvathitaṃ tāmram | ye matsyāste nārakā ityādi || evaṃ puruṣasya 

puruṣeṇa saha maithunavipratipatte: aprameyā: kāraṇāviśeṣā: paṭhyante | evaṃ śiśubhi: saha vipratipatte: 

kṣāranadyāmuhyamānān dārakān paśyati | te taṃ vilapanti | sa tāṃ nadīmavagāhate teṣu bālakeṣu 

tīvrasnehapratibandhaśokadu:khavegāt | evaṃ govaḍavājaiḍakādiṣu prakṛtisāvadya: kāmamithyācāra: 

kharataravipāka: paṭhyate | tāsāmeva govaḍavādīnāṃ taptāyomayīnāṃ akuśalanirmitānāṃ yonimārgeṇa 

sa tiryakkāmasevī praviśati | sa tāsāmudare pradīptāṅgāranikaraparipūrṇe svidyate pacyate bahūni 

varṣaśatasahasrāṇīti vistareṇa draṣṭavyam || 

evamanyanāśitāsvapi bhikṣuṇīṣu vipratipannānāṃ mahānarakayātanā: paṭhyante | evaṃ 

svastrīṣvapyayonimārgeṇa gacchata: | evaṃ prasahyānītāsvapi parastrīṣu, labdhāsu ca kanyāsu | 

@046

evamupavāsasthāsu, evaṃ guruṇāṃ patnīṣu jñātiśabdamānitāsu ca vipratipatte: tīvrāścāparimāṇāśca 

mahānarakayātanā: paṭhyante|| 

sapta{1. The name of this sūtra is found neither in Nanjio nor in Tibetan Translations. Cf. aṅg. N. iv. p. 55. }maithunasaṃyuktasūtreípyāha-iha brāhmaṇa ekatyo brahmacāriṇamātmānaṃ pratijānīte | sa 

nehaiva mātṛgrāmeṇa sārdhaṃ dvayaṃ samāpadyate, api tu mātṛgrāmaṃ cakṣuṣā rūpaṃ nidhyāyan paśyati | sa 

tadāsvādayati adhyavasyati, adhyavasāya tiṣṭhati | ayamucyate brāhmaṇa brahmacārī saṃyukto maithunena 

dharmeṇa, na visaṃyukta: | apariśuddhaṃ brahmacaryaṃ carati || evaṃ mātṛgrāmeṇa sārdhaṃ saṃkrīḍata: saṃkili- 

kilāyamānasya āsvādayata: apariśuddhaṃ brahmacaryamuktam | evaṃ mātṛgrāmāpasthānamāsvādayata: | 

evaṃ tira:kuḍyagatasya tirodṛṣyagatasya vā mātṛgrāmasya nṛttagītādiśabdamāsvādayato maithuna- 

saṃyogamityuktam | evaṃ pañcakāmaguṇasamarpitaṃ paramavalokyāsvādayata: || evaṃ devādisthāneṣu 

brahmacaryapariṇāmanātsaṃyukto maithunena dharmeṇa na visaṃyukta iti || 

yataścaite kāmā evaṃ smaraṇaprārthanāviṣayamapi gatā evamanarthakarā:, tenaiva kāmā{2. This sūtra is not mentioned in Nanjio or T.}pavādaka- 

sūtreíbhihitam-nivāraya bhikṣo cittaṃ kāmebhya: | sabhayaścaiṣa mārga: sapratibhaya: sakaṇṭaka: sagahana: 

unmārga: kumārgo vedanāpatha: asatpuruṣasaṃsevita: | naiṣa mārga: satpuruṣasaṃsevita: | na tvamevaṃ

cintayasi-kasmāt alpāsvādā: kāmā uktā bhagavatā bahudu:khabahūpadravā bahūpāyāsā: ? 

ādīnavoítra bhūyān | rogo bhikṣava: kāmā gaṇḍa: śalyamaghamaghamūlamāmiṣabaḍiśaṃ mṛtyu: | anityā: 

kāmāstucchā: | mṛṣāmoṣadharmiṇa: svapnopamā: kāmā: | kimapyete bālollāpanā: || peyālaṃ || yathā mṛgāṇāṃ 

bandhanāya kūṭam, dvijānāṃ bandhanāya jālam, matsyānāṃ bandhanāya {3. kupina means net, and leya or lepa means snare.}kupinam, markeṭānāṃ bandhanāya 

lepa:, pataṅgānāṃ bandhanāyāgniskandha: | evaṃ kāmā: || pe^ || kāmaparyeṣaṇāṃ carato dīrgharātraṃ siṃhānāṃ 

mukhe parivartitasyānto na prajñāyate | yāvadgoghātakānāṃ gavāśanānāṃ mukhe parivartitasyānto na 

prajñāyate | yāvanmaṇḍūkānāṃ satāṃ sarpāṇāṃ mukhe parivartitasyānto na prajñāyate | dīrgharātraṃ kāmān 

pratisevamānānāṃ corā iti kṛtvā gṛhītānāṃ śiraśchinnānāmanto na prajñāyate | pāradārikā: 

pāripanthikā grāmaghātakā janapadaghātakā yāvad granthimocakā iti kṛtvā gṛhītānāṃ śiraśchinnānāmanto 

na prajñāyate | du:khaṃ tīvraṃ kharaṃ kaṭukamanubhūtaṃ rudhiraṃ prasyanditaṃ pragharitaṃ yaccaturṣu mahāsamudreṣūdakātprabhūta- 

taram || peyālaṃ || kāyo hyayaṃ bahvādīnava:, asthisaṃghāta: snāyusaṃbaddho māṃsenānulipta: carmaṇā paryavanaddha: 

chavyā praticchanna: chidravicchidra: kṛmisaṃghaniṣevita: sattvānāmanarthaka: kleśakarmaṇāṃ vastu | asmin kāye 

vividhā ābādhā utpadyante | tadyathā-cakṣūroga: śrotrarogo yāvadrśāṃsi piṭako bhagandara: | peyālaṃ | 

kāyikā: saṃtāpā: kāyikaṃ du:kham | kāyasya jīrṇatā bhagnatā kubjatā | khālityaṃ pālityaṃ 

valipracuratā | indriyāṇāṃ paripāka: paribheda: | saṃskārāṇāṃ purāṇībhāvo jarjarībhāva: | yāvannārha- 

syevamuddharantaṃ pragharantaṃ jugupsanīyaṃ kāyaṃ pratiṣevitum | peyālaṃ | kā tava bhikṣo kāmāśānti: ? kaśca tvāṃ 

pralobhayati ? kathaṃ ca tvaṃ prāhito mūrchitoídhyāvasitoídhyavasānamāpanna: ? yadāhaṃ  parinirvṛto

@047

bhavāmi, saddharmaścāntarhito bhavati, tvaṃ ca kāmān pratisevya vinipātagato bhaviṣyasi | kadā 

jarāmaraṇādātmānaṃ parimocayiṣyasi ? alaṃ bhikṣo, nivāraya cittaṃ kāmebhya: | akāla: kāma- 

paryeṣaṇāyā: | kāloíyaṃ dharmaparyeṣaṇāyā: || iti || 

ugradattaparipṛcchāyāmapyāha-tena kāmamithyācārātprativiratena bhavitavyam | svadāratuṣṭena 

paradārānabhilāṣiṇā araktanetraprekṣiṇā nirviṇṇamanasā | ekāntadu:khā: kāmā ityabhīkṣṇaṃ manasikāra- 

prayuktena | yadāpyasya svadāreṣu kāmavitarka utpadyeta, tadāpi tena svadāreṣvaśubhānudarśinā 

uttrastamanasā kleśavaśatayā kāmā: pratisevitavyā:, na tvadhyavasānavinibaddhena nityamanityānātmā- 

śucisaṃjñinā | evaṃ cānena smṛtirupasthāpyā-tathāhaṃ kariṣyāmi yathā saṃkalpairapi kāmānna paribhokṣye | 

ka: punarvādo dvīndriyasamāpattyā vā anaṅgavijñaptyā veti || 

punaratraivāha-bodhisattvena svabhāryāyā antike tisra: saṃjñā utpādayitavyā: | katamāstisra: 

ratikrīḍāsahāyikaiṣā naiṣā paralokasahāyikā | annapānasahāyikaiṣā naiṣā karmavipākānubhavana- 

sahāyikā | sukhasahāyikaiṣā naiṣā du:khasahāyikā || yāvadaparāstisra:-śīlāntarāyasaṃjñā 

dhyānāntarāyasaṃjñā prajñāntarāyasaṃjñā || aparāstisra:-corasaṃjñā vadhakasaṃjñā narakapālasaṃjñā iti || 

ca{1. Cf. Nanjio, No 441, and Tanjur, where the name is given as candrottarādārikāvyākaraṇa.}ndrottaradārikāparipṛcchāyāmapyuktam-atha candrottarā dārikā samanantaraṃ pradhāvantaṃ taṃ 

mahāntaṃ janakāyaṃ dṛṣṭvā tasyāṃ velāyāṃ vihāyasāntarīkṣe tālamātramabhyudgamya sthitvā ca taṃ mahāntaṃ 

janakāyaṃ gāthābhiradhyabhāṣata- 

kāyaṃ mamekṣadhvamimaṃ manojñaṃ suvarṇavarṇaṃ jvalanaprakāśam | 

na raktacittasya hi mānuṣasya prajñāyate śobhanakaṃ śarīram || 

ye tvagnikarṣūpamasaṃpradīptān tyajanti kāmān viṣayeṣvagṛddhā: | 

ṣaḍindriyai: saṃvarasaṃvṛtāśca te brahmacaryaṃ ca caranti śuddham || 

dṛṣṭvā ca dārān hi parasya ye vai kurvanti mātābhaginīti saṃjñām | 

prāsādikāste hi sudarśanīyā bhavanti nityaṃ paramaṃ manojñā: || 

sphuṭāmimāṃ vettha purīṃ samantād yo romakūpān mama cātigandha: | 

na rāgacittena mayārjitoíyaṃ phalaṃ tu dānasya damasya cedam || 

na me samutpadyati rāgacittaṃ mā vītarāgāsu janīṣva rāgam | 

sākṣī mamāyaṃ purato munīndra: satyaṃ yathā vedmi na jātu mithyā || 

yūyaṃ ca pūrvaṃ pitaro mamāsa ahaṃ ca yuṣmākamabhūjjanitrī | 

bhrātā svasā cāpi pitā babhūva ko rāgacittaṃ janayejjananyām ||

praghātitā: prāk ca mamātha sarve ahaṃ viśastā ca purā bhavadbhi: | 

sarve amitrā vadhakā: parasya kathaṃ tu vā jāyati rāgacittam || 

na rūpavanto hi bhavanti rāgāt na raktacittā: sugatiṃ vrajanti | 

na nirvṛtiṃ yānti ca raktacittā rāgo hi tasmātparivarjanīya: ||

@048

kāmasya hetornirayaṃ patanti pretāstiraścoítha bhavanti rāgāt | 

kumbhāṇḍayakṣā asurā: piśācā bhavanti ye rāgaparīttacittā: || 

kāṇāśca khañjāśca vijihvakāśca virūpakāścaiva bhavanti rāgāt | 

bhavanti nānāvidhadoṣabhājaścaranti ye kāmacarīṃ jaghanyām || 

yaccakravartitvamavāpnuvanti bhavanti śakrāstridaśeśvarāśca | 

brahmāṇa īśā vaśavartinaśca tad brahmacaryaṃ vipulaṃ caritvā || 

jātyandhabhāvā badhirā visaṃjñā śvasūkaroṣṭrā: kharavānarāśca | 

hastyaśvagovyāghrapataṅgabhakṣā bhavanti nityaṃ khalu kāmalolā: | 

kṣitīśvarāścaiva bhavantyudagrā: suśreṣṭhino vai gṛhapatyamātyā: | 

sukhasaumanasyena ca yānti vṛddhiṃ ye brahmacaryaṃ vipulaṃ caranti || 

ka{1. kabhalli=kapāla.}bhallitāpānatha dhūmagārān bandhāṃstathā tāḍanatarjanāṃśca | 

chedaṃ śira:karṇakarākṣināsā: pādasya cārcchanti hi kāmadāsā: || iti || 

uda{2. Cf. Nanjio, No 38; also T.}yanavatsarājaparipṛcchāyāṃ ca vivarṇitā: kāmā:-

dṛṣṭvā vraṇaṃ dhāvati makṣikā yathā 

dṛṣṭvāśuciṃ dhāvati gardabho yathā | 

śvānaśca śūnā iva māṃsakāraṇāt 

tathaivadhāvantyabudhā: striye ratā: || 

avidyāpidhitā bālāstama:skandhena āvṛtā: | 

strīṣu saktāstathā mūḍhā amedhya iva vāyasā: || 

mārasya gocaro hyeṣa prasthitā yena durgati: | 

āsvādasaṃjñino gṛddhā mīḍhasthāne yathā krimi: || 

kīṭakumbho yathā citro yatra yatraiva dṛśyate | 

pūrṇo mūtrapurīṣeṇa dṛtirvā vātapūritā || 

siṅghāṇakakaphā lālā: śleṣmaṇi klinnamastakā: |

daurgandhyaṃ sravate kāyādbālānāṃ tadyathā madhu || 

asthipūrṇaṃ mukhadvāraṃ māṃsacarmādibhiścitam | 

gaṇḍabhūto hyayaṃ kāya: kutsito hyāmagandhika: || 

nānāprāṇibhi: saṃpūrṇo mukhagaṇḍo yathā bhavet | 

evameva hyayaṃ kāyo viṣṭhādyaśucibhājanam || 

atyāntrākulaṃ hyudaraṃ sayakṛt phupphusākulam | 

vṛkkau vilohitaṃ pittaṃ mastaluṅgāsthimajjakam ||

@049

aśītiṃkrimikulasahasrāṇi yāni tiṣṭhanti antare | 

atha bālā na paśyanti mohajālena āvṛtā: || 

navavraṇamukhai: prasravantyaśuciṃ pūtigandhikam | 

bālā nimittaṃ gṛhṇanti vacane darśaneípi ca | 

uktā: paścānna jānanti yo deśa: sarvakutsita: || 

uccāragocarā bālā: kheṭasiṅghāṇabhojina: | 

jugupsanīye rajyante vraṇaṃ dṛṣṭveva makṣikā: || 

kakṣāsvāgharate svedo gandho vāyati kutsita: | 

kurvanti duṣkṛtaṃ karma yena gacchanti durgatim || 

hīnān kāmānniṣevanto hīnān dharmānniṣevya ca | 

gatvā avīciṃ duṣprajñā du:khāṃ vindanti vedanām || 

uccāra iva durgandhā: striyo buddhai: prakīrtitā: | 

tasmāddhīnasya hīnābhi: strībhirbhavati saṃgati: || 

uccārabhastrāṃ yo gṛhya bālo vāsaṃ nigacchati | 

yādṛśaṃ kurute karma tādṛśaṃ labhate phalam || iti || 

tathā atraivāha- 

tadevaṃrūpairdu:khaparyeṣitairbhogai: svajīvikārthamupasaṃhṛtairna prabhavanti śramaṇabrāhmaṇebhyo dānaṃ dātuṃ 

kṛpaṇavanīpakayācakebhyo vaśīkṛtā: strībhi: strīnirjitā: strīnigṛhītā: strīdāsā: | tenaiva strīpremṇā 

tasyā eva poṣaṇāya na śaknuvanti dānaṃ dātuṃ śīlaṃ ca samādātum | sa tatra rakta: samāna: 

strīparibhāṣitāni sahate, tarjanāvalokananirbhartsanāmapi sahate | sa mātṛgrāmeṇa tarjita: puruṣa: 

saṃsīdati, viṣīdati, sukhaṃ cāsyā avalokayati | kāmaheto: kāmanidānaṃ ca vaśagato bhavati | ayaṃ 

mahārāja kāmalolupasya puruṣasyoccārasukhaparamasyāśucau ratasyāsaṃprajanyacāriṇo doṣa: | peyālaṃ | 

śrutvedṛśaṃ tu saṃvegaṃ na teṣāṃ bhavati nirvṛti: | 

bhūya: kurvanti saṃsargaṃ strībhi: sārdhaṃ pramoditā: || 

du:khakāmānniṣevante bhāṣante ca jugupsitā: | 

dharmaṃ śrutvārthasaṃmūḍhā bhāṣante ca subhāṣitam | 

strīgataṃ cāsya taccittaṃ biṣālasyeva mūṣike || 

mūhūrtaṃ bhavati saṃvega: śrutvātha jinabhāṣitam | 

puna: kupyati rāgoísya viṣaṃ hālāhalaṃ yathā || 

sūkarasyeva uttrāso muhūrtamanuvartate | 

dṛṣṭvā vai atha uccāraṃ gṛddhatāṃ janayatyasau || 

evaṃ sukhārthino bālā: prahāya jinaśāsanam | 

hīnān kāmānniṣevante yena gacchanti durgatim ||

@050

raktā: pramattā: kāmeṣu kṛtvā karma supāpakam | 

śīlavattāṃ visaṃvādya paścādgacchanti durgatim || 

yasyedṛśaṃ dharmanayaṃ viditvā 

strīṣu prasāda: puruṣasya no bhavet | 

viśodhita: svargapatho'sya nityaṃ

na durlabhā tasya varāgrabodhi: || 

labdhvā kṣaṇaṃ hi sa prājño dharmaṃ śrutvā ca īdṛśam | 

sarvān kāmān vivarjyeha pravrajyāṃ niṣkramedbudha: || iti || 

praśāntaviniścayaprātihāryasūtre'pyaparoínartha ukta:-ya: kaścinmañjuśrī: kulaputro vā 

kuladuhitā vā jāmbūdvīpakān sarvasatvāñjīvitād vyaparopya sarvasvaṃ haret, yo vā anyo mañjuśrī: 

kulaputro vā kuladuhitā vā bodhisattvasyaikakuśalacittasyāntarāyaṃ kuryāt, antaśastiryagyoni- 

gatasyāpyekālopadānasahagatasya kuśalamūlasyāntarāyaṃ kuryāt, ayaṃ tatoísaṃkhyeyataraṃ pāpaṃ prasavati | 

tatkasya heto: ? buddhotpādasaṃjanakānāṃ sakuśalamūlānāmantarāya: sthito bhavati | ya: kaścinmañjuśrī: 

parakuleṣu bodhisattvasyerṣyāmātsaryaṃ kuryāt, tasya tasmin samaye tatonidānaṃ trīṇi bhayāni 

pratikāṅkṣitavyāni | katamāni trīṇi ? narakopapattibhayaṃ jātyandhabhayaṃ pratyantajanmopapattibhayaṃ ceti || 

punarāha- 

yastasya kuryātpuruṣoípriyaṃ vā bhūtaṃ hyabhūtaṃ ca vadedavarṇam | 

paruṣaṃ vadetkruddhamanā pi yastaṃ kṣobhaṃ ca kuryātpunarasya yoípi || 

ātmabhāvena mahatā narakeṣu sa durmati: | 

utpadyate vipannātmā du:khāṃ sa vetti vedanām ||

yojanānāṃ śataṃ pañca jāyateísya samucchraya: | 

koṭīparivṛta: śaśvad bhakṣyate ca śunā bhṛśam || 

pañca mūrdhasahasrāṇi bhavantyasyāpavādina: | 

jihvānāṃ ca śatā: pañca bhavantyekaikamūrdhani || 

ekaikasyāṃ ca jihvāyāṃ śatā: pañca jvalanmukhā: | 

lāṅgalānāṃ vahantyasya vācaṃ bhāṣitva pāpikām | 

pratāpane ca pacyante tīvradu:khānalākule | 

utpīḍāṃ bodhisattvānāṃ ye kurvanti asaṃgatā: || 

tiryagyoni: sanarakā na teṣāṃ bhoti durlabhā | 

kalpakoṭisahasrāṇi śatāni niyutāni ca || 

tataścyutā ghoraviṣā bhonti sarpā: sudāruṇā: | 

kṣutpipāsābhibhūtāśca kurvate karma dāruṇam | 

labdhvāpi bhojanapānaṃ tṛptiṃ naivādhigacchati ||

@i

bauddha-saṃskṛta-granthāvalī-11

Buddhist Sanskrit Texts No. 11

@ii

Buddhist Sanskrit Texts-No. 11

śikṣāsamuccaya

OF

śāntideva

FIRST EDITION EDITED BY

DR. P.L. VAIDYA

Ex-Director, Mithila Institute of Post-Studies

And

Research in Sanskrit Learning, Darbhanga

SECOND EDITION EDITED BY 

DR. SRIDHAR TRIPATHI

Published by

THE MITHILA INSTITUTE

of

POST-GRADUATE STUDIES AND RESEARCH IN SANSKRIT

LEARNING, DARBHANGA

1999

@iii

bauddha-saṃskṛta granthāvalī-11

śāntidevaviracita:

śikṣā-samuccaya: | 

vaidyopāhvaśrīparaśurāmaśarmaṇā

pariśiṣṭādibhi: saṃskṛta: | 

dvitīyasaṃskaraṇam 

ḍā.c^ śrīdharatripāṭhinā sampāditam | 

mithilāvidyāpīṭhapradhānena prakāśita: | 

śakābda: 1921 

vikramābda: 2056

aiśavīyābda: 1999

@iv

Copies of this Volume, Postage paid, can be had of 

the Director, Mithila Institute, Darbhanga, on receipt 

of Rs. 112/- by M.O. or Postal Order or Cash. 

First Edition-1960

Second Edition-1999

Printed by Rabindra Kumar for Lakshmi Press, Muzaffarpur,

and Published by Dr. Shridhar Tripathi, Director, Mithila Institute 

of Post-Graduate Studies and Research in Sanskrit Learning 

Darbhanga.

@v

anukramaṇikā

Introduction in English and Hindi VII 

Abbreviations XV

śikṣāsamuccayakārikā: Ö Ö 1

1 dānapāramitā Ö Ö 3

2 saddharmaparigraha: Ö Ö 23

3 dharmabhāṇakādirakṣā Ö Ö 25

4 anarthavarjanam Ö Ö 37

5 śīlapāramitāyāmanarthavarjanam Ö Ö 58

6 ātmabhāvarakṣā Ö Ö 67

7 bhogapuṇyarakṣā Ö Ö 80 

8 pāpaśodhanam Ö Ö 89

9 kṣāntipāramitā Ö Ö 100 

10 vīryapāramitā Ö Ö 105

11 araṇyasaṃvarṇanam Ö Ö 107

12 cittaparikarma Ö Ö 112

13 smṛtyupasthānam Ö Ö 124

14 ātmabhāvapariśuddhi: Ö Ö 130 

15 bhogapuṇyaśuddhi Ö Ö 143

16 bhadracaryāvidhi: Ö Ö 146

17 vandanānuśaṃsā Ö Ö 156

18 ratnatrayānusmṛti: Ö Ö 168

19 puṇyavṛddhi Ö Ö 186

prathamaṃ pariśiṣṭam-sūtroddharaṇasūcī Ö Ö 197

@vi

The Government of Bihar established the Mithila 

Institute of Post-Graduate Studies and Research in Sanskrit 

Learning at Darbhanga in 1951 with the object, inter alia, to 

promote advanced studies and research in Sanskrit Learning 

to bring together the traditional Pandits with their profound 

learning and the modern scholars with their technique of 

research and investigation and to publish works of permanent 

value to scholars. This Institute is one of the six Research 

Institutes being run by the Government of the Bihar as a 

token of their homage to the tradition of learning and 

scholarship for which Bihar was noted. The five others are: 

(i) Research Institute of Prakrit, Jainology and Ahimsa at 

Vaishali; (ii) Kashi Prasad Jayasawal Research Institute for 

research in ancient, medieval and modern Indian History at 

Patna; (iii) Bihar Restrabhasa Parishad for Research and 

Advanced Studies in Hindi at Patna; (iv) Nava Nalanda

Mahavihara for Research and Post-Graduate Studies in 

Buddhist Learning and pali at Nalanda; and (v) Institute of 

Post-Graduate Studies and Research in Arabic and Persian 

Learning at Patna.

As part of this programme of rehabilitating and 

reorientating ancient learning and scholarship, the editing 

and publication of this volume has been undertaken with 

the co-operation of scholars of Bihar and outside. The 

Government of Bihar hope to continue to sponsor such 

projects and trust that this humble service to the world of 

scholarship and learning would bear fruit in the fullness of 

time.

@vii

INTRODUCTION

This edition of śikṣāsamuccaya (śs) of śāntideva is based on Cecil 

Bendailís edition published in BIBLIoTHECA BUDDHICA, Vol. I (1897-1902),

(referred to in margin by B) with such corrections and additions of references as 

subsequent discoveries and publications of Buddhist works suggested to me. 

Bendallís edition was based on a single Ms. in Nepalese script (Cambridge University

Library, Wright Collection, Add. No. 1478). There is also another Ms. of 

this work in India Office Library, but Bendall found it to be merely a coy of 

the above. The Ms. used by Bendall is a paper Ms. in Nepalese script prepared at 

Lalitapatan near Kathmandu in Nepal. Paleographical evidence indicates that 

it was written in Nepalese script of 14th or 15th century A.D. This was prepared 

by two scribes in a writing, which, on the authority of Bendall, is similar to 

that of Nepalese Gupta inscriptions of about 635 A.D., though the actual Ms. might 

have been written several centuries later. 

śikṣāsamuccaya means a compendium or collection of the doctrine, i.e.

teaching of Buddha. The work consists of three parts, viz., the kārikās or 

memorial verses, 27 in number, which constitutes, as it were, the text; a 

commentary explaining the text of the kārikās; and sources or authorities from 

the Buddhist sūtras. It will be seen that the kārikās number only 27, and the 

commentary on them is not very voluminous, but the volume of citations from 

Buddhist sūtras covers a portion nearly 95% or even more of the whole text. 

The number of works from which these extracts are taken is slightly over 100.

This portion of citations may very well be called a veritable sūtrasamuccaya,

and as early as 1923, I was tempted to call the commentary on the kārikās as 

sūtrasamuccaya in my studies on āryadeva and his catu:śataka, chapters

VII-XVI. I felt I was supported by tārānātha who said that śāntideva wrote

three books, viz., śikṣāsamuccaya, bodhicaryāvatāra and sūtrasamuccaya. 

Winternitz in his History of Indian Literature, Vol.II (Eng. translation), page

366, foot-note, honoured me by calling this suggestion of mine as ìindeed very

temptingî, but I may say that it was based upon śāntidevaís own statement

contained in his bodhicaryāvatāra, V. 105-106, and its commentary by 

prajñākaramati:

śikṣāsamuccayoívaśyaṃ draṣṭavyaśca puna: puna: | 

vistareṇa sadācāro yasmāttatra pradarśita: || 

saṃkṣepeṇātha vā tāvat paśyetsūtrasamuccayam | 

āryanāgārjunābaddhaṃ dvitīyaṃ ca prayatnata: || 

I have already said above that tārānātha attributes to śāntideva a

sutrasamuccaya which I presume to be the third part of śikṣāsamuccaya, which 

is greater in volume than nāgārjunaís work of the same name. I may bring to 

the notice of readers the words saṃkṣepeṇa and dvitīyaṃ in the kārikā 106 cited above. 

I know nāgārjuna wrote a sūtrasamuccaya, found in Tanjur, Mdo. Vol.A.

folios 165-224 of Narthang edition, containing extracts from about 60 sūtras, 

and much smaller in volume than śikṣāsamuccaya, which, latter, as I said above, 

contains extracts from over 110 works. (See IHQ, Vol. XVII. pp. 121-26) śāntideva 

himself points out that his śikṣāsamuccaya is more exhaustive than nāgārjunaís

work, sutrasamuccaya, which in the kārikā is called second (dvitīya),

@viii

suggesting that his śikṣāsamuccaya might as well go under the name of 

sūtrasamuccaya. The sixty works from which nāgārjuna drew material for his

sūtrasamuccaya, are, barring a few doubtful titles, all drawn upon by śāntideva, 

adding extracts from 50 more works. Majority of these sūtras are not now 

extant, though the existence of most of them is testified by Tibetan and Chinese

translations. The discovery of śikṣāsamuccaya is thus a matter of high gratifica- 

tion as otherwise we would not have got the idea of the vast extent of original 

sūtras.

śikṣāsamuccaya is found translated in Tibetan (Tanjur, Mdo XXXI.) It was 

prepared by two Indian Pandits, Jinamitra and dānaśīla and one Tibetan Pandit 

ye-śes-sde or jñānasena, during 816 and 838 A.D.

As to Chinese translation, we find it in Nanjio No. 1298, but the title as it is 

found there is altogether different, viz, mahāyāna-saṃgīti-bodhisattva-vidyā- 

śāstra. The author of this work. as given in Chinese translation, is called 

dharmayaśas or dharmakīrti, and it was done between 1004 and 1058 A.D. Bendall

says that the Chinese translation agrees more closely with the present text of 

śikṣāsamuccaya than the Tibetan translation. Perhaps the original before the 

Tibetan translators was slightly shorter. Of course Tibetan translators have 

given full translation of certain extracts than the Chinese one. 

Although the unique Ms. on which Bendallís edition of śikṣāsamuccaya

was based, nowhere mentions śāntideva as the author of this work, Tibetan 

translators attribute both the kārikās and śikṣāsamuccaya to śāntideva. dīpam*kara 

śrijñāna known as atiśa, frequently refers to śāntideva and quotes 

profusely from śikṣāsamuccaya as his work (śikṣāsamuccaye śāntideva: or śāntidevaviracite 

śikṣāsamuccaye).

tārānātha, in his History of Buddhism, states that śāntideva was born as 

a prince of saurāṣṭra in the reign of śīla, son of śrī harṣa. tārānātha also 

mentions that śāntideva is the author of śikṣāsamuccaya, sūtrasamuccaya and 

bodhicaryāvatāra, stating further that the bodhicaryāvatāra was written after the

first two, which statement is fully borne out by the kārikās V.105-106 quoted 

above from bodhicaryāvatāra, where śāntideva recommends a careful study 

of both śikṣāsamuccaya and sūtrasamuccaya. There are several stanzas at the 

beginning and end of both SS and BCA common in these works which suggests 

common authorship. prajñākaramati, the commentator of bodhicaryāvatāra 

agrees with tārānātha.

The date of Tibetan translation of śikṣāsamuccaya viz., 816-838 A.D. 

suggests that the work was already in existence at about 800 A.D. śāntideva 

represents an advanced stage of mahāyāna Buddhism with only a slight tinge 

of tāntrism. His exclusive use of the name candrapradīpa for samādhirāja

indicates that he is later than Candrakirti. It is therefore very likely that 

tārānātha is right in assigning to him a date between the age of dharmapāla

and śrī harṣa, i.e., the middle of 7th century. Although śikṣāsamuccaya 

is more or less an anthology, śāntideva is very accurate in giving correct

references to his original sources. There are frequent references to him by 

prajñākaramati in his commentary on bodhicaryāvatāra. The passages cited 

by him from sūtras in his commentary on BCA occur in the śikṣāsamuccaya 

from which he must have borrowed them. 

@ix

The popularity of śikṣāsamuccaya has also given rise to many imitations 

such as (i) śikṣāsamuccayābhisamaya of suvarṇa-dvīparāja śrīmaddharmapāla 

(ii) śikṣā-kusuma-mañjari of vairocanarakṣita; and bodhimārgadīpapañjikā

of dīpaṃkara atiśa. śāntideva is also mentioned among the great teachers 

like nāgārjuna, āryadeva, candrakīrti, Bhavya and Bodhibhadra in MVy. 

Bendall has also translated this work into English with the collaboration of 

W.H.D. Rouse, London, 1922 in Indian Texts series. 

THE CONTENTS

The śikṣāsamuccaya is divided into 19 chapters called Paricchedas. It 

starts with the idea that every human being should take advantage of his 

present birth to secure the seed (bodhibīja) in this very existence, and to pursue 

a course of conduct which ultimately will lead him to the status of a Bodhisattva. 

It does not so much emphasize the philosophical aspect of Buddhism, though the 

philosophical back-ground is never lost sight of. It is rather a handbook or 

a guide to the conduct of a Buddhist leading to his objective of the state of 

Bodhisattva. All the topics, suggested and discussed, have this end in view, 

and it is thus a practical guide to Buddhist theology by accepting the threefold 

refuge in Buddha, Dharma and saṃgha, followed by the six pāramitās, such as 

dāna, śīla, kṣānti, vīrya, dhyāna and prajñā and accessories to these, e.g., 

reverence for dharmabhāṇaka or religious teacher, avoidance of hindrances to 

pāramitās, guarding oneís self from sins and acquiring merit, purification from 

sins, advantages of residence in forest or a solitary place as a preparation for 

meditation, preparation of mind for perfect meditation, all of which topics are 

based on the reverence to the Buddha and constant recollection of the three 

gems of the Doctrine, viz, Buddha, Dharma and saṃgha. 

Darbhanga

1st January 1958. 

P.L.VAIDYA

@x

blank

@xi-xiv

HINDI TEXT

@xv

ABBREVIATIONS

AK (a^ ka^)-avadāna-kalpalatā of kṣemendra, Bibliotheca Indica

edition; our edition in BST Nos. 22-23.

aś (a^ śa^)-avadāna-śataka by J.S. Speyer, Bibliotheca Buddhica

edition; our edition is BST No. 19

aṣṭa (aṣṭa^)-aṣṭasāhasrikā prajñāpāramitā, ed. by Rajendralal Mitra.

BC-Buddhacarita of aśvaghoṣa, edns. by Cowell and Johnstone. 

BCA- bodhicaryāvatāra of śāntideva, with pañjikā of prajñākaramati, 

ed. by Poussin; bare text in Zapiski; our edition in BST No. 12.

BCP- bodhicaryāvatārapañjikā of prajñākaramati, ed. by Poussin. 

CP- cariyāpiṭaka, PTS edition; also by B.C. Law.

CS- catu:stava of nāgārjuna (I. Nirupama, II. lokātīta, III. 

Acintya, and IV. paramārtha).

DA (divyā^) divyāvadāna, our edition in BST No. 20; also Cowell 

and Neilís edition. 

DBh (da^ bhū^)- daśabhūmikasūtra ed. by Rahder. 

GM-Gilgit Mss. ed. by N. Dutt. 

GV (gaṇḍa^)-gaṇḍavyūhasūtra, ed. by Suzuki and Idzumi, Kyoto, 

Japan, 1949; our edition in BST No. 5.

J (jā^)-jātaka, ed. by Fausbol.

JM (jā^ mā^) jātakamālā of ārya sūtra, ed. by H. kern, HOS.; our

edition in BST No. 21. 

KV (kāraṇḍa^)-kāraṇḍavyūha, BTS edition. 

LA (laṅkā^)- laṅkāvatārasūtra, ed. by B. Nanjio, Kyoto, Japan, 1923; 

reprint 1956; our edition in BST No. 3. 

LV (lalita^)- lalita-vistar, our edition in BST No.1. 

mś (ma^ śā^)- madhyamakaśāstra of nāgārjuna, our edition in BST 

No. 10 

MV (ma^ vṛ^)- madhyamakavṛtti called prasannapadā of candrakīrti, our 

edition in BST No.10. 

MVastu (ma^va^)- mahāvastu, ed. by E. Senart. 

MVy (ma^ vyu^)- mahāvyutpatti ed. by I.P. Minayeff, Bibliotheca 

Buddhica.

RP (rāṣṭra^)- rāṣṭrapālaparipṛcchā, ed. by L. Feer, Bibliotheca Buddhica. 

śs (śikṣā^)- śikṣāsamuccaya of śāntideva, ed. by Bendall in Bibliotheca 

Buddhica; our edition in BST No. 11.

SA (sūtrā^) sūtrālaṃkāra of asaṅga, ed. By S. Levi. 

SN-saundarananda of aśvaghoṣa, edns. by H.P. Shastri and johnstone. 

(SR-samādhi)- samādhirājasūtra ed. by N. Dutt, in GM; our edition in 

BST No. 2. 

@xvi

SDP (saddharma^)- saddharmapuṇḍarīkasūtra, ed. by N. Dutt; also by Kern 

and Nanjio; our edition in BST No. 6. 

SP (suvarṇa^)- suvarṇaprabhāsūtra. ed. by B. Nanjio and H. Idzumi, 

Kyoto, Japan, 1931; also by J. Nobel. 

SV (sukhā^)ñsukhāvatīvyūha, ed. by Max Muller. 

T-Tibetan translation.

T-(followed by number)-Tohoku Catalogue. 

TG (tathā^) ñtathāgataguhyasūtra or guhyasamāja, GOS edn.

TS (tattvasaṃ^)- tattvasaṃgraha of śāntarakṣita, GOS edition. 

TTP-Taisho tripiṭaka, Tokyo, 1924-1934.

VCh (vajra^)-vajracchedikā, ed. by Max Muller.

(N.B. ñMost of the works mentioned above are planned to be 

included in the BUDDHIST SANSKRIT TEXTS Series. The list will 

be found at the end of the Volume.) 

@051

tataścyuto manuṣyeṣu sa yadyupapadyate | 

jātyandho bhoti durmedhā duṣṭacetā asaṃvṛta: || 

āryānārādhikāṃ vācamuktvā durbhāṣitaṃ nara: | 

manuṣyebhyaścyutaścāpi punargacchati durgatim | 

kalpakoṭisahasreṣu jātaṃ buddhaṃ na paśyati ||

punaratraivāha-yāvanti mañjuśrīrbodhisattvo bodhisattvasyāntike pratighacittānyutpādayati ava- 

manyanācittāni vā, tāvata: kalpān saṃnāha: saṃnaddhavya:-vastavyaṃ mayā mahānarakeṣviti | na 

mañjuśrīrbodhisattvoínyena karmaṇā śakyo vinipātayitumanyatra bodhisattvāpavādādeva | tadyathā mañjuśrī- 

rvajramaṇiratnaṃ nānyena kāṣṭhena loṣṭhena vā śakyaṃ bhettumanyatra vajrāt, evameva mañjuśrīrbodhisattvoínyena 

karmaṇā na śakyo vinipātayitumanyatra bodhisattvāpavādādeveti ||

ā{1. Cf. Nanjio,No 90; also T.}ryaśraddhābalādhānāvatāramudrāsūtreípyāha-ya: kaścinmañjuśrī: kulaputro vā kuladuhitā 

vā daśasu dikṣu sarvalokadhātuṣu sarvasattvāndhakāreṣu bandhane kruddha: praveśayet, yaścānya: kulaputro vā 

kuladuhitā vā bodhisattve kruddha: parāṅmukhaṃ tiṣṭhet, nainaṃ durātmānaṃ paśyāmīti, ayaṃ tatoísaṃkhyeya- 

taraṃ pāpaṃ prasavati ||

atraivoktam-ya: kaścinmañjuśrī: sarvajāmbūdvīpakānāṃ sattvānāṃ sarvasvaṃ haret, yaścānyo 

yādṛśaṃ tādṛśaṃ bodhisattvaṃ garhet, ayaṃ tatoísaṃkhyeyataraṃ pāpaṃ prasavati ||

atraivoktam-ya: kaścinmañjuśrī: kulaputro vā kuladuhitā vā gaṅgānadīvālikāsamān 

stūpān vinipātayeddaheta vā, yaścānya: kulaputro vā kuladuhitā vā mahāyānādhimuktasya 

bodhisattvasya vyāpādakhilakrodhacittamutpādya krośayetparibhāṣayet, ayaṃ tatoísaṃkhyeyataraṃ pāpaṃ 

prasavati | tatkasmāddheto: ? bodhisattvaniryātā hi buddhā bhagavanta:, buddhaniryātāśca stūpā: sarvasukhopa- 

dhānāni ca sarvadevanikāyāśca | bodhisattvamasatkṛtya sarvabuddhā asatkṛtā bhavanti | bodhisattvaṃ 

satkṛtya sarvabudhā: satkṛtā bhavanti | sarvabuddhānanuttarayā pūjayā pūjayitukāmena bodhisattvā: 

pūjayitavyā: || 

etatpūjāvipākaśca praśāntaviniścayaprātihāryasūtreíbhihita:- 

yastveṣāṃ kurute rakṣāṃ dhārmikīṃ dharmavādinām | 

hitvā sa durgatī: sarvā: śakro bhavati devarāṭ | 

brahmāpi yāmastuṣito vaśavartī puna: puna: || 

manuṣyeṣūpapannaśca cakravartī sa jāyate | 

śreṣṭhī gṛhapatiścāpi bhavatyāḍhyo mahādhana: | 

prajñāsmṛtibhyāṃ saṃyukta: sukhito nirupadrava: || iti || 

atha katamaṃ bodhisattvamadhikṛtyeyaṃ kārāpakāracintā ? pṛthagjanameva || yathoktaṃ 

śraddhābalādhānāvatāramudrāsūtre-ya: kaścinmañjuśrī: kulaputro vā kuladuhitā vā sarvalokadhāturajo- 

@052

pamānāṃ sattvānāṃ divase divase divyaṃ śatarasamāhāraṃ dadat, divyāni ca vastrāṇi, evaṃ dadat gaṅgānadī- 

bālikāsamān kalpasamudrān dānaṃ dadyāt, yaścānya: kulaputro vā kuladuhitā vā ekasyopāsaka- 

syānanyaśāsturdaśakuśalakarmapathasamavanagatasyaikadivasamekamāhāraṃ dadyāt buddhasyāyaṃ bhagavata: śikṣāyāṃ 

śikṣita iti samāropaṃ kṛtvā, ayaṃ tatoísaṃkhyeyataraṃ puṇyaṃ prasavati || ya: kaścinmañjuśrī: kulaputro 

vā kuladuhitā vā sarvalokadhāturajopamānāṃ daśakuśalakarmapathasamanvāgatānāmupāsakānāṃ divase 

divase divyaṃ śatarasamāhāraṃ dadyāt, divyāni ca vastrāṇi, evaṃ dadat gaṅgānadīvālikāsamān 

kalpān dadyāt | yaścānya: kulaputro vā kuladuhitā vā ekasya bhikṣorekadivasamāhāraṃ dadyāt, 

ayaṃ tatoísaṃkhyetaraṃ puṇyaṃ prasavatīti || 

niyatāniyatāvatāramudrāsūtreípyāha-sacenmañjuśrīrdaśasu dikṣu sarvalokadhātuṣu sarvasattvā 

utpāṭitākṣā bhaveyu: parikalpamupādāya | atha kaścideva kulaputro vā kuladuhitā vā teṣāṃ 

sarvasattvānāṃ maitracittastānyakṣīṇi janayet parikalpamupādāya | yo vānyo mañjuśrī: kulaputro vā 

kuladuhitā vā mahāyānādhimuktaṃ bodhisattvaṃ prasannacitta: paśyet, ayaṃ tatoísaṃkhyeyataraṃ puṇyaṃ 

prasavati || ya: kaścinmañjuśrī: kulaputro vā kuladuhitā vā daśasu dikṣu sarvasattvān bandhanāgāra- 

praviṣṭān bandhanāgārānmocayitvā cakravartisukhe sthāpayed brahmatvasukhe vā, yo vānyo mañjuśrī: 

kulaputro vā kuladuhitā vā mahāyānādhimuktasya prasannacitto darśanābhilāṣī bhavedvarṇaṃ cāsyo- 

dāharet, ayaṃ tatoísaṃkhyeyataraṃ puṇyaṃ prasavatīti || 

tathā kṣitigarbhasūtreípyāha-ya: punarbhadanta bhagavan kṣatriyakalyāṇo vā amātyakalyāṇo 

vā bhaṭṭakalyāṇo vā śramaṇakalyāṇo vā brāhmaṇakalyāṇo vā paraṃ rakṣati, ātmānaṃ rakṣati, paralokaṃ 

rakṣati | bhagavacchāsane pātrabhūtamapātrabhūtaṃ vāyāvanmuṇḍaṃ kāṣāyakhaṇḍaprāvṛtaṃ parirakṣati śroṣyati 

pūjayiṣyati, śrāvakakathāṃ evaṃ pratyekabuddhakathāṃ śroṣyati pūjayiṣyati mahāyānakathāṃ ca, mahāyāna- 

saṃprasthitān pudgalān śīlavato guṇāḍhyān yuktamuktapratibhānān, tai: sārdhaṃ ramati krīḍati 

paripṛcchati paripraśnayati, teṣāṃ śrotavyaṃ kartavyaṃ manyate | peyālaṃ | kiyantaṃ bhagavan pāpaṃ kṣapayiṣyati ? 

bhagavānāha-tadyathāpi nāma kulaputra kaścitpuruṣa utpadyate, ya: sarvaṃ jambūdvīpaṃ saptaratnaparipūrṇaṃ kṛtvā tiṣṭhatāṃ 

buddhānāṃ bhagavatāṃ dānaṃ dadyāt, tathaiva Madhyāhnasamaye tathaiva sāyāhnasamaye dānaṃ dadyāt, anena paryāyeṇa 

varṣaśatasahasramevaṃrūpaṃ dānaṃ dadyāt, tatkiṃ manyase kulaputra api nu sa puruṣo bahu puṇyaṃ prasavet ? 

āha-bahu bhadanta bhagavan sa puruṣa: puṇyaskandhaṃ prasavedaprameyamasaṃkhyeyam | na tasya puṇyaskandhasya 

kenacicchakyaṃ pramāṇamudgrahītumanyatra tathāgatena || bhagavānāha-yastu kulaputra kṣatriyakalyāṇo 

vā yāvadyathā pūrvoktam | peyālaṃ | sa bahutaraṃ puṇyaṃ prasavati | yāvadvipulataramapramāṇataramasaṃkhyeyataraṃ 

puṇyaskandhaṃ prasavati | yo mama paścimāyāṃ pañcaśatyāṃ vartamānāyāṃ saddharmanetrīṃ rakṣati, sa rakṣatyātmānam, 

rakṣati parāṃśca, rakṣati paralokam, rakṣati mama śāsanam, śrāvakān pātrabhūtānapātrabhūtān vā yāvanmuṇḍān 

kāṣāyavastraprāvṛtānapi rakṣati, na viheṭhayati | yāvat svakaṃ rāṣṭraṃ pararāṣṭraṃ ca vardhayati | apāyān 

kṣapayati | surālayaṃ ca prāpayati, ciraṃ cāyu:pālayati | svakleśāṃśca parakleśāṃśca kāṣayati | saṃbodhimārge 

ṣaṭpāramitāścopastambhayati | sarvāpāyāñjahāti | na ciraṃ saṃsāre saṃsarati | nityaṃ kalyāṇa- 

@053

mitrairbuddhaiśca bhagavadbhirbodhisattvaiśca mahāsattvaiśca sārdhaṃ samavadhānagato bhavati | satataṃ kalyāṇamitrāvirahito 

na cireṇa yathābhiprāyeṣu buddhakṣetreṣvanuttarāṃ samyaksaṃbodhimabhisaṃbhotsyate || atha tāvadeva sarvadevendrā: 

saparivārā yāvatpiśācendrā: saparivārā utthāyāsanād yena bhagavān tenāñjaliṃ praṇamyaivamāhu:-

ye te bhadanta bhagavan etarhyanāgateídhvani yāvatpaścimāyāṃ pañcaśatyāṃ kṣatriyakalyāṇā bhavanti 

yāvadgṛhapatikalyāṇā: | peyālaṃ | evaṃ saddharmarakṣakā evaṃ triratnavaṃśajvālayitāra: | peyālaṃ | vayamapi 

sarve saparivārāstaṃ kṣatriyakalyāṇaṃ yāvadgṛhapatikalyāṇaṃ daśabhirākārai rakṣiṣyāma: paripālayiṣyāmo 

vardhayiṣyāma: | katamairdaśabhi: ? āyuścāsya vardhayiṣyāma:, āyurantarāyaṃ ca dharmeṇa nivārayiṣyāma:, 

ārogyaṃ ca parivāraṃ ca dhanaskandhaṃ ca upabhogaparibhogaṃ ca aiśvaryaṃ ca yaśa: kalyāṇamitrāṇi 

prajñāsaṃpadaṃ ca vardhāpayiṣyāma: | ebhirdaśabhiriti vistara: || 

evamabhūmipraviṣṭeṣvevāyaṃ vipākavistaro draṣṭavya: || a{1. The following stanzas with numerous variants are found in mahāvastu I.p. 362 and 369.} avalokanāsūtreípi- 

saṃbodhau cittamutpādya hitārthaṃ sarvaprāṇinām | 

ya: stūpaṃ lokanāthasya karotīha pradakṣiṇam || 

ityādyanuśaṃsavistaramuktvā āha- 

yastveṣāṃ buddhaputrāṇāṃ nara: kurvīta apriyam | 

devān manuṣyān varjitvā narakaṃ tasya gocaram || 

iti vistara: pūrvavat || 

na cātra viśeṣahetu: kaścidupadarśayituṃ śakyata ityalaṃ vikalpena || 

ka{2. This sūtra is found in Tibetan No. 195. Cf. Nanjio, No 1094.}rmāvaraṇaviśuddhisūtreípyāvaraṇaśabdenānartha ukta:-āvaraṇaṃ mañjuśrīrucyate rāga:, āvaraṇa

dveṣa:, āvaraṇaṃ moha:, āvaraṇaṃ dānam, āvaraṇaṃ śīlakṣāntivīryadhyānaprajñā āvaraṇam | peyālaṃ |

tatkasya heto: ? bālapṛthagjanā mañjuśrīrdānaṃ dadānā matsariṇāmantikeíprasādaṃ kurvanti | te tenāprasādena 

pratighacittamutpādayanti | pratighakhiladoṣeṇa mahānarakeṣūpapadyante | śīlaṃ rakṣanto du:śīlān

kutsayanti paribhāṣanti | te teṣāmavarṇaṃ ca bhāṣanti | te teṣāṃ doṣaṃ śrutvā bahujanasyāprasādaṃ kurvanti | 

te tenāprasādena durgatigāmino bhavanti | te kṣāntiṃ bhāvayanta: kṣāntimadenātmānamutkarṣayanti 

pramādyanti-vayaṃ kṣāntivādina: | ime punaranye vyāpannacittā: | teṣāṃ kṣāntimadamattānāṃ pramādamūlakāni 

du:khānyutpadyante | vīryamārabhamāṇā ātmānamutkarṣayanti, parān paṃsayanti-kusīdā ime bhikṣavo 

viharantyanabhiyuktā: śraddhādeyaṃ paribhuñjānā: | naiteírhanti pānīyasthālakamapi | te tena vīryārambheṇa 

ātmānamutkarṣayanti, paraṃ ca paṃsayanti | tānahaṃ bālāniti vadāmi | te dhyānaṃ samāpadyamānāstatra 

dhyānasamāpattau spṛhāmutpādayanti | teṣāmevaṃ bhavati-vayaṃ samādhivihāriṇa:, imeínye bhikṣavo 

vikṣiptacittā viharanti | kutaste buddhā bhaviṣyantīti vistara: || 

@054

sa{1. Cf. Nanjio Nos, 163-64.}rvadharmāpravṛttinirdeśeípyāha-bodhisattva āpattyā codayati, dūrībhavati bodhi:,

karmāvaraṇaṃ ca parigṛhṇāti | īrṣyayā codayati, dūrībhavati bodhi: | īryāpathena codayati, dūrībhavati 

bodhi: | sacedbodhisattvasyāntike hīnasaṃjñāmutpādayati ātmani codārasaṃjñām, kṣiṇotyātmānaṃ 

karmāvaraṇaṃ ca gṛhṇāti | iṣṭabodhisatvena bodhisatvamavavadatā anuśāsatā vā śāstṛsaṃjñāmupasthāpya

avavaditavyoínuśāsitavya: | bodhisatvena bodhisatvasyāntike na paribhavacittamutpādayitavyam, 

sacedasyāparityaktā bodhi: | na devaputra bodhisattva: kvacideva kuśalamūlāni samucchinatti, 

yathā dvitīyabodhisatvamāgamyeti || anutpāditabodhicitteípi tāvadbodhibhavye sattveívamanyanā 

pratiṣiddhā, kiṃ punaruditabodhicitte || 

yathoktaṃ śūraṃgamasamādhisūtre-tatra dṛḍhamate katamadanutpāditabodhicittavyākaraṇam ? iha 

dṛḍhamate sa pudgala: pāñcanatike saṃsāre upapanno bhavati | yadi vā nirayeṣu yadi vā tiryagyonau yadi vā 

yamaloke yadi vā deveṣu yadi vā manuṣyeṣu | sa ca pudgalastīkṣṇendriyo bhavati, udārādhi- 

muktika: | tamenaṃ tathāgata: prajānāti-ayaṃ puruṣapudgalo yāvadiyadbhi: kalpakoṭīniyuta- 

śatasahasrairanuttarāyāṃ samyaksaṃbodhau cittamutpādayiṣyati | peyālaṃ | iyadbhiścāsaṃkhyeyakalpaśatasahasrai- 

rbodhimabhisaṃbhotsyate | peyālaṃ | idaṃ dṛḍhamate ucyate bodhisatvasyānutpāditabodhicittavyākaraṇam | 

atha khalvāyuṣmān mahākāśyapo bhagavantametadavocat-adyāgreṇāsmābhirbhagavan sarvasattvānāmantike 

śāstṛsaṃjñotpādayitavyā | tatkasya heto: ? na hyasmākametajjñānaṃ pravartate katamasya bodhisattvasya 

bodhiparipācakānīndriyāṇi saṃvidyante ? katamasya na saṃvidyante ? tato vayaṃ bhagavanajānānāstathā- 

rūpeṣu hīnasaṃjñāmutpādayema | tena vayaṃ kṣaṇyema || bhagavānāha-sādhu sādhukāśyapa, subhāṣitā te 

iyaṃ vāk | idaṃ ca mayā kāśyapa arthavaśaṃ saṃpaśyamānena yuṣmākamevaṃ dharmo deśita:-mā bhikṣava: 

pudgalena pudgalaṃ pravicetavyam, yacchīvraṃ kṣaṇyati hi bhikṣava: pudgala: pudgalaṃ pravicinvan | ahaṃ vā 

pudgalaṃ pramiguyāṃ yo vā syānmādṛśa: | etena kāśyapa nirdeśena bodhisattvena vā śrāvakeṇa vā 

sarvasattvānāmantike śāstṛsaṃjñotpādayitavyā | mātra kaścidbodhisatvayānika: pudgalo bhavet | tena tatrātmā 

rakṣitavya iti | yasya tu niyatameva bodhiprāpticihnamasti, tatra sutarāmavamanyanā rakṣitavyā || 

yathoktamā{2. SDP 2.81-83 : 86-87; 62-97.}ryasaddharmapuṇḍarīkasūtre- 

iṣṭāmayānmṛttikasaṃcitān vā prītāśca kurvanti jinasya stūpān | 

uddiśya vā pāṃśukarāśayo pi aṭavīṣu durgeṣu ca kārayanti || 

sikatāmayā vā puna kūṭa kṛtvā ye keciduddiśya jināna stūpān | 

kumārakā: krīḍiṣu tatra tatra te sarvi bodhāya abhūṣi lābhina: || yāvat | 

ye citrabhittīṣu karonti vigrahān 

paripūrṇagātrāṃñchatapuṇyalakṣaṇān | 

likhetsvayaṃ cāpi likhāpayedvā 

te sarvi bodhāya abhūṣi lābhina: ||

@055

ye cāpi kecittahi śikṣamāṇā: 

krīḍāratiṃ cāpi vinodayanta: | 

nakhena kāṣṭhena kṛtāsivigrahān 

bhittīṣu puruṣā catha kumārakā vā 

sarve ca te bodhi abhūṣi lābhina: || peyālaṃ || 

vādāpitā jhallariyoípi yehī 

jalamaṇḍakā carpaṭamaṇḍakā vā | 

sugatānamuddiśyatha pūjanārthaṃ 

sugītaṃ ca gītaṃ madhuraṃ manojñam || 

sarve ca te buddha abhūṣi loke 

kṛtvāna tāṃ bahuvidhadhātupūjām | 

kimalpakalpī sugatāna dhātuṣu 

ekaṃ pi vādāpiya vādyabhāṇḍam || 

puṣpeṇa caikena hi pūjayitvā

* * * * * *

* * * * * *

anupūrva drakṣyanti hi buddhakoṭya: || 

yaiścāñjalistatra kṛtoípi stūpe 

paripūrṇa ekā talasaktikā vā | 

onāmitaṃ śīrṣaṃ bhavenmuhūrtam 

onāmitaṃ kāya tathaikavāram || 

namoístu buddhāya kṛtaikavāraṃ 

yehī tadā dhātudhareṣu teṣu | 

vikṣiptacittairapi yaikavāraṃ 

te sarvi prāptā imamagrabodhim || 

sugatāna teṣāṃ tada tasmi kāle 

parinirvṛtānāmatha tiṣṭhatāṃ vā | 

ye dharmanāmāpi śruṇiṣu sattvā: 

te sarvi bodhāya abhūṣi lābhina: || iti || 

mahā{1. This is probably mahākaruṇāpuṇḍarīkasūtra. Cf. Nanjio, No 117.}karuṇāsūtreípyuktam- 

tadyathā bāḍiśikena mahatyudakasarasi matsyākarṣaṇārthaṃ sāmiṣaṃ baḍiśaṃ prakṣiptaṃ bhavet, 

samanantaraprakṣiptaṃ ca matsyena nigīrṇaṃ bhavet | kiṃ cāpi sa matsya udakasarasi bhramati, atha ca 

@056

punarbaddha eva sa vaktavyo dṛḍhena sūtreṇa sthalagatadaṇḍasunibaddhena | yatsa bāḍiśika āgatya tena 

sūtralāghavena jānāti-gṛhīto matsya iti | tamenaṃ sūtrādgṛhītvā sthalagataṃ karoti yathākāma- 

karaṇāya paribhogāya | evameva ye sattvā buddheṣu bhagavatsu cittaṃ prasādya kuśalamūlamavaropayanti, 

antaśa ekacittaprasādamapi, kiṃ cāpi te sattvā duṣkṛtena karmāvaraṇenākṣaṇeṣūpapannā bhavanti, atha 

ca buddhā bhagavantastān sattvān bauddhena jñānena saṃgrahavastusūtreṇa gṛhītvā saṃsārodakasarasa uddhṛtya 

nirvāṇasthale sthāpayantīti || 

tasmādeṣu śāstṛsaṃjñā kāryā | vandamānāśca manasā vanditavyā: | bhavati hi navakoípi 

bodhicittabalādvandya: | yathā meghena{1. Cf. GV. P. 76.} dramiḍena mahābodhisattvenāpi satā navaka āryasudhana: sarva- 

śarīreṇa praṇipatya vandita: | niyatārthaṃ cedam | yathā adhyāśayasaṃcodanādiṣu sarvabodhisattvayānika- 

pudgalanamaskāroínujñātavya: | sarvaśabdenātmanoípi grahaṃāt | kathamekatra vandyavandakatvaṃ na virudhyate ? 

parasparaṃ vandyatvenaivāmbanāt | ata evānāsvādanādapuṇyabhāva: | kiṃ ca buddhānāmapyevamiṣyate, mā 

bhūdanavasthā, ekasya cānyūnateti || 

āryasarvadharmavaipulyasaṃgrahasūtreípyanartha ukta:-sūkṣmaṃ hi mañjuśrī: saddharmapratikṣepakarmā- 

varaṇam | yo hi kaścinmañjuśrīstathāgatabhāṣitadharme kasmiṃścicchobhanasaṃjñāṃ karoti, kvacida- 

śobhanasaṃjñām, sa saddharmaṃ pratikṣipati | tena saddharmaṃ pratikṣipatā tathāgatoíbhyākhyāto bhavati | 

dharma: pratikṣipto bhavati | saṃghoípavādito bhavati | ya evaṃ vadati-idaṃ yuktamidamayuktamiti, sa 

saddharmaṃ pratikṣipati | na mayā pṛthakkaściddharma: śrāvakayānasaṃprayukta: pratyekabuddhayānasaṃprayukto mahāyāna- 

saṃprayukto deśita: | tatte mohapuruṣā imaṃ mama dharmaṃ nānākariṣyanti-idaṃ śrāvakāṇāṃ deśitamidaṃ 

pratyekabuddhānāmidaṃ bodhisattvānāmiti | sa nānātvasaṃjñā saddharmaṃ pratikṣipati-iyaṃ bodhisattvasya 

śikṣā, iyaṃ bodhisattvasyāśikṣeti saddharmaṃ pratikṣipati | dharmabhāṇakasyāsti pratibhānam, nāsti 

pratibhānamiti saddharmaṃ pratikṣipati | dharmaṃ dharmatayā kathayati, saddharmaṃ pratikṣipati | apagate 

buddhotpāde nāsti dhāraṇīpratilambha iti dharmaṃ pratikṣipati | nāsti dharmabhāṇakasya dhāraṇīpratilambha iti 

dharmaṃ pratikṣipati | dharmabhāṇakasya caryāṃ dūṣayati, dharmaṃ pratikṣipati-dharmabhāṇako na pratipattisaṃpanna 

iti dharmaṃ pratikṣipati | pramādenainaṃ codayati, saddharmaṃ pratikṣipati | īryāpathena codayati, saddharmaṃ

pratikṣipati | akṣaracaryayā śīlavipattyā codayati, dharmaṃ pratikṣipati | pratibhānena saṃpādayatīti dharmaṃ 

pratikṣipati | ālokoísya dharmāṇāṃ na suvidita iti dharmaṃ pratikṣipati | mantreṇa mantramabudhyamāna: 

prativadatīti dharmaṃ pratikṣipati | akṣarasaṃjñayā tathāgataśāsanaṃ nāvagāhata iti dharmaṃ pratikṣipati | 

sūtreṇa sūtraṃ virodhayatīti dharmaṃ pratikṣipati | gāthayā gāthāṃ virodhayatīti dharmaṃ pratikṣipati | 

akṣarasaṃjñayā kaṃcidadhimuktaṃ karoti kaṃcinna karotīti dharma pratikṣipati | dharmabhāṇakasyārthā- 

nyakathāmabhināmayatīti dharmaṃ pratikṣipati | vicakṣu:karmāsya karoti, dharmaṃ pratikṣipati | saṃlāpayan 

vadatīti dharmaṃ pratikṣipati | ihāsyāsti caryā, ihāsya nāsti caryeti dharmaṃ pratikṣipati | idaṃ

@057

sūktadamimasūktamiti dharmaṃ pratikṣipati | anena nāsti caryeti dharmaṃ pratikṣipati | anena 

buddhavacanasamaya ukto nānena buddhavacanasamaya ukta iti dharmaṃ pratikṣipati | iti hi mañjuśrīryāva- 

tkiṃcidvilopayati tāvaddharmaṃ pratikṣipati | dharmabhāṇakasyedaṃ rūpamiti cintayati, vadati bhikṣurvā 

bhikṣuṇī vā upāsako vā upāsikā vā, sa sarva: saddharmaṃ pratikṣipatītyādi || 

atraiva coktam-yasya kasyacitkulaputra tathāgatasya parinirvṛtasya dharma: pratibhāti 

yathādhimuktānāṃ sattvānāṃ deśayitum | tasyāṃ ca parṣadi yadyekasattvasyāpi ekaromaharṣo bhavedekāśrupāto 

vā, sarva: sa tathāgatānubhāvena | tatra mohapuruṣā abodhisattvā bodhisattvapratijñā bodhisattvadūṣakā 

dharmastainyakuhakā evaṃ vakṣyanti dharmopadeśakebhya:-kimete na budhyanta iti | peyālaṃ | ye bodhisattvaṣvava- 

manyanāṃ kurvanti, nāhaṃ teṣāṃ paryantakṛtaṃ nirayaṃ saṃvadāmi | tatkasya heto: ? yo bodhisattvo dharma- 

bhāṇakamapavadati, buddhaṃ sa vigarhati, dharmaṃ sa pratikṣipati, saṃghaṃ sa jugupsati | buddhe soígauravo 

yo dharmabhāṇakeígaurava: | buddhaṃ san a draṣṭukāmo yo dharmabhāṇakamadraṣṭukāma: | buddhasya soívarṇaṃ 

bhāṣate, yo dharmabhāṇakasyāvarṇaṃ bhāṣate | buddhastena parityakto bhavati ya: prathamacittotpādikeípi 

bodhisattva pratighacittaṃ karotīti || peyālaṃ || yoípyayaṃ maitreya ṣaṭpāramitāsamudāgamo bodhisattvānāṃ 

saṃbodhāya, taṃ mohapuruṣā evaṃ vakṣyanti-prajñāpāramitāyāmeva bodhisattvena śikṣitavyam, kiṃ 

śeṣābhi: pāramitābhi: ? te'nyāṃ pāramitāṃ dūṣayitavyāṃ manyante | tat kiṃ manyaseíjita duṣprajña: sa 

kā{1. Cf. kāśirājāvadāna in aś 34 and AK 95.}śirājābhūd yena kapotārtha śyenāya svamāṃsāni datāni ? maitreya āha-no hīdaṃ bhagavan | 

bhagavānāha-yāni mayā maitreya bodhisattvacaryāṃ caratā ṣaṭpāramitāpratisaṃyuktāni kuśalamūlānyupa- 

citāni, apakṛtaṃ nu tai: kuśalamūlai: ? maitreya āha-no hīdaṃ bhagavan | bhagavānāha-tvaṃ 

tāvadajita ṣaṣṭiṃ kalpān dānapāramitāyāṃ ṣaṣṭiṃ śīlapārimitāyāṃ ṣaṣṭiṃ kalpān kṣāntipāramitāyāṃ ṣaṣṭiṃ 

kalpān vīryapāramitāyāṃ ṣaṣṭiṃ kalpān dhyānapāramitāyāṃ ṣaṣṭiṃ kalpān prajñāpāramitāyāṃ samudāgata:, 

tatte mohapuruṣā evaṃ vakṣyanti-ekanayenaiva bodhiryaduta śūnyatānayeneti | te caryāsu pariśuddhā 

bhaviṣyantītyādi || 

iti śikṣāsamuccaye caturtha: pariccheda: ||

@058

5

śīlapāramitāyāmanarthavarjanaṃ pañcama: pariccheda: | 

ukta: saṃkṣepatoínartha: | tasya vivarjanaṃ yathā adhyāśayasaṃcodanasūtre-evaṃvidhānarthaśravaṇabhaya- 

bhīrukai: ādikarmikabodhisattvai: samādānāni yathā gṛhītāni tathā kāryam | evaṃ hi tairuktam- 

ete vayaṃ bhagavan adyāgreṇa tathāgatasya purata: evaṃ samādānaṃ kurma: | sacedvayaṃ bhagavan adyāgreṇa 

bodhisattvayānikaṃ pudgalaṃ gṛhiṇaṃ vā pravrajitaṃ vā āpattyā codayiṣyāmo bhūtena vā abhūtena vā, 

visaṃvāditoísmābhistathāgatoírhan samyaksaṃbuddho bhavet | sacedvayaṃ bhagavan adyāgreṇa bodhisattva- 

yānikaṃ pudgalamavamanyema, avarṇaṃ cāsya bhāvema, visaṃvāditoísmābhistathāgato bhavedarhan samyaksaṃbuddha: 

sacedvayaṃ bhagavan adyāgreṇa bodhisattvayānikaṃ pudgalaṃ gṛhiṇaṃ vā pravrajitaṃ vā pañcabhi: kāmaguṇai: 

krīḍantaṃ paricārayantaṃ dṛṣṭā aprasādaṃ kuryāma, vilekhaṃ vā cittasyotpādayema, agauravaṃ votpādayema, 

na ca tatra śāstṛsaṃjñāmutpādayema, visaṃvāditoísmābhistathāgato bhavet | sacedvayaṃ bhagavan 

adyāgreṇa mitrakulabhikṣādakulanidānaṃ bodhisattvayānikānāṃ pudgalānāṃ kāyapīḍāṃ cittapīḍāṃ vā

kuryāma, visaṃvāditoísmābhistathāgato bhavet | sacedvayaṃ bhagavan adyāgreṇa bodhisattvayānikaṃ pudgalaṃ 

dṛṣṭvā ekenāpyamanojñavacanenābhāṣema, visaṃvāditoísmābhistathāgato bhavet | sacedvayaṃ bhagavan 

adyāgreṇa triṣkṛtvo rātre: triṣkṛtvo divasasya bodhisattvayānikaṃ pudgalaṃ na namasyema, visaṃvāditoísmā- 

bhistathāgato bhavet | sacedvayaṃ bhagavan adyāgreṇāsya vratasamādānasya kṛtaśo rājyapratilambhaṃ vā 

dhanapratilambhaṃ vā kāyajīvitaṃ vā na parityajema, visaṃvāditoísmābhistathāgato bhavet | sacedvayaṃ 

bhagavan adyāgreṇa śrāvakayānikaṃ vā pratyekabuddhayānikaṃ vā pudgalamavamanyema vayaṃ viśiṣṭatarā naite 

iti, visaṃvāditoísmābhistathāgato bhavet | sacedvayaṃ bhagavannīcacittāścaṇḍālasadṛśacittā na 

viharema, visaṃvāditoísmābhistathāgato bhavet | sacedvayaṃ bhagavan adyāgreṇa ātmānamutkarṣayema, paraṃ vā 

paṃsayema, visaṃvāditoísmābhistathāgato bhavet | sacedvayaṃ bhagavan adyāgreṇa vyāpādavigrahabhayādyojanaṃ 

vā yojanaśataṃ vā na palāyema īritā: samānā:, visaṃvāditoísmābhistathāgato bhavet | sacedvayaṃ 

bhagavan adyāgreṇa śīlavantamātmānaṃ pratijānīma, bahuśrutaṃ vā dhutaguṇinaṃ vā anyatarānyatareṇa vā 

guṇenātmānamudbhāvayema, visaṃvāditoísmābhistathāgato bhavet | sacedvayaṃ bhagavan adyāgreṇa praticchanna 

kalyāṇā vivṛtapāpā na viharema, visaṃvāditoísmābhistathāgato bhavedarhan samyaksaṃbuddha: || peyālaṃ || 

tatra bhagavān maitreyaṃ bodhisattvaṃ mahāsattvamāmantrayate sma-karmāvaraṇaṃ maitreya kṣapayitukāmena kulaputreṇa 

vā kuladuhitrā vā evaṃ samādānaṃ kartavyaṃ yathā ebhi: kulaputrai: kṛtamiti || 

sarvadharmāpravṛttinirdeśeípyāha-

triṣkṛtva rātriṃdivasaṃ tathaiva 

sa bodhisattvān praṇameta mūrdhnā | 

teṣāṃ na kiṃcitskhalitaṃ gaveṣet 

careta caryāṃ hi sadā yatheṣṭam ||

@059

paśyedyadā kāmaguṇai ramantaṃ 

na tasya kiṃcitskhalitaṃ gaveṣet | 

guṇairanantāṃ varabodhicaryām 

eṣoípi kālena hi tāṃ spṛśeta || 

yuktyānupūrvyā kriyayānupūrvyā 

bhavejjimo naiva hi ekavācā | 

bahukalpakoṭyo niyutāni caiṣa | 

saṃnāhasaṃprasthita nānyabhāvī || 

atraivāha-ye kulaputra evaṃrūpeṇa karmāvaraṇenānarthikā:, tairna dvitīyasya bodhisattvasya 

sarvacaryāsu vipratipattavyam | sarvā: kriyāstasya vimoktavyā: | evaṃ cittamutpādayitavyam-nāhaṃ 

paracittaṃ jāne | durvijñeyā sattvacaryā | idaṃ ca khalu kulaputra arthavaśaṃ saṃpaśyaṃstathāgata evaṃ dharmaṃ 

deśayati-na pudgalena pudgala: pramātavya: || ahaṃ vā pudgalaṃ pramiṇuyām, yo vā syānmādṛśa: | ya: 

kulaputra ātmānaṃ rakṣitukāmastena na kasyaciccaryā vivecayitavyā | na pareṣāṃ vikuṭṭanā kartavyā 

ayamīdṛśoíyamīdṛśa iti | buddhadharmābhiyuktena bhavitavyaṃ rātriṃdivaṃ dharmaparigṛddhamānaseneti || 

tathā kṣitigarbhasūtreípi kathitam-atha tāvadeva bahūni śatasahasrāṇi vidvāṃsa: sattvā 

utthāyāsanādyena bhagavāṃstenāñjaliṃ praṇamyaivamāhu:-vayaṃ bhadanta bhagavata: purata evaṃ praṇidhānaṃ kurma:- 

yāvacciraṃ vayaṃ bhadanta bhagavan saṃsāre saṃsarema, tāvanmātrapratilabdhakṣāntikāmā rājasthānaṃ pratilabhema, 

mā amātyasthānam | mā nagarajyeṣṭhasthānam | mā grāmajyeṣṭhasthānam | mā nigamajyeṣṭhasthānam | mā 

purohitajyeṣṭhasthānam, mā bhaṭṭajyeṣṭhasthānam, yāvanmā sārthavāhajyeṣṭhasthānam | mopādhyāyajyeṣṭhasthānam |

mā śramaṇajyeṣṭhasthānam | mā gṛhapatijyeṣṭhasthānam | mā kuṭumbijyeṣṭhasthānam | yāvatsarvaśo vayaṃ mā 

sattvānāmadhipatisthānaṃ pratilabhema, yāvanna kṣāntipratilabdhā: syāma | yatonidānaṃ vayamevaṃrūpamatigāḍhaṃ 

karma buddhānāṃ śāsanamākṣipema | iti vistara: || 

candra{1. SR 24.37-43}pradīpasūtreípyanarthavivarjanamuktam-

nāsti pāpamakartavyaṃ kumārā teṣu bheṣyati | 

mā tehi saṃstavaṃ sārdhaṃ kuryāstvaṃ kāli paścime || 

ālape saṃlapeyyāsi kuryāsī teṣvagauravam | 

anolīna: satkareyyāsyagrabodhayi kāraṇāt || 

varṣāgraṃ paripṛcchivā yaste vṛddhataro bhavet | 

kuryāsi gauravaṃ tatra śirasā pādavandanam || 

na teṣāṃ skhalitaṃ paśyed bodhimaṇḍaṃ vipaśyatām | 

pratighātaṃ na janayet maitracitta: sadā bhavet ||

@060

yadyeṣāṃ skhalitaṃ paśyeddoṣāṃsteṣāṃ na kīrtayet | 

yādṛśaṃ kāhiti karma tādṛśaṃ lapsyate phalam || 

smitena mukhacandreṇa vṛddheṣu navakeṣu ca | 

pūrvābhāṣī bhavennityaṃ hatamānaśca sūrata: || 

cīvarai: piṇḍapātaiśca kuryātteṣāmanugraham | 

evaṃ citta pradadhyāstvaṃ sarve bheṣyanti nāyakā: || iti ||

yasyaṃ ca bodhicittotpādike gauravaṃ prasādaśca notpadyete, tena svadurgatiprapātabhayarakṣārthaṃ

dṛṣṭādṛṣṭaprāmodyānubhavanārthaṃ svacittakaluṣaprasādanārthaṃ cittakalyatācittakarmaṇyatāpratilābhārthaṃ ca 

yathā āryaga{1. GV. pp. 482-83.}ṇḍavyūhe bodhicittotpādikaguṇā bhagavadāryamaitreyeṇāryasudhanamadhikṛtyodbhāvitāstathā 

bhāvayitavyā: || 

eṣa dṛṣṭva jaravyādhipīḍitān prāṇino du:khaśatairupadrutān | 

janmamṛtyubhayaśokatāpitān teṣa arthi carate kṛpāśaya: || 

du:khayantraparipīḍitaṃ jagat dṛṣṭva pañcagaticakramaṇḍale | 

jñānavajramayameṣa te dṛḍhaṃ du:khayantragaticakrabhedanam || 

rāgadoṣatṛṇakhāṇukaṇṭakaṃ dṛṣṭisaṅgabahukakṣasaṃkulam | 

sattvakṣetrapariśodhanārthika: prajñalāṅgala dṛḍhaṃ gaveṣate ||

mohavidyagahanāśayaṃ jagat prajñacakṣuhatanaṣṭadaiśikam | 

tasya kṣema diśadaiśika: prabhu: sārthavāha jagato bhaviṣyati ||

kṣāntivarmatrivimokṣavāhano jñānakhaḍgaripukleśadharṣaka: | 

śūrabhūta abhayasya dāyako deśiko hi jagato bhaviṣyati ||

dharmanāva samudānayatyayaṃ jñānasāgarapathe suśikṣita: | 

śāntiratnavaradvīpanāyaka: karṇadhāra tribhavārṇave ayam || 

jñānaraśmipraṇidhānamaṇḍala: sarvasattvabhuvanāvabhāsaka: |

dharmadhātu gagane samudrato buddhasūrya samudeśyate ayam || 

maitricandanasamānaśītala: sarvasattvasamacittasuprabha: | 

śukladharmaparipūrṇamaṇḍalo buddhacandra samudeśyate ayam || 

āśaye dṛḍhatale pratiṣṭhito bodhicarya anupūrva udgata: |

sarvadharmaratanākaro hyayaṃ jñānasāgaravaro bhaviṣyati || 

bodhicittabhujagendrasaṃbhavo dharmadhātu gagane samudgata: | 

dharmameghayugapatpravarṣaṇa: sarvaśuklaphalaśasyavardhana: || 

śraddhavarti trimalaṃtamopahaṃ maitrisnehasmṛtibhājanaṃ dṛḍham | 

bodhicittavimalāgnisuprabhaṃ dharmadīpa samujvālayiṣyati ||

@061

bodhicittakalala: kṛpārvudo maitrapeśiracalāśayo Ghana: | 

bodhiaṅgamanupūrvasaṃbhavo buddhagarbha ayu saṃpravardhate || 

puṇyagarbhamabhivardhayiṣyati prajñagarbhamabhiśodhayiṣyati | 

jñānagarbha samudeśyate ayaṃ yādṛśa: praṇidhigarbhasaṃbhava: || 

īdṛśā: karuṇamaitravarmitā: sattvamocanamatī hitāśayām | 

durlabhā jagi sadevamānuṣe yādṛśo ayu viśuddhamānasa: || 

īdṛśāśayasumūlasaṃsthito īdṛśo dṛḍhaprayogavardhita: |

īdṛśastribhavacchādanaprabho jñānavṛkṣa phalada: sudurlabha: ||

eṣa sarvaguṇasaṃbhavārthika: sarvadharmaparipṛcchanārthika: | 

sarvasaṃśayavidāraṇārthika: sarva mitra bhajate atandrita: || 

eṣa mārakalikleśasūdano eṣa dṛṣṭimalatṛṣṇaśodhana: | 

eṣa sarvajagamokṣaṇodyato eṣa te sad aviśeṣapaṇḍita: || 

eṣa durgati viśodhayiṣyati svargamārgamupadarśayiṣyati | 

mokṣamārgamupaneṣyate jagad yādṛśo guṇapathe pratiṣṭhita: || 

eṣa sarvagatidu:khamocako eṣa sarvagatisaukhyadāyaka: | 

eṣa sarvabhavapāśachedako bheṣyate bhavagatīnisūdana: || iti || 

evamanayā bhāvanayā anarthavivarjanaṃ sukaraṃ bhavati | tathā adhyāśayasaṃcodanasūtreípyanarthavivarjana- 

muktam-caturbhirmaitreya dharmai: samanvāgato bodhisattvayānika: pudgala: paścimāyāṃ pañcaśatyāṃ saddharmavipralope 

vartamāneíkṣatoínupahata: svastinā parimokṣyate | katamaiścaturbhi: ? ātmaskhalitapratyavekṣaṇatayā, pareṣāṃ 

bodhisattvayānikānāṃ pudgalānāmāpattyacodanatayā, mitrakulabhikṣādakulānavalokanatayā, amanaska-

vacanaprativiramaṇatayā | ebhirmaitreya caturbhiriti pūrvavat || aparaiścaturbhi: | katamai: ? alpaśrutasattva- 

parivarjanatayā, parṣadanupādānatayā, prāntaśayyāsananiṣevaṇatayā, ātmadamaśamathayogamanuyuktatayā ca | 

ebhiścaturbhiriti vistara: || 

punaratraivāha-ādikarmikeṇa maitreya bodhisattvena prajñābalādhānaprāptena lābhasatkāraparivarji- 

tena lābhasatkāradoṣadarśinā bhavitavyam | peyālaṃ | saṃgaṇikārāmaparivarjitena saṃgaṇikārāmadoṣadarśinā 

bhavitavyam | bhāṣyārāmaparivarjitena bhāṣyārāmadoṣadarśinā bhavitavyam | nidrārāmavarjitena 

nidrārāmadoṣadarśinā bhavitavyam | karmārāmavarjitena karmārāmadoṣadarśinā bhavitavyam | prapañcārāma- 

varjitena prapañcārāmadoṣadarśinā bhavitavyam | peyālaṃ | iha maitreya bodhisattvena mahāsattvena rāgasaṃjanano 

lābhasatkāra: pratyavekṣitavya: | smṛtividhvaṃsanakaro lābhasatkāra: pratyavekṣitavya: | lābhālābhatayā unnāmā- 

vanāmakaro lābhasatkāra: pratyavekṣitavya: | mohotpādano lābhasatkāra: pratyavekṣitavya: | kulamātsaryā- 

dhyavasāno lābhasatkāra: pratyavekṣitavya: | ātmārthaniṣpādanatayā śāṭhyotpādano lābhasatkāra: pratyave- 

kṣitavya: | caturāryavaṃśaparivarjanatayā āhnīkyānapatrāpyasaṃjanano lābhasatkāra: pratyavekṣitavya: | evaṃ sarva- 

buddhānanujñāno lābhasatkāra: pratyavekṣitavya: | mānamadotpādano lābhasatkāra: pratyavekṣitavya: | 

@062

gurūṇāmavamānano lābhasatkāra: | mārapakṣo lābhasatkāra: | ekāntapramādamūla: kuśalamūlāpaharaṇo 

lābhasatkāra: | vidyuccakrāśanisadṛśo lābhasatkāra: | bahupaligodhapaliguddho mitrakulabhikṣādakulāva- 

lokano daurmanasyasaṃjanana: | buddhivibhrāmaṇo lābhasatkāra: | priyavastupariṇāmanatayā śokabhājano 

lābhasatkāra: | catu:smṛtyupasthānasaṃmoṣaṇa: śukladharmadurbalīkaraṇa: catu:samyakprahāṇaparihāṇakaraṇo 

lābhasatkāra: | ṛddhyabhijñāparihāṇakaraṇa: | pūrvaṃ satkārapaścādasatkārakaraṇa: | amitrasatkaraṇa- 

mitraprahāṇo lābhasatkāra: | parābhisaṃdhānatayā gaṇikāsadṛśa: | dhyānāpramāṇaparivarjana: | 

narakatiryagyoniyamalokaprapātano lābhasatkāra: | devadattodrakasamācāro lābhasatkāra: pratyavekṣitavya: || 

ime evaṃrūpā maitreya lābhasatkāre ādīnavā ye bodhisattvena pratyavekṣitavyā: | pratyavekṣya 

cālpecchatāyāṃ rantavyam, na paritaptavyam | tatkasya heto: ? alpecchasya hi maitreya ime evaṃrūpā 

doṣā na bhavanti, na cāsyāntarāyā bhavanti buddhadharmāṇām | anirviṇṇaśca bhavati gṛhipravrajitebhya: | 

anurakṣaṇīyaśca bhavati devamanuṣyāṇāṃ pariśuddhāśayasthita: | asaṃtrastaśca bhavati sarvadurgatinipātebhya: | 

anabhibhūtaśca bhavati tarjanādhigata: | asaṃhāryaśca bhavati māraviṣayavimukta: | adharṣaṇīyaśca bhavati 

sarvavyasanai: | abhilaṣaṇīyaśca bhavati devamanuṣyāṇāṃ dhyānābhyāsāya sthita: | spaṣṭaśca bhavati 

māyāśāṭhyaprahīṇa: | apramattaśca bhavati pañcakāmaguṇadoṣadarśī | yathāvādī tathākārī bhavatyāryavaṃśe 

sthita: | abhilaṣitaśca bhavati vidvadbhi: sabrahmacāribhi: | imāṃ maitreya evaṃrūpāmanuśaṃsāṃ viditvā 

paṇḍitena bodhisattvenādhyāśayenālpecchatāyāṃ rantavyam | alpecchatā āsevitavyā sarvalābhasatkāra-

prahāṇāyeti || 

saṃgaṇikāmadhikṛtyāha- 

vijahya rāgaṃ vijahya doṣaṃ na tiṣṭhate saṃgaṇikāsu yogī | 

bhavatyasau tatpravaṇastannimna: etena doṣeṇa ratiṃ na kuryāt ||

auddhatya hāsyaṃ ca tathā vitarkā bhavantyamī saṃgaṇikāsu sarve | 

saṃkīrṇacārī hi bhavatyasaṃvṛta: karoti ya: saṃgaṇikāmasārām ||

lokasya mantreṣu ramanti bālā hīyanti cehāgrakathāsu bālā: | 

pradoṣa vardhenti vitarka utsadā etena doṣeṇa na tatra rājate || 

na vardhate cāpi śrutena bhikṣu: ayuktamantreṣu ratiṃ janitvā | 

tasmāt parityajya ayuktamantrān dharma ratiṃ vindatha nityakālam || 

sahasraśoísthīni mayā svakāni tyaktāni bodhiṃ pratikāṅkṣa tarhi | 

na cāsmi tṛpta: śṛṇamāna dharmaṃ te khedameṣyanti śṛṇonta dharmam ||

sarveṇa sarvaṃ parivarjanīyā ayuktamantrāśca aśiṣṭamantrā: | 

dharma vare tatra ratiṃ janetha yo durlabha: kalpaśatairanekai: || 

vane vasantena guṇārthikena parasya doṣā na hi vīkṣitavyā: |

ahaṃ viśiṣṭo ahameva śreṣṭho na eva cittaṃ samupādanīyam ||

@063

mado ayaṃ sarvapramādamūlo na hīnabhikṣū avamanyitavyā: | 

anupūrva eṣo iha śāsanasya naikena janmena labheta bodhim || 

atraiva bhāṣyārāmamadhikṛtyāha- 

agauravo bhoti śrutena matto vivādamantreṣu niviṣṭa bhoti | 

muṣitasmṛtiścāpi asaṃprajanyo bhāṣye ramantasya ime hi doṣā: || 

adhyātmacintāttu sudūra bhotī cittaṃ na kāyaśca prasanna bhoti | 

unnāmanāmāni bahūni gacchatī bhāṣye ramantasya ime hi doṣā: || 

saddharmacittāttu praṇaṣṭu bāla: sukarkaśo bhoti asnigdhacitta: | 

vipaśyanāyā: śamathācca dūre bhāṣye ramantasya ime hi doṣā: || 

agauravo bhoti sadā gurūṇāṃ paligodhamantreṣu ratiṃ janitvā | 

asārasthāyī parihīṇaprajño bhāṣye ramantasya ime hi doṣā: ||

amānito devagaṇai: sa bhoti nāpyasya tasmin spṛha saṃjananti | 

pratisaṃvidāto bhavatī vihīno bhāṣye ramantasya ime hi doṣā: ||

paribhāṣyate cāpi sa paṇḍitebhi: ye kecidastī pṛthakāmasākṣī 

nirarthakaṃ jīvitu tasya bhotī bhāṣye ramantasya ime hi doṣā: ||

sa śocate kālu karotu bāla: pratipattihīnoísmi kimadya kuryām | 

sudu:khito bhoti alabdhagādho bhāṣye ramantasya ime hi doṣā: || 

calācalo bhoti tṛṇaṃ yatheritaṃ vicikitsate evamasau na saṃśaya: | 

na tasya jātū dṛḍha buddhi bhotī bhāṣye ramantasya ime hi doṣā: || 

naṭo yathā tiṣṭhati raṅgamadhye anyāna śūrāṇa guṇān prabhāṣate | 

svayaṃ ca bhotī pratipattihīno bhāṣye ramantasya ime hi doṣā: ||

śaṭhaśca so bhoti laghurnirāśa: puna: punaścārabhate vivādam | 

so dūrato āryadharmasya bhotī bhāṣye ramantasya ime hi doṣā: || 

saṃhṛṣyate satkṛta alpasthāma: prakampate viprakṛto ajānī | 

kapiryathā cañcalacitta bhotī bhāṣye ramantasya ime hi doṣā: || peyālaṃ || 

ramitva bhāṣyasmi ciraṃ pi kālaṃ na vindate prītimihātmasaukhyam | 

varaṃ hi ekasya padasya cintanā prītiṃ pade yatra labhedanantām || 

nekṣutvace sāramihāsti kiṃcinmadhyeísti tatsāra supermaṇīya: | 

bhuktvā tvacaṃ neha puna: sa śakyaṃ labdhuṃ nareṇekṣurasaṃ pradhānam || 

yathā tvacaṃ tadvadavaihi bhāṣyaṃ yathā rasastadvadihārthacintā | 

tasmāddhi bhāṣye tu ratiṃ vihāya cintetha arthaṃ sada apramattā: || 

@064

nidrārāmamadhikṛtyāha- 

mahacca so vardhati mohajālaṃ vicikitsako bhoti sa dṛṣṭiprāpta: || 

dṛṣṭīkṛtānyasya bahūni bhontī yasmā na middheíbhiratiṃ prayāti || 

prajñā ca teṣāṃ bhavatī sudurbalā parihīyate buddhi na tasya bhoti | 

jñānācca so hīyati nityakālaṃ yasmā na middheíbhiratiṃ prayāti || 

kusīda ajño alaso aprajño amanuṣya avatāra labhenti tasya | 

viheṭhayante ca vane vasantaṃ yasmā na middhe'bhiratiṃ prayāti ||

kuśalena cittena sadā anarthiko dharma ca chando na hi bhoti tasya | 

adharmakāmaśca sa bhoti bhūyo yasmā na middheíbhiratiṃ prayāti || 

saddharmachandena vihīna mūḍha: parihīyate sarvaguṇehi bāla: | 

śuklaṃ ca ghāteti tamoídhigacchatī yasmā na middheíbhiratiṃ prayāti || 

aviśārado bhoti pralīnacitta: prāmodya tasyo bhavatī na nityam | 

nidrayāpagrasta: śithilāṅga bhotī yasmā na middhe'bhiratiṃ prayāti || 

ātmā tu jñātvā ca kusīdaprāpta: īrṣyāyate vīryabalairupetān | 

vīryānvitānāṃ ca avarṇa bhāṣate yasmā na middheíbhiratiṃ prayāti || peyālaṃ | 

yatsarvadu:khasya tamasya nāśanam apāyaparivarjanatāya mūlam | 

sarvehi buddhairhi sadā praśastaṃ taṃ vīryamāryaṃ satataṃ bhajasva || 

karmārāmamadhikṛtyāha- 

sudurvaco bhoti gurūbhi codita: pradakṣiṇaṃ gṛhṇati nānuśāsanam | 

vipannaśīlaśca sa bhoti kṣipraṃ doṣā amī karmarate bhavanti || 

utkaṇṭhito bhoti sa nityakālaṃ gṛhasthakarmāṇi sadā vicintayan | 

dhyānaprahāṇaiśca na tasya kṛtyaṃ doṣā amī karmarate bhavanti || 

tīvraśca saṃjāyati tasya rāgo rasāraseṣu grasita: sa mūrcchita: | 

na tuṣyateísāvitaretareṇa doṣā amī karmarate bhavanti || 

mahatyā ca bhotī pariṣāya tuṣṭo sa du:khito bhoti tayā vihīna: | 

saṃkīrṇa bhotī sa yatheha gardabho doṣā amī karmarate bhavanti || peyālaṃ ||

divā ca rātrau ca ananyacitto bhakte ca cole ca bhavatyabhīkṣṇam | 

svanarthiko bhoti guṇai: sa sarvadā doṣā amī karmarate bhavanti || 

kṛtyānyasau pṛcchati laukikāni ayuktamantraiśca ratiṃ prayāti | 

yuktaiśca mantrai: sa na vindate ratiṃ doṣā amī karmarate bhavanti || peyālaṃ || 

atha khalu maitreyo bodhisattvo mahāsattvo bhagavantametadavocat-suparīttaprajñāste bhagavan 

bodhisattvā bhaviṣyanti vihīnaprajñā yeígradharmān varjayitvā hīnāni karmāṇyārapsyante | evamukte 

bhagavān maitreyaṃ bodhisattvaṃ mahāsattvametadavocat-evametanmaitreya, evametadyathā vadasi-suparīttaprajñāste 

@065

bodhisattvā bhaviṣyanti ye'gradharmān parivarjayitvā hīnāni karmāṇyārapsyante | api tvārocayāmi te 

maitreya, prativedayāmi te | na te bodhisattvāstathāgataśāsane pravrajitā yeṣāṃ nāsti yogo nāsti 

dhyānaṃ nāsti prahāṇaṃ nāstyadhyayanaṃ nāsti bāhuśrutyaparyeṣṭi: | api tu maitreya dhyānaprahāṇaprabhāvitaṃ 

tathāgataśāsanaṃ jñānasaṃskṛtaṃ jñānasamāhitamabhiyogaprabhāvitam, nag ṛhikarmāntavaiyāpṛtyaprabhāvitam | 

ayuktayogānāmetatkarma saṃsārābhiratānāṃ yaduta vaiyāpṛtyaṃ laukikakṛtyapaligodha: | na tatra bodhi- 

sattvena spṛhotpādayitavyā | sacenmaitreya vaiyāpṛtyābhirato bodhisattva: saptaratnamayai: stūpairimaṃ 

trisāhasramahāsāhasraṃ lokadhātuṃ pūrayet, nāhaṃ tenārādhito bhaveyaṃ na mānito nāpi satkṛta: | 

peyālaṃ | tatra jambūdvīpa: pūrita: syādvaiyāpṛtyakarairbodhisattvai: | sarvaistairekasyoddeśasvādhyāyābhi- 

yuktasya bodhisattvasyopasthānaparicaryā karaṇīyā | jambūdvīpapramāṇaiścoddeśasvādhyāyābhiyuktai- 

rbodhisattvairekasya pratisaṃlapanābhiyuktasya bodhisattvasyopasthānaparicaryā kartavyā | peyālaṃ | tatkasya 

heto: ? duṣkarametatkarma yaduta prajñākarma, uttaraṃ niruttaraṃ sarvatrailokyaprativiśiṣṭamabhyudgatam |

tasmāttarhi maitreya bodhisattvena yogārthikena vīryamārabdhukāmena prajñāyāmabhiyoktavyamiti || 

prapañcārāmamadhikṛtyāha- 

aṣṭākṣaṇā tasya na bhonti dūre kṣaṇasaṃpadā tasya na bhoti śreṣṭhā | 

ete anarthāsya bhavanti nityaṃ doṣā amī tasya prapañcacāriṇa: || peyālaṃ || 

doṣānimān samyagavetya paṇḍita: sarvān prapañcān parivarjayīta | 

sulabhā anarthā hi prapañcacāriṇa: tasmātprapañcena na saṃvaseta || 

yāyācchataṃ yojanakaṃ paraṃ varaṃ yatra prapañcoísti ya vigraho vā | 

na tatra vāsaṃ na niketu kuryānmuhūrtamātraṃ sti ya yatra kleśa: || 

nārthārthikā: pravrajitā guṇārthikā mā vigrahaṃ kurvatha duṣṭacittā: | 

na voísti kṣetraṃ na kṛṣirvaṇijyā syuryasya arthāya prapañca ete || 

na putra dhītā na ca voísti bhāryā na cāsya mitraṃ na ca bandhuvarga: | 

dāsyo na dāsā na ca īśvaratvaṃ mā vigrahaṃ kurvatha pravrajitvā || 

kāṣāyavastrāṇi gṛhītva śraddhayā śāntapraśāntairhi niṣevitāni | 

śāntapraśāntā upaśānta bhotha prapañca varjitva janetha kṣāntim || 

āśīviṣān rakṣatha raudracittān narakāśca tiryagviṣayo yamasya | 

prapañcacārasya na bhonti dūre tasmāddhi kṣāntau janayeta vīryam || peyālaṃ || 

imena yogena labheta śuddhiṃ kṣa[pa]yitva karmāvaraṇaṃ aśeṣam | 

dharṣeti māraṃ sabalaṃ savāhanaṃ yo dhīru tasyaiva janeti kṣāntim || iti || 

saṃkṣepatastatra anarthavivarjanamuktam-tasmāttarhi maitreya bodhisattvayānikena kulaputreṇa vā 

kuladuhitrā vā paścimāyāṃ pañcaśatyāṃ saddharmapralope vartamāne akṣatenānupahatena svastinā 

parimoktukāmena sarvakarmāvaraṇāni kṣapayitukāmenāsaṃsargābhiratena bhavitavyamaraṇyavanaprāntavāsinā

@066

anabhiyuktasattvaparivarjitenātmaskhalitagaveṣiṇā paraskhalitāgaveṣiṇā tūṣṇībhāvābhiratena prajñāpāra- 

mitāvihārābhirateneti || 

āryaratnamegheípyanarthavarjanamuktam-tāvatpiṇḍāya carati yāvadasya kāryasya prāptirbhavati | 

anyatra yeṣu sthāneṣu caṇḍā vā kukkurāstaruṇavatsā vā gāva: prakṛtidu:śīlā vā tiryagyonigatā 

viheṭhanābhiprāyā vā strīpuruṣadārakadārikā:, jugupsitāni vā sthānāni, tāni sarveṇa sarvaṃ 

varjayatīti || 

anenaitaddarśitaṃ bhavati yad dṛṣṭeípi bādhākare evaṃvidhe tadavarjayata āpattirbhavatīti || 

atha yadevamādyanarthavarjanamuktam- 

kenaitallabhyate sarvaniṣphalaspandavarjanāt ||7||

kenaitallabhyate ? sarvaniṣphalaspadavarjanāt | phalamatra parārthe | tadartha ya: spando na saṃvartate, 

sa niṣphalatvādvarjayitavya: || 

yathā candra{1. SR 38.}pradīpasūtre kāyasaṃvaramadhye paṭhyate-na hastalolupo bhavati na pādalolupa: 

hastapādasaṃyata iti || 

tathā daśadharmakasūtreípi deśitam-hastavikṣepa: pādavikṣepoídhāvanaṃ paridhāvanaṃ laṅghanaṃ 

plavanam, idamucyate kāyadauṣṭhulyamiti || 

āryadharmasaṃgītisūtre tu yathā bodhisattvānāṃ parārthādanyatkarma na kalpate, tathā spaṣṭameva 

paridīpitam-yatkiṃcidbhagavan bodhisattvānāṃ kāyakarma, yatkiṃcidvākkarma, yatkiṃcinmanaskarma, 

tatsarvaṃ sattvāvekṣitaṃ pravartate mahākaruṇādhipateyaṃ sattvahitādhiṣṭānanimittaṃ sarvasattvahitasukhādhyāśaya- 

pravṛttam | sa evaṃhitāśaya: evaṃsaṃjñī bhavati-sā mayā pratipatti: pratipattavyā yā sarvasattvānāṃ 

hitāvahā sukhāvahā ca || peyālaṃ || āyataneṣu śūnyagrāmavatpratyavekṣaṇā pratipatti: | na 

cāyatanaparityāgaṃ spṛhayatīti || 

āryagaganagañjasūtreípyuktam-tadyathāpi nāma chidrānmāruta: praviśati, evameva yato 

yata eva cittasya chidraṃ bhavati, tatastata eva māroívatāraṃ labhate | tasmātsadā acchidracittena 

bodhisattvena bhavitavyam | tatreyamacchidracittatā yadidaṃ sarvākārajñatāyā: śūnyatāyā: paripūririti ||

kā punariyaṃ sarvākāravaropetā śūnyatā ? yeyaṃ bodhisattvacaryāyā aparityāgenābhyasyamānā 

abhyastā vā sarvabhāvaśūnyatā | eṣā ca ratnacūḍasūtre vistareṇākhyātā ||

tathā akṣayamatisūtreípi darśitam-pāpakānāmakuśalānāṃ dharmāṇāṃ prahāṇāya chandaṃ 

janayati | atra prastāve yāni cānyāni puna: kānicidanyānyapi cittavikṣepakarāṇi, yāni 

samādhiskandhasya vipakṣāya saṃvartante, ayamucyate samādhivipakṣa: | yāvadime ucyante pāpa[kā]

akuśalā dharmā iti || 

śīlapāramitāyāmanarthavarjanaṃ pañcama: pariccheda: ||

@067

6 

ātmabhāvarakṣā ṣaṣṭha: pariccheda: | 

uktaṃ niṣphalaspandavarjanam | kathametatsidhyedityāha- 

etatsidhyetsadā smṛtyā 

iti | dvādaśemā: smṛtayo niṣphalaspandavarjanāya saṃvartante | yaduta tathāgatājñānatikramānu-

pālanavipākagauravasmṛti: | sarvakāyasya niścalasvabhāvatāpratiṣṭhitatānusmṛti: | sati sattvārthe 

yadaṅgamanupayogi tad dṛḍhatarasmṛtyapekṣāniścalamādhyachandaparāyattīkṛtaṃ sarvadhīraceṣṭāsmṛti: | navakasya 

bhayotsavādisaṃbandhasaṃbhrameíṅgamuktasmṛti: | īryāpathacatuṣkākṣepanirūpaṇasmṛti: | antarāntarā ca 

īryāpathavikopārakṣaṇārthamīryāpathasaṃpadavalokanasmṛti: | bhāṣaṇakāle cātiprasādauddhatyasaṃrambhapakṣa- 

pātādivaśādatimātrāprāsādikahastapādaśiromukhavikāraniyamanasmṛti: | ya: śrotā, vaktavya: sa 

yāvanmātreṇa dhvanitārthaṃ jānāti, tadanatirekeṇa svareṇa bhāṣaṇasmṛtiranyatra parāśaṅkādoṣasaṃbhavāt | 

aśikṣitajanasamāgamasaṃkaṭe svacittataccittaprasādanāditātparyasmṛti: | cittamattadvipasya śamathastambhe 

nityabaddhasmṛti: | muhurmuhuśca cittāvasthāpratyavekṣaṇāsmṛti: | mahājanasaṃpātaṃ prāyoínyakāryatyāgenāpi

yathoktasmṛtirakṣā tātparyasmṛtiriti || 

evametābhi: smṛtibhirniṣphalaspandanavarjanaṃ sidhyati | sā ca- 

smṛtistīvrādarādbhavet | 

tatrādara: kāryeṣu sarvabhāvenābhimukhyam | avajñāpratipakṣa: | ayaṃ ca- 

ādara: śamamāhātmyaṃ jñātvātāpena jāyate ||8||

kastāvadayaṃ śamo nāma ? ya āryākṣayamatisūtre śamatha ukta: || 

tatra katamā śamathākṣayatā ? yā cittasya śāntirupaśāntiravikṣepakendriyasaṃyama:, 

anuddhatatā, anunnahanatā acapalatā acañcalatā saumyatā guptatā karmaṇyatā ājāneyatā 

ekāgratā ekārāmatā saṃgaṇikāvarjanatā vivekarati: kāyavivekaścittāvibhramoíraṇyamukhamanasikāratā 

alpecchatā | yāvadīryāpathagupti: kālajñatā samayajñatā mātrajñatā muktijñatā subharatā supoṣatetyādi || 

kiṃ punarasya śamasya māhātmyam ? yathābhūtajñānajananaśakti: | yasmāt- 

samāhito yathābhūtaṃ prajānātītyavadanmuni: | 

yathoktaṃ dharmasaṃgītau-samāhitamanaso yathābhūtadarśanaṃ bhavati | yathābhūtadarśino bodhisattvasya 

sattveṣu mahākaruṇā pravartate | evaṃ cāsya bhavati-idaṃ mayā samādhimukhaṃ sarvadharmayathābhūtadarśanaṃ ca 

sarvasattvānāṃ niṣpādayitavyam | sa tayā mahākaruṇayā saṃcodyamānoídhiśīlamadhicittamadhiprajñaṃ ca 

śikṣāṃ paripūrya caturāṃ samyaksaṃbodhimabhisaṃbudhyate-tasmānmayā śīlasusthitenāprakampenāśithilena 

bhavitavyamiti | idaṃ śamathamāhātmyamātmana: pareṣāṃ ca anantāpāyādidu:khasamatikramānanta- 

laukikalokottarasukhasaṃpatprakarṣapāraprāptyātmakamavagamya tadabhilāṣeṇātāpo bhāvayitavya: ādīpta- 

gṛhāntargateneva śītalajalābhilāṣiṇā | tena tīvra ādaro bhavati śikṣāsu | tenāpi smṛtirupa- 

@068

tiṣṭhati | upasthitasmṛtirniṣphalaṃ varjayati | yaśca niṣphalaṃ varjayati tasyānarthā na saṃbhavanti | 

tasmādātmabhāvaṃ rakṣitukāmena smṛtimūlamanviṣya nityamupasthitasmṛtinā bhavitavyam || 

ata eva ugraparipṛcchāyāṃ gṛhiṇaṃ bodhisattvamadhikṛtyoktam-tena surāmaireyamadyapramādasthānāt 

prativiratena bhavitavyamamattenānunmattenācapalenācañcalenāsaṃbhrāntenāmukhareṇānunnaḍenānuddhatenopasthita- 

smṛtinā saṃprajanyeneti | atraiva ca pravrajitabodhisattvamadhikṛtyoktam-smṛtisaṃprajanyasyāvikṣepa iti || 

tatra smṛti: āryaratnacūḍasūtreíbhihitā-yayā smṛtyā sarvakleśānāṃ prādurbhāvo na bhavati |

yayā smṛtyā sarvamārakarmaṇāmavatāraṃ na dadāti | yayā smṛtyā utpathe vā kumārge vā na patati | 

yayā smṛtyā dauvārikabhūtayā sarveṣāmakuśalānāṃ cittacaitasikānāṃ dharmāṇāmavakāśaṃ na dadāti | 

iyamucyate samyaksmṛtiriti || 

saṃprajanyaṃ tu prajñāpāramitāyāmuktam-caraṃścarāmīti prajānāti | sthita: sthitoísmīti 

prajānāti | śayāna: śayita iti prajānāti | niṣaṇṇo niṣaṇṇoísmīti prajānāti | yathā 

yathā cāsya kāya: sthito bhavati, tathā tathaiva prajānāti | peyālaṃ | soítikrāman vā pratikrāman 

vā saṃprajānacārī bhavati | ālokite saṃmiñjite prasārite saṃghāṭīpaṭṭapātracīvaradhāraṇe aśite pīte 

khādite nidrāklamaprativinodane āgate gate sthite niṣaṇṇe supte jāgarite bhāṣite tūṣṇībhāve 

pratisaṃlayane saṃprajānacārī bhavatīti || 

śīlaṃ hi samādhisaṃvartanīyam || yathoktaṃ ca{1. SR 26.6 cd.}ndrapradīpasūtre- 

kṣipraṃ samādhiṃ labhate niraṅgaṇaṃ viśuddhaśīlasmimi ānuśaṃsā: || iti || 

atoívagamyate-ye kecitsamādhihetava: prayogāste śīlāntargatā iti || tasmātsamādhyarthinā 

smṛtisaṃprajanyaśīlena bhavitavyam | tathā śīlārthināpi samādhau yatna: kārya:, tatraiva sūtre 

vacanāt | 

dhyānānuśaṃseṣu hi paṭhyate- 

nā{2. SR. 28. 17-18ab.}sau bhoti anācāro ācāre supratiṣṭhita: | 

gocare carate yogī vivarjeti agocaram || 

niṣparidāhavihārī guptaindriyasaṃvṛta: || iti || 

etābhyāṃ ca śīlasamādhibhyāmanyonyasaṃvardhanakarābhyāṃ cittakarmapariniṣpatti: | etāvatī ceyaṃ 

bodhisattvaśikṣā yaduta cittaparikarma, etanmūlatvāt sarvasattvārthānām || uktaṃ hyāryaratnameghe- 

cittapūrvagamāśca sarvadharmā: | cite parijñāte sarvadharmā: parijñātā bhavanti | api tu- 

cittena nīyate loka: cittaṃ cittaṃ na paśyati | 

cittena cīyate karma śubhaṃ vā yadi vāśubham || 

cittaṃ bhramateílātavat | cittaṃ bhramate turaṅgavat | cittaṃ dahate devāgnivat | cittaṃ harate 

mahāmbuvat || sa evaṃ vyupaparīkṣamāṇaścitte sūpasthitasmṛtirviharati, na cittasya vaśaṃ gacchati | api tu 

cittamevāsya vaśaṃ gacchati | cittenāsya vaśībhūtena sarvadharmā vaśībhavantīti ||

@069

tathā āryadharmasaṃgītisūtreípyuktam-mativikramo bodhisattva āha-yoíyaṃ dharmo dharma ityucyate, 

nāyaṃ dharmo deśastho na pradeśasthoínyatra svacittādhīno dharma: | tasmānmayā svacittaṃ svārādhitaṃ 

svadhiṣṭhitaṃ susamārabdhaṃ sunigṛhītaṃ kartavyam | tatkasya heto: ? yatra cittaṃ tatra guṇadoṣā: | nāsti 

niścittatāyāṃ guṇadoṣā: | tatra bodhisattvo doṣebhyaścittaṃ nivārya guṇeṣu pravartayati || taducyate- 

cittādhīno dharmo dharmādhīnā bodhiriti || ayaṃ bhagavan dharmaṃ samādadāna: sukhābhisaṃbodhāya 

saṃvartata iti || 

āryaga{1.  GV pp. 82-83.}ṇḍavyūhasūtreípi varṇitam-svacittādhiṣṭhānaṃ sarvabodhisattvacaryā, svacittādhiṣṭhānaṃ 

sarvasattvaparipākavinaya: || peyālaṃ || tasya mama kulaputra evaṃ bhavati-svacittamevopastambhayitavyaṃ 

sarvakuśalamūlai: | svacittamevābhiṣyandayitavyaṃ dharmameghai: | dharmameghai: | svacittameva pariśodhayitavyamāvaraṇāya 

dharmebhya: | svacittameva (dṛ)ḍhīkartavyaṃ vīryeṇetyādi || 

tathā a{2. GV pp. 430-31.}traiva māyādevyadarśanākulībhūte āryasudhane ratnanetrāyā nagaradevatāyāstaddarśanārthamiya- 

manuśāsanī-cittanagaraparipālanakuśalena te kulaputra bhavitavyaṃ sarvasaṃsāraviṣayaratyasaṃvasanatayā | 

cittanagarālaṃkāraprayuktena te kulaputra bhavitavyaṃ daśatathāgatabalādhyālambanatayā | cittanagara- 

pariśodhanaprayuktena te kulaputra bhavitavyamīrṣyāmātsaryaśāṭhyāpanayanatayā | cittanagaravivardhanābhiyuktena 

te kulaputra bhavitavyaṃ sarvajñatāsaṃbhāramahāvīryavegavivardhanatayā | cittanagaraduryodhanadurāsadatābhinirhāra- 

prayuktena te kulaputra bhavitavyaṃ sarvakleśamārakāyikapāpamitramāracakrānavamardanatayā | cittanagara- 

pravistaraṇaprayuktena te kulaputra bhavitavyaṃ mahāmaitrīsarvajagatsphuraṇatayā | cittanagarapraticchādanaprayuktena 

te kulaputra bhavitavyaṃ vipuladharmacchatrasarvākuśaladharmapratipakṣābhinirharaṇatayā | cittanagaravivaraṇaprayuktena 

te kulaputra bhavitavyam ādhyātmikabāhyavastusarvajagatsaṃprāpaṇatayā | cittanagaradṛḍhasthāmābhinirhāra- 

prayuktena te kulaputra bhavitavyaṃ sarvākuśaladharmasvasaṃtatyavasanatayā | yāvadevaṃ cittanagaraviśuddhyabhi- 

yuktena kulaputra bodhisattvena śakyaṃ sarvakuśalamūlasamārjanamanuprāptum | tatkasya heto: ? tathā 

hi tasya bodhisattvasyaivaṃ cittanagarapariśuddhasya sarvāvaraṇāni purato na saṃtiṣṭhante | buddhadarśanāvaraṇaṃ 

vā dharmaśravaṇāvaraṇaṃ vetyādi || 

tasmād vyavasthitamevam-cittaparikarmaiva bodhisattvaśikṣeti | taccācapalacetasa: || 

śamācca na caleccittaṃ bāhyaceṣṭānivartanāt ||9|| 

asaṃprajanyaparatantrasya muṣitasmṛteśca cittaṃ calati samīhitādālambanādanyatra nīyamānatvāt | 

yadā tu smṛtisaṃprajanyena bāhyāśceṣṭā nivartitāṃ bhavanti, tadā tadvaśatvādekasminnālambane nibaddhaṃ 

yāvadiṣyate tāvattiṣṭhati | tataśca pūrvavadanuśaṃsavistara: adyatveípi ca sattvārthakṣamo bhavatyeva 

prasādakaratvāt | katham ? 

sarvatrācapalo mandamatisnigdhābhibhāṣaṇāt | 

āvarjayejjanaṃ bhavyamādeyaścāpi jāyate ||10||

@070

etadeva ca bodhisattvasya kṛtyaṃ yaduta sattvāvarjanam | yathā āryadharmasaṃgītisūtre ārya- 

priyadarśanena bodhisattvena paridīpitam-tathā tathā bhagavan bodhisattvena pratipattavyaṃ yatsahadarśanenaiva 

sattvā: prasīdeyu: | tatkasmāddheto: ? na bhagavan bodhisattvasyānyatkaraṇīyamasti anyatra sattvāvarjanāt | 

sattvaparipāka eveyaṃ bhagavan bodhisattvasya dharmasaṃgītiriti || 

evaṃ punarakriyamāṇe ko doṣa ityāha- 

anādeyaṃ tu taṃ loka: paribhūya jināṅkuram | 

bhasmacchanno yathā vahni: pacyeta narakādiṣu ||11|| 

yathā prāgupadarśitam || 

yena cāsya paribhava:, evamanartha:- 

ratnameghe jinenokta: tena saṃkṣepasaṃvara: | 

yenāprasāda: sattvānāṃ tadyatnena vivarjayet ||12||

iti | yathāha-katame ca te bodhisattvasamudācārā: ? yāvadiha bodhisattvo nāsthāne viharati 

nākāle | nākālabhāṇī bhavati, nākālajño bhavati, nādeśajño bhavati | yatonidānamasyāntike

sattvā aprasādaṃ prativedayeyu:, sa sarvasattvānurakṣayā ātmanaśca bodhisaṃbhāraparipūraṇārthaṃ saṃpanneryāpatho 

bhavati, mṛdubhāṇī mandabhāṇī asaṃsargabahula: pravivekābhimukha: suprasannamukha iti || 

ata eva dharmasaṃgītisūtre deśitam-ya: sattvān rakṣati, sa śīlaṃ rakṣatīti || 

anayā kanīyena mātṛgrāmeṇa saha rahovasthādiṣu lokarakṣā ca kṛtā syāt | evaṃ 

bhogyeṣu jalasthaleṣu mūtrapurīṣaśleṣmapūyādīnāṃ kutsitānāṃ rahasyarahasi cotsargaṃ na kuryāddeva- 

manuṣyacittarakṣārtham || 

saddharmasmṛtyupasthāne ca raha utsiṣṭaṃ kṛtvā anutsiṣṭāhāreṣvadadata: pretagati: paṭhyate || 

tathā bodhisattvaprātimokṣeípyaprasādaparihāra ukta:-na purato dantakāṣṭhaṃ khāditavyaṃ 

na purata: khelo nikṣiptavya iti || eṣa ca gauravalajjāvidhi: sarvadraṣṭavyo na brahmacāriṣveva | 

atra tu sūtre brahmacāryadhikāra: teṣu gurutarāpattibhayasaṃdarśanārtham || yatha atraivāha-noccairbhāṣiṇā 

bhavitavyamiti || na cāyaṃ vidhi: prādeśika: | tathā brahmaparipṛcchāyāmapyuktam-na ca vadhakasadṛśena 

bodhisattvena bhavitavyamiti | tathā prātimokṣādapi lokāprasādakaramanveṣya varjanīyam | tatra tāvat- 

mukhapūraṃ na bhuñjīta saśabdaṃ prasṛtānana: | 

pralambapādaṃ nāsīta na bāhuṃ mardayetsamam || 

evaṃ svayamapyutprekṣya dṛṣṭvā śrutvā ca lokāprasādaṃ rakṣet | aprasādakaravacanavarjanaṃ tu na 

sukaramiti smaraṇabodhanārthamupadarśyate | āryasāgaramatisūtre deśitam-nāvalīnavacano bhavati | 

na vyavakīrṇavacana: | nāvasyandanavacana: | nojjvālanavacana: | na rāgānunītavacana: | na prākṛta- 

vacana: | nāsaṃrakṣitavacana: | na vyāpādasaṃdhukṣaṇavacana: | na cañcalavacana: | na capalavacana: | na 

naṭaraṅgavacana: | na mukhasākṣyavaropaṇavacano bhavatīti ||

@071

āryatathāgataguhyasūtreípyāha-na khalu puna: kulaputra bodhisattvasya vāg raktā vā duṣṭā 

vā mūḍhā vā kliṣṭā vā kṣuṇṇavyākaraṇā vā svapakṣotkarṣaṇavacanā vā, parapakṣanigrahavacanā 

vā, ātmavarṇānunayavacanā vā, paravarṇapratighavacanā vā, pratijñottāraṇavacanā vā, ābhimānika- 

vyākaraṇavacanā veti || 

āryadaśabhūmakasūtreípyuktam-yeyaṃ vāgamanojñā svasaṃtānaparasaṃtānavināśanī tathārūpāṃ vācaṃ 

prahāya , yeyaṃ vāk snigdhā mṛdvī manojñā madhurā priyakaraṇī manaāpakaraṇī hitakaraṇī karṇasukhā 

hṛdayaṃgamā premaṇī varṇaviṣpaṣṭā vijñeyā śravaṇīyā aniśritā bahujanakāntā bahujanapriyā 

bahujanamanaāpā vijñapraśastā sarvasattvahitasukhāvahā manautplāvakarī mana:prahlādanakarī svapara- 

saṃtānapramodanakarī rāgadveṣamohasarvakleśapraśamanī, tathārūpāṃ vācaṃ niścārayati | yāvaditihāsapūrvakamapi 

vacanaṃ parihārya pariharatīti || 

āryagaganagañjasūtre tūktam-guruvacanānavamardanatayā, paravacanānācchindanatayā cādeya- 

grāhyavacano bhavatīti ||

dharmasaṃgītisūtreípyuktam-gaganagañjo bodhisattva āha-na bodhisatvenaiṣā vāgbhāṣitavyā

yayā paro vyāpadyeta | na sā vāgbhāṣitavyā yayā paraṃ tāpayet | na bodhisattvena sā vāgbhāṣitavyā 

yatparo jānīyāt | na sā vāgbhāṣitavyā yāpārthā nirarthā | na bodhisattvena sā vāgbhāṣitavyā 

yayā na vidyāmutpādayet | na sā vāgbhāṣitavyā yā sattvānāṃ na hṛdayaṃgamā na paurī na karṇasukhā, 

na sā vāgbhāṣitavyeti || 

saṃkṣepatastu parāprasādarakṣā āryasāgaramatisūtre deśitā-apara ekadharmo mahāyānasaṃgrahāya 

saṃvartate-svaskhalitapratyavekṣaṇatayā sarvasattvānurakṣeti || 

eṣā rakṣātmabhāvasya 

yathā parairna nāśyeta | yathā na parānna nāśayet | asya tu granthavistarasyāyaṃ piṇḍārtho bodhi- 

sattvena manasā nityaṃ dhārayitavya:- 

suniścalaṃ suprasannaṃ dhīraṃ sādaragauravam | 

salajjaṃ sabhayaṃ śāntaṃ parārādhanatatparam | 

ātmasattvavaśaṃ nityamanavadyeṣu vastuṣu | 

nirmāṇamiva nirmānaṃ dhārayāmyeṣa mānasam | iti || 

kimetāvatī ātmabhāvarakṣā ? na hi | kiṃ tarhi- 

bhaiṣajyavasanādibhi: | 

saha | tatra dvividhaṃ bhaiṣajyam | satatabhaiṣajyaṃ glānapratyayabhaiṣajyaṃ ca | tatra satatabhaiṣajyamadhi- 

kṛtya āryaratnamegheíbhihitam-tasmātpiṇḍapātrādekaṃ pratyaṃśaṃ sabrahmacāriṇāṃ sthāpayati | dvitīyaṃ 

du:khitānāṃ tṛtīyaṃ vinipatitānāṃ caturthamātmanā paribhuṅkte | paribhuñjāno na rakta: paribhuṅkteí- 

saktoígṛddho'nadhyavasita: | anyatra yāvadeva kāyasya sthitaye, yāpanāyai | tathā paribhuṅkte yathā 

nātisaṃlikhito bhavati, nātigurukāya: | tatkasya heto: ? atisaṃlikhito hi kuśalapakṣaparāṅ- 

@072

mukho bhavati | atigurukāyo middhāvaṣṭabdho bhavati | tena taṃ piṇḍapātaṃ paribhujya kuśalapakṣābhi 

mukhena bhavitavyamityādi || 

āryaratnarāśāvapyuktam-tena grāmaṃ vā nagaraṃ vā nigamaṃ vā piṇḍāya caratā dharmasaṃnāhaṃ saṃnahya 

piṇḍāya cartavyam | tatra katamo dharmasaṃnāha: ? amanaāpāni rūpāṇi dṛṣṭvā na pratihavyantam | 

manaāpāni dṛṣṭvā nānunetavyam | evaṃ manaāpāmanaāpeṣu śabdagandharasaspraṣṭavyeṣu vijñapteṣu 

nānunetavyaṃ na pratihantavyam | indriyasusaṃvṛtenānutkṣiptacakṣuṣā yugamātraprekṣiṇā | dāntājāneya- 

cittena pūrvadharmamanasikāramanutsṛjatā nāmiṣaprakṣiptayā saṃtatyā piṇḍāya cartavyam, sapadānacāriṇā 

ca bhavitavyam | yataśca piṇḍapāto labhyate tatrānunayo na kartavya: | yataśca na labhyate tatra 

pratighāto notpādayitavya: | daśakulapraveśe na caikādaśātkulād bhikṣā na labhyate | tathāpi na 

paritaptavyam, evaṃ ca cittamutpādayitavyam-evaṃ bahukṛtyā hyete śramaṇabrāhmaṇagṛhapataya: | na 

tairavaśyaṃ mama dātavyam | idaṃ tāvadāścaryaṃ yanmāmete samanvāharanti | ka: punarvādo yadbhikṣāṃ 

dāsyanti | tenaivamaparitapatā piṇḍāya cartavyam | ye cāsya sattvāścakṣuṣa ābhāsamāgacchanti 

strīpuruṣadārakadārikā:, antaśastiryagyonigatā:, tatra maitrīkaruṇācittamutpādayitavyam-tathāhaṃ 

kariṣyāmi yathā ye me sattvāścakṣuṣā ābhāsamāgacchanti, piṇḍapātaṃ vā dāsyanti, tān sugati- 

gāmina: kariṣyāmi | tādṛśaṃ yogamāpatsye | tena lūhaṃ vā praṇītaṃ vā piṇḍapātaṃ saṃgṛhya samantāccatu- 

rdiśaṃ vyavalokayitavyam-ka iha grāmanagaranigame daridra: sattva:, yasyāsmātpiṇḍapātātsaṃvibhāgaṃ 

kariṣyāmi ? yadi daridraṃ sattvaṃ paśyati tena tatpiṇḍapātātsaṃvibhāga: kartavya: | atha na 

kaṃcitsatvaṃ daridraṃ paśyati, tenaivaṃ cittamutpādayitavyam-santyanābhāsagatā: sattvā ye mama cakṣuṣa 

ābhāsaṃ nāgacchanti | teṣāmita: piṇḍapātādagraṃ pratyaṃśaṃ niryātayāmi | datādānā: paribhuñjantām | 

tena tatpiṇḍapātaṃ gṛhītvā tadaraṇyāyatanamabhiruhya dhautapāṇinā śobhanasamācāreṇa śramaṇacāritra- 

kalpasamanvāgatenādhiṣṭhānādhiṣṭhitena paryaṅkaṃ baddhā sa piṇḍapāta: paribhoktavya: | peyālaṃ | paribhuñjatā 

caivaṃ manasikāra utpādayitavya:-santyasmin kāyeíśīti: krimikulasahasrāṇi | tānyenaivaujasā 

sukhaṃ phāsuṃ viharantu | idānīṃ caiṣāmāmiṣeṇa saṃgrahaṃ kariṣyāmi | bodhiprāptaśca punardharmeṇa saṃgrahaṃ 

kariṣyāmi | yadi punarasya lūhaṃ piṇḍapātaṃ bhavati, tenaivaṃ cittamutpādayitavyam-lūhāhāratayā me 

laghu: kāyo bhaviṣyati prahāṇakṣama:, uccāraprasrāvaniṣyandaśca me parītto bhaviṣyati | śraddhādeyaṃ 

ca parīttaṃ bhaviṣyati | kāyalaghutā cittalaghutā ca me bhaviṣyati | alpaglānamiddhaśca me bhaviṣyati | 

yadā punarasya prabhūta: piṇḍapāto bhavati, tatrāpi mātrābhojinā bhavitavyam utsarjanadharmiṇā ca, 

tata: piṇḍapātādanyatarāyāṃ śilāyāmavatīryaivaṃ cittamutpādayitavyam-ye kecinmṛgapakṣisaṃghā āmiṣa- 

bhojanenārthikāste dattādānā: paribhuñjantāmiti || 

punarāha-tena sarveṇa rasasaṃjñā notpādayitavyā | peyālaṃ | caṇḍālakumārasadṛśena mayā 

bhavitavyam | cittakāyacaukṣeṇa, na bhojanacaukṣeṇa | tatkasmāddheto: ? kiyatpraṇītamapi bhojanaṃ bhuktam, 

sarvaṃ tatpūtiniṣyandaparyavasānaṃ durgandhaparyavasānaṃ pratikūlaparyavasānam | tasmānmayā na praṇītabhojanā- 

kāṅkṣiṇā bhavitavyam | tena naivaṃ cittamutpādayitavyam-puruṣo me piṇḍapātaṃ dadāti na strī | strī 

@073

me piṇḍapātaṃ dadāti na puruṣa: | dārako me piṇḍapātaṃ dadāti na dārikā | dārikā me piṇḍapātaṃ 

dadāti na dāraka: | praṇītaṃ labhe'haṃ na lūham | satkṛtya labhe'haṃ nāsatkṛtya | capalaṃ labheíhaṃ na 

kṛcchreṇa | praviṣṭamātraṃ ca māṃ samanvāhareyu: | na me kaścidvikṣepo bhavet | sunihitāṃ^llabhe'haṃ pra[ṇī]

tānnānārasāṃ^llabheíham | na hīnadaridrabhojanaṃ labheíham, pratyudgaccheyurmāṃ strīpuruṣadārakadārikā: | ime 

te sarveíkuśalā manasikārā notpādayitavyā: | peyālaṃ | prāyeṇa hi sattvā rasagṛddhā bhojanaheto: 

pāpāni karmāṇi kṛtvā narakeṣūpapadyante | ye ye puna: saṃtuṣṭā agṛddhā alolupā rasapratiprasrabdhā 

jihvendriyasaṃtuṣṭā: kiyallūhenāpi bhojanena yāpayanti, teṣāṃ cyutānāṃ kālagatānāṃ svargopapattirbhavati 

sugatigamanaṃ bhavati devamanuṣyeṣu | te devopapannā: sudhāṃ paribhuñjate | evaṃ kāśyapa piṇḍacārikeṇa 

bhikṣuṇā rasatṛṣṇāṃ vinivartayitvā nidhyāptacittena suparipakvān kulmāṣān paribhuñjatā na paritaptavyam | 

tatkasmāddheto: ? kāyasaṃdhāraṇārthaṃ mārgasaṃdhāraṇārthaṃ mayā bhojanaṃ paribhoktavyam | peyālaṃ | yadi puna: 

kāśyapa piṇḍacāriko bhikṣurmeghākulavṛṣṭikālasamaye vartamāne na śaknuyāt piṇḍāyāvatartum, tena 

maitryāhārasaṃnaddhena dharmacintāmanasikārapratiṣṭhitena dvirātraṃ trirātraṃ vā bhaktacchandacchinnena evaṃ saṃjñā 

utpādayitavyā-santi yāmalaukikā: pretā duṣkarakarmakāriṇo ye varṣaśatena khelapiṇḍamapyāhāraṃ na 

pratilabhante | tanmayā dharmayoniśaścintāpratiṣṭhitena kāyadaurbalyaṃ vā cittadaurbalyaṃ vā notpāda- 

yitavyam | adhivāsayiṣyāmi kṣutpipāsām, na punarāryamārgabhāvanāyāṃ vīryaṃ sraṃsayiṣyāmi || pe^ || 

yatra kule piṇḍapātaṃ śuciṃ kārayettatra kule āsane niṣadya dhārmī kathā kartavyā | yāvanna sa 

piṇḍapāta: śucīkṛto bhavet, tena piṇḍapātaṃ gṛhītvā utthāyāsanātprakramitavyam | piṇḍacārikeṇa 

kāśyapa bhikṣuṇā nāvabhāsakareṇa bhavitavyam, na lapanā na kuhanā kartavyā ||

tatra katamoívabhāsa: ? yatpareṣāmevaṃ vācaṃ bhāṣate-lūho me piṇḍapāto rūkṣo me piṇḍapāta 

āsīt | na ca me yāvadarthaṃ bhuktam | bahujanasādhāraṇaśca me piṇḍapāta: kṛta: | alpaṃ me bhuktam, 

jighatsitoísmīti | yatkiṃcidevaṃrūpamavabhāsanimittam, iyamucyate cittakuhanā | sarvametatpiṇḍa- 

cārikeṇa bhikṣuṇā na kartavyamupekṣakabhūtena | yatpātre patitaṃ lūhaṃ vā praṇītaṃ vā aśubhaṃ vā śubhaṃ vā, 

tatparibhoktavyamaparitapyamānenāśayaśuddhena dharmanidhyaptibahulena | kāyayāpanārthamāryamāgasyopastambhārthaṃ 

sa piṇḍapāta: paribhoktavya iti || 

tathā āryograparipṛcchāyāmapyuktam-yasyāścāntike piṇḍapātaṃ paribhujya na śaknotyātmana: 

parasya cārthaṃ paripūrayitum, anujānāmyahaṃ tasya piṇḍacārikasya bodhisattvasya nimantraṇamiti || 

evaṃ tāvatsatatabhaiṣajyenātmabhāvarakṣā kāryā | tatrāpi na matsyamāṃsena, laṅkā{1. LA 8.4-6; 9-24}vatārasūtre 

pratiṣiddhatvāt || 

tathā hyuktam-māṃsaṃ sarvamabhakṣyaṃ kṛpātmano bodhisattvasyeti vadāmi || peyālaṃ | 

svājanyād vyabhicārācca śukraśoṇitasaṃbhavāt | 

udvejanīyaṃ bhūtānāṃ yogī māṃsaṃ vivarjayet || 

@074

māṃsāni ca palāṇḍūśca madyāni vividhāni ca | 

gṛñjanaṃ laśunaṃ caiva yogī nityaṃ vivarjayet || 

mrakṣaṇaṃ varjayettailaṃ śalyaviddheṣu na svapet | 

chidrāchidreṣu sattvānāṃ yacca sthānaṃ mahābhayam || peyālaṃ || 

lābhārthaṃ hanyate prāṇī māṃsārthaṃ dīyate dhanam | 

ubhau tau pāpakarmāṇau pacyete rauravādiṣu || yāvat || 

yo'tikramya munervākyaṃ māṃsaṃ bhakṣeta durmati: | 

lokadvayavināśārthaṃ dīkṣita: śākyaśāsane || 

te yānti paramaṃ ghoraṃ narakaṃ pāpakāriṇa: | 

rauravādiṣu raudreṣu pacyante māṃsakhādakā: || 

tricoṭiśuddhaṃ māṃsaṃ vai akalpitamayācitam | 

acoditaṃ ca naivāsti tasmānmāṃsaṃ na bhakṣayet || 

māṃsaṃ na bhakṣayedyogī mayā buddhaiśca garhitam | 

anyonyabhakṣaṇā: sattvā: kravyādakulasaṃbhavā: || yāvat || 

durgandha: kutsanīyaśca unmattaścāpi jāyate | 

caṇḍālapukkasakule ḍombeṣu ca puna: puna: || 

ḍākinījātiyonau ca māṃsāde jāyate kule | 

ṛkṣamārjārayonau ca jāyateísau narādhama: || 

hastikakṣye mahāmeghe nirvāṇāṅgulimālike | 

laṅkāvatārasūtre ca mayā māṃsaṃ vigarhitam || 

buddhaiśca bodhisattvaiśca śrāvakaiśca vigarhitam | 

khādate yadi nirlajja unmatto jāyate sadā || 

brāhmaṇeṣu ca jāyate athavā yogināṃ kule | 

prajñāvān dhanavāṃścaiva māṃsādyānāṃ vivarjanāt || 

dṛṣṭaśrataviśaṅkābhi: sarvaṃ māṃsaṃ vivarjayet | 

tārkikā nāvabudhyante kravyādakulasaṃbhavā: || 

yathaiṣa rāgo mokṣasya antarāyakaro bhavet | 

tathaiva māṃsamadyādi antarāyakaraṃ bhavet ||

vakṣyantyanāgate kāle māṃsādā mohavādina: | 

kalpikaṃ niravadyaṃ ca māṃsaṃ buddhānuvarṇitam || 

bheṣajyamiva āhāraṃ putramāṃsopamaṃ puna: | 

mātrayā pratikūlaṃ ca yogī piṇḍaṃ samācaret || 

@075

maitrīvihāriṇā nityaṃ sarvathā garhitaṃ mayā | 

siṃhavyāghramṛgādyaiśca saha ekatra saṃbhavet || 

tasmānna bhakṣayenmāṃsamudvegajanakaṃ nṛṇām | 

mokṣadharmaniruddhatvādāryāṇāmeṣa vai dhvaja: || 

yattu jñāna{1. SR. 34. 34.}vatīparivarte māṃsabhakṣaṇaṃ paṭhyate, tanmahārthasādhakatvānnirdoṣam || 

evaṃ hi tatroktam- 

eṣoíkariṣyadya[di]bhikṣu kālaṃ 

samādhiśabdoípi hi jambudvīpe | 

niruddhu sattvāna sadābhaviṣyat 

cikitsite asmi samādhi labdha: || 

sa ca mahākaruṇābhiyukta: | tena asminna maitrīśaṅkāpi nāstītyadoṣa: || 

yadyapyāryaratnamegheíbhihitam-śmāśānikena nirāmiṣeṇa bhavitavyamiti, tadanyatraivaṃ- 

jātīyasattvārthasaṃdarśanārtham | vinayeípi yadanujñātaṃ tattu tricoṭipariśuddhabhakṣaṇe na prahāṇāntarāya 

iti tatparityāgena śuddhadṛṣṭīnāmabhimānanirāsārtham | tadgṛddhatayā ca bhavyānāṃ śāsanāvatāra- 

parihārārtham || 

tathā hyuktaṃ la{2. LA p. 255.}ṅkāvatārasūtre-tatra tatra deśanāpāṭhe śikṣāpadānāmānupūrvīṃ badhnanni- 

śreṇīpadavinyāsayogena | trikoṭiṃ badhvā | tatra uddiśya kṛtāni pratiṣiddhāni tatoíntaśa:

prakṛtimṛtānyapi pratiṣiddhānīti || 

uktaṃ satatabhaiṣajyam | glānapratyayabhaiṣajyaṃ tatsevyameva || 

śrāvakavinayeípi tāvadātmārthaṃ brahmacaryavāsārthaṃ pātracīvaramapi vikrīya kāyasaṃdhāraṇamuktam, 

kiṃ punaraparimitajanaparitrāṇahetorbodhisattvaśarīrasya | durlabhā cedṛśī kṣaṇapratilābhotsavasaṃpad iti | 

tatpradarśanārthaṃ ca bhagavatā tatra svayaṃ bhaiṣajyopayoga: pradarśita: || 

uktaṃ ca āryaratnameghasūtre-tairyadā pracāritaṃ bhavati, tadā satyāṃ velāyāmasatyāṃ vā 

teṣāmimānyevaṃrūpāṇi kāyopastambhanānyupakaraṇāni na labhyanteíbhyavahartum-yaduta sarpirvā 

tailaṃ vā mūlaraso vā gaṇḍaraso vā phalaraso vā | na cānyānabhyavaharato dṛṣṭvā pratighacitta- 

mutpādayati | yadi puna: khalu paścādbhaktiko bodhisattvo vā glāno bhavati, yathārūpe- 

ṇāsya glānyena jīvitāntarāyo bhavati kuśalapakṣāntarāyo vā, ten aniṣkaukṛtyena bhūtvā 

nirvicikitsakena bhaiṣajyacittamupasthāpya pratinisevyānīti ||

vasanopabhogaprayojanamugraparipṛcchāsūtreíbhihitam-hṛrapatrāpyakau (pī)na: pracchādanārthaṃ tu 

śramaṇaliṅgasaṃdarśanārthamimāni ca kāṣāyāṇi devamānuṣāsurasya lokasya caityamiti caityārthaṃ 

samyagdhāritavyāni | nirvṛtivirāgaratnāni etāni, na rāgaraktāni | upaśamānukūlānyetāni, na

@076

saṃkleśasaṃdhukṣaṇānukūlāni | ebhiśca kāṣāyairvivṛtapāpā bhaviṣyāma:, sukṛtakarmakāriṇo na cīvara- 

maṇḍanānuyogamanuyuktā: | etāni ca kāṣāyāṇyāryamārgasaṃbhārānukūlānīti kṛtvā tathā kariṣyāmo 

yathā naikakṣaṇamapi sakaṣāyā: kāye kāṣāyāṇi dhariyiṣyāma iti || 

atra ca kāraṇaṃ ratnarāśisūtreíbhihitam- 

ye punaste kāśyapa vai daryā[rpāt] asaṃyatā ita: śramaṇaguṇadharmādudbhurā: kāye kāṣāyāṇi 

vastrāṇi dhārayanti, na caiteṣu gauravamutpādayati | tatra kāśyapa śramaṇavarṇapratirūpakaṃ nāma 

pratyekanarakam | tatra kāśyapa pratyekanarake śramaṇarūpapratirūpeṇa tā: kāraṇā: kāryante ādīptacailā 

ādīptaśīrṣā ādīptapātrā ādīptāsanā ādīptaśayanā: | ya: kaścittatra teṣāmupabhogaparibhoga:, sa 

sarva ādīpta: saṃprajvalita ekajvālībhūta: | tatra tai: śramaṇavarṇarūpeṇa du:khāṃ vedanāmanubhavantīti || 

āryaratnamegheípyuktam-yadi bhavedabhyavakāśiko bodhisattvo glānakāyoípratibalakāyastena 

vihārasthitenaivaṃ cittamutpādayitavyam-kleśapratipakṣārthaṃ tathāgatena dhutaguṇā: prajñaptā: | tathāhaṃ 

kariṣyāmi, yathā vihārastha eva kleśānāṃ  prahāṇāya ghaṭiṣyāmi | tatra ca vihāre nag ṛddhimutpāda- 

yāmi nādhyavasānam | evaṃ cāsya bhavati-kartavyo dānapatīnāmanugraho nāsmābhirātmaṃbharibhirbhavi- 

tavyamiti || 

punaratraivāha-te śayyāṃ kalpayanto dsakṣiṇena pārśvena śayyāṃ kalpayanti | pādasyopari 

pādamādhāya cīvarai susaṃvṛtakāyā: smṛtā: saṃprajānānā utthānasaṃjñina ālokasaṃjñina: śayyāṃ 

kalpayanti | na ca nidrāsukhamāsvādayanti, na pārśvasukhamanyatra yāvadevaiṣāṃ mahābhūtānāṃ sthitaye 

yāpanāyai | ityanayā diśā sarvaparibhogā: sattvārthamadhiṣṭhātavyā: | 

ātmatṛṣṇopabhogāttu kliṣṭāpatti: prajāyate ||13||

ya{1. SR. 9. 59.}thoktaṃ candrapradīpasūtre- 

te bhojanaṃ svādurasaṃ praṇītaṃ 

labdhvā ca bhuñjanti ayuktayogā: | 

teṣāṃ sa āhāru badhāya bhotī 

yatha hastipotāna viṣā [bisā] adhautā: || iti || 

āryaratnarāśisūtreípi bhagavatā śraddhādeyaparibhoge parikīrtite-atha tasyāmeva parṣadi 

yogācārāṇāṃ bhikṣūṇāṃ dve śate imaṃ dharmaparyāyaṃ śrutvā prarudite | evaṃ ca vācamabhāṣanta- 

kālaṃ vayaṃ bhagavan kariṣyāmo na punaraprāptaphalā ekapiṇḍapātamapi śraddhādeyasya paribhokṣyāma: | 

bhagavānāha-sādhu sādhu kulaputrā evaṃrūpairlajjibhi: kaukṛtyasaṃpannai: paralokāvadyabhayadarśibhiridaṃ 

pravacanaṃ śobhate | api tu, dvayorahaṃ kāśyapa śraddhādeyamanujānāmi | katamayordvayo: ? yuktasya 

muktasya ca | yadi bhikṣavo bhikṣuryukto yogācāro mama śikṣāyāṃ pratipanna: sarvasaṃskāreṣvanityadarśī 

sarvasaṃskāradu:khavidita: sarvadharmeṣvanātmādhimukti: śāntanirvāṇābhikāṅkṣī sumerumātrairālopai: śraddhādeyaṃ 

bhuñjīta, atyantapariśuddhaiva tasya sā dakṣiṇā bhavati | yeṣāṃ ca dāyakānāṃ dānapatīnāṃ sakāśācchraddhā-

@077

deyaṃ paribhuktaṃ tatasteṣāṃ dāyakadānapatīnāṃ maharddhika: puṇyavipāko bhavati mahādyutika: | tatkasmāddheto: ? 

agramidamaupadhikānāṃ puṇyakriyāvastūnāṃ yeyaṃ maitracittasamāpatti: | tatra kāśyapa yo bhikṣurdāyakasya 

dānapaterantikāccīvarapiṇḍapātaṃ paribhujya apramāṇaṃ ceta:samādhiṃ samāpadyate, apramāṇastasya dāyakasya 

dānapate: puṇyakriyāvipāka: pratikāṅkṣitavya: | syātkāśyapa trisāhasramahāsāhasrāyāṃ lokadhātau 

mahāsamudrāṇāṃ kṣaya:, na tveva tasya puṇyaniṣyandasya kaścitkṣaya iti || 

tadevaṃ piṇḍapātagamanārambhe bhojanārambhe vā triṣu sthāneṣu smṛtirupasthāpyā dāyakānugrahe, 

kāyakrimisaṃgrahe, sarvasattvārthasādhake ca saddharmaparigrahe || 

tathāgatājñāsaṃpādane tu sarvakāryeṣu smṛti: kāryā | ādiśabdānmantrairapi rakṣā kāryā || 

tatrāpi tāvadimāṃ trisamayarājoktāṃ vidyāṃ maṇḍalasamayārthamuccārayet-nama: sarvabuddha- 

bodhisattvānām | oṃ viraji 2 mahācakraviraji | sata 2 sārata 2 trapi 2 vidhamani | sabhajani | 

saṃbhajani | taramati | siddha agre tvaṃ svāhā || 

anena sarvamaṇḍalapraviṣṭo bhavati | athavā tathāgatahṛdayamaṣṭasahasraṃ japet | sa laukika- 

lokottaramaṇḍalapraviṣṭo bhavati | katamacca tat ? namastraiyabdhikānāṃ tathāgatānāṃ sarvatrāpratihatā- 

vāptidharmatābalinām | oṃ asamasama samantatoínantanāvāptiśāsani | hara 2 smara smaraṇa 

vigatarāgabuddhadharmate | sara 2 samabalā | hasa 2 | traya 2 | gagana mahācalarakṣaṇa | jvala jvalana 

sāgare svāhā || 

ayaṃ sarvatathāgatānāmātmabhāva: | atrānuttaraṃ gāravaṃ bhāvayitavyam | anena ādikarmikā api 

sattveṣvanantaṃ buddhakṛtyaṃ kurvanti || 

ayameva paramāṃ rakṣāṃ mārādibhya: sarva duṣṭebhya: karoti | hastatāḍena bhasmanā sarṣapairudakena 

dṛṣṭyā manasā vā sīmābandhaṃ karoti || 

vyādhiṣu bhaiṣajyamudakaṃ cābhimantryopayojyam | vanakusumāni vā caitye pratimāyāṃ saddharma- 

pustake vā samāhito nivedayet | pakṣaprayogānmahāvyādhibhirapi mucyate | buddhabodhisattvālambanena 

sarvasattvārthābhilāṣiṇā ca cittena bhadracarividhipūrvakaṃ ca japtavya: | ayaṃ vidhirasya kalpasyā- 

vasāne draṣṭavya: | trisamayajāpinaścāmnāyato na doṣa: | utsiṣṭasyāpyaśucerna doṣa: | mudrākārā na 

bhakṣaṇīyā na laṅghanīyā | na mañcāroha: kartavya: | na madyaṃ pātavyam | adhimukticaryāśikṣā- 

padeṣvacalasya nirvicikitsasya du:śīlapūrvasyāpi sidhyati | paṇḍitasyāpaṇḍitasya vā niyataṃ sidhyati || 

tathā ca atraivoktam- 

bodhicittaṃ dṛḍhaṃ yasya ni:saṅgā ca matirbhavet | 

vicikitsā naiva kartavyā tasyedaṃ sidhyati dhruvam || iti ||

bodhicittadṛḍhatā cātra pṛthagjanacalacittatāyā niyamārthamuktā, na tu bhūmipraviṣṭa- 

madhikṛtya | yasmādatroktam-pratyuddhāratāmavabhāsatāṃ ca pratilabdhukāmena, mahāndhakārādālokaṃ 

praveṣṭukāmena, yadbhūyasā vinipatitena sādhyam | tathā kuto mamālpapuṇyasya siddhiriti nīcacitta- 

pratiṣedha: | na cātikrāntadurgaterutsāhormibahulasyopacitāprameyapuṇyaskandhasya bhūmipraviṣṭasyāyaṃ 

@078

pūrvokto doṣa: saṃbhavati | atra ca mantrāṇāmajñānānnādhikākṣarapāṭhe doṣoísti | nāpi nyūnatādoṣa: | 

nāpi vidhibhraṃśadoṣa: | kiṃ tu śraddhāvegaṃ bodhicittavegaṃ sarvotsargavegaṃ ca pramāṇīkṛtyāvicārata:

pravartitavyam | avaśyaṃ buddhabodhisattvatvamihaiva yatheṣṭasiddhiśca bhavati || 

athavā anena sarvavajradharamantreṇa rakṣāṃ kuryāt-namastraiyabdhikānāṃ tathāgatānāṃ sarvavajradharāṇāṃ 

caṇḍāla 2 | cala 2 | vajra 2 | śāntana 2 | phalana 2 | cara 2 | māraṇa | 2 vajradā 

laphaṭa | lalitaśikhara samantavajriṇī | jvala 2 | namoístu te agrograśāsanānāṃ raṇaṃ 2 

haṃ phula sphāṭa vajrottame svāhā || 

anena paṭhitamātreṇa sarvavighnavināyakā nopasaṃkrāmanti | devanāgādayo na prasahante | 

bhojanapānaśayanāsanavasanapūjopakaraṇāni cābhimantritena jalena dṛṣṭyā manasā vā rakṣeta | 

acalahṛdayena vā sarvametatkuryāt || idaṃ ca tat-nama: samantavajrāṇāṃ trāṭa | amogha caṇḍamahā- 

roṣaṇa sphāṭaya hūṃ^ | bhrāmaya 2 hūṃ | trāṭa hūṃ^ | māṃ^ | oṃ balaṃdade tejomālini svāhā || 

anena prathamaṃ piṇḍamaṣṭābhimantritaṃ bhuñjīta, bhaiṣajyarājatāṃ buddhabodhisattvānāmanusmṛtya || 

viṣapratīkārastu || tadyathā-ilimitte | tilimitte | ilitilimitte | dumbe | du:se | 

du:sālīye | dumbālīye | takke | tarkkaraṇe | marmme | marmaraṇe | kaśmīre | kaśmīramukte | aghane | 

aghanaghane | ilimilīye | akhāpye | apāpye | śvete | śvetatuṇḍe | anānurakṣe svāhā || 

ya imāṃ vidyāṃ sakṛcchṛṇoti, sa sapta varṣāṇyahinā na daśyate | na cāsya kāye viṣaṃ 

krāmati | yaścainamahirdaśati, saptadhāsya sphuṭenmūrdhā arjakasyeva mañjarī || 

ya imāṃ vidyāṃ dhārayati, say āvajjīvamahinā na daśyate | na cāsya kāye viṣaṃ krāmati |

imāni ca mantrapadāni sarpasya purato na vaktavyāni, yatkāraṇaṃ sarpo mriyate || 

tadyathā | illā | cillā | cakko | bakko | koḍā koḍeti | nikuruḍā nikuruḍeti | 

poḍā poḍeti | moḍā moḍeti | puruṣā puruḍeti | phaṭa rahe phuṭaṭaṇḍa rahe | nāga rahe | 

nāgaṭaṭaṇḍa rahe | sarpa rahe | sarpaṭaṭaṇḍa rahe | acche | chala viṣaśāte | śītavattāle | halale | 

halale | taṇḍi 2 | taḍa 2 | tāḍi 2 | mala 2 sphuṭa 2 | phuṭu 2 | svāhā || 

iti hi bhikṣavo jāṅgulyāṃ vidyāyāṃ udāhṛtāyāṃ sarvabhūtasamāgate sarvaṃ tathāvita- 

thānanyathābhūtaṃ satyamaviparītamaviparyastam | idaṃ viṣamaviṣaṃ bhavatu | dātāraṃ gacchatu | daṃṣṭāraṃ gacchatu | 

agniṃ gacchatu | jalaṃ gacchatu | sthalaṃ gacchatu | stambhaṃ gacchatu | kuḍyaṃ gacchatu | bhūmiṃ saṃkrāmatu | 

śāntiṃ gacchatu svāhā || 

corādipratīkāre mārīcīṃ japet | tadyathā-parākramasi | udayamasi | vairamasi | arkamasi | 

markamasi | vanamasi | antarddhānamasi | pathe me rakṣa | utpathe me rakṣa | janato me rakṣa | caurato me rakṣa | 

rājato me rakṣa | siṃhato me rakṣa | vyāghrato me rakṣa | nāgato me rakṣa | sarpato me rakṣa | sarvato 

me rakṣa | rakṣa 2 māṃ | sarvasattvāṃśca sarvabhayebhya: sarvopāye sopasargebhya: svāhā || oṃ^ vaḍili 2 sarvaduṣṭānāṃ 

granthiṃ vandāmi svāhā || namo ratnatrayāya | namo mārīcyai devatāyai | mārīcyā devatāyā hṛdayamāvarta- 

@079

yiṣyāmi || tadyathā | battāli | badāli | badāli | barāli | varāhamukhi | sarvaduṣṭānāṃ nivāraya | 

bandhamukhaṃ svāhā || 

imāmapi vidyāmanantajātismarahetuṃ mahāprabhāvāṃ saptapañcāśadakṣarāṃ vidyādharapiṭakopanibaddhāṃ 

sarvabhayarakṣārthaṃ prayuñjīta | tadyathā | aṭṭe | baṭṭe | naṭṭe | kunaṭṭe | ṭake | ṭhake | ṭharake | urumati | 

rurumati | turuhili mili | sarvajñodupadagga | namo sabbasammasaṃbuddhāṇaṃ | sijjhantu me mantapadā: svāhā || 

eṣā rakṣātmabhāvasya bhaiṣajyavasanādibhi: | 

sattvārthasmṛtipūrvakameva vaktavyā || 

ātmatṛṣṇopabhogāttu kliṣṭāpatti: prajāyate ||13|| 

sarvaṃ hi bodhisattvenotsṛṣṭaṃ sarvasattvebhya: || tatra yadi vismṛtya paradravyamātmabharaṇatṛṣṇayā 

paribhuṅkte, kliṣṭāpattimāpadyate | atha vitṛṣṇoínyāsakto vā sattvakāryamanusmṛtya bhuṅkte, na kliṣṭāmāpa- 

ttimāpadyate | paradravyasaṃjñī svārthena bhuṅkte, steyāpattimāpadyate | pūrārgheṇa prātimokṣe pārājiko 

bhavati | sattvasvāmikaistu bhogai: sattvasvāmika evātmabhāva: saṃrakṣata ityadoṣa: | na hi dāsasya 

nityaṃ svāmikarmavyāpṛtasya svadravyamasti yena varteta || 

uktaṃ ca dharmasaṃgītisūtre-dāsopamena bodhisattvena bhavitavyaṃ sarvasattvakiṃkaraṇīyaprāpaṇatayeti || 

na caikāntasvāmyarthaparasya dāsasya vyādhyādiviklavamate: svāminamananujñāpyāpi bhuñjānasya 

kaściddoṣa: | nāpyevaṃkurvāṇasya bodhisattvasyāntike kasyacidviditavṛttāntasyāpyaprasādo yujyate 

mātsaryatyāgacittāparijñānāt | na cātra nyāye kaścitsaṃdeho yukta: | sarvotsargo hi pūrvameva bhagava- 

tkaṇṭhoktyā pratipādita: | tathā cātmabhāvarakṣā sattvārthamevoktā | tasya spaṣṭāvabodhārthamayaṃ nyāyoí- 

bhiyukto na tu svārthāpekṣayeti || 

iti śikṣāsamuccaye ātmabhāvarakṣā ṣaṣṭha: pariccheda: || 

@080

7 

bhogapuṇyarakṣā saptama: pariccheda: | 

evaṃ tāvadātmabhāvarakṣā veditavyā | bhogarakṣā tu vaktavyā | tatra- 

sukṛtārambhiṇā bhāvyaṃ mātrajñena ca sarvata: | 

iti śikṣāpadādasya bhogarakṣā na duṣkarā ||14||

ugraparipṛcchāyāṃ hi śikṣāpadamuktam-susamīkṣitakarmakāritā sukṛtakarmakāritā ca | 

tena bhogānāṃ durnyāsā pratyavekṣā | avajñāpratiṣedha: siddho bhavati | śamathaprastāvena ca mātrajñatā 

yuktijñatā coktā | tenedaṃ siddhaṃ bhavati-yadidaṃ alpādhamabhogenāpi kāryasiddhau satyāṃ svayamanyairvā 

bahūttamabhoganāśanopekṣā na kāryeti || 

ata eva ugraparipṛcchāyāmuktam-putrabhāryādāsīdāsakarmakarapauruṣeyāṇāṃ samyakparibhogeneti || 

tathā svaparabodhipakṣaśrutādyantarāyakarau tyāgātyāgau na kāryau | adhikasattvārthaśaktestulyaśaktervā 

bodhisattvasya adhikatulyakuśalāntarāyakarau tyāgātyāgau na kāryāviti siddhaṃ bhavatīti || 

idaṃ ca saṃdhāya bodhisattvaprātimokṣeíbhihitam-yastu khalu puna: śāriputra abhiniṣkrānta- 

gṛhāvāso bodhisattvo bodhyaṅgairabhiyukta: tena kathaṃ dānaṃ dātavyam | kataraṃ dānaṃ dātavyam | kiyadrūpaṃ dānaṃ 

dātavyam | pe^ | dharmadāyakena bhavitavyaṃ dharmadānapatinā | yaśca śāriputra gṛhī bodhisattvo gaṅgānadī- 

vālikāsamāni buddhakṣetrāṇi saptaratnapratipūrṇāni kṛtvā tathāgatebhyoírhadbhaya: samyaksaṃbuddhebhyo dānaṃ 

dadyād, yaśca śāriputra pravrajyāparyāpanno bodhisattva ekāṃ catuṣpadikāṃ gāthāṃ prakāśayet, ayameva 

tato bahutaraṃ puṇyaṃ prasavati | na śāriputra tathāgatena pravrajitasyāmiṣadānamanujñātam | pe^ | 

yasya khalu puna: śāriputra pātrāgata: pātraparyāpanno lābho bhaveddhārmiko dharmalabdha:, tena sādhāraṇa- 

bhojinā bhavitavyaṃ sārdhaṃ sabrahmacāribhi: | sacetpuna: kaścidevāgatya pātraṃ vā cīvaraṃ vā yāceta, 

tasyātiriktaṃ bhavedbudhānujñātāttricīvarāt | yathāparityaktaṃ dātavyam | sacetpunastasyonaṃ cīvaraṃ 

bhavedyanniśritya brahmacaryavāsa:, tanna parityaktavyam | tatkasya heto: ? avisarjanīyaṃ tricīvaramuktaṃ 

tathāgatena | sacetpuna: śāriputra bodhisattva: tricīvaraṃ parityajya yācanakaguruko bhavet, na 

tenālpecchatā āsevitā bhavet | yastu khalu puna: śāriputra abhiniṣkrāntagṛhāvāso bodhisattva:, 

tena dharma āsevitavya: | tatra tenābhiyuktena bhavitavyamiti || 

anyathā hyekasaṃgrahārthaṃ mahata: sattvarāśestasya ca sattvasya bodhisattvāśayaparikarmāntarāyā- 

nmahatoírthasya hāni: kṛtā syāt | ata evodārakuśalapakṣavivarjanatā apakṣāla ityucyate | evaṃ 

tāvattyāgapratiṣedha: | atyāgapratiṣedhoípi yathā-āryasāgaramatisūtre mahāyānāntarāyeṣu bahulābhatā 

paṭhyate | yoíyaṃ vidhirātmanyukta:, soínyasminnapi bodhisattva pratipādya: iti kuto gamyate ? 

āryograparipṛcchāyāṃ deśitatvāt | parakṛtyakārita: svakāryaparityāga iti || 

tathā āryavimalakīrtinirdeśeípyuktam-saṃsārabhayabhītena kiṃ pratisartavyam ? āha-saṃsāra- 

bhayabhītena mañjuśrīrbodhisattvena buddhamāhātmyaṃ pratisartavyam | āha-buddhamāhātmye sthātukāmena kutra 

@081

āha-buddhamāhātmye sthātukāmena sarvasattvasamatāyāṃ sthātavyam | āha-sarvasattva- 

sthātukāmena kutra sthātavyam ? āha-sarvasattvasamatāyāṃ sthātukāmena sarvasattvapramokṣāya 

yamiti || 

tathā ca dharmasaṃgītau sārthavāho bodhisattva āha-yo bhagavan bodhisattva: sarvasattvānāṃ 

prathamataraṃ bodhimicchati, nātmana: | yāvadiyaṃ bhagavan dharmasaṃgītiriti || 

utsargādeva cāsya svārthābhāva: siddha: | kiṃ tu sattvārthahānibhayādayogye sattve svabhāraṃ 

nāropayati | yatra tu sattvārthahāniṃ na paśyati, tatra svayaṃ kṛtamanyena vā jagaddhitamācaritamiti 

ko viśeṣa: ? yadayamaparabodhisattvakuśalasiddhaye na svakuśalamutsṛjati | atha svadurgatidu:khā- 

dbibheti, dvitīyasyāpi tadeva du:kham | atha taddu:khena me bādhā nāstītyupekṣate, yathoktai: sūtrai: 

sāpattiko bhavati || 

yathā ca ratnakūṭasūtre-catvāra ime kāśyapa bodhisattvapratirūpakā ityārabhyoktam-ātmasukhā- 

rthiko bhavati na sarvasattvadu:khāpanayanārthika iti || tasmādugraparipṛcchāvidhinā pūrvavadātmā garhaṇīya: | 

eṣā tu bodhisattvaśikṣā yathā āryanirārambheṇa dharmasaṃgītisūtre nirdiṣṭā-kathaṃ kulaputrā: pratipattisthitā 

veditavyā: ? āha-yadā sattveṣu na vipratipadyante | āha-kathaṃ sattveṣu na vipratipadyante ? āha- 

yanmaitrīṃ ca mahākaruṇāṃ ca na tyajanti | subhūtirāha-katamā bodhisattvānāṃ mahāmaitrī ? āha- 

yatkāyajīvitaṃ ca sarvakuśalamūlaṃ ca sarvasattvānāṃ niryātayanti, na ca pratikāraṃ kāṅkṣanti | āha- 

katamā bodhisattvānāṃ mahākaruṇā yatpūrvataraṃ sattvānāṃ bodhimicchanti nātmana iti || 

atraiva cāha-mahākaruṇāmūlā: sarvabodhisattvaśikṣā iti || avaśyaṃ ca bhagavatedaṃ na 

nivāraṇīyam | anyatarabodhisattvārthe nārthitvādavaśyaṃ tūpadiśatīti niścīyate | yena dāturmahādakṣiṇīye 

mahārthadānānmahāpuṇyasāgaravistaro dṛśyate | *** anyathā tu kevalameva vighātino maraṇaṃ syāt || 

yatta praśāntaviniścayaprātihāryasūtre deśitam-ya eṣa tem ahārāja varṣaśatasahasreṇa parivyayoítra 

praviṣṭa:, sa sarva: piṇḍīkṛtyaikasya bhikṣoryātrā bhavedeva pratyekaṃ sarvabhikṣūṇām | yaścoddeśasvādhyāyā- 

bhiyukto bodhisattva: sagauravo dharmakāma: śraddhādeyamāhāraṃ parigṛhyaivaṃ cittamutpādayet-anenāhaṃ 

dharmaparyeṣṭimāpatsya iti | asya kuśalasyaiṣa deyadharmaparityāga: śatatamīmapi kalāṃ nopaitīti, 

tadgṛhasukhapariśuddhimadhikṛtyoktam | na tu pūrvoktavidhinā kaściddoṣa: ||

uktā samāsato bhogarakṣā | puṇyarakṣā vācyā | tatra- 

svārthavipākavaitṛṣṇyācchubhaṃ saṃrakṣitaṃ bhavet | 

yathoktaṃ nārāyaṇaparipṛcchāyām-sa nātmaheto: śīlaṃ rakṣati, na svargaheto:, na śakratva- 

heto:, na bhogaheto:, naiśvaryaheto:, na rūpahetorna varṇahetorna yaśoheto: | peyālaṃ | na nirayabhayabhīta: 

śīlaṃ rakṣati | peyālaṃ | evaṃ na tiryagyonibhayabhīta: śīlaṃ rakṣati | anyatra buddhanetrīpratiṣṭhāpanāya 

śīlaṃ rakṣati | yāvatsarvasattvahitasukhayogakṣemārthika: śīlaṃ rakṣati || sa evaṃrūpeṇa śīlaskandhena 

samanvāgato bodhisattvo daśabhidharmairna hīyate | katamairdaśabhi: ? yaduta na cakravartirājyātparihīyate | 

@082

tatra ca bhavatyapramatto bodhipratikāṅkṣī buddhadarśanamabhikāṅkṣate | evaṃ brahmatvādbuddhadarśanāmedyaprati- 

lambhāddharmaśravaṇānna parihīyate | yāvadyathāśrutapratipattisaṃpādanāya bodhisattvasaṃvarasamādānānna parihīyate | 

anācchedyapratibhānātsarvakuśaladharmaprārthanadhyānānna parihīyate || evaṃ śīlaskandhapratiṣṭhito bodhisattvo 

mahāsattva: sadā namaskṛto bhavati devai: | sadā praśaṃsito bhavati nāgai: | sadā namaskṛto bhavati 

yakṣai: | sadā pūjito bhavati gandharvai: | sadāpacāyitaśca bhavati nāgendrāsurendrai: | sadā sumānitaśca 

bhavati brāhmaṇakṣatriyaśreṣṭhigṛhapatibhi: | sadābhigamanīyaśca bhavati paṇḍitai: | sadā samanvāhṛtaśca bhavati 

buddhai: | śāstṛsaṃmataśca bhavati sadevakasya lokasya | anukampakaśca bhavati sarvasattvānām || pe^ || 

catasro gatīrna gacchati | katamāścatasra: ? yadutākṣaṇagatiṃ na gacchatyantra sattvaparipākāt | buddha- 

śūnyabuddhakṣetraṃ na gacchati | mithyādṛṣṭikulopapattiṃ na gacchati | sarvadurgatigatiṃ na gacchati || 

evaṃ pūrvotsṛṣṭasyāpi puṇyasya kleśavaśātpunarupādīyamānasya rakṣā kāryā | puṇyadānādapi 

yatpuṇyaṃ tatoípi na vipāka: prārthanīyoínyatra parārthāt | kiṃ ca puṇyaṃ rakṣitukāma:- 

paścāttāpaṃ na kurvīta 

yathoktamugraparipṛcchāyām| datvā ca na vipratisāracittamutpādayitavyamiti || 

pṛṣṭhadaurbalyāddaurvalyam | vipratisārāt pāpavatpuṇyasyāpi kṣaya: syādityabhiprāya: || 

na ca kṛtvā prakāśayet ||15||

anekaparyāyeṇa hi bhagavatā pracchannakalyāṇatā vivṛtapāpatā  varṇitā | tatra vivṛtasya 

kṣayo gamyate | pāpasya daurmanasyenaiva puṇyasya saumanasyena | anāpatti: sattvārthaṃ nirāmiṣacittasya 

prakāśayata: || 

yathā ratnameghe vaidyadṛṣṭāntenātmotkarṣo nirdoṣa ukta: | puna: puṇyarakṣākāma:- 

lābhasatkārabhīta: syādunnatiṃ varjayetsadā | 

bodhisattva: prasanna: syāddharme vimatimutsṛjet ||16||

idaṃ ca ratnakūṭeíbhihitam-caturbhi: kāśyapa dharmai: samanvāgatasya bodhisattvasyotpannotpannā: 

kuśalā dharmā: parihīyante | yai: [caturbhirmuktā:] na vardhante kuśalairdharmai: || katamaiścaturbhi: ? yadutābhi- 

mānikasya lokāyatamantraparyeṣṭyā | lābhasatkārādhyavasitasya kulapratyavalokanena | bodhisattva- 

vidveṣābhyākhyānena | aśrutānāmanirdiṣṭānāṃ ca sūtrāntānāṃ pratikṣepeṇeti || 

ā{1. DA p. 122.}ryasarvāstivādināṃ ca [vinaye] paṭhyate-paśyadhvaṃ bhikṣava etaṃ bhikṣuṃ keśanakhastūpe sarvāṅgena 

praṇipatya cittamabhiprasādayantam ? evaṃ bhadanta | anena bhikṣavo bhikṣuṇā yāvatī bhūmirākrāntā 

adhoíśītiyojanasahasrāṇi yāvatkāñcanacakram | atrāntare yāvantyo vālikāstāvantyanena 

bhikṣuṇā cakravartirājyasahasrāṇi paribhoktavyāni | yāvadathāyuṣmānupāliryena bhagavān tenāñjaliṃ 

praṇamya bhagavantamidamavocat-yaduktaṃ bhagavatā asya bhikṣorevaṃ mahānti kuśalamūlāni | 

kutremāni bhagavan kuśalamūlāni tanutvaṃ parikṣayaṃ paryādānaṃ gacchanti ? nāhamupāle evaṃ kṣatiṃ 

copahatiṃ ca samanupaśyāmi | yathā sabrahmacārī sabrahmacāriṇoíntike duṣṭacittamutpādayati, 

@083

atropāle imāni mahānti kuśalamūlāni tanutvaṃ parikṣayaṃ paryādānaṃ gacchanti | tasmāttarhyupāle evaṃ 

śikṣitavyaṃ yaddagdhasthūṇāyāmapi cittaṃ na pradūṣayiṣyāma: prāgeva savijñānake kāya iti ||

āryamañjuśrīvikrīḍitasūtreípyāha-pratigha: pratigha iti kalpaśatopacitaṃ kuśalamūlaṃ 

pratihanti, tenocyate pratigha iti || 

āryagaṇḍa{1. GV p. 270}vyūhasūtre ca samantasattvaparitrāṇyoja:śriyā rātridevatayā pūrvāvadānaṃ kathayantyā 

abhihitam-te tenānyonyāvamanyanāsamuditenākuśalamūlenāyu:pramāṇādapi parihīyante sma | varṇādapi 

balādapi [saukhyādapi] parihīyante smeti || atra ca na kadācidunnati: kāryeti pradarśanārthaṃ 

sadetyucyate || 

lābhasatkārastu kadācidabhyupagamyateípi | yathoktaṃ āryaratnameghe-iha kulaputra 

bodhisattva: sumerumātramapi ratnarāśiṃ labhamāna: pratigṛhṇāti, pratyavaramapi vastu pratilabhamāna: | 

tatkasya heto: ? tasyaiva bhavati-ete sattvā matsariṇo lubdhā lobhābhibhūtā: | taddheto: tatpratyayaṃ 

tannidānaṃ mahāvāriskandhāvaṣṭabdhā iva saṃsārasāgare unmajjanimajjanaṃ kurvanti | tadeṣāṃ bhaviṣyati 

dīrgharātramarthāya hitāya sukhāya | sarvaṃ pratigṛhya na svīkaroti | na lobhacittamutpādayati anyatra 

sarvasattvasādhāraṇāṃ buddhadharmasaṃgheṣu kārāṃ karoti | yathā du:khitānāṃ ca sarvasattvānāmupajīvyaṃ 

karoti | taṃ ca dānapatiṃ samuttejayati saṃpraharṣayatīti || 

tathā atraivoktam-tena ca dānena nonnato bhavatīti || 

punaratraivāha-yadi punarasya taddhetostatpratyayaṃ tannidānaṃ kīrtiśabdaśloko bhavati, tatra 

nonnāmajāto bhavati, na mānajāto na madajāta: | evaṃ cāsya bhavati-nacireṇa kālena yasya 

cāyaṃ kīrtiślokaśabda: samutthāpito yaśca kīrtiśabdaśloka:, trayamapyetatsarveṇa sarvaṃ na bhaviṣyati | 

tatra ka: paṇḍitajātīyoínityeṣu na ca sthiteṣu dharmeṣvadhruveṣvanāśvāsikeṣvanunayacittamutpādayedunnato 

bhavenmānadarpito vā ? evaṃ hi bodhisattvo lābhasatkārakīrtiśabdaślokeṣu sūpasthitasmṛtirviharatīti || 

punarāha-caṇḍālakumāropamāśca loke viharanti nīcanīcena manasā | mānamadadarpādhi- 

gatāśca bhavanti paiśunyasaṃjñāyā: satatasamitaṃ pratyupasthitatvāditi || 

punarapyuktam-iha kulaputra abhiniṣkrāntagṛhavāsa: pravrajito bodhisattvo mṛtakasadṛśoíhaṃ 

mitrāmātyajñātisālohitānāmiti nihatamāno bhavati | vairūpyaṃ me'bhyudgatam, vivarṇāni ca me vāsāṃsi 

prāvṛtāni, anyaśca me ākalpa: saṃvṛtta iti nihatamāno bhavati | muṇḍa: pātrapāṇi: kulātkula- 

mupasaṃkramāmi bhikṣāhetorbhikṣānidānamiti nihatamāno bhavati | nīcanīcena cittana caṇḍālakumāra- 

sadṛśena piṇḍāya carāmīti nihatamāno bhavati | paiṇḍilikoísmi saṃvṛtta:, parapratibaddhā ca me 

jīviketi nihatamāno bhavati | avadhūtamavajñātaṃ pratigṛhṇāmīti nihatamāno bhavati | ārādhanīyā 

me ācāryagurudakṣiṇīyā iti nihatamāno bhavati | saṃtoṣaṇīyā me sabrahmacāriṇo yaduta tena 

tenācāragocarasamudācāreṇeti nihatamāno bhavati | apratilabdhān buddhadharmān pratipatsya iti 

@084

nihatamāno bhavati | kruddhānāṃ vyāpannacittānāṃ sattvānāṃ madhye kṣāntibahulo vihariṣyāmīti nihata- 

māno bhavatīti || 

āryasāgaramatisūtreípyuktam-sa kāyapariśuddhaśca bhavati | lakṣaṇasamalaṃkṛtagātra: mṛdutaruṇa- 

hastapāda: suvibhaktapuṇyaniṣyandūgātroíhīnendriya: sarvāṅgapratyaṅgaparipūrṇa: | na ca rūpamadamatto bhavati, 

na kāyamaṇḍanayogānuyukta: | sa kiyaddhīnānāmapi sattvānāṃ rūpavikalānāmapyavanamati praṇamati 

dharmagrāhyatāmupādāyeti || 

punaratraivoktam-syādyathāpi nāma bhagavan mahāsāgara: pratisaṃtiṣṭhate, tadā nimne pṛthivī- 

pradeśe saṃtiṣṭhate | tasya nimnatvādalpakṛcchreṇa sarvanadyaśca sarvaprasravaṇāni ca prapatanti | evameva 

bhagavan nirmānasya gurudakṣiṇīyagauravasya bodhisattvasyālpakṛcchreṇa tāni gambhīrāṇi dharmamukhāni 

śrotrendriyasyābhāsamāgacchanti | smṛtau cāvatiṣṭhante | tasmāttarhi bhagavan yo bodhisattvo mānonnato 

bhavati mānastabdha:, na ca gurudakṣiṇīyebhyoívanamati nap raṇamati, veditavyaṃ bhagavan mārāṅkuśāviddho 

batāyaṃ bodhisattva iti || 

āryalokottaraparivarte coktam-daśemāni bho jinaputra bodhisattvānāṃ mārakarmāṇi | katamāni 

daśa ? yadidaṃ gurudakṣiṇīyācāryamātāpitṛśramaṇabrāhmaṇasamyaggatasamyakpratipanneṣvagauravatā mārakarma || 

dharmabhāṇakānāṃ viśiṣṭadharmādhigatānāmudāradharmadeśakānāṃ mahāyānasamārūḍhānāṃ nirvāṇapathavidhijñānāṃ 

dhāraṇīsūtrāntarājapratilabdhānāṃ nāvanamati | garvitastabdhaśca bhavati | dharmabhāṇake na gauravamutpādayati , 

na śuśrūṣāṃ na citrīkāraṃ karoti | mārakarmadharmaśravaṇasāṃkathye ca niṣaṇṇa: udāradharmavege samutpanne 

dharmabhāṇakasya sādhukāraṃ na prayacchati mā kaścidasmin praśaṃsatīti mārakarma || abhimānaṃ cotpādyātmānaṃ 

pratigṛhaṇāti | parāṃśca nag ṛhṇāti | ātmajñatāṃ ca nāvatarati | cittanidhyaptiṃ notpādayati | 

mārakarma || adhimānaṃ cotpādyājānannabudhyamāno varṇārhāṇāṃ pudgalānāṃ varṇaṃ praticchādayati | avarṇaṃ 

bhāṣate | na ca parasya guṇavarṇenāttamanā bhavati | mārakarma || jānāti ca-ayaṃ dharmoíyaṃ vinayo 

bhūtamidaṃ buddhavacanamiti | pudgalavidveṣeṇa dharmavidveṣaṃ karoti | saddharmaṃ pratikṣipati | anyāṃśca vigrāhayati | 

mārakarma || uccamānasaṃ prārthayate | parihāradharme na mārgayati | paropasthānaṃ soíbhiyāti | abhinandati | 

vṛddhasthavirāṇāṃ ciracaritabrahmacaryāṇāṃ na pratyupatiṣṭhate, na ca pratyudgacchati | mārakarma || bhṛkuṭī- 

mukha: khalu punarbhavati, na smitamukha: | na khilamadhuravacana: | sadā kaṭhinacittaśchidrānveṣī | 

avatāraprekṣī | mārakarma || abhimānaṃ ca patitvā paṇḍitānnopasaṃkrāmati | na sevate | na bhajate | na 

paryupāste | na paripraśnayati | na paripṛcchati-kiṃ kuśalaṃ kimakuśalaṃ kiṃ karaṇīyaṃ kiṃ kṛtaṃ 

dīrgharātramarthāya hitāya sukhāya bhavati, kiṃ vā akṛtaṃ dīrgharātramanarthāyāhitāyāsukhāya bhavatīti | 

sa jaḍa: sa jaḍataro bhavati | mohavyūho mānagrāhī | ani:saraṇadarśī | mārakarma || sa mānābhibhūto 

buddhotpādaṃ virāgayati | pūrvakuśalamūlaṃ kṣapayati | navaṃ notthāpayati | anirdeśaṃ nirdiśati | 

vigrahamārabhate, vivādabahulaśca bhavati | sa evaṃdharmavihārī sthānametadvidyate yasmin mithyā mahāprapātaṃ 

patet | atha ca punarbodhicittabalādhīnādaiśvaryaṃ pratilabhate | sa kalpaśatasahasreṣu buddhotpādaṃ 

nāsādayati, kuta: punardharmaśravaṇam | idaṃ daśamaṃ mārakarma || imāni bho jinaputra daśa mārakarmāṇi 

@085

yāni parivarjya bodhisattvā daśa jñānakarmāṇi pratilabhate | atraiva ca jñānakarmasu pacyate |

nirmānatā sarvasattveṣviti || 

āryarāṣṭra{1. RP p. 221.}pālasūtreípyuktam- 

apāyabhūmiṃ gatimakṣaṇeṣu 

daridratāṃ nīcakulopapattim | 

jātyandhyadaurbalyamathālpasthāmatāṃ 

gṛhṇanti te mānavaśena mūḍhā: || iti || 

dharmasaṃgītisūtre'pyuktam-sattvakṣetraṃ bodhisattvasya buddhakṣetraṃ yataśca buddhakṣetrādbuddhadharmāṇāṃ 

lābhāgamo bhavati | nārhāmi tasmin vipratipattum | evaṃ cāsya bhavati-sarvaṃ sucaritaṃ duścaritaṃ 

ca sattvānniśritya pravartate | duścaritāśrayāccāpāyā: pravartante, sucaritāśrayāddevamanuṣyā iti || 

ata eva ratnolkādhāraṇyāmapyuktam-iha bho jinaputrā: prathamacittotpādiko bodhisattva: 

ādita eva sarvasattvānāmantike daśaprakāraṃ cittamutpādayati | katamaddaśaprakāram ? tadyathā- 

hitacittatāṃ sukhacittatāṃ dāyācittatāṃ snigdhacittatāṃ priyacittatāṃ anugrahacittatāṃ ārakṣā- 

cittatāṃ samacittatāṃ ācāryacittatāṃ śāstṛcittatām | idaṃ daśaprakāraṃ cittamutpādayatīti || 

śraddhābalādhānāvatāramudrāsūtre'pyuktam-sarvasattvānāṃ śiṣyatvābhyupagame sthitoísmi | 

parāṃśca sarvasattvaśiṣyatvābhyupagame pratiṣṭhāpayiṣyāmītyāśvāsaṃ pratilabhate | peyālaṃ | sarvasattve- 

ṣvavanamanapraṇamanatāyāṃ pratiṣṭhitoísmīti pūrvavat || 

tatrāvanamanapraṇamanatāyāṃ sarvasattveṣu nirmānatā || 

tathā āryavimalakīrtinirdeśe pariśuddhabuddhakṣetropapattaye sarvasattveṣu śāstṛpremoktam | loka- 

prasādānurakṣārthaṃ tvāsanapādaprakhyālanakarma kurvatāpi cetasā strīṣu vā akṣaṇaprāpteṣu vā vinipatiteṣu 

bodhisattvena premagauravābhyāsa: kārya: || 

uktaṃ hi gaṇḍavyūhe-tasya samanantaraniṣaṇṇasya tasmin mahāsiṃhāsane sarva: sa janakāyoí- 

bhimukha: prāñjalisthitoíbhūt tameva rājānaṃ namasyamāna: | peyālaṃ | sa khalu sarvadharmanirnādacchatramaṇḍala- 

nirghoṣo rājā teṣāṃ yācanakānāṃ sahadarśanenāttamanaskataro rājñānena ca trisāhasracakravartirājyaprati-

lābhenāsīmāprāptakalpaparyavasānena (?) | yāvat śuddhāvāsadevaśāntivimokṣamukhavihāreṇāparyantakalpāva- 

sānena | tadyathā kulaputra puruṣasyaikāntatṛṣṇācaritasya mātāpitṛbhrātṛbhaginīmitrāmātyajñātisālohita- 

putraduhitṛbhāryācirakālaviyuktasyāṭavīkāntāravipraṇaṣṭasya taddarśanakāmasya teṣāṃ samavadhānena mahatī 

prītiradhyavasānamutpatet taddarśanāvitṛptatayā | evameva kulaputra rājña: sarvadharmanirnādacchatramaṇḍala-

nirghoṣasya teṣāṃ yācanakānāṃ sahadarśanena mahāprītivegā: saṃjātā: | cittatuṣṭisukhamavakrāntam, 

mahāṃścittodagratāvega: prādurbhūto yāvatteṣu sarvayācanakeṣu ekaputrakasaṃjñā mātāpitṛsaṃjñā dakṣiṇīyasaṃjñā 

kalyāṇamitrasaṃjñā varṇasaṃjñā durlabhasaṃjñā duṣkarakārakasaṃjñā bahukarasaṃjñā paramopakārisaṃjñā 

bodhimārgopastambhasaṃjñā ācāryaśāstṛsaṃjñotpadyeteti || 

@086

evamanyagatabhāve sattvānāmagratogamanopasthānādiprasaṅge sarvotsargaṃ smaret-eṣāmevāya- 

mātmīya: kāya: | yatheṣṭamatra vartantām | pṛthivīśodhanopalepanādiṣviva svasukhārthamiti | athavā 

svāmyaprasādabhītanetra tatprasādārthineva tadājñāsaṃpādanā manasikartavyā | bhagavato'pyupasthānaṃ

kurvatoínyagatyabhāvāt bhikṣuṇā glānenāṅgīkṛtam || 

yathoktaṃ bhikṣuprakīrṇake-bhagavānāha-mā bhāya bhikṣu mā bhāya bhikṣu | ahaṃ te bhikṣu 

upasthāsye | āhara bhikṣu cīvarāṇi yāvatte dhovāmi | evamukte āyuṣmānānando bhagavanta- 

metadavocat-mā bhagavānetasya glānasyāśucimrakṣitāni cīvarāṇi dhovatu | ahaṃ bhagavan 

dhoviṣyam | bhagavānāha-tena hyānanda tvametasya bhikṣusya cīvarāṇi dhova | tathāgato udaka- 

māsiñciṣyati | atha khalvāyuṣmānānando tasya glānasya bhikṣusya cīvarāṇi dhovati | bhagavānudaka-

māsiñcati || peyālaṃ || atha khalvāyuṣmānānandastaṃ glānaṃ bhikṣuṃ sādhu ca suṣṭhu cānuparigṛhya 

bahirdhā haritvā snāpayet | bhagavānudakamāsiñcatīti | āha ca- 

yānārādhya mahattvaṃ virādhya kaṣṭāṃ vipattimāpnoti | 

prāṇaparityāgairapi teṣāṃ nanu toṣaṇaṃ nyāyyam || 

ete te vai sattvā: prasādya yān siddhimāgatā bahava: | 

siddhikṣetraṃ nānyat sattvebhyo vidyate jagati || 

ete cintāmaṇayo bhadraghaṭā ghenavaśca kāmadughā: | 

guruvacca devateva ca tasmādārādhanīyāste || 

kiṃ ca niśchadmabandhūnāmaprameyopakāriṇām | 

sattvārādhanamutsṛjya niṣkṛti: kā parā bhavet || 

śirasā dhārayāmāsa purā nātho yathepsitam | 

jaṭāsvadhyuṣitān sattvān bhūtvā yatnena niścala: || 

bhindanti dehaṃ praviśantyavīcīṃ yeṣāṃ kṛte tatra kṛte kṛtaṃ syāt | 

mahāpakāriṣvapi tena sarvaṃ kalyāṇamevācaraṇīyameṣu || 

svayaṃ mama svāmina eva tāvadyadarthamātmanyapi nirvyapekṣā | 

ahaṃ kathaṃ svāmiṣu teṣu teṣu karomi mānaṃ na tu dāsabhāvam || 

yeṣāṃ sukhe yānti mudaṃ munīndrā: yeṣāṃ vyathāyāṃ praviśanti manyum | 

tattooṣaṇātsarvamunīndratuṣṭistatrāpakāreípakṛtaṃ munīnām || 

ādīptakāyasya yathā samantānna sarvakāmairapi saumanasyam | 

sattvavyathāyāmapi tadvadeva na prītyupāyoísti mahākṛpāṇām || 

tasmānmayā yajjanadu:khanena du:khaṃ kṛtaṃ sarvamahādayānām | 

tadadya pāpaṃ pratideśayāmi yatkheditāste munaya: kṣamantām || 

ārādhanāyāśca tathāgatānāṃ sarvātmanā dāsyamupaimi loke | 

kurvantu me mūrdhni padaṃ janaughā nighnantu vā tuṣyatu lokanātha: ||

@087

ātmīkṛtaṃ sarvamidaṃ jagattai: kṛpātmabhirnaiva hi saṃśayoítra | 

dṛśyanta ete nanu satvarūpā: ta eva nāthā: kimanādaroítra || 

tathāgatārādhanametadeva svārthasya saṃsādhanametadeva | 

lokasya du:khāpahametadeva tasmānmamāstu vratametadeva || 

yathaiko rājapuruṣa: pramathnāti mahājanam | 

vikaroti na śaknoti dīrghadarśī mahājana: || 

yasmānnaiva sa ekākī tasya rājabalaṃ balam | 

tathā na durbalaṃ kaṃcidaparāddhaṃ vimānayet || 

yasmānnarakapālāśca kṛpāvantaśca tadbalam | 

tasmādārādhayetsatvān bhṛtyaścaṇḍanṛpaṃ yathā || 

kupita: kiṃ nṛpa: kuryādyena syānnarakavyathā | 

yatsattvadaurmanasyena kṛtena hyanubhūyate || 

tuṣṭa: kiṃ nṛpatirdadyādyadbaddhatvasamaṃ bhavet | 

yatsattvasaumanasyena kṛtena hyanubhūyate || 

āstāṃ bhaviṣyadbuddhatvaṃ sattvārādhanasaṃbhavam | 

ihaiva saubhāgyayaśa:sausthityaṃ kiṃ na paśyasi || 

prāsādikatvamārogyaṃ prāmodyaṃ cirajīvitam | 

cakravartisukhaṃ sphītaṃ kṣamī prāpnoti saṃsaran || 

maitrāśayaśca yatpūjya: sattvamāhātmyameva tat | 

buddhaprasādādyatpuṇyaṃ buddhamāhātmyameva tat || 

ata eva hi candra{1. SR. 32.277 (yāvanti pūjā bahuvidha aprameyā, yā kṣetrakoṭīnayutaya-vivareṣu | tāṃ pūja kṛtva puruṣavareṣu nityaṃ saṃkhyākalāpī na bhavati maitracitta: ||)}pradīpasūtre maitrībhāvaphalamudbhāvitam- 

yāvanti pūjā bahuvidha aprameyā: 

kṣetraṃ śateṣū niyuta ca bimbareṣu | 

tāṃ pūja kṛtvā atuliyanāyakānāṃ 

saṃkhyākalāpī na bhavati maitracitte || 

tasmādevaṃvidheṣu mahādakṣiṇīyeṣūnnatiṃ varjayetsadā | eṣā connatirayoniśomanaskārāt 

saṃbhavatīti || 

tasyānavatāre yatna: kārya: | yathoktaṃ ratnameghe-kathaṃ ca kulaputra bodhisattvoíyoniśo- 

manaskārāpagato bhavati ? iha bodhisattva ekākī rahogata: pravivekasthito naivaṃ cittamutpādayati- 

ahaṃ asaṃkīrṇavihārī | ahaṃ vivekasthita: | ahaṃ pratipannastāthāgate dharmavinaye | ye tvanye śramaṇā 

vā brāhmaṇā vā, sarve te saṃkīrṇavihāriṇa: saṃsargabahulā uddhurāstāthāgatāddharmavinayāt || 

@088

evaṃ hi bodhisattvoíyoniśomanaskārāpagato bhavati || 

punaratraivoktam-iha bodhisattvo vīryamārabhamāṇo na tanmahadvīryamāsvādayati | na ca tena 

vīryeṇātmānamutkarṣayati | na parān paṃsayati | tasyaivaṃ bhavati-ko hi nāma saprajñajātīya: 

svakarmābhiyukta: parāṃścodayet || evaṃ hi bodhisattvoínunnatavīryo bhavati || eṣa tu puṇyarakṣāyā: 

saṃkṣepo yadbodhipariṇāmanā || 

tathā hyuktamāryākṣayamatisūtre-na hi bodhipariṇāmitasya kuśalamūlasyāntarā kaścitpari- 

kṣayo yāvadbodhimaṇḍaniṣadanāt | tadyathāpi nāma bhadanta śāradvatīputra mahāsamudrapatitasyodaka- 

bindornāntarāsti kṣayo yāvanna kalpaparyavasāna: | iti || 

iti śikṣāsamuccaye bhogapuṇyarakṣā saptama: pariccheda: ||

@089

8

pāpaśodhanaṃ nāma aṣṭama: pariccheda: |

uktā trayāṇāmapyātmabhāvādīnāṃ rakṣā | śuddhiradhunā vaktavyā | kimartham ? 

śodhitasyātmabhāvasya bhoga: pathyo bhaviṣyati | 

samyaksiddhasya bhaktasya niṣkaṇasyeva dehinām ||17||

yathoktamāryatathāgataguhyasūtre-yāni ca tāni mahānagareṣu mahāśmaśānāni bhavantyaneka- 

prāṇiśatasahasrākīrṇāni, tatrāpi sa bodhisattvo mahāntamātmabhāvaṃ mṛtaṃ kālagatamupadarśayati | tatra 

te tiryagyonigatā: sattvā yāvadarthaṃ māṃsaṃ paribhujya āyu:paryante mṛtā: kālagatā: sugatau svargaloke 

deveṣūpapadyante | sa caiva teṣāṃ heturbhavati yāvatparinirvāṇāya, yadidaṃ tasyaiva bodhisattvasya pūrva- 

praṇidhānapariśuddhyā | yena dīrgharātramevaṃ praṇidhānaṃ kṛtam-ye me mṛtasya kālagatasya māṃsaṃ 

paribhuñjīran, sa eva teṣāṃ heturbhavet svargotpattaye yāvatparinirvāṇāya tasya śīlavata: | ṛdhyati 

prārthanā | ṛdhyati praṇidhānamiti || 

punaratraivoktam-sa dharmakāyaprabhāvito darśanenāpi sattvānāmarthaṃ karoti | śravaṇenāpi 

sparśanenāpi sattvānāmarthaṃ karoti | tadyathāpi nāma śāntamate jīvakena vaidyarājena sarvabhaiṣajyāni 

samudānīya bhaiṣajyatarusaṃhatimayaṃ dārikārūpaṃ [kṛtaṃ] prāsādikaṃ darśanīyaṃ sukṛtaṃ suniṣṭhitaṃ 

suparikarmakṛtam | sā āgacchati gacchati tiṣṭhati niṣīdati śayyāṃ ca kalpayati | tatra ye 

āgacchantyāturā mahātmāno rājāno vā rājamātrā vā śreṣṭhigṛhapatyamātyakoṭṭarājāno vā, tān sa

jīvako vaidyarājastayā bhaiṣajyadārikayā sārdhaṃ saṃyojayati | teṣāṃ samanantarasaṃyogamāpannānāṃ sarva- 

vyādhaya: prasrabhyante, arogāśca bhavanti sukhino nirvikārā: | paśya śāntamate jīvakasya 

vaidyarājasya laukikavyādhicikitsājñānaṃ yadyanyeṣāṃ vaidyānāṃ saṃvidyate | evameva śāntamate tasya 

dharmakāyaprabhāvitasya bodhisattvasya yāvanta: sattvā: strīpuruṣadārakadārikā rāgadoṣamohasaṃtaptā: kāyaṃ 

spṛśanti, teṣāṃ saṃspṛṣṭamātrāṇāṃ sarvakleśā: prasrabhyante, vigatasaṃtāpaṃ ca kāyaṃ saṃjānanti yadidaṃ 

tasyaiva bodhisattvasya pūrvapraṇidhānasupariśuddhatvāt | etadarthamātmabhāva: śodhya: ||

kiṃ ca aśodhane doṣamāha- 

tṛṇacchannaṃ yathā śasyaṃ rogai: sīdati naidhate | 

buddhāṅkurastathā vṛddhiṃ kleśacchanno na gacchati ||18|| 

pratipakṣanirāsena vṛddhyarthaṃ cetyabhiprāya: || 

ātmabhāvasya kā śuddhi: pāpakleśaviśodhanam | 

saṃbuddhoktyarthasāreṇa yatnābhāve tvapāyaga: ||19||

tatra pāpaśodhanaṃ caturdharmakasūtre deśitam-caturbhirmaitreya dharmai: samanvāgato bodhisattvo mahā- 

sattva: kṛtopacitaṃ pāpamabhibhavati | katamaiścaturbhi: ? yaduta vidūṣaṇāsamudācāreṇa, pratipakṣasamudā-

cāreṇa, pratyāpattibalena āśrayavalena ca | tatra vidūṣaṇāsamudācāroíkuśalaṃ karmādhyācarati, 

tatraiva tatraiva ca vipratisārabahulo bhavati | tatra pratipakṣasamudācāra: kṛtvāpyakuśalaṃ karma kuśale 

@090

karmaṇyatyarthābhiyogaṃ gata: | pratyāpattibalaṃ saṃvarasamādānādakaraṇasaṃvaralābha: | tatrāśrayabalaṃ buddhadharma- 

saṃghaśaraṇagamanamanutsṛṣṭabodhicittatā ca | subalavatsaṃniśrayeṇa na śakyate pāpenābhibhavitum | 

ebhirmaitreya: caturbhidharmai: samanvāgato bodhisattvo mahāsattva: kṛtopacitaṃ pāpamabhibhavatīti || 

tatra kathaṃ vidūṣaṇāsamudācāro bhāvayitavya: ? yathā suva{1. SP 4. 17-32; 42-50; 52.}rṇaprabhāsottamasūtreíbhihitam- 

samanvāharantu māṃ buddhā: kṛpākāruṇyacetasa: | 

[atyayaṃ pratigṛhṇantu daśadikṣu vyavasthitā: |] 

ye ca daśadiśI loke tiṣṭhanti dvipadottamā: || 

yacca me pāpakaṃ karma kṛtaṃ pūrvaṃ sudāruṇam | 

tatsarvaṃ deśayiṣyāmi sthito daśabalāgrata: || 

mātāpitṝnajānatā buddhānāmaprajānatā | 

kuśalaṃ cāprajānatā yatta pāpaṃ kṛtaṃ mayā || 

aiśvaryamadamattena kulabhogamadena ca | 

tāruṇyamadamattena yattu pāpaṃ kṛtaṃ mayā || 

duścintitaṃ duruktaṃ ca duṣkṛtenāpi karmaṇā | 

anādīnavadarśinā yattu pāpaṃ kṛtaṃ mayā || 

bālabuddhipracāreṇa ajñānāvṛtacetasā | 

pāpamitravaśāccaiva kleśavyākulacetasā || 

krīḍārativaśāccaiva śokarogavaśena vā | 

atṛptadhanadoṣeṇa yattu pāpaṃ kṛtaṃ mayā || 

anāryajanasaṃsagairīrṣyāmātsaryahetunā | 

śāṭhyadāridryadoṣeṇa yattu pāpaṃ kṛtaṃ mayā || 

vyasanāgamakāleísmin kāmānāṃ bhayahetunā | 

anaiśvaryagatenāpi yattu pāpaṃ kṛtaṃ mayā || 

calacittavaśenaiva kāmakrodhavaśena vā | 

kṣutpipāsārditenāpi yattu pāpaṃ kṛtaṃ mayā || 

pānārthaṃ bhojanārthaṃ ca vastrārthaṃ strīṣu hetunā | 

vicitrai: kleśasaṃtāpairyattu pāpaṃ kṛtaṃ mayā || 

kāyavāṅmanasāṃ pāpaṃ tridhā duścaritaṃ citam | 

yatkṛtamīdṛśair ūpaistatsarvaṃ deśayāmyaham || 

yattu buddheṣu dharmeṣu śrāvakeṣu tathaiva ca | 

agauravaṃ kṛtaṃ syāddhi tatsarvaṃ deśayāmyaham ||

@091

yattu pratyekabuddheṣu bodhisattvaṣu vā puna: | 

agauravaṃ kṛtaṃ syāddhi tatsarvaṃ deśayāmyaham ||

sa{1. Not found in SP.}ddharmabhāṇakeṣveva anyeṣu guṇavatsu vā | 

agauravaṃ kṛtaṃ syāddhi tatsarvaṃ deśayāmyaham || 

saddharma: pratikṣiptaṃ syādajānantena me sadā | 

mātāpitṛṣvagauravaṃ tatsarvaṃ deśayāmyaham || 

mūrkhatvena bālatvena mānadarpāvṛtena ca | 

rāgadveṣeṇa mohena tatsarvaṃ deśayāmyaham || 

vyavalokayantu māṃ buddhā: samanvāhṛtacetasa: | 

atyayaṃ pratigṛhṇantu kāruṇyārpitacetasa: || 

yattu pāpaṃ kṛtaṃ pūrvaṃ mayā kalpaśateṣu ca | 

tasyārthaṃ śokacittoíhaṃ kṛpaṇīyo bhayārdita: || 

bimemi pāpakarmāṇāṃ satataṃ dīnamānasa: | 

yatra yatra cariṣyāmi na cāsti me balaṃ kvacit || 

sarve kāruṇikā buddhā: sarve bhayaharā jage | 

atyayaṃ pratigṛhṇantu mocayantu ca māṃ bhayāt || 

kleśakarmaphalaṃ mahyaṃ pravāhayantu tathāgatā: | 

snāpayantu ca māṃ buddhā: kāruṇyasaritodakai: || 

sarvaṃ pāpaṃ deśayāmi yattu pūrvaṃ kṛtaṃ mayā | 

yacca etarhi me pāpaṃ tatsarvaṃ deśayāmyaham || 

āyatyāṃ saṃvaramāpadye sarvaduṣkṛtakarmaṇām | 

na chādayāmi tatpāpaṃ yadbhavenmama duṣkṛtam || 

trividhaṃ kāyikaṃ karma vacasā ca caturvidham | 

manasā triprakāreṇa tatsarvaṃ deśayāmyaham || 

kāyakṛtaṃ vācakṛtaṃ manasā ca vicintitam | 

kṛtaṃ daśavidhaṃ karma tatsarvaṃ deśayāmyaham || 

yacca me pāpakaṃ karma aniṣṭaphaladāyakam | 

tatsarvaṃ deśayiṣyāmi buddhānāṃ purata: sthita: || 

bhavagatisaṃkaṭe bālabuddhinā pāpaṃ yanme kṛtaṃ sudāruṇam | daśabalamagrata: sthita: tatsarvaṃ 

pāpaṃ pratideśayāmi | deśayāmi ca tatpāpaṃ yanmayā saṃcitaṃ janmasaṃkaṭe vividhai: kāyapracārasaṃkaṭai- 

rbhavasaṃkaṭalokasaṃkaṭe cāpalacalacittasaṃkaṭe mūrkhabālakṛtakleśasaṃkaṭe | pāpamitrāgamasaṃkaṭena ca | 

@092

bhayasaṃkaṭarāgasaṃkaṭe doṣamohatamasaṃkaṭairapi kṣaṇasaṃkaṭe kālasaṃkaṭe puṇyopārjanasaṃkaṭairapi | jina-

saṃkaṭasaṃmukhasthita: tatsarvapāpaṃ pratideśayāmi || 

viśeṣatastu bodhisattvāpattīnāṃ gurvīṇāṃ ladhvīnāṃ deśanā āryopāliparipṛcchāyāmuktā-kā 

punargurvī mūlāpatti: ? sāmānyatastu tatroktam | sacedupāle mahāyānasaṃprasthito bodhisattvo mahā- 

sattvo gaṅganadīvālikopamā rāgapratisaṃyuktā āpattīrāpadyeta, yāṃ caikato dveṣasaṃyuktāmāpattimāpa- 

dyeta bodhisattvayānaṃ pramāṇīkṛtya | pe^ | iyaṃ tābhyo gurutarā āpattiryeyaṃ dveṣasaṃyuktā | tatkasya heto: ? 

yoíyaṃ dveṣa upāle sattvaparityāgāya saṃvartate | rāga: sattvasaṃgrahāya saṃvartate, tatra upāle ya: kleśa: 

sattvasaṃgrahāya saṃvartate, na tatra bodhisattvasya chalaṃ na bhayam | peyālaṃ | tasmāttarhi tvāmupāle yā: 

kāścana rāgapratisaṃyuktā āpattaya:, sarvāstā anāpattaya iti vadāmi | koítrābhiprāya: ? sattva- 

saṃgrāhakasyaiva pūrvameva viśeṣitatvāt | adhyāśayakṛpāvato hyayamupadeśa: | yasmādanantaramāha-tatra 

upāle yeínupāyakuśalā bodhisattvāste rāgapratisaṃyuktābhya āpattibhyo bibhyati | ye punarupāya- 

kuśalā bodhisattvāste dveṣasaṃprayuktābhya āpattibhyo bibhyati na rāgapratisaṃyuktābhya iti || 

ke punarupāyakuśalā: ? ye prajñākṛpābhyāṃ sattvatyāgānnivāryante | ubhayathā hi sattvatyāgo 

bhavati-kevalaprajñayā du:khaśūnyatāvabodhāt, kevalayā ca kṛpayā | kleśabalādacireṇa kṛpāhāni: | 

yaduktamupāyakauśalyasūtre-tadyathā kulaputra mantravidyādhara: puruṣo rājñā pañcapāśakena bandhanena 

baddha: syāt | sa yadā kāṅkṣeta prakramaṇāya, tadaikamantravidyābalena sarvabandhanāni chittvā 

prakramet | evameva kulaputra upāyakuśalo bodhisattva: pañcabhi: kāmaguṇai ratiṃ vindati, taiścā- 

kīrṇo viharati | yadā ca punarākāṅkṣate, tadā prajñābalādhīnena ekena ca sarvajñatācittena sarva- 

kāmaguṇān prabhujya cyuto brahmaloka upapadyata iti || 

dveṣeípi kiṃ naivamiṣyate ? prakṛtimahāsāvadyatvāt | kṛpāvaikalye copāyasyaivāsaṃbhavāt || 

parārthasiddhiṃ vā svārthādgurutarāmadhimucyamāna: kopaparavattayāpi paramanuśāsya anutāpapūrvaka- 

māyatyāṃ saṃvaramutpadyate | ahitanivārake krodhe ko doṣa: ? avakāśadānena tadvāsanādoṣāt kṛpā- 

hānidoṣa: | tacchedena mūlacchedadoṣa iti paścāddarśayiṣyāma: | yadyapi tasya sattvasya taddhitam, tathāpi 

bodhisattvakṛpāhānyā mahata: sattvārthānubandhasya hāni: syāt || 

āryasatyakaparivarteípi putradṛṣṭānta: karuṇādhiṣṭhita eva veditavya: | yaśca tatrāpi kṛpā- 

pratiṣedha:, sa lokārthapāṇḍityena lokāvarjanārtham | nirvāryamāṇaśca yadi hitakāmo bodhisattvo 

pratighaṃ labheta saṃbodhisattva:, syādubhayoranartha: || 

rāgeípi tarhi doṣa: paṭhyate-

kāmānuṣevaṇi bhoti andha manujo mātāpitṛghātako 

kāmān sevatu śīlavantu vadhayī tasmādvivarjetsadā || iti || 

svasaukhyasaṅgena ca paradu:khopekṣā dṛṣṭā | satyaṃ dṛṣṭā | yena paradu:khaṃ svadu:khatayā nābhya-

stam, yena tvabhyastam, tasyobhayadoṣāsaṃbhava: | yathoktaṃ candra{1. SR 35.}pradīpasūtre-tadyathāpi nāma ānanda 

@093

kaścideva puruṣoídhastātpādatalamādāya yāvanmūrdhanyādīpto bhavet saṃprajvalita ekajvālībhūta:, taṃ kaścivade

puruṣa upasaṃkramya evaṃ vadet-ehi tvaṃ bho: puruṣa anirvāpitenātmabhāvena pañcabhi: kāmaguṇai: samarpita: 

samanvaṅgībhūta: krīḍasva ramasva paricārayasveti | tatkiṃ manyase ānanda api tu sa puruṣoínirvā- 

pitenātmabhāvena pañcabhi: kāmaguṇai:Ökrīḍeta rametparicaret ? ānanda āha-no hīdaṃ bhagavan || 

bhagavānāha-krīḍeta ānanda sa puruṣo rametparicaretparikalpamupādāya aparinirvāpitenātmabhāvena 

pañcabhi: kāmaguṇai: samarpita: samanvaṅgībhūta: ? na tvevaṃ tathāgatasya pūrvaṃ bodhisattvacaryāṃ caramāṇasya 

sattvān tribhirapāyairdu:khitān dṛṣṭā daridrānabhūt saumanasyaṃ vā cittaprasādo veti vistara: || 

lokeípi putre śūlamāropyamāṇe paśyatormātāpitrorna saukhyasaṅgo dṛṣṭa: svānurūpakṛpāvaśāt 

pracchannastarhi sasvāmikāsu ni:svāmikāsu vā kuladharmadhvajarakṣitāsu kāmamithyācāro na syāt | sati 

sattvārthe sattvānupaghāte cānubandhaṃ nirūpyādoṣa: | samyagbrahmacāriṇīṣu kṛtārthatvāddūrātparihāra: | pūjyā ca 

mātṛbhaginyādivat | evaṃ tarhi bhikṣorapyevamāpannam | na tasyāpareṇa brahmacaryaprakāreṇa sattvārthasādhanāt || 

tathāhyuktamāryākṣayamatisūtre-kālākāle punaranenopekṣā karaṇīyeti || atha tatoípyadhikaṃ sattvārthaṃ 

paśyet, śikṣāṃ nikṣipet || upāyakauśalyasūtre-jyotirmāṇavakaṃ dvācatvāriṃśadvarṣasahasra- 

brahmacāriṇamadhikṛtya saptame pade sthitasya kāruṇyamutpadyeta | kiṃ cāpyahamidaṃ vrataṃ khaṇḍayitvā 

nirayaparāyaṇa: syām, tathāpyutsaheíhaṃ nairayikaṃ du:khaṃ prativedayitum | atha ceyaṃ strī sukhitā bhavatu | 

mā kālaṃ karotu | iti hi kulaputra jyotirmāṇavaka: paścānmukho nivartya tāṃ striyaṃ dakṣiṇena 

pāṇinā gṛhītvaivamāha-uttiṣṭha bhagini yathākāmakaraṇīyaste bhavāmīti || pe^ || soíhaṃ kulaputra 

mahākāruṇyacittotpādenetvareṇa kāmopasaṃhitena daśakalpasahasrāṇi paścānmukhamakārṣam | paśya kulaputra 

yadanyeṣāṃ nirayasaṃvartanīyaṃ karma, tadupāyakuśalasya bodhisattvasya brahmalokopapattisaṃvartanīyamiti || 

punaratraivāha-yadi bodhisattva ekasya sattvasya kuśalamūlaṃ saṃjanayettathārūpāṃ cāpatti- 

māpadyeta yathārūpayā āpattyā āpannayā kalpaśatasahasraṃ niraye pacyeta, utsoḍhavyameva bhagavan

bodhisattvenāpattimāpattuṃ tacca nairayikaṃ du:kham | na tveva tasyaikasya sattvasya kuśalaṃ parityaktumiti || 

punaratraivāha-iha kulaputra upāyakuśalo bodhisattvo yadā kadācitkasmiṃścitpāpamitravaśe- 

nāpattimāpadyeta, sa ita: pratisaṃśikṣate-na mayaibhi: skandhai: parinirvāpayitavyam | mayā punarevaṃ 

saṃnāha: saṃnaddhavya:-aparāntakoṭi: saṃsaritavyā sattvānāṃ paripācanahetoriti | na mayā 

cittadāha: karaṇīya: | yathā yathā saṃsariṣyāmi tathā tathā sattvān paripācayiṣyāmi | api tvetāṃ 

cāpattiṃ yathādharmaṃ pratikariṣyāmi | āyatyāṃ saṃvaramāpatsye | sacetkulaputra pravrajito bodhisattva: 

parikalpamādāya sarvāścatasro mūlāpattīratikramet, anena copāyakauśalyena vinodayet, anāpattiṃ 

bodhisattvasya vadāmīti || 

sphuṭaṃ cāryaratnameghe ānantaryacikīrṣupuruṣamāraṇānujñānāt | śrāvakavinayeípi mūlāpatti- 

sthāna eva kāruṇyānmṛgādimokṣaṇeínāpattiruktava || 

@094

ayaṃ ca rāge guṇo yadbodhisattve rāgamutpādya sugatirlabhyate na tu krodhena | yathoktamupāya- 

kauśalyasūtre priyaṃkare bodhisattva raktā[dha]vyottarāṃ dārikāmadhikṛtya- 

priyaṃkarasya praṇidhe: puna: punaryā istri prekṣeta sarāgacittā | 

sā istribhāvaṃ parivarjayitvā puruṣo bhavet yādṛgudārasattva: || 

paśyasva ānanda guṇāsya īdṛśā: yenānyasattvā nirayaṃ vrajanti | 

tenaiva śūreṣu janitva rāgaṃ gacchanti svargaṃ puruṣatvameva ca || peyālaṃ || 

bhaiṣajyarājeṣu mahāyaśeṣu ko bodhisattvaṣu janayeta dveṣam | 

yeṣāṃ kileśoípi sukhasya dāyaka: kiṃ vā punaryastān satkareyā: || iti || 

evamanyasmin sattvārthopāye sati rāgajā āpattiranāpattiruktā || upāyakauśalyasūtre ca 

gaṇikāvatkṛtārtho bodhisattvo nirapekṣastaṃ sattvaṃ tyajatīti vistareṇoktam || 

alabdhabhūmeśca ṣaṭpāramitāsu caritavata iyaṃ cintā, netarasyeti āstāṃ prāsaṅgikam || 

tasmād dveṣasyāvakāśo na deya: | uktaṃ hyupāliparipṛcchāyām-bodhisattvānāṃ śāriputra dve 

mahāsāvadye āpattī | katame dve ? dveṣasahagatā mohasahagatā ceti | tatra śāriputra prathamā 

āpattirdaśavarge ṛjukena deśayitavyā | hastāpatti: pañcavarge gurvī deśayitavyā | striyā 

hastagrahaṇaṃ cakṣurdarśanam duṣṭacittāpattirekapudgalasya dvayorvā śāriputra tāṃ gurvī darśayet | 

pañcānantaryasamanvāgatāpattirbodhisattvena stray#pattirdārikāpattirhastāpatti: stūpāpatti: saṃghāpatti: | 

tathā anyāścāpattayo bodhisattvena pañcatriśatāṃ buddhānāṃ bhagavatāmantike rātriṃdivaṃ ekākinā gurvyo 

deśayitavyā: ||

tatreyaṃ deśanā-ahamevaṃnāmā buddhaṃ śaraṇaṃ gacchāmi | dharmaṃ śaraṇaṃ gacchāmi | saṃghaṃ śaraṇaṃ 

gacchāmi || nama: śākyamunaye tathāgatāyārhate samyaksaṃbuddhāya | namo vajrapramardine | namo ratnārciṣe | 

namo nāgeśvararājāya | namo vīrasenāya | namo vīranandine | namo ratnaśriye | namo ratnacandraprabhāya | 

namoímoghadarśine | namo ratnacandrāya | namo nirmalāya | namo vimalāya | nama: śūradattāya | 

namo brahmaṇe | namo brahmadattāya | namo varuṇāya | namo varuṇadevāya | namo bhadraśriye | 

namaścandanaśriye | namoínantaujase | nama: prabhāsaśriye | namoíśokaśriye | namo nārāyaṇāya | 

nama: kusumaśriye | namo brahmajyotirvikrīḍitābhijñāya tathāgatāya | namo dhanaśriye | nama: 

smṛtiśriye | nama: suparikīrtitanāmadheyaśriye | nama indraketudhvajarājāya | nama: 

suvikrāntaśriye | namo vicitrasaṃkramāya | namo vikrāntagāmine | nama: samantāvabhāsavyūhaśriye | 

namo ratnapadmavikrāmiṇe | namo ratnapadmasupratiṣṭhitaśailendrarājāya tathāgatāyārhate samyaksaṃbuddhāya || 

evaṃpramukhā yāvanta: sarvalokadhātuṣu tathāgatā arhanta: samyaksaṃbuddhāstiṣṭhanti dhriyante yāpayanti, 

te māṃ samanvāharantu buddhā bhagavanta: | yanmayā asyāṃ jātau anyāsu vā jātiṣu anavarāgre jāti- 

saṃsāre saṃsaratā pāpakaṃ karma kṛtaṃ syātkāritaṃ vā kriyamāṇaṃ vā anumoditaṃ bhavet, staupikaṃ vā 

sāṃdhikaṃ vā dravyamapahṛtaṃ syāt, hāritaṃ vā hriyamāṇaṃ vā anumoditaṃ bhavet | pañcānantaryāṇi kṛtāni 

syu: kāritāni vā kriyamāṇāni vā anumoditāni bhaveyu: | daśākuśalān karmapathān samādāya vartitaṃ 

@095

syāt, pare vā samādāpitā: syurvartamānā vā anumoditā bhaveyuryena karmāvaraṇenāvṛtoíhaṃ nirayaṃ va 

gaccheyaṃ tiryagyoniṃ vā yamaviṣayaṃ vā gaccheyaṃ pratyantajanapadeṣu mleccheṣu vā pratyājāyeyaṃ dīrghāyuṣkeṣu 

deveṣūpapadyeyamindriyavikalatāṃ vādhigaccheyaṃ mithyādṛṣṭiṃ vopagṛhṇīyāṃ buddhotpādaṃ vā virāgayeyam, 

tatsarvaṃ karmāvaraṇaṃ teṣāṃ buddhānāṃ bhagavatāṃ jñānabhūtānāṃ sākṣibhūtānāṃ pramāṇabhūtānāṃ jānatāṃ 

paśyatāmagrata: pratideśayāmi, āviṣkaromi na praticchādayāmi, āyatyāṃ saṃvaramāpadye | samanvāharantu 

māṃ te buddhā bhagavanto yanmayā asyāṃ jātāvanyāsu vā jātiṣvanavarāgre vā jātisaṃsāre saṃsaratā 

dānaṃ dattaṃ bhavedantaśastiryagyonigatāyāpyālopa:, śīlaṃ vā rakṣitaṃ bhavedyacca me brahmacaryavāsakuśalamūlam, 

yacca me sattvaparipākakuśalamūlam, yacca me bodhicittakuśalam, yacca meínuttarajñānakuśalamūlam, 

tatsarvamaikadhyaṃ piṇḍayitvā tulayitvā abhisaṃkṣipya anuttarāyāṃ samyaksaṃbodhau uttarottarayā pariṇāmanayā 

yathā pariṇāmitamatītairbuddhairbhagavadbhiryathā pariṇāmayiṣyantyanāgatā buddhā bhagavanta:, yathā pariṇāmayanti- 

etarhi daśasu dikṣu pratyutpannā buddhā bhagavanta:, tathā ahamapi pariṇāmayāmi | sarvaṃ puṇyamanumodayāmi | 

sarvān buddhānadhyeṣyāmi | bhavatu me jñānamanuttaram || 

ye cābhyatītāstathapi ca ye anāgatā 

ye cāpi tiṣṭhanti narottamā jinā: | 

anantavarṇān guṇasāgaropamā- 

nupaimi sarvān śaraṇaṃ kṛtāñjali: || 

ye bodhisattvā: karuṇabalairupetā 

vicaranti loke sattvahitāya śūrā: |

trāyantu te māṃ sada pāpakāriṇaṃ 

śaraṇaṃ yāmi tān bahubodhisattvān ||

iti hi śāriputra bodhisattvenemān pañcatriṃśato buddhān pramukhān kṛtvā sarvatāthāgatānugatai- 

rmanasikārai: pāpaśuddhi: kāryā | tasyaivaṃ sarvapāpaviśuddhasya tatra ca buddhā bhagavanto mukhānyupadarśayanti 

sattvavimokṣārthameva | nānāvyañjanākāramupadarśayanti vibhrāntabālapṛthagjanānāṃ paripācanāheto: | 

peyālaṃ | na śakyaṃ sarvaśrāvakapratyekabuddhanikāyairāpattikaukṛtyasthānaṃ viśodhayitum, yadbodhisattvasteṣāṃ 

buddhānāṃ bhagavatāṃ nāmadheyadhāraṇaparikīrtanena rātriṃdivaṃ triskandhakadharmaparyāyapravartanenāpattikaukṛtyā- 

nni:sarati samādhiṃ ca pratilabhate || 

ukto vidūṣaṇāsamudācāra: | pratipakṣasamudācāra ucyate | tatra gambhīrasūtrāntaparicayāt 

pāpakṣayo bhavati | yathā vajra{1. VCh.16.}cchedikāyāmuktam-ye te subhūte kulaputrā vā kuladuhitaro vā 

imānevaṃrūpān sūtrāntānudgahīṣyanti yāvatparyavāpsyanti, te paribhūtā bhaviṣyanti suparibhūtā: | 

tatkasya heto: ? yāni teṣāṃ sattvānāṃ paurvajanmikāni karmāṇi kṛtānyapāyasaṃvartanīyāni, tāni 

tayā paribhūtatayā dṛṣṭa eva dharma kṣapayiṣyanti buddhabodhiṃ ca prāpsyantīti ||

@096

śūnyatādhimuktyāípi pāpaśuddhirbhavati tathāgatakoṣasūtre vacanāt-ya: kāśyapa pitā ca 

syātpratyekabuddhaśca, taṃ jīvitād vyaparopayedidamagraṃ prāṇātipātānām | idamagramadattādānānām, yaduta 

triratnadravyāpaharaṇatā | idamagraṃ kāmamithyācārāṇāṃ yaduta mātā syādarhantīṃ ca | idamagraṃ mṛṣāvādānāṃ 

yaduta tathāgatasyābhyākhyānam | idamagraṃ paiśunyānāṃ yadutāryasaṃghasyāvarṇa: | idamagraṃ pāruṣyāṇāṃ

yadutāryāṇāmavasphaṇḍanam | idamagraṃ saṃbhinnapralāpānāṃ yaduta dharmakāmānāṃ vikṣepa: | idamagraṃ 

vyāpādānāṃ yadutānantaryaparikarṣaṇam | idamagramabhidhyānāṃ yaduta samyaggatānāṃ lābhaharaṇacittatā | 

idamagraṃ mithyādṛṣṭīnāṃ yaduta gahanatādṛṣṭi: | ime kāśyapa daśākuśalā: karmapathā mahāsāvadyā: | 

sacetkāśyapa ekasattva ebhirevaṃmahāsāvadyairdaśabhirakuśalai: karmapathai: samanvāgato bhavet, sa ca 

tathāgatasya hetupratyayasaṃyuktāṃ dharmadeśanāmavataret-nātra kaścidātmā vā sattvo vā jīvo vā 

pudgalo vā ya: karoti pratisaṃvedayate, iti hyakṛtāmanabhisaṃskārāṃ māyādharmatāmasaṃkleśadharmatāṃ 

prakṛtiprabhāsvaratāṃ sarvadharmāṇāmavatarati, ādiśuddhān sarvadharmānabhiśraddadhātyadhimucyate, nāhaṃ tasya 

sattvasyāpāyagamanaṃ vadāmīti || 

karmāvaraṇaviśuddhisūtreípyuktam-punaraparaṃ mañjuśrīryo bodhisattva āpattimanāpattiṃ paśyati, 

avinayaṃ vinayaṃ paśyati, saṃkleśaṃ vyavadānaṃ paśyati, saṃsāradhātuṃ nirvāṇadhātuṃ paśyati,

sa karmāvaraṇaviśuddhiṃ pratilabhata iti || 

trisamayarājeípi pāpapratipakṣasamudācāra ukta:-akṣiṇī nimīlya buddhabodhisattvā- 

lambanacitta: śatākṣaramaṣṭasahasraṃ japet | nimīlitākṣa eva buddhabodhisattvān paśyati, vigatapāpo 

bhavati | athavā caityaṃ pradakṣiṇīkurvannaṣṭasahasraṃ japet, caityapratimāyā: saddharmapustakānāṃ caikatamaṃ 

puraskṛtyāyameva vidhiriti || 

cundādhāraṇīṃ vā tāvajjapedyāvatpāpakṣayanimittāni paśyati svapne | tadyathā krandanā- 

dichardanadadhikṣīrādibhojanāttu vigatapāpo bhavati | vamanādvā candrasūryadarśanādākāśagamanā- 

jjavalitānalamahiṣakṛṣṇapuruṣaparājayād bhikṣubhikṣuṇīsaṃghadarśanāt kṣīravṛkṣagirisiṃhāsanaprāsāda- 

nāvārohaṇāddharmaśravaṇācca pāpakṣaya: saṃlakṣayitavya: || 

tathāgatabimbaparivarteípi pratipakṣasamudācāra ukta:-tadyathā puruṣo mīḍhāvalipta: 

sudhautasnānaṃ kṛtvā gandhairvilipyeta, tasya taddaurgandhyaṃ vāntaṃ vigataṃ syāt, evaṃ pañcānantaryakāriṇa- 

statpāpaṃ vigacchati | yoípi daśākuśalakarmapathasamanvāgatastathāgate śraddhāṃ pratilabhya tathāgata- 

bimbaṃ kārayet, tasyāpi tatpāpaṃ na prajñāyate viśeṣato bodhicittasamanvāgatasya, viśeṣatoí-

bhiniṣkrāntagṛhāvāsasya śīlavata: | iti ||

puṣpakūṭadhāraṇyāmapyuktam-yaśca khalu puna: siṃhavikrīḍitatathāgataṃ saṃmukhaṃ varṣaṃ vā varṣasahasraṃ vā 

varṣaśatasahasraṃ vā sarvasukhopadhānairupatiṣṭhet, yaśca parinirvṛtasya tathāgatasya caitye bodhicittasaṃgṛhīta

ekapuṣpamāropayet, tathāgatapūjāyai jalāñjaliṃ copanāmayet, jalena vā siñcayet, iṣikāpadaṃ vā

dadyāt, nirmālyaṃ cāpanayet, upalepanapradānaṃ vā puṣpapradānaṃ vā dīpapradānaṃ vā kuryādāttamanā:, 

ekakramavyatihāraṃ vātikramya vācaṃ bhāṣate namastasmai buddhāya bhagavata itimātre atra siṃhavikrīḍita kāṅkṣā

@097

vā vimatirvā vicikitsā vā yadasau kalpaṃ vā kalpaśataṃ vā kalpasahasraṃ vā durgativinipātaṃ 

gacchet, nedaṃ sthānaṃ vidyata iti || 

bhaiṣa{1. bhaiṣajya pp. 19-23.}jyaguruvaidūryaprabharājasūtreípyuktam-ye pañca śikṣāpadāni dhārayanti, ye daśa śikṣāpadāni 

dhārayanti, ye ca bodhisattvasaṃvaraṃ caturvaraśikṣāpadaśataṃ dhārayanti, ye punarabhiniṣkrāntagṛhāvāsā 

bhikṣava: pañcāśādhike dve śikṣāpadaśate dhārayanti, yāśca bhikṣuṇya: pañca śikṣāpadaśatāni dhārayanti, 

ye ca yathāparigṛhītācchikṣāsaṃvarādanyatarācchikṣāpadādbhraṣṭā bhavanti, sacete durgatibhayabhītā:, tasya 

bhagavato bhaiṣajyaguruvaidūryaprabharājasya tathāgatasya nāmadheyaṃ dhārayeyuryathāvibhavataśca pūjāṃ kuryu:, na 

bhūyasteṣāmapāyagati: pratikāṅkṣitavyā || 

atha bhagavānāyuṣmantamānandamāmantrayate sma-śraddadhāsi tvamānanda pattīyasi, yadahaṃ tasya 

bhagavato bhaiṣajyaguruvaidūryaprabharājasya tathāgatasya guṇān varṇayāmi | atha te kāṅkṣā vā vimatirvā 

vicikitsā vā atra gambhīre buddhagocare ? athāyuṣmānānando bhagavantametadavocat-na bhadanta bhagavan

kāṅkṣā vā vimatirvā vicikitsā vā tathāgatabhāṣiteṣu sūtrānteṣu | tatkasya heto: ? nāsti 

tathāgatānāmapariśuddhakāyavāṅmana: samudācāratā | imau bhagavan candrasūryāvevaṃmaharddhikāvevaṃmahānubhāvau 

pṛthivyāṃ patetām | sumeru: parvatarājā sthānāccalet | na tu buddhānāṃ vacanamanyathā bhavet | kiṃ tu 

bhadanta bhagavan santi sattvā: śraddhendriyavikalā:, ye buddhagocaraṃ śrutvā na śraddadhati | teṣāmevaṃ 

bhavati-kathamidaṃ nāmadheyasmaraṇamātreṇa tasya tathāgatasya ettakā guṇānuśaṃsā bhavanti ? te na 

śraddadhati | na pattīyanti | pratikṣipanti | teṣāṃ dīrgharātramanarthāyāhitāyāsukhāya vinipātāya 

bhaviṣyati | bhagavānāha-asthānamānanda anavakāśo yeṣāṃ tasya nāmadheyaṃ nipatet karṇe, teṣāṃ 

durgatyapāyagamanaṃ bhavediti | du:śraddhānīyaścānanda buddhānāṃ buddhagocara: | yacca tvamānanda śraddadhāsi 

pattīyasi, tathāgatasyaiṣoínubhāvo draṣṭavya: | abhūmiścātra śrāvakapratyekabuddhānāṃ sthāpayitvā 

ekajātipratibaddhān bodhisattvān mahāsattvāniti || 

atraiva coktam-ye cānye śrāddhā: kulaputrā vā kuladuhitaro vā aṣṭāṅgasamanvāgatamupa- 

vāsamupavasanti, ekavārṣikaṃ vā traivārṣikaṃ vā śikṣāpadaṃ dhārayanti, yeṣāmevamabhiprāya: evaṃ praṇidhānam 

-anena vayaṃ kuśalamūlena paścimāyāṃ diśāyāṃ sukhāvatyāṃ lokadhātau upapadyema, yatrāmitābhastathāgata: | 

yai: śrutaṃ bhaviṣyati tasya bhagavato bhaiṣajyaguruvaidūryaprabharājasya tathāgatasya nāmadheyam, teṣāṃ 

maraṇakālasamayeíṣṭau bodhisattvā ṛddhyā āgatya mārgamupadarśayanti | te tatra nānāraṅgeṣu padmeṣūpapādukā: 

prādurbhavanti | kecitpunardevalokaupapadyante | teṣāṃ tatropapannānāṃ tatpūrvakaṃ kuśalamūlaṃ na kṣīyate | 

durgativinipātabhayaṃ ca na bhaviṣyati | te tataścyutvā iha manuṣyaloke rājāno bhavanti 

caturdvīpeśvarāścakravartina: | anekāni sattvakoṭīniyutaśatasahasrāṇi daśakuśaleṣu karmapatheṣu 

pratiṣṭhāpayanti | apare puna: kṣatriyamahāśālakuleṣūpapadyante | brāhmaṇamahāśālakuleṣūpapadyante | 

gṛhapatimahāśālakuleṣu prabhūtadhanadhānyakoṣṭhāgārakuleṣūpapadyante | te rūpasaṃpannā bhavanti, 

parivārasaṃpannā bhavanti ||

@098

tatraivoktam-yena ca punarmātṛgrāmeṇa tasya bhagavato bhaiṣajyaguruvaidūryaprabharājasya tathāgatasya 

nāmadheyaṃ śrutaṃ bhaviṣyati udgṛhītaṃ vā, sa tasya paścimo mātṛgrāmabhāva: pratikāṅkṣitavya iti || 

mañjuśrībuddhakṣetraguṇavyūhālaṃkārasūtreípyuktam- 

jñānottaraprabhāketuṃ praṇidhānamatiṃ tathā | 

śāntendriyaṃ mañjughoṣaṃ bhaktita: praṇamāmyaham || 

ya eṣāṃ bodhisattvānāṃ nāmadheyaṃ tu dhārayet | 

[e]tasya mātṛgrāmasya strībhāvo na bhaviṣyati || 

ukta: saṃkṣepātpratipakṣasamudācāra: | pratyāpattibalamadhunocyate | yathoktamāryakṣitigarbhasūtre- 

prāṇātipātātprativirato bhavati bodhisattvo mahāsattva: sarvasattvānāmabhayaṃdada: | anuttrāsoínupāyāso- 

ëlomaharṣa: | sa tena kuśalamūlena karmavipākena yatpūrvāntakoṭipañcagaticakrārūḍhena saṃsāra- 

nadyudyātena prāṇātipātahetunā kāyavāṅmanasā karmāvaraṇaṃ kleśāvaraṇaṃ dharmāvaraṇaṃ kṛtaṃ vā syātkāritaṃ 

vā anumoditaṃ syāt, tatsarvaṃ tena prāṇātipātavairamaṇacakreṇa sarvānarthaṃ mardayati, yāvadaśeṣamavipākaṃ 

kurute | sanikāyasabhāge devamanuṣyāṇāṃ priyo bhavati, nirātaṅko dīrghāyuṣka iti || yāvat punaraparaṃ 

kulaputra yo bodhisattvo yāvajjīvamadattādānātprativirato bhavati, sa sarvasattvānāmabhayaṃ dadāti |

anyatrāsayatnenāsaṃkṣobheṇa svalābhena saṃtuṣṭo viharati adhārmikabhogānabhilāṣī | sa tena kuśalamūlena 

yāvadadattādānahetukaṃ karmāvaraṇaṃ mardayati pramardayati yāvadaśeṣamavipākaṃ kuruta iti || peyālaṃ || 

evaṃ daśāpi kuśalā: karmapathā: svavipakṣākuśalaghātakāstatra paṭhyante || 

tathā candra{1. SR. 18.36-37.}pradīpasūtreípi vyāpādaviratyā sarvapāpakṣaya: śrūyate | yathāha- 

sahiṣyāmyatra bālānāmabhūtāṃ paribhāṣaṇām | 

ākrośanaṃ tarjanāṃ ca adhivāsiṣyi nāyaka: || 

kṣapayiṣye pāpakaṃ karma yanmayā purime kṛtam | 

anyeṣu bodhisattvaṣu vyāpādo janitor mayā || iti | 

uktaṃ pratyāpattibalam | āśrayabalaṃ tu vaktavyam | atra sū{2. DA p. 121.}karikāvadānamudāhāryam-

ye buddhaṃ śaraṇaṃ yānti n ate gacchanti durgatim | 

prahāya mānuṣān kāyān divyān kāyāṃ^llabhanti te || 

ityevaṃ dharmaṃ saṃghaṃ cādhikṛtya pāpakṣaya: || 

āryamaitreya{3. GV p. 502.}vimokṣe tu bodhicittena pāpaviśuddhiruktā-kalpoddāhāgnibhūtaṃ sarvaduṣkṛtanirdahana-

tayā | pātālabhūtaṃ sarvākuśaladharmaparyādānakaraṇatayā || peyālaṃ || tadyathā kulaputra hāṭakaprabhāsaṃ nāma

rasajātam | tasyaikaṃ palaṃ lohapalasahasraṃ suvarṇīkaroti | na ca tatra tatpalaṃ śakyate tena lohapala- 

sahasreṇa paryādātum, na lohīkartum | evamevaika: sarvajñatācittotpādarasadhātu: kuśalamūlapariṇāmanā- 

jñānasaṃgṛhīta: sarvakarmakleśāvaraṇalohāni paryādāya sarvadharmān sarvajñatāvarṇān karoti | na ca 

sarvajñatācittotpādarasadhātu: śakya: sarvakarmakleśalohai: saṃkleśayituṃ paryādātuṃ vā | tadyathā 

@099

kulaputra eka: pradīpo yādṛśe gṛhe vā layane vā praveśyate, sa sahapraveśito varṣasahasrasaṃcitamapi 

tamondhakāraṃ vidhamayati, avabhāsaṃ ca karoti, evamevaika: sarvajñatācittotpādapradīpo yādṛśe 

sattvāśaye gahaneívidyātamondhakārānugate praveśyate, sa sahapraveśitoínabhilāpyakalpaśatasahasra- 

saṃcitamapi karmakleśāvaraṇatamondhakāraṃ vidhamati, jñānālokaṃ ca karoti | tadyathā kulapu

cintāmaṇirājamukuṭānāṃ mahānāgarājñāṃ nāsti paropakramabhayam, evameva bodhicittamahākaruṇācintātra- 

maṇirājamukuṭāvabaddhānāṃ bodhisattvānāṃ nāsti durgatyapāyaparopakramabhayamiti || 

āryopāliparipṛcchāyāmapyuktam-iha upāle mahāyānaṃ saṃprasthito bodhisattva: sacetpūrvāhṇa- 

kālasamaye āpattimāpadyate, madhyāhnakālasamaye sarvajñatācittenāvirahito viharet, aparyanta eva 

bodhisattvasya śīlaskandha: | sacenmadhyāhnakālasamaye āpattimāpadyate, sāyāhnakālasamaye sarvajñatā-

cittenāvirahito bhavet, aparyanta eva bodhisattvasya śīlaskandha: | evaṃ yāme yābhe vidhirukta: | 

evaṃ hyupāle saparihārā śikṣā mahāyānasaṃprasthitānāṃ bodhisattvānām | tatra bodhisattvena nāti- 

kaukṛtyaparyutthānamutpādyam, nātivipratisāriṇā bhavitavyam | sacetpuna: śrāvakayānīya: pudgala: puna: 

punarāpattimāpadyet, naṣṭa: śrāvakasya pudgalasya śīlaskandho veditavya: || iti || 

iti śikṣāsamuccaye pāpaśodhanamaṣṭama: pariccheda: ||

@100

9

kṣāntipāramitā navama: pariccheda: | 

tadevamaviratapravṛttāṃ bahusukhāṃ dau:śīlyotpattiṃ rakṣan, evaṃ ca karmāvaraṇavibandhamapanayan, 

kleśaviśodhane prayateta || 

tatrādau tāvat 

kṣameta 

akṣamasya hi śrutādau vīryaṃ pratihanyateíkhedasahatvāt | aśrutabāṃśca na samādhyupāyaṃ 

jānāti, nāpi kleśaśodhanopāyam | tasmādakhinna:- 

śrutamepeta 

jñānatoípi saṃkīrṇacāriṇa: samādhānaṃ duṣkaramiti | 

saṃśrayeta vanaṃ tata: | 

tatrāpi vikṣepapraśamanānabhiyuktasya cittaṃ na samādhīyata iti- 

samādhānāya yujyeta 

samāhitasya ca na kiṃcitphalamanyatra kleśaśodhanāditi- 

bhāvayedaśubhādikam ||20||

ityetāni tāvatkleśaśuddheruddeśapadāni || 

idānīṃ nirdeśa ucyate-tatra kṣāntistrividhā dharmasaṃgītisūtreíbhihitā-du:khādhivāsana- 

kṣānti:, dharmanidhyānakṣānti: parāpakāramarṣaṇakṣāntiśceti | tatra du:khādhivāsanakṣāntivipakṣoíniṣṭā- 

gamaprāptadu:khabhīrutā, iṣṭavighātaprāptaśca sukhābhiṣvaṅga: | tābhyāṃ daurmanasyam, tato dveṣo līnatā ca || 

ata evāha candrapradīpasūtre-sukheínabhiṣvaṅga: | du:kheívaimukhyamiti || 

ratnameghasūtreípyuktam-ya ime ādhyātmikā: śokaparidevadu:khadaurmanasyopāyāsā:, tān 

kṣamateídhivāsayatīti ||

āryogradattaparipṛcchāyāmapyuktam-punaraparaṃ gṛhapate gṛhiṇā bodhisattvenānunayapratighāpagatena 

bhavitavyamaṣṭalokadharmānanuliptena | tena bhogalābhena vā bhāryāputralābhena vā dhanadhānyavittalābhena 

vā nonnamitavyaṃ na praharṣitavyam | sarvavipattiṣu cānena nāvanamitavyam | na durmanasā bhavitavyam | 

evaṃ cānena pratyavekṣitavyam-māyākṛtaṃ sarvasaṃskṛtaṃ viṭhapanapratyupasthānalakṣaṇam | karmavipāka- 

nirvṛttā hyete yadidaṃ mātāpitṛputrabhāryādāsīdāsakarmakarapauruṣeyamitrāmātyajñātisālohitā: | naite 

mama svakā:, nāhameteṣāmiti || 

api ca- 

yadyastyeva pratīkāro daurmanasyena tatra kim | 

pratīkāreípi muhyeta durmanā: krodhamūrcchita: ||

@101

līnatvādvā hatotsāho gṛhyate parayāpadā | 

taccintayā mudhā yāti hrasvamāyurmuhurmuhu: ||

tenābhyāsāttyajedetaṃ nirarthakamanarthavat || 

kathaṃ ca daurmanasyatyāgoíbhyasyate ? laghusukumāracittotsargāt | yathoktamugradattaparipṛcchā- 

yām-apagatatūlapicupamatā cittasyeti || 

āryagaṇḍavyūheípyuktam-duryodhanaṃ cittaṃ te dārike utpādayitavyaṃ sarvakleśanirghātāya |

aparājitacittaṃ sarvābhiniveṣavinirbhedāya | akṣobhyacittaṃ viṣamāśayatvasāgarāvartaprayāteṣviti || 

na ca abhyāsasya duṣkaraṃ nāma kiṃcidasti | tathā hi mūḍhatarāṇāmapi tāvadbhārahārakakaivarta- 

karṣakādīnāṃ du:khābhyāsātkṣudrataraphaleípi vastuni saṃrūḍhakiṇāṅkitaṃ cittamavasādena na paribhūyate | 

kiṃ puna: sarvasaṃsārasukhasarvabodhisattvasukhānuttarapadasamadhigamaphale karmaṇi ? tathā prākṛtā api 

kiṃcidapakāriṣvātmaduṣkṛtenaiva hateṣu svayaṃ mṛtyuṣu prahartuṃ gāḍhaprahāravedanā api saṃgrāmayantyeva | 

kiṃ punardrāghiṣṭhakālāpakāriṣu du:khopāttakuśaladhanalavastainyeṣu narakeṣu nāvadhyaghātakeṣu bhavacāraka- 

pālakeṣu ni:saraṇadvāradignāśakeṣvānukūlyeípi dṛḍhatarabādhākareṣvanapakṛtavairiṣvanavadhikalpābaddhadṛḍha- 

vaireṣu kleśaśatruṣu prahartumutsāho du:khasahanaṃ vā na bhavet ? viśeṣatastribhuvanavijayāya baddhaparikarasya 

māraśabarapratigṛhītajagadbandimokṣāya saṃgrāmayata: | tatrātmadu:khābhyāsapūrvakaṃ kaṣṭaṃ kaṣṭatarābhyāsa: 

sidhyati | yathā ca abhyāsavaśātsattvānāṃ du:khasukhasaṃjñā, tathā sarvadu:khotpādeṣu sukhasaṃjñā- 

pratyupasthānābhyāsāt sukhasaṃjñaiva pratyupatiṣṭhate |etanniṣyandaphalaṃ ca sarvadharmasukhākrāntaṃ nāma samādhiṃ 

pratilabhate | uktaṃ hi pitāputrasamāgame-asti bhagavan sarvadharmasukhākrānto nāma samādhi:, yasya 

samādhe: pratilambhādbodhisattva: sarvārambaṇavastuṣu sukhāmeva vedanāṃ vedayate, nādu:khāsukhām | tasya

nairayikāmapi kāraṇāṃ kāryamāṇasya sukhasaṃjñaiva pratyupasthitā bhavati | mānuṣīmapi kāraṇāṃ 

kāryamāṇasya, hasteṣvapi chidyamāneṣu, pādeṣvapi karṇeṣvapi nāsāsvapi sukhasaṃjñaiva pratyupasthitā

bhavati | vetrairapi tāḍyamānasya, ardhavetrairapi kaśābhirapi tāḍyamānasya sukhasaṃjñaiva pravartate | 

bandhanāgāreṣvapi prakṣiptasya | pe^ | tailapācikaṃ vā kriyamāṇasya, ikṣukuṭṭitavadvā kuṭṭyamānasya, 

naḍacippitikaṃ vā cipyamānasya, tailapradyotikaṃ vā dīpyamānasya, sarpi: pradyotikaṃ vā dadhipradyotikaṃ 

vā dīpyamānasya sukhasaṃjñaiva pratyupasthitā bhavati | ulkāmukhaṃ vā hriyamāṇasya ,siṃhamukhaṃ vā 

hriyamāṇasya, śuṣkavartikāṃ vā vartyamānasya | peyālaṃ | kārṣāpaṇacchedikaṃ vā chidyamānasya

piṣṭapācanikaṃ vā pācyamānasya, hastibhirvā mardyamānasya, sukhasaṃjñaiva pravartate | 

akṣiṇyutpāṭyamāne jīvaśūlikamapi kriyamāṇasya sarvaśo vā āghātaṃ nirṇīya śirasi 

vā prapātyamāne sukhasaṃjñaiva pravartate, na du:khasaṃjñā, nādu:khāsukhasaṃjñā | tatkasya heto: ? 

tathā hi bodhisattvasya mahāsattvasya dīrgharātraṃ caryāṃ carata etatpraṇidhānamabhūt-ye māṃ 

bhojayeran, te upaśamaśamasukhasya lābhino bhaveyu: | ye māṃ pālayeyu: satkuryurgurukuryurmānayeyu: 

pūjayeyu:, sarve te upaśamasukhasya lābhino bhaveyu: | yeípi māmākrośeyurvisparśeyustāḍayeyu: 

śastreṇācchindyuryāvatsarvaśo jīvitād vyaparopayeyu:, sarve te saṃbodhisukhasya lābhino bhaveyu:, anuttarāṃ 

@102

samyaksaṃbodhimabhisaṃbudhyeranniti || sa ebhirmanaskārai: samanvāgata: etena karmaṇā ebhi: praṇidhibhi: 

samanvāgata: sarvasattvānugatāṃ sukhasaṃjñāmāsevate nisevate bhāvayati bahulīkaroti | sa tasya karmaṇo 

vipākena sarvadharmasukhākrāntaṃ nāma samādhiṃ pratilabhate | yasmin samaye bodhisattvena 

sarvadharmasukhākrānto nāma samādhi: pratilabdho bhavati, tasmin samayeíkṣobhyo bhavatyasaṃhārya: 

sarvamārakarmabhiriti vistara: || 

ayaṃ hi prayoga: sarvaparityāgapūraṇa: sarvacaryāduṣkaracaryāsādhana: sarvakṣāntidṛḍhīkaraṇa: 

sarvavīryāsaṃsādana: sarvadhyānaprajñāṅgasaṃbhāra: | tasmānnityamudita: syāt || yathāha candra{1. SR. 17. 96 ab.}pradīpasūtre- 

sagaurava: prītamanā: sa[dā] bhavet 

saumyāya dṛṣṭīya sadā sthito bhavet || iti || 

uktaṃ cākṣayamatisūtre-tatra katamā muditā ? yāvaddharmānusmaraṇātprīti: prasāda: prāmodyaṃ 

cittasyānavalīnatā anavamṛdyatāaparitarṣaṇā sarvakāmaratīnāmapakarṣaṇā sarvadharmaratīnāṃ pratiṣṭhānam, 

cittasya prāmodyaṃ kāyasyaudbilyaṃ buddhe: saṃpraharṣaṇaṃ manasa utplava:, tathāgatakāyābhinandanaratirlakṣaṇānu- 

vyañjanavibhūṣaṇaparyeṣṭikauśalyam, kuśaladharmaśravaṇāparikhedatā, tattvadharmapratiśaraṇapratipattiprītiprasāda- 

prāmodyam muditasya dharmotplava:, satataṃ sattveṣvapratihatabuddhitā, tīvracchandatā, buddhadharmaparyeṣṭiṣu tasya ca 

dharmacchandasyānutsṛjanatā, udāreṣu buddhadharmeṣvadhimukti:, vimukti: prādeśikayānāpakṛṣṭacittotpāda:, 

mātsaryāsaṃkucitaścittotpāda:, yācitasya dātukāmatā, dadato datvā ca trimaṇḍalapariśodhitaṃ 

dānaprāmodyam, śīlavatsu sadā prasāda:, du:śīleṣvanugrahaprīti:, svaśīlapariśuddhyā sarvadurgandha- 

matikramāśvāsanam, tathāgataśīlapariṇāmanatā, dṛḍhābhedyatā, paraduruktadurāgateṣu vacanapatheṣvaprati- 

hatacittatā, kṣāntisauratyam, nirmānatā, guruṣu gauravāvanāmaścitrīkāra:, sadā smitamukhatā, 

bhṛkuṭivigatatā, pūrvābhilāpitā, akuhanatā, aneṣyaiṣikatā, śuddhāśayatā, cittākarkaśatā, 

akuṭilatā, sarvatrānuśaṃsadarśitā, ātmaskhalitapratyavekṣitā, āpattiṣvacodanatā, saṃrañjanīya- 

dharmeṣvanuvartanatā, śāstṛprema bodhisattvaṣu, ātmaprema dharmeṣu, jīvitaprema tathāgateṣu, mātāpitṛprema 

guruṣu, putraprema sattveṣu, buddhaprema ācāryopādhyāyeṣu, uttamāṅgaśira:prema pratipattiṣu, hastapādaprema 

pāramitāsu, sarvaratnaprema dharmabhāṇakeṣu, sarvaratikrīḍā premānuśāsanīṣu, ārogyaprema saṃtuṣṭau, 

bhaiṣajyaprema dharmaparyeṣṭiṣu, vaidyaprema codakasmārakeṣu | iti hi yā sarvendriyeṣvanavalīnendriyatā, 

iyamucyate muditetyādi || 

atra ca śikṣitān bodhisattvānidaṃ vacanamalaṃkaroti | yaduktamāryamahāmeghe-nirayagati- 

cittanityasamādhānaśīlāśca nirayagatipriyāśca nirayagatipattanavaṇijaśca bhavanti | nirayalolāśca 

bhavanti, nirayalobhamatsariṇaśca nirayāgnicittapraguṇā bhavantīti || 

uktā du:khādhivāsanā kṣānti: || 

āryasāgaramatisūtre tu trividhāpi kṣāntiruktā-iha sāgaramate bodhisattvo mahāsattva: 

sarvajñatācittotpādaratne anāryairdu:śīlai: sattvairmārairmā rakāyikābhirvā devatābhirmārādhiṣṭhitairvā māradūtairvā 

@103

viheṭhyamāna: samīryamāṇa: kṣobhyamāṇastarjyamānastāḍyamāno na bhidyate tatoídhyāśayacittotpādāt | 

na bhidyate sarvasattvapramokṣamahākaruṇāvīryārambhāt | na bhidyate triratnavaṃśānupacchedaparākramāt | na 

bhidyate sarvadharmasamudānayanakuśalaprayogāt | na bhidyate lakṣaṇānuvyañjanapariniṣpattigatātpuṇya- 

saṃbhāropacayāt | na bhidyate buddhakṣetrapariśuddhyabhinirhārāhṛtādautsukyāt | na bhidyate sarvadharmāpari- 

graham#bhiyuktāt kāyajīvitotsargāt | na bhidyate sarvasattvaparipācanābhiyuktādātmasaukhyānadhyava- 

sānāt | sa evamadhyāśayasaṃpanna eva samāna: sarvasattvānāmantikāduccagghanāṃ sahate, unmananāṃ 

kutsanāṃ sahate, sarvasattvānāmākrośaparibhāṣāṃ duruktadurāgatān vacanapathān sahate | sarvasattvapīḍāṃ 

sahate | sarvasattvabhārāṃśca sahate uttārayati vā | na ca khidyate | na ca līyate | na saṃlīyate | 

na viṣīdati | balamupadarśayati | sthāma saṃjanayati | vīryamārabhate | parākramaṃ parākramate | utsāhaṃ 

janayati | unmūḍhacittaṃ nigṛhṇati | sa ākruṣṭo na pratyākrośati | tāḍito na pratitāḍayati | 

roṣito na pratiroṣayati | kruddhāya na pratikrudhyati | evaṃ cittagaṇanāsaṃnāhaṃ saṃnahyati * * * * | 

sacetpunarete sattvā yāvanto daśasu dikṣu prabhāvyamānā: prabhāvyante, te sarveísiśaktitomarapāli- 

yogena māṃ pṛṣṭhata: pṛṣṭhatoínubadhnīyu: | yatraiṣa pṛthivīpradeśe sthito vā niṣaṇṇo vā caṃkramyamāṇo vā 

śayāno vā bodhicittamutpādayiṣyati dānacittaṃ vā, yāvatprajñācittaṃ vā śrutakuśalamūlacittaṃ vā 

utpādayiṣyati, tatrāsya pṛthivīpradeśe śatadhābadarīpatrapramāṇaṃ kāyaṃ chetsyāmo vikariṣyāmo vidhvaṃsayiṣyāma: | 

te cetsarvasattvā māmākrośayeyu: paribhāṣeran kutsayeyu: paṃsayeyurasatyābhirvāgbhi: paruṣābhirvāgbhi: 

samuccareyuradhiṣṭhitā anarthakarmāṇa: śatadhābadarīpatrapramāṇaṃ mama kāyaṃ chindyurbhindyurvikareyurvidhvaṃsayeyu: | 

evaṃ mayā na kasyacitsattvasyāntike kṣobhacittamutpādayitavyam | tatkasya heto: ? pūrvā koṭi: 

saṃsārasyāpramāṇīkṛtā yatra meíyamātmabhāvo narakagatasyāpi tiryagyonigatasyāpi yamalokagatasyāpi 

manuṣyagatasyāpi kāmāhārapaliguddhasya dharmānaśrutavato viṣamājīvagocarasya nirarthakajīvina: 

aṅgapratyaṅgasya śatadhā chino bhinno nikṛtto vividhābhiśca kāraṇābhi: kārita: | na ca mayā tatonidāna- 

mātmārtha: kṛto na parārtha: | sacetpunarmamaite sarvasattvā aparāntakoṭiṃ chindyurbhindyurvikireyurvidhvaṃsayeyu:, 

tathāpi mayā aparityaktaiva sarvajñatā | aparityaktā eva sarvasattvā: | aparityakta: kuśalo dharmacchanda: | 

tatkasya heto: ? sarvā hyeṣā kāyapīḍā kāyavivartanā nairayikasya du:khasya śatatamīmapi kalāṃ nopaiti, 

yāvadupaniṣadamapi na kṣamate | narakāvāsamapyahamutsahe | na punarmayā buddhadharmā: parityaktavyā:, na 

sarvasattvārambaṇā mahākaruṇā || pe^ || yannidānaṃ punarvyāpāda utpadyeta, taṃ vayaṃ dharmaṃ prahāsyāma: | 

katamaśca sa dharma: ? yaduta kāyaprema kāyaniketa: kāyādhyavasānam | utsṛṣṭaśca kāya:, utsṛṣṭo 

vyāpāda: | evaṃ dharmagaṇanāviṣṭa: sāgaramate bodhisattva: sarvasattvapīḍāṃ sahate || pe^ || ya: kāyasyotsarga: 

kāyaparityāga: kāyānavekṣā, iyamasya dānapāramitā || yatkāye chidyamāne sarvasattvān maitryā 

spharati, vedanābhiśca na saṃhriyate, iyamasya śīlapāramitā || yatkāye chidyamāne ya evāsya kāyaṃ 

chindati teṣāmeva pramokṣārthaṃ kṣamate, na ca cittena kṣaṇyate, kṣāntibalaṃ copadarśayati, iyamasya kṣānti- 

pāramitā || yena vīryeṇa taṃ sarvajñatāchandaṃ notsṛjati, cittabalādhānaṃ ca pratigṛhṇāti, saṃsārameva 

cānubadhnāti, kuśalamūlārambhameva cārabhate, iyamasya vīryapāramitā || yatkāye vikīryamāṇe tatsarva- 

@104

jñatācittotpādaratnaṃ kartuṃ na saṃmuhyati, bodhimevāpekṣate, śāntapraśāntameva pratyavekṣate, iyamasya 

dhyānapāramitā || yatkāye chidyamāne kāyasya tṛṇakāṣṭhakuḍyavatpratibhāsopamatāṃ pratyavekṣate, māyā- 

dharmatāṃ ca kāyasyāvatarati, bhūtānityatāṃ ca bhūtadu:khatāṃ ca bhūtānātmatāṃ ca bhūtaśāntatāṃ ca 

kāyasyopanidhyāyati, iyamasya prajñāpāramiteti vistara: || peyālaṃ || 

punaraparamasyaivaṃ bhavati-eṣa sattva: kusīda: śukladharmarahita: | sa māmākrośayati paribhāṣate | 

hanta vayamārabdhavīryā bhaviṣyāma: | atṛptā: kuśalamūlaparyeṣaṇābhiyuktā: | eṣa eva tāvanmayā sattva: 

pūrvataraṃ bodhimaṇḍe niṣādayitavya: | paścānmayā anuttarā samyaksaṃbodhirabhisaṃboddhavyeti | pe^ | īdṛśānā- 

masmābhi: sattvānāmadāntānāmaguptānāmanupaśāntānāmarthāya saṃnāhā: saṃnaddhavyā: | pe^ | hanta vayaṃ 

dharmatāṃ pratisariṣyāma: | koítrākrośati vā ākruśyate vā, sa parigaveṣamāṇo na taṃ dharmamupalabhate | 

ya ākrośati vā ākruśyate vā, sa ātmaparānupalabdhopalambhadṛṣṭivigata: kṣamata iti || 

bhagavatyāmapyuktam-evaṃ cittamutpādayati-yena mayā sarvasattvānāṃ vivāda utsārayitavya:, 

soíhaṃ svayameva vivadāmi-lābhā me durlabdhā yoíhaṃ jalpite pratijalpāmi | yena mayā sarvasattvānāṃ 

saṃkramabhūtena bhavitavyam, soíhaṃ parasya tvamityapi vācaṃ bhāṣe, paruṣaṃ vā prativaco dadāmi | 

idaṃ mayā naiva vaktavyaṃ jaḍasamena, eḍakamūkasamena mayā kalahavivādeṣu bhavitavyam | parato duruktān 

durāgatān durbhāṣitān bhāṣyamāṇān vacanapathān śṛṇvatā cittaṃ nāghātayitavyam | pareṣāmantike

na mamaitatsādhu na pratirūpaṃ yoíhaṃ parasya doṣāntaraṃ saṃjanayeyam | etanna mama pratirūpaṃ yadahaṃ 

pareṣāṃ doṣāntaramapi saṃśrotavyaṃ manye | tatkasya heto: ? na mayā āśayo vikopayitavyo yena mayā 

sarvasattvā: sarvasukhopadhānena sukhayitavyā:, parinirvāpayitavyāśca anuttarāṃ samyaksaṃbodhimabhisaṃbudhya, 

tatra nāmāhaṃ vyāpadye | na ca mayā pareṣāṃ svaparāddhānāmapi vyāpattavyam | san āmāhaṃ mohaṃ kṣobhaṃ 

gacchāmi | idaṃ tu mayā karaṇīyam-dṛḍhaparākramatayā parākrāntavyam | na mayā jīvitāntarāyeípi 

kriyamāṇe kṣobha: karaṇīya: | na mayā bhṛkuṭī mukhe utpādayitavyeti || 

bodhisattvaprātimokṣeípyuktam-ye kruddhā: sattvāstānāśvāsayati, kṣamāpayati, anulomayati, 

dharmeṇa toṣayatīti || 

iti śikṣāsamuccaye kṣāntipāramitā paricchedo navama: ||

@105

10 

vīryapāramitā daśama: pariccheda: | 

evaṃ kṣāntipratisthita: śrute vīryamārabheta | anyathā śrutamevāsya vināśāya saṃpadyate | 

yathoktaṃ candra{1. SR. 9. 34.}pradīpasūtre- 

kiyadbahū dharma paryāpuṇeyā 

śīlaṃ na rakṣeta śrutena matta: | 

na bāhuśrutyena sa śakyu tāyituṃ 

du:śīla yena vrajamāna durgatim || 

śrutānuśaṃsāstu nārāyaṇaparipṛcchāyāmuktā:-tathā hi kulaputrā: śrutavata: prajñāgamo bhavati | 

prajñāvata: kleśapraśamo bhavati | ni:kleśasya māroívatāraṃ na labhate || 

atra ca maharṣeruttarasya jātakaṃ vistareṇa kṛtvā āha-dharmakāmānāṃ hi vimalateja: bodhisattvānāṃ 

mahāsattvānāṃ sagauravāṇāṃ sapratīśānāṃ anyalokadhātusthitā api buddhā bhagavanto mukhamupadarśayanti, 

dharmaṃ cānuśrāvayanti | dharmakāmānāṃ vimalateja: bodhisattvānāṃ mahāsattvānāṃ parvatakandaravṛkṣa- 

madhyeṣu dharmanidhānāni nikṣiptāni | dharmamukhānyanantāni pustakagatāni karatalagatāni bhavanti | 

dharmakāmānāṃ vimalateja: bodhisattvānāṃ pūrvabuddhadarśinyo devatā buddhapratibhānamupasaṃharanti || pe^ || 

parikṣīṇāyuṣkāṇāṃ buddhā bhagavanto devatāścāyurbalaṃ copasaṃharanti | buddhādhiṣṭhānena devatādhiṣṭhānena 

ca kāṅkṣamāṇā varṣasahasramavatiṣṭhante || pe^ || yāvatkalpaṃ vā kalpāvaśeṣaṃ vā yāvadvā ākāṅkṣanti

dharmagauravajātānāṃ bodhisattvānāṃ buddhā bhagavanto jarāmapyapanayanti | vyādhīnapanayanti | smṛtimupa- 

saṃharanti | gatiṃ matiṃ pratibhānaṃ copasaṃharanti || pe^ || dṛṣṭikṛtāni vinodayanti | samyagdṛṣṭiṃ 

copasaṃharanti | dharmagauraveṇa vimalateja: bodhisattvānāṃ mahāsattvānāṃ sarvopakramabhayāni na bhavanti | 

tasmāttarhi vimalateja: śrutasaṃbhārakauśalyābhiyuktena bodhisattvena bhavitavyamiti || 

kimākāraṃ śrutaṃ bodhisattvavinaye praśastam ? yathā āryākṣayamatisūtreíbhihitam- 

aśītyākārapraveśaṃ śrutam | tadyathā | chandākāramāśayākāramadhyāśayākāraṃ prayogākāraṃ 

nirmāṇākāramapramāṇākāraṃ kalyāṇamitrākāraṃ gauravākāraṃ pradakṣiṇākāraṃ suvacanākāraṃ paryupāsanākāra- 

mavahitaśrotrākāraṃ manaskārākāramavikṣepākāramavasthānākāraṃ ratnasaṃjñākāraṃ bhaiṣajyasaṃjñākāraṃ sarvavyādhi- 

śamanākāraṃ smṛtibhajanākāraṃ gatibodhanākāraṃ matirocanākāraṃ buddhipraveśākāramatṛptabuddhadharma-

śravaṇākāraṃ tyāgabṛṃhaṇākāraṃ dāntājāneyākāraṃ bahuśrutasevanākāraṃ satkṛtyaprītyanubhavanākāraṃ

kāyaudbilyākāraṃ cittaprahlādanākāramaparikhedaśravaṇākāraṃ dharmaśravaṇākāraṃ pratipattiśravaṇākāraṃ 

paradeśanāśravaṇākāraṃ aśrutaśravaṇākāraṃ abhijñāśravaṇākāramanyayānāspṛhaṇāśravaṇākāraṃ prajñāpāra-

mitāśravaṇākāraṃ bodhisattvapiṭakaśravaṇākāraṃ saṃgrahavastuśravaṇākāramupāyakauśalyaśravaṇākāraṃ

@106

brahmavihāraśravaṇākāraṃ smṛtisaṃprajanyaśravaṇākāraṃ gauravākāraṃ utpādakauśalyaśravaṇākāramanutpāda- 

kauśalyaśravaṇākāramaśubhākāraṃ maitryā: śravaṇākāraṃ pratītyasamutpādākāraṃ anityākāraṃ du:khākāra- 

manātmākāraṃ śāntākāraṃ śūnyatānimittāpraṇihitākāraṃ anabhisaṃskārākāraṃ kuśalābhisaṃskārākāraṃ 

sattvādhiṣṭhānākāraṃ avipraṇāśākāraṃ svādhīnākāraṃ svacittārakṣaṇākāraṃ vīryasyāsraṃsanākāraṃ 

dharmanidhyaptyākāraṃ kleśavipakṣākāraṃ svapakṣaparikarṣaṇākāraṃ parapakṣakeśanigrahākāraṃ saptadhanasamava- 

śaraṇākāraṃ sarvadāridryopacchedākāraṃ sarvavidvatpraśastākāraṃ paṇḍitābhinandanākāraṃ āryasaṃmatākāraṃ 

anāryaprasādanākāraṃ satyadarśanākāraṃ skandhadoṣavivarjanākāraṃ saṃskṛtadoṣaparitulanākāramarthaprati- 

śaraṇākāraṃ dharmapratiśaraṇākāraṃ sarvapāpākaraṇākāraṃ ātmaparahitākāraṃ sukṛtakarmānanutapyanākāraṃ 

viśeṣagamanākāraṃ sarvabuddhadharmapratilābhākāramiti || 

punaratraivāha-yaśca dharmasaṃbhārayoga:, sa evāsya jñānasaṃbhāro bhavati | tatra katamo dharmasaṃbhāra- 

yoga: ? yeyamalpārthatā alpakṛtyatā alpabhāṣatā alpapariṣkāratā pūrvarātrāpararātraṃ jāgarikāyoga- 

manuyuktasya śrutārthaparitulanatā | bhūyobhūya: paryeṣaṇatā | cittasyānāvilatā | nīvaraṇānāṃ viṣkambhanatā | 

āpattiṣu ni:saraṇajñānam | akaukṛtyatā | aparyutthānatā | pratipattisāratā | dharmanimnatā dharma- 

pravaṇatā dharmaprāgbhāratā | parākramasaṃpannatā ādīptaśiraścailopamatā jñānaparyeṣṭyā | tanmayavihāritā | 

aśithilaśīlatā anikṣiptadhuratā viśeṣagāmitā saṃgaṇikāvivarjanamekārāmatā araṇyābhimukhamana- 

skāratā āryavaṃśasaṃtuṣṭi: dhutaguṇeṣvacalanatā dharmārāmaratiratatā laukikamantrāsmaraṇatā lokottara- 

dharmaparyeṣṭitā smṛtyapramoṣatā arthagatyanugamatā | matyā mārgānulomatā| dhṛtyā saṃvarapratyayairjñānānugama: | 

hrīrapatrāpyālaṃkāratā | jñānānugamanasāratā | ajñānavidhamanatā | avidyāmohatamastimirapaṭalaparya- 

vanaddhasya prajñācakṣurviśuddhi: | suviśuddhabuddhitā | buddhivistīrṇatā | asaṃkucitabuddhitā prabhinnabuddhitā | 

pratyakṣabuddhitā | aparādhīnaguṇatā | svaguṇairamanyanatā | paragoṇaparikīrtanatā | sukṛtakarmakāritā | 

karmavipākānuddhuratā | karmapariśuddhijñānamiti || 

kiṃ śrotavyam ? uktaṃ bhagavatā jñānavaipulyasūtre-sārthakāni śāstrāṇi śikṣitavyāni | 

apārthakāni parivarjayitavyāni | tadyathā lokāyataśāstrāṇi daṇḍanītiśāstrāṇi kākhoÖrdaśāstrāṇi 

vādavidyāśāstrāṇi kumārakrīḍāśāstrāṇi jambhakavidyāśāstrāṇi || peyālaṃ || yānyapi tadanyāni 

kānicinmokṣapratikūlāni śāstrāṇi saṃmohāya saṃvartante, tāni sarvāṇi bodhisattvayānasaṃprasthitena 

varjayitavyānīti || 

evaṃ śrutavatā cittaṃ śodhayitumaraṇyamāśrayaṇīyam | kathaṃ punarāśayasaṃpannasyāpyugradatta- 

paripṛcchāyāṃ gṛhamanujñātam ? yatnavatoípyasāmarthyāt | paradārādiṣvapi tarhi nāpatti: syāt | na | 

teṣāmasāmarthyeípi prakṛtiduṣṭatvādgṛhāvāsasya ca prajñaptisāvadyatvāditi ||

iti śikṣāsamuccaye vīryapāramitā paricchedo daśama: || 

@107

11

araṇyasaṃvarṇanaṃ nāmaikādaśa: pariccheda: |

tadevamugradattaparipṛcchāvidhinā gṛhadoṣān bhāvayitvā śrutavatā cittaṃ śodhayitumaraṇyamāśraya- 

ṇīyamiti sthitam | tathā coktaṃ candra{1. SR 5.5-8; 10-11.}pradīpasūtre- 

na jātu kāmān prativevamāṇa: putreṣu dāreṣu janitva tṛṣṇām || 

gṛhaṃ ca sevitva jugupsanīyamanuttarāṃ prāpsyati soígrabodhim || 

ye kāma varjanti yathāígnikarṣūṃ putreṣu dāreṣu janitva tṛṣṇām | 

uttrasta gehādabhiniṣkramanti na durlabhā teṣviyamagrabodhi: || 

na kaści buddha: purimeṇa āsīdanāgato bheṣyati yoívatiṣṭhate | 

yehi sthitaireva agāramadhye prāptā iyaṃ uttama agrabodhi: || 

prahāya rājyaṃ yatha kheṭapiṇḍaṃ vasedaraṇyeṣu vivekakāma: | 

kleśān prahāya vinihatya mānaṃ budhyanti bodhiṃ virajāmasaṃskṛtām || peyālaṃ || 

annehi pānehi ca cīvarehi puṣpehi gandhehi vilepanehi | 

nopasthitā bhonti narottamā jinā yatha pravrajitvā caramāṇa dharmān || 

yaścaiva bodhiṃ pratikāṅkṣamāṇa: sattvārtha nirviṇṇa kusaṃskṛtāta: | 

araṇyābhimukha sapta padāni gacched ayaṃ tata: puṇyaviśiṣṭa bhoti || 

yadi punarvisabhāgasattvānunayātpariṣatkāmatayā vā lābhādikāmatayā vā vivekapraveśe vilambeta, 

tadartha{2. SR. 9.48-52.}matraivoktam- 

na vijña bālehi karonti vigrahaṃ satkṛtya bālān parivarjayanti | 

mamāntike ceti praduṣṭacittā na bāladharmehi karonti saṃstavam || 

na vijña bālāna karoti sevanāṃ viditva bālāna svabhāvasaṃtatim | 

kiyacciraṃ bālasusevināpi punoípi te bhonti amitrasaṃnibhā: || 

na vijña bāleṣviha viśvasanti vijñāya bālāna svabhāvasaṃtatim || 

svabhāvabhinnā prakṛtīya bālā: kutoísti mitraṃ hi pṛthagjanānām || 

sahadhārmikeno vacanena uktā: krodhaṃ ca doṣaṃ ca apratyayaṃ ca | 

prāviṣkarontī imi bāladharmā imamartha vijñāya n aviśvasanti ||

bālā hi bālehi samaṃ samenti yathā amedhyena amedhya sārdham | 

vijñā punarvijñajanena sārdhaṃ samenti sarpiryatha sarpimaṇḍe || 

tathā ca punaratrai{3. SR. 19. 13-14; 16-17.}vamāha- 

sūsukhitā: sada te nara loke yeṣu priyāpriya nāsti kahiṃcit | 

ye ca na kandarakeíbhiramante śrāmaṇakaṃ susukhaṃ anubhonti || 

@108

yeṣu mamāpi tu nāsti kahiṃcit yeṣu parigrahu sarvaśu nāsti | 

khaḍgasamā vicarantimu lokaṃ gagane pavana yatheva vrajanti || 

syu: sukhitā bata te nara loke yeṣa na sajjati mānasa loke | 

vāyusamaṃ sada teṣviha cittaṃ no ca priyāpriya vidyati saṅgo || 

apriya ye dukhitehi nivāso yeípi priyā dukhitehi viyogo | 

anta ume api te hi eti jahitvā te sukhitā nara ye rata dharme || 

punara{1. SR 28.73-76.}traivoktam- 

bhavati satatamalpakṛtyayogī pṛthu guṇadoṣata sarvi varjayitvā | 

na vivadati kadāci yuktayogī imi guṇa tasya bhavantyaraṇyavāse || 

saṃda bhavati niviṇṇa saṃskṛteísau na bhavati tasya pṛhā kahiṃci loke | 

na ca bhavati vivṛddhirāsravāṇāṃ vana vasatoísya bhavanti ānuśaṃsā: || 

adhikaraṇa na tasya jātu bhotī sada upaśāntarato vivekacārī | 

vacasi manasi kāya saṃvṛtasyo bahu guṇa tasya bhavantyaraṇyavāse || 

bhavati ca anukūla tasya mokṣo laghupratividhyati soídhimukti śāntām | 

vanicaridhimukti sevatoísya imi guṇa bhontyaraṇyavāsi sarve || 

puna{2. SR 29. 53.}rāha-

vanaṣaṇḍa sevatha vivikta sadā vijahitva grāmanagareṣu gatim | 

advitīya khaṅgasama bhotha sadā na cireṇa lapsyatha samādhivaram || iti ||

āryarāṣṭra{3. RP 60-61 ab.}pālasūtreípyāha- 

tyaktvā gehamanantadoṣagahanaṃ cintānapekṣā: sadā 

teíraṇye ratimāpnuvanti guṇina: śāntendriyā: sūratā: | 

na strīsaṃbhava naiva cāpi puruṣaisteṣāṃ kvacidvidyate 

ekākī viharanti khaṅgasadṛśā: śuddhāśayā nirmalā: || 

lābhairnāpi ca teṣu harṣa svamano līyantyalābhairna ca 

alpecchā itaretarairabhiratā māyākuhāvarjitā: || iti || 

ugradattaparipṛcchāyāmapyāha-sattvasaṃsargo me na kartavya:, na hi mayaikasattvasya kuśalamūlāni 

saṃjanayitavyānītyādi || 

yadi puna: śrutavānimāṃ kṣaṇasaṃpadamāsādya lābhādau sakta: cittaṃ na śodhayet, sa evaika: 

sadevake loke vañcita: syāt || uktaṃ hi āryaratnakūṭe-tadyathā kāśyapa kaścideva puruṣo mahatā 

udakārṇavenohyamāna udakatṛṣṇayā kālaṃ kuryāt, evameva kāśyapa ihaike śramaṇabrāhmaṇā bahūn dharmānudgṛhya 

@109

paryavāpya na rāgatṛṣṇāṃ vinodayanti, na dveṣatṛṣṇām, na mohatṛṣṇāṃ vinodayanti | te mahatā 

dharmārṇavenohyamānā: kleśatṛṣṇayā kālagatā durgativinipātagāmino bhavantīti || 

tasmādavaśyamaraṇyamāśrayet | tādṛśāni ca sthānāni āśrayet, yeṣu ca sthāneṣu 

nātidūre piṇḍapātagocaro bhavati nātisaṃnikṛṣṭe, yeṣu pānīyāni bhavantyacchāni śucīni 

nirmalānyalpāyāsāni sukhaparibhogāni | yāni ca sthānāni vṛkṣasaṃpannāni bhavanti, puṣpasaṃpannāni 

phalasaṃpannāni patrasaṃpannānyapagataduṣṭaśvāpadāni guhāsaṃpannāni prāgbhārasaṃpannāni sukhaparisarpyakāṇi 

śāntānyadvitīyāni, tādṛśāni sthānānyāśrayet | sa teṣu sthāneṣvāśrito yadanena pūrvaṃ paṭhitaṃ 

bhavati, tat tribhī rātraistrirdivasasya svādhyāyati nātyuccena svareṇa nātinīcena noddhatairindriyairna 

bahirgatena cittena prasādamupajīvan granthamupadhārayannimittānyudgṛhaṇan middhamapakrāman | sacedāraṇyakasya 

bhikṣo rājā vopasaṃkrāmati rājamātro vā anye vā brāhmaṇakṣatriyanaigamajānapadā:, tena teṣāmādareṇa 

svāgatakriyā kartavyā | evaṃ cānena vaktavyam-niṣīda mahārāja yathāprajñapta āsane | sace- 

dupaviśati, dvābhyāmapyupaveṣṭavyam | sacennopaviśati, ubhābhyāmapi nopaveṣṭavyam | saceccalendriyo 

bhavati, utkarṣayitavyam | tasya te mahārāja lābhā: sulabdhā yasya te bhūpradeśe śīlavanto guṇavanto 

bahuśrutā: śramaṇabrāhmaṇā: prativasanti anupadrutāścaurabhaṭādibhi: | sacet sthiro bhavati vinīta: 

praśāntendriya:, bhavyaśca bhavati dharmadeśanāyā:, tatoísya vicitrā dharmadeśanā upasaṃhartavyā | sace- 

dvicitrāṃ na priyāyate, saṃvegānukūlā dharmadeśanā upasaṃhartavyā | sacetsaṃvegā[nukūlāṃ]na 

priyāyate, udārodārāṇi tathāgatamāhātmyāni upadeṣṭavyāni | brāhmaṇakṣatriyanaigamajānapadānāmapyupa- 

saṃkrāmatāṃ yathānurūpā: kriyā upasaṃhartavyā: | sa evaṃ bahuśruta: sat pratibalo bhavati dhārmaśravaṇikānāṃ 

cittamārādhayitum | te ca sattvāstasyāntike prītiṃ ca prasādaṃ ca prāmodyaṃ ca pratilabhanta iti || 

ugradattaparipṛcchāyāmapyāha-punaraparaṃ gṛhapate pravrajitena bodhisattvenāraṇye prativasatā eva- 

mupaparīkṣitavyam | kimarthamahamaraṇye prativasāmi ? na kevalamaraṇyavāsena śramaṇo bhavati | bahavoípyatra 

adāntā avinītā ayuktā anabhiyuktā: prativasanti | tadyathā-mṛgavānarapakṣisaṃghacauracaṇḍālā: 

prativasanti | na ca te śramaṇaguṇasamanvāgatā bhavanti | api tu khalu punarahaṃ yasyārthāya araṇye 

prativasāmi, sa mayā artha: paripūrayitavyo yaduta śrāmaṇyārtha: || pe^ || punaraparaṃ gṛhapate pravrajitena 

bodhisattvena araṇye viharatā evamupaparīkṣitavyam-kimarthamahamaraṇyamāgata: ? tenaivaṃ mīmāṃsayitavyam- 

bhayabhītoísmyahamaraṇyamāgata: | kuto bhayabhīta: ? saṃgaṇikābhayabhīta: | saṃsargabhayabhīto rāgadveṣamoha-

bhayabhīto mānamadamrakṣaparidāhabhayabhīto lobherṣyāmātsaryabhayabhīta: rūpaśabdagandharasasparṣṭavyabhayabhīta: | 

soíhaṃkāramamakārabhayabhīta: | auddhatyavicikitsābhayabhīta: | skandhamārabhayabhīta: | kleśamārabhayabhīta: | 

mṛtyumārabhayabhīto devaputramārabhayabhīta: | anitye nitya iti viparyāsabhayabhītoínātmani ātmeti 

viparyāsabhayabhītoíśucau śuciriti viparyāsabhayabhīto du:khe sukhamiti viparyāsabhayabhīta: | 

cittamanovijñānabhayabhīto nīvaraṇāvaraṇaparyutthānabhayabhīta: | satkāyadṛṣṭibhayabhīta: pāpamitrabhayabhīto 

lābhasatkārabhayabhītoíkālamantrabhayabhītoídṛṣṭe dṛṣṭamiti bhayabhītoíśrute śrutamiti bhayabhītoímate 

matamiti bhayabhītoívijñāte vijñātamiti bhayabhītoíśramaṇe śramaṇamadabhayabhītoínyonya- 

@110

vidveṣaṇabhayabhīta: kāmadhāturūpadhātvarūpyadhātubhayabhīta: sarvabhavagatyupapattibhayabhīto nirayatirya- 

gyonipitṛviṣayabhayabhīta: | saṃkṣepeṇa sarvebhyoíkuśalebhyo manasikārebhyo bhayabhīta: | ebhyo 

hyahamevaṃrūpebhyo bhayabhairavebhyo bhītoíraṇyāvāsamupagata: || pe^ || punaraparaṃ gṛhapate pravrajitena 

bodhisattvenāraṇyavāsasthitena bhītena vā trastena vā evaṃ śikṣitavyam-yāni kānicidbhayānyutpadyante 

sarvāṇi, tānyātmagrāhata utpadyante || pe^ || sacetpunarahamaraṇye prativasannātmagrāhaṃ parityajeyam, 

nātmābhiniveśaṃ nātmaparigrahaṃ nātmanidānaṃ nātmatṛṣṇāṃ nātmasaṃjñāṃ nātmavādopādānaṃ nātmadṛṣṭiṃ 

nātmādhiṣṭhānaṃ nātmaparikalpanāṃ nātmarakṣāṃ parityajeyam, nirarthako meíraṇyavāsa: syāt | api tu khalu 

punargṛhapate nāstyātmasaṃjñinoíraṇyavāso nāsti parasaṃjñina: || pe^ || araṇyavāso nāma gṛhapate 

ucyate sarvadharmeṣvasaṃbhavavāsa: sarvadharmeṣvasaṅgavāsa: || pe^ || tadyathā gṛhapate araṇye tṛṇagulmauṣadhi- 

vanaspataya: prativasanto na bibhyati, notrasyanti, na saṃtrasyanti, na saṃtrāsamāpadyante, evameva 

gṛhapate pravrajitena bodhisattvena araṇye viharatā tṛṇagulmauṣadhivanaspatikāṣṭhakuḍyavadātmapratibhāsavatsaṃjñā 

kāye utpādayitavyā | māyāsamatā cittasyotpādayitavyā | koítra bibheti ? koísminnutrasyati ? 

tena bhayabhītena vā trastena vā evaṃ yoniśa: kāya upaparikṣitavya:-nāstyatra kāye ātmā va 

sattvo vā jīvo vā poṣo vā pudgalo vā manujo vā | abhūtaparikalpa eṣa yaduta bhayaṃ 

nāma | sa mayā abhūtaparikalpo na parikalpayitavya:  | tena yathā araṇye tṛṇagulmauṣadhivanaspataya: 

prativasanti amamā aparigrahā:, evamevāmamenāparigraheṇāraṇyameva sarvadharmā iti jñātvā upasaṃpadya 

vihartavyam | tatkasya heto: ? raṇacchedoíraṇyavāsoímamoíparigraha: || pe^ || punaraparaṃ gṛhapate 

pravrajitena bodhisattvena buddhānujñātoíraṇyavāsa iti jñātvā araṇye vastavyam | atra hi śukladharma- 

paripūrirbhavati | upastabdhakuśalamūla: paścād grāmanagaranigamarāṣṭrarājadhānīṣvavatīrya dharmaṃ deśayiṣyāmi 

|| pe^ || sacetpunargṛhapate pravrajito bodhisattva uddeśasvādhyāyārthaṃ gaṇamavatarati, tena tatra sagauraveṇa

bhavitavyaṃ sapratīśenācāryopādhyāyeṣu sthaviramadhyanavakeṣu bhikṣuṣu pradakṣiṇaṃ bhavitavyamanalasena 

svayaṃkāriṇā aparopatāpinā | na ca tenopasthānagurukeṇa bhavitavyam | evaṃ cānenopaparīkṣitavyam | 

tathāgatoípyarhan samyaksaṃbuddha: sadevasya lokasya samārakasya sabrahmakasya saśramaṇabrāhmaṇikāyā: 

prajāyā: pūjitodakṣiṇīya: sarvasattvānām | soípi tāvanna kasyacitsakāśādupasthānaṃ svīkaroti, 

kiṃ punarasmābhiraśikṣitai: śikṣitukāmai: ? api tu vayameva sarvasattvānāmupasthāyakā bhaviṣyāma: | 

vayameva pareṣāmupasthānaparicaryāṃ kariṣyāma:, na ca puna: kasyacitsakāśādupasthānaparicaryāṃ 

svīkariṣyāma: | tatkasya heto: ? upasthānagurukasya hi gṛhapate bhikṣorguṇadharmānugraho naśyati | 

yeṣāṃ ca saṃgrahaṃ karoti, teṣāmevaṃ bhavati-upasthānahetoreṣoísmākaṃ saṃgrahaṃ karoti ||

putraratraivāha-sacetpunargṛhapate āraṇyako bodhisattvo dharmaśravaṇārthika ācāryopādhyāya- 

darśanārthiko vā glānaparipṛcchako vā grāmāntikaṃ śayanāsanamāgacchet, tena sāyamāgamanāya 

prakramaṇāya ca cittamutpādayitavyam | sacetpunarasya parapratibaddha uddeśa: svādhyāyo vā, tena 

vihāre prativasatā araṇyapravaṇacittena bhavitavyam | eṣa eva tasyāraṇyavāso yatsarvavastuṣvaraṇyasaṃjñā 

dharmaparyeṣṭyā cātṛptateti || 

@111

āryaratnarātrisūtreípyuktam-yadi punarasya tatrāraṇyāyatane viharatoíprāptaphalapṛthagjanasya 

vyālamṛgā āgaccheyu:, tena tatra na bhayaṃ na trāsa utpādayitavya: | evaṃ ca cittamutpādayitavyam- 

pūrvamevāhamutsṛṣṭakāyajīvitoíraṇyavāsamupagata: | na mayātra bhetavyam notrasitavyam, api tu 

maitrīmutpādayi[tvā] doṣaṃ vivarjayiṣyāmi, bhayamapanayiṣyāmi | yadyevamapi kṛtvā te vyālamṛgā māṃ jīvi- 

tād vyaparopya bhuñjīran, tena mayaivaṃ cittamutpādayitavyam-lābhā me sulabdhā yasya me asārātkāyā- 

tsāramādattaṃ bhaviṣyati | na punarime vyālamṛgā: śakyā mayā āmiṣeṇa toṣayitum | mama māṃsaṃ bhakṣayitvā 

sukhasparśaṃ vihariṣyanti || pe^ || yadi punastatrāraṇyāyatane viharatoímanuṣyā upasaṃkramiṣyanti, 

suvarṇā vā durvarṇā vā, tena na tatrānunetavyaṃ na pratihantavyam | yadi pūrvabuddhadarśino devatā

āraṇyakaṃ bhikṣumupasaṃkramya praśnaṃ paripṛccheyu: tatra tenāraṇyakena yathāśakti yathābalaṃ yathā- 

dharmādhigamāya tāsāṃ devatānāṃ dharmo deśayitavya: | yadi punastāvadgambhīrān praśnān paripṛccheyu:, yān 

sa āraṇyako bhikṣurna śaknuyādvisarjayitum, tena nirmānena bhūtvā vāgbhāṣitavyā, aśikṣito na 

paribhavitavya: | yuñjiṣyāmi ghaṭiṣye buddhaśāsane | bhaviṣyati sa kāla: sa samayo yadā adhigatān dharmān 

śrutvā sarvakathāṃ visarjayiṣyāmi | api tu pratibhātu te vayaṃ dhārmaśravaṇikā iti || pe^ || tena 

tatra araṇyāyatane prativasatā tṛṇagulmauṣadhivanaspatīnāṃ nimittaṃ grahītavyam | kathamete bhavanti ? 

yathaiṣāṃ bhāvānāmasvāmikānāmamamānāmaparigrahāṇāmevaṃ niśceṣṭānāṃ nirvyāpārāṇaye bhavatyutpādo bhaṅgaśca, 

na caiṣāṃ kaścidutpādayitā, na nirodhayitā, evamevāyaṃ kāyastṛṇakāṣṭhakuḍyapratibhāsopamoísvāmiko- 

'mamoíparigraho niśceṣṭo nirvyāpāro hetupratyayayuktyā utpadyate, hetupratyayavaikasyānnirudhyate | na 

punaratra kaściddharma: paramārthata utpadyate vā nirudhyate veti || 

punaścoktam-tena tatra araṇyāyatane viharatā evaṃ cittamutpādayitavyam-yadyapyahamaraṇya- 

māgata ekoídvitīya:, na me kaścitsahāyo yo māṃ sukṛtaṃ duṣkṛtaṃ vā codayet | api tu khalu puna: 

santi me devanāgayakṣā buddhāśca bhagavanto ye mama cittāśayaṃ jānanti | te mama sākṣiṇa: | 

soíhamihāraṇyāyatane prativasannakuśalacittasya vaśaṃ gacchāmi | yadi punarahamiyaddūraāgata:, 

ekoídvitīyoísaṃstabdhoímamoíparigraha: kāmavitarkaṃ vā vitarkayeyam, vyāpādaṃ vihiṃsāvitava vā 

vitarkayeyam, anyaṃ vā akuśalavitarkaṃ vitarkayeyam, nirviśeṣo bhaveyaṃ saṃsargasaṃgaṇikābhiretai: sattve | 

te ca me devanāgayakṣā visaṃvāditā:, buddhāśca bhagavantoínabhirāddhā bhaviṣyantīti || 

iti śikṣāsamuccaye araṇyasaṃvarṇanaṃ nāmaikādaśa: pariccheda: ||

@112

12

cittaparikarma dvādaśa: pariccheda: | 

tadevamaraṇye vasan 

samādhānāya yujyeta 

uktaṃ hi bhagavatyām-sa teṣāmeva sattvānāmarthāya dhyānapāramitāyāṃ carannavikṣiptacitto 

bhavati | tatkasya heto: ? tathā hyasyaivaṃ-bhavati laukikī dhyānopapattirapi tāvadvikṣiptacittasya 

durlabhā, ka: punarvādoínuttarā samyaksaṃbodhi: | tasmānmayā avikṣiptacittena bhavitavyam, yāvannānu- 

ttarāṃ samyaksaṃbodhimabhisaṃbudhyeyamiti || 

punarasyāmuktam-punaraparaṃ subhūte bodhisattvo mahāsattva: prathamacittotpādamupādāya dhyānapāra- 

mitāyāṃ caran sarvākārajñatāpratisaṃyuktairmanasikārairdhyānaṃ samāpadyate | sa cakṣuṣā rūpāṇi dṛṣṭvā na 

nimittagrāhī bhavati nānuvyañjanagrāhī | yatodhikaraṇamasya cakṣurindriyeṇāsaṃvarasaṃvṛtasya viharatoí-

bhidhyādaurmanasye anye vā pāpakā akuśalā dharmāścittamanuprāpnuyu:, teṣāṃ saṃvarāya pratipadyate | rakṣati 

cakṣurindriyam | evaṃ śrotreṇa śabdān śrutvā, ghrāṇena gandhān ghrātvā, jihvayā rasānāsvādya, 

kāyena spraṣṭavyāni spṛṣṭvā, manasā dharmān vijñāya na nimittagrāhī bhavati, nānuvyañjanagrāhī | yato- 

dhikaraṇamasya manaindriyeṇāsaṃvarasaṃvṛtasya pāpakāścittamanuprāpnuyu:, teṣāṃ saṃvarāya pratipadyate | 

rakṣati manaindriyam | sa gacchannapi tiṣṭhannapi niṣaṇṇoípi śayānoípi bhāṣamāṇoípi 

samāhitāvasthāṃ [na] vijahāti | sa bhavatyahastalola: apādaloloímukhaloloíprakīrṇavāk 

avikṣiptendriyoínuddhatoínunnatoícapaloínalasoísaṃbhrāntakāyo'saṃbhrāntacitta: | śāntakāya: śāntavāk 

śāntacitta: | rahasyarahasi kā kalpiteryāpatha: saṃtuṣṭa: || pe^ || subhara: supoṣa: sūpāsya-

kalyāṇācāragocara: | saṃgaṇikayāpi vivekagocara: | lābheílābhe ca samo nirvikāra: | 

anunnatoínavanata: | evaṃ sukhe du:khe, stutau nindāyām, yaśasyayaśasi, jīvite maraṇe ca samo 

nirvikāroínunnatoínavanata: | evaṃ śatrau mitre ca | manāpavartini *** | āryeṣvanāryeṣu | śabdeṣu saṃkīrṇe- 

ṣvasaṃkīrṇeṣu | priyāpriyeṣu ca rūpeṣu samo nirvikāra: | anunnatoínavanata: anurodhavirodhāpagata: | 

tatkasya heto: ? tathā hi sa svalakṣaṇaśūnyānasaṃbhūtānaniṣpannānanabhinirvṛttān sarvadharmān paśyatīti 

vistara: || 

tatra līne manasi muditābhāvanayottejanaṃ kuryāt, uddhate tvanityatāmanasikārai: praśama: || 

ubhayapratipakṣārthaṃ cāryarāṣṭra{1 RP 91.}pāloktāṃ  gāthāṃ smaret- 

bahukalpakoṭībhi kadāci buddho 

utpadyate lokahito maharṣī | 

labdhoídhunā sa pravara: kṣaṇoídya 

tyajati pramādaṃ yadi moktukāma: | iti || 

@113

tathā-māyopamaṃ vitathametatsvapnopamaṃ ca saṃskṛtamavekṣya na cirādbhaviṣyati viyoga: sarva- 

priyai:, na nityamiha kaścit | udyujya yathā ghaṭata nityaṃ pāramitāsu bhūmiṣu baleṣu | mā jātu 

sraṃsaya vīryaṃ yāvanna budhyathā pravarabodhim | iti || 

ā{1. LV 13. 69-91.}ryalalitavistareípyuktam- 

jvalitaṃ tribhavaṃ jaravyādhidukhairmaraṇāgnipradīptamanāthamidam | 

bhavani:saraṇe sada mūḍha jagadbhramati bhramaro yatha kumbhagata: || 

adhruvaṃ tribhavaṃ śaradabhranibhaṃ naṭaraṅgasamā jagi janmacyuti: | 

girinadyasamaṃ laghuśīghrajavaṃ vrajatāyu jage yatha vidyu nabhe || 

bhuvi devapure triapāyapathe bhavatṛṣṇaavidyavaśā janatā | 

parivartiṣu pañcagatiṣvabudhā yatha kumbhakarasya hi cakrabhramī || 

priyarūpavarai: sada snigdharutai: śubhagandharasairvarasparśasukhai: | 

pariṣiktamidaṃ kalipāśajagat mṛgalubdhakapāśI yathaiva kapi || 

sabhayā: saraṇā: sada vairakarā: bahuśokaupadrava kāmaguṇā: | 

asidhārasamā viṣapatranibhā: jahitāryajanairyatha mīḍhaghaṭa: || 

smṛtimoṣakarāstamasīkaraṇā bhayahetukarā dukhamūla sadā | 

bhavatṛṣṇalatāyavivṛddhikarā: sabhayā: saraṇā: sada kāmaguṇā: || 

yatha agnikhadā jvalitā: sabhayā: tatha kāma ime viditāryajanai: | 

mahapaṅkasamā asiśūlasamā madhudigdha iva kṣuradhārasamā || 

yatha sarpaśiro yatha mīḍhaghaṭa: tatha kāma ime viditā viduṣām | 

tatha śūlasamā dvijapeśisamā yatha śvānakaraṃka savairamukhā || 

dakacandranibhā iti kāmaguṇā: pratibimba ivā girighoṣa yathā | 

pratibhāsasamā naṭaraṅganibhā tatha svapnasamā viditāryajanai: || 

kṣaṇikā vasikā iti kāmaguṇā: tatha māyamarīcisamā alikā | 

dakabudbudaphenasamā vitathā: parikalpasamutthita buddha budhai: || 

prathame vayase vararūpadhara: priya iṣṭa mato iya bālacarī | 

jaravyādhidukhairhatatejavapuṃ vijahanti mṛgā iva śuṣkanadīm || 

dhanadhānyavaro bahudravyabalī priya iṣṭa mato iya bālacarī | 

parihīṇadhanaṃ puna kṛcchragataṃ vijahanti narā iva śūnyaṭavīm || 

yatha puṣpadrumo saphalo va drumo naru dānaratastatha prītikara: | 

dhanahīnu jarārditu yācanako bhavate tada apriya gṛdhrasama: || 

prabhu dravyabalī vararūpadhara: priyasaṅga manendriyaprītikara: | 

jaravyādhidukhārditu kṣīṇadhano bhavate tada apriya mṛtyusama: ||

@114

jarayā jarita: samatītavayo drama vidyuhato va yathā bhavati | 

jarajīrṇa agāra yathā sabhayoíjarani:saraṇaṃ laghu brūhi mune || 

jara śoṣayate naranārigaṇaṃ yatha mālulatā dhanaśālavanam | 

jara vīryaparākramavegaharī jara paṅkanimagna yathā puruṣo || 

jara rūpasurūpavirūpakarī jara tejaharī balasthāmaharī | 

sada saukhyaharī paribhāvakarī jara mṛtyukarī jara ojaharī || 

bahurogaśatairghanavyādhidukhai: upasṛṣṭu jagajjvalaneva mṛgā: | 

jaravyādhigataṃ prasamīkṣya jagat dukhani:saraṇaṃ laghu deśayahī || 

śiśirehi yathā himadhātu mahaṃ tṛṇagulmavanauṣadhiojaharo || 

tatha ojaharo ayu vyādhi jage parihīyati indriyarūpabalam || 

dhanadhānyamahārthakṣayāntakara: paribhāvakara: sada vyādhi jage || 

pratighātakara: priyadveṣakara: paridāhakaro yatha sūryu nabhe || 

maraṇaṃ cyavanaṃ cyuti kālakriyā priyadravyajanena viyogu sadā | 

apunāgamanaṃ ca asaṃgamanaṃ drumapatraphalā nadisrotu yathā || 

maraṇaṃ vaśitāna vaśīkurute maraṇaṃ harate nadidāru yathā | 

asahāya naro vrajateídvitiya: svakakarmaphalānugato vivaśa: || 

maraṇaṃ grasate bahu prāṇiśatān makaro va jalākari bhūtagaṇān | 

garuḍo uragaṃ mṛgarāja gajaṃ jvalano va tṛṇauṣadhibhūtagaṇam || iti ||

rājāvavādakasūtreípyāha-tadyathā mahārāja catasṛbhyo digbhyaścatvāra: parvatā āgaccheyurdṛḍhā: 

sāravantoíkhaṇḍā acchidrā asuṣirā: susaṃvṛtā ekaghanā nabha[:]spṛśanta: pṛthivīṃ collikhanta: 

sarvatṛṇakāṣṭhaśākhāparṇapalāśādisarvasattvaprāṇibhūtāni nirmathnanta: | tebhyo na sukaraṃ javena vā palāyituṃ 

balena vā dravyamantrauṣadhibhirvā nivartayitum, evameva mahārāja catvārīmāni mahābhayānyāgacchanti 

yeṣāṃ na sukaraṃ javena vā palāyituṃ balena dravyamantrauṣadhairvā nivartanaṃ kartum | katamāni catvāri ? 

jarā vyādhirmaraṇaṃ vipattiśca || jarā mahārāja āgacchati yauvanaṃ pramathamānā | vyādhirmahārāja 

āgacchatyārogyaṃ prathamamāna: | maraṇaṃ āgacchati jīvitaṃ pramathamānam | vipattirmahārāja āgacchati 

sarvā: saṃpattī: pramathamānā | tatkasya heto: ? tadyathā mahārāja siṃho mṛgarājo rūpasaṃpanno javasaṃpanna: 

sujātanakhadaṃṣṭrākarālo mṛgagaṇamanupraviśya mṛgaṃ gṛhītvā yathākāmakaraṇīyaṃ karoti | sa ca mṛgoítibalaṃ 

vyālamukhamāsādya vivaśo bhavati | evameva mahārāja viddhasya mṛtyuśalyenāpagatamadasyāparāyaṇasya marmasu 

chidyamāneṣu mucyamāneṣu saṃdhiṣu māṃsaśoṇite pariśuṣyamāṇe paritaptatṛṣitavihvalavadanasya karacaraṇa- 

vikṣepābhiyuktasya akarmaṇyasyāsamarthasya lālāsiṅghāṇakapūyamūtrapurīṣopaliptasya īṣajjīvitāvaśeṣasya 

karbhabhavātpunarbhavamālambamānasya yamapuruṣabhayabhītasya kālarātrivaśagatasya caramāśvāsapraśvāseṣu prarudhya- 

māneṣu ekākinoídvitīyasyāsahāyasyemaṃ lokaṃ jahata: paralokamākrāmato mahāpathaṃ vrajato mahākāntāraṃ 

praviśatom ahāgahanaṃ samavagāhamānasya mahāndhakāraṃ pratipadyamānasya mahārṇavenohyamānasya karmavāyunā 

@115

hriyamāṇasya animittīkṛtāṃ diśaṃ gacchato nānyattrāṇaṃ nānyaccharaṇaṃ nānyatparāyaṇamṛte dharmāt | 

dharmo hi mahārāja tasmin samaye trāṇaṃ layanaṃ śaraṇaṃ parāyaṇaṃ bhavati | tadyathā śītārtasyāgnipratāpa:, 

agnimapagatasyānirvāpaṇam, uṣṇārtasya śaityam, adhvānaṃ pratipannasya śītalaṃ chāyopavanam, 

pipāsitasya śītalajalam, bubhukṣitasya vā praṇītamannam, vyādhitasya vaidyoṣadhiparicārakā:, 

bhayabhītasya balavanta: sahāyā: sādhava: pratiśaraṇā bhavanti, evameva mahārāja viddhasya mṛtyuśalyena 

apagatamadasyātrāṇasyāparāyaṇasya nānyattrāṇaṃ nānyatparāyaṇamanyatra dharmāt | tasmāttarhi tem ahārāja 

anityatānudarśinā bhavitavyam, kṣayavyayānudarśinā bhavitavyaṃ maraṇabhayabhītena | dharmeṇaiva te 

mahārāja rājyaṃ kārayitavyaṃ nādharmeṇa | tatkasya heto: ? asyāpi te mahārāja, ātmabhāvasyaivaṃ 

suciramapi parirakṣitasya suciramapi śucinā praṇītena khādanīyabhojanīyāsvādanīyena saṃtarpitasya 

saṃpravāritasya kṣutpipāsāparigatasya kālakriyā bhaviṣyati | evaṃ kāśikauśeyadūkūlapatrorṇakṣaumādi- 

bhirvastraviśeṣairācchāditasya caramaśayanāvasthitasya vividhasvedāmbuklinnamalinavasanāvṛtasya kālakriyā 

bhaviṣyati | evamapi tem ahārāja snānānulepanavāsadhūpapuṣpasurabhigandhasyātmabhāvasya nacireṇa durgandhatā 

bhaviṣyati | evaṃ stryagāramadhyagatasyāpi te strīgaṇaparivṛtasya nānāvādyagītatūryanāṭyairupagīyamānasya 

sumanasa: krīḍato ramamāṇasya paricārayato maraṇabhayabhītasya atīva du:khadaurmanasyābhyāṃ kālakriyā 

bhaviṣyati | evamapi te mahārāja gṛheṣūpalepanolipteṣu susthāpitārgaleṣu supihitavātāyaneṣu 

bahugandhadhūpapuṣpatailavartiprajvāliteṣvāsaktapaṭṭadāmakalāpeṣu muktakusumāvakīrṇeṣu gandhaghaṭikānirdhūpiteṣu 

vinyastapādapīṭhapaṭikāstaraṇagoṇikāstaraṇakācalindikaprāvaraṇasāntaropacchadapaṭikobhayakṛtopadhāneṣu 

paryaṅkeṣu śayitvā | punaśca śṛgālakākagṛdhramṛtakalevaramāṃsāsthikeśarudhiravasākule paramabībhatse śmaśāne 

gataceṣṭasyātmabhāva: pṛthivyāmavaśa: śeṣyate | evamapi te mahārāja gajaskandhāśvapṛṣṭharathābhirūḍhasya 

śaṅkhapaṭaheṣvāhanyamāneṣu chatreṇa dhāryamāṇena vālavyajanena vīja[ya]mānasyānekahastyaśvarathapadātibhi- 

ranuyātasyāñjaliśatasahasrairnamaskriyamāṇasya nirgamanamanubhūya nacirānniśceṣṭasya mṛtaśayanābhirūḍhasya 

caturbhi: puruṣairutkṣiptasya dakṣiṇena nagaradvāreṇa nirṇītasya mātāpitṛbhrātṛbhaginībhāryāputraduhitṛ- 

vayasyadāsīdāsakarmakarapauruṣeyai: śokagatahṛdayairvikṣiptabhujai: sorastāḍaṃ paramakaruṇaṃ-hā putra hā nātha 

hā tāta hā svāmin ityākrandamānai: paurajānapadai: saparibhavadṛśyamānasya śmaśānaṃ nītasya puna: 

kākagṛdhraśvaśṛgālādibhirbhakṣitasya tānyasthīnyagninā vā dagdhāni pṛthivyāṃ vā nikhānitāni adbhirvā 

klinnāni vātātapavarṣairvā cūrṇīkṛtāni digvidikṣu prakṣiptāni tatraiva pūtabhāvamāyāsyanti | evamanityā: 

sarvasaṃskārā:, evamadhruvā: | iti vistara: || 

tatra kleśa: prādhānyena rāgadveṣamohā:, yasyaiṣāmekatarasya tāvatpratipakṣamādau bhāvayet, 

tannidānaṃca varjayet || 

tatra āryaratnameghe tāvadāha-sa rāgasya pratipakṣaṃ bhajate, rāgotpattipratyayāṃśca varjayati | 

katamaśca sa rāgasya pratipakṣa: ? katame ca te rāgotpattipratyayā: ? aśubhā bhāvanā rāgasya 

pratipakṣa: | janapadakalyāṇī rāgotpattipratyaya: | katamā ca sā aśubhā bhāvanā ? yaduta 

santyasmin kāye keśā romāṇi nakhā dantā rajomalaṃ tvak māṃsāsthi snāyu: śirā vṛkkā hṛdayaṃ 

@116

plīhaka: klomaka: antrāṇi antraguṇa:, āmāśaya: pakvāśaya:, audaryakaṃ yakṛtpurūṣamaśru sveda: kheṭa: 

siṅghāṇaka: vasā lasīkā majjā meda: pittaṃ śleṣmā pūyaṃ śoṇitaṃ mastakaṃ mastakaluṅgaṃ prasrāva: | 

eṣu ca vastuṣu bodhisattva upaparīkṣaṇajātīyo bhavati | tasyaivamupaparīkṣamāṇasyaivaṃ bhavati-yoípi 

tāvatsyādbālo mūḍha: abhavyoíkuśala:, soípi tāvadetāni vastūni jñātvā rāgacittaṃ notpādayet, 

prāgeva saprajñajātīya: | evaṃ hi bodhisattvoíśubhabhāvanābahulo bhavatīti || 

bhagavatyāmapyuktam-punaraparaṃ subhūte bodhisattvo mahāsattva: prajñāpāramitāyāṃ carannimamevaṃ 

kāyaṃ yathābhūtaṃ prajānāti | tadyathāpi nāma subhūte goghātako vā goghātakāntevāsī vā gāṃ hatvā 

tīkṣṇena śastreṇa catvāri phalakāni kṛtvā pratyavekṣate sthitoíthavā niṣaṇṇa: | evameva subhūte 

bodhisattva: prajñāpāramitāyāṃ carannimameva kāyaṃ dhātuśo yathābhūtaṃ prajānāti | astyasmin kāye 

pṛthivīdhāturabdhāturapi tejodhāturapi vāyudhāturapīti || peyālaṃ || 

punarapyāha-tadyathāpi nāma subhūte karṣakasya mūtoḍī pūrṇā nānādhānyānāṃ śālīnāṃ vrīhīṇāṃ 

tilānāṃ taṇḍulānāṃ mudgānāṃ māṣāṇāṃ yavānāṃ godhūmānāṃ masūrāṇāṃ sarṣapāṇām, tānetān cakṣuṣmān

puruṣa: pratyavekṣamāṇa: evaṃ jātīyādayaṃ śālirayaṃ vrīhiramī tilā amī taṇḍulā amī mudrā amī 

māṣā amī yavā amī godhūmā amī masūrā amī sarṣapā iti || evameva bodhisattvo mahāsattva: 

prajñāpāramitāyāṃ carannimameva kāyamūrddhaṃ pādatalādadha: keśamastakanakharomatvakūromaparyantaṃ pūrṇaṃ nānā- 

prakārasyāśuceryathābhūtaṃ pratyavekṣate-santyasmin kāye keśā romāṇi nakhā yāvanmastakaṃ 

mastakaluṅgamakṣigūthaṃ karṇagūthamiti || pe^ || punaraparaṃ subhūte bodhisattva: śmaśānagata: paśyati 

nānārūpāṇi mṛtaśarīrāṇi śmaśāneípaviddhāni śavaśayane ujjhitāni ekāhamṛtāni vā 

dvyahamṛtāni vā tryahamṛtāni vā caturahamṛtāni vā pañcāhamṛtāni vā vyādhmātakāni 

vinīlakāni vipūyakāni vipaṭhyakāni, sa imameva kāyaṃ tatropasaṃharati-ayamapi kāya 

evaṃdharmā evaṃsvabhāva: etāṃ dharmatāmavyativṛtta iti || evaṃ hi subhūte bodhisattvo mahāsattva: 

prajñāpāramitāyāṃ caran bahirdhā kāye kāyānudarśī viharati || pe^ || punaraparaṃ yadā mṛtaśarīrāṇi 

śmaśāne utsṛṣṭāni paśyati, ṣaḍrātramṛtāni kākairvā khādyamānāni, kurarairvā gṛdhrairvā śvabhirvā 

śṛgālairvā, tatoínyairvā nānāvidhai: prāṇakajātai: khādyamānāni, sa imameva kāyaṃ tatropasaṃharati- 

ayamapi kāya evaṃdharmā evaṃsvabhāva:, etāṃ dharmatāṃ na vyativṛtta iti || punaraparaṃ yadā 

mṛtaśarīrāṇi paśyati śmaśāne utsṛṣṭāni vikhāditānyaśucīni durgandhāni, sa imameva kāyaṃ 

tatropasaṃharatīti pūrvavat || pe^ || punaraparaṃ yadā paśyati mṛtaśarīrāṇi śivapathikāyāmasthisaṃkalikāṃ 

māṃsaśoṇitamrakṣitāṃ snāyuvinivaddhām | sa tatremameva kāyamiti pūrvavat || punaraparaṃ yadā 

mṛtaśarīrāṇi paśyati śivapathikāyāmasthisaṃkalībhūtāni apagatamāṃsaśoṇitasnāyubandhanāni, 

sa imameva kāyamiti pūrvavat || punaraparaṃ yadā paśyati śivapathikāyāmasthīni digvidikṣu kṣiptāni, 

yadutānyena pādāsthīni, anyena jaṅghāsthīni, anyena corvasthīni, anyena śroṇikaṭāhakam, anyena

@117

pṛṣṭhavaṃśam, anyena pārśvakāsthīni, anyena grīvāsthīni, anyena bāhvasthīni, sa imameva kāyamupa- 

saṃharatīti pūrvavat || pe^ || punaraparaṃ yadā paśyati śivapathikāyāmasthīnyanekavārṣikāṇi vātānupari- 

śoṣitāni śaṅkhasaṃnibhāni, imameva kāyaṃ tatropasaṃharatīti pūrvavat | ayamapi kāya evaṃdharmā evaṃ- 

svabhāva etāṃ dharmatāṃ na vyativṛtta iti || punaraparaṃ subhūte bodhisattvo mahāsattva: prajñāpāramitāyāṃ 

caran yadā paśyati śivapathikāyāmasthīnyanekavārṣikāṇi tirobhūtāni nīlāni kapotavarṇāni pūtīni

cūrṇakajātāni pṛthivyāṃ pāṃśunāśamasamībhūtāni, sa imameva kāyaṃ tatropasaṃharati-ayamapi kāya 

evaṃ dharmā evaṃsvabhāva:, etāṃ dharmatāṃ na vyativṛtta iti || 

eṣa tāvatsamāsato rāgasya samudācārapratipakṣa: | dveṣasya maitrī pratipakṣa:, apriya- 

sattvādarśanaṃ ca | tena vā saha bhojanādyekārthatayā prītyutpādanaṃ tatra parasukhasyāśaṃsā prārthanā 

tṛṣṇābhinandanaṃ maitrī | kāmarāgapratyupakārahetubhyāmakliṣṭa: sneha ityartha: || 

sā trividhā āryākṣayamatisūtreíbhihitā-sattvārambaṇā maitrī prathamacittotpādikānāṃ 

bodhisattvānām, dharmārambaṇā caryāpratipannānāṃ bodhisattvānām, anārambaṇā maitrī anutpattikadharma-

kṣāntipratilabdhānāṃ bodhisattvānāmiti || 

punarbuddhārambaṇā bodhisattvārambaṇā śrāvakapratyekebuddhārambaṇā sattvārambaṇā ca | tatra 

sattvārambaṇāyā: pūrvaṃ priye sattve hitasukhopasaṃhārānna dhyānamabhyasya | tatsame maitrīmupasaṃharet | tata: 

pariciteṣu, tata udāsīneṣu, tata: samīpavāsiṣu, tata: svagrāmavāsiṣu, evaṃ paragrāme ca | evaṃ 

yāvadekāṃ diśamadhimucya spharitvopasaṃpadya viharati | evaṃ daśasu dikṣu | buddhādyārambaṇāyāstvayaṃ 

prayāso nāsti || 

sā ca vajradhvajapariṇāmanāyāmuktā-sa bodhisattvacaryāyāṃ caran yāvanti kānicid 

dṛśyante rūpāṇi manojñāni vā pratikūlāni vā, evaṃ śabdā gandhā rasā spraṣṭavyā dharmā 

manojñā vā pratikūlā vā, anavadyā viśuddhā: kalyāṇodāraprabhāsvarā vā, yena saumanasyaṃ jāyate | 

sukhamavakrāmati | prasādo jāyate | prīti: saṃbhavati | prāmodyaṃ saṃtiṣṭhate | harṣa: prādurbhavati | daurmanasyaṃ 

nivartate cittakalyatā prādurbhavati | cittaṃ karmaṇyaṃ bhavati | āśayo mṛdurbhavati | indriyāṇi prahlādaṃ 

gacchanti | satatasukhaṃ saṃvedayamāna evaṃ pariṇāmayati sarvabuddhānāmetayā pariṇāmanayā bhūyasyā mātrayā- 

te buddhā bhagavantoícintyena buddhavihārasukhena samanvāgatā bhavantu, atulyena buddhasamādhisukhena susaṃgṛhītā 

bhavantu, anantasukhena bhūyasyā mātrayopastabdhā bhavantu | apramāṇena buddhavimokṣasukhena samanvāgatā 

bhavantu | aprameyeṇa buddhaprātihāryasukhena susaṃgṛhītā bhavantu | acintyena buddhāsaṅgavihārasukhena 

suparigṛhītā bhavantu | durāsadena buddhavṛṣabhitasukhenābhicchannā bhavantu | aprameyeṇa buddhabalasukhena 

atyantasukhitā bhavantu | sarvaveditaśāntenānutpattisukhenādhikārasukhā bhavantu | asaṅgavihārasatata- 

samāhitena tathāgatasukhenādvayasamudācāreṇāvikopitasukhā bhavantu || evaṃ bodhisattvastatkuśalamūlaṃ 

tathāgateṣu pariṇamayya bodhisattvaṣu pariṇāmayati | yadidamaparipūrṇānāmabhiprāyāṇāṃ paripūraṇāya 

pariṇāmayati apariśuddhānāṃ sarvajñatādhyāśayānāṃ pariśuddhyai | apariniṣpannānāṃ sarvapāramitānāṃ 

@118

pariniṣpattaye | vajropamasya bodhicittotpādasyādhiṣṭhānāya | anivartyasya sarvajñatāsaṃnāhasyāprati- 

prasrabdhaye | bodhisattvānāṃ kuśalamūlānāṃ mārgaṇatāyai | sarvajagatsamatāsthitasya mahāpraṇidhānasya 

paripūraye | sarvabodhisattvavihārāṇāmadhigamāya | sarvabodhisattvendriyāṇāṃ tīkṣṇābhijñatāyai | sarvabodhi- 

sattvakuśalamūlānāṃ sarvajñatāsparśanatāyai || sa evaṃ tatkuśalamūlaṃ bodhisattvānāmarthāya pariṇamayya 

buddhaśāsanāvacareṣu sarvaśrāvakapratyekabuddheṣu tatkuśalamūlameva pariṇāmayati | ye keci- 

tsattvā ekācchaṭāsaṃghātamātramapi buddhaśabdaṃ śṛṇvanti, dharmaśabdaṃ vā āryasaṃghaparyupāsanaṃ 

vā kurvanti, teṣāṃ tatkuśalamūlamanuttarāyai samyaksaṃbodhiye pariṇāmayati | buddhānusmṛtiparipūryai 

pariṇāmayati | dharmānusmṛtiprayogatāyai pariṇāmayati | āryasaṃghagauravāya pariṇāmayati | 

acirahitabuddhadarśanatāyai pariṇāmayati | cittapariśuddhyai pariṇāmayati | buddhadharmaprativedhāya 

pariṇāmayati | aprameyaguṇapratipattaye pariṇāmayati | sarvābhijñākuśalapariśuddhyai pariṇāmayati | 

dharmavimativinivartanāya pariṇāmayati | yathā buddhaśāsanāvacareṣu pariṇāmayati, śrāvakapratyeka-

buddheṣu ca | tathā sa bodhisattva: sarvasattveṣu tatkuśalamūlaṃ pariṇāmayati || yadidaṃ nairayikamārga- 

vinivartanāya pariṇāmayati | tiryagyonivyavacchedāya pariṇāmayati | yamalokopacchedasukhāya 

pariṇāmayati | niravaśeṣasarvāpāyagatyupapattivyavacchedāya pariṇāmayati || teṣāṃ ca sarvasattvānāmanuttara-

bodhicchandavivardhanatāyai pariṇāmayati || adhyāśayasarvajñatācittalābhāya pariṇāmayati | sarvabuddhadharmā- 

pratikṣepāya pariṇāmayati | atyantasukhasarvajñatābhūmisaṃvartanāya pariṇāmayati | atyantasarvasattvaviśuddhaye 

pariṇāmayati | sarvasattvānāmanantajñānādhigamāya pariṇāmayati | pe^ || tasya yatkiṃciccīvarapiṇḍa- 

pātaśayanāsanaglānapratyayabhaiṣajyagamanāgamanaśarīropasthānaniṣadyādiniṣevaṇāyatanānāṃ pravartanakarma

īryāpathādhiṣṭhānamīryāpathasyāvikopanaṃ kāyakarma vākkarma manaskarma sucaritaṃ ṣaṇṇāmindriyāṇāṃ saṃvara: 

svaśarīrācchādanamardanasnānakarma, aśitapītakhāditaṃ saṃmiñjitaprasāritāvalokitavilokitasupta- 

jāgaritasvaśarīragatopasthānam, sarvametadbodhisattvasya sarvajñatālambanaprayuktasya na kiṃcidapariṇāṃmita-

sarvajñatāyāṃ sarvasattvahitasukhacittasya || pe^ || sarvajagatparitrāṇamanaso nityodyuktakuśalamūlasya 

madapramādavyativṛttasya || pe^ | sarvakleśaparāṅmukhasya sarvabodhisattvānuśikṣaṇacetasa: 

sarvajñatāmārgāpratihatasya jñānabhūminiṣevaṇasya paṇḍitasaṃvāsābhiratasya | pe^ || madhukara iva 

kuśalamūlasaṃbharaṇasya sarvajagaduccalitasaṃtānasyānabhiniviṣṭasarvasaṃskārasya | pe^ || antaśa: 

śvasvapi tadanyeṣvapiṃ tiryagyonigateṣvekaudanonmiñjitamekālopaṃ vā parityajati | sugatāvupapattiṣu 

tatsarvaṃ teṣāmeva hitāya teṣāmeva parimocanāya pariṇāmayati | tasyāstiryagyonestasmāddu:khārṇavā- 

ttasmāddu:khotpādāttasmāddu:khaskandhāttasmāddu:khāvedanāyā: tasmāddu:khopacayāttasmāddu:khābhisaṃskārā- 

ttasmāddu:khanidānāttato du:khamūlāttasmāddu:khāyatanātteṣāṃ sattvānāṃ vinivartanāya pariṇāmayati, 

tadārambaṇena ca sarvasattvārambaṇīkaroti manasikaroti, tatra kuśalamūle pūrvaṃgamīkaroti, yadidaṃ 

sarvajñatāyāṃ pariṇāmayati | bodhicittotpādena pratigṛhṇāti | tatra kuśalamūlamupanayati | 

saṃsārakāntārādvinivartayati | anāvaraṇena buddhasukhenābhimukhīkaroti | saṃsārasāgarādunmajjayati | 

buddhadharmaprayuktayā maitryā spharatītyādi ||

@119

imāśca suva{1. SP 4.5-12; 75-83; 87-89; 91-92.}rṇaprabhāsoktā maitrīkaruṇāgarbhā gāthā: sarvā ādarata: samanvāhṛtya bhāvayitavyā 

antaśo vacasāpi- 

suvarṇabhāsottamadundubhena śāmyantu du:khāstrisahasraloke | 

apāyadu:khā yamalokadu:khā dāridryadu:khāśca iha triloke || 

anena co dundubhighoṣanādinā śāmyantu sarvavyasanāni loke | 

bhavantu sattvā hyabhayāhatā tathā yathābhayā:śāntabhayā munīndrā: || 

yathaiva sarvāryaguṇopapannā: saṃsārasarvajñamahāsamudrā: |

tathaiva bhontu guṇasāgarā: prajā: samādhibodhyaṅgaguṇairupetā: || 

anena co dundubhighoṣanādinā bhavantu brahmasvara sarvasattvā: | 

spṛśantu buddhatvavarāgrabodhiṃ pravartayantū śubhadharmacakram ||

tiṣṭhantu kalpāni acintiyāni deśantu dharmaṃ jagato hitāya | 

hanantu kleśān vidhamantu du:khān samentu rāgaṃ tatha doṣa moham | 

ye sattva tiṣṭhanti apāyabhūmau ādīpta saṃprajvalitāsthigātrā: |

śṛṇvantu te dundubhi saṃpravāditaṃ namoístu buddhāya bhaṇantu vācam || 

jātismarā: sattvā bhavantu sarve jātīśataṃ jātisahasrakoṭya: | 

anusmarantū satataṃ munīndrān śṛṇvantu teṣāṃ vacanaṃ hyudāram || 

anena co dundubhighoṣanādinā labhantu buddhehi samāgamaṃ sadā | 

vivarjayantū khalu pāpakarma carantu kuśalāni śubhakriyāṇi || 

sarvatra kṣetreṣu ca sarvaprāṇināṃ sarve ca du:khā: praśamantu loke | 

ye sattva vikalendriya aṅgahīnā: te sarvi sakalendriya bhontu sāṃpratam || 

ye vyādhitā durbalakṣīṇagātrā nistrāṇabhūtā: śayitā diśāsu |

te sarvi mucyantu ca vyādhito laghu labhantu cārogyabalendriyāṇi || 

ye rājacaurabhaṭatarjitavadhyaprāptā nānāvidhairbhayaśatairvyasanopapannā: || 

te sarvi sattva vyasanāgatadu:khitā hi mucyantu tairbhayaśatai: paramai: sughorai: || 

ye tāḍitā bandhanabaddhapīḍitā vividheṣu vyasaneṣu ca saṃsthitā hi | 

anekaāyāsasahasraākulā vicitrabhayadāruṇaśokaprāptā: || 

te sarvi mucyantviha bandhanebhya: saṃtāḍitā mucyiṣu tāḍanebhya: | 

vadhyāśca saṃyujyiṣu jīvitena vyasanāgatā nirbhaya bhontu sarve || 

ye sattva kṣuttarṣapipāsapīḍitā labhantu te bhojanapāna citram | 

andhāśca paśyantu vicitrarūpāṃ badhirāśca śṛṇvantu manojñaghoṣān || 

nagnāśca vastrāṇi labhantu citrāṃ daridrasattvāśca nidhiṃ labhantu | 

prabhūtadhanadhānyavicitraratnai: sarve ca sattvā: sukhino bhavantu || 

@120

mā kasyacidbhavatu du:khavedanā saukhyānvitā: sattva bhavantu sarve | 

abhirūpaprāsādikasaumyarūpā anekasukhasaṃcita nitya bhontu || 

manasānnapānā: susamṛddhapuṇyā: saha cittamātreṇa bhavantu teṣām | 

vīṇāmṛdaṅgā: paṇavā: sughoṣakā: utsā sarā: puṣkariṇī taḍāgā: || 

suvarṇapadmotpalapadminīśca saha cittamātreṇa bhavantu teṣām | 

gandhaṃ ca mālyaṃ ca vilepanaṃ ca vāsaśca cūrṇaṃ kusumaṃ vicitram || 

triṣkālavṛkṣebhi pravarṣayantu gṛhṇantu te sattva bhavantu hṛṣṭā: | 

kurvantu pūjāṃ daśasū diśāsu acintiyāṃ sarvatathāgatānām || 

sabodhisattvānatha śrāvakāṇāṃ dharmasya bodhi pratisṛṣṭitasya | 

nīcāṃ gatiṃ sattva vivarjayantu bhavantu aṣṭākṣaṇavītivṛttā: || 

āsādayantū jinarājamuttamaṃ labhantu buddhehi samāgamaṃ sadā | 

sarvā: striyo nitya narā bhavantu śūrāśca vīrā vidupaṇḍitāśca || 

te sarvi bodhāya carantu nityaṃ carantu te pārimitāsu ṣaṭsu | 

paśyantu buddhān daśasū diśāsu ratnadrumendreṣu sukhopaviṣṭān | 

vaiḍūryaratnāsanasaṃniṣaṇṇān dharmāṃśca śṛṇvantu prakāśyamānān iti || 

eṣā saṃkṣepato maitrī dveṣasamudācārapratipakṣa: || 

mohānuśayasya pratītyasamutpādadarśanaṃ pratipakṣa: || 

tatra pratītyasamutpāda: śālistambasūtreíbhihita:-tatrādhyātmikasya pratītyasamutpādasya 

hetūpanibandha: katama: ? yadidamavidyāpratyayā: saṃskārā yāvajjātipratyayaṃ jarāmaraṇamiti | avidyā 

cennābhaviṣyat, naiva saṃskārā: prājñāsyanta | evaṃ yāvadyadi jātirnābhaviṣyat, na jarāmaraṇaṃ prājñāsyata | 

atha satyāmavidyāyāṃ saṃskārāṇāmabhinirvṛttirbhavati | evaṃ yāvajjātyāṃ satyāṃ jarāmaraṇasyābhinirvṛtti- 

rbhavati | tatra avidyāyā naivaṃ bhavati-ahaṃ saṃskārānabhinirvartayāmīti | saṃskārāṇāmapyevaṃ na 

bhavati-vayamavidyayābhinirvṛttā iti | evaṃ yāvajjātyā naivaṃ bhavati-ahaṃ jarāmaraṇamabhinirvartayāmīti | 

jarāmaraṇasyāpi naivaṃ bhavati-ahaṃ jātyā nirvṛtta iti | atha ca satyāmavidyāyāṃ saṃskārāṇāmabhi- 

nirvṛttirbhavati prādurbhāva: | evaṃ yāvajjātyāṃ satyāṃ jarāmaraṇasyābhinirvṛttirbhavati prādurbhāva: | 

evamādhyātmikasya pratītyasamutpādasya hetūpanibandho draṣṭavya: || 

kathamādhyātmikasya pratītyasamutpādasya pratyayopanibandho draṣṭavya iti ? [ṣaṇṇāṃ dhātūnāṃ 

samavāyāt | katameṣāṃ ṣaṇṇāṃ dhātūnāṃ samavāyāt ? ] yadidaṃ pṛthivyaptejovāyvākāśavijñānadhātūnāṃ 

samavāyādādhyātmikasya pratītyasamutpādasya pratyayopanibandho draṣṭavya: || tatrādhyātmikasya 

pratītyasamutpādasya pṛthivīdhātu: katama iti ? yoíyaṃ kāyasya saṃśleṣata: kaṭhinabhāvamabhinirvartayati, 

ayamucyate pṛthivīdhātu: | ya: kāyasyānuparigrahakṛtyaṃ karoti, ayamucyateíbdhātu: | ya: kāyasyā- 

śitapītabhakṣitaṃ paripācayati, ayamucyate tejodhātu: | ya: kāyasyāśvāsapraśvāsakṛtyaṃ karoti, 

ayamucyate vāyudhātu: | ya: kāyasyānta:śauṣiryabhāvamabhinirvartayati, ayamucyate ākāśadhātu: | 

@121

yo nāmarūpamabhinirvartayati naḍakalāpayogena pañcavijñānakāyasaṃprayuktaṃ sāsravaṃ ca manovijñānam, 

ayamucyate vijñānadhātu: | asatsu pratyayeṣu kāyasyotpattirna bhavati | yadā ādhyātmika: pṛthivīdhātu- 

ravikalo bhavati, evamaptejovāyvākāśavijñānadhātavaścāvikalā bhavanti, tata: sarveṣāṃ samavāyātkāya- 

syotpattirbhavati | tatra pṛthivīdhātornaivaṃ bhavati-ahaṃ kāyasya kaṭhinabhāvamabhinirvartayāmīti | 

abdhātornaivaṃ bhavati-ahaṃ kāyasyānuparigrahakṛtyaṃ karomīti | tejodhātornaivaṃ bhavati-ahaṃ 

kāyasyāśitapītakhāditaṃ paripācayāmīti | vāyudhātornaivaṃ bhavati-ahaṃ kāyasyāśvāsapraśvāsakṛtyaṃ 

karomīti | ākāśadhātornaivaṃ bhavati-ahaṃ kāyasyānta:śauṣiryaṃ karomīti| vijñānadhātornaivaṃ 

bhavati-ahamebhi: pratyayairjanita iti | atha ca satsveṣu pratyayeṣu kāyasyotpattirbhavati | tatra 

pṛthivīdhāturnātmā na sattvo na jīvo na janturna manujo na mānavo na strī na pumānna napuṃsakam,

na cāham, na mama, na cāpyanyasya kasyacit | evamabdhātustejodhāturvāyudhāturākāśadhāturvijñānadhāturna 

sattvo na jīvo na janturna manujo na mānavo na strī na pumānna napuṃsakaṃ na cāhaṃ na mama na 

cāpyanyasya kasyacit || 

tatra avidyā katamā ? yā eṣveva ṣaṭsu dhātuṣvekasaṃjñā piṇḍasaṃjñā nityasaṃjñā dhruvasaṃjñā 

śāśvatasaṃjñā sukhasaṃjñā ātmasaṃjñā sattvajīvamanujamānavasaṃjñā, ahaṃkāramamakārasaṃjñā | evamādi 

vividhamajñānam | iyamucyateívidyeti | evamavidyāyāṃ satyāṃ viṣayeṣu rāgadveṣamohā: pravartante | 

tatra ye rāgadveṣamohā viṣayeṣu , amī ucyante saṃskārā iti | vastuprativijñaptirvijñānam | vijñāna- 

sahajāścatvāroírūpiṇa upādānaskandhā:, tannāma[rūpam], catvāri ca mahābhūtāni copādāya 

upādāya rūpamaikadhyamabhisaṃkṣipya tannāmarūpam | nāmarūpasaṃniśritānīndriyāṇi ṣaḍāyatanam | trayāṇāṃ 

dharmāṇāṃ saṃnipāta: sparśa: | sparśānubhavanā vedanā | vedanādhyavasānaṃ tṛṣṇā | tṛṣṇāvaipulya- 

mupādānam | upādānanirjātaṃ punarbhavajanakaṃ karma bhava: | taddhetukaskandhaprādurbhāvo jāti: | 

skandhaparipāko jarā | skandhānāṃ vināśo maraṇam | mriyamāṇasya mūḍhasya sābhiṣvaṅgasyāntardāha: 

śoka: | lālapyanaṃ parideva: | pañcavijñānakāyasaṃprayuktamasātānubhavanaṃ du:kham | manasikārasaṃprayuktaṃ 

mānasaṃ du:khaṃ daurmanasyam | ye cānye evamādaya upakleśāsta upāyāsā: || peyālaṃ || 

punaraparaṃ tattveípratipatti: mithyāpratipatti: ajñānamavidyā | evamavidyāyāṃ satyāṃ trividhā: 

saṃskārā: abhinirvartante puṇyopagā apuṇyopagā āniñjyopagāśca | ima ucyanteívidyāpratyayā: saṃskārā 

iti | puṇyopagānāṃ saṃskārāṇāṃ puṇyopagameva vijñānaṃ bhavati | apuṇyopagānāṃ saṃskārāṇāmapuṇyopagameva 

vijñānaṃ bhavati | āniñjyopagānā saṃskāraṇāmāniñjyopagameva vijñānaṃ bhavati | idamucyate saṃskārapratyayaṃ 

vijñānamiti | evaṃ nāmarūpam | nāmarūpavivṛddhyā ṣaḍbhirāyatanadvārai: kṛtyakriyā: pravartante | 

tannāmarūpapratyayaṃ ṣaḍāyatanamityucyate | ṣaḍbhya āyatanebhya: ṣaṭ sparśakāyā: pravartante, ayaṃ 

ṣaḍāyatanapratyaya: sparśa ityucyate | yajjātīya: sparśo bhavati, tajjātīyā vedanā pravartate | iyaṃ 

sparśapratyayā vedanetyucyate | yastāṃ vedayati viśeṣeṇāsvādayati, abhinandati adhyavasyati adhitiṣṭhati, 

sā vedanāpratyayā tṛṣṇetyucyate | āsvādanābhinandanādhyavasānam-mā me priyarūpasātarūpairviyogo 

bhavatviti aparityāgo bhūyo bhūyaśca prārthanā, idaṃ tṛṣṇāpratyayamupādānamityucyate | evaṃ 

@122

prārthayamāna: punarbhavajanakaṃ karma samutthāpayati kāyena vācā manasā | ayamupādānapratyayo bhava 

ityucyate | yā karmanirjātānāṃ skandhānāmabhinirvṛtti:, sā bhavapratyayā jātirityucyate | yo 

jātyabhinirvṛttānāṃ skandhānāmupacayaparipākādvināśo bhavati, tadidaṃ jātipratyayaṃ jarāmaraṇamucyate | 

|| pe || evamayaṃ dvādaśāṅga: pratītyasamutpādoínyonyahetukoínyonyapratyayato naivānityo na nityo na 

saṃskṛto nāsaṃskṛto na vedayitā na kṣayadharmo na nirodhadharmo na virāgadharma: anādikāla- 

pravṛttoínudbhinnoínupravartate nadīsrotavat | atha ca | imānyasya dvādaśāṅgasya pratītyasamutpādasya 

catvāri aṅgāni saṃghātakriyāyai hetutvena pravartante | katamāni catvāri ? yaduta avidyā tṛṣṇā karma 

vijñānaṃ ca tatra vijñānaṃ bījasvabhāvatvena hetu: | karma kṣetrasvabhāvatvena hetu: | avidyā tṛṣṇā ca 

kleśasvabhāvena hetu: | karmakleśā vijñānabījaṃ saṃjanayanti | tatra karma vijñānabījasya kṣetrakāryaṃ karoti | 

tṛṣṇā vijñānabījaṃ snehayati | avidyā vijñānabījamavakirati | [asatāmeṣāṃ pratyayānāṃ 

bījasyābhinivṛttirna bhavati] | tatra karmaṇo naivaṃ bhavati-ahaṃ vijñānabījaṃ snehayāmīti | 

avidyāyā api naivaṃ bhavati-ahaṃ vijñānabījamavakirāmīti | vijñānabījasyāpi naivaṃ bhavati- 

ahamebhi: pratyayairjanita iti | api tu vijñānabīje karmakṣetrapratiṣṭhite tṛṣṇāsnehābhiṣyanditeí-

vidyāvakīrṇe tatratatropapattyāyatanasaṃdhau mātu: kukṣau virohati, nāmarūpāṅkurasyābhinirvṛttirbhavati | sa ca 

nāmarūpāṅkuro na svayaṃkṛto na parakṛto nobhayakṛto neśvarādinirmito na kālapariṇāmito na 

caikakāraṇādhīno nāpyahetusamutpanna: | atha ca mātāpitṛsaṃyogādṛtusamavāyādanyeṣāṃ ca pratyayānāṃ 

samavāyādāsvādānupraviddhaṃ vijñānabījaṃ mātu: kukṣau nāmarūpāṅkurabījamabhinirvartati | asvāmikeṣu 

dharmeṣu amameṣu aparigraheṣu apratyarthikeṣu ākāśasameṣu māyālakṣaṇasvabhāveṣu hetupratyayānā- 

mavaikalyāt | tadyathā pañcabhi: kāraṇaiścakṣurvijñānamutpadyate | katamai: pañcabhi: ? cakṣuśca pratītya rūpaṃ 

ca ālokaṃ ca ākāśaṃ tajjaṃ ca manasikāraṃ pratītyotpadyate cakṣurvijñānam | tatra cakṣurvijñānasya 

cakṣurāśrayakṛtyaṃ karoti | rūpamārambaṇakṛtyaṃ karoti | ālokoívabhāsakṛtyaṃ karoti | ākāśa- 

manāvaraṇakṛtyaṃ karoti | tajjamanasikāra: samanvāhārakṛtyaṃ karoti | asatsveṣu pratyeṣu 

cakṣurvijñānaṃ notpadyate | yadā cakṣurādhyātmikamāyatanamavikalaṃ bhavati, evaṃ rūpālokākāśatajja- 

manasikārāśca avikalā bhavanti, tata: sarvasamavāyāccakṣurvijñānasyotpattirbhavati | tatra cakṣuṣo naivaṃ 

bhavati-ahaṃ cakṣurvijñānasyāśrayakṛtyaṃ karomīti | rūpasyāpi naivaṃ bhavati-aha cakṣurvijñānasyāra- 

mbaṇakṛtyaṃ karomīti | ālokasyāpi naivaṃ bhavati-ahamavabhāsakṛtyaṃ karomīti | ākāśasyāpi 

naivaṃ bhavati-ahaṃ cakṣurvijñānasyānāvaraṇakṛtyaṃ karomīti | tajjamanasikārasyāpi naivaṃ bhavati-ahaṃ 

cakṣurvijñānasya samanvāhārakṛtyaṃ karomīti | cakṣurvijñānasyāpi naivaṃ bhavati-ahamebhi: pratyayai- 

rjanita iti |atha ca puna: satsveṣu pratyayeṣu cakṣurvijñānasyotpattirbhavati prādurbhāva: | evaṃ śeṣāṇā- 

mindriyāṇāṃ yathāyogyaṃ kartavyam || 

tatra na kaściddharmoísmāllokātparaṃ lokaṃ saṃkrāmati | asti ca karmaphalaprativijñapti:, 

hetupratyayānāmavaikalyāt | yathā agnirupādānavaikalyānna jvalati, evameva karmakleśajanitaṃ vijñānabījaṃ 

@123

tatratatropapattyāyatanapratisaṃdhau mātu: kukṣau nāmarūpāṅkuramabhinirvartayati, asvāmikeṣu dharmeṣu amameṣu 

aparigraheṣu apratyarthikeṣu ākāśasameṣu māyālakṣaṇasvabhāveṣu, hetupratyayānāmavaikalyāt || 

tatrādhyātmika: pratītyasamutpāda: pañcabhi: kāraṇairdraṣṭavya: | katamai: pañcabhi: ? na śāśvatato 

nocchedato na saṃkrāntita: parīttahetuto vipulaphalābhinirvṛttita: tatsadṛśānuprabandhataśceti | kathaṃ na 

śāśvatata: ? yasmādanye māraṇāntikā: skandhā anya aupapattyaṃśikā: | na tu ya eva māraṇāntikā: 

skandhāsta evaupapatyaṃśikā: skandhā: | api tu māraṇāntikāśca skandhā nirudhyamānā aupapattyaṃ- 

śikā: skandhāśca prādurbhavanti | ato na śāśvatata: || kathaṃ nocchedata: ? na ca niruddheṣu skandheṣu 

aupapattyaṃśikā: skandhā: prādurbhavanti, nāpyaniruddheṣu | api tu māraṇāntikāśca skandhā 

nirudhyante, aupapattyaṃśikāśca prādurbhavanti | tulādaṇḍonnāmāvanāmavat | ato nocchedata: || 

[kathaṃ na saṃkrāntita: ?] visadṛśātsattvanikāyādvisabhāgā: skandhā jātyantareíbhinirvartante | ato 

na saṃkrāntita: || [kathaṃ parīttahetuto vipulaphalābhinirvṛttita: ?] parīttaṃ karma kriyate, vipula: 

phalavipākoínubhūyate | ata: parīttahetuto vipulaphalābhinirvṛttita: || [kathaṃ tatsadṛśānuprabandhata: ?]

yathāvedanīyaṃ karma kriyate, tathāvedanīyo vipākoínubhūyate | atastatsadṛśānuprabandhataśceti || 

ya: kaścidbhadanta śāriputra imaṃ pratītyasamutpādaṃ bhagavatā samyakpraṇītamevaṃ yathābhūtaṃ 

samyakprajñayā satatasamitamajīvaṃ nirjīvaṃ yathāvadaviparītamajātamabhūtamakṛtamasaṃskṛtamapratighamanāvaraṇaṃ 

śivamabhayaṃ mahārthamavyayamavyupaśamamasvabhāvaṃ paśyati, asatyatastucchato riktatoísāratoíghatoínityato 

du:khata: śūnyatoínātmataśca samanupaśyati, san a pūrvāntaṃ pratisarati-kimahamabhūvamatīteídhvani, 

āhosvinnābhūvamatīteídhvani, ko nvahamabhūvamatīteídhvani | aparāntaṃ vā punarna pratisarati-kiṃ 

nu bhaviṣyāmyanāgateídhvani, āhosvinna bhaviṣyāmyanāgateídhvani, ko nu bhaviṣyāmīti | pratyutpannaṃ 

vā punarna pratisarati-kiṃsvididaṃ kathaṃ svididam, ke santa: ke bhaviṣyāma iti || 

āryadaśabhūmakeípyuktam-tatra avidyā tṛṣṇopādānaṃ ca kleśavartamanoívyavaccheda: | saṃskārā 

bhavaśca karmavartmanoívyavaccheda: | pariśeṣaṃ du:khavartmanoívyavaccheda: | api tu khalu punaryaducyate-avi- 

dyāpratyayā: saṃskārā iti, eṣā pūrvāntikyapekṣā | vijñānaṃ yāvadvedaneti, eṣā pratyutpannāpekṣā | 

tṛṣṇā yāvadbhava iti, eṣāíparāntikyapekṣā | ata ūrdhvamasya pravṛttiriti | peyālaṃ | tasyaivaṃ 

bhavati-saṃyogātsaṃskṛtaṃ pravartate, visaṃyogānna pravartate | sāmagryā: saṃskṛtaṃ pravartate, visāmagryā 

na pravartate | hanta vayamevaṃ bahudoṣaduṣṭaṃ saṃskṛtaṃ viditvā asya saṃyogasya asyāśca sāmagryā vyavacchedaṃ 

kariṣyāma: | na cātyantopaśamaṃ sarvasaṃskārāṇāmadhigamiṣyāma: sattvaparipācanatāyai | iti || 

idaṃ saṃkṣepānmohaśodhanam || 

iti śikṣāsamuccaye cittaparikarmaparicchedo dvādaśama: ||

@124

13

smṛtyupasthānapariccheda: trayodaśa: | 

evaṃ karmaṇyacitta: smṛtyupasthānānyavataret | tatra aśubhaprastāvena kāyasmṛtyupasthānamuktam | 

tadeva ca bhedaleśena dharmasaṃgītisūtreíbhihitam- 

punaraparaṃ kulaputra bodhisattva evaṃ kāye smṛtimupasthāpayati-ayaṃ kāya: pādapādāṅguli- 

jaṅghorutrikodaranābhipṛṣṭhavaṃśahṛdayapārśvapārśvakāhastakalācībāhvaṃsagrīvāhanulalāṭaśira:kapālamātrasamūha: 

karmabhavakārakopacito nānākleśasaṃkalpavikalpaśatasahasrāṇāmāvāsabhūta: | bahūni cātra 

dravyāṇi samavahitāni | yaduta keśaromanakhadantāsthicarmapiśitavapāsnāyumedovasālasīkāyakṛnmūtra- 

purīṣāmāśayarudhirakheṭapittapūyasiṅghāṇakamastakaluṅgāni | evaṃ bahudravyasamūha: | tatkoítra kāya: ? 

tasya pratyavekṣamāṇasyaivaṃ bhavati-ākāśasamoíyaṃ kāya: | sa ākāśavat kāye smṛtimupasthāpayati, 

sarvametadākāśamiti paśyati | tasya kāyaparijñānahetorna bhūya: kvacitsmṛti: prasarati, na visarati, 

na pratisaratīti || 

punaruktam-ayaṃ kāyo na pūrvāntādāgato na parānte saṃkrānto na pūrvāntāparāntāva- 

sthitoínyatrāsadviparyāsasaṃbhūta: kārakavedakarahito nādyantamadhye pratiṣṭhitamūla:, asvāmika:, 

amama: aparigraha: | āgantukairvyavahārairvyavahriyate kāya iti, deha iti, bhoga iti, āśraya iti, 

śarīramiti, kuṇapa iti, āyatanamiti | asārakoíyaṃ kāyo mātāpitṛśoṇitaśukrasaṃbhūtoí- 

śucipūtidurgandhasvabhāvo rāgadveṣamohabhayaviṣādataskarākulo nityaṃ śatanapatanabhedanavikiraṇavidhvaṃsana- 

dharmā nānāvyādhiśatasahasranīta iti || 

āryaratnacūḍeípyāha-anityo batāyaṃ kāyoícirasthitiko maraṇaparyavasāna iti jñātvā na 

kāyahetorviṣamayā jīvati | sāraṃ caivādatte | sa trīṇi sārāṇyādatte | katamāni trīṇi ? kāyasāraṃ 

bhogasāraṃ jīvitasāraṃ ca | soínitya: kāya iti sarvasattvānāṃ dāsatvaśiṣyatvamabhyupagamya 

kiṃkaraṇīyatāyai utsuko bhavati | anitya: kāya iti sarvakāyadoṣavaṅkaśāṭhyakuhanāṃ na karoti | 

anitya: kāya iti jīvitenāśvāsaprāpto jīvitahetorapi pāpaṃ karma na karoti | anitya: kāya 

iti bhogeṣu tṛṣṇādhyavasānaṃ na karoti | sarvasvaparityāgīva bhavatīti | punaraparaṃ kulaputra 

bodhisattva: kāye kāyānudarśanasmṛtyupasthānaṃ bhāvayan sarvasattvakāyāṃstatra svakāya upanibadhnāti | 

evaṃ cāsya bhavati-sarvasattvakāyā mayā buddhakāyapratiṣṭhānapratiṣṭhitā: kartavyā: | yathā ca tathāgatakāye 

nāsrava:, sa tathā svakāyadharmatāṃ pratyavekṣate | soínāsravadharmatākuśala: sarvasattvakāyānapi tallakṣaṇā- 

neva prajānātītyādi || 

vīradattaparipṛcchāyāmapyuktam-yaduta ayaṃ kāyo anupūrvasamudāgatoínupūrvavināśo paramāṇu- 

saṃcaya: śuṣira unnāmāvanāmī navavraṇamukharomakūpasrāvī valmīkavadāśīviṣanivāsa: | ajātaśatru: | 

markeṭavanmitradrohī | kumitravadvisaṃvādanātmaka: | phenapiṇḍavatprakṛtidurbala: | udakabudbudavadutpannabhagna- 

vilīna: | marīcivadvipralambhātmaka: | kadalīvannibhujyamānāsāraka: | māyāvadvañcanātmaka: |

@125

rājavadājñābahula: | śatruvadavatāraprekṣī | coravadaviśvasanīya: | vadhyaghātakavadananuvīta: | amitrava- 

dahitaiṣī | vadhakavat prajñājīvitāntarāyakara: | śūnyagrāmavadātmavirahita: | kulālabhāṇḍavadbhedanaparyanta: | 

mūtoḍīvannānāśuciparipūrṇa: | medakasthālīvadaśucisrāvī || peyālaṃ || vraṇavaddhaṭṭanāsahiṣṇu: | 

śalyavattudanātmaka: | jīrṇagṛhavatpratisaṃskāradhārya: | jīrṇayānapātravatpratisaṃskāravāhya: | 

āmakumbhavadyatnānupālya: | peyālaṃ | nadītaṭavṛkṣaccalācala: | mahānadīsrotovanmaraṇasamudraparyavasāna: | 

āgantukāgāravatsarvadu:khanivāsa: | anāthaśālāvadaparigṛhīta: | cārakapālavadutkocasādhya: || 

peyālaṃ || bāladārakavatsatataparipālya: || 

punarāha- 

evaṃvidhaṃ kāyamacaukṣarāśiṃ rūpābhimānī bahu manyate ya: | 

prajñāyamāna: sa hi bālabuddhi: viṣṭhāghaṭaṃ yāti vahan vicetā: || 

pūyaprakāraṃ vahateísya nāsā vaktraṃ kugandhaṃ vahate sadā ca | 

cikkāstathākṣṇo: krimivacca janto: kastatra rāgo bahumānatā vā || 

aṅgāramādāya yathā hi bālo ghṛṣyadayaṃ yāsyati śuklabhāvam | 

yāti kṣayaṃ naiva tu śuklabhāvaṃ bālasya buddhirvitathābhimānā || 

evaṃ hi yaścaukṣamatirmanuṣya: caukṣaṃ kariṣyeíhamidaṃ śarīram | 

sūdvartitaṃ tīrthaśatābhiṣiktaṃ yāti kṣayaṃ mṛtyuvaśādacaukṣam || 

tathā-prabhaṅgura: prasravan bodhisattvena kāya: pratyavekṣitavyo navavraṇamukhairyāvat | āvāso 

bodhisattvena kāya: pratyavekṣitavya: aśītikrimikulasahasrāṇām || peyālaṃ || parabhojano bodhisattvena 

kāya: pratyavekṣitavya:, vṛkaśṛgālaśvapiśitāśinām | yantropamo bodhisattvena kāya: pratyavekṣitavya:, 

asthisnāyuyantrasaṃghātavinibaddha: | asvādhīno bodhisattvena kāya: pratyavekṣitavya: annapāna- 

saṃbhūta: || iti vistara: || 

tatraiva jñeyam-vedanāsmṛtyupasthānaṃ tu yathā tāvadāryaratnacūḍasūtre-iha kulaputra bodhi- 

sattvo vedanāsu vedanānupaśyanāsmṛtyupasthānaṃ bhāvayan veditasukhāśriteṣu sattveṣu mahākaruṇāṃ 

pratilabhate| evaṃ ca pratisaṃśikṣate-tatsukhaṃ yatra veditaṃ nāsti | sa sarvasattvaveditaprahāṇāya 

vedanāsu vedanāsmṛtyupasthānaṃ bhāvayati | veditanirodhāya ca sattvānāṃ saṃnāhaṃ saṃnahyati | ātmanā 

ca veditanirodhaṃ nārpayati | sa yāṃ kāṃcidvedanāṃ vedayate, tāṃ sarvāṃ mahākaruṇāparigṛhītāṃ vedayate |

sa yadā sukhāṃ vedanāṃ vedayate, tadā rāgacariteṣu sattveṣu mahākaruṇāṃ pratilabhate, ātmanaśca rāgā- 

nuśayaṃ pratijahāti | yadā du:khāṃ vedanāṃ vedayate, tadā dveṣacariteṣu sattveṣu mahākaruṇāṃ pratilabhate,

ātmanaśca doṣānuśayaṃ prajahāti | yadā adu:khāsukhāṃ vedanāṃ  mohacariteṣu satyeṣu mahākaruṇāṃ 

pratilabhate, ātmanaśca mohānuśayaṃ prajahāti | sa sukhāyāṃ vedanāyāṃ nānunīyate, anunayasamudbhrātaṃ 

cārjayati | du:khāyāṃ vedanāyāṃ na pratihanyate, pratighasamuddhātaṃ cārjayati | adu:khāsukhāyāṃ vedanāyāṃ 

nāvidyāgato bhavati, avidyāsamuddhātaṃ cārjayati | sa yāṃ kāṃcidvedanāṃ vetti, sarvāṃ tāmanityaveditāṃ 

@126

vetti, sarvāṃ tāṃ du:khaveditāṃ vetti, anātmaveditāṃ vetti | sa sukhāyāṃ vedanāyāmanityavedito 

bhavati | du:khāyāṃ vedanāyāṃ śalyavedito bhavati | adu:khāsukhāyāṃ vedanāyāṃ śāntivedito 

bhavati | iti hi yatsukhaṃ tadanityam, yaddu:khaṃ sukhameva tat | yadadu:khāsukhaṃ tadanātmakamityādi || 

āryākṣayamatisūtreípyuktam-du:khayā vedanayā spṛṣṭa: sarvapāpākṣaṇopapanneṣu sattveṣu mahākaruṇā- 

mutpādayati || peyālaṃ || api tu khalu punarabhiniveśo vedanā, parigraho vedanā, upādānaṃ vedanā, 

upalambho vedanā, viparyāso vedanā, vikalpo vedanetyādi || 

dharmasaṃgītisūtreípyuktam- 

vedanānubhava: prokta: kenāsāvanubhūyate | 

vedako vedanādanya: pṛthagbhūto na vidyate || 

evaṃ smṛtirupastheyā vedanāyāṃ vicakṣaṇai: | 

yathā bodhistathā hyeṣā śāntā śuddhā prabhāsvarā || 

etatsamāsato vedanāsmṛtyupasthānam || 

cittasmṛtyupasthānaṃ tu yathā āryaratnakūṭe-sa evaṃ cittaṃ parigaveṣate-katarattu cittam ? 

rajyati vā duṣyati vā muhyati vā ? kimatītamanāgataṃ pratyutpannaṃ veti ? tatra yadatītaṃ tatkṣīṇaṃ 

yadanāgataṃ tadasaṃprāptam | pratyutpannasya sthitirnāsti | cittaṃ hi kāśyapa nādhyātmaṃ na bahirdhā 

nobhayamanteraṇopalabhyate | cittaṃ hi kāśyapa arūpamanidarśanamapratighamavijñaptikamapratiṣṭhamaniketam | 

cittaṃ hi kāśyapa sarvabuddhairna dṛṣṭam, na paśyanti na drakṣyanti | yatsarvabuddhairna dṛṣṭam, na paśyanti 

na drakṣyanti, kīdṛśastasya pracāro draṣṭavya: ? anyatra vitathapatitayā saṃjñayā dharmā: pravartante | cittaṃ 

hi kāśyapa māyāsadṛśamabhūtaparikalpanayā vividhāmupapattiṃ parigṛhṇāti | peyālaṃ | cittaṃ hi kāśyapa 

nadīsrota:sadṛśamanavasthitamutpannabhagnavilīnam | cittaṃ hi kāśyapa dīpārci:sadṛśaṃ hetupratyayatayā 

pravartate | cittaṃ hi kāśyapa vidyutsadṛśaṃ kṣaṇabhaṅgānavasthitam | cittaṃ hi kāśyapa ākāśasadṛśa-

māgantukai: kleśairupakliśyate | pe^ | cittaṃ hi kāśyapa pāpamitrasadṛśaṃ sarvadu:khasaṃjananatayā | pe^ | 

cittaṃ hi kāśyapa matsyabaḍiśasadṛśaṃ du:khe sukhasaṃjñayā | tathā nīlamakṣikāsadṛśamaśucau śuci- 

saṃjñayā | cittaṃ hi kāśyapa pratyarthikasadṛśaṃ vividhakāraṇākaraṇatayā | cittaṃ hi ojohārayakṣa- 

sadṛśaṃ sadā vivaragaveṣaṇatayā | evaṃ corasadṛśaṃ sarvakuśalamūlamuṣaṇatayā | cittaṃ hi kāśyapa 

rūpārāmaṃ pataṅganetrasadṛśam | cittaṃ hi kāśyapa śabdārāmaṃ saṃgrāmabherīsadṛśam | cittaṃ hi kāśyapa 

gandhārāmaṃ varāha ivāśucimadhye | cittaṃ hi kāśyapa rasārāmaṃ rasāvaśeṣabhoktṛceṭīsadṛśam | cittaṃ 

hi kāśyapa sparśārāmaṃ makṣikeva tailapātre | cittaṃ hi kāśyapa parigaveṣyamāṇaṃ na labhyate | yanna 

labhyate tannopalabhyate | yannopalabhyate tannaivātītaṃ na anāgataṃ na pratyutpannam | yannaivātītaṃ na anāgataṃ 

na pratyutpannam, tat tryadhvasamatikrāntam | yat tryadhvasamatikrāntam, tannaivāsti na nāstītyādi || 

āryaratnacūḍasūtreípyāha-sa cittaṃ parigaveṣamāṇo nādhyātmaṃ cittaṃ samanupaśyati, na 

bahirdhā cittaṃ samanupaśyati, na skandheṣu cittaṃ samanupaśyati, na dhātuṣu cittaṃ samanupaśyati, 

@127

nāyataneṣu cittaṃ samanupaśyati | sa cittamasamanupaśyaṃścittadhārāṃ paryeṣate-kuta: cittasyotpattiriti | 

tasyaivaṃ bhavati-ālambane sati cittamutpadyate | tatkimanyadālambanam ? atha yadevālambanaṃ tadeva 

cittam | yadi tāvadanyadālambanamanyaccittam, tadvicittatā bhaviṣyati | atha yadevālambanaṃ tadeva cittam, 

tatkathaṃ cittaṃ cittaṃ samanupaśyati ? na hi cittaṃ cittaṃ samanupaśyati | tadyathā-na tayaivāsidhārayā 

saivāsidhārā śakyate chettum, na tenaivāṅgulyagreṇa tadevāṅgulyagraṃ spaṣṭuṃ śakyate, naiva cittena tadeva 

cittaṃ śakyate draṣṭum || peyālaṃ || punaraparaṃ kulaputra yadupadrutapradrutānavasthitapracārasya vānaramāruta- 

sadṛśasya | peyālaṃ | dūraṃgamacāriṇoíśarīrasya laghuparivartino viṣayalolasya ṣaḍāyatanagocarasya 

aparāparasaṃprayuktasya cittasyāvasthānāmekāgratā aśaraṇamaviśaraṇaṃ śamathaikāgratā avikṣepa:, 

iyamucyate cittasya smṛtiriti || 

āryākṣayamatisūtreípyuktam-viṭhapanāyāṃ mayā yoga: karaṇīya: | iyaṃ ca cittadharmatā na 

vihātavyā | tatra katamā cittadharmatā ? katamā viṭhapanā ? māyopamaṃ cittam, iyamucyate cittadharmatā | 

yatpuna: sarvasvaṃ parityajya sarvabuddhakṣetrapariśuddhaye pariṇāmayati, iyamucyate viṭhapanetyādi || 

dharmasmṛtyupasthānaṃ tu yathā tāvadatrāha- 

dharma dharmānudarśī viharan bodhisattvo na kaṃciddharmaṃ samanupaśyati | yato na buddhadharmā 

yato na bodhi: | yato na mārgo yato na ni:saraṇaṃ sa sarvadharmāni:saraṇamiti viditvā 

anāvaraṇaṃ nāma mahākaruṇāsamādhiṃ samāpadyate | sa sarvadharmeṣu sarvakleśeṣu ca kṛtrimasaṃjñāṃ pratilabhate | 

ni:kleśā ete dharmā:, naite saṃkleśā: | tatkasya heto: ? tathā hyete nītārthe samavasaranti | nāsti 

kleśānāṃ saṃcayo na rāśībhāva: | na rāgabhāvo na dveṣabhāvo na mohabhāva: | eṣāmeva kleśānāmava- 

bodhādbodhi: | yatsvabhāvāśca kleśāstatsvabhāvā bodhirityevaṃ smṛtimupasthāpayatīti || 

āryaratnacūḍeípyuktam-iha kulaputra bodhisattvasya dharma dharmānupaśyanāsmṛtyupasthānena 

viharata evaṃ bhavati-dharmā evotpadyamānā utpadyante | dharmā eva nirudhyamānā nirudhyante | na punaratra 

kaścidātmabhāve sattvo vā jīvo vā janturvā poṣo vā puruṣo vā pudgalo vā manujo vā, yo jāyate 

vā jīryate vā cyavate votpadyate vā | eṣā dharmāṇāṃ dharmatā | yadi samudānīyante, samudāgacchanti | 

atha na samudānīyante, na samudāgacchanti | yādṛśā: samudānīyante, tādṛśā: samudāgacchanti 

kuśalā vā akuśalā vā āniñjyā vā nāsti dharmāṇāṃ samudānetā | na cāhetukānāṃ dharmāṇāṃ 

kācidutpattirityādi || 

tatraivāha-sa kiyadgambhīrānapi dharmān pratyavekṣamāṇastāṃ sarvajñatābodhicittānusmṛtiṃ na 

vijahāti || 

ā{1. LV 13. 95-117.}ryalalitavistarasūtreípyuktam- 

saṃskāra anitya adhruvā āmakumbhopama bhedanātmakā: | 

parakerika yācitopamā: pāṃśunagaropamatā ca kālikā || 

@128

saṃskāra pralopadharmime varṣakāli calitaṃ va lepanam | 

nadikūla ivā savālukaṃ pratyayādhīna svabhāvadurbalā: || 

saṃskāra pradīpaarcivat kṣiprautpattinirodhadharmakā: | 

anavasthita mārutopamā: phenapiṇḍavadasāradurbalā: || 

saṃskāra nirīha śūnyakā: kadalīskandhasamā nirīkṣata: | 

māyopama cittamohanā bālollāpana riktamuṣṭivat || 

hetubhi ca pratyayebhi cā sarvasaṃskāragataṃ pravartate | 

anyonya pratītya hetuta: tadidaṃ bālajano na budhyate || 

yatha muñja pratītya valvajaṃ rajju vyāyāmabalena vartitā | 

ghaṭiyantra sacakra vartate teṣvekaikaśu nāsti vartanā ||

tatha sarvabhavāṅgavartanī anyonyopacayena ni:śritā | 

ekaikaśu teṣa vartanī pūrvāparāntato nopalabhyate || 

bījasya sato yathāṅkuro na ca yo bīja sa caiva aṅkuro | 

na ca anya tato na caiva tat evamanuccheda aśāśvata dharmatā || 

saṃskāra avidyapratyayā: te ca saṃskāra na santi tattvata: | 

saṃskāra avidya caiva hi śūnya ete prakṛtīnirīhakā: || 

mudrātpratimudra dṛśyate mudrasaṃkrānti na copalabhyate | 

na ca tatra na caiva sānyato evaṃ saṃskāranucchedaśāśvatā: || 

cakṣuśca pratītya rūpata: cakṣuvijñānamihopajāyate | 

na ca cakṣuṣi rūpa niśritaṃ rūpasaṃkrānti na caiva cakṣuṣi || 

nairātmyaśubhāśca dharmime te punarātmeti śubhāśca kalpitā: | 

viparītamasadvikalpitaṃ cakṣuvijñāna tatopajāyate || 

vijñānanirodhasaṃbhavaṃ vijña utpādavyayaṃ vipaśyati | 

akahiṃci gatamanāgataṃ śūnya māyopama yogi paśyati || 

araṇiṃ yatha cottarāraṇiṃ hastavyāyāmatrayebhi saṃgati | 

iti pratyayatoígni jāyate jātu kṛtakārya laghū nirudhyate || 

atha paṇḍitu kaści mārgate kutayamāgatu kutra yāti vā | 

vidiśo diśi sarva mārgato na gatirnāpyagatiśca labhyate || 

skandhāyatanāni dhātava: tṛṣṇa avidyā iti karmapratyayā: | 

sāmagri tu sattvasūcanā sā ca paramārthatu nopalabhyate || 

kaṇṭhoṣṭha pratītya tālukaṃ jihvaparivartiravarti akṣarā | 

na ca kaṇṭhagatā na tāluke akṣaraikaika tu nopalabhyate || 

@129

sāmagri pratītyataśca sā vāca manabuddhivaśena niścarī | 

manavāca adṛśyarūpiṇī vāhyatoíbhyantari nopalabhyate || 

utpādavyayaṃ vipaśyato vācarutaghoṣasvarasya paṇḍitā: | 

kṣaṇikāṃ vaśikāṃ tadīdṛśīṃ sarvavāca: pratiśrutakopamā: || 

yatha tantric pratītya dāru ca hastavyāyāmatrayebhi saṃgati | 

tuṇavīṇasughoṣakādibhi: śabdo niścarate tadudbhava: || 

atha paṇḍitu kaści mārgate kutoíyamāgatu kutra yāti vā | 

vidiśo diśa sarva mārgata: śabdagamanāgamanaṃ na labhyate || 

tatha hetubhi pratyayebhi ca sarvasaṃskāragataṃ pravartate | 

yogī puna bhūtadarśanāt śūnya saṃskāra nirīha paśyati || 

skandhāyatanāni dhātava: śūnya adhyātmika śūnya bāhyakā: | 

sattvātmaviviktanālayā: dharmākāśasvabhāvalakṣaṇā: || 

lokanāthavyākaraṇeípyuktam- 

śūnyā anāmakā dharmā: nāma kiṃ paripṛcchasi | 

śūnyatā na kvaciddevā na nāgā nāpi rākṣasā: || 

manuṣyā vāmanuṣyā vā sarve tu eṣa vidyate | 

nāmnā hi nāmatā śūnyā nāmni nāma na vidyate || 

anāmakā: sarve dharmā: nāmnā tu paridīpitā: || 

yo hi svabhāvo nāmno vai na sa dṛṣṭo na ca śruta: | 

na cotpanno niruddho vā kasya nāmeha pṛcchasi || 

vyavahārakṛtaṃ nāma prajñaptirnāmadarśitā | 

ratnacitro hyayaṃ nāmnā [nāmnā] ratnottama: para: || iti || 

iti śikṣāsamuccaye smṛtyupasthānaparicchedastrayodaśa: || 

@130

14

ātmabhāvapariśuddhiparicchedaścaturdaśa: | 

uktāni smṛtyupasthānāni | evaṃ yogyacitto daśasu dikṣu śeṣasya jagato du:khasāgaroddha- 

raṇābhisaṃbodhyupāyo vyomaparyantatraikālyasarvadharmavaśavartitvāyaiva tu puna: sarvadharmaśūnyatāmavataret | 

evaṃ hi pudgalaśūnyatā siddhā bhavati | tataśca chinnamūlatvāt kleśā na samudācaranti || 

yathoktamāryatathāgataguhyasūtre-tadyathāpi nāma śāntamate vṛkṣasya mūlacchinnasya sarvaśākhā- 

patrapalāśā: śuṣyanti, evameva śāntamate satkāyadṛṣṭyupaśamātsarvakleśā upaśāmyantīti || 

śūnyatābhāvanānuśaṃsāstvaparyantā: | yathā tāvacca{1. S R. 31.2,4,8,23.}ndrapradīpasūtre- 

soísau śikṣa na jātu trasatī [oṣirī ?] sugatānāṃ 

soísau śūru na jātu istriṇāṃ vaśametī | 

soísau śāsani prīti vindate sugatānāṃ 

yoísau dharmasvabhāva jānatī supraśāntam || 

soísau neha cireṇa bheṣya (te) dvipadendra: 

soísau vaidya bhiṣak bheṣyate sukhadātā | 

soísau uddhari śalya sarvaśo dukhitānāṃ 

yoísau dharmasvabhāva jānatī supraśāntam || 

soísau kṣāntibalena udgato naracandra: 

soísau loṣṭakadaṇḍatāḍito na kupyī | 

soísau chidyati aṅgamaṅgaśo na ca kṣubhyo 

yoísau dharmasvabhāva jānati supraśāntam || 

nāsau durgatiṣū patiṣyatī anuvyañjana 

nityaṃ lakṣaṇadhāri bheṣyatī abhirūpa: | 

pañco tasya abhijña bhāvitā imi nityaṃ 

purata: so sugatāna sthāsyatī sa ca śūra: || ityādi || 

bhagavatyāmapyuktam-punaraparaṃ śāriputra bodhisattvena mahāsattvena buddhakāyaṃ niṣpādayitu- 

kāmena dvātriṃśanmahāpuruṣalakṣaṇānyaśītiṃ cānuvyañjanāni pratilabdhukāmena sarvatra jātau 

jātismaratāṃ bodhicittāvipraṇāśatāṃ bodhisattvacaryāsaṃpramoṣatāṃ pratilabdhukāmena sarvapāpa- 

mitrapāpasahāyān vivarjayitukāmena sarvabuddhabodhisattvakalyāṇamitrāṇyārāgayitukāmena sarvamāramāra- 

kāyikadevatā nirjetukāmena sarvāvaraṇīyāni śodhayitukāmena sarvadharmānāvaraṇatāṃ pratilabdhukāmena 

prajñāpāramitāyāṃ śikṣitavyam | punaraparaṃ śāriputra bodhisattvena mahāsattvena ye daśasu dikṣu buddhā 

bhagavantastiṣṭhanti, te me varṇaṃ bhāveran iti prajñāpāramitāyāṃ śikṣitavyam | punaraparaṃ śāriputra 

@131

bodhisattvena mahāsattvena ekacittotpādena pūrvasyāṃ diśi gaṅgānadīvālukopamān lokadhātun 

samatikramitukāmena | peyālaṃ | evaṃ sarvadikṣu prajñāpāramitāyāṃ śikṣitavyam | ityādyativistara: || 

tatra yathā nirātmānaśca sarvadharmā:, karmaphalasaṃbandhāvirodhaśca ni:svabhāvatā ca, yathādṛṣṭasarva-

dharmāvirodhaśca, tathā pitṛputrasamāgame darśitam-ṣaḍdhāturayaṃ mahārāja puruṣa: ṣaṭsparśāyatana: 

aṣṭādaśamanaupavicāra: | ṣaḍdhāturayaṃ mahārāja puruṣa iti na khalu punaretadyuktam-kiṃ vaitatpratītyoktaṃ 

ṣaḍime mahārāja dhātava: | katame ṣaṭ ? tadyathā pṛthivīdhāturabdhātustejodhāturvāyudhāturākāśadhātu- 

rvijñānadhātuśca, ime mahārāja ṣaḍdhātava: | yāvat ṣaḍimāni mahārāja sparśāyatanāni | katamāni 

ṣaṭ ? cakṣu: sparśāyatanaṃ rūpāṇāṃ darśanāya | śrotraṃ sparśāyatanaṃ śabdānāṃ śravaṇāya | ghrāṇaṃ sparśā- 

yatanaṃ gandhānāmāghrāṇāya | jihvā sparśāyatanaṃ rasānāmāsvādanāya | kāya: sparśāyatanaṃ spraṣṭavyānāṃ 

sparśanāya | mana: sparśāyatanaṃ dharmāṇāṃ vijñānāya | imāni ca mahārāja ṣaṭsparśāyatanāni || pe^ || 

aṣṭādaśeme mahārāja manaupavicārā: | katameíṣṭādaśa ? iha puruṣaścakṣuṣā rūpāṇi dṛṣṭvā saumanasya- 

daurmanasyopekṣāsthānīyānyupavicarati | evaṃ śrotrādiṣu vācyam | tena pratyekamindriyaṣaṭkena saumanasyādi- 

trayāṇāṃ bhedā[da] ṣṭādaśa manaupavicārā bhavanti | peyālaṃ | katamaśca mahārāja ādhyātmika: 

pṛthivīdhātu: ? yatkiṃcidasmin kāyeídhyātmaṃ kakkhaṭatvaṃ kharagatamupāttam | tatpuna: katamat ? tadyathā | 

keśā romāṇi nakhā dantā ityādi | ayamucyate ādhyātmika: pṛthivīdhātu: || katamaśca mahārāja bāhya: 

pṛthivīdhātu: ? yatkiṃcid bāhyaṃ kakkhaṭatvaṃ kharagatamanupāttam, ayamucyate bāhya: pṛthivīdhātu: | tatra 

mahārāja ādhyātmika: pṛthivīdhāturutpadyamāno na kutaścidāgacchati, nirudhyamāno na kvacitsaṃnicayaṃ 

gacchati | bhavati mahārāja sa samayo yatstrī adhyātmamahaṃ strīti kalpayati | sā adhyātmamahaṃ 

strīti kalpayitvā bahirdhā puruṣaṃ puruṣa iti kalpayati | sā bahirdhā puruṣaṃ puruṣa iti kalpayitvā 

saṃraktā satī bahirdhā puruṣeṇa sārdhaṃ saṃyogamākāṅkṣate | puruṣoípyadhyātmaṃ puruṣoísmīti kalpayatīti 

pūrvavat | tayo: saṃyogākāṅkṣayā saṃyogo bhavati | saṃyogapratyayātkalalaṃ jāyate | tatra mahārāja yaśca 

saṃkalpo yaśca saṃkalpayitā, ubhayametanna saṃvidyate | striyāṃ strī na saṃvidyate | puruṣe puruṣo na 

saṃvidyate | iti hyasannasadbhūta: saṃkalpo jāta: | soípi saṃkalpa: svabhāvena na saṃvidyate | yathā 

saṃkalpastathā saṃyogoípi | kalalamapi svabhāvena na saṃvidyate | yaśca svabhāvato na saṃvidyate, 

tatkathaṃ kakkhaṭatvaṃ janayiṣyati ? iti hi mahārāja saṃkalpaṃ jñātvā kakkhaṭatvaṃ veditavyam | 

[yathā] kakkhaṭatvamutpadyamānaṃ na kutaścidāgacchati, nirudhyamānaṃ na kvacitsaṃnicayaṃ gacchatīti | 

bhavati mahārāja samayo yadayaṃ kāya: śmaśānaparyavasāno bhavati | tasya tatkakkhaṭatvaṃ saṃklidyamānaṃ 

nirudhyamānaṃ na pūrvāṃ diśaṃ gacchati, na dakṣiṇāṃ na paścimāṃ nottarāṃ nordhvaṃ nādho na tu vidiśaṃ 

gacchati | evaṃ mahārāja ādhyātmika: pṛthivīdhāturdraṣṭavya: | bhavati mahārāja sa samayo 

yadākāśībhūte lokasaṃniveśe brāhmaṃ vimānaṃ saṃtiṣṭhate mahāratnamayam | tanmahārāja kakkhaṭatva- 

mutpadyamānaṃ na kutaścidāgacchati | cakravālamahācakravālā: saṃtiṣṭhante dṛḍhā: sārā ekaghanā 

vajramayā: | teṣāmapi kakkhaṭatvamutpadyamānaṃ na kutaścidāgacchati | sumerava: parvatarājāno yugaṃdharā 

nirmidharā īśādhārā yāvatkālaparvatā: saṃtiṣṭhante | sarvaśca trisāhasramahāsāhasro lokadhātu: 

@132

saṃtiṣṭhate | caturaśītiryojanasahasrāṇyudvedhena, madhye cāṣṭaṣaṣṭiṃ yojanaśatasahasraṃ mahāpṛthivī saṃtiṣṭhate | 

tadapi mahārāja kakkhaṭatvaṃ samudāgacchat na kutaścidāgacchati | bhavati mahārāja sa samayo yadā ayaṃ 

loka: saṃvartate | tadeyaṃ mahāpṛthivī agninā vā dahyate, adbhirvā bhidyate, vāyunā vā vikīryate | 

tasyā agninā dahyamānāyā maṣirapi na prajñāyate | tadyathāpi nāma sarpiṣo vā tailasya vā anginā 

dahyamānasya na maṣirnaṃ  chārikā prajñāyate, evameva asyāstrisāhasramahāsāhasrāyā lokadhātoragninā 

dahyamānāyā naiva marṣina chārikā avaśiṣṭā prajñāyate | evamadbhirlavaṇavilayavadvāyunā vairambhavātā- 

bhihataśakuntavatpṛthivyāṃ na kiṃcidavaśiṣṭaṃ prajñāyata iti paṭhyate | tatra mahārāja pṛthivīdhātorutpādoípi 

śūnya:, vyayoípi śūnya: | utpannoípi pṛthivīdhātu: svabhāvaśūnya: | iti hi mahārāja pṛthivīdhātu: 

pṛthivīdhātutvena nopalabhyateínyatra vyavahārāt | soípi vyavahāro na strī na puruṣa: | evamevaitanmahārāja 

yathābhūtaṃ samyakprajñayā draṣṭavyam | tatra katamoíbdhātu: ? yadidamasmin kāyeídhyātmaṃ pratyātmamāpa: 

abgatam | aptvaṃ sneha: | snehagataṃ snehatvaṃ dravyatvamupagatamupāttam | tatpuna: katamat ? tadyathā- 

aśru sveda: kheṭa: siṅghāṇakaṃ vasā lasīkā majjā meda: pittaṃ śleṣmā pūya: śoṇitaṃ kṣīraṃ prasrāva

ityādi | ayamucyate ādhyātmikoíbdhātu: | peyālaṃ | bhavati mahārāja sa samayo yatpriyaṃ dṛṣṭvā aśru 

pravartate | du:khena cābhyāhatasya dharmasaṃvegena vā aśru pravartate | vātena vā akṣi prasyandate | yāvatsa 

mahārāja abdhāturna kutaścidāgacchati | bhavati mahārāja sa samayo yadādhyātmikoíbdhātu: pariśuṣyati | 

sa pariśuṣyannirudhyamāno na kvacidgacchati | pe^ | vivartamāne khalu punarloke samantād dvātriṃśatpaṭalā 

abhraghanā: saṃtiṣṭhante | saṃsthāya sarvāvanta: trisāhasramahāsāhasraṃ lokadhātuṃ chādayanti | yata: 

pañcāntarakalpānīṣādhāro devo varṣati | evaṃ pañcagajaprameho devo varṣati | pañca acchinnadhāra: | pañca 

sthūlabinduka: | tata iyaṃ mahāpṛthivī yāvad brahmalokādudakena sphuṭā bhavati | sa mahārāja 

tāvān mahānabdhāturutpadyamāno na kutaścidāgacchati | bhavati mahārāja sa samayo yadayaṃ loka: saṃvartate | 

saṃvartamāne khalu punarloke dvitīyasya sūryasya prādurbhāvo bhavati | dvitīyasya 

sūryasya loke prādurbhāvādutsā: sarāṃsi kunadyaśca śuṣyanti | evaṃ tṛtīyasya | mahotsā 

mahānadya: | caturthasyānavataptaṃ mahāsara: sarveṇa sarvamucchuṣyati | caturthasya sūryasya prādurbhāvānmahā- 

samudrasya yojanikamapyudakaṃ parikṣayaṃ paryādānaṃ gacchati | dviyojanikamapi tricatu:pañcadaśaviṃśati- 

triṃśaccatvāriṃśatpañcāśadyojanikamapi yāvaccatvāriṃśadyojanasahasramudakamavaśiṣṭaṃ bhavati | yāvad 

dvitālamātram yāvatkaṇṭhamātram yāvadgoṣpadamātramudakamavaśiṣṭaṃ bhavati | bhavati mahārāja 

sa samayo yanmahāsamudre pṛthitapṛthitānyavaśiṣṭāni bhavanti | peyālaṃ | bhavati mahārāja sa samayo 

yanmahāsamudreíṅgulisnehamātramapyudakaṃ nāvaśiṣṭaṃ bhavati | sa mahārāja tāvānabdhāturnirudhyamāno 

na kvacidgacchati | pe^ | tasya khalu punarmahārāja abdhātorutpādoípi śūnya:, vyayoípi śūnya: |

tiṣṭhannapi soíbdhātu: svabhāvaśūnya: | iti hi mahārāja abdhāturabdhātutvenopalabhyateínyatra

vyavahāramātrāt | soípi vyavahāro na strī na puruṣa: | pūrvavat || pe^ || ādhyātmikastejodhātu: 

katama: ? yatkiṃcidasmin kāye tejastejogatamūṣmagatamupagatamupāttam | tatpuna: katamat ? 

yenāyaṃ kāya ātapyate saṃtapyate | yena vā asyāśitapītakhāditāniṃ samyaksukhena 

@133

paripākaṃ gacchati | yasya cotsadatvājjvarito jvarita iti saṃkhyāṃ gacchati | peyālaṃ | 

bāhyastejodhātu: katama: ? yadbāhyaṃ tejastejogatamūṣmagatamupagatamupāttam | tatpuna: 

katamat ? yanmanuṣyā araṇīsahagatebhyo garbhalasahagatebhyo vā gomayacūrṇena vā 

kāṃrpā sapicunā vā samanveṣante | yadutpannaṃ grāmamapi dahati, grāmapradeśamapi dahati, yāvad dvīpaṃ vā kakṣaṃ 

tṛṇānāṃ vā dāvaṃ vā kāṣṭhaṃ vā yāvaddahan paraitītyādi | tatra mahārāja ādhyātmikastejo- 

dhāturutpadyate, na kutaścidāgacchati, nirudhyamāno na kvacitsaṃnicayaṃ gacchati | iti hyabhūtvā bhavati, 

bhūtvā ca prativigacchati svabhāvarahitatvāt || pe^ || evaṃ yatkiṃcidasmin kāye vāyurvāyugataṃ laghutvaṃ 

samudīraṇatvam | tatpuna: katamat ? tadyathā ūrdhvaṃgamā vāyavoídhogamā: pārśvāśrayā: pṛṣṭhāśrayā: 

kukṣigamā: śastrakā: kṣurakā: sūcakā: pippalakā vātāṣṭhīlā vātagulmā āśvāsapraśvāsā 

aṅgānusāriṇo vāyava ityādi | santi bahirdhā pūrve vāyavo dakṣiṇā: paścimā uttarā vāyava:, 

sarajasa: arajasa:, parīttā mahadgatā vāyava iti | bhavati mahārāja sa samayo yanmahān vāyuskandha: 

samudāgata: vṛkṣāgrānapi pātayati | kuḍyānapi parvatāgrānapi pātayati | pātayitvā nirupādāno 

vigacchati | yaṃ sattvāścīvarakarṇikena vā vidhamanakena vātānuvṛttane vā paryeṣante | 

yāvadayamucyate bāhyo vāyudhātu: | tasyāpyutpatti: pūrvavat || pe^ || ādhyātmika ākāśadhātu: 

katama: ? yatkiṃcidasmin kāyeídhyātmaṃ pratyātmamupagatamupāttamākāśagatamihābhyantarasaṃkhyābhūtam, 

asphuṭamaspharaṇīyaṃ tvaṅmāṃsaśoṇitena | tatpuna: katamat ? yadasmin kāye cakṣu: suṣiramiti vā 

yāvanmukhaṃ vā mukhadvāraṃ vā kaṇṭhaṃ vā kaṇṭhanāḍyo vā | yena cābhyavaharati yatra cāvatiṣṭhate, yena 

cāsya aśitapītakhāditāsvāditamadhastātpragharati, ayamucyata ādhyātmika ākāśadhātu: | evaṃ 

bāhyeípi yadasphuṭamaspharaṇīyaṃ rūpagatenāpaliguddhaṃ suṣirabhāvaśchidram | ayamucyate bāhya: 

ākāśadhātu: || bhavati mahārāja sa samayo yatkarmapratyayādāyatanāni prādurbhavanti, tānyākāśadhātuṃ 

paricārayanti | tatra saṃkhyā bhavatyādhyātmika ākāśadhāturiti | san a kutaścidāgacchati | bhavati 

samayo yadrūpaṃ bibharti, sarvamākāśībhavati | tatkasya heto: ? akṣayo hyākāśadhātu: sthiroícala: | 

tadyathā mahārāja asaṃskṛto nirvāṇadhātu:, evamevākāśadhātu: sarvatrānugato draṣṭavya: | tadyathāpi 

nāma mahārāja puruṣa utthale deśe udapānaṃ vā kuṭakaṃ vā kūpaṃ vā puṣkariṇīṃ vā khānayet | 

tatkiṃ manyase mahārāja yattatrākāśa:, kutastadāgatamiti ? āha-na kutaścidbhagavan | 

bhagavānāha-tadyathāpi nāma mahārāja sa puruṣa: punareva tadudapānaṃ vā yāvatpuṣkariṇīṃ 

vā pūrayet, tatkiṃ manyase mahārāja yattadākāśaṃ kvacidgatamiti ? āha-na kvacidgataṃ 

bhagavan | tatkasya heto: ? na hyākāśadhāturgamane vā āgamane vā pratyupasthita: | na strībhāvena 

na puruṣabhāvena pratyupasthita: | bhagavānāha-iti hi mahārāja bāhyākāśadhāturacala: avikāra: | 

tatkasya heto: ? śūnyo hyākāśadhāturākāśadhātutvena | virahita ākāśadhāturākāśadhātutvena | na 

puruṣabhāvena na strībhāvena pratyupasthita: | evameva yathābhūtaṃ samyakprajñayā draṣṭavyam || tatra katamo 

vijñānadhātu: ? yā cakṣurindriyādhipateyā rūpārambaṇaprativijñapti:| yāvaditi hi mahārāja yā 

kācidvarṇasaṃsthānaprativijñapti:, ayamucyate cakṣurvijñānadhātu: | pe^ | iti hi yā ṣaḍindriyādhipateyā 

@134

ṣaḍviṣayārambaṇā viṣayavijñapti:, ayamucyate vijñānadhātu: | sa khalu punarayaṃ mahārāja vijñānadhātu- 

rnendriyaniśrito na viṣayebhya āgato na madhyeíntarasthāyī | sa nādhyātmaṃ bahirdhā nobhayamantareṇa | 

sa khalu punarayaṃ mahārāja vijñānadhāturvastu prativijñapya niruddha: | sa utpadyamāno na 

kutaścidāgacchati, nirudhyamāno na kvacidgacchati | tasya khalu punarvijñānadhātorutpādoípi śūnya:, 

vyayoípi śūnya:, utpannoípi vijñānadhātu: svabhāvaśūnya: | iti mahārāja vijñānadhāturvijñānadhātutvena 

śūnyo nopalabhyateínyatra vyavahārāt | soípi vyavahāro na strī na puruṣa: | evametadyathābhūtaṃ 

samyakprajñayā draṣṭavyam || tatra mahārāja katamaccakṣurāyatanam ? yaccaturṇāṃ mahābhūtānāṃ prasāda: | 

tadyathā-pṛthivīdhātorabdhātostejodhātorvāyudhātoryāvat | tatra na pṛthivīdhātuprasādaścakṣurāyatanam | 

nābdhātuprasāda:, na tejodhātuprasāda:, na vāyudhātuprasādaścakṣurāyatanam | tatkasya heto: ? na 

hi pṛthivīdhātuprasāda: kasyaciddharmāyatanaṃ vā āyatanapratilambhena vā pratyupasthita: | 

evaṃ yāvanna vāyudhātuprasāda: kasyaciddharmasyāyatanaṃ vā āyatanapratilambhena vā pratyupasthita: |

tatkasya heto: ? niśceṣṭā hyete dharmā niṣṭhāpārā nirvāṇasamā: | iti hi mahārāja ekaikato 

dharmān mṛgyamāṇān cakṣurāyatanaṃ nopalabhyateínyatra vyavahārāt | tatkasya heto: ? śūnyo hi 

pṛthivīdhātuprasāda: pṛthivīdhātuprasādena | yāvacchūnyo vāyudhātuprasādo vāyudhātuprāsādena | ye ca 

dharmā: svabhāvena śūnyā:, kasteṣāṃ prasādo vā kṣobho vā ? yeṣāṃ na prasādo na kṣobha upalabhyate, 

kathaṃ te rūpaṃ drakṣyanti ? iti hyatyantatayā cakṣurāyatanaṃ śūnyaṃ cakṣurāyatanasvabhāvena | tatpūrvāntato 

nopalabhyate, aparāntatoípi nopalabhyate anāgamanatāṃ gamanatāṃ copādāya | sthānamapyasya 

nopalabhyate svabhāvavirahitatvāt | yacca svabhāvena na saṃvidyate, na tat strī na puruṣa: | tena kā 

manyanā ? manyanā ca nāma mahārāja māragocara:| amanyanā buddhagocara: | tatkasya heto: ? 

manyanāpagatā hi sarvadharmā: | peyālaṃ | tatra mahārāja katamacchrotrāyatanam ? yaccaturṇāṃ 

mahābhūtānāṃ prasāda: | yāvaditi hi mahārāja sarvadharmā vimokṣābhimukhā dharmadhātu- 

niyatā ākāśadhātuparyavasānā aprāptikā avyavahārā anabhilāpyā anabhilāpanīyā: | 

yatra mahārāja indriyāṇi pratihanyante, te viṣayā ityucyante | cakṣurhi rūpe pratihanyate, 

tasmādrūpāṇi cakṣurviṣayā ityucyante | evaṃ śrotraṃ śabdeṣvityādi | tatra cakṣū rūpe pratihanyata 

iti nipāta: pratihanyanā teṣāṃ nirdiṣṭā | tathā hi cakṣū rūpeṣu trividhaṃ nipatatīti 

anukūleṣu śubhasaṃjñayā, pratikūleṣu pratighasaṃjñayā, naivānukūleṣu na pratikūleṣūpekṣayā | evaṃ manodharme- 

ṣvityādi | ta ime viṣayā manogocarā ityucyante | atra hi manaścarati, upavicarati, tasmānmano- 

gocarā ityucyante | yadetanmahārāja manopratikūleṣu rūpeṣvanunītaṃ carati, tenāsya rāga utpadyate | 

pratikūleṣu rūpeṣu pratihataṃ carati, tenāsya dveṣa utpadyate | naivānukūleṣu na pratikūleṣu saṃmūḍhaṃ carati, 

tenāsya moha utpadyate | evaṃ śabdādiṣvapi trividhamārambaṇamanubhavati pūrvavat || tatra mahārāja

māyopamānīndriyāṇi, svapnopamā viṣayā: | tadyathāpi nāma mahārāja puruṣa: supta: svapnāntare jana- 

padakalyāṇyā striyā sārdhaṃ paricaret | sa śayitavibuddho janapadakalyāṇīṃ striyamanusmaret | 

tatkiṃ manyase mahārāja saṃvidyate svapnāntare janapadakalyāṇī strī ? āha-no hīdaṃ bhagavan | 

@135

bhagavānāha-tatkiṃ manyase mahārāja api nu sa puruṣa: paṇḍitajātīyo bhavet, ya: svapnāntare 

janapadakalyāṇīṃ striyamanusmaret, tayā vā sārdhaṃ krīḍitamabhiniveśet ? āha-no hīdaṃ bhagavan | 

tatkasya heto: ? atyantatayā hi bhagavan svapnāntare janapadakalyāṇī na saṃvidyate nopalabhyate, 

kuta: punaranayā sārdhaṃ paricaraṇā ? anyatra yāvadeva sa puruṣo vighātasya klamathasya bhāgī syāt 

yastāmabhiniviśet | bhagavānāha-evameva mahārāja bāloíśrutavān pṛthagjanaścakṣuṣā rūpāṇi dṛṣṭvā 

saumanasyasthānīyānyabhiniviśet | soíbhiniviṣṭa: sannanunīyate | anunīta: saṃrajyate | saṃrakto 

rāgajaṃ karmābhisaṃskaroti-trividhaṃ kāyena, caturvidhaṃ vācā, trividhaṃ manasā | tacca karma abhisaṃskṛta- 

mādita eva kṣīṇaṃ niruddhaṃ vigataṃ vipariṇataṃ na pūrvāṃ diśaṃ niśritya tiṣṭhati, na dakṣiṇāṃ na 

paścimāṃ nottarāṃ nordhvaṃ nādho nānuvidiśaṃ neha na tiryak, nobhayamantarā | tatpuna: kālāntareṇa 

maraṇakālasamaye pratyupasthite jīvitendriyanirodhe āyuṣa: parikṣayāttatsabhāgasya karmaṇa: 

kṣīṇatvāccaramavijñānasya nirudhyamānasya manasa ārambaṇībhavati | tadyathāpi nāma śayita- 

vibuddhasya janapadakalyāṇīti [manasa ārambaṇaṃ bhavati | iti ] hi mahārāja caramavijñānenādhi- 

patinā tena ca karmaṇā ārambaṇena aupapattyaṃśikadvayapratyayaṃ prathamavijñānamutpadyate | yadi vā narakeṣu, 

yadi vā tiryagyonau, yadi vā yamaloke, yadi vā āsure kāye, yadi vā manuṣyeṣu, yadi vā deveṣu | 

tasya ca prathamavijñānasya aupapattyaṃśikasya samanantaraniruddhasya anantarasabhāgācittasaṃtati: pravartate, 

yatra vipākasya pratisaṃvedanā prajñāyate | tatra yaścaramavijñānasya nirodhastatra cyutiriti saṃkhyāṃ gacchati | 

ya: prathamavijñānasya prādurbhāvastatropapatti: | iti hi mahārāja na kāściddharmoísmāllokātparaṃ lokaṃ 

gacchati, cyutyupapattī ca prajāyete | tatra mahārāja caramavijñānamutpadyamānaṃ na kutaścidāgacchati, 

nirudhyamānaṃ na kvacidgacchati | karmāpyutpadyamānaṃ na kutaścidāgacchati, nirudhyamānaṃ na kvacidgacchati | 

prathamavijñānamapyutpadyamānaṃ na kutaścidāgacchati, nirudhyamānaṃ ca na kvacidgacchati | tatkasya heto: ? 

svabhāvavirahitatvāt | caramavijñānaṃ caramavijñānena śūnyam | karma karmaṇā śūnyam | prathamavijñānaṃ 

prathamavijñānena śūnyam | cyutiścyutyā śūnyā | upapattirupapattyā śūnyā | karmaṇāṃ cāvandhyatā 

prajñāyate, vipākasya ca pratisaṃvedanā | na cātra kaścitkartā na bhoktāínyatra nāmasaṃketāt | 

tadyathāpi nāma mahārāja puruṣa: sputa: svapnāntare śatruṇā sārdhaṃ saṃgrāmayet | sa śayitavibuddha: 

tamevānusmaret | tatkiṃ manyase mahārāja saṃvidyate svapnāntare śatru:, śatruṇā vā sārdhaṃ saṃgrāma iti | 

āha-no hīdaṃ bhagavan | bhagavānāha-tatkiṃ manyase mahārāja api nu sa puruṣa: paṇḍitajātīyo 

bhavet yoísau svapnāntare śatrumabhiniviśet, śatruṇā vā sārdhaṃ saṃgrāmam ? āha-no hīdaṃ bhagavan | 

tatkasya heto: ? atyantatayā hi bhagavan svapne śatrurna saṃvidyate, kuta: punastena sārdhaṃ 

saṃgrāma: ? anyatra yāvadeva sa puruṣo vighātasya klamathasya ca bhāgī syāt yastamabhiniviśet | 

bhagavānāha-evameva mahārāja bāloíśrutavān pṛthagjanaścakṣuṣā rūpāṇi dṛṣṭvā daurmanasyasthānīyānyabhi- 

niviśate | abhiniviṣṭa: san pratihanyate | pratihata: saṃduṣyati | duṣṭo doṣajaṃ karmābhisaṃskarotīti 

pūrvavat | tadyathāpi nāma mahārāja puruṣa: sputa: svapnāntare piśācena paripātyamāno bhīta: saṃmohamāpadyate | 

sa śayitavibuddhastaṃ piśācaṃ taṃ ca saṃmohamanusmaret | tatkiṃ manyase mahārāja saṃvidyante svapne piśāca: 

@136

saṃmoho vā ? yāvadevameva mahārāja bāloíśrutavān pṛthagjanaścakṣuṣā rūpāṇi dṛṣṭvā upekṣāsthānīyā- 

nyabhiniviśate, abhiniviṣṭa: san muhyati, mūḍho mohajaṃ karmābhisaṃskarotīti pūrvavat | tadyathāpi 

nāma mahārāja puruṣa: sputa: svapnāntare janapadakalyāṇyā gāyantyā madhuraṃ gītasvaraṃ madhuraṃ ca 

tantrīsvaraṃ ca śṛṇuyāt | sa tena gītavāditena paricārayet | sa śayitavibuddhastadeva gītavādita- 

manusmaret | tatkiṃ manyase mahārāja api nu sa puruṣa: paṇḍitajātīya: svapnāntare janapadakalyāṇyā 

gītavāditamabhiniviśet ? āha-no hīdaṃ bhagavan | bhagavānāha-tatkasya heto: ? atyantatayā hi 

bhagavan svapnāntare janapadakalyāṇī strī na saṃvidyate, nopalabhyate, kuta: punarasyā gītavāditam ? 

anyatra yāvadeva sa puruṣo vighātasya klamathasya ca bhāgī syāt, yastadabhiniviśet | bhagavānāha- 

evameva mahārāja bāloíśrutavān pṛthagjana: śrotreṇa śabdān śrutvā saumanasyasthānīyānyabhiniviśate | 

iti pūrvavat | evaṃ gandhādiṣu tridhā tridhā veditavyam | peyālaṃ | atra mahārāja mānasaṃ niveśayitavyam 

kimityahaṃ sadevakasya lokasya cakṣurbhaveyam, ulkā pradīpa ālokabhūta: | kūlaṃ naustīrtham | nāyaka: 

pariṇāyaka: daiśika: sārthavāha: | puro javeyam | mukto mocayeyam, āśvasta āśvāsayeyam, 

parinirvṛta: parinirvāpayeyamiti | pūrvā hi koṭirmahārāja na prajñāyate aiśvaryādhipatyānāmanubhūya- 

mānānām | iti hi mahārāja māyopamānīndriyāṇyatṛptānyatarṣaṇīyāni | svapnopamā viṣayā 

atarṣakā atṛptikarā: || atra anantayaśaścakravartina: kathā-svargācca patite tasmin sarājakai: paurai: 

parivṛta evaṃ paṭhyate | tadyathāpi nāma mahārāja sarpirmaṇḍo vā navanītamaṇḍo vā taptāyāṃ vālukāyā- 

mupanikṣiptoívasīdati, na saṃtiṣṭhate, evameva mahārāja anantayaśā avasīdati na saṃtiṣṭhate | 

atha rājā priyaṃkaro rājānamanantayaśasaṃ tathāvasīdantamupasaṃkramyaitadavocat-kiṃ vayaṃ mahārāja lokasya 

vyākuryāma: ? kiṃ rājñoínantayaśasa: subhāṣitamiti ? sa āha-vaktavyaṃ mahārāja anantayaśāścatu- 

rdvīpeṣu rājyaiśvaryaṃ kārayitvā vandhyamanorathatāmanubhūya sarvadrumākālaphalatāṃ sarvopadravaprasrabdhisarvasattvā- 

vandhyamanorathatāṃ gandhodakavarṣaṃ hiraṇyavarṣaṃ suvarṇavarṣaṃ sarvopakaraṇavarṣaṃ cānubhūya caturo mahādvīpānadhyā- 

vasitvā śakrasyārdhāsanamākramya atīcchayā na mukta:, atṛpta eva kāmai: kālagata iti | evaṃ tvaṃ 

mahārāja vyākuryā: | ityevamuktvā ca rājā anantayaśā: kālamakārṣīt | pe^ | tasmāttarhi te mahārāja 

marīcikāyāmudakasvabhāvo nābhūnna bhaviṣyati na caitarhi vidyate | evameva mahārāja rūpavedanāsaṃjñā- 

saṃskāravijñānānāṃ svabhāvo nābhūnna bhaviṣyati, na caitarhi vidyata ityādi || 

punarapyuktam-etāvaccaitat jñeyam yaduta saṃvṛti: paramārthaśca | tacca  bhagavatā śūnyata: sudṛṣṭaṃ 

suviditaṃ susākṣātkṛtam | tena sa sarvajña ityucyate | tatra saṃvṛtirlokapracāratastathāgatena dṛṣṭā | 

ya: puna: paramārtha:, soínabhilāpya: anājñeyoívijñeyoídeśito'prakāśito yāvadakriyo yāvanna lābho 

nālābho na sukhaṃ na du:khaṃ nay aśo nāyaśa:, na rūpaṃ nārūpanityādi || 

tatra jinena jagasya kṛtena 

saṃvṛti deśita lokahitāya | 

yena jagatsugatasya sakāśe 

saṃjanayīha prasādasukhārthe ||

@137

saṃvṛti prajñapayī narasiṃha: 

ṣaṅgatayo bhaṇi sattvagaṇānām | 

narakatiraśca tathaiva [ca] pretān 

a[#] surakāya narāṃśca marūṃśca || 

nīcakulāṃstatha uccakulāṃśca 

āḍhyakulāṃśca daridrakulāṃśca || ityādi || 

punaścoktam-katama eṣa dharmo yo bhagavatā vyākṛtoínuttarāyāṃ samyaksaṃbodhau ? kiṃ rūpamuta 

vedanā āhosvitsaṃjñā utāho saṃskārā: atha vijñānaṃ bhagavatā vyākṛtamanuttarāyāṃ samyaksaṃbodhāviti | 

teṣāmetadabhūt-na rūpaṃ yāvanna vijñānaṃ bhagavatā vyākṛtamanuttarāyāṃ samyaksaṃbodhau | tatkasya heto: ? 

anutpādo hi rūpam, anutpādo bodhi: | tatkathamanutpādoínutpādamabhisaṃbudhyate ? evaṃ yāvadvijñānam 

|| pe^ || tadevamanupalabhyamāneṣu sarvadharmeṣu katamoítra buddha: ? katamā bodhi: ? katamo bodhisattva: ? katamad 

vyākaraṇam ? śūnyaṃ hi rūpaṃ rūpeṇa yāvadvijñānam || pe^ || yāvadeva vyavahāramātrametat, nāmadheyamātraṃ 

saṃketamātraṃ saṃvṛtimātraṃ prajñaptimātram | nālamatra paṇḍitairabhiniveśa utpādayitavya: | iti || 

tathā atraivāhurnirmāṇaratayo:-devā yathā vayaṃ bhagavan bhagavato bhāṣitasyārthamājānīma:, 

sarvadharmā bhūtakoṭirantakoṭiranāvaraṇakoṭirapratiṣṭhitakoṭirityādi || sarvadharmā bhagavan bodhi- 

svabhāvavirahitā boddhavyā: | antaśa ānantaryāṇyapi bodhi: | tatkasya heto: ? aprakṛtikā hi 

bhagavan bodhi:, aprakṛtikāni ca pañcānantaryāṇi | tenocyate ānantaryāṇi bodhiriti | tathā 

vihāsyante bhagavan ye kecit parinirvātukāmā: | tatkasya heto: ? yadi kaścitsaṃsārapratipanno 

bhavet, sa nirvāṇaṃ paryeṣata iti || 

punaruktam-bhūtakoṭiriti bhagavan yaduktaṃ nirmāṇaratibhirdevaistatra vayaṃ bhūtamapi nopa- 

labhāmahe, kiṃ punarasya koṭim | tatkasya heto: ? yo hi kaścidbhagavan bhūtamupalabhate, koṭimapi 

sa tasyopalabhate, dvaye cāsau caratīti || 

tathā atraiva sahāṃpatibrahmaṇā śāstā stuta:- 

supiti yatha nara: kṣudhābhibhūta: śatarasabhojanabhuñjino ca tṛpta: | 

na pi ca kṣudha na bhojanaṃ na sattva: supine yathaiva nidṛṣṭa sarvadharmā: || 

bhaṇi naru paṭhane manojñavācaṃ priyu bhavatī na ca saṃkramoísti vācam | 

na ca vacana na cāsya rakta vācāmupalabhase na ca tatra saṃśayoísti || 

śruṇati yatha manojña vīṇaśabdaṃ madhura na cāsti svabhāvata: sa śabda: | 

tatha imi vidu skandha prekṣamāṇo na labhati bhāvu svabhāvata: sumedhā: || pe^ ||

yatha naru iha śaṅkhaśabda śrutvā vimṛśati vidva kuto ya prādurbhūta: | 

na ca labhati svabhāva śūnyabhāvaṃ tatha tvaya dṛṣṭa narendra sarvadharmā: || 

yatha naru iha bhojanaṃ praṇītaṃ vimṛśati aṅgaśu siddhamasvabhāvam | 

yatha rasu tatha teíṅga tatsvabhāvāstatha tvaya dṛṣṭa maharṣi sarvadharmā: || 

@138

yatha naru iha indrayaṣṭi dṛṣṭvā vimṛśati aṅgaśu ni:svabhāva śūnyam | 

vimṛśatu yatha yaṣṭi teíṅga śūnyāstatha tvaya dṛṣṭa maharṣi sarvadharmā: || 

puravara yatha aṅgaśo vibhajya nagaru svabhāvatu nāmato na labdham | 

yatha nagara tathāṅga sarvaśūnyāstatha tvaya dṛṣṭa narendra sarvadharmā: || 

mudita yatha na rāgamukta bherī harṣa janeti svabhāvaśūnyaśabdā | 

svaru ya[tha] tatha teíṅga tatsvabhāvaṃ tatha tvaya dṛṣṭa maharṣi sarvadharmā: || 

hanatu yatha narasya tāṃ hi bherīṃ pratighu na vidyati nāpi snehadhātu: | 

* * * * 

* * * * 

vimṛśatu bherīva te'ṅga tatsvabhāvā: tatha tvaya dṛṣṭa narendra sarvadharmā: || 

hanatu yatha narasya tāṃ hi bherīṃ svaru na sa manyati rāmayāmi lokam | 

svaru yatha tatha teíṅga tatsvabhāvā: tatha tvaya dṛṣṭa narendra sarvadharmā: || 

hanatu yatha narasya tasya bheryāṃ na pi svaru aṅgaśu nāpi sa svatantra: | 

svaru yatha tatha teíṅga tatsvabhāvāstatha tvaya dṛṣṭa maharṣi sarvadharmā: || 

punaścoktam- 

sattvārambaṇa nāyakena kathitā maitrī śubhā bhāvanā 

sattvaścāsya vibhāvita: suviditaṃ ni:sattva sarvaṃ jagat | 

tatraivaṃ dvipadottamo akaluṣo ni:saṃśayāmānasa: 

tena tvā sugataṃ vibhāvitamatiṃ pūjema pūjāriham || 

du:khaṃ cāsugatā daśaddiśigataṃ naivaṃ parīdṛśyate 

sattveṣu karuṇā ca nāma bhaṇitā devātideva tvayā | 

evaṃ bho jinapuṃgavā jinamataṃ ājñāta yāthāvata: 

tena tvāṃ dvipadottamā naravarā pūjema pūjāriham || 

sattvā naiva na du:kha śākyamuninā yasyāpanītaṃ dukhaṃ 

jātāste muditāśca hṛṣṭamanasoíratīśca tairnoditā: | 

evaṃ buddhanayaṃ acintiyanayaṃ yāthāvato jānato 

[tasmāt] pūjiya tvāṃ narāṇa pravaraṃ prāyema prāptaṃ phalam || 

kāya: kāyavivarjitena muninā nāsādito mārgatāṃ 

naivaṃ te smṛtināyakā na bhaṇitā nava pramuṣṭā smṛti: | 

uktaṃ co sugatena bhāvapathimā: kāyaṃ gatā bhāvanā: 

evaṃ buddhanayaṃ viditva sugatā pūjā kṛtā tāyina: || 

bhāvethā śamathaṃ vipaśyanamayaṃ mārgaṃ dukhāśāntaye 

śāntāste bhagavan savāsanamalā yehī jagat kliśyate | 

@139

śamathaścātha vipaśyanā na ca malā sarve ti śūnyā mune 

asmin devagaṇā na kāṅkṣa kvacanā pūjentu tvāṃ nāyakam || ityādi || 

punaruktam-śūnyam hi cakṣuścakṣu:svabhāvena | yasya ca dharmasya svabhāvo na vidyate, 

soívastuka: | yoívastuka:, soípariniṣpanna: | yoípariniṣpanna:, sa notpadyate na nirudhyate || pe^ || 

yat triṣvapyadhvasu nopalabhyate, na taccakṣurnendriyam | kathaṃ tasya vyavahāro jñeya: ? tadyathāpi nāma

riktamuṣṭiralīka:, yāvadeva nāmamātram, no tu khalu paramārthato riktamupalabhyate na muṣṭi: | evaṃ

cakṣuścendriyaṃ ca riktamuṣṭisadṛśamalīkamasadbhūtaṃ tucchaṃ muṣā moṣadharma bālopalāpanaṃ mūrkhasaṃmohanam, 

yāvadeva nāmamātram || 

punaratraivāha- 

svapnāntare mahāvṛṣṭirāsravāṇāṃ pravartanā | 

darśitā te mahāvīra āsravotpatti paṇḍitā || 

svapne yathā śiracchedo dṛṣṭaste āsravakṣaya: | 

darśita: sarvavijñānāṃ sarvadarśinnamoístu te || 

atraiva ca drumeṇa kinnararājena bhagavān pṛṣṭa: pratyāha-yadvadasi śūnyatāṃ ca vyākaraṇaṃ 

cāpyahaṃ  na jānāmi | syādyadi kiṃcidaśūnyam, na bhavejjinenāsya vyākaraṇam | kiṃ kāraṇam ? tathā

hi-sthitaṃ bhavettatsvake bhāve, kūṭasthanirvikāram | na tasya vṛddhirna parihāṇi: | na kriyā na ca 

kāraṇam | yatsvabhāvaśūnyamādarśamaṇḍale supariśuddhe saṃdṛśyate pratibimbam, tathaiva druma jānīhi imān 

dharmān | avikāraṃ dharmadhātum | imāṃ ca pūjāṃ druma a[ṅgaśo] vicārayasi | aṅgaśo nirīkṣya 

pūjām | katameívikāriṇoíṅgā: ? 

yadapi ca nirīhakatvaṃ kriyāṃ ca na jānase mayā proktam | 

śakaṭāṅgasaṃnipātaṃ nirīkṣva śakaṭasya caiva kriyām || 

karma ca me ākhyātaṃ kartā na vidyate daśasu dikṣu | 

vāteritādiva taroryathā hi na nivartate vahni: || 

na ca māruto na ca taruścetayati hutāśanaṃ ca yajane | 

na nivartate vahnistathaiva karmasya kartāra: || 

yadapi vadase-na ca saṃcaya: puṇyasya hi vidyate, sucaritasya samudāgamaśca | bodhistasyāpi 

śṛṇu kramanta tvam | yathā bhaṇasi manuṣyāṇāmāyu:parimāṇaṃ varṣaśataṃ jīvin | na cāsti varṣapuñjī | 

ayamapi samudāgamastadvaditi || 

bhagavatyāmapyuktam-kiṃ punarāyuṣman subhūte utpanno dharma utpadyate utānutpanna: ? 

subhūtirāha-nāhamāyuṣman śāriputra utpannasya dharmasyotpattimicchāmi, na cānutpannasyeti || 

dharmasaṃgītyāmapyuktam-tathatā tathateti kulaputra śūnyatāyā etadadhivacanam | sā ca 

śūnyatā notpadyate na nirudhyate | āha-yadyevaṃ dharmā: śūnyā uktā bhagavatā, tasmātsarvadharmā 

@140

notpatsyante na nirotsyante | nirārambho bodhisattva: | āha-evameva kulaputra tathā yathā amisaṃ- 

budhyase-sarvadharmā notpadyante na nirudhyante | āha-yadetaduktaṃ bhagavatā-saṃskṛtā dharmā utpadyante 

nirudhyante ca, ityasya tathāgatabhāṣitasya koíbhiprāya: ? āha-utpādanirodhābhiniviṣṭa: kulaputra 

lokasaṃniveśa: | tatra tathāgato mahākāruṇiko lokasyottrāsapadaparihārārthaṃ vyavahāravaśāduktavān- 

utpadyante nirudhyante ceti | na cātra kasyaciddharmasyotpādo na nirodha iti || 

punaratraivoktam-tatra bhagavaṃścakṣū rūpeṣu na raṇati śrotraṃ śabdeṣu | yāvanmano dharmeṣu na raṇati, 

sa dharma: | tatra kathaṃ cakṣū rūpeṣu na raṇati ? saṃsargābhāvāt | na hi cakṣū rūpeṇa saṃsṛjyate | 

yāvanna mano dharmeṇa saṃsṛjyate | yanna saṃsṛjyate tanna raṇati | advitīyasya bhagavan dharmasya raṇaṃ 

nāsti | advitīyāśca bhagavan sarvadharmā: | parasparaṃ na jānanti na vijānanti na kalpayanti na 

vikalpayanti | na saṃbhavanti na visaṃbhavanti | na hīyante na vardhante | na rajyanti na virajyanti | na 

saṃsaranti na parinirvānti | naite kasyacit, naiṣāṃ kaścit | naite bhagavan dharmā udvijante, na 

saṃkliśyante na vyavadāyante | evamahaṃ bhagavan jānāmi, evamavabudhye | yadapyahaṃ bhagavannevaṃ vadāmi- 

evamahaṃ jānāmi evamahaṃ budhyāmīti, āyatanānāmeṣa vikāra: | na ca bhagavannāyatanānāmevaṃ bhavati- 

asmākameṣa vikāra iti | yo hyevaṃ jānāti, sa na kenacitsārdhaṃ vivadati | yanna vivadati 

tacchramaṇadharmamanusaratīti | tathā dharmadarśanaṃ buddhadarśanaṃ sarvasattvadarśanaṃ sarvasattvahetupratyayadarśanaṃ 

śūnyatādarśanamadarśanam | adarśanaṃ bhagavan sarvadharmāṇāṃ darśanaṃ samyagdarśanamiti || 

kathamanadhiṣṭhānā saṃvṛtiryuktā ? kathaṃ punarayuktā ? yathā asati sthāṇau puruṣabhrānti: | kasya 

puna: śūnyatāvādina: paramārthata: sthāṇu: siddho yadāśrayātpuruṣabhrānti: syāt ? amūlā eva ca 

sarvadharmāstattvato mūlānupapatte: || 

tathā coktamāryavimalakīrtinirdeśe-abhūtaparikalpasya kiṃ mūlam ? āha-viparyastā 

saṃjñā mūlam | āha-viparyastāyā: saṃjñāyā: kiṃ mūlam | apratiṣṭhānaṃ mūlam ? āha-apratiṣṭhāyā: 

kiṃ mūlam ? āha-yanmañjuśrīrapratiṣṭhānaṃ na tasya kiṃcinmūlam | iti hyapratiṣṭhānamūlapratiṣṭhitā: 

sarvadharmā: | iti || 

iyaṃ samāsata: prajñāpāramitā cittaśuddhyarthinā bhāvayitavyā | bhāvayitvā ca kleśaripuraṇa-

kuśalena bhavitavyam, na svagṛhaśūreṇa || 

yathoktamāryasaṃgītisūtre-na śūnyatāvādī lokadharmai: saṃhviyateíniścitatvāt | na sa 

lābhena saṃhṛṣyati | alābhena na vimanā bhavati | yaśasā na vismayate | ayaśasā na saṃkucati | 

nindayā nāvalīyate | praśaṃsayā nānulīyate | sukhena na rajyate | du:khena na virajyate | yo hyevaṃ 

lokadharmairna saṃhriyate, sa śūnyatāṃ jānīte | iti || tathā śūnyatāvādino na kvacidanurāgo na 

virāga: | yasmin rajyeta, tacchūnyameva jānīte, śūnyameva paśyati | nāsau śūnyatāṃ jānīte, ya: 

kvaciddharme rajyate vā virajyate vā | tathā nāsau śūnyatāṃ jānīte, ya: kenacitsārdhaṃ vigrahaṃ 

vivādaṃ vā kuryāt | śūnyameva jānīte, tacchūnyameva paśyatītyādi ||

@141

etatsaṃkṣepāccittaśodhanam || 

athaivamapi paramaviśuddhirdharmadarśane sati iha pañcakaṣāyasaṃkliṣṭasya kalyāṇamitrāvasāditasya 

vā saṃkṣepeṇa tāvatkutra yatnaṃ kṛtvā śīghraṃ cittaśuddhirbhavati ? ātmabahumāna-parāvajñātyāgeínayo- 

rmūlamātmasattvadṛṣṭi: | sā caitadabhyāsātsukaraṃ prahīyata iti paragauravamātmāvajñā caivaṃ bhāvanīyā- 

yadi sattvo yadi skandhā: kṣamatā sarvathā sthitā | 

ekasya hi parātmatvaṃ viruddhaṃ saṃbhavetkatham || 

vinālambanamapyetadācarantyeva dehina: | 

anādikalpanābhyāsātkimabhyāsasya duṣkaram || 

evamabhyāsavaśyatve tulye kasmātsukhodayam | 

paragauravamutsṛjya svasukhāyānyadiṣyate || 

cintāmaṇiryathoktāśca santi gauravahetava: | 

na tu me gauravātsaukhyamihāpi janadurbhagāt || 

tasmātsattvāntare yadvadrūkṣamatsaramānina: | 

ātmasnehavato vṛttirbhāvayettadviparyayam || 

ātmano bahumānoíyaṃ stutinindādisekata: | 

vardhate nārakavaśātsekānnarakavahnivat || 

śabdastāvadacittatvānmāṃ stautīti na saṃbhava: | 

para: kila mayi prīta ityayaṃ me matibhrama: || 

tattuṣṭyaiva mama prīti: sāmānye na sadāstu sā | 

tatsukhena na cetkāryaṃ tena tuṣṭena kiṃ mama || 

anyatra mayi vā prītyā kiṃ hi me parakīyayā | 

na me pareṇa tuṣṭena kāye saukhyamihāṇvapi || 

evaṃ jñātvā prahātavyā kalpanā nirvibandhanā | 

akīrtinindāsatkārā evaṃ jñeyāśca niṣphalā: || 

na dharmo nāyurārogyaṃ na balaṃ vandanādibhi: | 

yadvadutprāsyamānasya vikārairanyakāyikai: || 

hṛṣṭasyātha viṣaṇṇasya lābhālābhau samodayau | 

vivarjya niṣphalaṃ tasmādbhaveyaṃ śailamānasa: || 

saṃstavatyāgācca śīghraṃ cittaviśuddhirbhavati iti tatrāpi cintyate- 

nimittodgrahasaṃbhūtā pratyabhijñā puna: puna: | 

utpādayatyanunayaṃ jāyate pratighoípyata: || 

@142

pratighānunayau yasya tasya pāpamavāritam | 

abhyākhyānāni citrāṇi mātsaryaṃ cerṣyayā saha || 

lābhādikāmatā māna ityādyāvartate bahu | 

tasmātsarvaprayatnena saṃstavaṃ praharenmuni: || 

sādṛśyādanyadapyetadvārisrotovadīkṣyate | 

tadevedamiti bhrāntyā tattve tiṣṭhāmyato balāt || 

avastu caitatsādṛśyaṃ du:khaṃ ca janayiṣyati | 

ahaṃ caitacca sarvaṃ ca nacirānna bhaviṣyati || iti || 

ātmabhāvapariśuddhiścaturdaśa: pariccheda: ||

@143

15

bhogapuṇyaśuddhi: pañcadaśa: pariccheda: | 

śikṣāsamuccayasyātmaśuddhyanantaraṃ bhogaśuddhi: saṃcayābhāvāt pṛthagiha lekhitā | 

bhogaśuddhiṃ ca jānīyātsamyagājīvaśodhanāt | 

yathoktamāryograparipṛcchāyām-iha gṛhapate gṛhī bodhisattvo dharmeṇa bhogān paryeṣate nādharmeṇa | 

samena na viṣameṇa | samyagājīvo bhavati n aviṣamājīva iti || 

āryaratnamegheípyuktam-na bodhisattvo dāyakaṃ dānapatiṃ ḍṣṭvā īryāpathamāracayati | kathaṃ 

neryāpathamāracayati ? na śanairmandaṃ mandaṃ kramānutkṣipati, na nikṣipati, yugamātraprekṣikayā 

saviśvastaprekṣikayā anābhogaprekṣikayā | evaṃ kāyakuhanāṃ na karoti | kathaṃ vākkuhanāṃ na karoti ? 

na bodhisattvo lābhahetorlābhanidānaṃ mandabhāṇī mṛdubhāṇī na priyabhāṇī bhavati | nānuvartanavacanāni 

niścārayati || pe^ || kathaṃ na cittakuhanāṃ karoti ? bodhisattvo dāyakena dānapatinā vā 

lābhena pravāryamāṇo vā cālpecchatāṃ darśayati | cite na spṛhāmutpādayati | antardāha eṣa kulaputra 

yadvācā alpecchatā cittena lābhakāmatā | evaṃ hi kulaputra bodhisattva: kuhanalapanalābhāpagato 

bhavati || pe^ || na bodhisattvo dānapatiṃ vā dṛṣṭvā nimittaṃ karoti-vighāto me cīvareṇa 

vighāto me pātreṇa | vighāto me glānabhaiṣajyena | na ca taṃ dāyakaṃ dānapatiṃ vā 

kiṃcitprārthayate | na vācaṃ niścārayati | evaṃ hi bodhisattvo nimittalābhāpagato bhavati | 

yāvanna bodhisattvo dāyakaṃ dānapatiṃ dṛṣṭvā evaṃ vācaṃ niścārayati-amukenāmukena vā me 

dānapatinā amukaṃ vastu pratipāditam, tasya ca mayā amuka upakāra: kṛta: | tena me śīlavānaya- 

miti kṛtvā idaṃ cedaṃ ca dattam, bahuśruta iti alpeccha iti kṛtvā | mayā ca tasya 

kāruṇyacittamupasthāpya parigṛhītam | pe^ | tatra kāyakṣatiryaduta lābhahetorlābhanidānamādhāvana- 

paridhāvanaṃ dau:śīlyasamudācaraṇaṃ ca | cittakṣatiryaduta prārthanā | lābhināṃ ca brahmacāriṇāmantike 

vyāpādabahulatā | evaṃ hi bodhisattvo viṣamaparyeṣṭilābhāpagato bhavati || pe^ || iha bodhisattvo na 

tulākūṭena na mānakūṭena na visrambhaghātikayā na dhūrtatayā lābhamupārjayati | evaṃ hi 

bodhisattvoídharmalābhāgato bhavati | pe^ | ye te lābhā: staupikasaṃsṛṣṭā vā dhārmikasaṃsṛṣṭā vā 

sāṃghikasaṃsṛṣṭā vā adattā vā ananujñātā vā, tān na pratīcchati, na svīkaroti | evaṃ hi 

bodhisattvoípariśuddhalābhāpagato bhavati | yāvallabdhvā lābhaṃ na mamāyate, na dhanāyate, na saṃnidhiṃ 

karoti, kālānukālaṃ ca śramaṇabrāhmaṇebhyo dadāti mātāpitṛmitrāmātyajñātisālohitebhya:, 

kālānukālamātmanā paribhuṅkte, paribhuñjānaścārakta: paribhuṅkte svanadhyavasita: | na cālabhyamāne 

lābhe khedacittamutpādayati | na paritapyati | na ca dāyakadānapatīnāmantikeíprasādacitta- 

mutpādayatītyādi || 

tatra eṣāpyasya bodhisattvasya bhogaśuddhirātmabhāvaśuddhivatparahitāya bhavet | yathoktamāryavimala- 

kīrtinirdeśe-punaraparaṃ bhadanta śāriputra ye praviśanti idaṃ gṛhaṃ teṣāṃ samanantarapraviṣṭānāṃ sarvakleśā

na bādhante | ayaṃ dvitīya āścaryādbhuto dharma: ||

@144

punaratraivoktam-atha tato bhojanātsarvāvatī sā parṣat tṛptā bhūtā | na ca tad bhojanaṃ kṣīyate | 

yaiśca bodhisattvai: śrāvakaiśca śakrabrahmalokapālaistadanyaiśca sattvaistadbhojanaṃ bhuktam, teṣāṃ tādṛśaṃ sukhaṃ 

kāyeívakrāntaṃ yādṛśaṃ sarvasukhamaṇḍitāyāṃ lokadhātau bodhisattvānāṃ sukham | sarvaromakūpebhyaśca teṣāṃ 

tādṛśo gandha: pravāti, tadyathāpi nāma tasyāmeva sarvagandhasugandhāyāṃ lokadhātau vṛkṣāṇāṃ gandha: || 

punaścoktam-yaiśca bhadanta ānanda bhikṣubhiranavakrāntaniyāmairetadbhojanaṃ bhuktam, teṣāmevāva- 

krāntaniyāmānāṃ pariṇaṃsyati | pe^ | yairanutpāditabodhicittai: sattvai: paribhuktam, teṣāmutpādita-

bodhicittānāṃ pariṇaṃsyati | yairutpāditabodhicittairbhuktam, teṣāṃ nāpratilabdhakṣāntikānāṃ 

pariṇaṃsyatīti vistara: || 

śūnyatākaruṇāgarbhaceṣṭitātpuṇyaśodhanam || 21 || 

uktaṃ hyāryagaganagañjasūtre-yaduta ahaṃkāraviśuddhaṃ taddānaṃ dadāti | mamakāraviśuddhaṃ taddānaṃ 

dadāti | hetuviśuddhaṃ taddānaṃ dadāti | dṛṣṭiviśuddhaṃ taddānaṃ dadāti | nimittaviśuddhaṃ taddānaṃ dadāti | 

nānātvaviśuddhaṃ taddānaṃ dadāti | vipākapratikāṅkṣaṇāviśuddhaṃ taddānaṃ dadāti | yathā gaganaṃ samaviśuddhaṃ 

taddānaṃ dadāti || pe^ | yathā gaganamaparyantam, evamaparyantīkṛtena cittena taddānaṃ dadāti | yathā 

gaganaṃ vistīrṇamanāvaraṇam, evaṃ bodhipariṇāmitaṃ taddānaṃ dadāti | yathā gaganamarūpi, evaṃ 

sarvarūpāniśritaṃ taddānaṃ dadāti | yathā gaganamavedayitṛ, evaṃ sarvaveditapratiprasrabdhaṃ dānaṃ dadāti | 

evamasaṃjñi asaṃskṛtamavijñaptilakṣaṇamevamapratijñānaṃ taddānaṃ dadāti | yathā gaganaṃ sarvabuddhakṣetraspharaṇam, 

evaṃ sarvasattvamaitrīspharaṇaṃ taddānaṃ dadāti | pe^ | yathā gaganaṃ sadāprakāśam, evaṃ cittaprakṛtiviśuddhaṃ 

taddānaṃ dadāti | yathā gaganaṃ sarvasattvāvakāśam, evaṃ sarvasattvopajīvyaṃ taddānaṃ dadāti | 

yāvadyathā nirmito nirmitāya dadāti, nirvikalpoínābhoga: cittamanovijñānavigata: sarvadharmani:-

pratikāṅkṣī, evaṃ dvayavigamatayā māyālakṣaṇasvabhāvaviśuddhaṃ bodhisattvastaddānaṃ dadāti | yasyedṛśo 

dānaparityāga:, prajñājñānena ca sarvasattvākleśaparityāga:, upāyajñānena ca sattvāparityāga:, 

evaṃ tyāgacitta: kulaputra bodhisattvo gaganasamadāno bhavati || 

āryākṣayamatisūtreípyuktam-nāsti sattvotpīḍanādānam | yāvannāsti yathokte ūnadānam | 

yāvannāsti sarvasattveṣu dakṣiṇīyāvamanyanādānam || pe^ || nāsti nikrandadānam, yāvannāsti 

yācanakeṣūpataptadānam, nāstyuccagghanollāpanadānam, nāsti parāṅmukhadānam, nāstyapaviddhadānam, 

nāstyasvahastadānam || pe^ || nāstyakalpikadānam, nāstyakāladānam, nāsti viṣaśastradānam, 

nāsti sattvaviheṭhanādānamiti || 

yattarhi ugraparipṛcchāyāmuktam-dānapāramitākāloíyaṃ yasya yenārthastasya tatpradānakāla: | 

api tu tathāhaṃ kariṣyāmi, madyapebhya eva madyapānaṃ dāsyāmi | tāṃstān smṛtisaṃprajanye 

samādāpayiṣyāmīti || 

madyapānādapi nairāśyakṛte bodhisattva pratigho garīyān, sattvasaṃgrahahāniśca | atoínyaprasā- 

danopāyāsaṃbhave madyaṃ deyamityabhiprāya: | śastrādiṣvapi yadyanubandhagurulāghavavicārāddānamāpadyeta, 

naivāpattirityata eva gamyate | sūtreṣu tu sāmānyena pratiṣedha: | ityuktā dānaviśuddhidik || 

@145

śīlaviśuddhirāryagaganagañjasūtre evamabhihitā-avirahitabodhicittatā cittaviśuddhyai, 

apagataśrāvakapratyekabuddhacittatā prāmāṇikaviśuddhyai | ityādi || 

punaraparā śīlaviśuddhi:-śuddhaṃ gaganaṃ śuddhaṃ tacchīlam | vimalaṃ gaganaṃ vimalaṃ tacchīlam | 

śāntaṃ gaganaṃ śāntaṃ tacchīlam | anunnataṃ gaganamanunnataṃ tacchīlam | anunītaṃ gaganamanunītaṃ 

tacchīlam | yāvadacchedyābhedyaṃ gaganamacchedyābhedyaṃ tacchīlamityādi || apratihataṃ gaganaṃ sarvasattvā- 

pratighacittasya kṣāntipariśuddhi: | samaprayogaṃ gaganaṃ sarvasattvasamacittasya kṣāntipariśuddhirityādi || 

tadyathāpi syānmahāśālavanam | tasmin kaścidevāgatya śālaṃ chindyāt | tatra teṣāmavaśiṣṭānāṃ naivaṃ 

bhavati-eṣa chinno vayamacchinnā iti | na teṣāmanunayo na pratigha: | na kalpo na vikalpo na 

parikalpa: || yaivaṃ kṣānti:, iyaṃ bodhisattvasya paramā gaganasamā kṣānti: | [iti] || 

āryaratnacūḍasūtre vistaramuktvā āha-idamucyate vīryam | tasya kāyapariśuddhi: yatkāyasya 

pratibhāsapratibimbajñānaṃ vācoínabhilāpyajñānam | cittasyātyantopaśamajñānam | tathā maitrīsaṃnāhasaṃnaddho 

mahākaruṇādhiṣṭhānapratiṣṭhita: sarvākāravaropetaṃ śūnyatākārābhinirhṛtaṃ dhyānaṃ dhyāyati | tatra katamā 

sarvākāravaropetā śūnyatā ? yā na dānavikalā | yāvannopāyavikalā | na mahāmaitrīmuditopekṣāvikalā | 

na satyajñānāvatāravikalā | na bodhicittasattvāpekṣāvikalā | nāśayādhyāśayaprayogavikalā | na 

dānapriyavadyatārthakriyāsamānārthatāvikalā | na smṛtisaṃprajanyavikalā | na smṛtyupasthānasamyakprahā- 

ṇarddhipādendriyabalabodhyaṅgāṣṭāṅgamārgavikalā | na śamathavipaśyanāvikalā || pe^ || upaśāntā ca 

svabhāvena | anupaśāntā cakarmakleśeṣu | upekṣikā ca sarvadharmāṇām | avekṣikā ca buddhadharmāṇām | 

jahā ca svalakṣaṇena | vikrāntā cādhiṣṭhānakāryatayā | avyāpṛtā ca svarasena | sadā vyāpṛtā ca 

buddhakāryeṣu | śītībhūtā copaśamena | sadojjvalitā ca sattvaparipāke | iyamucyate sarvākāra- 

varopetā śūnyatā || yāvadiyaṃ kulaputra dhyānapāramitā caryāpariśuddhiriti || 

etena prajñāpariśuddhirveditavyā | evaṃ sarvapuṇyeṣviti || 

tathā āryavimalakīrtinirdeśeípyuktam-saddharmacakrapravartanamahāparinirvāṇasaṃdarśanagocaraśca 

bodhisattvacaryā atyajanagocaraśca, ayamapi bodhisattvasya gocara: | iti || 

bhogapuṇyaśuddhi: pañcadaśa: pariccheda: ||

@146

16

bhadracaryāvidhi: ṣoḍaśa: pariccheda: | 

idānīṃ trayāṇāmapi vṛddhirvācyā | kimartham ? 

grahītāra: suvahava: svalpaṃ cedamanena kim | 

na cātitṛptijanakaṃ vardhanīyamidaṃ tata: ||22|| 

a[ti]tṛpti buddhatvam | tanna śrāvakasādhāraṇena śuddhimātreṇa sattvānāṃ janyata ityartha: | 

ātmabhāvasya kā vṛddhirbalānālasyavardhanam | 

tatra āryaratnameghe balamuktam-na sa sattva: sattvanikāye saṃvidyate yo bodhisattvasya balena 

balaṃ mardayet | ityādi || 

tasya kathaṃ vardhanam ? yaduktamāryatathāgataguhyasūtre āryavajrapāṇerbaladarśanavismitājāta- 

śatrupṛṣṭena bhagavatā-daśabhirmahārāja dharmai: samanvāgato bodhisattva evaṃ rūpāṃ balavattāṃ pratilabhate | 

katamairdaśabhi: ? iha mahārāja bodhisattva: kāyaṃ jīvitaṃ ca parityajati, na ca puna: saddharmaṃ 

parityajati | sarvasattvānāṃ cāvanamati, na ca punarmānaṃ bṛṃhayati | durbalānāṃ ca sattvānāṃ kṣamate, 

na pratighaṃ karoti | jighatsitānāṃ ca sattvānāmagraṃ varabhojanaṃ dadāti, bhītānāṃ ca sattvānāmabhayaṃ 

dadāti | glānānāṃ ca sattvānāṃ bhūtacikitsāyai utsuko bhavati | daridrāṃśca sattvān bhogai: 

saṃtarpayati | tathāgatacaitye ca sudhāpiṇḍalepanaṃ karoti | ānandavacanaṃ sattvānāṃ śrāvayati | 

daridradu:khitānāṃ ca sattvānāṃ bhogasaṃvibhāgaṃ karoti | śrāntaklāntānāṃ ca sattvānāṃ bhāraṃ vahati | 

ebhirmahārāja daśabhiriti || 

anālasyavardhanaṃ katamat ? yadvīryavardhanam | yathoktaṃ sāgaramatisūtre-ārabdhavīryeṇa 

sāgaramate bodhisattvena bhavitavyaṃ sadā dṛḍhaparākrameṇa | tīvracchandena bodhisattvena bhavitavyamani- 

kṣiptadhureṇa | ārabdhavīryāṇāṃ hi sāgaramate bodhisattvānāṃ na durlabhā bhavatyanuttarā samyaksaṃbodhi: | 

tatkasya heto: ? yatra sāgaramate vīryaṃ tatra bodhi: | kusīdānāṃ puna: sudūravidūre bodhi: | nāsti 

kusīdasya dānaṃ yāvannāsti prajñā, nāsti kusīdānāṃ puna: sudūravidūre bodhi: | nāsti 

kusīdasya dānaṃ yāvannāsti prajñā, nāsti kusīdasya parārtha iti ||

candrapradīpasūtreípyāha-

utpalaṃ vārimadhye vā soínupūrveṇa vardhate | ityādi || 

iyaṃ saṃkṣepādātmabhāvavṛddhi: || 

śūnyatākaruṇāgarbhāddānādbhogasya vardhanam ||23|| 

yathoktaṃ vajracchedikāyām-yo bodhisattvoípratiṣṭhito dānaṃ dadāti, tasya puṇyaskandhasya 

na sukaraṃ pramāṇamudgrahītumiti || 

mahatyāmapi prajñāpāramitāyāmuktam-punaraparaṃ śāriputra bodhisattvena mahāsattvena alpamapi 

dānaṃ dadatā sarvasattveṣu sarvākārajñatāyāmupāyakauśalyapariṇāmanatāyāmaprameyamasaṃkhyeyaṃ kartukāmena 

@147

prajñāpāramitāyāṃ śikṣitavyam | tathā sarvasattvānāṃ manorathān paripūrayitukāmena yāvajjātarūparajata- 

udyānarājyādibhirupakaraṇai: prajñāpāramitāyāṃ śikṣitavyamiti || 

vinā ca karuṇayā na bodhisattvānāṃ kiṃcicceṣṭitamiti vakṣyāma: | iti saṃkṣepādbhogavṛddhi: || 

puṇyavṛddhi: sarvavṛddhīnāṃ mūlamiti tadarthaṃ parikarabandha ucyate- 

kṛtvādāveva yatnena vyavasāyāśayau dṛḍhau | 

karuṇāṃ ca puraskṛtya yateta śubhavṛddhaye ||24||

cittaśuddhikālabhāvitānāṃ vyavasāyādīnāṃ prayogārambhe punarāmukhīkaraṇena dṛḍhatāpādanārtha: 

śloka: kṛtvetyādipūrvaka eva | āsannayuddhakālānāmastrakauśalādaravatprayogasamakālaṃ dṛḍhīkari- 

ṣyāmīti śaithilyanivāraṇārthamādigrahaṇam | tatra kathaṃ vyavasāyaṃ dṛḍhīkaroti ? yathā{1. GV}ryasudhana [ārya- 

maitreyamupasaṃprakrānta: ] samyakcaryāni:samartha: | pūrvāntakoṭīgatakāyapraṇāma: | kāyasamanvāhāreṇa 

kāyabalaṃ dṛḍhīkurvāṇa: | pūrvāntakoṭīgatakāyacittapariśuddhiniṣkāraṇasāṃsārikacittapracārasamanvāhāreṇa 

cittamanasikāraṃ nigṛhṇan | pūrvāntakoṭyasatkarmalaukikakāryaprayuktaniṣprayojanaparisyandasamanvāhāreṇa 

pratyutpannaprayojanamahāsāmarthyaṃ vicintayan | pūrvāntābhūtaparikalpasamutthitavitathasaṃkalpasaṃdarśita- 

manasikārasamanvāhāreṇa sarvabodhisattvacaryāsamyaksaṃkalpābhisaṃskārabalaṃ samutthāpayan | atītātma- 

bhāvārthaprayogārambhaviṣamatāsamanvāhāreṇa sarvasattvārambhavaiśeṣikatayā adhyāśayabalaṃ dṛḍhīkurvāṇa: | 

atītakāyasamudācāranirāsvādatāsamanvāhāreṇa | sarvabuddhadharmapratilābhaprayogamahāśvāsapratilābhendriya- 

vegān vivardhayamāna: | atītādhvaviparyāsaprayuktamithyāśayaprayogasamanvāhāreṇa pratyutpannādhva-

samyagdarśanāviparyāsasaṃprayuktena bodhisattvapraṇidhānasamādānena saṃtatiṃ pariśodhayan | pūrvānta- 

gatāyogavīryārambhakāryāpariniṣpannāryasamādānasamanvāhāreṇa pratyutpannabuddhadharmasamudāgamapratyupasthānena 

mahāvīryārambhavikrameṇa kāyacittasaṃpragrahaṃ saṃjanayamāna: | pūrvāntakoṭīpañcagatyapāyanikṣiptātmapara- 

nirupakaraṇākhyanirupajīvyasamucchayaparigrahasamanvāhāreṇa sarvabuddhadharmotthāpakasarvajagadupajīvyasarva- 

kalyāṇamitrārāgaṇasamarthātmabhāvaparigrahaṇatayā vipulaprītiprāmodyavegān vivardhayamāna: | pratyutpanna- 

janmābhinirvṛttaṃ jarāvyādhimaraṇaśokākarabhūtaṃ saṃyogaviyoganidhānabhūtaṃ samucchrayam aparānta- 

kalpakoṭīgatabodhisattvacaryācaraṇaprayuktasya sattvaparipācanabuddhadharmaparigrahaprayuktasya tathāgatasaṃdarśana- 

sarvabuddhakṣetrānucaraṇasarvadharmabhāṇakopasthānasarvatathāgataśāsanasamanvāharaṇaprayuktasya sarvadharmaparyeṣṭi- 

sahāyabhūtasya sarvakalyāṇamitradarśanasarvabuddhadharmasamudānayanaprayuktasya bodhisattvapraṇidhijñānaśarīrasya 

hetupratyayabhūtamavalokya acintyakuśalamūlendriyavegān vivardhayamāna: | iti || 

āryākṣayamatinirdeśe mahāyānasūtreípyuktam-eko bodhisattvoídvitīyoísahāyoínuttarāyāṃ 

samyaksaṃbodhau saṃnāhaṃ saṃnahyati | sa vīryabalaparigṛhītenādhyāśayenāparāvakāśāsvayaṃkārī 

svabalabalodgata: | sa evaṃ dṛḍhasaṃnāhasaṃnaddha: yatkiṃcitsarvasattvānāṃ pariprāpayitavyaṃ bhaviṣyati, 

tadahaṃ pariprāpayiṣyāmi | yatsarvāryā: sarvanavayānasaṃprasthitā bodhisattvā na pariprāpayiṣyanti, 

tadahaṃ pariprāpayiṣyāmi | na mama dānaṃ sahāyakam, ahaṃ punardānasya sahāya: | na mama

@148

śīlakṣāntivīryadhyānaprajñā: sahāyikā:, ahaṃ puna: śīlakṣāntivīryadhyānaprajñānāṃ sahāya: | nāhaṃ 

pāramitābhirupasthātavya:, mayā puna: pāramitā upasthātavyā: | evaṃ saṃgrahavastuṣu sarvakuśalamūleṣu 

careyam | yāvadekākinā mayā advitīyena asahāyena vajramaye mahīmaṇḍale sthitena sabalaṃ savāhanaṃ 

māraṃ dharṣayitvā eka [citta] kṣaṇasamāyuktayā prajñayā anuttarā samyaksaṃbodhirabhisaṃboddhavyeti || 

āryavajradhvajasūtreípyāha-tadyathāpi nāma sūryo devaputra udayamāno na tiṣṭhati jātyandhadoṣeṇa, 

na tiṣṭhati gandharvanagaradoṣeṇa, na tiṣṭhati caturdvīpalokadhātubhūmirajodoṣeṇa, na tiṣṭhati rāhvasurendra- 

doṣeṇa, na tiṣṭhati dhūmamaṇḍaladoṣeṇa, na tiṣṭhati jambūdvīpakleśadoṣeṇa, na tiṣṭhati nānāchāyādoṣeṇa, 

na tiṣṭhati viṣamaparvatadoṣeṇa, evameva bodhisattvo mahāsattva: smṛtisaṃprajanyavipulagambhīracetā 

adīnasattvo guṇacaryājñānacaryāvasānaṃ yāvanna vivartate sattvadrauhilyadoṣai:, na vipravasati kuśala-

mūlapariṇāmai: | sattvadṛṣṭikāluṣyadoṣairna vivartate | sattvakṣobhacetobhirna dūrībhavati | sattvavinaṣṭasaṃtatyā 

bodhisaṃnāhaṃ n aviṣkambhayati | sarvajagatparitrāṇapraṇidhānasya sattvakalikaluṣairna sraṃsanāṃ karoti | 

yāvadbālajanasamavadhānena na nirvidyate parasattvadoṣaiśca | tatkasya heto: ? anāvaraṇamaṇḍalametadudayati 

yaduta sarvajagadviśuddhivinayāya | pe^ | yaśca teṣāṃ sarvasattvānāṃ du:khaskandho vividhaṃ cāvaraṇīyaṃ karma 

samutthitam, yena te āvaraṇīyena karmaṇā buddhānna paśyanti, dharmaṃ na śṛṇvanti, saṃghaṃ na jānanti, tadahaṃ 

teṣāṃ trividhamāvaraṇīyaṃ karmopacitaṃ du:khaskandhena svakena śarīreṇopādadāmi tāsu tāsu narako- 

papattiṣu apāyabhūmiṣu saṃvāseṣu ca | te ca sarvasattvāstataścyavantām | ahaṃ ca du:khopādānamupādadāmi, 

vyavasyāmi utsahe | na nivarte na palāyāmi nottrasyāmi na saṃtrasyāmi na bibhemi na pratyudāvarte na 

viṣīdāmi | tatkasya heto: ? avaśyaṃ nirvāhayitavyo mayā sarvasattvānāṃ bhāra: | naiṣa mama kāmakāra: | 

sarvasattvottāraṇapraṇidhānaṃ mama | mayā sarvasattvā: parimocayitavyā: | mayā sarvajagatsamuttārayitavyam 

jātikāntārājjarākāntārād vyādhikāntārāccyutyupapattikāntārāt sarvāpattikāntārātsarvāpāya- 

kāntārātsarvasaṃsārakāntārātsarvadṛṣṭigahanakāntārātkuśaladharmapraṇāśakāntārādajñānasamutthitakāntārāt 

tadete mayā sarvasattvā: sarvakāntārebhya: parimocayitavyā: | tṛṣṇājālasaktā avidyānīvaraṇāvṛtā 

bhavatṛṣṇāsaṃprayuktā: praṇāśaparyavasānā du:khapañjaraprakṣiptāścārakasaṃniśritā: abudhā: pratijñāviruddhā: 

saṃśayabhūtā: sadā vimatayoíkṣemadarśina: ani:śaraṇakuśalā bhavārṇave āvartamaṇḍalaikacaraṇā: | pe^ | 

sarvasattvānāmanuttarajñānarājyapratiṣṭhāpanārthamahaṃ carāmi, nāhaṃ kevalamātmaparimocanābhiyukta: | sarvasattvā 

hyete mayā sarvajñatācittaplavena saṃsāradurgāduddhartavyā:, mahāprapātādabhyutkṣeptavyā:, sarvopadravebhya: 

parimocayitavyā:, saṃsārasrotasa: pratārayitavyā: | ātmanā mayā sarvasattvadu:khaskandhoídhyavasita: | 

yāvadutsaheíhaṃ sarvāpāyeṣu sarvalokadhātuparyāpanneṣu sarvadu:khavāsamanubhavitum | na ca mayā sarvasattvā: 

kuśalamūlairvañcitavyā: | vyavasyāmyahamekaikasminnapāyeíparāntakoṭīgatān kalpān saṃvasitum | yathā 

caikāpāye tathā sarvāpāyaniravaśeṣasarvalokadhātuparyāpanneṣu sarvasattvaparimocananidānam | tatkasya 

heto: ? varaṃ khalu punarahameko du:khita: syām, na ceme sarvasattvā: apāyabhūmiprapatitā: | mayā 

tatrātmā bandhako dātavya: | sarvajagacca niṣkretavyaṃ narakatiryagyoniyamalokakāntārāt | ahaṃ ca 

sarvasattvānāmarthāya sarvadu:khavedanāskandhamanena svakena śarīreṇānubhaveyam | sarvasattvanidānamahaṃ ca 

@149

sarvasattvānāṃ prātibhāvyamutsahe satyavādī pratyayitoívisaṃvādaka: | na ca mayā sarvasattvā: parityaktā: |

tatkasya heto: ? sarvasattvārambaṇo mama sarvajñatācittotpāda utpanno yaduta sarvajagatparimocanāya |

na cāhaṃ ratikāmatayā anuttarāyāṃ samyaksaṃbodhau saṃprasthita:, nāpi pañcakāmaguṇaratyanubhavanāya, 

nāpi kāmaviṣayaniṣevaṇāya | na cāhamanyonyakāmadhātuparyāpannarativyūhasamudānayanāya carāmi 

bodhisattvacaryām | tatkasya heto: ? aratayo hyetā:, sarvalokarataya: | māraviṣaya eṣa

yaduta kāmaviṣayaniṣevaṇam | durbuddhisevito hyeṣa mārga: | sarvabuddhavivarṇito hyamupadeśa: 

yaduta kāmaniṣevaṇam | ataścaiṣa sarvadu:khaskandhasyotpāda eva niṣevaṇam | ata eva ca 

narakatiryagyoniyamalokānāmutpāda: | kalahabhaṇḍanavivādakṣobhāśca sattvānāmata eva prādurbhavati | 

ete ca sattvā: kāmānniṣevamāṇā: buddhānāṃ bhagavatāṃ sakāśāddūrībhavanti | svargopapatterapyete kāmā

antarāyāya saṃvartante, kiṃ punaranuttarasya jñānarājasya sarvasattvayogakṣemasya | soíhamevamapramāṇadoṣān 

kāmānāṃ paśyan parīttānādīptān, tasmādahametannidānamacaraṇatāyāṃ pratipatsye | pe^ | tathā tathaiva

mayā kuśalamūlaṃ pariṇāmayitavyaṃ yathā yathaiva sarvasattvā atyantasukhamaveditasukhaṃ yāvatsarvajñatāsukhaṃ 

pratilabheran | mayā sārathinā mayā pariṇāyakena mayolkādhāriṇā mayā kṣemagatidarśakena mayā 

kṣaṇagatipratilabdhena mayopāyajñena mayā arthaviduṣā mayā saṃsārasāgare sarvajñajñānayānapātramahādeśa- 

sthitena mayā pariṇāmanakuśalena mayā pāradarśakena | pe^ | na khalu punarasmiṃścāturmahādvīpake 

lokadhātau yāvanta: sattvāstāvanta eva sūryā udāgacchanti cāturdvīpakalokadhātvavabhāsanāya | atha

ca punareka evaiṣāṃ sūrya udāgacchati caturdvīpāvabhāsanāya | na ca teṣāṃ sattvānāṃ caturdvīpopapannānāṃ 

svakasvakai: śarīraivabhāsa: prādurbhavati, yena te divasasaṃkhyāṃ jānīyu:, svakāryaṃ vā pariprāpayeyu:, 

sasyāni vā paripācayeyu:, aharaharvā udyānanagareṣu ratikrīḍāparibhogamanubhaveyu: | diśo vā 

paśyeyu: | gamanāgamanaṃ vā grāmanagaranigamarāṣṭrarājadhānīṣu kuryu: | vyavahārakāryeṣu prayujyeran | 

pe^ | atha ca puna: sūryasya devaputrasya udayata ekasya sūryamaṇḍalasyādvitīyasya cāturdvīpake 

lokadhātau sarvasattvānāmavabhāsa: prādurbhavati | evameva bodhisattvasya mahāsattvasya kuśala- 

mūlānyupārjayamānasya kuśalamūlaṃ pariṇāmayamānasya evaṃ cittamutpadyate-naiteṣāṃ sattvānāṃ tatkuśalamūlaṃ 

vidyate yen ate ātmānaṃ paritrāyeran, ka: punarvāda: param | ahaṃ puna: sarvasattvānāṃ kṛtaśa: 

kuśalamūlāni samudānayāmi, kuśalamūlaṃ pariṇāmayāmi yaduta sarvasattvamocanāya, sarvasattvānāmava- 

bhāsanāya, sarvasattvānāṃ jñāpanāya, sarvasattvānāmavatāraṇāya, sarvasattvānāṃ parigrahaṇāya, sarvasattvānāṃ 

pariniṣpādanāya, sarvasattvānāṃ prasādanāya, sarvasattvānāṃ prahlādanāya, sarvasattvānāṃ saṃśayacchedanāya | 

ādityamaṇḍalakalpairasmābhirbhavitavyam | na para: pratikāṅkṣitavya: | na parasyāvakāśamutpādya sattveṣu

saṃnāha utsraṣṭavya: | na ca sarvasattvānāmantikātsarvasattvatrāṇavyavasāyo nivartayitavya: | na 

pariṇāmanāyā: sarvadu:khahatyā vinivartitavyam | na parīttāni kuśalamūlāni parigrahītavyāni | 

na parīttayā pariṇāmanayā tuṣṭirmantavyā | ityādi || 

āryākṣayamatisūtreípyāha-sa na kalpagaṇanayā bodhiṃ paryeṣate-iyata: kalpān 

saṃnatsyāmi, iyata: kalpān saṃnatsyāmīti | api tu khalvacintyameva saṃnāhaṃ saṃnahyati | yāvatī 

@150

pūrvā koṭi: saṃsārasya, yadyetāvadekaṃ rātriṃdivaṃ bhavet, evaṃrūpai rātriṃdivai: pañcadaśadaivasikena 

pakṣeṇa triṃśaddaivasikena māsena dvādaśamāsikena saṃvatsareṇa anayā varṣagaṇanayā yāvadvarṣaśata- 

sahasreṇa ekaṃ bodhicittamutpādayeyam, ekaṃ ca tathāgatamarhantaṃ samyaksaṃbuddhaṃ paśyeyam | anena 

praveśena anayā gaṇanayā gaṅgānadīvālukāsamaiścittotpādaistathāgatadarśanaiśca ekaikasyāpi sattvasya 

cittacaritaṃ jānīyām | anenaiva praveśena anayā gaṇanayā sarvasattvānāṃ tāvadbhiścittotpādaistathāgata- 

darśanai: svacittacaritāni prajānīyām | ityanavalīna: saṃnāhoíyaṃ bodhisattvasya akṣaya: saṃnāha: | 

evaṃ dānādiṣu bodhipākṣikamahāpuruṣalakṣaṇeṣu ca naya: || 

āryaratnamegheípyuktam-na bodhisattva: sattvakhaṭuṅkatāṃ sattvadurdāntatāṃ jñātvā-alamebhi: 

sattvairevaṃ khaṭuṅkairevaṃ durdāntairiti tatonidānaṃ parikhinna: parāpṛṣṭhībhūta: pariśuddhāyāṃ lokadhātau 

praṇidhānaṃ karoti | yatredṛśānāṃ sattvānāṃ nāmāpi na śṛṇuyāt | na ca sattvārthavaimukhyasya bodhisattva- 

pariśuddhāyāṃ lokadhātāvupapattirbhavati | tatra prājño bodhisattva evaṃ cittamutpādayati-tasmātsatvadhātorye 

sattvā: syu: pratyavarā andhajaḍaeḍamūkajātīyā: aparinirvāṇadharmakā: kṛtsnā: sattvadhātau na 

cikitsitā:, sarvabuddhai: sarvabodhisattvaiśca pratyākhyātā:, teṣāṃ madīye buddhakṣetre saṃnipāta: syāt | 

tānahaṃ sarvān bodhimaṇḍe niṣīdya anuttarāṃ samyaksaṃbodhimabhisaṃbodhayeyam | evaṃ hi bodhisattvasya 

cintayataścittotpāde cittotpāde sarvamārabhavanāni prakampante |sarvabuddhāścāsya varṇavādino 

bhavantīti || 

evaṃ tāvatpuṇyavṛddhikāmena āśayo dṛḍhīkartavya: | āśayadṛḍhīkaraṇārthamadhunocyate- 

kiṃ punaranena dṛḍhīkṛteneti vimarṣanirāsāya dharmasaṃgītisūtre gaditam-āśaye samyag 

bhagavan buddhadharmāṇāṃ mūlam | yasya punarāśayo nāsti, sarve buddhadharmāstasya dūre | āśayasaṃpannasya 

punarbhagavan yadi buddhā na bhavanti, gaganatalāddharmaśabdo niścarati kuḍyavṛkṣebhyaśca | āśaya-

śuddhasya bodhisattvasya svamanojalpādeva sarvāvavādānuśāsanyo niścaranti | tasmāttarhi 

bhagavan bodhisattvenāśayasaṃpannena bhavitavyam tadyathā bhagavan yasya pādau tasya gamanam,evaṃ 

bhagavan yasyāśayastasya buddhadharmā: | tadyathā bhagavan yasyottamāṅgaṃ tasya jīvitam, evameva 

bhagavan yasyāśayastasya buddhabodhi: | tadyathā bhagavan yasya jīvitaṃ tasya lābha: | evameva 

bhagavan yasyāśayastasya buddhatvalābha: | tadyathā bhagavan satītvenāgnirjvalati asatītvena na 

jvalati, evameva bhagavan āśaye sati bodhisattvasya sarvabuddhadharmā jvalanti, asatyāśaye na jvalanti | 

tadyathā bhagavan satsvabhramegheṣu varṣaṃ varṣati, asatsu na varṣati, evameva bhagavannāśaye sati buddhadharmā: 

pravartante | tadyathā bhagavan yasya vṛkṣasya mūlaṃ vipannaṃ tasya puṣpaphalāni na bhūya: prarohanti, evameva 

bhagavan yasyāśayo vipannastasya sarve kuśalā dharmā na bhūya: saṃbhavanti | tasmāttarhi bhagavan 

bodhisattvena buddhabodhyarthikena svāśaya: sūdgṛhīta: svārakṣita: suśodhita: svadhiṣṭhita: kartavya: | iti || 

koíyamāśayo nāma ? āryākṣayamatisūtreíbhihita:-sa khalu punarāśayoíkṛtrima: 

akṛtakatvāt | akṛtako ni:sādhyatvāt | ni:sādhya: suviditatvāt | suvidito nirmāyatvāt | 

nirmāya: śuddhatvāt | śuddha: ṛjukatvāt | ṛjuka: akuṭilatvāt | akuṭila: spaṣṭatvāt | 

@151

spaṣṭa: aviṣamatvāt | aviṣama: sāratvāt | sāra: abhedyatvāt | abhedyo dṛḍhatvāt | dṛḍhoí- 

calitatvāt | acalita: aniścitatvādityādi || ayameva ca adhikādhikaguṇādhigamapravṛttoídhyāśaya 

ityucyate || 

yathā atraivoktam-uttaraṇādhyāśayo viśeṣagamanatayā ityādi || 

api ca adhyāśaya ucyate-saumyatā bhūteṣu | maitratā sattveṣu | hitacittatā āryeṣu | 

kāruṇyamanāryeṣu | gauravaṃ guruṣu | trāṇatāgauravaṃ guruṣu | trāṇatā atrāṇeṣu | śaraṇatā aśaraṇeṣu | 

dvīpatā advīpeṣu | parāyaṇatā aparāyaṇeṣu | sahāyatā asahāyeṣu | ṛjutā kuṭileṣu | spaṣṭatā 

khaṭuṅkeṣu | aśaṭhatā śaṭheṣu | amāyā āgahanacariteṣu | kṛtajñatā akṛtajñeṣu | kṛtaveditā 

drohiṣu | upakāritā anupakāriṣu | satyatā abhūtagateṣu | nirmānatā asrabdheṣu | aninditā 

suanindanākṛteṣu | anārocanatā paraskhaliteṣu | ārakṣaṇatā vipratipanneṣu | adoṣadarśanatā 

sarvopāyakauśalyacaryāsu | śuśrūṣaṇatā sarvadakṣiṇīyeṣu | pradakṣiṇagrāhitā anuśāsanīṣu | ityādi || 

tadevaṃ vyavasāyāśayau dṛḍhīkṛtya kāruṇyaṃ puraskṛtya- 

yateta śubhavṛddhaye | 

yathoktamāryadharmasaṃgītisūtre-atha khalvavalokiteśvaro bodhisattvo mahāsattvo bhagavanta- 

metadavocat-na bhagavan bodhisattvena atibahuṣu dharmeṣu śikṣitavyam | eko dharmo bhagavan 

bodhisattvena svārādhita: supratividdha: kartavya: | tasya sarvabuddhadharmā: karatalagatā bhavanti | katama 

ekadharma: ? yaduta mahākaruṇā | mahākaruṇayā bhagavan bodhisattvānāṃ sarvabuddhadharmā: karatalagatā 

bhavanti | tadyathā bhagavan yena rājñaścakravartinaścakraratnaṃ gacchati tena sarvo balakāyo gacchati, 

evameva bhagavan yena bodhisattvasya mahākaruṇā gacchati, tena sarve buddhadharmā gacchanti | tadyathā 

bhagavan āditye udite sattvā: karmakriyāsu pracurā bhavanti, evameva bhagavan mahākaruṇā yatro- 

ditā bhavati, tatrānyabodhikarā dharmā: kriyāsu pracurā bhavanti | tadyathā bhagavan sarveṣāmindri- 

yāṇāṃ manasādhiṣṭhitānāṃ svasvaviṣaye grahaṃaprācuryaṃ bhavati, evameva bhagavan mahākaruṇādhiṣṭhitānā- 

manyeṣāṃ bodhikarāṇāṃ dharmāṇāṃ svasmin svasmin karaṇīye prācuryaṃ bhavati | tadyathā bhagavan 

jīvitendriye sati anyeṣāmindriyāṇāṃ pravṛttirbhavati, evameva bhagavan mahākaruṇāyāṃ satyāmanyeṣāṃ 

bodhikarāṇāṃ dharmāṇāṃ pravṛttirbhavatīti || 

āryākṣayamatisūtreípyāha-tadyathāpi nāma bhadanta śāṃradvatīputra puruṣasya jīvitendriyasya 

āśvāsā: praśvāsā: pūrvaṃgamā:, evameva bhadanta śāradvatīputra bodhisattvasya mahāyānasamudāgatasya 

mahākaruṇā pūrvaṃgamā || pe^ || syādyathāpi nāma śreṣṭhino vā gṛhapatervā ekaputrake guṇavati 

majjāgataṃ prema, evameva mahākaruṇāpratilabdhasya bodhisattvasya sarvasattveṣu majjāgataṃ premeti || 

kathameṣā bhāvayitavyā ? svakamanekavidhaṃ pūrvānubhūtamanubhūyamānaṃ vā du:khaṃ bhayaṃ ca svātmani 

atyantamaniṣṭaṃ bhāvayitvā, priyādiṣu maitrī maitrīvatā bhāvayitavyā, pratyutpannadu:khavyādhiṣu mahā- 

du:khasāgarānavadhidīrghasaṃsāravyasanānunīteṣu vā || 

@152

yathoktamāryadaśabhūmakasūtre-tasyaivaṃ bhavati-āścaryaṃ yāvadajñānasaṃmūḍhā bateme bālapṛthagjanā:, 

yeṣāmasaṃkhyeyā ātmabhāvā niruddhā nirudhyante nirotsyante ca | evaṃ ca kṣīyamāṇā: kāyena nirveda- 

mutpādayanti | bhūyasyā mātrayā du:khayantraṃ vivardhayanti | saṃsārasrotasaśca mahābhayānna nivartante | 

skandhālayaṃ ca notsṛjanti | dhātūragebhyaśca na nirvidyante | nandīrāgāndhāśca nāvabudhyante | ṣaḍā- 

yatanaśūnyagrāmaṃ ca na vyavalokayanti | ahaṃkāramamakārābhiniveśānuśayaṃ ca na prajahanti | māna- 

dṛṣṭiśalyaṃ ca noddharanti | rāgadveṣamohajālaṃ ca na praśamayanti | avidyāmohāndhakāraṃ ca na vidhama- 

yanti | tṛṣṇārṇavaṃ ca nocchoṣayanti | daśabalasārthavāhaṃ ca na paryeṣante | mārāśayagahanānu- 

gatāśca saṃsārasāgare vividhākuśalavitarkagrāhākule pariplavante | apratiśaraṇā: tathā saṃvegamāpadyante 

bahūni du:khāni pratyunubhavanta:, yadidaṃ jātijarāvyādhimaraṇaśokaparidevadu:khadaurmanasyopāyāsān | 

hanta ahameṣāṃ sattvānāṃ du:khārtānāmanāthānāmatrāṇānāmaśaraṇānāmalayanānāmaparāyaṇānāmandhānāma- 

vidyāṇḍakoṣapaṭalaparyavanaddhānāṃ tamobhibhūtānāmarthāya ekoídvitīyo bhūtvā tathārūpapuṇyajñānasaṃbhāropa- 

cayaṃ bibharmi, yathārūpeṇa puṇyajñānasaṃbhāropacayena saṃbhṛtena ime sarvasattvā atyantaviśuddhimanu- 

prāpnuyuriti || 

tathā atraivāha-saṃsārāṭavīkāntāramārgaprapannā bateme sattvā nirayatiryagyoniyamalokaprapātā- 

bhimukhā: kudṛṣṭiviṣamajālānuprāptā: mohagahanasaṃchannā mithyāmārgavitathaprayātā andhībhūtā: pariṇāyaka- 

vikalā: || pe^ || saṃsārasrotānuvāhina: tṛṣṇānadīprapannā: mahāvegagrastā avalokanāsamarthā: kāma- 

vyāpādavicikitsāvihiṃsāvitarkaprapātānucaritā: svakāyadṛṣṭyudakarākṣasagṛhītā: kāmagahanāvartānu- 

praviṣṭā: nandīrāgamadhyasaṃsaktā: asmimānasthalocchannā: aparāyaṇā: āyatanagrāmānucchalitā: 

kuśalasaṃbhārakavirahitā:, teísmābhirmahākuśalamūlabalenoddhṛtya nirupadrave arajasi śivasarvajñatāratnadvīpe 

pratiṣṭhāpayivyā: | ruddhā bateme sattvā bahudu:khadaurmanasyopāyāsabahula-anunayapratighapriyāpriyavinibandhane 

saśokaparidevānucarite tṛṣṇānigaḍabandhane māyāśāṭhyāvidyāgahanasaṃchanne traidhātukacārake | te 

asmābhi:sarvatraidhātukaviveke abhayapure sarvadu:khopaśame anāvaraṇanirvāṇe pratiṣṭhāpayitavyā ityādi || 

evamebhi: parasparadṛḍhīkṛtairvyavasāyāśayakāruṇyai: puṇyavṛddhimārabheta | tatra tāvad- 

bhadracaryāvidhi: kāryā vandanādi: sadādarāt | 

āryogradattaparipṛcchāyāṃ hi trī rātre: trirdivasasya ca śuce: śucivastraprāvṛtasya ca triskandha- 

kapravartanamuktam | tatra traya: skandhā: pāpadeśanāpuṇyānumodanābuddhādhyeṣaṇākhyā: puṇyarāśitvāt | 

tatra vandanā pāpadeśanāyāmantarbhavati | buddhānnamaskṛtya upāliparipṛcchāyāṃ deśaneti kṛtvā | yācanamadhye- 

ṣaṇāyāṃ ekārthatvāt | pūjā tu vibhavābhāvādanityeti  noktā | mānasī vācikī ca sūtrāntaraprasiddha- 

tvānnoktā: | trayāṇāṃ tu vacanātprādhānyaṃ gamyate | tatra vandanā sarvabuddhānnamasyāmīti || 

āryākṣayamatisūtre tu ātmaparapāpadeśanāpuṇyasaṃbhāre paṭhyete gāthācatuṣṭyena ca yathāgītaiśca 

stotrai: | āryabhadracaryādigāthābhirvā pūjanā ca || 

āryaratnameghe yathoktam-iha bodhisattvo yānīmāni bhavanti puṣpajātāni vā phalajātāni vā 

amamānyaparigrahāṇi, tāni triṣkṛtvā rātrau triṣkṛtvā divase buddhabodhisattvebhyo niryātayati || pe || 

@153

sa yatheme dhūpavṛkṣā vā gandhavṛkṣā vā ratnavṛkṣā vā kalpavṛkṣā vā amamā aparigrahāstānapi 

triṣkṛtvā rātrau triṣkṛtvā divase buddhabodhisattvebhyo niryātayatīti || 

āryatrisamayarājeípi-sthalajā ratnaparvatā:, jalajā ratnaparvatā:, sthalajalajāni ratnāni 

daśadigavasthitāni, amamānyaparigrahāṇi deyānītyuktam | anayā ca diśā sarvabhaiṣajyāni 

sarvarasāyanāni sarvasalilāni anavadyāni apmaṇḍalāni sarvakāñcanamaṇḍalāni | nivṛtteṣu 

vā lokadhātuṣu ye paramarasasparśasaṃpannā bhūparpaṭakā:, amṛtalatā, akṛṣṭoptā vā śālaya:, 

sarvottarakurudvīpeṣu pariśuddheṣu ca lokadhātuṣu ye ramaṇīyatarā: paribhogā: || 

yathā ca āryaratnamegha evāha-sa yānīmāni sūtrānteṣu udārodārāṇi tathāgatapūjopa- 

sthānāni śṛṇoti, tānyāśayatastīvreṇādhyāśayena buddhabodhisattvebhya: pariṇāmayatīti || 

tathā-sa vividhāni pūjopasthānāni anuvicintayatīti || 

deśanā pūrvoktaiva | āryākṣayamatisūtre tu ātmaparapāpadeśanā puṇyasaṃbhāre paṭhyate | anu- 

modanā bhadracaryāgāthayā, candrapradīpānumodanāparivartena vā | adhyeṣaṇā bhadracaryayaiva | pariṇāmanā 

tu sakalasamāptāryabhadracaryayaiva | vajradhvajapariṇāmanāṃ vā paśyet || 

athavā daśabhūmakoktāni mahāpraṇidhānāni | yathāha-yaduta aśeṣani:śeṣānavaśeṣasarvabuddha- 

pūjopasthāpanāya sarvākāravaropetamudārādhimuktiviśuddhaṃ dharmadhātuvipulamākāśadhātuparyavasānamaparānta- 

koṭīniṣṭhaṃ sarvakalpasaṃkhyābuddhotpādasaṃkhyā(prati)prasrabdhaṃ mahāpūjopasthānāya prathamaṃ mahāpraṇi- 

dhānamabhinirharati-yaduta sarvatathāgatabhāṣitadharmanetrīsaṃdhāraṇāya | sarvabuddhabodhisattvaparigrahāya | 

sarvasamyaksaṃbuddhaśāsanaparirakṣaṇāya | dharmadhātuvipulamākāśadhātuparyavasānamaparāntakoṭīniṣṭhaṃ sarva- 

saṃkalpasaṃkhyābuddhotpādasaṃkhyāpratiprasrabdhaṃ saddharmaparigrahāya dvitīyaṃ mahāpraṇidhānamabhinirharati- 

yaduta sarvabuddhotpādaniravaśeṣasarvalokadhātuprasareṣu | tuṣitabhavanavāsamādiṃ kṛtvā cyavanacaṃkramaṇa- 

garbhasthitijanmakumārakrīḍānta:puravāsābhiniṣkramaṇaduṣkaracaryābodhimaṇḍopasaṃkramaṇamāradharṣaṇābhisaṃbodhya 

dhyeṣaṇamahādharmacakrapravartanamahāparinirvāṇopasaṃkramaṇāya pūjādharmasaṃgrahaprayogapūrvagamaṃ kṛtvā sarvatraika- 

kālavivartanāya dharmadhātuvipulamākāśadhātuparyavasānamaparāntakoṭīniṣṭhaṃ sarvakalpasaṃkhyābuddhotpāda- 

saṃkhyāpratiprasrabdhaṃ yāvanmahāparinirvāṇopasaṃkramaṇāya tṛtīyaṃ mahāpraṇidhānamabhinirharati | 

yaduta sarvabodhisattvacaryāvipulamahadgatāpramāṇāsaṃbhinnasarvapāramitāsusaṃgrahīta: | sarvabhūmipariśodhanaṃ 

sāṅgopāṅganirhāraṃ yāvatsalakṣaṇavilakṣaṇasaṃvartavivartasarvabodhisattvacaryābhūtayathāvadbhūmipathopadeśapāra- 

mitāparikarmāvavādānuśāsanyanupradānopastambhacittotpādābhinirhārāya dharmadhātuvipulamākāśadhātu- 

paryavasānamaparāntakoṭīniṣṭhaṃ sarvakalpasaṃkhyācaryāsaṃkhyāpratiprasrabdhaṃ cittotpādābhinirhārāya caturthaṃ 

mahāpraṇidhānamabhinirharati | yaduta niravaśeṣasarvasattvadhāturūpyarūpisaṃjñāsaṃjñinaivasaṃjñinā saṃjñyaṇḍaja- 

jarāyujasaṃsvedajaupapādukatraidhātukaparyāpannaṣaḍgatisamavasṛtasarvopapattiparyāpannanāmarūpasaṃgṛhītāśeṣasarva- 

sattvadhātuparipācanāya sarvabuddhadharmāvatāraṇāya sarvagatisaṃkhyāvyavacchedanāya sarvajñajñānapratiṣṭhāpanāya | 

dharmadhātuvipulamākāśadhātuparyavasānamaparāntakoṭīniṣṭhaṃ sarvakalpasaṃkhyāsattvadhātusaṃkhyāpratiprasrabdhaṃ sarva- 

@154

sattvadhātuparipācanāya pañcamaṃ mahāpraṇidhānamabhinirharati | yaduta niravaśeṣasarvalokadhātuvipula- 

saṃkṣiptamahadgatāpramāṇasūkṣmaudārikavyatyastāvamūrdhasamatalapraveśasamavasaraṇānugatendrajālavibhāgadaśadiga- 

śeṣavaimātryapraveśavibhāgajñānānugamapratyakṣatāyai | dharmadhātuvipulamākāśaparyavasānamaparāntakoṭīniṣṭhaṃ sarva- 

kalpasaṃkhyālokadhātusaṃkhyāpratiprasrabdhaṃ lokadhātuvaimātryāvatāraṇāya ṣaṣṭhaṃ mahāpraṇidhānamabhinirharati | 

yaduta sarvakṣetraikakṣetra-ekakṣetra-sarvakṣetraikasamavasaraṇapariśodhanam apramāṇabuddhakṣetraprabhāvyūhālaṃkāraprati- 

maṇḍitaṃ sarvakleśāpanayanapariśuddhipathopetaṃ apramāṇajñānākarasattvaparipūrṇamudārabuddhaviṣayasamavaraṇaṃ yathā- 

śayasarvasattvasaṃdarśanasaṃtoṣaṇāya | dharmadhātuvipulamākāśadhātuparyavasānamaparāntakoṭīniṣṭhaṃ sarvakalpa- 

saṃkhyābuddhakṣetrasaṃkhyāpratiprasrabdhaṃ sarvabuddhakṣetrapariśodhanāya saptamaṃ mahāpraṇidhānamabhinirharati | yaduta 

sarvabodhisattvaikāśayaprayogatāyai ni:sapatnakuśalamūlopacayāya ekārambaṇasarvabodhisattvasamatāyai 

avirahitasatatasamitabuddhabodhisattvasamavadhānāya yatheṣṭabuddhotpādasaṃdarśanāya svacittotpādatathāgata- 

prabhāvajñānānugamāya acyutānugāminyabhijñālambhāya sarvalokadhātvanuvicaraṇāya sarvaparṣanmaṇḍalapratibhāsa- 

prāptaye sarvopapattisvaśarīrānugamāya acintyamahāyānopetatāyai bodhisattvacaryācaraṇāvyavacchedāya 

dharmadhātuvipulamākāśadhātuparyavasānamaparāntakoṭīniṣṭhaṃ sarvakalpasaṃkhyācaryāsaṃkhyāpratiprasrabdhaṃ mahā- 

yānāvatāraṇāya aṣṭamaṃ mahāpraṇidhānamabhinirharati | yadutāvivartyacakrasamārūḍhabodhisattvacaryācaraṇāya 

amoghakāyavāṅmanaskarmaṇe sahadarśananiyatasarvabuddhadharmapratilambhāya sahaghoṣodāhārajñānānugamāya 

sahaprasādakleśavivartanāya mahābhaiṣajyarājopamāśrayapratilambhāya cintāmaṇivatkāyapratilambhāya sarva- 

bodhisattvacaryācaraṇāya dharmadhātuvipulamākāśadhātuparyavasānamaparāntakoṭīniṣṭhaṃ sarvakalpasaṃkhyācaryā- 

saṃkhyāpratiprasrabdham amoghaghoṣatāyai navamaṃ mahāpraṇidhānamabhinirharati | yaduta sarvalokadhātuṣvanuttara- 

samyaksaṃbodhyabhisaṃbodhanayaekabālapathāvyativṛttasarvabālapṛthagjanajanmopapattyabhiniṣkramaṇavikurvaṇabodhi

maṇḍadharmacakrapravartanamahāparinirvāṇopadarśanāya mahābuddhaviṣayaprabhāvajñānānugamāya sarvasattvadhātuyathā- 

śayabuddhotpādakṣaṇakṣaṇāvabodhapraśamaprāpaṇasaṃdarśanāya ekābhisaṃbodhisarvadharmadhātunirmāṇaspharaṇāya eka- 

ghoṣodāhārasarvasattvacittāśayasaṃtoṣaṇāya mahāparinirvāṇopadarśanacaryābalāvyupacchedāya mahājñānabhūmi- 

sarvadharmavyutthāpanasaṃdarśanāya dharmajñānarddhimāyābhijñāsarvalokadhātuspharaṇāya dharmadhātuvipulamākāśadhātu- 

paryavasānamaparāntakoṭīniṣṭhaṃ sarvakalpasaṃkhyābhisaṃbodhisaṃkhyāpratiprasrabdhaṃ mahāyānābhinirhārāya daśamaṃ 

mahāpraṇidhānamabhinirharatīti || 

etacca bhāvayan sarvatra pariṇāmayāmīti yojyam | āryāvalokiteśvaravimokṣe ca yaduktaṃ 

tadapyevaṃ yojyam | etatkuśalamūlaṃ sarvasattvaprapātabhayavigamāya pariṇāmayāmi | sarvasattvān 

sāṃtānikabhayapraśamanāya sarvasattvasaṃmohabhayavinivartanāya pariṇāmayāmi | sarvasattvabandhanabhayasamu- 

cchedāya sarvasattvajīvitoparodhopakramabhayavyāvartanāya sarvasattvopakaraṇavaikalyabhayāpanayanāya sarvasattvā- 

jīvikābhayavyupaśamanāya sarvasattvāślokabhayasamatikramaṇāya pariṇāmayāmi | sarvasattvasāṃsārikabhayo- 

paśamanāya sarvasattvaparṣacchāradyabhayavigamāya sarvasattvamaraṇabhayavyatikramāya sarvasattvadurgatibhayavinivartanāya 

sarvasattvatamondhakāraviṣamagatyapratyudāvartanāvabhāsakaraṇāya pariṇāmayāmi | sarvasattvānāṃ visabhāga-

samavadhānabhayātyantavigamāya sarvasattvapriyaviprayogabhayanirodhāya sarvasattvāpriyasaṃvāsabhayāpanayanāya

@155

sarvasattvakāyaparipīḍābhayavisaṃyogāya sarvasattvacittaparipīḍanabhayanirmokṣaṇāya sarvasattvadu:khadaurmana- 

syopāyāsasamatikramaṇāya pariṇāmayāmīti ||

saṃkṣepata: punariyamanuttarā pariṇāmanā yeyamārya{1. G.V. p. 547, sts. 55-56.}bhadracaryāgāthāyām- 

mañjuśirī yatha jānati śūra: so ca samantatabhadra tathaiva | 

teṣu ahaṃ anuśikṣayamāṇo nāmayamī kuśalaṃ imu sarvam || 

sarvatriyadhvagatebhi jinebhiryā pariṇāmana varṇita agrā | 

tāya ahaṃ kuśalaṃ imu sarva nāmayamī varabhadracarīye || iti || 

|| iti śikṣāsamuccaye bhadracaryāvidhi: ṣoḍaśama: pariccheda: samāpta: ||

@156

17

vandanānuśaṃsā saptadaśa: pariccheda: | 	

ukto vandanādividhi: | tena puṇyavṛddhirbhavatīti kuto gamyate ? āryāvalokanasūtrāt | 

evaṃ hi tatroktam- 

varjayatyakṣaṇānyaṣṭau ya ime deśitā mayā | 

kṣaṇaṃ cārāgayatyekaṃ buddhotpādaṃ suśobhanam || 

varṇavān rūpasaṃpanno lakṣaṇai: samalaṃkṛta: | 

sthāmnā balena copeto nāsau kausīdyamṛcchati || 

āḍhyo mahādhanaścāsau adhṛṣya: puṇyavānapi | 

ārāgya lokapradyotaṃ satkaroti puna: puna: || 

śreṣṭhīkuleṣu sphīteṣu sa āḍhyeṣūpapadyate | 

bhaveddānapati: śūro muktatyāgo hyamatsarī || 

rājā bhaveddhārmikoísau caturdvīpeśvara: prabhu: | 

praśāsayenmahīṃ kṛtsnāṃ samudragirikuṇḍalām || 

maharddhikaścakravartī saptaratnasamanvita: | 

rājye pratiṣṭhito buddhān satkaroti puna: puna: || 

cyutaścāsmādgata: svargaṃ prasanno jinaśāsane | 

śakro bhavati devendra: īśvaro merumūrdhani || 

na śakyaṃ bhāṣatā varṇaṃ kṣapayituṃ kalpakoṭibhi: | 

ya: stūpaṃ lokanāthasya nara: kuryātpradakṣiṇam || 

na jātu soíndha: khañjo vā kalpānāmapi koṭibhi: | 

utpādya bodhicittaṃ ya: śāstu stūpaṃ hi vandate || 

dṛḍhavīryo dṛḍhasthāmo vīraśca dṛḍhavikrama: | 

kauśalyaṃ gacchati kṣipraṃ kṛtvā stūpapradakṣiṇam || 

yo buddhakoṭiniyutaśatasahasrān 

kalpāna koṭī ca tuliya satkareyā | 

yaśceha kalpe caramaka ghorakāle 

vandeya stūpaṃ bahutara tasya puṇyam || 

agro hi buddho atuliya dakṣiṇīyo 

agrāṃ caritvā cariyaviśeṣaprāpta: | 

tasyeha pūjāṃ kariya narariṣabhasya 

vipāka śreṣṭho bhavati atulyarūpa: || 

@157

itaścyutvā manuṣyebhyastrāyastriṃśeṣu gacchati | 

vimānaṃ labhate tatra vicitraṃ ratanāmayam || 

kūṭāgāraṃ svayaṃ datvā apsarogaṇasevita: | 

mālāṃ stūpe saṃpradāya trāyastriṃśeṣu jāyate || 

aṣṭāṅgajalasaṃpūrṇāṃ suvarṇasikatāśritām | 

vaiḍūryasphaṭikaiścaiva divyāṃ puṣkariṇīṃ labhet || 

bhuktvā ca tāṃ ratiṃ divyāṃ āyu: saṃpūrya paṇḍita: | 

cyutvā ca devalokātsa manuṣyo bhavati bhogavān || 

jātikoṭisahasrāṇi śatāni niyutāni ca | 

satkṛta: syācca sarvatra caitye mālāṃ pradāya ca || 

cakravartī ca rājāsau śakraśca bhavatīśvara: | 

brahmā ca brahmalokasmin caitye mālāṃ pradāya ca || 

paṭṭapradānaṃ datvā tu lokanāthasya tāyina: | 

sarveísyārthā: samṛdhyanti ye divyā ye ca mānuṣā: || 

[tyajeddhīnānakuśalān na sa tatropapadyate |]

mālāvihāraṃ kṛtvā ca lokanāthasya dhātuṣu | 

abhedyaparivāreṇa rājā bhūyānmaharddhika: || 

priya: sa dayitaścāsau satkṛtaśca praśaṃsita: | 

devānāmatha nāgānāṃ ye lokeísmiṃśca paṇḍitā: || 

yatrāsau jāyate vīra: puṇyateja: sudīpita: | 

te kulā: satkṛtā bhonti rāṣṭrāṇi nagarāṇi ca || 

ya: sarṣapāt sūkṣmataraṃ gṛhītvā 

dhūpeya dhūpaṃ bhagavati caityakeṣu | 

tasyānuśaṃasān śṛṇuta prabhāṣato me 

prasannacittā jahiya khilāṃ malāṃśca || 

sa puṇyavāṃścarati diśa: samantā- 

dārogyaprāpto dṛḍhamatirapramatta: | 

vineti śokaṃ vicarati cārikāyāṃ 

priyo manāpo bhavati mahājanasya || 

rājyaṃ ca labdhvā jinavaru satkarotī 

mahānubhāvo vidu cakravartī |

@158

suvarṇavarṇo vicitralakṣaṇai: sa 

manojñagandhān labhi sarvaloke | 

jātamātro labhate śreṣṭhavastrān 

divyaviśiṣṭa surucira kauśikāṃśca || 

bhotī sukhasukāya: saṃveṣṭya stūpaṃ nāthasya cīvarai: | 

yaścīvareṇa caityeṣu kuryāt pūjāmatulāṃ nāyakānām | 

tasyeha bhotī asadṛśu ātmabhāvo 

dvātriṃśatībhi: kavacita lakṣaṇebhi: || 

pāṇītaleṣu surucira muktahārā: 

prādurbhavantī vividha anantakalpā: |

siṃhalatā: suruciravarṇasūtrā 

veṭhitva stūpaṃ bhagavata cīvarebhi: || 

datvā patākāṃ bhagavata cetikeṣū 

chandaṃ janitvā tatha siya buddhaloke | 

sa pūjanīyo bhavati mahājanasya 

carantu śreṣṭho jinacārikāye || 

suvarṇavarṇo bhavati si ātmabhāvo 

lābhī sa bhotī suruciracīvarāṇām | 

karpāsikānāṃ susahitakambalānāṃ 

dukūlakānāṃ tatha varakauśakānām || 

dhvajaṃ daditvā hataraji sattvasāre 

dhanaṃ prabhūtaṃ pratilabhi nacireṇa | 

prabhūtakoṣo bhavati anantaprajño 

paricāru tasya bhavatyadīnacitta: | 

na cittaśūlaṃ janayati so parasya 

prasādacitta: sada apramatta: || 

na tasya agni: kramati viṣaṃ na śastraṃ 

udvīkṣaṇīyo bhavati mahājanasya | 

adho upādāya ca vibhavāgru yāvat 

jāmbūnadaṃ tena bhavati buddhakṣetram || 

śakyaṃ kṣayetuṃ āyu śriya evarūpā 

na buddhastūpe dharayata ekadīpam | 

@159

na tasya kāyo bhavati avarṇitāṅgo 

dṛḍhāṃsu bhotī parighabhujo achambhī | 

ālokaprāpto vicarati sarvaloke 

daditva dīpaṃ bhagavata cetikeṣu || 

yadi buddhakṣetrā niyutaśatā sahasrā 

bhaveyu pūrṇā śikhagatasarṣapebhi: | 

śakyaṃ gaṇetuṃ tulayitu bhāṣituṃ vā 

na tathāgateṣu dharayitu ekadīpam || 

alaṃkaritvā suruciradarśanīyaṃ 

yo deti chatraṃ bhagavata cetikeṣu | 

tasyeha bhotyasadṛśa ātmabhāvo 

dvātriṃśatībhi: kavacita lakṣaṇebhi: || 

yebhirjinasya pratapata ātmabhāvo 

rūpaṃ viśiṣṭaṃ yathariva kāñcanasya | 

jāmbūnado vā suruciradarśanīyā 

abhikīrṇa [puṣpebhi] kusumita lakṣaṇebhi: || 

abhijñaprāpto bhavati mahāyaśākhya: 

carati śreṣṭhāvaracārikāyām | 

na bhogahānirbhavati kadācidasya 

devāna bhoti gurukṛta pūjitaśca || 

na kāmabhogai ramati kadāci dhīro 

viśuddhaśīla: sakuśalabrahmacarya: | 

samādayitvā vanupavane uṣitvā- 

ëbhiyuktidhyāno bhavati viśeṣaprāpta: || 

na jñānahānirbhavati kadācidasya 

bodhicittaṃ vijahati so kathaṃcit | 

maitrīvihārī bhavati adīnacitto 

datveha chatraṃ bhagavata cetikeṣu || 

vādyena pūjāṃ naravṛṣabhasya kṛtvā 

na śokaśalyavaśa jātu bhoti | 

manojñaghoṣo bhavati manuṣyaloke 

svarāṅgu tasyāvikala [vi]śuddha bhoti || 

@160

viśuddhacakṣurbhavati sa saṃprajanyā 

viśuddhaśrotro bhavati udagracitta: | 

ghrāṇendriyaṃ parama uttapta bhoti 

vāditva vādyaṃ bhagavata cetikeṣu || 

jihvāsya bhoti surucira darśanīyā 

susūkṣma mṛdvī rucira manojñaghoṣā | 

raktā pravālā yathariva devatānāṃ 

svarāṅgakoṭīvara sṛjateíprameyām || 

na jātu bhotī uragu ajihvako vā 

na khañjakubjo nāpi ca nāmitāṅga: | 

viśiṣṭa bhotī surucira ātmabhāvo 

vāditva vādyaṃ bhagavata cetikeṣu || 

na jātu kaścijjanayeíprasādaṃ 

devo ca nāgo manuja mahorago vā | 

āśvāsaprāpto vicarati sarvaloke 

vāditva vādyaṃ bhagavata cetikeṣu || 

kalpāna koṭī niyuta [śatā] sahasraṃ 

viśiṣṭakāyo bhavati aninditāṅga: | 

prāsādikoísau kavacita lakṣaṇebhi: 

saṃśodhya stūpaṃ bhagavata nirvṛtasya || 

vimāna śreṣṭhaṃ labhati manojñagandhaṃ 

divyaṃ viśiṣṭaṃ suruciracandanasya | 

na jātu tṛṣṇāṃ janayati so kadācit 

saṃśodhya stūpaṃ bhagavata nirvṛtasya || 

pralopakāle jinavaraśāsanasmin 

na jātu bhotī upagata jambudvīpe | 

svarge sa bhoti pratiṣṭhita tasmi kāle 

gandhānulepaṃ dadiya jinasya stūpe || 

durgandhikāmānaśucijugupsanīyān 

varjeti nityaṃ pratiṣṭhita śīlaskandhe | 

carī sa nityamimu vara brahmacaryaṃ 

gandhānulepaṃ kariya jinasya stūpe || 

@161

itaścyutoísau marupati svargaloke 

arthaṃ sahasrā tulayati no cireṇa | 

karoti cārthaṃ suvipula devatānāṃ 

gandhānulepaṃ kariya jinasya stūpe || 

viśiṣṭavākyo bhavati manojñaghoṣa: 

priyo manāpo bahujanasatkṛtaśca | 

sukhaṃ ca tasya bhavati sadā prasannaṃ 

gandhānulepaṃ kariya jinasya stūpe || 

apāyabhūmiṃ vijahātyaśeṣāṃ 

āsannako bhavati tathāgatānām | 

prasādalabdha: sada sukhi premaṇīyo 

gandhānulepaṃ kariya jinasya stūpe || 

so akṣaṇaṃ vai vijahāti sarvaṃ 

aṣṭakṣaṇāścāsya viśiṣṭa bhonti | 

buddhāna pūjāmatuliya so karoti 

choritva jālaṃ bhagavata cetikeṣu || 

śūraśca bhoti dṛḍhamatirapramatto 

na kāmabhogeíbhiratiṃ janeti | 

naiṣkramyaprāpto ca adīnacitta: 

choritva jālaṃ bhagavata cetikeṣu || 

na bodhicittaṃ pramuṣyati tasya jātu 

akhaṇḍaśīloísti susaṃvṛtaśca | 

dharmaṃ virāgaṃ labhate viśuddhaṃ 

upanīya jālaṃ bhagavata cetikeṣu || 

durvācatāṃ vijahati sarvakālaṃ 

prajñāabhāvaṃ ca jahātyaśeṣam | 

viśālaprajño viharati cārikāyāṃ 

upanīya jālaṃ bhagavata cetikeṣu || 

lābhī ca bhotī śucibhojanānāṃ 

vastrān viśiṣṭān labhate suvarṇān | 

sparśābhyupetān rucidarśanīyā- 

nupanīya jālaṃ jinacetikebhya: ||

@162

abhyutkṣipitvā jinacetikebhya: 

nirmālya śuṣkaṃ pramuditavegajāta: | 

vrajeta kāmān du:khadavairaghorān 

ārāgayeddaśabalasārthavāhān || 

prāsādiko bhoti viśuddhakāya: 

udvīkṣaṇīyo bahujanapūjanīya: | 

na tasya rājāpi praduṣṭacitta: 

yo jīrṇapuṣpānapaneya caitye || 

kumārga sarvaṃ pithita apāyabhūmi: 

sa śīlaskandhe sthita bodhisattva: | 

avatārayitvā jinacetikebhya: 

puṣpaṃ ca prāganyanarai: pradattam || 

śokāṃśca doṣān vijahātyamatto 

rogānaśeṣān vijahātyanekān | 

āśvāsaprāptaśca anantakalpān 

yo jīrṇapuṣpānapaneti caitye || 

buddhaśca bhotyasadṛśadakṣiṇīyo 

atulyaprāpto naramarupūjanīya: | 

alaṃkṛto bhavati viśuddhakāya: 

yo jīrṇapuṣpānapaneti caitye || 

dadyācca ya: surucira divya puṣpaṃ 

māndāravānapyatha pāṭalaṃ vā | 

nirmālyakaṃ yoípanayeta caitye 

vipāka śreṣṭhoísya bhavedatulya: || 

ya: prāñjali: praṇamati nāthastūpaṃ 

chandaṃ janitvā ca sa buddhaloke | 

so bhoti loke gurukṛtu satkṛtaśca 

prāsādiko bhavati sudarśanīya: || 

tasyeha rājyaṃ nipatati sarvaloko 

devāsurā nāgamanuṣyakāśca | 

sarvā: sahasrā: kusumita lokadhātu: 

praśāsti rājño vaśa īśvarāṃśca || 

@163

ye tasya rājye sthita bhonti sattvā: 

sthāpeya sarvānakaluṣa buddhajñāne | 

apāyabhūmyastyaktā bhavanti 

karoti caiṣāṃ paramasuśreṣṭhamartham || 

paricāroísya bhavati manojñaghoṣa: 

puṇyairupeta: smṛtimatipūjanīya: | 

āśvāsaprāpto vicaratī jīvaloke 

sadābhiprāyaṃ janayati śreṣṭhaprītim || 

paricāra bhotyasya svarāṅgaśuddha: 

jñāyeta sattvairmadhura praśāntavākya: |

na tasya kaścijjanayati ceśvaratvaṃ 

vilokanīyo bhavati mahājanasya || 

dānapramodaṃ priyatārthacaryāṃ 

samānārthatāṃ janayati mahājanasya | 

ākruṣṭa: sanno janayeta roṣaṃ 

ya: prāñjali: praṇamati buddhastūpam || 

devendra bhotyupagata svargaloke 

manuṣyako bhavati narasya rājā | 

na pārihāṇirbhavati kadācidasya 

yo añjalībhirnamatīha stūpam || 

nāsāvapāye prapateta jātu 

hīnāṃśca varjeta sa kāma loke | 

āḍhyo dhanī bhoti prabhūtakoṣo 

yoíñjalībhirnamatiha buddhastūpam || 

sūtrāntacaryā na kadācidasya 

nāsthānakopaṃ kurute nṛloke | 

sattvāṃśca tṛptā muditāsya bhonti 

ya: saṃpramuñcī guṇavati ekavācam || 

ya: puṣpamuṣṭiṃ gṛhītvodagracitta: 

prasādatoívakirati lokanāthe | 

sa puṇyavān bhavati manuṣyaloke 

rākṣe ca sthitvā jina satkaroti || 

@164

śokā na doṣā: khilamala nāsya bhonti 

atulyatāptaśca susaṃsthitāṅga: | 

ālokanīyaśca mahājanasya 

vrajeta kāmān bhayakara vairaghorān || iti || 

āryamahākaruṇā [puṇḍarīka] sūtreípyuktam-tiṣṭhatu tāvadānanda yo māṃ saṃmukhaṃ satkuryāt | 

tiṣṭhatu me śarīrasya pūjā sarṣapaphalamātreṣu dhātuṣu | tiṣṭhatu māmuddiśya kṛteṣu stūpeṣu satkāra: | 

ye kecidānanda buddhamālambya antaśa ekapuṣpamapyākāśe kṣepsyanti, tasya puṇyaskandhasya yo 

vipāka:, sacedyāvānanādi: saṃsāro yasya pūrvā koṭirna prajñāyate, tāvata: kalpān saṃsaratāṃ teṣāṃ 

śakratvaṃ brahmatvaṃ cakravartitvam, na śakyastatparyantoídhigantum | tiṣṭhatu buddhālambanatā antaśa 

ākāśeípyekapuṣpanikṣepa:, sacedantaśa: svapnāntaragatā api sattvā buddhamālambya ākāśe 

ekapuṣpamapi kṣepsyanti, tadapyahaṃ kuśalamūlaṃ nirvāṇaparyavasānaṃ vadāmīti || 

uktaṃ ca āryabṛhatsāgaranāgarājaparipṛcchāyām-aṣṭābhirbhujagādhipate dharmai: samanvāgatā 

bodhisattvā: satatasamitaṃ buddhasamavadhānaṃ pratilabhante | katamairaṣṭābhi: ? buddhabimbadarśanasattvasamādāpana- 

tayā | tathāgatapratimākaraṇatayā | tathāgatasyābhīkṣṇaṃ varṇabhāṣaṇatayā | tathāgatadarśanasarvasattva- 

samādāpanatayā | yatra ca buddhakṣetre tathāgataśravaṃ śṛṇvanti, tatra praṇidhānamutpādayanti | 

nacāvalīnasaṃtatayo bhavanti | udārasaṃtatikāśca buddhajñānamabhilaṣante iti || 

kiṃ puna: puṇyavṛddhyarthino buddhasamavadhānena prayojanabhūtam, yasya guṇaparyantamasarvajño 

nādhigacchet | yathā āryaga{1. G V. p. 31-32.}ṇḍavyūhe saṃvarṇitam-

sudurlabho buddhaśabda: kalpakoṭiśatairapi | 

kiṃ punardarśanaṃ sarvakāṅkṣācchedanamuttamam || 

surḍṣṭo lokapradyota: sarvadharmagatiṃ gata: | 

puṇyatīrthaṃ trailokasya sarvasattvaviśodhanam || 

mahatpuṇyamayaṃ kṣetramuditaṃ jñānamaṇḍalam | 

bhāsayatyamitaṃ lokaṃ puṇyaskandhavivardhanam || 

chedano du:khajālasya jñānaskandhaviśodhana: | 

na durgatibhayaṃ teṣāṃ yairihārāgito jina: || 

vipulaṃ jāyate cittaṃ paśyatāṃ dvipadottamam | 

prajñābalamasaṃkhyeyaṃ jāyate candrabhāsvaram || 

punaratraivā{1. G V. p. 31-32.}ha-

arthāya sarvasattvānāmutpadyante tathāgatā: | 

mahākāruṇikā vīrā dharmacakrapravartakā: || 

@165

pratikartuṃ kathaṃ śakyaṃ buddhānāṃ sarvadehibhi: | 

sattvārtheṣvabhiyuktānāṃ kalpakoṭiśatairapi || 

kalpakoṭiṃ varaṃ pakvaṃ tryapāye bhṛśadāruṇe | 

na tvevādarśanaṃ śāstu: sarvasaṅganivartina: | 

yāvantya: sarvalokasminnapāyagataya: pṛthak | 

varaṃ tatra ciraṃ vāso buddhānāmaśrutirna ca || 

kiṃ kāraṇamapāyeṣu nivāsaściramiṣyate | 

yatkāraṇaṃ jinendrasya darśanaṃ jñānavardhanam || 

chidyante sarvadu:khāṇi dṛṣṭvā lokeśvaraṃ jinam | 

saṃbhavatyavatāraśca jñāne saṃbuddhagocare || 

kṣapayatyāvṛtī: sarvā dṛṣṭvā buddhaṃ narottamam | 

vardhayatyamitaṃ puṇyaṃ yena bodhiravāpyate || iti || 

tadevamasti puṇyavṛddhau buddhasamavadhānena prayojanam | api ca pratimāmātradarśanamapi 

tāvadaparimitaphalaṃ tathāgatānām, kiṃ puna: svarūpeṇa ? uktaṃ hi āryaśraddhābalādhānāvatāramudrāsūtre- 

ya: kaścinmañjuśrī: kulaputra: kuladuhitā vā sarvalokadhāturajopamānāṃ pratyekabuddhānāṃ dine 

dine śatarasamāhāraṃ dadyāt divyāni ca vastrāṇi, evaṃ dadadgaṅgānadīvālukopamān kalpān dadyāt | 

yaścānyo mañjuśrī: kulaputra: kuladuhitā vā citrakarmalikhitaṃ vā pustakakarmakṛtaṃ vā buddhaṃ paśyet, 

ayaṃ tatoísaṃkhyeyataraṃ puṇyaṃ prasavati | ka: punarvādo yoíñjalipragrahaṃ vā kuryāt, puṣpaṃ vā dadyāt, 

dhūpaṃ vā gandhaṃ vā dīpaṃ vā dadyāt | ayameva tatoísaṃkhyeyataraṃ puṇyaṃ prasavatīti || 

āryabodhisattvapiṭakeípi puṇyavṛddhyupāya ukta:-yastathāgatacaityaṃ śodhayati, sa catasroígrā: 

praṇidhānaviśuddhīranuprāpnoti | katamāścatasra: ? agrāṃ rūpapraṇidhānaviśuddhim, agrāṃ dṛḍha- 

samādānapraṇidhānaviśuddhim, agrāṃ tathāgatadarśanapraṇidhānaviśuddhim, agrāṃ lakṣaṇasaṃpatpraṇidhāna- 

viśuddhimiti || 

punaratraivākhyātam-tathāgatacaityeṣu puṣpāvaropaṇaṃ gandhānulepanaṃ kṛtvā aṣṭāvavikalatā 

anuprāpnoti | katamā aṣṭau ? na rūpavikalo bhavati | na bhogavikala: | na parivāra- 

vikala: | na śīlavikala: | na samādhivikala: | na śrutavikala: | na prajñāvikala: | na 

praṇidhānavikala: | iti || 

uktaṃ ca āryaratnarāśisūtre-ye tribhavaparyāpannā: sattvāste sarve pratyekaṃ tathāgatastūpān 

kārayeyurevaṃrūpānuccaistvenaṃ tadyathā sumeru: parvatarāja: | tāṃśca gaṅgānadīvālikāsamān kalpān 

pratyekaṃ sarvasatkārai: satkuryu: | yaśca bodhisattvoívirahitasarvajñatācittainaikapuṣpamapyāropayet, ayaṃ 

tasmātpūrvakātpuṇyaskandhādbahutaraṃ puṇyaṃ prasavet || 

atraivoktam- ye khalu punastrisāhasramahāsāhasre lokadhātau sattvāste sarve mahāyānasaṃprasthitā

bhaveyu: | sarve ca cakravartirājyasamanvāgatā bhaveyu: | ekaikaśca rājā cakravartī mahāsamudrapramāṇa-

@166

dīpasthālīṃ kṛtvā sumerumātrāṃ vartīmādīpya pratyekamevaṃrūpāṃ dīpapūjāṃ tathāgatacaityeṣu pravartayet | 

yaśca abhiniṣkrāntagṛhāvāso bodhisattvastailaprakṣiptāṃ vartīṃ  kṛtvā ādīpya tathāgatacaitye dhārayet, 

asyāstailaprakṣiptāyā varteretapūrvakaṃ pradīpadānaṃ śatatamīmapi kalāṃ nopaiti | yāvadupaniṣadamapi 

na kṣamata iti | peyālaṃ | ye ca khalu punaste rājānaścakravartino buddhapramukhaṃ bhikṣusaṃghaṃ sarvasukho- 

padhānai: satkuryu:, yaścābhiniṣkrāntagṛhāvāso bodhisattva: piṇḍapātraṃ caritvā pātraparyāpannaṃ pareṣāṃ 

saṃvibhajya paribhuñjīta, idaṃ tato bahutaraṃ ca mahārghataraṃ ca | yacca te rājānaścakravartina: sumerumātraṃ 

cīvararāśiṃ buddhapramukhāya bhikṣusaṃghāya dadyu:, yaccābhiniṣkrāntagṛhāvāso bodhisattvastricīvaraṃ bahirdhā 

mahāyānasaṃprasthitāya buddhapramukhāya bhikṣusaṃghāya vā tathāgatacaitye vā dadyāt, idaṃ bhikṣoścīvaradāna- 

metatpūrvakacīvararāśimabhibhavati | yacca te rājāna: pratyekaṃ sarvaṃ jambūdvīpaṃ puṣpasaṃstṛtaṃ kṛtvā 

tathāgatacaitye niryātayet, yaccābhiniṣkrāntagṛhāvāso bodhisattva: antaśa ekapuṣpamapi tathāgata- 

caitye āropayet, asya dānasyaitat pūrvakaṃ dānaṃ śatatamīmapi kalāṃ nopaiti, yāvadupaniṣadamapi

nopaitīti || 

āryānupūrvasamudgataparivarteípi deśitam-catura imān bhadrānuśaṃsān paśyan bodhisattva- 

stathāgatapūjāyāmutsuko bhavati | katamāṃścatura: ? agraśca me dakṣiṇīya: pūjito bhaviṣyati, māṃ ca 

dṛṣṭvā anyeípi tathā śikṣiṣyanti, tathāgataṃ capūjayitvā bodhicittaṃ dṛḍhaṃ bhaviṣyati, dvātriṃśatāṃ ca 

mahāpuruṣalakṣaṇānāṃ saṃmukhadarśanena kuśalamūlamupacitaṃ bhaviṣyati | imāścatvāra: [iti] || 

idaṃ ca niruttaraṃ tathāgatapūjopasthānam | yathodāhṛtamāryasāgaramatiparipṛcchāsūtre- 

trīṇīmāni sāgaramate tathāgatasya niruttarāṇi pūjopasthānāni | katamāni trīṇi ? yacca bodhicitta- 

mutpādayati | yacca saddharmaṃ parigṛhṇāti | yacca sattveṣu mahākaruṇācittamutpādayatīti || 

nirdiṣṭamapyāryaratnameghe-daśabhi: kulaputra dharmai: samanvāgatā bodhisattvā ananuliptā 

garbhamalena jāyante | katamairdaśabhi: ? yaduta tathāgatapratimākaraṇatayā | jīrṇacaityasaṃskaraṇatayā | 

tathāgatacaityeṣu gandhavilepanānupradānena | tathāgatapratimāsu gandhodakasnānānupradānena | tathāgata- 

caityeṣu saṃmārjanopalepanānupradānena | mātāpitṝṇāṃ kāyaparicaryācaraṇena | ācāryopādhyāyānāṃ 

kāyaparicaryācaraṇena | sabrahmacāriṇāṃ kāyaparicaryācaraṇena | tacca nirāmiṣeṇa cittena na 

sāmiṣeṇa | tacca kuśalamevaṃ pariṇāmayanti-anena kuśalamūlena sarvasattvā nirupaliptā 

garbhamalena jāyantāmiti | tacca tīvreṇāśayena cintayanti | ebhi: kulaputra daśabhirdharmairiti || 

anumodanānuśaṃsāstvāryaprajñopāramitāyāmuktā:-ya: prathamayānasaṃprasthitānāṃ bodhisattvānāṃ 

mahāsattvānāṃ tāṃścittotpādānanumodate, caratāmapi bodhisattvacaryāṃ tāṃścittotpādānanumodate, avini- 

vartanīyāmapi avinivartanīyadharmatāmanumodate bodhisattvānāṃ mahāsattvānām, kiyantaṃ sa bhagavan 

kulaputro vā kuladuhitā vā bahutaraṃ puṇyaskandhaṃ prasavati ? evamukte bhagavān śakraṃ devānāmindra- 

metadavocat-syātkhalu puna: kauśika trisāhasramahāsāhasrasya lokadhāto: palāgreṇa 

tulyamānasya pramāṇamudgrahītum, na tveva kauśika bodhisattvasya mahāsattvasya teṣāmanumodanā- 

sahagatānāṃ cittotpādānāṃ puṇyapramāṇaṃ grahītum | evamukte śakro devānāmindro bhagavantametadavocat- 

@167

mārādhiṣṭhitāste bhagavan sattvā veditavyā:, ye bodhisattvānāṃ mahāsattvānāṃ prathamacittotpādamupādāya 

yāvadanuttarāṃ samyaksaṃbodhimabhisaṃbuddhānāmevamaprameyamanumodanāsahagataṃ puṇyamiti na śṛṇvanti na 

jānanti, tāmanumodanāṃ na samanvāharanti, mārapakṣikāste bhagavan sattvā bhaviṣyanti | bhagavānāha- 

yai: kauśika kulaputrai: kuladuhitṛbhiśceme cittotpādā anumoditā bodhisattvayānikairvā 

pratyekabuddhyānikairvā śrāvakayānikairvā, te kṣipraṃ tathāgatānarhata: samyaksaṃbuddhānārāgayiṣyanti | 

bhagavānāha-evaṃ tairanumodanāsahagataiścittotpādakuśalamūlairyatra yatropapatsyante, tatra tatra satkṛtāśca 

bhaviṣyanti, gurukṛtāśca mānitāśca pūjitāśca arcitāśca apacāyitāśca bhaviṣyanti | na ca 

te amanaāpāni rūpāṇi drakṣyanti | na ca te amanaāpān śabdān śroṣyanti | evaṃ na gandhānna 

rasānna spraṣṭavyān sprakṣyanti | na ca teṣāmapāyeṣūpapatti: pratikāṅkṣitavyā | svargopapattisteṣāṃ 

pratikāṅkṣitavyā | tatkasya heto: ? tathā hi tai: sattvai: sarvasattvasukhāvahāni asaṃkhyeyānāṃ

sattvānāṃ kuśalamūlānyanumoditāni, yāvadanuttarāṃ samyaksaṃbodhimabhisaṃbuddhya aprameyāsaṃkhyeyān sattvān 

parinirvāpayiṣyantīti || 

punaratraivāha-ye subhūte gaṅgānadīvālikopameṣu trisāhasramahāsāhasreṣu lokadhātuṣu sarva- 

sattvāste sarveínuttarāṃ samyaksaṃbodhiṃ pratitiṣṭheyu:, anuttarāṃ samyaksaṃbodhiṃ pratiṣṭhāya gaṅgānadīvālikā- 

samān kalpānupalambhasaṃjñinaścatvāri dhyānāni samāpadyeran,yaśca bodhisattvo mahāsattvoínayā 

prajñāpāramitayā upāyakauśalyena ca parigṛhītoítītānāgatapratyutpannānāṃ buddhānāṃ bhagavatāṃ śīlasamādhi- 

prajñāvimuktivimuktijñānadarśanaskandham, śrāvakāṇāṃ pratyekabuddhānāmapi śīlasamādhiprajñāvimuktivimukti- 

jñānadarśanaskandhaṃ sarvamekatoíbhisaṃkṣipya piṇḍayitvā tulayitvā niravaśeṣamanumodeta agrayā 

anumodanayā jyeṣṭhayā śreṣṭhayā varayā pravarayā praṇītayā uttarayā niruttarayā uttarottarayā asamayā 

asamasamayā apratisamayā anumodanayānumodya anumodanāsahagataṃ puṇyakriyāvastu anuttarāyai samyaksaṃ- 

bodhaye pariṇāmayati | asya subhūte anumodanāsahagatasya puṇyakriyāvastunoísau pūrvaka aupalambhi- 

kānāṃ bodhisattvānāṃ caturdhyānamaya: puṇyābhisaṃskāra: śatatamīmapi kalāṃ nopaiti, yāvadupaniṣadamapi 

na kṣamate iti || 

ayameva naya: pariṇāmanāyāmukta: | athavā agrapariṇāmanayā pariṇāmitatvātsarvapuṇyānā- 

masya buddhatvāya satkṛtapraṇidhibuddhatvameva syāt | ata: kā parā puṇyavṛddhi: ? taddhi aśeṣasattva- 

mokṣakṛtapuṇyajñānopetaṃ nirvikalpaṃ ca ||

adhyeṣaṇāyāstvanuśaṃsā āryograparipṛcchāyāmuktā:-dharmagrāhyatāmupādāya aprameyāsaṃkhyeyeṣu 

buddhakṣetreṣvāyu:parirakṣaṇāyeti || 

āryaśikṣāsamuccaye vandanādyanuśaṃsā saptadaśa: pariccheda: samāpta: ||

@168

18

ratnatrayānusmṛtirnāmāṣṭādaśa: pariccheda: | 

uktā bhadracaryāvidhinā puṇyavṛddhi: | asyāścāyamaparo hetu: | yoíyam- 

śraddhādīnāṃ sadābhyāsa: 

yathoktamāryatathāgataguhyasūtre-catvāra ime mahārāja dharmā mahāyānasaṃprasthitānāṃ viśeṣa-

gāmitāyai saṃvartanteíparihāṇāya ca | katame catvāra: ? śraddhā mahārāja viśeṣagāmitāyai 

saṃvartateíparihāṇāya | tatra katamā śraddhā ? yayā śraddhayā āryānupasaṃkrāmati, akaraṇīyaṃ ca na 

karoti | gauravaṃ mahārāja viśeṣagāmitāyai saṃvartate | yena gauraveṇa subhāṣitaṃ śṛṇoti, śuśrūṣate 

avirahitaśrotraśca dharmaṃ śṛṇoti | nirmānatā mahārāja viśeṣagāmitāyai saṃvartate, yayā nirmānatayā 

āryāṇāmabhinamati, praṇamati, namasyati | vīryaṃ mahārāja viśeṣagāmitāyai saṃvartateíparihāṇāya, 

yena vīryeṇa kāyalaghutāṃ cittalaghutāṃ ca pratilabhate, sarvakāryāṇi cottārayati | ime mahārāja 

catvāra iti || 

eṣāṃ śraddhādīnāṃ sadābhyāsa: kārya: | athavā anyeṣāṃ śraddhādīnām | yathāha āryākṣaya- 

matisūtre-pañcemānīndriyāṇi | katamāni pañca ? śraddhendriyaṃ vīryendriyaṃ smṛtīndriyaṃ samādhīndriyaṃ 

prajñendriyamiti | tatra katamā śraddhā ? yayā śraddhāyāścaturo dharmānabhiśraddadhāti | katamāṃścatura: ? 

saṃsārāvacarīṃ laukikīṃ samyagdṛṣṭiṃ śraddadhāti | sa karmavipākapratiśaraṇo bhavati-yadyatkarma 

kariṣyāmi, tasya tasya karmaṇa: phalavipākaṃ pratyanubhaviṣyāmīti | sa jīvitahetorapi 

pāpaṃ karma na karoti | bodhisattvacārikāmabhiśraddadhāti | taccaryāpratipannaśca anyatra yāne spṛhāṃ 

notpādayati | paramārthanītārthaṃ gambhīrapratītyasamutpādanairātmyani:sattvanirjīvani:pudgalavyavahāraśūnyatā- 

nimittāpraṇihitalakṣaṇān sarvadharmān śrutvā śraddadhāti | sarvadṛṣṭikṛtāni ca nānuśete | 

sarvabuddhadharmān balavaiśāradyaprabhṛtīṃśca śraddadhāti | śraddhāya ca vigatakathaṃkathastān buddhadharmān samudā- 

nayati | idamucyate śraddhendriyam || tatra katamad vīryendriyam ? yān dharmān śraddhendriyeṇa 

śraddhadhāti, tān dharmān vīryendriyeṇa samudānayati | idamucyate vīryendriyam | tatra katamat smṛtīndriyam ? 

yān dharmān vīryendriyeṇa samudānayati, tān dharmān smṛtīndriyeṇa na vipraṇāśayati | ida- 

mucyate smṛtīndriyam | tatra katamatsamādhīndriyam ? yān dharmān smṛtīndriyeṇa na vipraṇāśayati, 

tān samādhīndriyeṇaikāgrīkaroti | idamucyate samādhīndriyam | tatra katamatprajñendriyam ? yān dharmān 

samādhīndriyeṇaikāgrīkaroti, tān prajñendriyeṇa pratyavekṣate, pratividhyati | yadeteṣu dharmeṣu pratyātma- 

jñānamaparapratyayajñānam, idamucyate prajñendriyam | evamimāni pañcendriyāṇi sahitānyanuprabaddhāni 

sarvabuddhadharmān paripūrayanti, vyākaraṇabhūmiṃ cāpyāyayanti [iti] || 

śraddhādīnāṃ balānāṃ sadābhyāsa: kārya: | yathoktamāryaratnacūḍasūtre-tatra katamatkulaputra 

bodhisattvasya balacaryāpariśuddhi: ? yadebhirevendriyairupastabdhoínavamardyo bhavati sarvamārai: | asaṃhāryo 

bhavati śrāvakapratyekabuddhayānābhyām | avinivartyo bhavati mahāyānāt | durdharṣo bhavati sarvakleśai: | 

@169

dṛḍho bhavati pūrvapratijñāsu | tṛpto bhavati ci na  | balavān bhavati kāyena | gupto bhavatīndriyai: | 

du:parājayo bhavati tīrthikai: | ityādi || 

evaṃ tāvacchraddhādīnāṃ sadābhyāsa: puṇyavṛddhaye | kā 

maÓtrī ? 

yathāha candrapradīpasūtre- 

yā{1. S R. 32-277.}vanti pūjā bahuvidha aprameyā 

yā kṣetrakoṭī nayuta ya bimbareṣu | 

tāṃ pūja kṛtvā puruṣavareṣu nityaṃ 

saṃkhyākalāpā na bhavati maitracitta: || iti || 

kā 

buddhādyanusmṛti: ? 

tatra{2. R P 297-378.} rāṣṭrapālasūtre saṃvarṇitā- 

vandāmi te kanakavarṇanibhā varalakṣaṇā vimalacandramukhā | 

vandāmi (te) asamajñānaparā sadṛśo na teísti tribhave virajā || 

mṛducārusnigdhaśubhakeśanakhā girirājatulya tava coṣṇiriha | 

noṣṇīṣamīkṣitu tavāsti samo vibhrājate bhruvi tavorṇa mune || 

kundenduśaṅkhahimaśubhranibhā nīlotpalābhaśubhanetravarā | 

kṛpayekṣase jagadidaṃ hi yayā vandāmi te vimalanetra jina || 

jihvā prabhūta tanu tāmranibhā vadanaṃ ca chādayasi yena svakam | 

dharmaṃ vadan vinayase ca jagat vandāmi te madhurasnigdhagirā || 

daśanā: śubhā: sudṛḍha vajranibhā: triṃśaddaśāpyaviralā: sahitā: |

kurvan smitaṃ vinayase ca jagat vandāmi te madhurasatyakathā || 

rūpeṇa cāpratisamoísi jina prabhayā ca bhāsayasi kṣetraśatān | 

brahmendrapāla jagato bhagavān jihmībhavanti tava te prabhayā || 

eṇeyajaṅgha bhagavannasamā gajarājabarhimṛgarājagato | 

īkṣan vrajasyapi yugaṃ bhagavan saṃkampayan dharaṇiśailataṭān || 

kāyaśca lakṣaṇacito bhagavan sūkṣmā cchavī kanakavarṇanibhā | 

nekṣañjagad vrajati tṛptimidaṃ rūpaṃ tavāpratimarūpadhara || 

tvaṃ pūrvakalpaśatacīrṇatapā: tvaṃ sarvatyāgadamadānūrata: | 

tvaṃ sarvasattvakṛpa maitramanā vandāmi te paramakāruṇikam || 

@170

tvaṃ dānaśīlanirata: satataṃ tvaṃ kṣāntivīryanirata: surḍḍha: | 

tvaṃ dhyānaprajñaprabha tejadharo vandāmi te asamajñānadhara || 

tvaṃ vādiśūra kugaṇapramathī tvaṃ sihavannadasi parṣadi ca | 

tvaṃ vaidyarāja trimalāntakaro vandāmi te paramaprītikara || 

vākkāyamānasaviśuddha mune tribhaveṣvalipta jalapadmamiva | 

tvaṃ brahmaghoṣakalaviṅkaruto vandāmi te tribhavapāragatam || 

māyopamaṃ jagadidaṃ bhavatā naṭaraṅgasvapnasadṛśaṃ viditam | 

nātmā na satva na ca jīvagatī dharmā marīcidakacadrasamā: || 

śūnyāśca śānta anutpādanayaṃ avijānadeva jagadudbhramati | 

teṣāmupāyanayayuktiśatai: avatārayasyatikṛpālutayā || 

rāgādibhiśca bahurogaśatai: saṃbhrāmitaṃ satata vīkṣya jagat | 

vaidyopamo vicaraseípratimo parimocayan sugata sattvaśatān || 

jātījarāmaraṇaśokahataṃ priyaviprayogaparidevaśatai: | 

satatāturaṃ jagadavekṣya mune parimocayan vicarase kṛpayā || 

rathacakravadbhramati sarvajagat tiryakṣu pretaniraye sugatau | 

mūḍhā adeśika anāthagatā tasya pradarśayasi mārgavaram || 

ye te babhūvu purimāśca jinā dharmeśvarā jagati cārthakarā: | 

ayameva tai: prakathitāryapatho yaddeśayasyapi vibhoípratima: || 

snigdhaṃ hyakarkaśa manojña varaṃ brahmādhikaṃ paramaprītikaram | 

gandharvakinnaravarāpsarasām abhibhūya tāṃ giramudāharase || 

satyārjavākṣayamupāyanayai: pariśodhitāṃ giramanantaguṇām | 

śrutvā hi yāṃ niyuta sattvaśatā: yānatrayeṇa janayanti śamam || 

tava pūjayā sukhamanekavidhaṃ divyaṃ labhanti manujeṣu tathā | 

āḍhyo mahādhana mahāvibhavo bhavate jagaddhitakaro nṛpati: || 

balacakravartyapi ca dvīpapati: jagadāvṛṇoti daśabhi: kuśalai: | 

ratnāni sapta labhate suśubhā tvayi saṃprasādajanakoípratima: || 

brahmāpi śakra api lokapati: bhavate ca saṃtuṣita devapati | 

paranirmitoípi ca sa yāmapati: tvatpūjayā bhavati cāpi jina: || 

evaṃ hyamogha tava pūjā kṛtā saṃdarśanaṃ śravaṇamapyasamam | 

bhavate jagadvividhadu:khaharaṃ spṛśate padaṃ ca paramaṃ virajam || 

mārgajña mārgakuśalā bhagavan kupathānnivārayasi lokamimam | 

kṣeme śive viraji āryapathe pratiṣṭhāpayasi jagadbhagavan ||

@171

puṇyārthikasya tava puṇyanidhe satatākṣayā bhavati puṇyakriyā | 

bahukalpakoṭiṣu na yāti kṣayaṃ yāvaddhi na spṛśati bodhi varām || 

pariśuddha kṣetra labhate ruciraṃ paranirmitābha sada prītikaram | 

śuddhāśca kāyavacasā manasā sattvā bhavantyapi ca kṣetravare || 

ityevamādiguṇa naikavidhān labhate jinārcanakṛtān manuja: | 

svargāpavarga manujeṣu sukhaṃ labhate ca puṇyanidhi sarvajage || 

kīrtiryaśaśca prasṛtaṃ vipulaṃ tava sarvadikṣu bahukṣetraśatān | 

saṃkīrtayanti sugatā: satataṃ tava varṇamāla pariṣatsu jinā: || 

vigatajvarā jagati mokṣakarā priyadarśanā asamakāruṇikā | 

śāntendriyā śamaratā bhagavan vandāmi te naravarapravara || 

labdhā abhijña jina pañca mayā gagane sthitena te niśamya giram | 

bhavitāsmi vīra sugatapratimo vibhajiṣya dharmamalaṃ jagata: || 

stutvādya sarvaguṇapāragataṃ naradevanāgamahitaṃ sugatam | 

puṇyaṃ yadarjitamidaṃ vipulaṃ jagadāpnuyādapi ca buddhapadam || iti || 

athavā yathā āryadharmasaṃgītisūtre kathitam-punaraparaṃ buddhā bhagavanto mahatpuṇyajñānasaṃbhārā 

mahāmaitrīmahākaruṇāgocarā mahāsattvarāśe: trāṇabhūtā mahābhaiṣajyaśalyahartāra: sarvasattvasamacittā 

nityasamādhigocarā: saṃsāranirvāṇavimuktā yāvatsattvānāṃ mātāpitṛkalpā: samānamaitracittā: | 

pe | sarvalokānabhibhūtā: sarvalokasyālokabhūtā mahāyogayogino mahātmāno mahājanaparivārā 

viśiṣṭajanaparivārā anivāritadarśanaśravaṇaparyupāsanā: svasukhanirapekṣā: paradu:khapraśamanapriyā 

dharmapriyā dharmadharā dharmāhārā dharmabhiṣajo dharmeśvarā dharmasvāmino dharmadānapatayo nityatyāgābhiratā 

nityāpramattā nityavivekābhiratā: sarvatra tīrthasetubhūtā mahārājamārgaprakhyā yāvadasecakadarśanā buddhā 

bhagavanta: | evaṃ tānanusmarati | evaṃ ca tānanusmṛtya tadguṇapariniṣpattyarthaṃ smṛtimupasthāpayati | 

taducyate buddhānusmṛtiriti || 

atraiva dharmānusmṛtimāha-iha bodhisattvasyaivaṃ bhavati-ya ete buddhā bhagavantoínantā- 

paryantaguṇā:, ete dharmajā dharmapadā dharmanirmitā dharmādhipateyā dharmaprabhā dharmagocarā dharmapratiśaraṇā 

dharmaniṣpannā: | peyālaṃ | yānyapi laukikāni lokottarāṇi ca sukhāni santi, tānyapi

dharmajāni dharmaniṣpannāni | tasmānmayā bodhyarthikena dharmagurukeṇa bhavitavyam, dharmagauraveṇa dharmaprati- 

śaraṇena dharmaparāyaṇena dharmasāreṇa dharmānve[ṣiṇā] dharmapratipannena | itīyamucyate bodhisattvasya 

dharmānusmṛti: | punaraparaṃ bodhisattvasyaivaṃ bhavati-samo hi dharma:, sama: sattveṣu pravartate | dharmo 

hīnamadhyaviśiṣṭānapekṣya: pravartate | tathā mayā dharmasadṛśacittena bhavitavyam | na dharma: sukhaprekṣikayā 

pravartate | apakṣapatito hi dharma: | tathā mayā dharmasadṛśacittena bhavitavyam | na dharma: kālamapekṣya 

pravartate | akāliko hi dharma:, aihipaśyika: pratyātmavedanīya: | tathā mayā dharmasadṛśacittena 

@172

bhavitavyam | na dharma udāre pravartate, hīneṣu na pravartate | anunnāmāvanāmo hi dharma: | tathā 

mayā dharmasadṛśacittena bhavitavyam | na dharma: śuddheṣu pravartate, kṣateṣu na pravartate | utkarṣāpakarṣā- 

pagato hi dharma: | tathā mayā dharmasaddaśacittena bhavitavyam | na dharma: āryeṣu pravartate, 

pṛthagjaneṣu na pravartate | kṣetradṛṣṭivigato hi dharma: | tathā mayā dharmasadṛśacittena bhavitavyam | na dharmo 

divā pravartate, rātrau na pravartate | rātryāṃ vā pravartate, divā na pravartate | sadādhiṣṭhito hi dharma: | 

tathā mayā dharmasadṛśacittena bhavitavyam | na dharmo vinayavelāmatikrāmati | na dharmasya 

kvacidvilamba: | tathā mayā dharmasadṛśacittena bhavitavyam | na dharmasyonatvaṃ na pūrṇatvam | aprameyā- 

saṃkhyeyo hi dharma: | ākāśavanna kṣīyate na vardhate | tathā mayā dharmasadṛśacittena bhavitavyam | 

na dharma: sattvai rakṣyate | dharma: sattvān rakṣati | tathā mayā dharmasadṛśacittena bhavitavyam | na 

dharma: śaraṇaṃ paryeṣate | dharma: sarvalokasya śaraṇam | tathā mayā dharmasadṛśacittena bhavitavyam | na 

dharmasya kvacitpratighāta: | apratihatalakṣaṇo hi dharma: | tathā mayā dharmasadṛśacittena bhavitavyam |

na dharmo'nuśayaṃ vahati | niranuśayo hi dharma: | tathā mayā dharmasadṛśacittena bhavitavyam | 

na dharma: saṃsārabhayabhīto na nirvāṇānunīta: | sadā nirvikalpo hi dharma: | tathā mayā 

dharmasadṛśacittena  bhavitavyam | evaṃ bodhisattvo dharmavaddharme smṛtimupasthāpayati | taducyate 

dharmānusmṛtiriti || 

atraivāha-saṃgho hi dharmavādī dharmacaraṇo dharmacintako dharmakṣetraṃ dharmadharo dharmapratiśaraṇo 

dharmapūjako dharmakṛtyakārī dharmagocaro dharmacāritrasaṃpanna: svabhāvaṛjuka: svabhāvaśuddha: sānukrośo 

dharmānukāruṇika: sadā vivekagocara: sadādharmaparāyaṇa: sadāśuklakārītyādi | tatra bodhisattvasya 

saṃghamanusmarata: evaṃ bhavati-ya ete saṃghasya bhūtā guṇā:, ete mayā ātmana: sarvasattvānāṃ ca 

niṣpādayitavyā: | iti || 

yathā āryavimalakīrtinirdeśe bodhisattvaguṇā uktāstathā saṃghānusmṛtirbhāvyā- 

sarvasattvāna ye rūpā rutaghoṣāśca īritā: | 

ekakṣaṇena darśenti bodhisattvā viśāradā: || 

te jīrṇavyādhitā bhonti mṛtamātmāna darśayī | 

sattvānāṃ paripākāya māyādharma vikrīḍitā: || 

kalpoddāhaṃ ca darśenti uddahitvā vasuṃdharām | 

nityasaṃjñina sattvānāmanityamiti darśayī || 

sattvai: śatasahasrebhirekarāṣṭre nimantritā: | 

sarveṣāṃ gṛha bhuñjanti sarvānnāmanti bodhaye || 

ye kecinmantravidyā vā śilpasthānā bahūvidhā: | 

sarvatra pāramiprāptā: sarvasattvasukhāvahā: || 

yāvanto loka pāṣaṇḍā: sarvatra pravrajanti te | 

nānādṛṣṭigataṃ prāptāṃste sattvān paripācati || 

@173

candrā vā bhonti sūryā vā śakrabrahmaprajeśvarā: | 

bhavanti āpastejaśca pṛthivī mārutastathā || 

rogaantarakalpeṣu bhaiṣajyaṃ bhonti uttamā: | 

yen ate sattva mucyante sukhī bhonti anāmayā: || 

durbhikṣāntarakalpeṣu bhavanti pānabhojanam | 

kṣudhāpipāsāmapanīya dharmaṃ deśenti prāṇinām || 

śastraantarakalpeṣu maitrīdhyāyī bhavanti te | 

avyāpāde niyojenti sattvakoṭiśatān bahūn || 

mahāsaṃgrāmamadhye ca samapakṣā bhavanti te | 

saṃdhisāmagri rocenti bodhisattvā mahābalā: || 

ye cāpi nirayā: kecidbuddhakṣetreṣvacintiṣu | 

saṃcintya tatra gacchanti sattvānāṃ hitakāraṇāt || 

yāvantyo gataya: kāścittiryagyonau prakāśitā: | 

sarvatra dharmaṃ deśenti tena ucyanti nāyakā: || 

kāmabhogāṃ[śca] darśenti dhyānaṃ ca dhyāyināṃ tathā | 

vidhvastamāraṃ kurvanti avatāraṃ na denti te ||

agnimadhye yathā padmamabhūtaṃ taṃ vinirdiśet | 

evaṃ kāmāṃśca dhyānaṃ ca abhūtaṃ te vidarśayī || 

saṃcintya gaṇikāṃ bhonti puṃsāmākarṣaṇāya te | 

rāgāṅkuraṃ ca saṃlobhya buddhajñāne sthāpayanti te || 

grāmikāśca sadā bhonti sārthavāhā: purohitā: | 

agrāmātyā tha cāmātya: sattvānāṃ hitakāraṇāt || 

daridrāṇāṃ ca sattvānāṃ nidhānā bhonti akṣayā: | 

teṣāṃ dānāni datvā ca bodhicittaṃ janenti te || 

mānastabdheṣu sattveṣu mahānagnā bhavanti te | 

sarvamānasamuddhātaṃ bodhiṃ prārthenti uttamām || 

bhayārditānāṃ sattvānāṃ saṃtiṣṭhanteígrata: sadā | 

abhayaṃ teṣu datvā ca paripācenti bodhaye || 

pañcābhijñāśca te bhūtvā ṛṣayo brahmacāriṇa: | 

śīle sattvānniyojenti kṣāntisauratyasaṃyame || 

upasthānagurūn sattvān paśyantīha viśāradā: | 

ceṭā bhavanti dāsā vā śiṣyatvamupayānti ca || 

@174

yena yenaiva cāṅgena sattvo dharmarato bhavet | 

darśenti hi kriyā: sarvā mahopāyasuśikṣitā: || 

yeṣāmanantā śikṣā hi anantaścāpi gocara: | 

anantajñānasaṃpannā anantaprāṇimocakā: || 

na teṣāṃ kalpakoṭībhi: kalpakoṭiśatairapi | 

buddhairapi vadadbhistu guṇānta: suvaco bhavet || iti || 

yathā āryaratnolkādhāraṇyāṃ bodhisattvaguṇā uktāstathā bhāvayitavyā:- 

raśmi pramuñciya mālyaviyūhā mālyavataṃsaka mālyavitānā: | 

mālyavicitra vikīrṇasamantā: te jinapūja karonti mahātmā || 

raśmi pramuñciya cūrṇaviyūhā cūrṇavataṃsaka cūrṇavitānā | 

cūrṇa vicitra vikīrṇa samantāt te jinapūja karonti mahātmā || 

raśmi pramuñciya padmaviyūhā padmavataṃsaka padmavitānā | 

padma vicitra vikīrṇa samantāt te jinapūja karonti mahātmā || 

raśmi pramuñciya hāraviyūhā hāravataṃsaka hāravitānā | 

hāra vicitra vikīrṇa samantāt te jinapūja karonti mahātmā || 

raśmi pramuñci dhvajāgraviyūhā te dhvaja pāṇḍuralohitapītā: | 

nīlamaneka patākavicitrā || 

dhvaja samalaṃkari te jinakṣetrā: te maṇijālavicitraviyūhā | 

paṭṭapatākapra[la]mbitadāmā kiṅkiṇijāla jinasvaraghoṣān | 

chatra dharenti tathāgatamūrdhne te yatha ekajinasya karonti | 

pāṇitalāttu acintiyapūjāṃ evamaśeṣata sarvajinānām ||

eṣa samādhi vikurva ṛṣīṇāṃ te jagasaṃgrahajñānavikurvā | 

agrasamādhyabhinirharamāṇā: sarvakriyāupacāramukhebhi: || 

sattva vinenti upāyasahasrai: keci tathāgatapūjamukhena | 

dāna acintiya tyāgamukhena sarvadhutaṃ guṇaśīlamukhena ||

akṣayakṣānti akṣobhyamukhena keci vrataṃ tapavīryamukhena | 

dhyāna praśāntivihāramukhena svarthaviniścaya prajñamukhena || 

sarva upāya sahasramukhena brahmavihāra abhijñamukhena | 

saṃgrahavastu hitaiṣimukhena puṇyasamuccaya jñānamukhena || 

satyapratītya vimokṣamukhena keci valendriya mārgamukhena | 

śrāvakayāna vimuktimukhena pratyayayāna viśuddhimukhena || 

uttamayāna vikurvamukhena kecidanityata du:khamukhena | 

keci nirātmanijīvamukhena aśubhata saṃjñivirāgamukhena || 

@175

śānta nirodha samādhimukhena yātuka caryamukhā jagatīye | 

yātuka dharmamukhā: pratiyanta: te tu samantavimokṣamukhena || 

sattva vinenti yathāśaya loke ye tu samantavimokṣamukhena | 

sattva vinenti yathāśaya loke teṣa nimitta na śakya grahītum || 

kenacideṣa samādhi vikurvā: tena ti vyūhata agrasamādhī: | 

sarvajagatparipācanulomā sarvaratīmukhaprītipraharṣā: || 

cintiya darśayi sarva vinenti yatra durbhikṣa sudurlabha sarvam | 

ye pariṣkāra sukhāvaha loke tatra ca sarvabhiprāyakriyābhi: || 

dānu dadanti karonti jagārthaṃ te varabhojanapānarasāgrai: | 

vastranibandhanaratnavicitrai: rājyadhanātmapriyai: parityāgai: || 

dānadhimukti jagadvinayanti te varalakṣaṇacitritagātrā | 

uttamaābharaṇā varadhīrā: mālyavibhūṣitagandhanuliptā || 

rūpa vidarśiye sattva vinenti darśanaprītipraharṣaratānām | 

te vararūpa surūpa sumedhā: uttamarūpa nidarśayamānā: || 

rūpadhimukti jagadvinayanti te madhurai: kalaviṅkarutebhī | 

kokilahaṃsakuṇālaraveṇa dundubhikinnarabrahmarutena | 

deśayi sarvadhimuktiṣu dharmam || 

ye catureva aśīti sahasrā yebhi jinā jagatoírtha karonti | 

teímitadharmaprabhedamukhebhi: sattva vinenti yathāśaya loke || 

te sukhadu:khasahāya karonti arthaanarthasahāyaka bhontī | 

sarvakriyāsu sahāya bhavitvā sattva vinenti sahāyamukhena || 

du:khaupadravasatkṛtadoṣān te tu sahanti sahāyanidānā: | 

tebhi sahāya sahanti ya pīḍāṃ sarvajagasya hitāya sukhāya || 

yatra na niṣkramaṇaṃ na ca dharmo jñāyati raṇyagato na ca mokṣa: | 

tatra tu rājyasamṛddhisahāya niṣkrama śāntamanā aniketā: || 

te gṛhabandhanatṛṣṇa niketātsarvajagatparimocanaheto: | 

sarvata kāmaratī aniketā niṣkramamokṣa prabhāvayamānā: || 

te daśa carya prabhāvayamānā ācari dharma mahāpuruṣāṇām | 

sarvamaśeṣata carya ṛṣīṇāṃ bhāvayamāna karonti jagārtham || 

yatra mitāyuṣa sattva bhavantī saukhyasamarpita mandakileśā: | 

tatra jarārdita vyādhina pṛṣṭā darśayi mṛtyuvaśaṃ avaśātmā || 

rāgapradīpitu doṣapradīptaṃ mohamahāgnipradīpitu lokam | 

prajvalitaṃ jaravyādhigatamṛtyu loka nidarśiya sattva vinenti || 

@176

daśabalaiścaturvaiśāradyairaṣṭadaśairapi dharmaviśeṣai: | 

buddhamahātma tu sūcayamānā: buddhaguṇebhi karonti jagārtham || 

te ca adeśa ṛdhyanuśāstī rūpadhiṣṭhānabalena samantāt | 

darśayamāna tathāgata ṛddhī ṛddhivikurvita sattva vinenti || 

te vividhehi upāyanayehi loka vicāri karonti jagārtham | 

loki alipta jale yatha padmaṃ prītiprasādakarā vicaranti || 

kāvyakarā: kavirāja bhavanti te naṭanartakajhallakamallā: | 

utkuṭaśobhikahārakanṛtyā māyakarā: pṛthurūpanidarśī || 

grāmika nāyaka sārathi bhonti sārthika śreṣṭhika gṛhapati bhonti | 

rājaāmātya purohita dūtā vaidyaviśārada śāstravidhijñā: || 

te aṭavīṣu mahādruma bhontī auṣadha akṣayaratnanidhānā: | 

cintamaṇi druma kāmadadāśca deśika utpathamārgagatānām || 

arciya santu tu loka viditvā karmavidhīṣu ajānaka sattvā: | 

te kṛṣikarmaprayogavaṇijyā śilpivicitra prabhāvayi loke || 

ye aviheṭha ahiṃsaprayogā sarvasukhāvaha vijñapraśastā: | 

vidya balauṣadhiśāstravicitrā: sarva prabhāvita tebhi ṛṣībhi: || 

ye ṛṣiṇāṃ caraṇā: paramāgrā yatradhimukta sadevaku loka: | 

ye vrata duṣkara ye tapaśreṣṭhā: sarvi prabhāvita tebhi vidūbhi: || 

te carakā: parivrājaka tīrthyā: tāpasagotamamonacarāṇām | 

nagnaacelaguruśramaṇānāṃ tīrthika ā[cariyā] hi bhavanti || 

te tu ajīvika dharmacarāṇāṃ uttarikāṇa anuttarikāṇām | 

dīrghajaṭāna kumāravratānāṃ te[ṣva]pi ācariyā hi bhavanti || 

sūryanuvartaka pañcatapānāṃ kukkuragovratikā mṛgacaryā | 

cārika tīrthya daśa tritayānāṃ teṣvapi ācariyā hi bhavanti || 

devatajñānapraveśaratānāṃ tīrthupadarśanadeśacarāṇām | 

mūlaphalāmbucarā api bhūtvā dharma acintiya te paramāgrā: || 

utkuṭasthāyina ekacarāṇāṃ kaṇṭakabhasmatṛṇaśśayanānām | 

ye musaleśaya yuktivihārī teṣvapi ācariyā hi bhavanti || 

yāvata bāhirakā: pṛthutīrthyā āśaya teṣvadhimukti samīkṣya | 

tīkṣṇa durāsada ugratapebhī tīrthika du:khaprahāṇa vinenti || 

dṛṣṭisamākula loka viditvā sarvakudṛṣṭisamāśrita tīrthyā: | 

sūkṣmapadebhirupāyanayebhī satyaprakāśana teṣu karonti || 

@177

keṣuci drāmiḍamantrapadebhī deśayi satya suguptapadebhi: | 

keṣuci [ujjuka] vyaktapadebhi: keṣucideva rahasyapadebhi: || 

keṣuci akṣarabhedapadebhi: arthaviniścayavajrapadebhi: | 

vādipramardanajñānapadebhi: śāstraadharmakamokṣapadebhi: || 

keṣuci mānuṣamantrapadebhi: sarvapraveśaniruktipadeṣu | 

keṣuci devaniruktipadebhi: nāganiruktita yakṣapadebhi: || 

rākṣasātha[rva]gandharvapadebhi: bhūtakumbhāṇḍamahoragakebhi: | 

kinnaraapsaragaruḍapadebhi: satyaprakāśana mokṣupanenti || 

te yathasatya niruktividhijñā evamaśeṣata ye jinadharmā | 

dharmamacintiya vākyapathajñā deśayi eṣa samādhi vikurvā || 

te jagasaukhyata agrasamādhī sarvajage abhinirharamāṇā | 

raśmimacintiyamutsṛjamānā raśmi pramuñciya sattva vinenti || 

raśmi pramuñciya darśayamānā yāvata sattva vijānita raśmi | 

teṣu sudarśana bhoti amoghaṃ hetu anuttari jñānavarasya || 

darśayi buddha vidarśayi dharma saṃgha nidarśayi mārga narāṇām | 

darśayi cetika te jinabimbā tena sudarśanaraśmi nivṛttā || 

raśmi pramuñci prabhaṃkaranāmā yā prabha jihma karoti marūṇām | 

sarvarajaṃ ca tamaṃ ca hanitvā so prabha bhāsati lokahitānām || 

tāya prabhāsaya codita sattvāste jinapūjapradīpa dharentī | 

te jinapūjapradīpa dharitvā lokapradīpakarā jina bhonti || 

tailapradīpa ghṛtasya pradīpā dāru tṛṇā naḍaveṇu pradīpān | 

gandharasāyanaratnapradīpān datva jineṣu prabhaṃkara labdhā: || 

raśmi pramuñci pratāraṇi nāmā tāya prabhāsaya codita sattvā: | 

nāvapratāraṇi nadyapatheṣu | 

* * * * 

dūṣita saṃskṛta varṇita śāntī tena pratāraṇi raśmi nivṛttā || 

raśmi pipāsavinodanināmā tāya prabhāsaya codita sattvā: | 

kāmaguṇeṣu tṛṣāṃ prajahitvā dharmavimuktirasārthika bhonti || 

[kāmaguṇeṣu tṛṣāṃ prajahitvā] dharmavimuktirasārthika bhūtvā | 

buddha bhavantyamṛtaṃjalavarṣī tṛṣṇapipāsavinodana loke || 

puṣkariṇīnadikūpataḍāgā utsa ya kārita bodhinidānā: | 

kāma vivarṇita varṇita dhyānā tṛṣṇavinodani tena nivṛttā || 

@178

prītikarī yada raśmi pramuñcī tāya prabhāsaya codita sattvā: | 

prītiphuṭā varabodhinidānaṃ cinta janenti bhaviṣya svayaṃbhū || 

lakṣaṇamaṇḍita padmaniṣaṇṇā yatkṛtavigraha kāruṇikānām | 

bhāṣita buddhaguṇā: sadakālaṃ prītikarī prabha tena nivṛttā || 

raśmi pramuñci ratiṃkaranāmā tāya prabhāsaya bodhita sattvā | 

buddharatīrata dharmaratīrata saṃgharatīrata te sada bhonti || 

tritayaratīrata te sada bhūtvā buddhasamāgamadharmagaṇārye | 

labdhanupattikakṣānti labhanti codita smārita ye bahu sattvā || 

buddhaanusmṛti dharmagaṇārye bodhi ya cittaguṇān vivaritvā | 

* * * * 

tena ratiṃkara raśmi nivṛttā || 

puṇyasamuccaya raśmi: pramuñcī tāya prabhāsaya codita sattvā | 

dānu dadanti vicitramanekaṃ prārthayamānu anuttaru bodhiṃ || 

āśaya pūritu yācanakānāṃ yajña nirargala tairyajamānai: | 

sarvabhiprāyata dānu daditvā puṇyasamuccaya raśmi nivṛttā || 

jñānavatī yada raśmi pramuñcī tāya prabhāsaya codita sattvā: | 

ekatu dharmamukhātu anekā dharmamukhānavabuddhi kṣaṇena || 

dharmaprabheda grāhita sattvān arthaviniścayajñānavibhaktī | 

dharmapadārthavibhāṣaṇa kṛtvā jñānavatī prabha tena nivṛttā || 

prajñapradīpaya osari raśmi tāya prabhāsaya codita sattvā: | 

śūnya nisattva ajātavipannān otari dharma abhāvasvabhāvān || 

māyamarīcisamā dakacandrasvapnasamān pratibimbasamān vā | 

dharma asvāmika śūnya nirīhān bhāṣati prajñapradīpa nivṛttā || 

dharmavikurvaṇi raśmi pramuñcī tāya prabhāsaya codita sattvā | 

dhāraṇi akṣayakoṣu labhitvā sarvatathāgatakoṣu labhenti || 

dharmadharāṇa parigrahu kṛtvā dhārmikarakṣa karitva ṛṣīṇām | 

dharmaanugraha kṛtva jagasya dharmavikurvaṇi raśmi nivṛttā || 

tyāgavatī yada raśmi vimuñcī tāya ya matsaracodita sattvā | 

jñātva anitya aśāśvata bhogān tyāgaratīrata te sada bhonti || 

matsaradurdama sattva adāntā jñātva dhanaṃ supinābhrasvabhāvam | 

bṛṃhitatyāga prasannamanena tyāgavatīprabha tena nivṛttā || 

niṣparidāha ya osari raśmi tāya duśīlaya codita sattvā | 

śīlaviśuddhipratiṣṭhita bhūtvā cinta janenti bhaveya svayaṃbhū: ||

@179

karmapathe kuśale pariśuddhe śīla samādayi yadbahusattvān | 

bodhayi cittasamādupanena raśmi nivṛtta sa niṣparidāha: || 

kṣāntiviyūha ya osari raśmi tāya ya akṣama codita sattvā: | 

krodhakhilaṃ adhimāna jahitvā kṣāntiratīrata te sada bhonti || 

duṣkṛta kṣānti apāyamatīnāṃ citta akṣobhita bodhinidānam | 

varṇita kṣāntiguṇā: sadakālaṃ tena nivṛtta sa kṣāntiviyūhā || 

raśmi uttaptavatī yada muñcī tāya kuśīda ya codita sattvā: | 

yuktaprayukta triṣū rataneṣu pūja karonti akhinnaprayogā: || 

[yukta prayukta trīṣū rataneṣu pūja karitva akhinnaprayogā: |]

te catumārapathā atikrāntā: kṣipra spṛśanti anuttara bodhim || 

vīrya samādayi yadbahusattvān pūja karitva triṣū rataneṣu | 

dharma dharitva kṣayaṃgata kāle tena uttaptavatī prabha labdhā || 

śāntikarī yada raśmi pramuñcī tāya vibhrānta ya codita sattvā: | 

teṣu na rāgu na dveṣa na mohā: bodhita bhonti samāhitacittā: || 

pāpa kumitra kiliṣṭacarīye saṃgaṇikāvinivartana kṛtvā | 

varṇita dhyāna praśānta araṇye śāntikarī prabha tena nivṛttā || 

prajñaviyūha ya osari raśmī tāya du:prajña saṃcodita sattvā: |

satya pratītya vimokṣa nayeísminnindriya jñānagatiṃ gata bhonti || 

* * * * 

indriya jñānagatiṃ gata bhūtvā | 

sūryapradīpa samādhi labhitvā prajñaprabhāsakarā jina bhonti || 

rājyadhanātmapriyai: parityāgai: dharma ya mārgita bodhinidānam | 

taṃ ca satkṛtya prakāśiya dharmaṃ raśmi nivṛtta sa prajñaviyūhā: || 

buddhavatī yada raśmi pramuñcī tāya prabhāya saṃcodita sattvā: | 

buddhasahasra aneka acintyān paśyiṣu padmavaneṣu niṣaṇṇān || 

buddhamahātmata buddhavimokṣā bhāsita buddhavikurva anantā | 

buddhabalāviprabhāvana kṛtvā buddhavatī prabha tena nivṛttā || 

teíbhayaṃdada raśmi pramuñcī tāya bhayārdita sattva sa spṛṣṭā: | 

bhūtagrahāvadhatāḍanabandhe mucyiṣu sarvupasargabhayebhya: || 

ye abhayena nimantrita sattvā: prāṇivadhāttu nivārita bhonti | 

trāyita yaccharaṇāgata bhītāstenabhayaṃdada raśmi nivṛttā ||

@180

sarvasukhāvaha osari raśmī tāya gilāna ya ātura spṛṣṭā: | 

sarvata vyādhidukhātpratimuktā dhyānasamādhisukhāni labhanti || 

rogavinodani mūlaphalopadhi ratna rasāyana gandhanulepān | 

phāṇita kṣīra madhū ghṛta tailān bhojanapāna daditva ya labdhā || 

buddhanidarśani raśmi pramuñcī tāya sa codita āyukṣayānte | 

buddha anusmari paśyiṣu buddhaṃ teícyuta gacchi sa buddhakṣetram || 

kāla karonti ca smārita buddhā darśitaprītakarā jinabimbān | 

buddhagatā: śaraṇaṃ maraṇānte bhāsiya buddhanidarśani labdhā || 

dharmaprabhāvani raśmi pramuñcī tāya prabhāya saṃcodita sattvā | 

dharma paṭhanti śṛṇvanti likhantī dharmaratī rata te sada bhonti || 

dharmadurbhikṣaya dyotitu dharmo dharmagaveṣiṇa pūrita āśā | 

chanda janitva prayujya ya dharma bhāṣata dharmaprabhāvani labdhā || 

ghoṣavatī yada raśmi pramuñcī buddhasutā paricodanatāyām | 

yātuka śabdapracāru triloke sarva tathāgataghoṣa śṛṇvanti || 

uccasvareṇa stavanti maharṣīn tūryamahattaraghaṇṭapradānai: | 

sarvajage jinaghoṣarutārthaṃ niścari ghoṣavatī prabha labdhā || 

teímṛtaṃdada raśmi pramuñcī tāya prabhāsaya codita sattvā: | 

sarva pramāda ciraṃ prajahitvā sarvaguṇai: pratipadyati yogam || 

du:kha aneka upadravapūrṇaṃ bhāṣita saṃskṛta nityamakṣemam | 

śāntinirodhasukhaṃ sada kṣemaṃ bhāṣayatā amṛtaṃdada labdhā ||

raśmi viśeṣavatī yada muñcī tāya prabhāsaya codita sattvā | 

śīlaviśeṣa samādhiviśeṣaṃ prajñaviśeṣa śṛṇonti jinānām || 

śīlata agra samādhita agro prajñata agra mahāmunirājā | 

ya: stuta varṇita bodhinidānaṃ tena viśeṣavatī prabha labdhā || 

ratnaviyūha ya osari raśmi tāya prabhāsaya codita sattvā: | 

akṣara ratnanidhāna labhitvā pūjayi ratnavarebhi maharṣīn || 

ratnavisarga jine jinastūpe saṃgrahi kṛtsnajanaṃ ratanebhi: | 

ratnapradāna karitva jinānāṃ raśmi nivṛtta ye ratnaviyūhā || 

gandhaprabhāsa ya osari raśmī tāya prabhāsaya codita sattvā: | 

ghrātva amānuṣa gandha manojñān buddhaguṇe niyutāni bhavanti || 

@181

gandhanulepanu mānuṣadivyairyatkṛta pūja narādhipatīnām |

gandhamayān jinavigrahastūpān kṛtva nivṛtta sugandhaprabhāsa: || 

muñcati raśmi vicitraviyūhān indrapatākadhvajāgravicitrān | 

tūryaninādita gandhapradhūpita śobhi surottamapuṣpavikīrṇam || 

tūryapratyudgami pūja jinānāṃ puṣpavilepanadhūpanacūrṇai: | 

chatradhvajāgrapatākavitānaistena vicitraviyūha nivṛttā: || 

raśmi prasādakarī yada muñcī pāṇitalopama saṃsthihi bhūmi: | 

śodhayato ṛṣi āśramastūpān tena prasādakarī prabhaṃ labdhā || 

muñcati meghavatī yada raśmiṃ saṃsthihi gandha pravarṣati megham | 

stūpavarāṅgaṇa gandhajalenā siñciya meghavatī prabha labdhā || 

bhūṣaṇavyūha pramuñcatu raśmīnnagna acela subhūṣaṇa bhontī | 

vastranibandhanahāravicitraṃ datva vibhūṣaṇa raśmi nivṛttā || 

raśmi rasāgravatī yada muñcī bhukṣita bhojya rasāgra labhantī | 

bhojana pāna vicitra rasāgrān datva rasāgravatī prabha labdhā || 

arthanidarśani muñcati raśmīn ratnanidhāna labhanti daridrā: | 

akṣayaratnanidhiṃ tribhi ratnairdānata arthanidarśani labdhā || 

cakṣuviśodhani muñcati raśmīn andha tadā dṛśi rūpa vicitram | 

dīpapradāna jine jinastūpe cakṣuviśodhani raśmi nivṛttā ||

śrotraviśodhani muñcati raśmīn śrotravihīna śruṇī pṛthu śabdān | 

vādyapradāna jine jinastūpe śrotraviśodhani raśmi nivṛttā || 

ghrāṇaviśodhani muñcati raśmīn ghrāyi aghrāyitapūrva sugandhān | 

gandhapradāna jine jinastūpe ghrāṇaviśodhani raśmi nivṛttā ||

jihvaviśodhani muñcati raśmīn snigdhamanojñarutai: stuti buddhān | 

vāca durukta vivarjita rūkṣā ślakṣṇa udīrita raśmi nivṛttā || 

kāyaviśodhani muñcati raśmīn indriyahīna suindriya bhonti | 

kāya praṇāma jine jinastūpe kurvata kāyaviśodhani labdhavā || 

cittaviśodhani muñcati raśmīn unmatu sarva sacitta bhavanti | 

citta samādhivaśānuga kṛtvā cittaviśodhani raśmi nivṛttā || 

rūpaviśodhani muñcati raśmīn paśyiya cintiya rūpa narendrān | 

rūpakaśodhani citra samantāt stūpa alaṃkaratā pratilabdhā || 

śabdaviśodhani muñcati raśmīn śabda aśabdata śūnya vijānī | 

pratyayajāta pratiśrutatulyaṃ śabdaprakāśanaraśmi nivṛttā ||

@182

gandhaviśodhani muñcati raśmīn sarva durgandha sugandha bhavantī | 

gandhavarāgra janairjinastūpāna snāpana bodhidrumaprabha eṣā || 

te rasaśodhani muñcati raśmīn sadviṣa nirviṣa bhonti rasāgrā: | 

buddha saśrāvaka mātṛpitṛṇāṃ sarvarasāgrapradānaprabhaiṣām || 

sparśaviśodhani muñcati raśmīn kakkhaṭa sparśa mṛdū sukha bhontī | 

śaktitriśūlasitomaravarṣā mālyamṛdū padumotpala bhontī ||

dṣya aneka mṛdū sukhasparśā saṃstari mārgi vrajanti jinānām | 

puṣpa vilepana cīvara sūkṣmā mālyavitānapradānaprabheyam || 

dharmaviśodhani muñcati raśmīn sarvata romata cintiya dharmān | 

niścarata: śruṇi lokahitānāṃ toṣayi sarvadhimukti jinānām || 

pratyayajāta ajātasvabhāvā dharmaśarīra ajātaśarīrā: | 

dharmata nityasthitā gaganasthā sūcata dharmaviśodhani labdhā || 

raśmi sukhāpramukhā iti kṛtvā ekatu romamukhāttu ṛṣīṇām | 

niścari gaṅgarajopama raśmī sarva pṛthagvidha karmaprayogā: || 

te yatha ekata romamukhāto osari gaṅgarajopama raśmī | 

evamaśeṣata sarvatu romā deśa samādhi vikurva ṛṣīṇām || 

yena guṇena ya raśmi nivṛttā tasmi guṇeṣu sahāyaka pūrve | 

teṣu tameva pramuñcati raśmiṃ jñānavikurvaṇa eṣa ṛṣīṇām || 

teṣa ya puṇyasahāyaka pūrve yairanumodita yācita yebhi: | 

yebhi ca dṛṣṭa śubhopacitaṃ vā te ima raśmi prajānati teṣām || 

ye ca śubhopacitā: kṛtapuṇyā: pūjita yebhi puna: puna buddhā: | 

arthika chandika buddhaguṇebhi: codana teṣa karoti ya raśmi: || 

sūrya yathā jātyandha na paśyī no ca sa nāsti udeti sa loke | 

cakṣusameta udāgamu jñātvā sarva prayujya svakasvaka dharma || 

evata raśmi mahāpuruṣāṇāṃ asti ca te itare ca na paśyī | 

mithyahatā adhimuktivihīnā: durlabha te ca udāramatīnām || 

ābharaṇāni nipāna vimānā: ratna rasāyana gandhanulepā: |

teípi tu  asti mahātmajanasya  te ca sudurlabha kṛcchragatānām || 

evata raśmi mahāpuruṣāṇāṃ asti ca te itare ca na paśyī | 

mithyahatā adhimuktivihīnā: durlabha te ca udāramatīnām || 

yasyimu raśmiprabheda śruṇitvā bheṣyati śraddadhimukti prasāda: | 

tena na kāṅkṣa na saṃśaya kāryo nāṅga na bheṣyi mahāguṇaketu: ||

@183

te parivāraviyūha vikurvā agrasamādhyabhinirharamāṇā: |

sarvadaśaddiśi apratimānā: darśayi buddhasutā: parivāram || 

te trisahasrapramāṇu vicitraṃ padmamadhiṣṭhihi raśmiviyūhā: | 

kāyaparyaṅka parisphuṭa padmaṃ darśayi eṣa samādhi vikurvā || 

te daśakṣetrarajopama anye padmamadhiṣṭhihi saṃparivāram | 

sarva parīvṛta buddhasutebhī ye ca samādhyasamādhivihārī || 

ye paripācita tena ṛṣīṇāṃ sattva niṣpādita buddhaguṇeṣu | 

te parivāriya taṃ mahapadmaṃ sarva udikṣiṣu prāñjalibhūtā: || 

te ca samāhita bālaśarīre vyutthihi yauvanavegasthitebhya: | 

yauvanavegasthiteṣu samāhita vyutthihi jīrṇaka vṛddhaśarīrā: || 

jīrṇaka vṛddhaśarīri samāhita vyutthihi śraddha upāsikakāyāt | 

śraddha upāsikakāyasamāhita vyutthihi bhikṣuṇikāyaśarīrā || 

bhikṣuṇikāya śarīri samāhita vyutthihi bhikṣu bahuśrutakāyā: | 

bhikṣu bahuśrutakāya samāhita vyutthihi śaikṣaaśaikṣaśarīrā: || 

śaikṣaaśaikṣaśarīri samāhita vyutthihi pratyayabuddhaśarīrā | 

pratyayabuddha śarīri samāhita vyutthihi buddhavarāgraśarīrā ||

buddhavarāgraśarīri samāhita vyutthihi devatakāyaśarīrā | 

devatakāyaśarīri samāhita vyutthihi nāgamaharddhikakāyā: ||

nāgamaharddhikakāyasamāhita vyutthihi yakṣamaharddhikakāyā: | 

yakṣamaharddhikakāyasamāhita vyutthihi sarvatabhūtaśarīrā: || 

sarvata bhūtaśarīri samāhita vyutthihi ekatu romamukhāta: | 

ekatu romamukhasmi samāhita vyutthihi sarvata romamukheṣu ||

sarviṣu romamukheṣu samāhita vyutthihi ekatu vālapathāta: | 

ekatu vālapathasmi samāhita vyutthihi sarvata vālapathebhya: || 

sarviṣu vālapatheṣu samāhita vyutthihi te paramāṇurajāta: |

ekarajasmi samāhita bhūtvā vyutthihi sarvarajebhya aśeṣam || 

sarvaraje samāhita bhūtvā vyutthihi sāgaravajratalāta: | 

sāgaravajratalasmi samāhita vyutthihi te maṇivṛkṣaphalebhya: ||

vṛkṣaphaleṣu samāhita bhūtvā vyutthihi raśmimukhebhi jinānām | 

raśmimukheṣu jināna samāhita vyutthihi sāgaratoyanadībhya: || 

sāgaratoyanadīṣu samāhita vyutthihi tejapathātu mahātmā | 

tejapathasmi samāhita bhūtvā vyutthihi vāyupathānusmṛtīmān || 

@184

vāyupathe tu samāhita bhūtvā vyutthihi bhūmitalātu mahātmā | 

bhūmitale tu samāhita bhūtvā vyutthihi sarvatu devavimānāt || 

sarvi tu devabalāna samāhita vyutthihi te gaganānusmṛtīmān | 

eti samādhivimokṣa acintyāsteṣa acintyaguṇopacitānām ||

kalpa acintya prabhāṣiyamāṇā: sarvajinebhi na śakya kṣayītum | 

sarvajinebhi ca bhāṣita ete karmavipāku jagasya acintyo || 

nāgavikurvita buddhavikurvā dhyāyina dhyāna acintya vikurvā | 

te ca vaśe sthita aṣṭa vimokṣā: śrāvaka ekabhavī bahu bhontī || 

bhūtva bahu: puna eka bhavitvā dhyāyati prajvalate gaganasmin | 

te hi mahākaruṇāya vihīnā bodhianarthiku loka upekṣī || 

darśayi kāyavikurva acintyā kasya na darśayi lokahitaiṣī | 

candra sasūrya nabhe vicarantau darśayi sarvadiśi pratibhāsam || 

utsasarohradakūpataḍāge bhājanaratnasamudranadīṣu | 

evamacintiya darśiyi rūpaṃ sarvadaśaddiśI te naravīrā: || 

sarvasamādhivimokṣavidhijñā yatra tathāgata sākṣi svayaṃbhū: | 

sāgaradeva rutāvatināmā yāvatsatva samudryutpannā || 

teṣu svarāṅgaruteṣu vidhijñā toṣayi sarvarutān svarutena | 

sā hi sarāga sadoṣa rutāvati sarvarute pratighoṣavidhijñā || 

dhāraṇi dharmabalaṃ vaśiprāptā ka: sa na toṣi sadevakalokam | 

māyakaro yatha vidyavidhijño darśayi rūpa vicitra anantān || 

rātridivaikamuhūrtuku māsān varṣaśataṃ puna sphītapradīptān | 

māyakaro hi sarāgu sadoṣo toṣayi māyavikurvita lokam || 

dhyānaabhijñavimokṣasuśikṣita kasya na toṣayi caryavidhijña: | 

rāhu yathe[ṣa] ya nirmiṇi kāyaṃ kurvati vajrapade talabandham || 

darśanasāgaru nābhipramāṇaṃ bhoti sumerutale samaśīrṣa: | 

soípi sarāgu sadoṣa samoho rāhu nidarśayi īdṛśa ṛddhi || 

mārapramardana lokapradīpa kasya na darśayi ṛddhi anantā | 

paśya acintiya [śakravi]kurvā devasurendraraṇasmi pravṛtte || 

yātuka bimbara nekasurāṇāṃ tātuka nirmiṇi śakru svakāyān | 

sarvasurendrasurāśca vijānī śakramapuratogata svāyum ||

eṣa gṛhyeta vajradharāṇāṃ saṃbhramu gacchisu sarvasurendrā: | 

netra sahasra bhayaṃkara darśī jvālapramuñcana vajra gṛhītam || 

@185

varmitakāya durāsadateja śakramudīkṣya palātvasurendrā: | 

so hi ta itvara puṇyabalenā śakra vikurvati devajayārthī || 

sarvajagasya aśeṣata trāṇaṃ akṣaya puṇya kuto na vikurvī | 

* * * * 

vāyuta saṃbhuta megha pravarṣī vāyuta megha puna: prasamentī | 

vāyuta sasya virohati loke vāyu sukhāvaha sarvajagasya || 

so hi aśikṣita pāramitāsu buddhaguṇeṣu aśikṣita vāyu: | 

darśayi lokavipāka acintyā kasya na darśayi te vara labdhā || 

iti śikṣāsamuccaye ratnatrayānusmṛtirnāmāṣṭādaśa: pariccheda: samāpta: ||

@186

19

puṇyavṛddhirnāma navadaśa: pariccheda: | 

anyoípi puṇyavṛddhaye hetu: kārya:, yoíyaṃ sarvāvasthāsu sattvārtha: | yathā kathitaṃ 

cāryaratnameghe-sa tathāgatacaitye vā tathāgatavigrahe vā puṣpaṃ vā dhūpaṃ vā gandhaṃ vā dadat sarvasattvānāṃ 

dau:śīlyadaurgandhyamalāpanayanāya tathāgataśīlapratilambhāya ca pariṇāmayati | sa samārjanopalepanaṃ 

kurvan sarvasattvānāmaprāsādikeryāpathavigamāya prāsādikeryāpathasaṃpade ca pariṇāmayati | sa 

puṣpacchatramāropayan sarvasattvānāṃ sarvakleśaparidāhavigamāya pariṇāmayati | sa vihāraṃ praviśannevaṃ 

cittamutpādayati-sarvasattvān nirvāṇapuraṃ praveśayeyam | sa niṣkramannevaṃ cittamutpādayati-sarvasattvān 

saṃsāracārakānniṣkrāmayeyam | sa labhanadvāramuddhāṭayannevaṃ cittamutpādayati-sarvasattvānāṃ lokottareṇa 

jñānena nirvāṇasugatidvāramuddhāṭayeyam | sa pidadhadevaṃ cittamutpādayati-sarvasattvānāṃ sarvāpāyadvārāṇi 

pidadhyām | sa niṣīdannevaṃ cittamutpādayati-sarvasattvān bodhimaṇḍe niṣādayeyam | sa dakṣiṇena 

pārśvena śayyāṃ kalpayannevaṃ cittamutpādayati-sarvasattvāneva parinirvāpayeyam | sa tato vyuttiṣṭhannevaṃ 

cittamutpādayati-sarvasattvān vyutthāpayeyaṃ sarvakleśaparyutthānebhya: | sa śarīragatyā gacchannevaṃ 

cittamutpādayati-sarvasattvā mahāpuruṣagatyā gacchantu | sa tatropaviṣṭa evaṃ cittamutpādayati-sarvasattvā 

ni:śalyakriyā yaduta rāgadveṣamohebhya: | sa śaucaṃ kurvannevaṃ cittamutpādayati-sarvasattvānāṃ kleśamalān 

prakṣālayeyam | sa hastau prakṣālayannevaṃ cittamutpādayati-sarvasattvānāṃ sarvakleśavāsanāmapanayeyam | 

sa pādau prakṣālayannevaṃ cittamutpādayati-sarvasattvānāmanekaprakārāṇi kleśarajāṃsyapanayeyam | 

mukhaṃ prakṣālayannevaṃ cittamutpādayati-sarvasattvānāṃ sarvadharmamukhāni pariśodhayeyam | sa dantakāṣṭhaṃ 

bhakṣayannevaṃ cittamutpādayati-sarvasattvānāṃ nānāvidhān kleśamalānapanayeyam | sarvāṃ kāyāvasthāṃ 

sarvasattvahitasukhāya pariṇāmayati | tathāgatacaityaṃ vandamāna evaṃ cittamutpādayatiósarvasattvā

vandanīyā bhavantu sadevakasya lokasyeti || 

athavā yathā āryaprajñāpāramitāyām-punaraparaṃ śāriputra vyālakāntāramadhyagatena bodhisattvena 

mahāsattvena nottrasitavyam, na saṃtrasitavyam, na saṃtrāsamāpattavyam | tatkasmāddheto: ? tathā hi tena 

sarvaṃ parityaktaṃ sarvasattvānāmarthāya | tenaivaṃ cittamutpādayitavyam-sacenmāṃ vyālā bhakṣayeyu:, tebhya eva 

taddānaṃ dattaṃ bhavatu | mama ca dānapāramitāparipūrirbhaviṣyati | abhyāsannā ca bhaviṣyati[bodhi:] | 

tathā ca kariṣyāmi yathā meínuttarāṃ samyaksaṃbodhimabhisaṃbuddhasya satastatra buddhakṣetre tiryagyonigatā: 

sattvā: sarveṇa sarvaṃ na bhaviṣyanti, na prajñāsyante | corakāntāramadhyagatena śāriputra bodhisattvena 

mahāsattvena nottrasitavyaṃ na saṃtrasitavyaṃ na saṃtrāsamāpattavyam | tatkasmāddheto: ? sarvasvaparityāgakuśalā 

hi te bodhisattvā mahāsattvā: | utsṛṣṭakāyenāpi ca bodhisattvena bhavitavyaṃ parityaktapariṣkāropa- 

karaṇena ca | tenaivaṃ cittamutpādayitavyam-te cenme sattvā: pariṣkāropakaraṇāni haranti, tebhya evaitaddhanaṃ 

dattaṃ bhavatu | sacenmāṃ kecijjīvitād vyaparopayeyu:, tatra mayā na dveṣo na krodha utpādayitavya: | 

teṣāmapi mayā na kāyena na vacasā na manasā aparāddhavyam | evaṃ ca me tasmin samaye dānapāramitā ca 

@187

śīlapāramitā ca kṣāntipāramitā ca paripūriṃ gamiṣyati | anuttarā ca me samyaksaṃbodhi- 

rabhyāsannā bhaviṣyati | tathā ca kariṣyāmi, tathā pratipatsye, yathāmeínuttarāṃ samyaksaṃbodhimabhisaṃ- 

buddhasya satastatra buddhakṣetre ete cānye ca doṣā: sarveṇa sarvaṃ sarvathā sarvaṃ na bhaviṣyanti, na prajñā-

syante | pānīyakāntāramadhyagatena śāriputra bodhisattvena mahāsattvena nottrasitavyaṃ na saṃtrasitavyaṃ 

na saṃtrāsamāpattavyam | tatkasmāddheto: ? asaṃtrastadharmāṇo hi bodhisattvā mahāsattvā bhavanti | 

evaṃ cānena cittamutpādayitavyam-sarvasattvānāṃ mayā sarvatṛṣṇācchedāya śikṣitavyam | na bodhisattvena 

mahāsattvena saṃtrāsamāpattavyam | sacedahaṃ tṛṣṇayā kālaṃ kariṣyāmi, api tu khalu puna: sattvānāmantike

mahākaruṇācittamutpādayiṣyāmi-aho batālpapuṇyā amī sattvā yadeteṣāṃ loke evaṃrūpāṇi 

pānīyakāntārāṇi prajñāyante | tathā punarahaṃ kariṣyāmi, tathā pratipatsye, yathā meínuttarāṃ 

samyaksaṃbodhimabhisaṃbuddhasya satastatra buddhakṣetre sarveṇa sarvaṃ sarvathā sarvaṃ pānīyakāntārāṇi na 

prajñāsyante | tathā ca sarvasattvān puṇyai: saṃyojayiṣyāmi, yathā te aṣṭāṅgopetapānīyalābhino 

bhaviṣyanti | tathā dṛḍhaṃ vīryamārapsye sarvasattvānāṃ kṛtaśo yathā vīryapāramitā tasmin samaye paripūriṃ 

gamiṣyati | punaraparaṃ śāriputra bubhukṣākāntāramadhyagatena bodhisattvena mahāsattvena nottrasitavyaṃ 

na saṃtrasitavyaṃ na saṃtrāsamāpattavyam | evaṃ cānena saṃnāha: saṃnaddhavya:-tathā dṛḍhaṃ vīryamārapsye, 

tathā ca svaṃ buddhakṣetraṃ pariśodhayiṣyāmi, yathā meínuttarāṃ samyaksaṃbodhimabhisaṃbuddhasya satastatra 

buddhakṣetre sarveṇa sarvaṃ sarvathā sarvaṃ evaṃrūpāṇi bubhukṣākāntārāṇi na bhaviṣyanti, na prajñāsyante | 

sukhitā eva te sattvā bhaviṣyanti sukhasamaṅgina: sarvasukhasamarpitā: | tathā ca kariṣyāmi yathā 

teṣāṃ sattvānāṃ yo ya evābhiprāyo bhaviṣyati, yadyadevākāṅkṣiṣyanti manasā, tattadeva prādurbhaviṣyati, 

tadyathāpi nāma devānāṃ trāyastriṃśānāṃ manasā sarvaṃ prādurbhavati, manasā sarvamutpadyate | tathā dṛḍhaṃ 

vīryamārapsye yathā teṣāṃ sattvānāṃ dhārmikā abhiprāyā: paripūriṃ  gamiṣyanti, avaikalyaṃ ca 

jīvitapariṣkārai: sarvasattvānāṃ bhaviṣyati sarveṣāṃ sarvata: sarvadeti || 

evamayam- 

sarvāvasthāsu sattvārtha: 

puṇyavṛddhihetu: | vistaratastvāryagocarapariśuddhisūtre draṣṭavya: || 

kiṃ ca-

dharmadānaṃ nirāmiṣam | 

puṇyavṛddhinimittaṃ bhavati || 

yathoktamāryādhyāśayasaṃcodanasūtre-viṃśatirime maitreya ānuśaṃsā nirāmiṣadāne, yo lābha- 

satkāramapratikāṅkṣan dharmadānaṃ dadāti | katame viṃśati: ? yaduta-smṛtimāṃśca bhavati, matimāṃśca

bhavati, buddhimāṃśca bhavati, gatimāṃśca bhavati, dhṛtimāṃśca bhavati, prajñāvāṃśca bhavati, lokottarāṃ ca 

prajñāmanuvidhyati, alparāgo bhavati, alpadveṣoílpamoha:, māraścāsyāvatāraṃ na labhate, buddhairbhagavadbhi: 

samanvāhriyate, amanuṣyāścaimaṇ rakṣanti, devāścāsyauja: kāye prakṣipanti, amitrāścāsyāvatāraṃ na 

@188

labhante, mitrāṇi cāsya abhedyāni bhavanti, ādeyavacanaśca bhavati, vaiśāradyāṃśca pratilabhate, 

saumanasyabahulaśca bhavati vidvatpraśastaśca, anusmaraṇīyaṃ cāsya taddharmadānaṃ bhavati | ime maitreya 

viṃśatiranuśaṃsā iti ||

āryaprajñāpāramitāyāṃ tvāha-sacettvamānanda śrāvakayānikānāṃ pudgalānāṃ śrāvakabhūmau 

dharmaṃ deśaye:, tasyāṃ ca dharmadeśanāyāṃ ye trisāhasramahāsāhasre lokadhātau sattvāste sarveírhattvaṃ 

sākṣātkuryu: | tadadyāpi tvayā me śrāvakeṇa śrāvakakṛtyaṃ na kṛtaṃ syāt | sacetpuna: tvamānanda 

bodhisattvasya mahāsattvasyaikamapi prajñāpāramitāpratisaṃyuktaṃ padaṃ deśaye:, prakāśaye:, evamahaṃ tvayā 

śrāvakeṇārādhita: syām | tayā ca pūrvikayā dharmadeśanayā ye trisāhasramahāsāhasre lokadhātau sattvāste 

sarveírhattvaṃ prāpnuyu: | teṣāṃ cārhatāṃ yaddānamayaṃ puṇyakriyāvastu śīlamayaṃ puṇyakriyāvastu bhāvanāmayaṃ 

puṇyakriyāvastu, tatkiṃ manyase ānanda api nu sa bahu puṇyaskandha: ? āha-bahu bhagavan, 

bahu sugata | bhagavānāha-ata: sa ānanda śrāvakayānikapudgalo bahutaraṃ puṇyaskandhaṃ 

prasavati, yo bodhisattvānāṃ mahāsattvānāṃ prajñāpāramitāpratisaṃyuktaṃ dharma deśayati | atoípyānanda 

bahutaraṃ puṇyaskandhaṃ prasavati, yo bodhisattvo mahāsattvoíparasya bodhisattvasya prajñāpāramitāpratisaṃyuktaṃ 

dharmaṃ deśayati, antaśa ekadivasamapi | tiṣṭhatvānanda ekadivasa:, antaśa: prāgbhaktamapi |

tiṣṭhatvānanda prāgbhaktam, antaśa ekanālikāmapi | yāvadantaśa ekakṣaṇasaṃnipātamapi | peyālaṃ | 

idamānanda tasya bodhisattvasya mahāsattvasya dharmadānaṃ sarvaśrāvakayānikānāmapi sarvapratyekabuddhayānikānāṃ 

ca pudgalānāṃ kuśalamūlamabhibhavati | evaṃ kuśalamūlasamanvāgato bodhisattvo mahāsattva:, evaṃ 

kuśalamūlaṃ samanvāharan, asthānamānanda anavakāśo yatsa bodhisattvo mahāsattvo vivarteta anuttrāyā:

samyaksaṃbodhe: | naitatsthānaṃ vidyata iti || 

kathaṃ dharmadānaṃ dātavyam ? yathā{1. SDP 13.24; 26-29; 32-35.}āryasaddharmapuṇḍarīkeíbhihitam- 

kālena co(vā) cintayamānu paṇḍita: 

praviśya layanaṃ tatha ghaṭṭayitvā | 

vipaśya dharmaṃ imi sarvayoniśo 

utthāya deśeta alīnacitta: || 

sukhasthito bhoti sadā vicakṣaṇo 

sukhaniṣaṇṇastatha dharma bhāṣate | 

udāraprajñapta karitva āsanaṃ 

caukṣe manojñe pṛthivīpradeśe || 

caukṣaṃ ca so cīvara prāvaritvā 

suraktaraṅgaṃ ca prasannaraṅgai: | 

āsevakaṃ(kān) kṛṣṇa tathā daditvā 

mahāpramāṇaṃ ca nivāsayitvā ||

@189

sa pādapīṭhasmi niṣadya āsane 

vicitradūṣyehi susaṃstṛtasmin | 

sudhautapādaśca upāruhitvā 

snigdhena śīrṣeṇa, mukhena cāpi || 

dharmāsane tatra (cātra) niṣīdiyāna: 

ekāgra sattveṣu samaṃ vipaśyan (samāgateṣu) | 

upasaṃhareccitrakathā bahūśca 

bhikṣūnatho (co)bhikṣuṇikāstathaiva || 

kilāsitāṃścāpi vivarjayīta 

na cāpi utpādayi khedasaṃjñām | 

aratiṃ ca sarvāṃ vijahīta paṇḍito 

maitrībalaṃ parṣadi bhāvayecca || 

bhāṣecca rātriṃdivamagradharmān 

dṛṣṭāntakoṭīniyutai: sa paṇḍita: | 

saṃharṣayettāṃ (tparṣa) ca tathaiva toṣayet 

na cāpi kiṃcittatra jātu prārthayet || 

khādyaṃ ca bhojyaṃ ca tathānnapānaṃ 

vastrāṇi śayyāsanacīvarāṇi | 

gilānabhaiṣajya na cintayetsa: 

na vijñapetparṣadi kiṃcidanyat || 

anyatra cinteya sadā vicakṣaṇa: 

bhaveya buddhoíhamime ca sattvā: | 

etacca me sarvasukhopadhānaṃ 

yaṃ dharma śrāvemi hitāya loke || 

atraivāha-na{1. SDP 13.} ca kasyacidantaśo dharmapremṇāípyadhikataramanugrahaṃ karoti || 

āryaca{2. SR 24. 44-50.}ndrapradīpasūtreípyāha-

adhyeṣayeyuryadi tvāṃ te dharmadānasya kāraṇāt | 

prathamaṃ vāca bhāṣeyā nāhaṃ vaipulyaśikṣita: || 

evaṃ tvaṃ vāca bhāṣeyā yuṣme (āyuṣmān) vā vijñapaṇḍitā: | 

kathaṃ mahātmanāṃ śakyaṃ purato bhāṣituṃ mayā ||

sahasaiṣāṃ na jalpeta tulayitvā tu bhājanam | 

yadi bhājanaṃ vijānīyā anadhīṣṭoípi deśaye: ||

		

@190

yadi du:śīlān paśyesi pariṣāyāṃ bahūn sthitān | 

saṃlekhaṃ mā prabhāṣestvaṃ varṇaṃ dānasya kīrtaye: || 

bhaveyuryadi cālpecchā: śuddhā: śīle pratiṣṭhitā: | 

maitraṃ cittaṃ janitvā tvaṃ kuryā: sāṃlekhikīṃ kathām || 

parīttā yadi pāpecchā: śīlavantoítra vistarā: | 

labdhapakṣastadā bhūtvā varṇaṃ śīlasya kīrtaye: || iti || 

uktaṃ ca āryasāgaramatisūtre-tadyathā same | samavati | śamitaśatru | aṅkure | maṅkure | 

mārajite | karāḍe | keyūre | oghavati | ohokayati | viśaṭhanirmale | malāpanaye | okhare | 

kharograse | grasane | hemukhī | parāṅmukhī | āmukhī | śamitāni sarvagrahabandhanāni | nigṛhītā: 

sarvaparapravādina: | vimuktā mārapāśā: | sthāpitā buddhabhudrā: | samuddhātitā: sarvamārā: | acalita- 

padapariśuddhyā vigacchanti sarvamārakarmāṇi | imāni sāgaramate mantrapadāni dharmabhāṇakena supravṛttāni 

kṛtvā, dharmāsanakena supravṛttāni katvā, dharmāsananiṣaṇṇena sarvāṃ parṣadaṃ bodhyākārābhinirhṛtayā maitryā 

spharitvā ātmani vaidyasaṃjñāmutpādya dharma bhaiṣajyasaṃjñāṃ dharmaśravaṇikeṣvāturasaṃjñāṃ tathāgate satpuruṣasaṃjñāṃ 

dharmanetryāṃ cirasthitikasaṃjñāmutpādya imāni mantrapadānyāmukhīkṛtya dharmasaṃkathā karaṇīyā | tasya 

samantādyojanaśate na māro na mārakāyikā vā devatā upasaṃkramayiṣyanti vicakṣu:karaṇe | 

yeípyenamupasaṃkramiṣyanti, teípyasya na śakṣyantyantarāyaṃ kartumiti || 

atraivāha-dharmabhāṇakena caukṣeṇa śucisamudācāreṇa susnātena śucinivāsitena 

bhavitavyamiti || evaṃ dharmadānam || 

bodhacittaṃ ca puṇyasya vṛddhihetu: samāsata: ||26||

yathoktamāryaratnakaraṇḍakasūtre- 

tadyathāpi nāma mañjuśrīrnānāgandhavṛkṣāśca caturdhātusaṃgṛhītā vivardhante, evameva mañjuśrīrnānā- 

saṃbhāropacitaṃ bodhisattvasya kuśalamūlaṃ bodhicittasaṃgṛhītaṃ sarvajñatāpariṇāmitaṃ vivardhate | iti ||

eṣādikā adikarmikāṇāṃ sahasā bodhisattvaśikṣā smaraṇārthamupadarśitā | vistaratastu 

buddhaviṣaya eva | atra cāsyā yathoktāyā: śikṣāyā:- 

siddhi: samyakprahāṇānāmapramādāviyojanāt | 

smṛtyātha saṃprajanyena yoniśaścintanena ca ||27|| 

tatra anutpannānāṃ pāpakānāmakuśalānāṃ dharmāṇāmanutpādāyaiva chandaṃ janayati, vyāyacchati, 

vīryamārabhate, cittaṃ pragṛhṇāti, samyakpraṇidadhātītyanena rakṣā | utpannānāṃ ca prahāṇāya chandaṃ

janayatītyanena śuddhi: | anutpannānāṃ kuśalānāṃ dharmāṇāmutpādāya chandaṃ janayati | yāvadutpannānāṃ 

ca sthitaye bhūyobhāvāya chandaṃ janayatītyādi anena vṛddhi: | etāni ca nityamapramādādhiṣṭhitāni 

kāryāṇi, sarvakuśalamūlānāṃ tanmūlatvāt ||

@191

yathoktamā{1. S R 25. 14.}ryacandrapradīpasūtre- 

yāvanti dharmā: kuśalā: prakīrtitā: 

śīla śrutaṃ tyāgu tathaiva kṣānti:

sarveṣa mūlaṃ hyayamapramādo 

nidhānalambha: sugatena deśita: || iti || 

koíyapramādo nāma ? iṣṭavighātāniṣṭāgamaśaṅkāpūrvakaṃ pratikāratātparyam | tadyathā 

tīvrakopaprasādasya rājño bhaiṣajyatailaparipūrṇabhājanaṃ gṛhītvā picchilasaṃkrameṇa bhṛtyasya gacchata: || 

uktaṃ hi āryatathāgataguhyasūtre-tatra katamoípramāda: ? yadindriyasaṃvara: | sa cakṣuṣā rūpāṇi 

dṛṣṭvā na nimittagrāhī bhavati, nānuvyañjanagrāhī | evaṃ yāvanmanasā dharmān vijñāya na nimittagrāhī bhavati, 

nānuvyañjanagrāhī | sarvadharmeṣvāsvādaṃ cādīnavaṃ ca ni:śaraṇaṃ ca yathābhūtaṃ prajānāti | ayamucyate 

apramāda: || punaraparam-apramādo yatsvacittasya damanam, paracittasyārakṣā, kleśarateraparikarmaṇā, 

dharmarateranuvartanam, yāvadayamucyateípramāda: | yasya guhyakādhipate śraddhā cāpramādaśca, tasyānulomikena 

vīryeṇa kāryam, yena tānapramādakāraṇān śraddhākāraṇāṃśca dharmān samudānayati | yasya guhyakādhipate 

śraddhā cāpramādaśca vīryaṃ ca, tena smṛtisaṃprajanye yoga: karaṇīya:, yena smṛtisaṃprajanyena sarvān 

bodhipakṣān dharmānna vipraṇāśayati | yasya guhyakādhipate śraddhā cāpramādaśca vīryaṃ ca 

smṛtisaṃprajanyaṃ ca, tena yoniśa:prayoge yoga: karaṇīya: | yoniśa:prayukto hi guhyakādhipate 

bodhisattvo yadasti tadastīti prajānāti, yannāsti tannāstīti prajānāti | yāvadasti saṃvṛtyā 

cakṣurityādi || 

tathā atraivāha-

sadāípramādo hyamṛtasya mūlaṃ 

sattvārthayuktasya ca bodhicittam | 

yadyoniśaścaiva vivekacitta- 

maparigraha: sarvasukhasya mūlam || iti ||

āha ca- 

parātmasamatābhyāsādbodhicittaṃ dṛḍhībhavet | 

āpekṣikaṃ parātmatvaṃ pārāvāraṃ yathāmṛṣā || 

tatkūlaṃ na svata: pāraṃ kimapekṣyāstvapāratā |

ātmatvaṃ na svata:siddhaṃ kimapekṣya paro bhavet || 

taddu:khena na me bādhetyato yadi na rakṣasi | 

nāgāmikāyadu:khātte bādhā tatkena rakṣasi || 

@192

ahameva tadāpīti mithyeyaṃ parikalpanā | 

anya eva mṛto yasmādanyastatra prajāyate  || 

anyaścejjāyate tatra kiṃ puṇyena prayojanam | 

yūna: kiṃ vṛddhakāyasya sukhāya dhanasaṃcayai: || 

mṛte garbhagate tāvadanyo bāla: prajāyate | 

mṛte bālye kumāratvaṃ tannāśāyāgato yuvā || 

tannāśāccāgato vṛddha: eka: kāya: kathaṃ mata: | 

evaṃ pratikṣaṇaṃ cānya: kāya: keśanakhādivat ||

atha bālyaparityāgādbālo yāti kumāratām | 

kāyasvabhāvo vaktavyo yoívasthārahita: sthita: || 

kāyaścetpratimākāra: peśībhasmasu nāsti sa: | 

sūkṣmabhāvena cettatra sthaulyaṃ tyaktvā vyavasthita: | 

anirdeśya: svata: prāpta: kāya ityucyate na sa: || 

tatra cintaiva me nāsti dṛśyakāyastu nāśavān | 

avasthābhiśca saṃbandha: saṃvṛtyā caiva dṛśyate || 

āgamācca tadastitvaṃ yuktyāgamanivāritam | 

na guṇavyatirekeṇa pradhānaṃ vidyate yata: || 

na ca trīṇi pradhānāni tathā sattā guṇā api | 

pratyekaṃ tryātmakāsteípi śeṣaṃ naikavidhaṃ jagat ||

| 

acetanaṃ ca vastrādi tatsukhādyātmakaṃ katham | 

sukhāderna paṭotpatti: paṭādestu sukhādaya: | 

paṭādīnāmahetutvādabhāvastatsukhaṃ kuta: || 

tasmādāgamayuktibhyāmanityaṃ sarvasaṃskṛtam | 

taddhetuphalasaṃbandha: pratyakṣatvānna sādhyate || 

svasaṃtāne ca dṛṣṭoísau nityeṣu ca kathaṃ yathā | 

paramāṇustu naikoísti digbhedānupapattita: ||

dīpatailaṃ kṣayaṃ yāti kṣīyamāṇaṃ na lakṣyate | 

evaṃ bhāvā na lakṣyante kṣīyamāṇā: pratikṣaṇam || 

saṃtāna: samudāyaśca paṅktisenādivanmṛṣā |

tatrābhyāsādahaṃkāra: parasmin kiṃ na jāyate || 

tasmādevaṃ jagat jñeyaṃ yathāyatanasaṃcaya: | 

aprāptameva taddu:khaṃ pratikāryaṃ parātmano: ||

@193

ayuktamapi cedetatsvātmanyastītaratra na | 

yadayuktaṃ nivartyaṃ tat svamanyadvā yathābalam || 

kṛpayā bahu du:khaṃ cetkasmādutpādyate balāt | 

jagaddu:khaṃ nirūpyedaṃ kṛpādu:khaṃ kathaṃ bahu || 

evaṃ bhāvitasaṃtānā: paradu:khasamapriyā: | 

avīcīmavagāhante haṃsā: padmavanaṃ yathā ||

sattveṣu mucyamāneṣu ye te prāmodyasāgarā: | 

taireva nanu paryāptaṃ mokṣeṇāpyarasena kim || 

evaṃ parārthaṃ kṛtvāpi na mado na ca vismaya: |

na vipākaphalākāṅkṣā parārthaikāntatṛṣṇayā || 

daśadiksattvasaṃpattirātmīyāsya na saṃśaya: | 

nāstīrṣyāvakāśoípi parasaukhye svasaṃjñayā || 

pareṣāmātmano vāpi sāmānyā pāpadeśanā | 

puṇyānumodanā caivaṃ buddhādhyeṣaṇayācanam || 

pariṇāmanamapyevaṃ nirviśeṣaṃ pravartate | 

puṇyaṃ pravartate tasmādanantaṃ sattvadhātuvat || 

ayaṃ sa mārga: pravara: kṣemānantasukhotsava: | 

bodhisattvamahāsārtha: kalilaprītivardhana: ||

pālyamānaśca satataṃ vajrapāṇyādiyāntrikai: | 

māragulmikasaṃtrāsajananairbuddhakiṃkarai: || 

saṃbuddharājatanayā bodhicittarathasthitā: | 

vahante tena mārgeṇa stūyamānā: surādibhi: || 

tasmādātmatvamāropya sattveṣvabhyāsayogata: | 

parātmadu:khaśāntyarthamātmādīn sarvathotsṛjet || 

tṛṣṇā parigraho yasya tasya du:khaṃ na śāmyati | 

pariṇāmavināśitvātsa du:khajanako yata: || 

loke du:khāgnitapte ca kā rati: svasukhe bhavet | 

samantāddahyamānasya nakhādāheípi kiṃ sukham || 

ātmatṛṣṇā ca sarveṣāṃ du:khānāṃ mūlamuttamam | 

tasmānnihanmi tāmeva sattvebhya: svārthamutsṛjan || 

tadagradūtī jñātecchā jetavyā sarvayatnata: | 

ātmatattvasmṛtiṃ kṛtvā pratītyotpādacintayā ||

@194

yadbhayānnotsṛjāmyetattadevādadato bhayam | 

pratikṣaṇaṃ hi yātyeva kāyaścittaṃ ca me yata: || 

yadi nityāpyanityena nirmalā malavāhinā | 

bodhi: kāyena labhyeta nanu labdhā mayaiva sā || 

evamātmānamutsṛjya sarvasattvārthamācaret | 

bhaiṣajyapratimākalpo lokadharmeṣvacintaka: || 

sarvasattvārthamantritve svaprajñāṃ viniyojayet | 

yuktyā saṃrakṣya tu dravyaṃ sattveṣu vopayojayet || 

svakāye parakāye vā yaddu:khaṃ neha du:khakṛt | 

sattvānāṃ bhogavinnatvāt kleśā: śodhyā: prayatnata: | 

lokopajīvyātsattīrthādbhujaṃgakuṇapā iva || 

puṇyakṣetramidaṃ śuddhaṃ saṃpatsasyamahāphalam | 

sukhadurbhikṣasaṃtaptaṃ jagatsaṃtarpayiṣyati || 

lābhasatkārakāyādi tyaktaṃ nanu jane mayā | 

kopa: kasyārthamadyāpi mṛṣā vā tanmayoditam || 

svārthaghneṣu yadi dveṣa: kṛpā kutra bhaviṣyati | 

nirdayasyāpi ka: kopa: parārtho yadi naśyati || 

ākrośādikṣamā: satyamikṣukasturikādaya: | 

svāmyaśanena durnyastā nopabhogyā bhavanti te || 

cintayati pratīkāraṃ na ca svāmihitecchayā | 

nāpi saṃcodayatyenaṃ bhogārthaṃ nopayāti ca || 

anusmṛtyopasmṛtyaitānakṛṣṭoptā jinātmajā: | 

nānāviṣayadhātūnāṃ sarvendriyamahāgadān || 

vijñapya smārayitvaitān kruddhānapyupakāriṇa: | 

svabhāvātyaktamādhuryā: sukhayantyeva du:khitān || 

dhātava: pañca bhūvāritejonilakhasaṃjñitā: | 

yāvatsattvā: sthitāstāvatsarveṣāmarthakāriṇa: || 

sarvaduścaritenaiṣāṃ sattvārthadvinivartanam | 

evametān karomyeṣa dhātūn ṣaḍapi nirvyathān || 

yāvadākāśaniṣṭhasya niṣṭhā lokasya saṃbhavet | 

tāvatsthāsyāmi lokārthaṃ kurvan jñānapura:sara: || 

ātmācāryoínuśiṣyāddhi sadātmānaṃ suśiṣyavat | 

apṛṣṭvā cātmanātmānaṃ balenārakṣitakriya: ||

@195

ka eva mama du:khena du:khī syānme bhayādbhayī | 

taddoṣānuśayajño vā yathātmagururātmana: || 

avirāgyapalāyī ca karuṇāviṣayoípi vā | 

nityasaṃnihitaścāpi śiṣya ātmasama: kuta: || 

kleśonmattoítha mohāndha: prapātabahule pathi | 

skhalan pade pade śocya: para ātmā ca sarvadā || 

skhalitānveṣaṇaṃ tasmātsamānavyasanājjanāt | 

na yuktaṃ yujyate tvatra guṇān dṛṣṭvādbhutaṃ mahat || 

naikena śakyamādātuṃ mayā doṣamahodadhi: | 

kṛtyamanyairmamaivātra koínyadoṣeṣu me kṣaṇa: || 

paracodanadakṣāṇāmanadhīṣṭopakāriṇām | 

vākyaṃ mūrdhnā pratīcchāmi sarvaśiṣyo bhavāmyaham || 

saṃgrāmo hi mamaikasya bahubhi: kleśaśatrabhi: | 

tatraikena raṇāsaktamanye nighnanti māṃ sukham | 

tatra ya: pṛṣṭhato bhītiṃ śrāvayedanyatoípi vā | 

pradviṣṭo vā prasanno vā same prāṇaprada: suhṛt || 

alisaṃghātanīlena cīrabhāraṇabhāriṇā | 

vicitrasurabhisphītapuṣpa[śe]kharahā[cā]riṇā || 

yugapatsarvadigbuddhakṣetrasāgaracāriṇā | 

balinā pratikāryeṇa sarvamārāpahāriṇā || 

narakapretasaṃtāpapraśamonmuktavāriṇā |

saṃsāragahanāntasthabhavyasattvārthasāriṇā || 

jagannetrotsavotpādibalālaṃkāradhāriṇā | 

viduṣā bālavapuṣā lokavismayakāriṇā || 

mañjuśrīsaṃjñakaṃ yattatpiṇḍībhūtaṃ jagaddhitam | 

sarveṇaivātmabhāvena namastasmai puna: puna: || 

anekadu:khasaṃtaptaprahlādanamahāhradam | 

trailokyatṛṣṇāpātālaprapūraṇamahāmbudam || 

jagadiṣṭaphalasphītadaśadikkalpapādapam | 

prārthitaprāptisaṃhṛṣṭajagannetrotpalārcitam || 

vismayodgataromāñcairbodhisattvaśatai: stutam | 

mañjuśriyaṃ namasyāmi praṇāmairuttarottarai:  ||

@196

ni:śeṣadu:khavaidyāya sukhasattrapradāyine | 

sarvākāropajīvyāya mañjughoṣāya te nama: || 

iti jinatanayānāṃ sarvathātyadbhutānāṃ 

caritamupanibadhyopārjitaṃ yacchubhaṃ me | 

bhavatu sukhamanantaṃ dehināṃ tena yāvat 

sugatapadamanantavyomasīmādhipatyam || 

puṇyavṛddhirnāma ekonaviṃśa: pariccheda: || 

|| samāptaścāyaṃ bodhisattvavinayoínekasūtrāntoddhṛta: śikṣāsamuccaya: || 

@197

prathamaṃ pariśiṣṭam |

sūtroddharaṇasūcī | 

[This Appendix contains names in alphabetical order of Buddhist works

from which passages are cited in the śikṣāsamuccaya. In arranging these 

works, the word ārya found prefixsd to names of works is omitted. In the 

case of works which are available in print, I have given references to editions 

used in [], while in the case of works which are not yet available in full or 

part in original Sanskrit, I have given references, as far as possible, in [ ] to 

mahāvyutpatti (MVy.) Sec. 65; (2) Fragments available in Manuscript

Remains found in Eastern Turkestan (MR) edited by R. Hoernle, Oxford, 

1916; (iii) A Complete Catalouge of the Tibetan Buddhist Canon (T)

published by Tohoku Imperial University, Sendai,Japan, 1934; (iv) B. 

Nanjioís Catalogue of Chinese translations of Buddhist tripiṭaka (N); and (v)

sūtrasamuccaya of  nāgārjuna (nagís S S).Thereafter I refer to pages and 

lines of śikṣāsamuccaya on which the extracts occur and the topics to illustrate 

which they are cited in the order of their occurrence.]

akṣayamatisūtra [MVy 19; T. 89,175; N 74; mentioned in nāgís SS]

(1) [10-6 (bhūmipraviṣṭasyāpi bodhisattvasya śikṣāprajñapti:); (2) 16.26 (bodhisattva: kāyadu:khatayā 

na parikhidyate sattvāvekṣayā); (3) 22.19 (atītānāgataśubhotsarga:)  (4) 23.8 (bodhisattvena

śarīrarakṣā kartavyā); (5) 66.27 (pāpakānāmakuśalānāṃ dharmāṇāṃ prahāṇāya chandaṃ janayet); (6) 67.17
(śamathasya akṣayatā); (7) 88.6 (kuśalamūlasya na kadācidapi parikṣaya:); (8) 93.12 (kālākāle 
pubarbodhisattvena vratasyopekṣā karaṇīyā) ; (9) 102.10 (muditāsvarūpam); (10) 105.21 (kīdṛśaṃ
śrutaṃ bodhisattvavinaye praśastam ?); (11) 106.10 (dharmasaṃbhārayoga eva jñānasaṃbhāro bhavati); 

(12) 117.11 (trividhā maitrī); (13) 126.4 (vedanāsvarūpam); (14) 127.10 (māyopamaṃ

cittamiti cittadharmatā); (15) 127.13 (dharmasmṛtyupasthānam); (16) 144.23 (dānaviśuddhisvarūpam)

(17) 117.28 (eko bodhisattvoídvitīyoínuttarāyāṃ samyaksaṃbuddhau matiṃ karoti) : (18) 119.32

(bodhisattvoícintyaṃ kālaṃ saṃnahyati) ; (19) 151.31 (āśayasvarūpam) ; (20) 151.4 (adhikā- 

dhikaguṇādhigamapravṛtta āśayo'dhyāśaya ucyate); (21) 151.26 (bodhisattvasya sarvasattveṣu majjāgataṃ 

prema) ; (22) 152.30  (ātmaparapāpadeśanāpuṇyasaṃbhāre yathāgītai: stotrai: bhadracaryādigāthābhirvā pūjanā) ; 

(23) 153.11 (ātmaparapāpadeśanā) ; (24) 168.13 (śraddhādipañcendriyāṇāṃ sadābhyāsa: kārya:) 

aṅgulimālika (sūtra) [MVy 74; T 213; N 434]

74.19 (māṃsavarjanam)

acalopāsikāvimokṣa [= gaṇḍavyūha, 20]

adhyāśayasaṃcodanasūtra [T 69; N 37; mentioned in nāgís SS]

12.19 (yatkiṃcinmaitreya subhāṣitam, sarvaṃ tadbuddhabhāṣitam) ; (2) 56.9 (sarvabodhisattva-

yānikapudgalā namaskartavyā:) ; (3) 58.1 (anarthavivarjanopāyā:); (4) 61.17 (anarthavivarjanam) ; 

(5) 61.24 (bodhisattvena lābhasatkāradoṣadarśinā bhavitavyam); (6) 62.18 (saṃgaṇikāyāṃ doṣā:) ; 

(7) 63.3 (bhāṣyārāme doṣā:); (8) 64.1 (nidrārāme doṣā:); (9) 64.17 (karmārāme doṣā:); 

(10)65.13 (prapañcārāme doṣā:) ; (11) 65.30 (saṃkṣepatoínarthavarjanam) ; (12) 187.28 (nirāmiṣaṃ 

dharmadānaṃ kartavyam). 

anantamukhanirhāradhāraṇī [T 524; N 956]

14.25 (tṛṣṇāyā: parityāga:).

@198

anupūrvasamudgataparivarta [?]

166.13 (caturo bhadrānuśaṃsān paśyan bodhisattvastathāgatapūjāyāmutsuko bhavati). 

apararājāvavādakasūtra [MVy 195; T 221; N 988]

(1) 9.6 (vināpi caryayā bodhicittamupakārakam; (2) 9.16 (bodhicittasya vipāka:). 

avalokanāsūtra [Mvyastu, II 363; T 195]

(1) 53.10 (abhūmipraviṣṭeṣu bodhisattvaṣu kārāpakāracintā); (2) 156.1 (vandanādinā 

puṇyavṛddhi:).

avalokiteśvaravimokṣa [=gaṇḍavyūha, 28] 
154.26 (kuśalamūlasya sarvasattvaprapātabhayavigamāya pariṇāmayati). 

ākāśagarbhasūtra [MVy. 18; T 260; N 67-69; mentioned in nāgs SS as

ākāśagarbhaparivarta]

(1) 9.19 (abhūmipraviṣṭasyāpi bodhisattvasaṃvarādhikāra); (2) 9.28 (abhūmipraviṣṭasya śrāvaka- 

yānameva na bhavati) ; (3) 37.1 (vividhā mūlāpattaya:) ; (4) 39.32 (mūlāpattīnāṃ ni:saraṇam); 

(5) 40.13) adhyeṣaṇamantrasya pāṭha:).

āryasatyakaparivarta [?]

92.25 (putradṛṣṭānta:)

ugra[datta] paripṛcchā [MVy 72]

(1) 9.29 (mātsaryaparyavanaddhasyāpi śikṣāpadopadeśa:) ; (2) 14.29 (yaddattaṃ tanna te bhūyo rakṣitavyam) ; 

(3) 24.9 (ācārye dharmagauravaṃ karaṇīyam) ; (4) 47.4 (kāmamithyācārātprativiratena bhavitavyam) ; 

(5) 47.10 (svabhāryāyā antike tisra:  saṃjñā utpādayitavyā:); (6) 68.3 (pramādasthānātprativiratena 

bhavitavyam) ; (7) 68.5 (smṛtisaṃprajanyasya avikṣepa:) ; (8) 73.25 (nimantraṇasvīkāra:) ; 

(9) 75.29 (vasanopabhogaprayojanam) ; (10) 80.4 (susamīkṣitakāritā sukṛtakarmakāritā ca śikṣā- 

padam) ; (11) 80.8 (putrabhāryādīnāṃ samyakparibhoga:) ; (12) 80.28 (parakṛtyakārita: svakārya- 

parityāga:) ; (13) 81.12 (bodhisattvena satatamātmā garhaṇīya:) ; (14) 82.13 (datvā na vipratisāra- 

cittamutpādayati); (15) 100.21; (bodhisattvena anunayapratighāpagatena bhavitavyam) ; (16) 101.4

(cittasya laghutā) ; (17) 107.1; (gṛhadoṣabhāvanā) ; (18) 108.27 (sattvasaṃsargo me na 

kartavya:) ; (19) 109.20 (kevalamaraṇyavāsena śramaṇo na bhavati) ; (20) 110.29 (āraṇya-

kena bhikṣuṇā kāryavaśād grāmaṃ gatena sāyamaraṇye pratinivartitavyam) ; (21) 143.4 (samyagājīvaśodhanāt

bhogaśuddhirbhavati) ; (22) 144.28 (anyaprasādanopāyāsaṃbhave madyādīnāmapi dānamanumodyate) ; (23) 

152.25 (bhadracaryā nāma triskandhakapravartanam | tacca pāpadeśanā puṇyānumodanā buddhādhyeṣaṇā ca) ; (24)

167.27 (adhyeṣaṇānuśaṃsā:).

uttarajātakam [Part of nārāyaṇaparipṛcchā ?]

105.10 (dharmakāmānāmanyalokadhātusthitā api buddhā mukhamupadarśayanti).

udayanavatsarājaparipṛcchā [T 73; N 13 (29), 788; mentioned in nāg's SS]

(1) 48.13 (kāmānāṃ vivarṇanaṃ jugupsā ca); (2) 49.15 (strīnirjitā na dānaṃ dātuṃ śaknuvanti)

upāyakauśalyasūtra [MVy 20; T 261; N 23,52,926; mentioned in nāg's SS]

40.25 (mūlāpattimāpanno bodhisattva: abhavyo buddhabhūmau parinirvātum); (2) 92.15 (ke 

punarupāyakuśalā: ?) ; (3) 93.23 (vratāpekṣayāpyadhikaṃ sattvārthaṃ paśyet) ; (4)  93.20 (utsoḍhavyameva

bodhisattvena nairayikaṃ du:khāmāpattimāpattum) ; (5) 93.23 (upāyakauśalyena āpattīrvinodayayet) ; (6)

94.1 (bodhisattva rāgamutpādya sugatirlabhyate) ; (7) 94.9 (gaṇikāvat kṛtārtho bodhisattvo nirapekṣa: taṃ 

puruṣaṃ tyajati)

upāliparipṛcchā [T 68; N 23 (24), 36, 979; MR]

[1] 92.3 (gurvīṇāṃ laghvīnāṃ ca mūlāpattīnāṃ deśanā); (2) 94.12 (bodhisattvasya dve mahāsāvadye 

āpattī) ; 99.7 (puna: punarāpattau śīlaskandhavināśa:).

@199

karmāvaraṇaviśuddhisūtra [MVy 58 (?) ; T 218; N 1094]

53.18 (āvaraṇaśabdasyārthavistara:) ; (2) 96.13 (kathaṃ karmāvaraṇaviśuddhiṃ pratilabhate ?).

kāmāpavādakasūtra [Not mentioned in T or N.]

 46.11 (nivāraya bhikṣo cittaṃ kāmebhya:). 

kṣitigarbhasūtra [T 64; mentioned in nāg's SS]

11.3 (bodhisattvena kuśalamūlaṃ samādāya rakṣitavyam); (2) 41.24 (yo buddhamuddiśya 

pravrajita:, sa yadi parasmin daṇḍaprahāraṃ dadyāt, sa mṛta: kathyateísmin dharmavinaye); (3) 42.3 (ye 

pātrabhūtān pravrajitān viheṭhayanti, te sāparādhā bhavanti); (4) 42.6  (raktakāṣāyadhvajo mokṣadhvaja:) ; 

(5) 42.7 (karmāvaraṇapratideśanā) ; (6) 52.17 (daśabhirākārai: saddharmaparirakṣakāṇāṃ rakṣaṇaṃ kartavyam) ; 

(7) 59.14 (buddhasaṃmukhe praṇidhānam); 98.8 (prāṇātipātaviratyā karmāvaraṇaṃ mardayati).

gaganagañjasūtra [MVy 11; T 148; N 61]

(1)22.17 (bodhisattvasya kuśalamūlaṃ sarvasattvopajīvyam); (2) 29.4 dharmabhāṇakasya anarthavivarja- 

nam paripālanam) ; (3) 31.27 (mārakarma); (4) 32.26 (mārakarma); (5) 66.22 

(sadā acchidracittena bodhisattvena bhavitavyam);  (6) 71.11(kathamādeyavacano bhavati ?) ;

(7) 144.10 (ahaṃkāramamakāraviśuddhāddānāt puṇyaviśuddhirbhavati) ; (8) 145.1 (śīlaviśuddhi:) ; 

(9) 145.3 (bodhisattvasya paramā gaganasamā kṣāntireva śīlaviśuddhi:).

gaṇḍavyūhasūtra [Edited by D.T. Suzuki and H. Idzumi. Kyoto, Japan]

 4.9 (kṣaṇasaṃpat); (2) 62.8 (bodhicittam); (3) 8.19 (bodhicittaṃ dvividham) ; 

(4) 23.9 (kalyāṇamitrasevanam); (5) 23.26 (āryasudhana: kalyāṇamitraṃ sāradhvajaṃ bhikṣu sevate ;)

 (6)24.1 (sudhano meghaṃ dramiḍaṃ sevate) ; (7) 60.9 (bodhicittotpādakānāṃ guṇānāmudbhāvanam) ; 

(8) 69.7 (svacittādhiṣṭhānaṃ sarvabodhicaryā) ; (9) 69.11 (cittanagaraparipālanakuśalena bhavitavyam) ; 

(10) 83.5 (anyonyāvamānanāsamuditenākuśalamūlena āyu:pramāṇādapi parihīyate) ; (11) 85.22

(bodhisattva: sarvasattveṣu ācāryaśāstṛsaṃjñāmutpādayati) ; (12) 101.6 (sarvakleśanirghātāya duryodhanaṃ cittamu- 

tpādayitavyam) ; (13) 147.9 (vyavasāyadṛḍhīkaraṇam) ; (14) 164.18 (buddhasamavadhānaprayojanam) ; 

(15) 164.29 (arthāya sarvasattvānāmutpadyante tathāgatā:).

gocarapariśuddhisūtram [MVy 51]

187.23 (sarvāvasthāstu sattvārtha: puṇyavṛddhaye hetu:).

caturdharmakasūtra [T 250; N 266-67]

26.9 (kalyāṇamitraṃ na parityaktavyam) ; (2) 89.28 (pāpaśodhanasya upāyā:). 

candrapradīpasūtra = samādhirājasūtra [Edited in Gilgit Mss. by N. Dutt; our edition

in BST. No 2]

 13.16 (śikṣādaro mahāphalavipāka:) ; (2) 14.20 (utsargārthaṃ vairāgyamutpādayet, tyāgānu- 

śam*sāṃśca  bhāvayet) ; (3) 34.6 bodhicittasya asaṃpramoṣakāraṇam) ; (4) 59.22 (anarthavarjanam) ; 

(5) 66.12 (niṣphalaskandavarjanam) ; (6) 64.16 (śīlaṃ samādhisaṃvartanīyam) ; (7) 68.19 (śīlārthinā

samādhau yatna: kārya:) ; (8) 68.21 (dhyānānuśam*sā:) (9) jñānavatīparivarta-75.5 (māṃsabhakṣaṇānujñā) ; 

(10) 76.20 (ātmatṛṣṇopabhogāttu kliṣṭāpatti:) ; (11) 87.21 (maitrībhāvaphalam); (12) 92.32

(svasaukhyasaṅgena paradu:khopekṣā bhavati) ; (13) 98.18 (vyāpādaviratyā sarvapāpakṣaya:) ; (14) 100.18

(kṣāntipāramitāsvarūpam) ; (15) 102.7 (sarvakṣāntidṛḍhīkaraṇaprayoga:); (16) 105.2 (śrute vīryamārabhet); 

(17) 107.2 (cittaśodhanārthamaraṇyamāśrayet) ; (17) 107.16 (bālānāṃ parivarjanā); (18) 107.27

(araṇyaguṇavarṇanam) ; (19) 180.7 (araṇyavāsaguṇā:) ; (20) 108.16 [grāmaṃ varjayitvā araṇyāśrayaṇe 

kṣipraṃ samādhirlabhyate) ; (21) 130.6 (śūnyatābhāvanānuśaṃsā:) ; [22] 146.22 (ātmabhāvavṛddhi:) ;

(23) 153.12 (anumodanāparivartapāṭhena anumodanā) ; (24) 169.5 (maitrīsvarūpam) ; (25) 

189.26 (dharmadānavidhi:) ; (25) 191.1 (apramāda: kuśalasya pradhānamūlam).
@200

candrottarādārikāripṛcchā [T 191; N 441]

47.14 (strīśarīrasya paryavekṣā).

cundādhāraṇī [?]

96.20 (pāpakṣayārthaṃ cundādhāraṇījapa:).

jñānavatīparivarta [= candrapradīpasūtra = samādhirājasūtra, 34]

75.5 (māṃsabhakṣaṇānujñā).

jñānavaipulyasūtra [Mentioned in nāg's SS]

106.22 (sārthakāni śāstrāṇi śikṣitavyāni).

tathāgatakoṣagarbhasūtra [T 258; N 384; mentioned in nāg's SS]

(1) 96.1 (śūnyatādhimuktyā pāpaśuddhirbhavati).

tathāgataguhyasūtra [MVy 30; mentioned in nāg's SS]

(1) 8.4 (kasya bodhicittotpāda: ?) ; (2) 71.1 (kīdṛśaṃ bodhisattvena vaktavyam ?) : (3)
89.4(śodhitasyātmabhāvasya bhoga: pathyo bhaviṣyati); (4) 89.11(dharmakāyaprabhāvito bodhisattvo

darśanenāpi sattvānāmanugrahaṃ karoti) ; (5) 130.4 (satkāyadṛṣṭyupaśamāt sarvakleśā: upaśāmyanti) ; 

(6) 146.8 (balavardhanopāyā: ); (7) 168.5(śradhādīnāṃ sadābhyāsa: kārya:) (8) 191.87 (apra-

mādasvarūpam) ; (9) 191.19 (apramādānuśaṃsa:). 

tathāgatabimbaparivarta [mentioned in nāg's SS]

96.24 (pāpapratipakṣasamudācāra:).

trisamayarāja [T 3401]

 77.9 (vidyoccāraṇam); (2) 96.16 (pāpapratipakṣasamudācāra:) ;(3) 153.3 (buddha- 

pūjāvarṇanam).

daśadharmakasūtra [T 53; N 23 (9), 29]

6.13 (śraddhā); (2) 8.12 (bodhicittotpādasya kāraṇāni); (3) 66.14(niṣphala- 

spandavarjanam).

daśabhūmi(ma)kasūtra [Ed. by Rahder, Paris] 

(1)9.24 (prathamāyāṃ bhūmāvapi bodhicittamutpadyate); (2) 9.26 (pramuditāyāṃ bodhisattvabhūmau 

bodhicittamacalaṃ bhavati); (3) 9.27 (bodhicittotpādena saṃbodhiparāyaṇo bhavati) ; (4) 9.29 (ātma- 

saṃjñāpagamād bodhisattvasya ātmasneho na bhavati) ; (5) 10.2 (bodhisattva: pramuditāyāṃ mastakamapi dadāti) ; 

(6) 10.8 (bodhisattvena śikṣāpadeṣu śithilena na bhavitavyam) ; (7) 71.5 (amanojñavākyaparivarjanam);

(8) 123.21(mohaśodhanārthamavidyādīnāṃ visāmagrīkaraṇam); (9) 152.1 (bodhisattvastathārūpaṃ puṇyasaṃbhā- 

ramupacinoti, yena saṃbhṛtena sarvasattvā atyantaviśuddhimāpnayu:) ; (10) 152.14 (saṃsārāṭavīmārgapratipannā: 

sattvā bodhisattvai: sarvadu:khopaśame anāvaraṇanirvāṇe pratiṣṭhāpayitavyā: ) ; (11) 153.14 (daśa mahāpraṇi- 

dhānāni). 

divyāvadāna [saṃgharakṣita, sūkarikā, cakravartivyākaraṇa] [Our edition in BST No. 20; also

Cowell and Neil's edition]
(1)36.4 (saṃgharakṣitāvadāne-vaiyāvṛtyakareṇabhikṣuṇā sarvabhikṣusaṃghasya cittamāvarjanīyam | 

anyathā anartha:)

dharmasaṃgītisūtra [MVy 21; T 238; N 426; mentioned in nāg's SS] 

10.19 (satyagurukeṇa bodhisattvena bhavitavyam); (2) 66.16 (yatkiṃcidbodhisattvānāṃ karma,

tatsarvaṃ parārthameva pravartate);(3) 67.24 (samāhitamanaso yathābhūtadarśanaṃ bhavati) (4) 69.1 (svacittādhīno 

dharma:); (5) 70.1 (bodhisattvasya sattvāvarjanameva kṛtyam); (6) 70.16 (ya: sattvān rakṣati, sa śīlaṃ

rakṣati); (7) 71.13 (na bodhisattvenaiṣā vāgbhāṣitavyā yayā paro vyāpadyeta) ; (8) 79.14 (dāsopamena-

bodhisattvena bhavitavyam) ; (9) 81.4 (bodhisattva: sarvasattvānāṃ prathamataraṃ bodhimicchati) ; (10) 81.13

(bodhisattvaśikṣā) ; (11) 81.18 (mahākaruṇāmūlā: sarvabodhisattvaśikṣā:) ; (12) 85.8 (sattvakṣetraṃ bodhi- 

@201

sattvasya buddhakṣetram); (13) 100.15 (trividhā kṣānti:); (14) 124.2 (kāyasmṛtyupasthānam); (15) 

124.11 (kāyasvarūpavarṇanam); (16) 126.7 (vedanāsmṛtyupasthānam); (17) 139.31(tathateti

śūnyatāyā etadadhivacanam); (18) 140.6(cakṣū rūpeṣu na raṇati, saṃsargābhāvāt); (19) 150.18 (yasya

punarāśayo nāsti, sarve buddhadharmāstasya dūre); (20) 151.14 (vyavasāśayau dṛḍhīkṛtya kāruṇyaṃ puraskṛtya yateta 

śubhavṛddhaye) ; (21) 171.15 (buddhānanusmṛtya tadguṇapariniṣpattyarthaṃ smṛtimupasthāpayati); (22) 171.24
(dharmānusmṛti); (23) 172.16 (dharmānusmṛti:).
nārāyaṇaparipṛcchā [T 684. Dr. A. C. Banerjeeís publication bearing the same

title seems to be a different work]

(1) 16.6 (na tadvastu bodhisattvenopādātavyaṃ yasminnasya tyāgacittaṃ notpadyate): (2) 81.29 

(bodhisattvo nātmaheto: śīlaṃ rakṣati, api tu sarvasattvahitasukhayogakṣemārthika: śīlaṃ rakṣati); (3) 105.8 

(śrutānuśaṃsā:) .

niyatāniyatāvatāramudrāsūtra [T 202 ; N 131,132 ; mentioned in nāg's SS]

7.17 (paśurathagatiko bodhisattva:); (2) 52.9 (bodhisattvasya prasannena cittena darśane

puṇyaprasava:). 

nirvā[rmā ?]ṇasūtra [?]

74.19 (māṃsavarjanam). 

piṭaka [bodhisattvapiṭaka, vidyādharapiṭaka (MVy 5)]

pitṛ[tā] putrasamāgama [MVy 8 ; T 60 ; N 23 (16); mentioned in nāgís SS]

110.18 (sarvadharmasukhākrāntena samādhinā sukhāmeva vedanāmutpādayate) ; (2) 131.4

(nirātmāna: sarvadharmā:) ; (3) 136.26 (saṃvṛtiparamārthasvarūpam); (4) 137.7 (anuttarāyāṃ samyaksaṃ-

bodhau bhagavatā rūpādikaṃ naiva vyākṛtam); (5) 137.14 (sarvadharmā bodhisvabhāvavirahitā boddhavyā:); 
(6) 137.20 (kā bhūtakoṭi: ?) ; (7) 137.23 (sarvadharmasvabhāvadarśanam) ; (7) 138.13
(maitrībhāvanā) ; (8) 139.3 (śūnyaṃ hi cakṣuścakṣu:svabhāvena);(9) 139.9 (svapnasadṛśā: sarvadharmā:) ;

(10) 139.14 (śūnyatāvyākaraṇam). 

puṣpakūṭadhāraṇī [T 516, 886; N 337-39, 857; mentioned in nāgís SS as 
puṣpakūṭasūtra]

96.29 (pāpakṣālanopāyā:). 

prajñāpāramitā (bhagavatī, mahatī, aṣṭasāhasrikā) [Ed. by Rajendralal Mitra in BI; by

Wogihara along with āloka of Haribhadra; BST 4]

aṣṭa^ 24.14 (kalyāṇamitreṣu gauravamutpādayitavyam); (2) 31.13 (māra: bodhisattvasyāntike

balavattaramudyogamāpatsyate) ; (3) 31.15 (māro bodhisattvasya viheṭhanamupasaṃhṛrati) ; (4) 68.10

(saṃprajanyalakṣaṇam); (5) 146.28 (dānādbhogasya vardhanam); (6) 166.27 (anumodanānuśaṃsā:); 

(7) 167.13 (anumodanānuśaṃsā:); (8) 186.20 (bodhisattvena sarvasattvānāmarthāya sarvaṃ parityaktavyam) ; 

(9) 188.4 (bodhisattvena dharmadānaṃ nirāmiṣaṃ kartavyam).

pramuditā [ =daśabhūmikasūtra]

pravrajyāntarāyasūtra [mentioned in nāgís SS]

42.21 (catubhirdharmai: samanvāgato gṛhī akṣaṇaprāpto bhavati).

praśāntaviniścayaprātihāryasūtra [MVy 52; T 129; N 522; mentioned in nāgís SS]

12.29 (śikṣārambhasya mahāphalatvam); (2) 13.4 (bodhisattvena caryānuśaṃsadarśinā caryāyā na 

nivartitavyam); (3) 50.9 (jīvitāparopaṇe kuśalamūlānāmantarāyo bhavati) ; (4) 50.9 (bodhi- 

sattvasya apāyakaraṇe anarthā:); (5) 51.6 (pratighacittotpāde niyataṃ narakaṃvāsa:); (6) 51.24 

(stūpādīnāṃ pūjayā puṇyaprasava:); (7) 81.21 (dharmaparyeṣṭipraśaṃsā).

prātimokṣa [?] 

70.25 (lokāprasādakaraṃ varjanīyam). 

@202

bṛhatsāgaranāgarājaparipṛcchā [= sāgara^. MVy 32; T 154; N 840]

bodhisattvapiṭaka [MVy 5; T 56; N 23 (12), 1005; mentioned in nāgís SS]

165.20 (puṇyavṛddhayupāyā:) ; (2) 165.24 (caityasaṃskāraphalam).

bodhisattvaprātimokṣa [T 248]

(1)10.9 (strīṇāmapi saṃvaropadeśa:); (2) 14.6 (bodhisattvānāmabhyāsaviśrāme āpattayo

bhavanti); (3) 14.28 (bodhisattva: sarvadharmeṣu parakīyasaṃjñāmutpādayati, na kaṃcidbhāvamupādatte); (4) 

15.30 (bodhisattvānāṃ śāṭhyaṃ mātsaryamīrṣyā paiśunyaṃ līnacittatā ca na saṃvidyate) ; (5) 23.5 (utsṛṣṭā- 

nāmapi śarīrādīnāṃ rakṣā kāryā) ; (6) 24.3 (kalyāṇamitraparigraha:); (7) 34.31 (sahadhārmike

dharmaśravaṇe tathāgatapūjāyāṃ ca vaiyāvṛtyaṃ karaṇīyam) ; (8) 70.21 (sattveṣvaprasāda: parihartavya:) ; (9)

70.23 (noccairbhāṣiṇā bhavitavyam); (10) 80.11 (kuśalāntakarau tyāgātyāgau na kāryau); (11) 

104.22 (kṣāntisvarūpam). 

brahmaparipṛcchā [T 158; mentioned in nāgís SS]

70.24 (na ca vadhakasadṛśena bhavitavyam). 

bhagavatī = aṣṭasāhasrikā prajñāpāramitā [Ed. by R. Mitra, 1888; by Wogihara, 

1932-35; our edition in BST No. 4] (1) 104.11 (kṣāntau cittamutpādayati) ; (2)

112.3 (samādhānāya yujyeta) ; (3) 112.7 (sarvākārajñatāpratisaṃyuktairmanasikārairdhyānaṃ samāpadyate) ; (4) 

116.6 (kāyaṃ dhātuśo vibhajya vijānāti) ; (5) 116.11 (kāyasyāśucitvam) ; (6) 130.23

(sarvadharmānāvaraṇatāṃ pratilabdhukāmena prajñāpāramitāyāṃ śikṣitavyam) ; (7)139.29 (kimutpanno dharma 

utpadyate utānutpanna: ?). 

bhadrakalpikasūtra [T 94 : N 403 ; mentioned in nāgís SS]

8.25 (yatkiṃcit kuśalaṃ kṛtvā bodhicittamutpadyate). 

bhadracarīpraṇidhānarāja (= bhadracaryagāthā) [T 4359] [Text edited in Eastern Buddhist, 

Vol. V 242-247, by Hokei Idumi = gaṇḍavyūhasūtra, pp. 543-548]

(1)153.12 (anumodanā adhyeṣaṇā ca) ; (2) 153.13 (pariṇāmanā) ; (3) 155.3 (anuttarā

pariṇāmanā). 

bhikṣuprakīrṇaka [Being edited by K. P. Jaiswal Institute, Patna]

86.5 (bhagavatā glānasya bhikṣorupasthānam) ; (2) 86.11 (sattvārādhanaṃ mahāphalam).

bhaiṣajyaguruvaidūryaprabharājasūtra [Gilgit Mss., Vol. I]

11.8 (bodhisattvena kuśalamūlaṃ vardhayitavyam); (2) 97.3 (śikṣāpadādidhāriṇāṃ na kadācidapāya- 

gatirbhavati); (3) 97.22 (śikṣāpadādidhāriṇāṃ sugatirbhavati); (4) 98.1(bhaiṣajyagurostathāgatasya

nāmaśravaṇe strīṇāṃ na puna: strījanma). 

mañjuśrībuddhakṣetraguṇavyūhālaṃkārasūtra [MVy 56; T 59 ; N 23 (15)]

11.11 (bodhisattvena pūrvajanmāvadāne caryopetaṃ bodhicittamutpāditam) ; (2) 11.28

(bodhisattvasya praṇidhānānujñānam) ; (3) 34.1(kathaṃ bodhisattva: praṇidhānānna calati ?) ; (4) 98.3

(mañjuśriyo nāmadhāraṇe na puna: strībhāvo bhavati).

mañjuśrīvikrīḍitasūtra [T 96; N 184-85; mentioned in nāgís SS] 

(1) 83.3 (pratigha: kalpaśatopacitaṃ kuśalamūlaṃ pratihanti). 

mahākaruṇā [puṇḍarīka] sūtra [MVy 23 ; T 111 ; N 117 ; mentioned in nāgís SS]

55.30 (bāḍiśikavad buddhoípi saṃsārodakasarasa uddharati) ; (2) 164.5 (buddhapūjayā

yatkuśalamūlaṃ tannirvāṇaparyavasānam. )

mahāmeghasūtra [T 232, 235, 657, 1063 ; N 244 ; Baroda Ms. seems to be a

dhāraṇī]

(1) 74.19 (māṃsavarjanam) ; (1) 102.27 (du:khādhivāsanā kṣānti:).

mahāvastu [see avalokanāsūtra]

@203

mārīcī (vidyā) [T 564, 988 ; N 844-847]

(1) 78.28 (vidyā)

mālāsiṃhanādasūtra (= śrīmālā^) [mentioned in nāgís SS]

maitreyavimokṣa [ = gaṇḍavyūhasūtra, 52]

(1.2) (caryāvikalamapi bodhicittaṃ phalapradam) ; (2) 98.27 (bodhicittena pāpaviśuddhi:). 

ratnakaraṇḍakasūtra [MVy 84 ; T 117 ; N 168-69 ] 

7.10 (pṛthagjanoípi bodhisattva:); (2) 190.20 (bodhisattvasya nānāsaṃbhāropacitaṃ kuśalamūlaṃ

vivardhate).

ratnakūṭasūtra [MVy 39]

(1) 33.13 (bodhicittasaṃpramoṣasya hetava:) ; (2) 33.17 (teṣāṃ varjanahetava:) ; (3)34.4

(bodhicittasya asaṃpramoṣakāraṇam) ; (4) 34.19 (bodhisattvasya catvāri skhalitāni) ; (5) 34.28

(na anadhimuktikatayā tathāgatānāṃ sattveṣu dharmadeśanā pravartate) ; (6) 81.11 (bodhisattvapratirūpakā:) ; 

(7) 82.22 (bodhisattva: lābhasatkārabhīta: syāt) ; (8) 108.30 (cittaśodhanamaraṇyagatena kartavyam) ;

(9) 126.13 (cittasmṛtyupasthānam).

ratnacūḍasūtra (^paripṛcchā) [MVy 38 ; T 91 ; N 23 (47)]
66.26 (sarvākāravaropetā śūnyatā) ; (2) 68.6 (smṛtilakṣaṇam) ; (3) 124.17

(kāyānityatābhāvanā) ; (4) 125.22 (vedanāsmṛtyupasthānam) ; (5) 126.31(cittasvarūpagaveṣaṇam) ; 

(6) 127.20 (dharmasmṛtyupasthānam) ; (7) 127.27 (dharmāṇāṃ pratyavekṣā) ; (8) 145.10 

(caryāpariśuddhi:) ; (9) 168.30 (śraddhādīnāṃ balānāṃ sadābhyāsa: kārya:). 

ratnameghasūtra [MVy 12 ; T 231 ; N 152, 964 ; mentioned in nāg's SS]

7.28 (sarvabālacaritavipattisamatikrānto bodhisattva:) ; (2) 13.22 (bodhisattvena śikṣāpadeṣu

śikṣitavyam ; (3) 22.26 (dānaṃ hi bodhisattvasya bodhi:) ; (4) 32.20 (bodhisattva: īryāpatheṣu 

vīryamārabhate) ; (5) 33.1 (kathaṃ bodhisattvo mārakarmaparihāropāyakuśalo bhavati ?) ; (6) 33.6

(akalyāṇamitralakṣaṇam) ; (7) 34.11 (avasādo bodhisattvena varjanīya:) ; (8) 66.3 (anarthavarjanam) ; 

(9) 68.26 (cittapūrvagamā: sarvadharmā:) ; (10) 70.10 (saṃkṣepasaṃvara:) ; (11) 70.12 (bodhisattva-

samudācārā:) ; (12) 71.30 (satatabhaiṣajyam) ; (13) 75.12 (śmāśānikena nirāmiṣeṇa bhavitavyam); 

(14) 75.23 (bhaiṣajyopayoga:) ; (15) 76.10 (vihāre sthiti:) ; (16) 76.15 (vihāraśayyā) ;

(17) 82.19 (kva ātmotkarṣo nirdoṣa: ?) ; (18) 83.9 (kva lābhasatkāra anujñāyate ? ) ;

(19) 83.16 (tena dānena nonnato bhavati) ; (20) 18.17 (kīrtiślokaśabde nonnāmajāto bhavati).

(21) 83.22 (caṇḍālakumāropamāśca viharanti nīcanīcena manasā) ;(22) 83.24 (abhiniṣkrānta-

gṛhavāso bodhisattvo nihatamāno bhavati) ; (23) 87.28 (kathaṃ bodhisattvoíyoniśomanaskārāvagato bhavati ?) ;

(24) 88.2 (bodhisattvo nātmānamutkarṣayati, na parān paṃsayati) ; (25) 93.30 (ānantaryacikīrṣupuruṣasya 

māraṇānujñānam) ; (26) 100.99 (kṣāntiguṇā:) ; (27) 115.30 (rāgādīnāṃ pratipakṣān bhāvayet, tannidānaṃ 

ca varjayet) ; (28) 143.6 (bodhisattvo dāyakadānapatīnāmantike prasādacittamutpādayati) ; (29) 146.6

(balavardhanam) ; (30) 150.8 (na bodhisattva: sattvadurdāntatāṃ jñātvā parikhinna: pariśuddhāyāṃ lokadhātau praṇidhānaṃ 

karoti) ; (31) 152.32 (buddhapūjāvarṇanam) ; (32) 153.8 (tathāgatapūjopasthānāni) ; (33) 153.10 

(vividhāni pūjopasthānāni anuvicintayati) ; (34) 166.20 (tathāgatapratimādikaraṇaphalāni) ; (35)

186.2 (sarvāvasthāsu sattvārtha: puṇyavṛddhaye hetu:).

ratnarāśisūtra [T 88 ; N 23 (44) ; MR; mentioned in nāgís SS]

(1) 34.32 (vaiyāvṛtyakareṇa bhikṣuṇā sarvabhikṣusaṃghasya cittamārādhitavyam); (2) 72.3 

(dharmasaṃnāha:) ; (3) 72.30 (rasasaṃjñā notpādayitavyā) ; (4) 76.4 (kāṣāyadhāraṇaprayojanam) ;

(5) 76.25 (śraddhādeyaṃ paribhogaśca); (6) 111.1 (araṇyavāsagatena vyālamṛgebhyo na bhetavyam) ; 

(7) 111.19 (araṇyagatasya devādaya: sākṣiṇo bhaveyu:) ; (8) 165.28 (tathāgatastūpakaraṇaphalam) ; 

(9) 165.32 (tathāgatacaityapūjāphalam).

@204

ratnolkādhāraṇī [MVy 50 ; T 145, 847 ; N 745]

(1) 4.21(śraddhāmūlam) ; (2) 6.8 (saṃkṣepata: śraddhāmūlam) ; (3) 85.11 (prathamacittotpādiko 

bodhisattva: sarvasattvānāmantike daśaprakāraṃ cittamutpādayati) ; (4) 174.7 (bodhisattvaguṇabhāvanā

rājāvavādakasūtra (also apararājā^)  [MVy 105 ; T 221 ; mentioned in nāgís SS (?).

(1) 114.19 (sarvasaṃskārā adhruvā:). 

rāṣṭrapālasūtra (^paripṛcchā) (^pāloktagāthā) [Ed by L. Finot in BB]

(1) 34.23 (anadhimuktirapyanartho bodhisattvasya) ; (2) 85.3 bodhisattvā mānavaśena 

apāyabhūmiṃ gacchanti) ; (3) 108.20 (araṇyavāsaguṇā:) ; (4) 112.25 (līne manasi muditābhāvanayā 

uttejanaṃ kuryāt) ; (5) 169.13 (buddhādyanusmṛtivarṇanam).

laṅkāvatārasūtra [Ed. by B.Nanjio, Japan]

73.27 (māṃsavarjanam) ; (2) 74.20 (māṃsavarjanam) ; (3) 75.16(prakṛtimṛtānāmapi māṃsasya

parityāga:).

lalitavistara [Our edition in BST No 1, also Lefmannís and Rajendralal

Mitraís editions.]

(1) 6.18 (śraddhā) ; (2) 113.4 (saṃsāranityatā) ; (3) 127.29 (skandhādīnāṃ śūnyatā). 

lokanāthavyākaraṇa [T 174 ; N 165-66]

(1) 129.13 (śūnyā anāmakā dharmā:). 

lokottaraparivarta [MVy 9 ; mentioned in nāgís SS]

 84.13 (bodhisattvānāṃ daśa mārakarmāṇi). 

vajracchedikā (prajñāpāramitā) [Max Mullerís edn.]

 95.28 (gambhīrasūtrāntaparicayātpāpakṣayo bhavati) ; (2) 146.26 (yo bodhisattvoípratiṣṭhito 

dānaṃ dadāti, tasya puṇyaskandhasya na sukaraṃ pramāṇamudgrahītum). 

vajradhvajasūtra [^dhvajapariṇāmanā] 

(1) 16.32 (bodhisattva ātmānaṃ sarvasattveṣu niryātayati) ; (2) 18.28 (bhogapuṇyādīnāṃ bodhisattva

notsarga:) ; (3) 19.4 (bodhisattva: satkṛtya dānaṃ dadāti) ; (4) 19.10 (satkṛtya dānam) ; (5) 20.15 

(kuśalamūlapariṇāmanā) ; (6) 117.19 (buddhadharmaprayuktayā maitryā diśāṃ spharaṇam) ; (7) 148.5 (bodhisattva:

smṛtisaṃprajanyavipulagambhīracetā: na vipravasati kuśalamūlapariṇāmai:) ; (8)  153.5 (pariṇāmanā).

vidyādharapiṭaka [T 3317]

(1) 79.3 (vidyā)

vinayaviniścaya ( = upāliparipṛcchā) [T 68]

vimalakīrtinirdeśa [MVy 15 ; T 176 ; N 146, 147, 149 ; mentioned in nāg's SS]

7.9 (bodhicittam) ; (2) 80.29 (saṃsārabhayabhītena bodhisattvena buddhamāhātmyaṃ pratisartavyam) ; 

(3) 85.19 vinipatiteṣu bodhisattvena premagauravābhyāsa: karaṇīya: ) ; (4) 140.20 (abhūtaparikalpasya

viparyastā saṃjñā mūlam); (5) 143.30 bodhisattvasya bhogaśuddhirātmabhāvaśuddhivat parahitāya bhavati) ;

(6)144.1(bhojanadānena bodhisattvasya bhojanaṃ na kṣīyate) ; (7) 144.5 bodhisattvasya bhojanaṃ sattvānāṃ 

suṣṭhu pariṇamati) ; (8) 145.22 (bodhisattvagocara:) ; (9) 172.21 (saṃghānusmṛti:). 

vīradattaparipṛcchā [MVy 83 ; T 72 ; N 23 (28), 389, 947 ; mentioned in

nāgís SS]

23.7 (dharmabuddhinā śarīrarakṣā kartavyā) ; (2) 124.27 (kāyasvarūpavarṇanā) ; (3) 125.8 

(kāyasyāśucitvam) ; (4) 125.17 (kāyasya prabhaṅguratvam).

śālistambasūtra [ed. by Poussin ; ed. by A. śāstri]

(1) 120.18 (ādhyātmiko bāhyaśca pratītyasamutpāda:).

@205

śūraṃgamasūtra (^samādhinirdeśa) [MVy 31 : T 132 ; N 399]

 8.24 (śāṭhayotpāditasyāpi bodhicittasya buddhahetutvam) ; (2) 54.9 (anutpāditabodhi- 

cittavyākaraṇam).

śraddhābalādhānāvatāramudrāsūtra [MVy 73 ; T 201 ; N 90 ; mentioned  in nāgís SS]

(1) 51.11 (bodhisattvasya bandhane niraya:) ; (2) 51.15 (bodhisattvagarhāyāṃ sarvasvaharaṇe ca pāpaprasūti:);

(3)51.17 (stūpasya asatkāre dāhe vā pāpaprasūti:); (4) 51.31 (pṛthagjanaṃ bodhisattvamadhikṛtya 

kārāpakāracintā) ; (5) 85.15 (sarvasattvānāṃ śiṣyatvābhyupagame sthito bhavati) ; (6) 165.14 

tathāgatānāṃ pratimāmātradarśanamapi aparimitaphalam, kiṃ puna: svarūpeṇa ?).

śrāvakavinaya [?]

(1) 75.20 (ātmārthaṃ brahmacaryavāsārthaṃ pātracīvaramapi vikrīya kāyasaṃdhāraṇamuktam) ; (2) 93.30 

(kāruṇyānmṛgādimokṣaṇeínāpatti:). 

śrīmālāsiṃhanādasūtra [T 92 ; N 23 (48), 59]

27.1 (mahāviṣaya: saddharmapratigraha:) ; (2) 27.4 (parīttoípi saddharmaparigraho mārasya śokāvaho 

bhavati) ; (3) 27.9 (saddharmaparigraha: mahāyānikānāṃ sarvān kuśalān dharmānatiśete.)

satyakaparivarta: [Mentioned  in nāgís SS]

92.25 (putradṛṣṭānta:).

saddharmapuṇḍarīkasūtra [Printed edns : H. Kern, and B. Nanjio, 1908 ; Wogihara,

Japan ; N. Dutt, Calcutta ; and our edition in BST N. 6]

30.23 (ācāragocaraṃ rakṣet) ; (2) 54.24 (stūpādikaraṇe guṇā:) ; (3) 188.20

(kathaṃ dharmadānaṃ dātavyam ?) ; (4) 189.25 (bodhisattvo dharmapremṇāpi na kasyacidanugrahaṃ karoti). 

saddharmasmṛtyupasthānasūtra [T 287 ; N 679 ; mentioned  in nāgís SS]

10.17 (adadato narakagati:) ; (2) 42.28 (daśa akuśalā: karmapathā vipākakaṭukā:) ; (3)

45.15 (kāmamūlā: sarvānarthā:) ; (4)  70.20 (anutsiṣṭāhāreṣvadadata: pretagati:). 

saptamaithunasaṃyuktasūtra [ Not mentioned in T or N, but cf.  aṅga N. iv. p. 55]

46.3 (brahmacāriṇo mātṛgrāmeṇa sārdhaṃ saṃkrīḍata: apariśuddhaṃ brahmacaryaṃ bhavati). 

samādhirājasūtra [ = candrapradīpa]

sarvadharmavaipulyasaṃgrahasūtra [T 117, 527 ; N 498]

 56.13 saddharmapratikṣepe anartha:) ; (2) 57.5 (bodhisattveṣu avamanyanā aparyantaṃ narakamanubhavanti). 

sarvadharmāpravṛttinirdeśasūtra [MVy 37 ; T 180 ; N 163, 164, 1012] 

7.14 (bodhisattva:) ; (2) 54.1 (kena kāraṇena bodhirdūrībhavati ?): (3) 58.26

(bodhisattvapraṇāmaphalam) ; (4) 59.9 (na pudgalena pudgala: pramātavya:). 

sarvavajradharamantra

78.4

sarvāstivādināṃ ( = divyāvadāna 15)

82.26 vinaya: (dharme vimatimutsṛjet).

saṃgītisūtra [ = dharmasaṃgītisūtra ?]

140.26 ( śūnyatāvādī na lokadharmai: saṃhriyate aniśritatvāt) ; (2) 141.4 (citta- 

śodhanārtha paragauravamātmāvajñā ca bhāvanīyā) ; (3) 141.29 (saṃstavatyāgācca śīghraṃ cittaviśuddhirbhavati).

saṃgharakṣitavadāna ( = divyāvadāna 23)

36.4 (vaiyāvṛtyakareṇa bhikṣuṇā sarvabhikṣusaṃghasya cittamāvarjanīyam).

sāgaranāgarājaparipṛcchā ( = bṛhatsā^) [MVy 32 ; T 153, 154 ; N 456, 840; mentioned  in nāgís SS]

164.12 (aṣṭabhidharmai: samanvāgatā bodhisattvā buddhasamavadhānaṃ labhante).

@206

sāgaramati (paripṛcchā) sūtra [T 152 ; N 61, 976; mentioned in nāgís SS]

(1)10.23 (bodhisattvena pratijñātapālanaṃ kartavyam) ; (2) 26.19 (bodhisattvena sūtrāṇāṃ

sadekṣaṇena saddharmaparigraha: kārya:) ; (3) 27.13 (saddharmaparigraha:) ; (4) 31.29 (daśa mārāṅkuśā:) ; 

 (5) 70.29 (aprasādakaracaryāvarjanam) ; (6) 71.18 (parāprasādarakṣā) ; (7) 80.26 

(atyāgapratiṣedha:) ; (8) 84.3 (bodhisattva: kāyapariśuddho bhavati) ; (9) 84.7 (nirmānasya

dharmamukhāni ābhāsamupagacchanti) ; (10) 102.31 (trividhā kṣānti) ; (11) 146.17 (ārabdhavīryeṇa

sadā bodhisattvena bhavitavyam) ; (12) 166.17 (tathāgatasya niruttarāṇi pūjāsthānāni) ; (13) 190.7

(dhāraṇīmantreṇa mārakarmāṇi vigamayya dharmadānaṃ karoti) ; (14) 199.17 (dharmabhāṇakena caukṣeṇa śucisamudācāreṇa

bhavitavyam).

siṃha paripṛcchā [MVy 70 ; T 81 ]

6.20 (śraddhā) ; (2) 6.21 (bodhicittam) ; (3) 33.23 (bodhicittasaṃpramoṣasya varjano- 

pāyā:) ; (4) 33.27 (bodhicittaṃ na riñcati) ; (5) 33.30 (bodhicittaṃ na riñcati). 

suvarṇaprabhāsottamasūtra [Ed. by Nobel and also by Nanjio and Idzumi]

(1) 90.4 (vidūṣaṇāsamudācāra: kathaṃ bhāvayitavya: ?) ; (2) 119.1 (maitrīkaruṇāgarbhāṇāṃ gāthānāṃ 

bhāvanā).

sūkarikāvadāna ( = divyāvadāna 14) 

 98.23 (śaraṇagamane na durgati:). 

hastikakṣyasūtra [MVy 75 ; T 207 ; N 193-94] 

74.19 (māṃsavarjanam).

@207

bauddhasaṃskṛtagranthamālāyāṃ prakāśayatvena saṃkalpitā granthā: |

1 nava dharmā: 

1.lalitavistara:  Rs. 10.00 and 12.50 

2. samādhirājasūtram Rs. 12.00 and 16.00 

3.laṅkāvatārasūtram Rs. 10.00 and 12.50 

4. aṣṭasāhasrikā (prajñāpāramitā) ālokavyākhyāsahitā 

Rs. 20.00 and Rs.25.00 

5. gaṇḍavyūhasūtram Rs. 16.00 and 20.00 

6. saddharmapuṇḍarīkasūtram Rs. 10.00 and 12.50 

7. daśabhūmikasūtram Rs. 10.00 and 12.50 

8. suvarṇaprabhāsasūtram

9. tathāgataguhyakam 

2. mādhyamikamate- 

10. madhyamakaśāstraṃ nāgārjunīyam, ācāryacandrakīrtiviracitayā prasannapadākhya- 

vyākhyayā saṃvalitam Rs. 10.00 and 12.50 

11 śikṣāsamuccaya: śāntidevaviracita: Rs. 10.00 and 12.50 
12 bodhicaryāvatāra: śāntidevaviracita: prajñākaramativiracitayā pañjikākhya-

vyākhyayā saṃvalita: Rs. 10.00 and 12.50 

3yogācāramate-

13 sūtrālaṃkāra: ācāryasaṅgaviracita: 

4 vinayā:

14-15 mahāvastu-lokottaravādināṃ vinaya: 

16 mūlasarvāstivādināṃ vinaya: (Gilgit Mss.)

5 mahāyānasūtrasaṃgraha: 

17 prathama: khaṇḍa:-prajñāpāramitāsaṃkṣepā:, sukhāvatīvyūha:, kāraṇḍavyūha:, rāṣṭrapāla-

paripṛcchā, śālistambasūtram arthaviniścayasūtraṃ ca 16.00 and 20.00

18 dvitīya: khaṇḍa:-karuṇāpuṇḍarīkam, mañjuśrīmūlakalpa: 

@208

6 avadānasaṃgraha:

19 avadānaśatakam Rs. 10.00 and 12.50

20 divyāvadānam Rs. 16.00 and 20.00

21 jātakamālā (bodhisattvāvadānamālā) subhāṣitaratnakaraṇḍakakathā ca, ārya- 

śūraviracitā Rs. 10.00 and 12.50

22-23 avadānakalpalatā kṣemendraviracitā Rs. 20.00 and 25.00

7 prakīrṇagranthā: 

24 mahāyānastotrasaṃgraha: 

25 aśvaghoṣagranthā:-buddhacaritam, saundaranandam